
ANTROPOLOGIA UMANISTA 
A LUI ERICH FROMM 


In strategia activităţilor constructive, menite 
să schimbe radical chipul ţării, să statornicească 
pe pămîntul României o societate mai dreaptă 
şi mai umană, un loc esenţial îl ocupă formarea 
omului nou, cu o conştiinţă revoluţionară, capabil 
nu numai să se adapteze realităţilor existente, 
dar să le transforme în lumina idealului socialist 
al progresului. O atare societate este rezultatul 
unui îndelungat proces de construcţie şi recon¬ 
strucţie conştientă a societăţii si a omului. In 

concepţia partidului nostru, noua civilizaţie pe 
care o edificăm trebuie să ducă la lichidarea 
tuturor acelor contraste economice, culturale, 
demografice, ecologice, energetice şi rupturi grave 
în condiţia umană — ceea ce devine cu putinţă 
numai făcînd din umanismul potenţial intrinsec 
al orînduirii socialiste un umanism activ, o con¬ 
stantă a întregii politici, un permanent criteriu 
de judecată critică a faptelor şi proiectelor noas¬ 
tre. Şi astfel, socialismul devine prima societate 
din istorie în care dimensiunea antropologică a 
condiţiei umane se armonizează cu cea sociolo¬ 
gică, în care însuşi dezideratul umanist al perfec¬ 
tibilităţii umane (un postulat teoretic abstract 
al şcolilor umaniste din trecut) devine obiectivul 
fundamental al acţiunii sociale, finalitatea ultimă 
a tuturor planurilor de dezvoltare socială. „In 
esenţă, noi, comuniştii — spunea tovarăşul 
Nicolae Geauşescu în Cuvîntarea la încheierea lucră¬ 
rilor primului Congres al educaţiei politice şi al 
'culturii socialiste —, ne propunem, de fapt, să 
venim — dacă se poate spune astfel — în sprijinul 
naturii, care a sintetizat în om forma superioară 
de organizare a materiei, acţionînd prin toate 


5 



mijloacele pentru stimularea însuşirilor celor mai 
nobile ale acestuia, pentru dezvoltarea sensibili¬ 
tăţii sale, a dorinţei şi voinţei de autodepăşire, 
pentru amplificarea continuă a cunoaşterii sale, 
pentru împlinirea visurilor sale celor mai cute¬ 
zătoare de progres, dreptate şi fericire... înţele- 
gînd şi stăpînind legile naturii, acţionăm totodată 
pentru a le pune în serviciul omului — adică a tot 
ce a creat mai bun natura. Noi ne propunem acum 
să perfecţionăm produsul cel mai înalt al naturii — 
omul, creatorul a tot ce există în societate 44 . 

Tocmai în acest domeniu al transformării con¬ 
diţiei umane se manifestă cu precădere superio¬ 
ritatea civilizaţiei socialiste, iar umanismul, în 
interpretarea condiţiei umane, a relaţiei dintre 
om şi societate, reprezintă cel mai rodnic teren 
de confruntare şi dialog între concepţia marxistă 
şi diferite concepţii progresiste, raţionaliste ne- 
marxiste, dar apropiate de filosofia materialist- 
dialectică prin aderenţa la o viziune umanistă, 
pătrunsă de respect şi preţuire pentru cele mai 
nobile idealuri ale umanităţii. 

Erich Fromm a făcut parte din pleiada acelor 
mari gînditori umanişti preocupaţi de statutul şi 
viitorul omului, de tot ceea ce stînjeneşte libera sa 
manifestare şi dezvoltare în societăţile occidentale. 


1. Erich Fromm şi criza psihanalizei 

Psihiatru şi sociolog american de origine ger¬ 
mană (născut în 1900, mort în 1980), Erich 
Fromm aparţine Şcolii psihanalitice a lui Freud 
ca preocupări şi direcţie de gindire, dar, ca şi 
H.S. Sullivan, a dat o nouă orientare acestei 
şcoli. Cele două sisteme ideologice de referinţă 
ce au influenţat puternic propria sa formare 
ştiinţifică şi filosofică au fost psihanaliza lui 
Sigmund Freud şi materialismul dialectic. 

in primele lucrări a mers mai ales pe o linie 
freudiană. încă din 1926 s-a consacrat cercetării 
şi terapeuticii psihanalizei, iar începînd din 1934 
a funcţionat la Universitatea Yale, la „The 

New School for Social Research 44 , apoi ca pro¬ 
fesor de psihanaliză la universităţile din Michigan 
şi Mexico. Mai lîrziu, în lucrările sale au pre¬ 
cumpănit influenţe sociologice şi antropologice, 
îndeosebi marxiste. Sub asemenea influenţe, el a 
respins teoria instinctelor, teoria libidoului a lui 
Freud, orientarea biologistă, evoluţionismul şi 
interpretarea cauzal-mecanicistă a fenomenelor 
psihice, construind o nouă teorie antropologică, de 
esenţă umanistă, în bună parte de inspiraţie 
marxistă, în virtutea căreia numeroase conflicte 
si nevroze sînt determinate de condiţiile culturale 

în care trăieşte individul. Tocmai de aceea este 
considerat „părintele şcolii culturaliste americane 44 . 
El continuă să accepte, în anumite limite, prin¬ 
cipii ale determinismului psihologic, importanţa 
vieţii infantile în construcţia personalităţii, incon¬ 
ştientul şi mecanismele psihice de apărare; pentru 
psihiatrii „şcolii culturaliste 44 , satisfacerea nevoilor 
biologice şi psihice este necesară, dar insuficientă 
pentru a face fiinţa umană fericită şi echilibrată. 
El recurge la noi dihotomii existenţiale şi istorice 
ale condiţiei umane, propunînd o concepţie pro¬ 
fund dramatică, în esenţă dialectică, a destinului 
omului. 

Erich Fromm este un critic al psihanalizei, 
recunoscîndu-i totuşi anumite merite metodolo¬ 
gice. Ea a stimulat cercetări psihologice şi a 
sporit considerabil cunoaşterea asupra omului, dar 
nu ne-a învătat cum trebuie să trăim si ce trebuie 

să facem; a contribuit la demistificarea unor acte 
umane de instituire valorică, dar cu un preţ 
care nu este totdeauna acceptabil, deoarece, afir- 
mînd imanenţa valorilor, le-a negat nu numai 
transcendenţa ideală, ci şi obiectivitatea. 

Psihanaliza tinde să transforme psihologia 
într-o ştiinţă exactă a naturii, dar o rupe de 
problemele filosofice şi morale, ignorînd faptul că 
personalitatea umană este, prin definiţie, o totali¬ 
tate de determinaţii, care nu se reduce la homo 
psychologicus al lui Freud, „o construcţie tot 
atît de puţin realistă ca şi homo oeconomicus al 
economiei politice clasice 44 . 

Dacă ţinem totuşi seama de faptul că o etică 
umanistă obiectiva constituită ca ştiinţă aplicată 
nu e posibila fără dezvoltarea psihologiei cu 
ştiinţă teoretică, fără cunoaşterea de sine a omu¬ 
lui cu ajutorul psihologiei, apare evidentă contri¬ 
buţia pozitivă a lui Freud. 

Conştiinţa critică a lui Fromm fată de unele 

r > > 

fundamente ale psihanalizei a dobîndit o formă 
teoretică explicită, sistematică în lucrarea Criza 
psihanalizei. Eseuri despre Freud, Marx şi psiho¬ 
logia socială. El explică aici avîntul iniţial al 
psihanalizei prin unele fenomene de criză socială, 
cum ar fi, în societăţile capitaliste dezvoltate, 
angoasa, solitudinea, izolarea, criza politică, alie¬ 
narea, toate provocînd un sentiment de insecu¬ 
ritate într-o lume absurdă. Aceste stări de lucruri 
au determinat orientări suprarealiste în artă, 
radicalismul politic, triumful psihanalizei, ai cărei 
slujitori urmau să devină un fel de confidenţi, şi 
să aducă uşoare ameliorări în maladiile psihice. 

Desigur, nu se pot nega unele rezultate pozi¬ 
tive ale psihanalizei, iar Fromm consemnează mai 
ales întemeierea unei „ştiinţe a iraţionalului 44 — 
teoria despre inconştient prin care „Freud atacă 
ultima citadelă rămasă neviolată — conştiinţa 
umană ca ultim dat al experienţei psihice 44 
(p.401-402). Cert este că, pentru a cunoaşte gîndu- 
rile şi intenţiile unei persoane, nu e suficientă obser¬ 
varea stărilor de conştiinţă, ci e necesară luarea 
în consideraţie a inconştientului, explorarea unor 
realităţi sufleteşti disimulate. 

i > 

Psihanaliza s-a impus la început, pretinzînd că 
oferă răspuns la enigma sufletului omenesc, dar 
răspunsurile sale sînt fragmentare, în bună parte 
nesatisfăcătoare — ceea ce explică scăderea numă¬ 
rului de studenţi consacraţi acestei discipline, 
precum şi a numărului de pacienţi care i se adre¬ 
sează. 

O atitudine deosebit de critică adoptă Fromm 
faţă de Herbert Marcuse, al cărui ideal de socie¬ 
tate nonrepresivă pare să fie un paradis infantil. 
La Marcuse, poziţia freudiană este nu depăşită, 
ci denaturată; el elaborează o teorie în totală 

contradicţie cu tot ceea ce este esenţial în gin- 
direa freudiană. Marcuse, pornind de la interesul 
pentru psihanaliză, ne oferă nu o teorie empirică 
medicală cu o bază clinică, menită, între altele, 
să descopere motivaţiile în aspiraţiile inconştiente 
ale comportamentelor umane, mascate de raţiune, 
ci „un ansamblu de speculaţii metapsihologice 
despre moarte, instinctul vieţii, sexualitatea in¬ 
fantilă etc.“ (p. 417). 

în Epilogul acestei lucrări consacrate crizei 
psihanalizei Fromm se întreabă în chip semnifi¬ 
cativ dacă criza psihanalizei nu face parte dintr-o 
criză mai vastă — criza societăţii contemporane 
şi a omului, care este unică în istoria umanităţii, 
deoarece este o criză a vieţii înseşi; există primej¬ 
dia ca viaţa însăşi să dispară de pe pămînt nu 
numai prin război atomic, chimic, biologic, dar 
şi ca efect al degradării totale a mediului de 
existenţă. Iată cum o problemă centrală a psih¬ 
analizei freudiene — aceea a dihotomiei funda¬ 
mentale între biofilie (dragostea de viaţă) şi 
necrofilie (perversiunea patologică a dragostei de 
moarte) — a devenit o chestiune sociologică şi 
politologică, o problemă hamletiană de viaţă şi 
de moarte pentru civilizaţia din zilele noastre. 

în ceea ce-1 priveşte, E. Fromm propune 
o perspectivă culturală, dar, spre deosebire 
de Karen Horney şi Harry Stack Sullivan, care 
gîndeau schemele culturale în termenii antropo¬ 
logiei culturale tradiţionale, abordarea sa se ba¬ 
zează pe analiza forţelor economice, politice şi 
psihologice „care constituie fundamentele socie¬ 
tăţii. 

Fromm conchide că o regenerare autentic crea¬ 
toare a psihanalizei este posibilă doar prin depă¬ 
şirea conformismului ei pozitivist, devenind o 
teorie critică radical-umanistă. Psihanaliza revi¬ 
zuită, înnoită va putea continua să exploreze cu 
mai multă eficientă în lumea subterană a incon- 

ştientului, luînd totodată o poziţie critică faţă 
de tot ceea ce duce în societate la deformarea 
omului, stînjenind sau blocînd satisfacerea nevoi¬ 
lor sale fundamentale. 

Nu întîmplător, un capitol special al lucrării 
despre criza psihanalizei este consacrat Contribu¬ 
ţiei lui Marx la cunoaşterea omului , unde Fromm 
pune în lumină ceea ce îndeobşte nu se recunoaşte 
(din motive analizate de asemenea în lucrare): 
psihologia dinamică a lui Marx ca o psihologie 
umanistă , prezentă în opera lui Marx cu mult 
înaintea psihologiei freudiene a inconştientului. 
Marx inaugurează o concepţie despre natura 
umană raportată la condiţiile de muncă. Fromm 
vede deosebirea decisivă dintre psihologia dina¬ 
mică a lui Marx şi cea a lui Freud în distincţia 
dintre pulsiuni relative, care-şi au originea într-un 
anume tip de organizare socială, şi pulsiuni fixe, 
constante, care nu se schimbă după împrejurări; 
psihologia freudiană este bazată pe modelul omu- 
lui-maşină , izolat, cea marxistă pe modelul omu¬ 
lui dezalienat, deschis, către lume. 


2. Civilizaţia secolului al XX-lca 
şi condiţia umană 

Erich Fromm face parte din categoria acelor 
intelectuali umanişti de stînga sincer îngrijoraţi 
de destinul civilizaţiei contemporane şi asiduu 
preocupaţi de a găsi soluţii umaniste pentru atît 
de gravele probleme umane cu care e confrun¬ 
tată societatea timpului nostru. Remarcabil este 
faptul că gînditori umanişti ca Mikel Dufrenne, 
Georges Friedmann, Herbert Marcuse, Erich 
Fromm ş.a. pleacă nu de la premise teoretice 
speculative, ci de la observarea atentă, lucidă a 
unor stări de lucruri pe care le generează lumea 
capitalistă, chiar dacă judecăţile lor de valoare, 
concluziile la care ajung, soluţiile pe care le preco¬ 
nizează sînt uneori parţial sau total false, lipsite 
de fundamentare ştiinţifică sau chiar utopice. 

Toţi umaniştii de stînga nemarxişti pleacă de 
la premisa unor judecăţi critice la adresa lumii 
capitaliste. Această critică se deosebeşte însă 
radical de vechea critică de esenţă romantică 

şi conservatoare la adresa civilizaţiei moderne 
de tip capitalist, critică ce persistă şi azi la expo¬ 
nenţii unui romantism retrograd, care-şi înte¬ 
meiază aprecierile critice pe afirmarea unor idea¬ 
luri total depăşite de istorie, în perspectiva cărora 
întreaga civilizaţie modernă, toate progresele reali¬ 
zate de om pe calea cunoaşterii raţionale şi a 
stăpînirii cosmosului material şi social sînt con¬ 
damnate ca fiind opuse omului şi fericirii sale. 
Pentru aceşti critici, civilizaţia se află la răscruce, 
în sensul unei crize iremediabile în care sistemele 
socio-culturale tradiţionale sînt cuprinse de un 
rapid proces de dezagregare şi devalorizare; 
viitorul nu există decît într-o perspectivă apoca¬ 
liptică, prezentul este saturat de efectele dezuma- 
nizante, alienante ale civilizaţiei tehnice, privită 
în sine ca un principiu al răului, iar trecutul , 
considerat într-o optică tradiţionalist-anacronică, 
rămîne singurul teritoriu de existenţă în care 
umanitatea, printr-un recul istoric greu de ima¬ 
ginat, s-ar putea salva. 

Erich Fromm e convins că civilizaţia occiden¬ 
tală a realizat progrese remarcabile în ce pri¬ 
veşte cunoaşterea. Problema producţiei, problema 
cuceririi naturii, care nu mai este un vis îndepăr¬ 
tat, ci o realizare posibilă datorită unor mijloace 
tehnice tot mai perfecţionate, abundenţa de 
bunuri materiale, precum şi alte componente ale 
condiţiei materiale a vieţii umane au atins un 
nivel de dezvoltare care generează, pe drept 
cuvînt, optimism, mîndrie, speranţă în accesul 
la fericire pentru cel mai mare număr posibil de 
indivizi. 

Totuşi, omul modern, deşi beneficiază de avan¬ 
tajele progresului tehnic, se simte neliniştit, dez¬ 
orientat şi chiar nefericit atunci cînd puterea sa 
asupra materiei vine în contrast cu neputinţa 
pe planul vieţii personale şi sociale, iar cunoaş¬ 
terea de sine este departe de a corespunde nevoii 
de a elibera şi utiliza în mod productiv imensele 
energii de care dispune. Omul stăpîneşte natura, 
dar a pierdut din vedere scopul final care să dea o 

semnificaţie acţiunilor de expansiune civiliza¬ 
toare în mediul extern — omul însuşi. 

O societate complet mecanizată a devenit un 
nou spectru, o nouă fantomă ameninţătoare 
pentru autonomia şi integritatea omului, care 
n-ar mai face altceva decît să execute deciziile 
ordinatoarelor, pasiv şi dezarmat din punct de 
vedere afectiv. Sîntem în faţa unei dileme tra¬ 
gice: trebuie să producem oameni bolnavi pentru 
a avea o economie înfloritoare şi nu putem uti¬ 
liza resursele noastre materiale, intenţiile si ordi- 
natoarele noastre în serviciul scopurilor umane? 
Indivizii trebuie să fie pasivi şi dependenţi pen¬ 
tru a permite buna funcţionare a organismelor 
politice şi economice? 

Pe plan spiritual, criza contemporană constă 
în renunţarea la ideile şi iluziile secolului Lumi¬ 
nilor, pentru care noţiunea de putere a fiinţei 
umane se limita la cunoaşterea materiei, stăpîni- 
rea naturii şi bunăstarea economică, în căutarea 
febrilă a altor sisteme de valori, în îndoiala cres- 
cîndă privind autonomia şi libertatea ei, în confuzia 
morală în care o aruncă relativismul etic şi axio¬ 
logic. 

Problema unei societăţi alienate, cu toate ava¬ 
tarurile sale umane, este pusă frontal, în termeni 
fără echivoc, în Societate alienată şi societate 
sănătoasă. Fromm se referă la societatea ameri¬ 
cană, dar şi la sistemul capitalist în general. 

Un sistem care-şi perpetuează existenţa con- 
sacrînd anual sume fabuloase pentru armament, 
în timp ce numeroase probleme umane rămîn 
nerezolvate; un sistem în care sporesc mereu 
fenomene morbide ca sinuciderea, omuciderea, 
drogurile etc. — un atare sistem suferă de un 
grav dezechilibru, este un sistem alienat. Este 
ceea ce Freud numea „patologia comunităţilor 
civilizatei O societate sănătoasă, pentru care 
militează umanişti ca Fromm, este o societate 
care răspunde aspiraţiilor omului, nevoilor sale 
obiective şi subiective. 

3. Etică şi civilizaţie 


Valorile morale se află în miezul dezbaterilor 
privind condiţia dramatică a omului în civilizaţia 
modernă. Fromm se întreabă: Vom consimţi la 
alternativa religie sau relativism? Vom accepta 
abdicarea raţiunii în problemele eticii şi alegerea 
libertăţii sau sclavajului, dragostei sau urii, ade¬ 
vărului sau minciunii, integrităţii sau oportunis¬ 
mului? Soluţia constă în postularea unor norme 
etice conforme cu raţiunea, elaborate şi promovate 
de raţiune. 

Tocmai pe o atare conformitate — normă etică- 
raţiune — se sprijină judecăţile de valoare. Etica 
umanistă se sprijină pe autonomia fiinţei umane 
ca sediu şi instanţă a sancţiunii morale, pe cunoaş¬ 
terea naturii umane , pe înţelegerea situaţiei con- 
flictuale a omului, cu frămîntările şi emoţiile sale. 
Dar autonomia fiinţei umane este relativă, şi deci 
incompatibilă cu promovarea unei etici absolute , 
ale cărei valori şi precepte ar fi imuabile, nesu¬ 
puse reviziei. Normele etice nu pot fi absolute, 
deoarece ele se particularizează la o multitudine 
de situaţii, unele considerate chiar intrinsec inso¬ 
lubile, altele conflictuale, implicînd anumite diho¬ 
tomii esenţiale. 

Fromm reafirmă valoarea eticii umaniste, pentru 
care cunoaşterea naturii umane nu duce la rela¬ 
tivism, ci la convingerea că tocmai în natura 
umană îşi află izvorul normele conduitei morale. 
„Omul pentru el însuşi 44 — este un principiu de 
imanenţă a valorilor morale, dar este o imanenţă 
pur individuală, care ignoră esenţa socială a indi¬ 
vidului uman şi a naturii sale. 

E. Fromm distinge între etica umanistă şi etica 
autoritară. Prima este compatibilă cu o autoritate 
raţională a normelor de conduită, care se bazează 
pe competenţă, şi nu pe calităţi magice, pe exa¬ 
men critic, pe egalitatea părţilor; a doua presu¬ 
pune o autoritate iraţională , dictatorială, susţinută 
prin teamă, anxietate, suspendarea criticii, un 
sistem antidemocratic. Este o autoritate trans¬ 
cendentă individului, care îi inspiră acestuia un 


13 



sentiment de slăbiciune şi dependenţă, deciziile 
autorităţii fiind în afara oricărui examen critic 
şi nefiind inspirate de interesele subiectului uman. 

Pentru etica autoritară virtutea înseamnă as¬ 
cultare oarbă, înăbuşirea individualităţii. Etica 
umanistă este antropocentrică, în sensul că jude¬ 
căţile de valoare ale omului, ca şi toate celelalte 
judecăţi şi percepţii ale sale îşi au izvorul şi 
semnificaţia în particularităţi ale existenţei sale. 
Nimic nu este mai presus şi mai demn decit exis¬ 
tenţa umană, in sensul aforismului că omul este 
măsura tuturor lucrurilor. De aici rezultă că, 
din punctul de vedere al eticii umaniste, teza 
potrivit căreia ar exista valori ce transcend con¬ 
diţia etică şi, tocmai prin aceasta, o legitimează 
nu poate fi acceptată. Dar acest principiu antro- 
pocentrist nu trebuie înţeles în sensul egotismu¬ 
lui şi autoizolării, deoarece raportul cu lumea, 
solidaritatea cu semenii noştri decurge din însăşi 
natura umană, este o condiţie a împlinirii şi 
fericirii sale. Şi nici în sensul relativismului 
subiectivist, care subminează însăşi ideea unor 
norme universal-valabile, fundamentate obiectiv, 
introducînd arbitrariul subiectiv. Opţiunea pentru 
o etică umanistă care vede în fiinţarea umană 
izvorul tuturor valorilor nu înseamnă renunţarea 

la obiectivitate, iar triumful spiritului ştiinţific 
nu trebuie să ducă la excluderea judecăţilor [de 
valoare de vreme ce, în chiar practica ştiinţifică, 
se operează cu norme obiectiv valabile, deduse 
din principii ştiinţifice, stabilite pe temeiul ob¬ 
servării faptelor sau prin raţionamente mate¬ 
matice. Elemente normative nu lipsesc nici în 
ştiinţele teoretice, şi cu atît mai puţin ar putea 
să lipsească în ştiinţele aplicative, ca şi în toate 
artele. Etica este şi ea o asemenea ştiinţă, şi încă 
una pentru care „viaţa însăşi este o artă 44 . 

In acest sens, etica umanistă este ştiinţa apli¬ 
cată a „artei de a trăi, fondată pe cunoaşterea 
teoretică a omului 44 . Impulsul de viaţă, „arta de 
a trăi 44 este mai presus de toate celelalte atribute 
şi tendinţe ale omului. La nivel uman acestea 
nu sînt doar determinaţii biologice, ci mărturii 

alo fiinţării spirituale, căci natura 
omului depăşeşte biologicul. 


specifică 


a 


Fromm acordă puţină atenţie dialecticii socia¬ 
lului şi psihicului în configurarea unor compor¬ 
tări etice, chiar atunci cînd este vorba de a dis¬ 


tinge între egotism şi aroganţă (cum spunea 
Kant), dar el operează, ca de obicei, o distincţie 
între iubirea de sine raţională, călăuzită de prin¬ 
cipii etice, care se armonizează cu altruismul — 


iubirea de umanitate, un corolar al aspiraţiei 
spre fericire —, şi iubirea de sine iraţională, ego¬ 
centrică. 


Coexistenţa a două principii opuse în sinul 
aceleiaşi culturi — dragoste de sine şi egoism — 
generează sentimente de dezorientare şi nepu¬ 
tinţă în omul modern. 

Egoismul este de fapt, în concepţia lui Fromm, 
o falsă iubire de sine, deoarece un individ care 
nu este în stare să-i iubească pe alţii nu se poate 
iubi cu adevărat, într-un sens valorificator, nici 
pe sine însuşi. 

Interesul personal era proclamat în zorii epocii 
moderne, de pildă în etica lui Spinoza, o valoare 
morală superioară: a-1 urmări cu stăruinţă era 
un semn de virtute, a-1 neglija era un semn de 
slăbiciune, de neputinţă. Aceasta pentru că inte¬ 
resul general era considerat pe atunci ca fiind 
interesul unor societăţi, al unui stat, al unor 
clase ce se opuneau demnităţii şi înfloririi per¬ 
soanei umane. într-o perspectivă nouă, interesul 
personal, bazat pe cunoaşterea de sine, pe luarea 
în considerare a personalităţii, este reconsiderat 
de umanişti ca o deplină dezvoltare şi valorifi¬ 
care a potenţialităţilor fiinţei noastre. Condi¬ 
ţiile sociale ale armonizării interesului personal cu 
cel general nu-i sînt clare lui Fromm, dar ori¬ 
cum sîntem departe de doctrina lui Luther şi 
Calvin, care apreciază omul ca un simplu instru¬ 
ment în mîinile lui Dumnezeu. 


Pe linia efortului de a legitima normele de 
conduită în opoziţie cu etica autoritară se înscrie 
şi hedonismul etic care face din plăcere un criteriu 
de valoare. 

Fromm vede meritul principal al hedonismu¬ 
lui tocmai în încercarea de a fundamenta crite¬ 
riul valorilor în experienţa umană a plăcerii, şi 
nu într-o autoritate exterioară, constrîngătoare 
faţă de individ. 

Fericirea şi bucuria , ca valori morale, rezultă 
din corelarea experienţei subiective cu condiţiile o- 
biective , dar tocmai această corelare, respectiv uni¬ 
ficarea experienţei subiective a plăcerii cu criteriul 
obiectiv al plăcerii, n-au reuşit s-o facă Epicur 
si ceilalţi hedonisti. 

f J 9 

O problemă care afectează însuşi destinul omu¬ 
lui, valoarea şi statutul său în civilizaţia de azi 
este formulată astfel: există oare o problemă morală 
specifică a epocii noastre? Răspunsul lui 
E. Fromm este discutabil, dar însuşi modul de 
a pune problema este demn de atenţie. După el, 
această problemă există, şi ea ar putea fi formu¬ 
lată astfel: Care este atitudinea omului faţă de 
putere şi de forţă? Putem avea rezerve faţă de 
antinomia forţă-raţiune: forţa este inoperantă 
asupra adevărurilor pe care le admitem, asupra 
ideilor în care credem; puterea şi raţiunea locu¬ 
iesc două planete distincte, şi niciodată forţa 
n-a infirmat un adevăr. 

Ultima aserţiune este perfect adevărată, dar 
nu orice forţă sau putere este, prin definiţie, 
contrarie adevărului. Istoria ne demonstrează că 
niciodată forţa n-a infirmat un adevăr, dar că 
uneori ea poate servi pentru apărarea adevărului, 
atunci cînd acesta e ameninţat de forţele răului 
şi obscurantismului. 

Să recunoaştem însă că Fromm se referă nu 
> 

la forţă în general, ci la întruchipări concrete, 
alienate ale acesteia în societatea capitalistă. Ceea 
ce duce la dominaţie, la abdicarea raţiunii, la 
acceptarea ca adevăr a ceea ce o putere străină 
individului decretează ca atare, la pierderea sim¬ 
ţului moral, a capacităţii de critică şi a libertăţii. 

Eticii umaniste i se opune deci o etică a supu¬ 
nerii care, într-o formă, a fost exprimată şi de 
Dostoievski: „Dacă Dumnezeu e mort, totul 
e pierdut 44 sau, într-o altă exprimare, mai nouă, 


10 



„dacă Dumnezeu nu există, totul e îngăduit 44 . Dar 
nu de Dumnezeu sau de alte forţe străine omului 
este nevoie pentru a legitima o etică a fericirii 
şi dezvoltării umane. Omul însuşi trebuie să 
existe, să fie viu, adică productiv, conferind sens 
existenţei sale pentru a motiva şi a întemeia o 
etică umanistă. Idealul şi scopul trebuie să se 
afle în om, şi nu în afara sa. Realiştii, extaziaţi 
în faţa eficacităţii materiale, pot considera pro¬ 
blema etică drept vetustă, pot relativiza valorile 
pină la anihilare; ei nu văd decît vidul spiritual, 
absenţa unor criterii de conduită individuală şi 
de credinţă în sine. Dar este oare civilizaţia noas¬ 
tră în întregime decadentă, nu mai avem dreptul 
de a spera şi de a fi mîndri de realizările noastre? 
Răspunsul lui Fromm este al unui umanist care 
nu şi-a pierdut orice încredere şi orice optimism 
în destinul civilizaţiei si în viitorul omului. Cu 

condiţia să nu considerăm binele si răul ca nişte 

9 9 9 

efecte automate fie ale societăţii, fie ale naturii 
umane, ca predeterminate. Cu condiţia ca decizia 
să revină omului, să se bazeze pe capacitatea sa 
de a se lua pe sine în serios şi de a înfrunta cu 
curaj problema morală şi cea socială. Cu condiţia 
de a dezvolta o tendinţă (ce s-a făcut din nou 
simţită cu putere în ultimii zece ani) în favoarea 
valorilor celor mai profunde ale tradiţiei uma¬ 
niste, ceea ce presupune capacitatea de a trans- 
cende închisoarea strimtă a ego-ului nostru, cu 
egotismul si solitudinea sa, cu numeroşii săi idoli. 

O 9 >9 


4. Natura umană şi sistemul 
de valori 

Respingînd etica autoritară, E. Fromm res¬ 
pinge şi teza acesteia despre o natură umană 
fixată, odată pentru totdeauna, neschimbată şi 
neschimbabilă. Psihologia şi antropologia au de¬ 
monstrat infinita maleabilitate şi plasticitate a 
naturii umane. In consecinţă, normele şi institu¬ 
ţiile trebuie să fie, ele însele, perfect maleabile. 

Nu există tipuri de cultură care să exprime 
trăsături imuabile ale naturii umane. 

Atenuînd mult determinismul biologic, instinc¬ 
tual al naturii umane după concepţia lui Freud, 
Fromm a acordat o atenţie deosebită determinis¬ 
mului social si cultural. 

Dar ideea plasticităţii umane nu trebuie îm¬ 
pinsă nici ea prea departe, căci atunci se ajunge 
la negarea conceptului de natură umană sau 
cel puţin a posibilităţii de a-1 defini. Singura 
psihologie posibilă şi valabilă în acest caz ar fi 
una descriptivă, vizînd o suită de nenumărate 
comportamente posibile şi de măsuri cantitative 
a diverse aspecte ale conduitei umane. Psihologia 
şi antropologia ar avea ca obiect descrierea dife¬ 
ritelor modalităţi în care instituţiile sociale si 

tipurile de cultură modelează omul. Singura 
ştiinţă umană ce ar rămîne posibilă ar fi o socio¬ 
logie comparativă. 

Adaptabilitatea omului la condiţii defavorabile 
prin dezvoltarea în sine a unor reacţii de ordin 
mental şi emoţional vădesc un mare grad de 
plasticitate, dar nu în sensul negării oricărei 
naturi umane, ci, dimpotrivă, aceste reacţii 
decurg din proprietăţile specifice ale acestei na¬ 
turi. „Omul nu este o foaie de hîrtie albă pe care 
civilizaţia imprimă un text. El este, o entitate 
dotată cu energie şi cu o structură specifică, 
care dirijează după norme previzibile reacţiile 
sale la evenimentele exterioare 44 (p. 220). 

O contribuţie relevantă la explicarea naturii 
umane au adus cercetările şcolii freudiene de 
caracterologie ce au oferit noi posibilităţi de expli¬ 
care a unor concepte etice şi psihice ca: virtute, 
personalitate, temperament, caracter, voinţă, ca¬ 
racter social etc. Trăsăturile de caracter sînt 
fundamentul conduitei, individul nu este izolat, 
natura umană implică relaţia omului cu altul, cu 
lumea. Tipurile de caracter nu sînt moduri diverse 
de organizare a libidoului, ci modalităţi specifice 
de relaţionare a individului cu lumea, prin pro¬ 
cese de asimilare şi de socializare. Omul nu poate 
trăi singur, rupt de lume, el poate construi un 

sistem social fondat pe egalitate sau autoritate, 
pe libertate sau opresiune. Esenţa caracterului 
constă tocmai în această orientare a individului 
spre social. 

în acest sens, Fromm elaborează o ■ întreagă 
tipologie caracterologică după modul de raportare 
a individului la lume, după natura orientării 
spre social: receptivă , exploatatoare, tezaurizatoare, 
mercantilă şi productivă. 

Termenul de productivitate, atît de des folosit 
de Fromm, desemnează atitudinea omului de a 
uza de puterile sale şi de a-şi realiza potenţiali- 
tăţile. Conceptul de productivitate este, înainte 
de toate, un mod de reacţie şi orientare faţă de 
lume şi de sine însuşi în procesul vieţii, priveşte 
caracterul omului, şi nu succesul său. Efectele 
productivităţii sînt bunuri materiale, opere de 
artă, sisteme de gîndire, dar obiectul cel mai im¬ 
portant al productivităţii este omul însuşi. 

Omul produce lucruri şi, în acelaşi proces de 
creaţie, îşi exercită puterea asupra materiei. în 
procesul gîndirii productive, gînditorul este moti¬ 
vat prin interesul său pentru obiect, reacţia sa 
se caracterizează prin obiectivitate, prin înţelege¬ 
rea lucrurilor aşa cum sînt după propria lor na¬ 
tură, prin capacitatea de a nu dezarma şi falsifica 
lucrurile, persoanele şi pe sine însuşi. Gînd activi¬ 
tatea productivă este handicapată de condiţii 
sociale neprielnice apare un dezechilibru -‘are se 
traduce fie prin lene, inactivitate, fie prin activi¬ 
tate forţată, excesivă. Nu foamea, mizeria, con- 
stringerea, sub orice formă s-ar manifesta, ci li¬ 
bertatea, securitatea economică şi o organizare 
socială care să facă din muncă expresia adevă¬ 
rată a facultăţilor umane condiţionează activita¬ 
tea productivă, ca o triadă dialectică alcătuită 
din muncă, gîndire şi iubire. 

Conceptul etic al productivităţii este una din 
contribuţiile cele mai importante ale lui Fromm 
la tratarea problemei omului într-un spirit ştiin¬ 
ţific, modern şi umanist. Alături de alte concepte 
şi idei ale sale, el reprezintă o încercare de a depăşi 
limitele şi insuficienţele metodei lui Freud. Căci 

după acest freudian „revizionist 44 , în ciuda imen¬ 
selor posibilităţi oferite de psihanaliză studiului 
ştiinţific şi valorilor, Freud şi discipolii săi n-au 
tras din descoperirea sa întregul profit dezirabil 
pentru a face să avanseze problemele eticii. Ei 
au contribuit, dimpotrivă, la stabilirea unei con¬ 
fuzii în acest domeniu. Această confuzie provine 
din poziţia relativistă a lui Freud, care afirmă că 
psihologia ne ajută să înţelegem motivaţia jude¬ 
căţilor de valoare, dar nu să susţinem validitatea 
lor. 


în Speranţă şi revoluţie, lucrare în care Fromm 
este preocupat îndeosebi de situaţia omului în 
„societatea tehnologică 44 şi de posibilităţile de a 
umaniza această societate, un capitol este inti¬ 
tulat Ce semnificaţie are fiinţa umană? Autorul 
relevă tentaţia omului de a accepta ca esenţă a 
sa o ipostază particulară a umanului, de a-şi defini 
umanitatea (natura umană) în funcţie de socie¬ 
tatea cu care se identifică. Specia umană este 
astfel rezumată în cîteva definiţii, mai curînd 
formule, care dezvăluie, fiecare, o ipostază umană: 
homo faber — făuritor de unelte, izvoditor de civi¬ 
lizaţie, homo sapiens — cunoaştere, cu ajutorul 
raţiunii, pentru a realiza scopurile prin folosirea 
celor mai bune mijloace, pentru a înţelege esenţa 
lucrurilor, homo ludens — jocul semnificînd nu 
numai preistoria ontogenetică a muncii, ci şi o 
activitate dezinteresată care transcende nevoii 
imediate, munca fiind privită în rosturile sale 
extrautilitare, homo negans — capacitatea de a 
spune nu tocmai pentru a putea afirma şi pro¬ 
mova adevărul, dragostea, integritatea. Defi¬ 
niţia cea mai semnificativă i se pare a fi cea dată 
de Marx. 

Poziţia sa rămîne oarecum sceptică în sensul 
că niciodată probabil nu se va putea spune cu 
exactitate ce semnifică omul, deşi, cum recu¬ 
noaşte, acest scepticism nu împiedică reflecţii 
ştiinţifice asupra problemei, întemeiate pe obser¬ 
varea faptelor. 

Răspunsurile mai vechi, bine cunoscute, la 
această întrebare nu ne pot satisface: omul este 

bun sau rău de la natură, iubitor sau distrugător, 
neutru sau independent. Toate acestea nu sînt 
decît posibilităţi de fiinţare ale umanului. A fi 
conştient de ele înseamnă a fi conştient de propria 
ta umanitate, ceea ce Terenţiu a exprimat prin 
celebra sa maximă — Homo sum; humani nil a me 
alienum puto. în acest sens, fiecare din noi poartă 
în sine întreaga umanitate. 

Dar problema trebuie pusă nu numai în ter¬ 
meni de posibilităţi umane, ci ţinînd seama de 
însuşi temeiul real al acestor posibilităţi, de con¬ 
diţiile existenţei umane din care ţîşnesc toate alter¬ 
nativele fiinţei umane. 

Deşi apreciază poziţia lui Marx în definirea 
esenţei umane, propriul său punct de vedere pune 
accentul pe alţi factori ai existenţei umane decît 
cei sociali: diminuarea determinismului instinc¬ 
tual pe măsura evoluţiei pe scara animală, dez¬ 
voltarea considerabilă a creierului, ca dimensiune 
şi complexitate. „Omul s-a născut ca un fenomen 
al naturii: el face parte din natură şi totuşi o 
transcende“, prin conştiinţă , plătită cu preţul 
securităţii sale biologice, prin maleabilitatea şi 
plasticitatea comportării sale, conservînd totuşi,- 
dar pe un alt plan decît cel instinctual-biologic, 
un fond de permanenţă şi stabilitate umană, de 
ordin psihic şi spiritual (ceea ce justifică însuşi 
termenul de natură umană), un anumit echilibru 
între intelect si emoţie. 

9 9 

Istoria omului se măsoară prin progresele 
conştiinţei, împotriva elementelor iraţionale care 
alcătuiesc o falsă conştiinţă. Conştiinţa este, prin 
excelenţă, critică, ea prezintă alternativa schim¬ 
bării realului şi se afirmă ca o pîrghie a acestei 
schimbări; conştiinţa falsă, clădită pe iraţionali- 
tate, justifică statuarea şi supunerea, este apolo¬ 
gia ordinii sociale existente. 

Natura umană este complexă, şi orice unilate- 
ralizare nu poate fi decît dăunătoare. 

Dintre multiplele determinări ale naturii umane, 
Fromm se opreşte mai îndeaproape la credinţă 
şi îndoială. Este o eroare să se interpreteze cre- 

dinţa exclusiv ca un concept mistic, religios, ire¬ 
conciliabil cu gîndirea raţională. 

Dar poate oare omul să trăiască fără a crede 
în valoarea normelor vieţii? Fără credinţă, 
omul devine steril, disperat, speriat. Este vorba 
însă de o credinţă raţională caracterizată prin 
convingeri solide, fondate pe activitate produc¬ 
tivă, intelectuală şi afectivă, ca o componentă 
esenţială a gîndirii raţionale. Este vorba de acea 
credinţă în raţiune şi adevăr, fondată pe obser¬ 
vaţie şi gîndire productivă, care i-a animat pe 
atîţia eroi ai ştiinţei — Gopernic, Kepler, Galilei, 
Newton, Bruno, Spinoza — şi pentru care unii 
şi-au pierdut libertatea şi chiar viaţa. Ea se opune 
credinţei iraţionale într-o persoană transcendentă 
omului, într-o idee sau simbol cu care nu intrăm 
în contact prin experienţa personală a inimii sau 
a gîndirii, ci prin supunere afectivă fondată de o 
autoritate iraţională. 

In termeni asemănători se pune şi problema 
îndoielii = contrariul credinţei. 

îndoiala iraţională se opune oricărei certitu¬ 
dini. Nici un fel de experienţă nu poate proba 
•adevărul. în forma sa externă, îndoiala iraţională 
se transformă într-o nevroză, într-o perplexitate 
continuă, obsesională, torturantă şi epuizantă, 
expresie a unor conflicte emoţionale, inconştiente. 
Ea rezultă dintr-o integrare incompletă sau din 
nonintegrarea personalităţii, dintr-un sentiment 
acut de neputinţă şi abandon şi duce la parali¬ 
zarea voinţei. Este forma caracteristică a îndoielii 

în epoca noastră, unde se manifestă printr-o ati¬ 
tudine de indiferenţă faţă de muncă, de politică, 
de morală — totul este posibil, nimic nu este cert. 

îndoiala raţională este îndreptată împotriva 
dogmelor, a tezelor a căror validitate rezidă în 
credinţa în autorităţi, şi nu în experienţe proprii. 
Această îndoială reprezintă o pîrghie a dezvoltării 
personalităţii, una din sursele esenţiale ale gîn¬ 
dirii raţionale, un impuls puternic al cercetării, 
contribuind la formarea spiritului critic. 

Totuşi unul din elementele fundamentale ale 
situaţiei umane îl constituie nevoia omului de a 
avea valori menite să-i călăuzească actele şi senti¬ 
mentele. Apar însă discordanţe, antinomii între 
ceea ce oamenii consideră la un moment dat a fi 
valoare şi valorile efective care le motivează incon¬ 
ştient conduita şi sînt generate de sistemul social 
în care este integrat individul (cum ar fi, în cazul 
societăţii americane, valorile proprietăţii, consu¬ 
mului, situaţiei sociale, distracţiilor palpitante). 

Valorile sînt structurate, ierarhizate, corelate 
după tipuri de cultură şi civilizaţie. 

Precizîndu-şi punctul său de vedere, E. Fromm 
arată că sistemul valorilor este fundat pe ceea ce 
Albert Schweitzer numea respectul vieţii, respectul 
a tot ceea ce contribuie la dezvoltarea optimă a 
capacităţilor specific umane. Toate marile filo¬ 
sofii umaniste au fost clădite pe acest concept. 
A depăşi cupiditatea, a iubi aproapele, a cunoaşte 
adevărul sînt ţeluri comune ale filosofiilor uma¬ 
niste, dar într-o societate egoistă şi nedreaptă, 
cum este cea occidentală, aplicarea acestor valori 
devine tot mai dificilă, deoarece omului zeificat 
îi rămîne puţin timp pentru atare experienţe 
valorice. 


5. Libertate — distructivitate — narcisism 

Fiind o antropologie umanistă, concepţia lui 
Fromm acordă o atenţie aparte problemei liber¬ 
tăţii. Sub raport ideologic, este şi aici prezentă 
tendinţa de a sintetiza elemente freudiene cu teze 
marxiste. însuşi modul de a-şi pune unele între¬ 
bări este demn de semnalat: ce reprezintă liber¬ 
tatea ca experienţă umană? Dorinţa de libertate 
este inerentă naturii umane şi este o experienţă 
identică pentru toţi oamenii, indiferent de tipul 
de cultură? Poate fi ea redusă la absenţa unor 
presiuni externe? Ce rol joacă factorii socio-eco- 
nomici şi cei psihologici în procesul uman al li¬ 
bertăţii ? 

După cum se ştie, secolul al XlX-lea a promo¬ 
vat un optimism facil, neproblematic, lipsit de 
adîncime în tratarea acestor chestiuni, dar el a 
fost zdruncinat, încă de pe atunci, în chip diferit, 
de Marx şi Nietzsche, iar mai tîrziu de Freud, 
care, după cum notează Fromm, avea o noţiune 
foarte naivă despre ceea ce se întîmplă în socie¬ 
tate; Freud a analizat mai profund ca oricine 
înaintea sa manifestările iraţionale, inconştiente 
ale naturii umane, dar n-a putut depăşi datele 
specifice ale culturii sale. Fromm încearcă o de¬ 
păşire a concepţiei psihanalitice, fără a renunţa 
la contribuţiile pozitive ale acesteia. 

Libertatea este un factor esenţial al fericirii 
prin realizarea potenţialităţilor personale, a aspi¬ 
raţiilor conforme cu natura omului şi cu legile 
existenţei sale. De aceea, pierderea libertăţii este 
cea mai nefastă consecinţă a instituirii unor puteri 
străine omului, dezumanizante, strivitoare. Dacă 
libertatea este condiţia fundamentală a morali¬ 
tăţii, omul lumii occidentale n-a rezolvat problema 
morală. Dominaţia care înăbuşă libertatea în¬ 
seamnă supunerea faţă de sistemele birocratice 
evidente, palpabile, ale puterii, dar şi faţă de 
puterea anonimă a pieţei, a succesului, a maşinii, 
a competiţiei. Iar o atare supunere, o atare angre¬ 
nare a individului în mecanismele puterii dă naş¬ 
tere unei atitudini morale caracterizate prin 
indiferenţă faţă de sine: ne transformăm în instru¬ 
mente pentru proiecte care ne sînt exterioare, ne 
experimentăm şi ne tratăm ca mărfuri, devenim, 
si noi, si semenii noştri, lucruri si nu mai credem 
în noi înşine, nu avem conştiinţă în sensul umanist 
al termenului. 

Polii de referinţă ai libertăţii sînt societatea si 

individul. Din punct de vedere social-istoric, li¬ 
bertatea însoţeşte permanent, ca obiectiv ideal, 
lupta claselor asuprite împotriva asupritorilor. 
In marile bătălii de clasă, cei mai buni luptători 
au convingerea că „este mai bine să mori în lupta 
împotriva oprimării decît să trăieşti fără libertate. 
O asemenea moarte însemna afirmarea supremă a 
individualităţii lor“ (p. 244). In această luptă 

pentru libertate au fost obţinute victorii impor¬ 
tante, cum ar fi: democraţia politică, stăpinirea 
naturii, autonomie politică şi culturală. Sub ra¬ 
port individual, libertatea este raportată la aşa- 
numitele mecanisme de evadare, rezultînd din ne¬ 
siguranţa individului izolat. Aceasta se poate 
face în sens pozitiv — ca libertate pozitivă, ceea ce 
presupune stabilirea unor raporturi cu lumea 
caracterizate prin dragoste, muncă, exprimarea 
autentică a capacităţii emoţionale şi intelectuale, 
fără a renunţa la integritatea şi independenţa 
eului individual — sau negativ, ca regres, renun¬ 
ţare la libertate, ceea ce echivalează cu renunţarea 
la individualitatea şi integritatea propriului eu. 
Aceasta duce la tendinţe masochiste patologice, 
iraţionale (expresie a unor sentimente de inferio¬ 
ritate, de neputinţă, a unor stări de diminuare a 
personalităţii) şi sadice, mai mult sau mai puţin 
conştiente. Dragostea bazată pe egalitate şi liber¬ 
tate se opune masochismului, care este asociat 
cu mecanismele psihice ale evadării de la însăşi 
condiţia raţională a omului. A fugi de libertate, 
a nu fi în stare să-ţi asumi destinul de fiinţă liberă 
şi responsabilă, a te supune unei perversiuni sa- 
dico-masochiste, generatoare de durere, sufe¬ 
rinţă pentru sine sau pentru altul — iată una din¬ 
tre cele mai tragice manifestări psiho-sociale, 
căreia Freud a încercat primul a-i găsi o explicaţie 
teoretică. Masochismul este considerat ca produs 
al aşa-numitului instinct al morţii, asociat cu 
instinctul sexual. 

Omul care fuge de libertate — Fuga de libertate 
este titlul unei lucrări a lui Erich Fromm din care 
antologia prezentă reţine trei capitole — nu 
mai poate să aleagă decît între a se distruge pe 
.sine şi a-i distruge pe alţii. Fenomenul nu este 
doar sexual, ci apare şi sub forma unor complexe 
de inferioritate sau ca dorinţă de putere. 

Evadarea de la condiţia de libertate duce aşa¬ 
dar la anihilarea eului individual în speranţa de 
a învinge astfel sentimentul insuportabil de ne¬ 
putinţă prin subordonare faţă de contopirea cu 
o putere externă care-1 fascinează pe insul nepu- 

tincios şi-i anulează şi chinul îndoielilor. Din 
punct de vedere psihologic, setea de putere nu este 
un rezultat al forţei, ci al slăbiciunii; în măsura în 
care un individ este capabil să-şi materializeze 
potenţialităţile sale pe baza integrităţii propriului 
eu, el nu are nevoie să domine, nu-1 încearcă setea 
de putere. 

Nu putem nega mecanismele psihice de care 
vorbeşte Fromm, inclusiv în ceea ce priveşte fuga 
de libertate, incapacitatea unora de a-şi asuma 
„povara libertăţii 44 . El acordă însă puţină atenţie 
socialitătii si istoricitătii acestor mecanisme, care 
nu sînt pur şi simplu ale naturii umane, nu au 
doar o semnificaţie antropologică. O impresie 
similară lasă una din ultimele sale lucrări — Ana¬ 
tomia distructivităţii umane , dar aici este mult 
mai puternică prezenţa factorilor sociali ca fac¬ 
tori explicativi. 

Freud, şi întreaga şcoală psihanalitică, a acor¬ 
dat puţină atenţie agresivităţii umane, dar dis- 
tructivitatea a devenit pînă la urmă un subiect 
central după descoperirea freudiană a instinctului 
morţii. 

Fromm distinge între agresivitatea benignă, în¬ 
corporată în creierul animalului şi omului, bio¬ 
logic adaptativă, cu funcţie de apărare a vieţii, 
ca reacţie la ameninţările îndreptate împotriva 
intereselor vitale, programată filogenetic, şi agre¬ 
sivitatea malignă, sau hiperagresivitatea, biologic 
nonadaptativă, neprogramată filogenetic, dău¬ 
nătoare tuturor, înrădăcinată în condiţiile exis- 
tenţiale ale omului, care nu este deci înnăscută 
şi se manifestă cu o nemaipomenită cruzime. La 
animale, distructivitatea devine intensă cînd echi¬ 
librul cu mediul este perturbat, în cazuri excep¬ 
ţionale de suprapopulare, în timp ce la oameni 
pare mai curînd un fenomen normal, decurgînd 
nu dintr-un potenţial mai mare, înnăscut, de agre¬ 
sivitate, ci din condiţii existenţiale producătoare 
de agresivitate, care sînt destul de frecvente. 
Prilej pentru Fromm de a face o analiză critică 
a condiţiei umane de-a lungul istoriei, socotind 
că omul a trăit cea mai mare parte a vieţii sale 

într-o grădină zoologică, şi nu „în natură 44 . Teza 
sa este că animalele nu ucid niciodată „din plă¬ 
cere 44 , în timp ce la om apare distrugerea fără 
nici un alt scop, distructivitatea şi cruzimea ne- 
putînd deci să se explice în termenii unei eredităţi 
animale sau ai unui instinct distructiv, ci prin 
condiţii specifice ale existenţei umane, prin inter¬ 
acţiunea diferitelor condiţii sociale si nevoi esen- 

ţi ale ale omului. 

Dar de ce trebuie să numim aceste reacţii de 
apărare a propriei identităţi agresivitate? Autorul 
mai distinge: a) agresivitatea conformistă şi b) agre¬ 
sivitatea funcţională. Gazul cel mai important de 
agresiune funcţională este socotit războiul, care 
nu poate fi explicat ca efect al puterii instinctului 
distructiv al omului. „Teza care afirmă că răz¬ 
boiul este cauzat de distructivitatea umană este 
pur şi simplu absurdă pentru oricine posedă fie şi 
o cunoaştere elementară a istoriei 44 (p. 477). Ideea 
că războiul e cauzat de agresivitatea umană este 
nerealistă şi chiar periculoasă, deoarece îl proclamă 
implicit ca normal, distrage atenţia de la adevă¬ 
ratele lui cauze şi slăbeşte opoziţia împotriva sa. 
O asemenea teză, notează Fromm, nu e valabilă 
nici chiar pentru epoca primitivă; el distinge însă 
între cauzele social-economice care provoacă răz¬ 
boaiele şi factorii psihologici care îl fac posibil; 
istoria războiului este însă relevantă şi pentru 
manifestările agresivităţii maligne, deoarece e 
plină de ucideri şi torturi fără discriminare 
— bărbaţi şi femei, tineri şi bătrîni—, deci fără ne¬ 
cesităţi de autoapărare, fără motivaţii obiective 
in apărarea unor interese vitale, ci doar subiective; 
c) agresivitatea sau distructivitatea vindicativă — 
răzbunarea crudă, libidinoasă, insaţiabilă, univer¬ 
sală, răzbunarea sîngeroasă, socotită datorie sacră, 
care se transmite din generaţie în generaţie, astfel 
că o crimă provocată va atrage după sine un ne- 
sfîrşit lanţ de crime. Este lex talionis din Vechiul 
Testament. Dorinţa sau pasiunea de răzbunare 
nu poate fi explicată doar printr-un sentiment 
profund de dreptate şi echitate existenţială, 
însăşi libertatea este socotită mni curînd „o reacţie 

biologică a organismului uman“, şi nu doar o 
funcţie a culturii si educaţiei, si este corelată cu o 

tipologie implicată a agresivităţii şi cu narci¬ 
sismul. Este totuşi un sens mai curînd ontologic 
şi istoric decît strict biologic al libertăţii, ceea ce 
rezultă şi din aprecierea că naţiunile şi clasele 
sociale i-au înfruntat pe asupritorii lor cînd exista 
un licăr de speranţă în victorie. Libertatea are 
pentru om o valoare antropologică, e o condiţie a 
dezvăluirii individului, a sănătăţii sale mentale. 
Tocmai absenţa libertăţii favorizează agresivi¬ 
tatea şi violenţa, dar, pe de altă parte, agresivi¬ 
tatea autentică, de apărare a vieţii, este un factor 
de apărare a libertăţii şi demnităţii. 

Partea cea mai interesantă a lucrării despre 
Anatomia distructivităţii umane este aceea în care 
autorul preconizează condiţiile de reducere a agre¬ 
sivităţii defensive prin diminuarea factorilor reali 
ce o mobilizează. Condiţia principală este evident 
aceea ca indivizii şi grupurile umane să nu fie 
ameninţate, să poată duce o viaţă demnă, să de¬ 
vină imposibilă dominarea unui grup de către 
altul. Deci instituirea unui sistem care să garan¬ 
teze satisfacerea necesităţilor fundamentale, ceea 
ce presupune dispariţia claselor dominante, a tu¬ 
turor formelor de exploatare, antrenînd schimbări 
politice şi sociale radicale în toate sferele rela¬ 
ţiilor social-umane. Omului trebuie să i se redea 
deplina libertate, el trebuie să înceteze a trăi în 
condiţii de „grădină zoologică 44 , iar pentru aceasta 
sînt necesare schimbări radicale în organizarea 
socială, astfel îneît a avea şi a acumula să devină 
a fi şi a împărtăşi. 

Dar cînd şi unde devin posibile asemenea schim¬ 
bări? In nici un caz în societatea capitalistă, deoa¬ 
rece tocmai experienţa acesteia i-a prilejuit lui 
Fromm atîtea constatări amare şi analize critice. 
Răspunsul ni-1 dă istoria însăşi: numai o perspec¬ 
tivă autentic socialistă este compatibilă cu ţelul 
umanist al libertăţii, opusă tuturor formelor de 
distructivitate şi întemeiată pe valoarea vieţii, 
stimulînd şi valorizînd potenţialul de creativitate 
de care dispun omul şi societatea. Prin amplitu- 

dinea socială a activităţii cognitive, teoretice şi 
practice, se creează condiţii penlru ca fiecare om 
să participe, pe măsura puterilor sale, ca subiect 
activ, la marele asalt al necunoscutului. Cute¬ 
zanţa proiectelor menite să schimbe faţa lumii 
aduce o transformare radicală în ceea ce priveşte 
condiţia axiologică a omului socialist, vocaţia sa 
prometeică. 


6. Spre umanizarea tehnicii 
şi a „societăţii tehnologice 44 (civilizaţia 
contemporană între „a avea 44 şi „a fi 44 ) 

Este însuşi subtitlul unei cărţi a lui Erich 
Fromm, Speranţă şi revoluţie (din care antologia 
de faţă reproduce capitolele IV şi V), în care el îşi 
dezvoltă teme de meditaţie umanistă mai vechi, 
avansează idei şi soluţii noi, preocupat mereu de 
acelaşi gînd — cum să facem ca marile progrese 
tehnice ale civilizaţiei contemporane să nu se 
transforme în factori de anihilare morală şi mate¬ 
rială a omului, să slujească fericirii şi liberei sale 
dezvoltări. 

După cum spuneam, Fromm nu este un uma¬ 
nist utopic, tradiţionalist, el nu cere întoarcerea 
înapoi la „epoca de aur 44 , care a precedat era 
industrială şi maşinismul, ci umanizarea societăţii 
industriale, ţinînd seama de instituţiile şi meto¬ 
dele ei, care nu pot fi suprimate fără riscul unei 
dezagregări totale a societăţii. Este vorba de: 

1. întreprinderea centralizată pe scară mare, care 
s-a dezvoltat considerabil în ultimele decenii; 

2. planificarea la scară macrosocială, precum şi în 
interiorul fiecărui sistem; 3. automatizarea si 
cibernetizarea ca principii esenţiale de control 
teoretic şi practic. în toate acestea şi, în general, 
în orice sistem social există însă un nucleu, un 
centru focalizator ce nu mai poate fi tratat cu 
indiferenţă sau într-o manieră obiectuală ca pînă 
acum. Este sistemul Om . în „societatea tehnolo - 
gică“ alternativa esenţială este următoarea: dacă 

omul se plictiseşte, este pasiv, nu probează senti¬ 
mente şi are o capacitate cerebrală unilaterală, 
el dezvoltă simptomul de angoasă, depresiune, 
depersonalizare, indiferenţă faţă de viaţă. Majo¬ 
ritatea planificatorilor tratează factorul uman ca 
şi cum s-ar putea adapta, fără perturbări, la toate 
situaţiile. 

9 

Faţă de această alternativă sau de cele ale 
războiului termonuclear şi dictaturii neofasciste, 
Fromm militează pentru umanizarea sistemului 
in scopul creşterii bunăstării omului pe calea unor 
schimbări revoluţionare treptate. El stabileşte 
chiar şi etapele unei atare umanizări: 

1. Planificarea umanistă , care ţinteşte spre o 
funcţionare optimală a sistemului (sau sisteme¬ 
lor), în funcţie de poziţia prioritară a sistemului 
Om. Orice planificare, chiar dacă se înfăptuieşte 
cu ajutorul ordinatorului, se ghidează după anu¬ 
mite norme, angajează judecăţi de valoare, vizînd 
maximum de randament economic şi de bunăstare 
umană. Important este ca aceste norme să fie 
umaniste, adică să corespundă eficienţelor siste¬ 
mului Om, să realizeze finalmente o societate uma¬ 
nizată al cărei obiectiv principal este definit astfel 
în Speranţă şi revoluţie: „Schimbarea vieţii noastre 
economice, sociale şi culturale pentru a stimula şi 
favoriza creşterea şi vivacitatea omului, şi nu pentru 
a le frîna, pentru a activiza individul, şi nu pentru 
a-1 face pasiv şi supus, pentru ca posibilită¬ 
ţile noastre tehnologice să servească dezvoltării 
omului 44 (p. 352). 

Aşadar, în perspectiva unei planificări şi orga¬ 
nizări umaniste, maşinile şi ordinatoarele trebuie 
să devină un organ funcţional al sistemului social, 
şi nu un cancer care dezarticulează sistemul şi 
riscă să-l ucidă. In dezbaterile atît de pasionante 
cu privire la relaţia om-maşină în condiţiile ampli¬ 
ficării imprevizibile a posibilităţilor computerului 
de a prelua şi înfăptui funcţii şi atribuţii ale omu¬ 
lui, Fromm militează pentru un mod de abordare 
şi, mai ales, pentru o soluţie umanistă a proble¬ 
mei: valorile care influenţează programarea ordi¬ 
natorului trebuie să se bazeze pe o cunoaştere a 

naturii umane. Ordinatoarele sînt mijloace ce ser¬ 
vesc scopuri determinate de voinţa şi raţiunea 
umană. Omul, şi nu tehnica este sursa ultimă a 
valorilor. Dezvoltarea umană optimală, şi nu pro¬ 
ducţia maximală trebuie să fie criteriul oricărei 

9 

planificări, principiul suprem al organizării so¬ 
ciale. Cunoaşterea omului, a naturii sale şi posi¬ 
bilităţile reale ale manifestărilor sale trebuie să 
devină una din datele fundamentale ale oricărei 
planificări. Pot interveni tot felul de pericole în 
calea unei atare planificări, iar remediul constă 
intr-o mai activă participare a cetăţenilor la pro¬ 
cesul de decizie, în întărirea controlului din partea 
celor interesaţi. Activitatea în sens productiv este 
frînată de o tendinţă nocivă (Fromm o numeşte 
patogenă) a societăţii capitaliste de a-i face pe 
oameni pasivi, neacordîndu-le posibilitatea de a 
participa activ la treburile societăţii sau ale între¬ 
prinderilor unde lucrează. Dihotomia între anar¬ 
hie, ca lipsă de organizare şi control, şi o organi¬ 
zare birocratică tipică pentru societăţile indus¬ 
triale occidentale este falsă. Problema care se 
pune nu este de a alege între organizare birocratică 
şi lipsă de organizare, ci între primul tip de orga¬ 
nizare şi ceea ce se numeşte — cu un termen 
destul de inadecvat pentru organizarea capita¬ 
listă a producţiei — gestiunea umană a întreprin¬ 
derii, care nu corespunde, şi nu poate să cores¬ 
pundă, realităţii capitaliste, unde dreptul la 
decizie îl au nu producătorii nemijlociţi, ci deţină¬ 
torii mijloacelor de producţie. 

Un critic umanist al civilizaţiei capitaliste ca 
E. Fromm înţelege foarte bine că problema parti¬ 
cipării nu se mai poate rezolva satisfăcător în 
cadrul tradiţional al jocului democratic burghez. 
Este necesară folosirea tehnicii cibernetice pentru 
a dezvolta tehnicile de comunicaţie, pentru a am- 
mijloacele şi nivelul participării — inclusiv 
şi mai ales în grupurile mici, care nu trebuie să fie 
consumatoare pasive de informaţii, ci să dezbată 
probleme, să întreţină un dialog fertil pentru cla¬ 
rificare mutuală şi o mai bună comprehensiune. 
Deliberările grupurilor mici, care asimilează pro- 

ductiv, creator informaţiile, se integrează în pro¬ 
cesele globale de decizie ca un principiu al contro¬ 
lului şi iniţiativei complementar în raport cu prin¬ 
cipiul planificării centrale. Prin însuşi acest fapt 
domeniul deciziei se lărgeşte, deoarece oamenii 
învaţă să gîndească, să judece regulile fundamen¬ 
tale de acţiune, să se pronunţe asupra jinor pro¬ 
bleme importante cum ar fi: orientarea produc¬ 
ţiei, schimbarea tehnicilor de producţie, condiţiile 
de muncă, de locuit. Evident că asemenea prefa¬ 
ceri nu sînt posibile în condiţiile unor relaţii de 
exploatare, atunci cînd pîrghiile puterii economice 
şi politice se află în mîinile unei clase minoritare. 
Cu toate acestea, poziţia unor umanişti ca Fromm 
are poate meritul de a atrage atenţia asupra unor 
probleme umane ale civilizaţiei maşiniste a căror 
rezolvare generează pericole mortale pentru specia 
umană. Ceea ce arată, indirect, cît de nociv devine 
un sistem social dacă nu ştie sau nu poate să-şi 
asume în întregime responsabilitatea rezolvării 
problemei umane, care este, mai mult ca oricînd, 
o problemă socială a revoluţiei, a înnoirii radicale 
a structurilor socio-politice şi culturale. 

Erich Fromm socoate că nu numai producţia, 
dar şi consumul trebuie să devină umanist, în 
sensul satisfacerii acelor nevoi care corespund 
naturii umane, fiinţării noastre spirituale. El 
recunoaşte totuşi că exponenţii puterii industriale, 
călăuziţi de interese arbitrare, egoiste, promo¬ 
vează, cu ajutorul publicităţii, un consum adesea 
nociv, creează, stimulează şi amplifică nevoi care 
corespund ţelurilor lor de profit şi cupiditate. 
Este o prelungire actuală a hedonismului în for¬ 
mele sale extreme, ca o completă satisfacţie a 
tuturor dorinţelor, indiferent de calitatea lor, sti¬ 
mulate artificial printr-o publicitate iraţională, 
semihipnotică. , 

Lupta pentru a schimba tipul de consum este în 
fond lupta contra unor habitudini şi maniere de 
gîndire cu scopul de a se trece de la consumul 
privat inutil, dezumanizant prin cupiditate, la 
forme mai umane de consum social, care-i anga¬ 
jează pe oameni în activităţi colective creatoare, 

determină o funcţionare mai bună a sistemuluiOm , 
sistem care reclamă nu numai satisfacerea nevoi¬ 
lor materiale, ci şi a nevoilor şi facultăţilor specific 
umane — dragoste, tandreţe, raţiune, bucurie. 
Principiul vieţii, dreptul inalienabil al omului de 
a trăi, de a dispune de produsele de bază, de a se 
bucura de învăţămînt şi îngrijire medicală, rămîne 
alfa şi omega oricărei concepţii umaniste. 

Este necesară o adevărată renaştere spirituală 
în planul gindirii şi al acţiunii, al protestului social , 
al mişcării politice şi sociale, care trebuie să situeze 
viaţa omului mai presus de lucruri, omul însuşi 
mai.presus de maşină, principiul vieţii împotriva 
morţii, mecanizării şi alienării. 

Tratînd în mod concret această problemă a fac¬ 
torilor pentru realizarea unor schimbări şi pentru 
„umanizarea societăţii tehnologice 44 , Fromm se 
referă mai ales la condiţiile existente în S.U.A. 
şi arată de ce, după părerea sa, o revoluţie violentă, 
un puci militar sau războiul de gherilă nu sînt 
posibile în aceste condiţii. Argumentele sale sînt 
demne de atenţie, deşi nu sînt excluse în viitor 
situaţii care să contribuie la radicalizarea revolu¬ 
ţionară a maselor. Dealtminteri, cum recunoaşte 
el însuşi, un atare proces a şi început şi e greu de 
presupus că nu se va lărgi şi adinei. 

Dacă o revoluţie violentă în sens clasic nu este 
posibilă, aceasta nu înseamnă — spune Fromm 
mai departe — că schimbările fundamentale 
necesare pentru umanizarea proceselor sociale 
nu ar fi de natură revoluţionară. 

Schimbările revoluţionare necesare pentru a 
umaniza societatea sînt, în optica lui Fromm, 
următoarele: 

— modificarea structurilor de producţie şi de 
consum astfel îneît activitatea economică să ducă 
la dezvoltarea omului, în opoziţie cu sistemul 
actual în care omul este format pentru a servi 
mai bine principiul producţiei maximale şi al 
eficacităţii tehnice; 

— transformarea omului în calitate de cetăţean 
şi participant la procesul social din obiect pasiv, 
manipulat birocratic, în persoană critică, activă 

şi responsabilă, revitalizînd procesul democraţiei, 
punînd birocraţia sub controlul efectiv al cetă¬ 
ţenilor; 

— o revoluţie culturală care să transforme spiri¬ 
tul de alienare şi pasivitate, formînd un om nou 
avînd ca scop dezvoltarea completă a forţelor 
sale afective şi raţionale, un om care depăşeşte 
fixaţiile infantile pentru a ajunge la o nouă sinteză 
a compasiunii şi justiţiei, a libertăţii şi gulturii, 
a intelectului si afectului. Este o revoluţie cui- 

turală ce consideră viaţa, şi nu lucrurile, ca valoare 
supremă. 

Dar toate acestea sînt paleative. O simte şi 
Fromm de vreme ce pune problema în termeni 
fără echivoc: „Să revenim acum la chestiunea 
decisivă — schimbările avute în vedere, îndeosebi 
în materie de producţie, de consum şi de partici¬ 
pare, pot să intervină, fără a pune capăt, prin 
introducerea socialismului, proprietăţii private? 
Industria privată nu va împiedica aceste schim¬ 
bări, condiţia minimală a unei umanizări ?“ 

Răspunzînd, Fromm formulează două idei: 

1. Socializarea mijloacelor de producţie nu 
duce de fapt la umanizarea societăţii tehnolo¬ 
gice. Ea este necesară, dar nu suficientă pentru 
a realiza acest scop. 

2. Socializarea mijloacelor de producţie nu ar 
putea fi realizată decît plecînd de la revoluţia 
socialistă; dacă o atare revoluţie nu are nici o 
şansă de a reuşi, umanizarea tehnicii nu va avea 
cîtuşi de puţin loc, socializarea mijloacelor de 
producţie fără o revoluţie victorioasă nu e posi¬ 
bilă, deoarece ideea proprietăţii private a devenit 
sacră pentru omul modern şi se identifică, mai 
mult sau mai puţin, cu libertatea, integritatea 
şi individualitatea. 

Acest caracter sacru al proprietăţii private este 
paradoxal şi absurd dacă avem în vedere faptul 
că foarte puţini oameni sînt proprietari ai 
mijloacelor de producţie, iar în ceea ce priveşte 
proprietatea personală asupra bunurilor de con¬ 
sum, aceasta nu este cîtuşi de puţin ameninţată 
de socializarea mijloacelor de producţie. 

Dealtfel, conchide Fromm, a insista asupra 
drepturilor de proprietate este demodat. „Noi 
trăim criza omului modern. Nu mai avem mult 
timp. Dacă nu începem de pe acum, mîine va fi 
probabil prea tîrziu. Dar rămîne o speranţă, 
deoarece există o posibilitate reală pentru om de 
a se regăsi şi de a umaniza societatea tehnologică. 

Intr-o atare situaţie, este de înţeles de ce acor¬ 
dă o mare însemnătate speranţei, pe care o con¬ 
sideră, judecind chiar şi numai după titlul lucră¬ 
rii citate, ca un corelat necesar al revoluţiei. 

Spre deosebire de criticii tradiţionalişti ai 
civilizaţiei, Fromm consideră că nu există un fel 
de fatalitate care să apese asupra speciei umane 
sau asupra individului. 

Remarcabil este faptul că indiferent de pro¬ 
blema analizată, oricît ar fi de specific psiholo¬ 
gică sau antropologică, E. Fromm o proiectează 
pe un ecran social, o raportează la un sistem socio¬ 
logic de referinţă. Astfel, identitatea eului este 
fundată pe conceptul de a fi, asociat cu cel de 
integritate , care se opune transformării omului în 
obiect, în timp ce identitatea ego-ului se bazează 
pe conceptul de a avea, asociat cu criza de iden¬ 
titate a epocii noastre, fondată pe alienarea cres- 
cîndă şi zeificarea omului. Intr-un sistem social 
in care esenţialul constă în a avea, în care omul 
se legitimează ca identitate prin proprietatea pe 
care o posedă şi o controlează, nu se poate trăi 
după criteriile lui a fi, ceea ce duce la dezintegra¬ 
rea eului, la transformarea omului în obiect. 

Ultima lucrare a lui Fromm, apărută în ediţie 
franceză în 1978, din care prezenta antologie reţi¬ 
ne fragmente semnificative, este intitulată tocmai 
A avea sau a fi. Punctul de plecare în analiza 
acestei probleme esenţiale de filosofie a omului îl 
constituie sfirşitul iluziei unui progres nelimitat 
prin dominarea naturii, al maximului de fericire 
prin abundenţa materială, al atotputerniciei omu¬ 
lui prin înlocuirea energiei animale şi umane cu 
energie mecanică, apoi nucleară şi a intelectului 

prin ordinator. Dar, în condiţiile capitalismului, 
Era industrială nu şi-a putut realiza această 
Mare Promisiune deoarece, după Fromm: satis¬ 
facerea fără restricţii a tuturor dorinţelor (chiar 
dacă ar fi posibilă) nu contribuie la bunăstare 
şi nu este calea fericirii; visul de a deveni stăpîni 
ai propriei vieţi s-a spulberat din momentul în 
care ne-am dat seama că sîntem cu toţii nişte 
rotiţe ale maşinii birocratice, iar gîndurile, senti¬ 
mentele, afinităţile noastre sînt manipulate? pro¬ 
gresul economic este limitat la naţiunile bogate, iar 
prăpastia dintre acestea şi naţiunile sărace con¬ 
tinuă să se adîncească; progresul tehnic a gene¬ 
rat pericole ecologice şi ameninţarea unui răz¬ 
boi nuclear. 

A distinge între a avea şi a fi nu ţine de simţul 
comun. E. Fromm mărturiseşte că a fost pro¬ 
fund impresionat de această distincţie şi a încer¬ 
cat să cunoască baza sa empirică, socială şi filo¬ 
sofică prin studiul concret al indivizilor şi gru¬ 
purilor. Datele fundamentale de ordin antropo¬ 
logic demonstrează că a avea şi a fi sînt două mo¬ 
duri fundamentale de trăire şi experienţă care 
determină deosebiri între tipuri de caractere şi-şi 
au rădăcinile în diferenţele dintre o societate cen¬ 
trată pe lucruri şi una centrată pe persoane . 
Pentru a se trece de la o societate la alta sînt 


necesare schimbări social-umane radicale, depă¬ 
şirea acelor stări de lucruri în care proprietatea 
privată, profitul şi puterea sînt cei trei piloni 
ai existenţei, în care a dobîndi, a poseda şi a 
realiza profituri sînt „cele trei drepturi sacre şi 


inalienabile ale individului societăţii industriale 41 . 


Nu interesează sursele proprietăţii, unde şi cum 
a fost dobîndită, modul în care e folosită această 


falsă categorie naturală şi universală, care de 
fapt e istorică şi socială — bazată pe deposedarea 
altora. Nevoia unei schimbări umane profunde 
nu este deci o exigenţă etică sau religioasă, nici o 
exigenţă psihologică decurgînd din natura pato¬ 
genă a caracterului social actual, ci una din con¬ 
diţiile supravieţuirii rasei umane. Fromm preco¬ 
nizează înlocuirea proprietăţii private care gene- 

rează economia lui a avea cu proprietatea auto- 
produsă — rezultat exclusiv al muncii fiecăruia, 
restrînsă, limitată de obligaţia de a-ţi ajuta aproa¬ 
pele, o proprietate funcţională sau personală, 
constînd din unelte de muncă şi obiecte destinate 
plăcerii şi bucuriei proprii — şi cu proprietatea 
comună — apartinînd comunităţii sau unor gru¬ 
puri. 

Şi totuşi, perspectiva unor atare transformări 
revoluţionare nu-i este pe deplin clară lui Erich 
Fromm. In spiritul filosofiei şi sociologiei mar¬ 
xiste — care, dealtfel, a influenţat multe din gîndu- 
rile şi proiectele sale —, socialismul este singura 
orînduire ce poate realiza o revoluţie umanistă a 
condiţiei umane , alternativă necesară şi salva¬ 
toare faţă de pericolele tehnocratice şi dezumani- 
zante ale unei civilizaţii în care revoluţia ştiinţi¬ 
fică şi tehnică nu reduce, ci sporeşte decalajul din¬ 
tre săraci şi bogaţi (pe plan intern şi internaţional), 
nu rezolvă, ci complică şi mai mult numeroasele 
stări de criză. Aceasta înseamnă, între altele, o 
ierarhie comunistă a nevoilor si trebuinţelor în 

care, pe primul plan, se situează nevoile spiritu¬ 
ale şi, mai presus de toate, nevoia autentic umană 
de altul, eliminînd treptat nevoile inumane, 
înrobitoare. Istoria societăţii moderne ne-a obiş¬ 
nuit pînă în prezent cu statistici ale consumului 
de bunuri materiale ajungîndu-se chiar la o ase¬ 
menea exacerbare a consumului, încît se vorbeşte 
de o aşa-zisă societate de consum , în care nu abun¬ 
denţa în sine de bunuri este blamabilă, ci 
manipularea şi pervertirea nevoilor, degradarea 
simţului axiologic şi a conştiinţei morale, primatul 
lui a avea, cu instinctul de posesiune pe care-1 
implică, asupra lui a fi, cu valorile de conştiinţă 
şi acţiune pe care le reclamă. In societatea comu¬ 
nistă viitoare va exista probabil un alt soi de 
statistici, menite să consemneze şi să măsoare 
consumul de poezie, de muzică, de valori literare 

sau plastice, precum şi de valori ştiinţifice şi 
tehnice pe locuitor, un „consum 44 prin exce¬ 
lenţă productiv, generator de noi valori, des¬ 
făşurat in orice caz după criterii axiologice şi 
avînd ca postulat primatul miorilor existenţiale 
profund umane ale lui a fi , faţă de cele posesiv - 
consumatoriste ale lui a avea. 

AL. TĂNASE 
) 



NOTĂ ASUPRA EDIŢIEI 


Criteriul care a stat la baza alcătuirii prezentei 
selecţii de texte din opera lui Erich Fromm 
intitulate de noi Texte alese nu este strict 
cronologic. în cele peste douăzeci de volume 
scrise de el în mai bine de cincizeci de ani de 
activitate edificarea sistemului său de gîndire 
nu este deloc lineară, ascendentă. De aceea, 
selecţia textelor a vizat mai ales o grupare a 
lor după un criteriu structural intern, urmărind 
să evidenţieze principalele teze ale autorului. 
Dispunerea textelor a ţintit configurarea concep¬ 
ţiei sale despre avatarurile naturii umane prin 
reliefarea celor mai importante nuclee ideatice 
ale acesteia: momentul naturist; umanist; teh- 
nicizant-autoritar; distructiv, şi necesitatea schim¬ 
bării condiţiei umane în societatea capitalistă 
contemporană. 

în realizarea antologiei, traducătorul a lăsat 
neschimbată numerotarea capitolelor şi subcapi¬ 
tolelor din textele originale, facilitînd astfel citi¬ 
torului român o mai rapidă apropiere şi confrun¬ 
tare cu acestea. De asemenea, citatele din text 
aparţinînd autorilor traduşi în limba română au 
fost redate după ediţiile româneşti ale acestora, 
în scopul păstrării unei metodologii consecvente 
în ce priveşte sursele şi tehnica de citare. O mare 
parte din notele de subsol aparţin traducătorului 
şi sînt de ordin explicativ. Ele au fost impuse de 
necesitatea unor precizări terminologice şi concep¬ 
tuale, implicînd nuanţe semantice dintre cele mai 

fine ale conceptelor şi categoriilor aparţinînd 
mai ales psihanalizei şi neurofiziologiei. Aceasta 
cu atît mai mult cu cît în limbajul cotidian unii 
termeni sînt întrebuinţaţi nediscriminat, în vre¬ 
me ce în uzajul ştiinţific au o semnificaţie aparte. 
Tocmai în vederea acestei diferenţieri şi clarifi¬ 
cări, a fost necesară o documentare amplă în 
ştiinţele de graniţă, o analiză comparată a tra¬ 
ducerilor apărute în albe limbi din opera lhi 
Erich Fromm, operaţii care, de multe ori, au 
depăşit ca efort însuşi actul traducerii. 

Un mare spaţiu al culegerii a fost consacrat lu- 
crării SOCIETATE ALIENATĂ ŞI SOCIE¬ 
TATE SĂNĂTOASĂ (1955), reprezentativă în 
special pentru aplicarea psihanalizei la studiul 
societăţii, în viziunea şcolii culturaliste americane 
după care evoluţia umană rezultă din dezvoltarea 
culturală, şi nu dintr-o schimbare somatică. 

Din cele nouă capitole ale cărţii au fost traduse 
capitolele: Sîntem oare sănătoşi?; Poate o socie¬ 
tate să fie bolnavă? Patologia normalităţii; Situ¬ 
aţia umană — cheia psihanalizei umaniste; Sănă¬ 
tatea mentală şi societatea şi subcapitolul Socie¬ 
tatea secolului al XX-lea din capitolul Omul în 
societatea capitalistă. Respingînd poziţia freu- 
diană a unei incompatibilităţi inevitabile între 
societate şi civilizaţie, E. Fromm analizează 
societatea capitalistă contemporană în termeni 
de adaptare a societăţii la nevoile omului, şi nu 
de adaptare a omului la societate. Pentru Fromm, 
omul normal al zilelor noastre în societatea capi¬ 
talistă este omul alienat, o întreagă societate, pu¬ 
ţind să sufere de această boală. Această „patolo¬ 
gie a normalităţii“ diferă de sănătatea mentală 
autentică, caracterizată prin capacitatea de a 
iubi şi de a crea, prin eliberarea de legăturile inces- 

tuoase ale clanului şi pămînlului şi prin sentimen¬ 
tul identităţii bazate pe experienţa de sine. Mala¬ 
dia mentală contemporană, înstrăinarea şi pier¬ 
derea identităţii sînt definite de Fromm ca fi¬ 
xaţii sau regresiuni spre un stadiu de dezvoltare 
inadecvat, care trebuie depăşit. 

Următoarele texte reprezintă capitolele: Etica 
umanistă: despre arta de a trăi şi Natura umană 
şi caracterul din lucrarea OMUL PENTRU EL 
ÎNSUŞI (1947). Ele ni s-au părut semnificative 
în primul rînd pentru raportul dintre etică şi 
psihanaliză în cunoaşterea naturii umane. Fromm 
stipulează reîntoarcerea la tradiţiile eticilor uma¬ 
niste, nonautoritare, care considerau omul în 
totalitatea manifestărilor sale. Acestea postulau 
că scopul omului este de a fi el insuşi , iar condiţia 
pentru atingerea acestui scop este ca omul să 
existe pentru el insuşi, pe baza unui cadru de orien¬ 
tare şi de devoţiune necesare învingerii slăbiciunii 
lui biologice. 

în FUGA DE LIBERTATE (1941), lucrare 
care a cunoscut în perioada 1941 — 1960 nu mai 
puţin de douăzeci de ediţii, Fromm continuă criti¬ 
ca societăţii autoritare capitaliste. Datorită ali¬ 
enării din societatea capitalistă, legăturile origi¬ 
nare ale omului cu natura şi cu lumea au fost rup¬ 
te, libertăţile formale au devenit o povară insu¬ 
portabilă, l-au izolat în singurătate. El încearcă 
să scape din această situaţie prin formarea meca¬ 
nismelor de evadare: autoritarism, distructivi- 
tate, conformitate de automat. Pe lîngă capito¬ 
lul Mecanisme de evadare, unde sînt analizate 
aceste concepte, au mai fost incluse capitolul 
Libertatea — o problemă psihologică? şi Apendi¬ 
cele: Caracterul şi procesul social, în care sînt ela¬ 
borate conceptele de caracter social, structură 

caracterială, simbioza specifică a] pulsiunilor 
sado-masochiste şi tendinţele iraţionale ale setei 
de dominare şi supunere la caracterele autori- 
tare. 

Intrucît particularitatea umanismului radical 
se caracterizează prin capacitatea speranţei de a 
produce schimbări concomitente în toate sectoa¬ 
rele vieţii sociale, Fromm vede posibilă o uma¬ 
nizare a societăţii tehnologice prin revoluţiona^ 
rea psihospirituală a cadrului său existenţial şi 
prin regenerarea speranţei. De aceea, din lucra¬ 
rea SPERANŢĂ ŞI REVOLUŢIE (1968) am 
selectat subcapitolele Experienţele umane şi Va¬ 
lorile şi normele din capitolul Ce înseamnă a fi 
om? şi, în întregime, capitolul Etapele umani¬ 
zării societăţii tehnologice, revelatoare în acest 
sens. 

Din CRIZA PSIHANALIZEI (1970) ne-am 
oprit asupra capitolelor intitulate Criza psihana¬ 
lizei şi Contribuţia lui Marx la cunoaşterea omului 
şi a Epilogului. Capitolul I, intitulat Criza psih¬ 
analizei, un istoric concentrat al devierilor şi 
tendinţelor din cadrul şcolii lui Freud, oferă o 
analiză a succeselor şi eşecurilor psihanalitice 
contemporane. Capitolul al IlI-lea, Contribuţia 
lui Marx la cunoaşterea omului, este o expresie 
concentrată a studiilor despre umanismul lui 
Marx (în special a lui MARX'S CONCEPT 
OF MAN (1961)). El relevă preocupările 
de psihologie dialectică existente la Marx în 
opoziţie cu sistemul psihologic mecanicist al lui 
Freud. 

în ANATOMIA DISTRUCTIVITĂTII UMA- 

9 

NE (1973), critica teoriilor agresivităţii se sprijină 
pe date de neurofiziologie, sociologie şi psihologie. 
E. Fromm arată că agresivitatea defensivă — 

alît în regnul animal, cît şi uman — este în func¬ 
ţie de condiţiile sociale şi ambientale. In partea 
a 111-a a lucrării, Diferite forme de agresivitate 
ji de distructivitate şi condiţiile lor, am ales 
capitolul al IX-lea şi fragmente din capitolele 
al X-lea şi al Xl-lea, unde Fromm anali¬ 
zează formele agresivităţii benigne şi maligne, 
ale cruzimii şi distructivităbii. Agresivitatea 
benignă ar fi programată filogenetic, ca o reacţie 
biologică de apărare, în timp ce agresivitatea 
malignă, cruzimea şi distructivitatea, specifice 
numai omului, n-ar fi programate filogenetic, ele 
fiind produsul unor structuri sociale agresive şi 
represive. 

Din ultima lucrare a lui Erich Fromm A 
AVEA SAU A FI (1976), am selectat din capito¬ 
lele al VUI-lea şi al IX-lea părţile care propun 
condiţiile unei schimbări umane, caracteristicile 
omului nou şi ale societăţii noi, în concordanţă cu 
concepţia autorului că societatea trebuie să-şi 
întemeieze modul de existenţă pe „a fi“, şi nu pe 
„a avea“. 

Dată fiind imposibilitatea procurării tuturor 
ediţiilor princeps în momentul întocmirii prezen¬ 
tei antologii, trimiterile în text şi în subsol care 
aparţin lui E. Fromm s-au făcut după următoa¬ 
rele ediţii, din care s-au efectuat şi traducerile: 

socii: ri ALiiNiE e t socii Ti saine. Du 

capitalisme au socialisme humaniste , ed. a IlI-a, 
Le Gourrier du Livre, Toulouse, f.a. L'HOMME 
POUR LUI-M&ME, Editions Sociales Fran- 
şaises, Paris, 1967; ESC APE FROM FREE- 
DOM, Rinehart and Co., Inc., New York-Toronto, 
1941; ESPOIR ET RfiVOLUTION. Vers l’hu- 
manisation de la technique , Editions Stock, Paris, 
1970; LA CRI SE DE LA PSY CHAN ALYSE. 

Essais sur Freud , Marx et la psychologie sociale , 
Editions Anthropos, Paris, 1971; THE ANA- 
TOMY OF HUMAN DESTRUCTIVENESS , 
Fawcett Publications, Inc., Greenwich, Connec- 
ticut, 1973; AVOIR OJJ Î1TRE. Un choix dont 
depend Vavenir de Vhomme , Editions Robert 
Laffont, Paris, 1978. 


dr. NICOLAE FRIGIOIU 



SOCIETATE 

ALIENATĂ ŞI SOCIETATE 
SĂNĂTOASĂ' 

De la capitalism la socialismul 

umanist 


Capitolul I 

SÎNTEM OARE SĂNĂTOŞI? 

Nici o idee nu este mai răspîndită printre noi, 
popoarele occidentale ale secolului al XX-lea, 
decît aceea a perfectei noastre sănătăţi/mentale, 
însuşi faptul că mulţi indivizi dintre noi sînt 
atinşi de forme mai mult sau mai puţin evoluate 
de maladii mentale tinde să confirme această 
idee. Sîntem siguri că îmbunătăţirea metodelor 
noastre terapeutice va consolida tot mai mult 
starea sănătăţii noastre mentale. Dealtminteri, 
considerînd tulburările psihice individuale ca acci¬ 
dente particulare, sîntem oarecum şocaţi să le 
întîlnim într-un număr atît de mare într-o civili¬ 
zaţie care are reputaţia de a fi atît de sănătoasă. 

1 Erich Fromm. SOCl£ t£ AL1£n£e ET SOC1£t£ 
SA1NE. Du capitalisme au socialisme humaniste , ed. a IlI-a, 
Le Courrier du Livre, Toulouse, f.a., p. 19 — 34, 42—73, 
75-84, 106-199. 

Putem fi oare atît de siguri că nu ne autoamă- 
gim? Se întîmplă nu o dată ca un pensionar din 
azilurile de alienaţi să fie convins că toţi ceilalţi, 
cu excepţia lui, sînt nebuni. Mulţi nevropaţi 
ajunşi în stare gravă cred că riturile lor obsesive 
sau crizele lor isterice sînt reacţii normale la 
circumstanţe oarecum anormale. Sîntem oare 
realmente altfel decît aceşti bolnavi? 

Să observăm faptele după metoda psihiatrică, 
în cursul ultimilor o sută de ani, lumea occiden¬ 
tală a produs o bogăţie materială cum nu s-a mai 
întîlnit vreodată în istoria rasei umane. Am 
reuşit, totuşi, să suprimăm milioane din semenii 
noştri cu ajutorul unui sistem pe care îl numim 
„război". Pe lingă conflicte minore au existat 
marile războaie din 1870, 1914 şi 1939. In cursul 
acestor războaie, beligeranţii credeau cu fermi¬ 
tate că luptă pentru a se apăra, pentru a-şi salva 
onoarea, sau că erau ajutaţi de Dumnezeu. 
Fiecare îşi privea adversarii — care adesea fuse¬ 
seră pînă mai ieri prieteni — ca pe nişte monştri 
cruzi şi lipsiţi de raţiune; fiecare era convins că 
trebuia să-i zdrobească pentru a scăpa lumea 
de o năpastă. La cîţiva ani după măcel, duşmanii 
noştri au devenit prietenii noştri, iar prietenii 
noştri duşmanii noştri şi noi reîncepem, în modul 
cel mai serios posibil, să-i descriem în culorile 
corespunzătoare. La ora actuală sîntem deja pre¬ 
gătiţi pentru un masacru care, prin amploarea 
lui, ar depăşi pe toate cele săvîrşite în trecut. 
Una dintre cele mai mari descoperiri ştiinţifice 
este destinată acestui scop. Fiecare dintre noi îi 
urmăreşte, cu sufletul sfîsiat între încredere si 
teamă, pe „oamenii de stat" ai diferitelor naţiuni 
şi sîntem gata să-i acoperim cu elogii dacă reuşesc 
„să înlăture războiul". Se pare că ignorăm faptul 
că unii dintre ei sînt aceiaşi care declanşează 
conflictele nu din cauza relelor intenţii, ci din 
cauza unei gestiuni nesăbuite a problemelor încre¬ 
dinţate lor. 

în răbufnirile noastre de distructivitate şi în 
delirurile noastre de suspiciune, noi nu ne com¬ 
portăm altfel decît au procedat oamenii civilizaţi 

de-a lungul celor trei mii de ani trecuţi. Intre 
1500 î.e.n. şi 1860 e.n. au fost semnate, după 
Victor Cherbulliez, nu mai puţin de opt mii de 
tratate de pace: fiecare dintre ele pretindea că 
asigură o pace definitivă, dar ea nu dura în medie 
decît doi ani! 2 

Organizarea noastră nu se prezintă mai bine 
nici pe plan economic. In sistemul nostru, o 
recoltă mai abundentă echivalează adesea cu un 
dezastru, şi noi reducem în parte producţia noastră 
agricolă în scopul de „a stabiliza piaţa"; în acest 
timp milioane de oameni resimt în chip dureros 
lipsa acestei hrane care nouă ne prisoseşte. Sis¬ 
temul nostru este actualmente viabil graţie fap¬ 
tului că alocăm în fiecare an miliarde de dolari 
pentru înarmări. Economiştii se gîndesc cu teamă 
la momentul cînd se va opri fabricarea armelor: 
ideea că statele ar putea să finanţeze construirea 
de case şi să se consacre altor sarcini de cea mai 
mare utilitate duce cu uşurinţă la acuzaţia de 
punere în pericol a libertăţii, de ameninţare a 
iniţiativei individuale. 

Am acordat instrucţiune la mai mult de 90% 
din populaţie. Avem la dispoziţie radioul, tele¬ 
viziunea, cinematograful, ziarele. Dar aceste mij¬ 
loace de informare, sporite prin publicitate, în 
loc să ne ofere ce este mai bun în muzica şi lite¬ 
ratura trecutului şi a prezentului, ne alimentează 
cu marfă ieftină şi de proastă calitate, lipsită 
de orice simţ al realităţilor, plină de fantasme 
sadice, încît o persoană cu o cultură medie numai 
cu greu ar putea-o asimila, şi aceasta doar din 
întîmplare. Şi în timp ce toate spiritele, atît ale 
tinerilor, cît şi ale celorlalţi, primesc astfel otrava, 
noi continuăm să îndepărtăm cu grijă de pe 
scenă orice urmă de „imoralitate". Cea mai neîn¬ 
semnată propunere care ar tinde să încredinţeze 
guvernului grija de a subvenţiona programe de 
cinema şi de radio susceptibile să lumineze spiri¬ 
tele ar fi întîmpinată cu indignare şi cu critici, 
în numele libertăţii şi al idealismului. 

2 După H.B. Stevens. The Recovery of Culture , Ilarper 
and Brothers, New York, 1949, p. 221. 

Media orarelor noastre de munca a fost redusa 
la jumătate faţă de cea din secolul trecut şi dis¬ 
punem de mai mult timp liber decît ar fi îndrăznit 
înaintaşii noştri să viseze. Or, ce s-a petrecut? 
Nu ştim cum să ne omorîm timpul cîştigat şi 
sîntem fericiţi cînd se sfîrseste ziua. 

9 9 9 

Să continuu oare această descriere familiară 
fiecăruia dintre noi? Este incontestabil că dacă 
un individ s-ar comporta astfel, echilibrul său ar 
fi în mod serios pus la îndoială; dacă, pe lingă 
aceasta, ar pretinde să-şi justifice conduita şi 
să o considere întru totul normală, diagnosticul 
va fi în acest caz sigur. 

Totuşi, mulţi psihiatri şi psihologi refuză să 
admită ideea că o societate ar putea avea, în 
ansamblul ei, spiritul bolnav. Pentru ei, această 
problemă nu priveşte decît un anumit număr de 
indivizi „inadaptaţi“ şi nu poate viza o inadaptare 
posibilă a civilizaţiei înseşi. Lucrarea de faţă 
tratează această ultimă problemă. Ea abordează 
nu patologia cazurilor individuale, ci pe cea a 
normalităţii în societatea occidentală contempo¬ 
rană. Dar, înainte de a pătrunde în analiza com¬ 
plexă a conceptului de patologie socială, să consi¬ 
derăm anumite date revelatoare care pun în 
cauză incidenţele sociale ale patologiei indivi¬ 
duale în Occident. 

Care sînt aceste incidenţe? Fapt surprinzător, 
nimic nu ne permite să răspundem la această 
întrebare. In timp ce există statistici comparative 
cu privire la resursele materiale, la profesiuni, la 
ratele de natalitate şi mortalitate, nici o statis¬ 
tică precisă nu poate să ne informeze despre mala¬ 
diile mentale. Gel mult avem cîteva date exacte 
pentru un număr de ţări, printre care Suedia şi 
S.U.A., dar ele nu indică decît internările bolnavi¬ 
lor în instituţiile corespunzătoare. Aceste cifre 
ne informează atît cu privire la îmbunătăţirea 
condiţiilor de tratament, cît şi cu privire la creş¬ 
terea numărului bolnavilor. Faptul că în S.U.A. 
mai mult de jumătate din paturile de spital sînt 
ocupate de oameni bolnavi mental, pentru trata¬ 
rea cărora se alocă anual mai mult de un miliard 

de dolari, s-ar putea să nu indice decît că în pre¬ 
zent aceşti bolnavi sînt îngrijiţi în mai mare 
măsură. Alte cifre însă sînt şi mai semnificative: 
dacă 17,7% din recruţii găsiţi inapţi în cursul 
celui de-al doilea război mondial au fost refor¬ 
maţi din cauza tulburărilor mentale, aceasta acuză 
în mod incontestabil o stare gravă, chiar dacă nu 
avem cifre anterioare sau provenind din alte ţări. 

Singurele date comparative capabile să ne in¬ 
formeze într-un mod aproximativ despre starea 
sănătăţii mentale sînt cele referitoare la sinuci¬ 
deri, omucideri şi alcoolism. Este evident că pro¬ 
blema sinuciderii este una dintre cele mai com¬ 
plexe şi că nici un factor izolat nu poate fi socotit 
drept singura ei cauză. Consider, totuşi, ca vala¬ 
bilă ipoteza după care o rată ridicată a sinucide¬ 
rilor trădează, la o populaţie dată, o lipsă de sta¬ 
bilitate şi de sănătate mentală. Toate cifrele 
probează că nu sărăcia materială este cauza. 
Ţările cel mai puţin bogate au cele mai mici rate 
de sinucidere, iar prosperitatea crescîndă a Euro¬ 
pei a fost însoţită de un număr mărit de sinuci¬ 
deri. In ce priveşte alcoolismul, şi el este, fără 
nici o îndoială, un simptom de dezechilibru men¬ 
tal şi emoţional. 

Fără îndoială, motivaţiile omuciderii sînt mai 
puţin semnificative patologic decît cele ale sinuci¬ 
derii. Totuşi, deşi într-o tară rata ridicată a 
omuciderii este însoţită de o rată mult mai mică 
a sinuciderii, aceste raporturi combinate ne con¬ 
duc la o concluzie interesantă. Dacă clasăm sinu¬ 
ciderile şi omuciderile în categoria „actelor dis- 
tructive u , constatăm că rata lor comună nu este 
constantă, ci variază între cifrele extreme 35,76 
şi 4,95. Aceasta intră în contradicţie cu ipoteza 
freudiană a unei constante a distructivităţii , bază 
a, teoriei sale despre instinctul morţii. Astfel este 
infirmată presupunerea unei distructivităţi cu 
rată constantă, introvertită sau extrovertită. 

Tabelele următoare arată incidenţa socială a 
sinuciderii, omuciderii şi alcoolismului în unele 
dintre ţările cele mai importante din Europa şi 
din America de Nord. 

Tabelul I 


(La o populaţie de 100 000 de adulţi) 

Ţara 

Sinucidere 

Omucidere 

Danemarca . 

35,09 

0,67 

Elveţia. 

33,72 

1,42 

Finlanda . 

23,35 

6,45 

Suedia . 

19,74 

1,01 

S.U.A. 

15,52 

8,50 

Franţa . 

14,83 

1,53 

Portugalia . 

14,24 

2,79 

Anglia şi Ţara Galilor .... 

13,43 

0,63 

Australia . 

13,03 

1,57 

Canada . 

11,40 

1,67 

Scoţia . 

8,06 

0,52 

Norvegia . 

7,84 

0,38 

Spania . 

7,71 

2,88 

Italia. 

7,67 

7,38 

Irlanda de Nord . 

4,82 

0,13 

Irlanda . 

3,70 

0,54 


Tabelul al II-lea 


Acte distructive 
Omucidere şi sinucidere 


Danemarca . 35,76 

Elveţia. 35,14 

Finlanda . 29,80 

S.U.A. 24,02 

Suedia . 20,75 

Portugalia. 17,03 

Franţa . 16,36 

Italia. 15,05 

Australia . 14,60 

Anglia şi Ţara Galilor. 14,06 

Canada . 13,07 

Spania . 10,59 

Scoţia . 8,58 

Norvegia . 8,22 

Irlanda de Nord . 4,95 


(Cifrele din tabelele de mai sus sînt cele din 1966) 

Tabelul al III-lea 

(La o populaţie de 100 000 de adulţi) 


Ţara 

Estimări ale numărului 
de alcoolici, 
cu sau fără complicaţii 

S.U.A. 

3 952 (1948) 

Franţa . 

2 850 (1945) 

Suedia . 

2 580 (1946) 

Elveţia. 

2 385 (1957) 

Danemarca . 

1 950(1948) 

Norvegia . 

1 560(1947) 

Finlanda . 

1 430 (1947) 

Australia .. 

1 340 (1947) 

Anglia şi Ţara Galilor ... 

1 100(1948) 

Italia. 

500 (1942) 


Notă: Informaţiile cuprinse în primul şi în al doilea 
,abel provin: 

a) de la Organizaţia Mondială a Sănătăţii (1951): 
4 nnual Epidemiological and Vital Statistics , 1939—1946. 
Part. I. Vital Statistics and Causes of Death , Geneva, 
3. 38 — 71 (pentru o precizie mai mare, aceste cifre au 
ost transferate de la populaţia totală Ia populaţia adultă); 

b) de la Organizaţia Mondială a Sănătăţii (1952): 
Epidem. Vital Statist. Rep. 5 377. 

Cele din tabelul al III-lea sînt luate din raportul la 
)rima şedinţă a subcomisiei privind alcoolismul, de la 
comitetul de experţi de la Sănătatea Mondială, de la 
Drganizaţia Mondială a Sănătăţii, Geneva, 1951. 

Dintr-o analiză sumară a acestor tabele reiese 
;ă Danemarca, Elveţia, Finlanda, Suedia şi 
5.U.A. au cele mai mari rate de sinucidere, acest 
ucru fiind valabil şi pentru rata combinată a 
.inuciderii şi omuciderii, în timp ce Spania, 
'talia, Irlanda de Nord şi Irlanda au cele mai 
scăzute rate de sinucidere şi omucidere. Cifrele 
rizînd alcoolismul sînt conforme cu acestea din 
irmă, cu diferenţa esenţială că S.U.A. trece pe 
>rimul loc în această categorie şi că Franţa ocupă 

locul secund, pe cînd în privinţa sinuciderii ea 
ocupă locul al şaselea. 

Aceste date sînt alarmante şi simptomatice. 
Chiar dacă am fi dispuşi să ne îndoim că înalta 
frecvenţă a sinuciderilor indică prin ea însăşi o 
tară psihică în rîndul populaţiei, faptul că sinuci¬ 
derea şi alcoolismul merg mînă-n mină relevă 
destul de clar un dezechilibru mental. 

Constatăm că S.U.A. şi ţările europene care se 
consideră printre cele mai prospere dau cele mai 
grave semne de tulburări mentale. Scopurile 
întregii evoluţii economice şi sociale din Occi¬ 
dent sînt, potrivit declaraţiilor lor, realizarea 
unei vieţi materiale confortabile, o distribuire 
relativ egală a bogăţiilor, o democraţie stabilă şi 
pacea — şi tocmai aceste ţări se dovedesc cele 
mai afectate de dezechilibrul mental! Datele sînt 
cel puţin alarmante. înainte de a aprofunda pro¬ 
blema, putem să ne întrebăm dacă modurile 
noastre de viaţă şi scopurile noastre nu conţin 
în parte o eroare fundamentală. 

Oare viaţa burgheză îndestulată, satisfăcîn- 
du-ne nevoile materiale, să fie aceea care creează 
în noi un sentiment apăsător de plictiseală? în 
acest caz sinuciderea şi alcoolismul ar fi evadări 
patologice. Ar ilustra oare cifrele în mod tragic 
adevărul că „omul nu trăieşte numai cu pîine“ 
şi ar demonstra ele că civilizaţia noastră modernă 
nu satisface nevoile noastre fundamentale? Care 
ar fi atunci aceste nevoi? 

Capitolele următoare vor încerca să răspundă 
la aceste întrebări şi să formuleze o judecată 
critică asupra efectelor civilizaţiei occidentale 
contemporane în ce priveşte echilibrul şi sănă¬ 
tatea mentală ale popoarelor care fac parte din 
sistemul ei. Dar, înainte de a întreprinde analiza 
specifică a acestor probleme, ar trebui să exami¬ 
năm problema unei patologii a normalităţii, funda¬ 
ment al ideii dezvoltate în această lucrare. 

Capitolul al 11-leâ 

POATE O SOCIETATE SĂ FIE BOLNAAĂ? 

Patologia normalităţii 

A spune că o societate prezintă în ansamblul 
său o stare proastă a sănătăţii mentale implică o 
poziţie contrară relativismului sociologic elogiat 
de majoritatea sociologilor actuali. Ei postulează 
că orice societate este normală din moment ce 
funcţionează şi că patologia nu vizează decît 
cazurile de inadaptare individuală la modurile 
de viată ale acestei societăţi. 

9 9 

A vorbi de o societate sănătoasă presupune 
existenta unei societăţi nesănătoase; această afir- 

9 9 9 

maţie implică, la rîndul ei, existenţa unor criterii 
universale de sănătate mentală, valabile pentru 
rasa umană ca atare şi după care este posibil să 
apreciem starea sănătăţii unei societăţi. Această 
poziţie a unui umanism normativ se bazează pe 
unele date fundamentale. 

Specia umană poate fi definită altfel decît din 
punct de vedere anatomic şi fiziologic. Membrii ei 
posedă aceleaşi calităţi psihice de bază, se supun 
legilor care le reglează funcţionarea mentală şi 
emoţională şi aspiră la o soluţie satisfăcătoare a 
problemei existenţei lor. Este adevărat că cunoaş¬ 
terea omului de către noi este încă atît de rudi¬ 
mentară, încît nu putem să-l definim corect pe 
planul psihologic. „Ştiinţa despre om“ trebuie 
să ajungă la elaborarea unei descrieri precise a 
ceea ce trebuie să înţelegem prin natura umană. 
Adeseori s-a corelat această denumire cu una sau 
alta din numeroasele ei manifestări — chiar de 
ordin patologic —, iar întrebuinţarea unei aseme¬ 
nea definiţii greşite a dus la apărarea unui anumit 
tip de societate ca fiind în mod necesar legat de 
structura mentală a omului. 

împotriva unei concepţii atît de reacţionare, 
liberalii, începînd din secolul al XVIII-lea, au 
subliniat maleabilitatea naturii umane şi im 
fluenţa decisivă a mediului înconjurător. Oricît 
de adevărată ar fi această opinie, ea a determinat 

numeroşi sociologi să creadă că structura mentală 
a omului se aseamănă cu o foaie albă de hîrtie pe 
care societatea şi cultura îşi imprimă textul lor 
şi care nu posedă calităţi proprii intrinseci. 
Această opţiune este tot atît de falsă şi dăună¬ 
toare pentru progresul social pe cît era şi prima. 
Adevărata problemă constă în a descoperi nucleul 
comun întregii specii graţie nenumăratelor ei mani¬ 
festări naturale, normale şi patologice, aşa cum le 
putem observa la indivizi diferiţi şi în cadrul dife¬ 
ritelor civilizaţii. Pe lingă aceasta va trebui să 
degajăm legile inerente naturii umane şi scopu¬ 
rile care convin dezvoltării şi înfloririi ei. 

Conceptul de natură umană se îndepărtează 
de sensul curent dat acestei expresii. Aşa cum 
omul transformă lumea înconjurătoare, el se 
transformă pe sine după procesul istoriei. El este, 
intr-un fel, propria sa creaţie. Dar, aşa cum nu 
poate acţiona asupra materialelor naturale decît 
în sensul naturii specifice a acestora, el nu se 
poate modifica pe sine decît în conformitate cu 
natura sa. Ceea ce face omul în cursul istoriei 
este să dezvolte acest potenţial şi să-l transforme 
după posibilităţile lui. Nu este vorba aici de un 
punct de vedere sociologic sau biologic, dacă prin 
aceasta se înţelege că trebuie să separăm cele 
două planuri. Este mai corect să pornim de la 
ideea că pasiunile şi pulsiunile omului traduc 
existenţa sa totală, că este posibil să le analizăm 
şi să le definim, unele dintre ele conducînd la 
sănătate şi la fericire, altele la boală şi la nenoro¬ 
cire. O ordine socială dată nu creează aceste con¬ 
flicte fundamentale; totuşi, ea le provoacă pornind 
de la un număr limitat de forţe care vor putea 
să se manifeste şi să prevaleze. Omul unei civili¬ 
zaţii va rămîne întotdeauna om, dar manifestă¬ 
rile lui particulare sînt determinate de ordinea 
socială căreia el îi aparţine. Un copil se naşte cu 
toate potenţialităţile umane capabile să se dez¬ 
volte într-un climat social şi cultural favorabil. 
Astfel, rasa umană a străbătut etapele sale isto¬ 
rice în sensul potenţialităţilor sale primare. 

Umanismul normativ se bazează pe afirmaţia 
că problema existenţei umane poate să primească, 
ca oricare alta, soluţii corecte sau false, satisfăcă¬ 
toare sau nu. Sănătatea mentală este asigurată 
dacă omul atinge deplina sa maturitate în con¬ 
formitate cu legile naturii sale. Maladia mentală 
corespunde unui eşec în această evoluţie. De 
aici rezultă că criteriul echilibrului nu vizează 
adaptarea individuală la o ordine socială dată, 
ci că el este universal, valabil pentru toţi oamenii, 
şi răspunde într-o manieră satisfăcătoare la pro¬ 
blema existenţei umane. 

In ce priveşte starea de spirit a membrilor unei 
societăţi, este extrem de riscant să ne încredem 
în „validarea consensuală 41 a opţiunilor lor. Se 
pretinde în mod naiv că o idee sau un sentiment 
împărtăşite de cel mai mare număr de membri 
sînt valabile prin însuşi acest fapt. Nimic nu este 
mai departe de adevăr. Validarea consensuală 
nu indică nici exercitarea raţiunii, nici sănătatea 
mentală. Există o nebunie a milioane de oameni, 
ca şi o nebunie a doi oameni. Faptul că milioane 
de persoane se dedau la aceleaşi vicii nu trans¬ 
formă aceste vicii în virtuţi, şi erorile nu devin 
adevăruri fiindcă sînt împărtăşite de mulţi; 
faptul că milioane de oameni suferă de aceleaşi 
forme patologice nu îi face mai sănătoşi. 

Există, totuşi, deosebiri importante între mala¬ 
dia mentală a unui individ şi cea a unei socie¬ 
tăţi. Această diferenţiere se raportează la urmă¬ 
toarele două concepte: cel de deficienţă şi cel de 
nevroză. Dacă o persoană eşuează în a realiza 
libertatea, spontaneitatea, în a se exprima ea 
însăşi, noi o putem considera ca suferind de o 
lipsă gravă în măsura în care apreciem că liber¬ 
tatea şi spontaneitatea sînt scopurile obiective 
spre care tinde fiinţa umană. în cazul în care 
acest scop nu este atins de către majoritatea 
membrilor unei societăţi, ne aflăm în faţa unei 
deficienţe generalizate social. Individul o împarte 
cu alţii; el nu este conştient de ea ca de o lacună, 
iar sentimentul securităţii sale nu este ameninţat 

I 9 

de faptul că se simte diferit, că se vede respins, 

ca şi cum aceste lucruri ar fi normale. Ceea ce a 
pierdut în bogăţie, în fericirea profundă şi spon¬ 
tană este compensat de siguranţa pe care i-o oferă 
adaptarea sa la ceilalţi oameni aşa cum ii cunoaşte 
el. Insuficienţa lui poate, dealtminteri, să fi fost 
erijată în virtute de către civilizaţie şi să-i con¬ 
fere astfel un sentiment sporit al reuşitei sale. 

Acest caz va fi ilustrat perfect de un exemplu: 
doctrinele lui Calvin au făcut să apară în om un 
sentiment de vinovăţie şi de angoasă. Este 
evident că o persoană copleşită de sentimentul 
neputinţei şi al decăderii sale, de îndoiala cons¬ 
tantă privind destinul său în eternitate, o persoană 
cu greu capabilă să simtă o bucurie spontană 
suferă de o gravă insuficienţă. Totuşi, tocmai 
această carenţă a fost răspîndită de gîndirea reli¬ 
gioasă: ea a fost considerată ca fiind deosebit de 
valabilă şi individul s-a văzut astfel protejat de 
nevroze care l-ar fi afectat într-o civilizaţie unde 

9 

aceeaşi lipsă ar fi provocat în el o senzaţie pro¬ 
fundă de izolare. 

Spinoza a expus cu multă claritate cazul defi¬ 
cienţei. El spune: „Vedem oameni afectaţi uneori 
de un obiect în aşa fel, încît, deşi nu este prezent, 
ei cred totuşi că-1 au în faţă. Iar cînd aceasta i se 
întîmplă unui om care nu doarme, spunem că 
aiurează sau că este nebun... Dar, cînd avarul 
nu se gîndeşte la nimic decît la cîştig şi la bani, 
iar ambiţiosul la mărire etc. aceştia nu sînt 
socotiţi că aiurează, pentru că sînt de obicei 
nesuferiţi si sînt consideraţi odioşi. însă în reali- 

9 9 9 9 

tate avariţia, ambiţia, senzualitatea etc. sînt specii 
de halucinaţie, deşi nu sînt socotite printre boli“ 3 . 

Aceste cuvinte au fost scrise acum cîteva 
secole; ele rămîn adevărate, deşi deficientele au 
fost răspîndite de cultură în asemenea proporţii, 
încît nici nu mai sînt considerate penibile sau 
demne de dispreţ. Omul de astăzi acţionează şi 
simte ca un automat. El nu experimentează 
nimic prin el însuşi, se vede trăind ca un străin 

3 Spinoza. Etica , partea a IV-a; propoziţia a XLIV-a, 
Editura ştiinţifică, Bucureşti, 1957, p. 253. — Nota trad. 

pe care crede a-1 fi recunoscut; surîsul său artifi¬ 
cial a luat locul rîsului natural; flecărelile sale 
lipsite de sens ţin locul comunicării autentice; o 
disperare latentă ucide în el durerea spontană. 
Se pot deduce de aici două judecăţi. Prima este 
că acest om suferă de o lipsă de spontaneitate şi 
de individualitate aparent incurabilă. A doua 
este că el nu diferă în esenţă de milioane de alţi 

9 9 

oameni care se găsesc în situaţia sa. Pentru majo¬ 
ritatea dintre ei, cultura a oferit date care îi fac 
apţi să trăiască in stare de insuficienţă fără a fi 
bolnavi. Totul se petrece ca şi cum fiecare civili¬ 
zaţie ar oferi remediile potrivite pentru nevro¬ 
zele pe care ea ar trebui să le producă în mod 
normal. Să presupunem că mijloacele noastre 
obişnuite de cultură, cinematograful, radioul şi 
altele, ar înceta să se manifeste timp de numai 
patru săptămîni. Aceste soluţii fiind barate, care 
ar fi consecinţele pentru oamenii lăsaţi în seama 
propriilor lor resurse? Fără nici o îndoială că, 
fie şi pentru o atît de scurtă perioadă de timp, 
în rîndul populaţiei s-ar manifesta mii de depre¬ 
siuni nervoase şi că mult mai numeroase încă ar 
fi crizele de angoasă, foarte apropiate de nevro¬ 
zele veritabile 4 . In cazul în care ar dispărea dife¬ 
ritele stupefiante care atenuează pentru moment 
insuficienţa generală, maladia şi-ar face apariţia. 

Pentru unii dintre noi, modelul propus de civi¬ 
lizaţia înconjurătoare nu este suficient. Acesta 
este adeseori cazul indivizilor afectaţi mai grav 
de insuficienţa ambiantă şi pe care paliativele 
curente nu-i feresc de maladie. Un exemplu îl 

4 Am făcut următoarea experienţă cu grupuri diferite 
de studenţi: li s-a cerut să-şi imagineze că ar trebui să 
rămînă singuri în camera lor timp de trei zile, fără aparate 
de radio sau literatură de evaziune. Ar avea însă la dis¬ 
poziţia lor în acest răstimp o literatură substanţială, o 
alimentaţie normală şi un confort material. Care ar fi 
reacţiile lor? în cadrul fiecărui grup, răspunsul varia, 
într-o proporţie de aproximativ 90%, între un sentiment 
intens de panică şi cel al unei experienţe foarte penibile, 
pe care ei ar putea să o depăşească prin somn şi prin 
diferite ocupaţii mărunte. Toţi ar aştepta cu nerăbdare 
sfîrşitul supliciului. Numai o infimă minoritate s-ar simţi 
capabilă să beneficieze de această experienţă. 

constituie oamenii al căror scop vital constă în a 
ajunge la putere şi la glorie. Dacă scopul vizat 
este patologic în el însuşi, există totuşi două 
atitudini diferite pentru cei care îl urmăresc. 
Unul îşi concentrează efectiv energia în acest 
sens. Celălalt, cel mai bolnav, este atît de puţin 
ieşit din infantilism, încît nu acţionează în mod 
real, ci aşteaptă ca, printr-un miracol, visul lui 
să se concretizeze şi se cufundă, încetul cu încetul, 
într-un sentiment de inutilitate şi de amărăciune. 
Dar mai există şi grupul celor al căror caracter 
şi, prin urmare, ale căror conflicte diferă sufi¬ 
cient de cele ale majorităţii pentru ca remediile 
utile pentru cea mai mare parte a oamenilor să 
se dovedească pentru ei ineficace. în acest grup 
sînt incluşi indivizi mai integri şi mai sensibili 
decît omul de rînd şi care tocmai din această 
cauză sînt incapabili să asimileze opiul aşa-zis 
cultural, dar care nu au forţa necesară pentru a 
trăi în mod sănătos „contra curentului 41 . 

Expunerea precedentă ar putea lăsa să se 
creadă că, de vreme ce societatea oferă remediul 
în acelaşi timp cu răul, ea ar putea continua să 
funcţioneze liniştit, oricare i-ar fi deficientele. 

9 9 ' 9 

Istoria ne arată însă că nu se întîmplă aşa. 

Este adevărat că omul, spre deosebire de ani¬ 
mal, demonstrează o plasticitate aproape totală. 
Dacă el se poate acomoda cu orice climat şi cu 
orice fel de hrană, nu există nici condiţii psihice 
la care să nu fie capabil să se adapteze. El poate 
trăi în libertate şi în sclavie, în bogăţie şi lux, ca 
şi în mizerie. El poate declanşa războaie şi în¬ 
cheia pace; el poate să fie hoţ şi exploatator şi 
poate să facă parte dintr-o societate bazată pe 
cooperare şi frăţietate. Nu există sarcină la care 
să nu se poată acomoda. Toate acestea ar tinde 
să justifice ipoteza după care „specia umană 41 
nu ar putea fi definită decît pe plan anatomic şi 
fiziologic. Totuşi, am neglijat un fapt: despoţii 
şi clicile conducătoare pot să reuşească să-i 
domine şi să-i exploateze pe fraţii lor, dar sînt 
incapabili să prevină reacţiile acestora. Supuşii 
lor se sperie, devin bănuitori şi solitari, şi, dacă 

sistemul nu se prăbuşeşte din cauze exterioare, 
evenimentul se va produce, deoarece aceste te¬ 
meri, suspiciuni şi solitudini conjugate împiedică 
funcţionarea normală şi inteligentă a majorităţii. 
O naţiune sau un grup oarecare pot fi mult timp 
supuse şi exploatate, dar ele reacţionează întot¬ 
deauna prin apatie sau printr-o pierdere de 
inteligenţă, de iniţiativă şi de îndemînare, care 
le vor face, încetul cu încetul, inapte de a-şi mai 
îndeplini rolurile şi de a-i mai servi pe stăpînii 
lor. Sau reacţionează concentrînd în ele însele 
asemenea forţe de ură şi de distructivitale, îneît 
pot sfîrşi cu guvernanţii, cu sistemul şi cu pro¬ 
pria lor persoană. Revolta lor poate să creeze, 
in alte cazuri, o stare de independenţă şi de aspi¬ 
raţie la libertate capabilă să ducă la o societate 
mai bună, rezultat al impulsului lor. Sensul 
revoltei lor este legat de numeroşi factori: date 
economice şi politice, climat spiritual. Oricare ar 
fi reacţiile, a afirma că omul se adaptează la orice 
condiţii nu constituie decît un semiadevăr. Tre¬ 
buie să adăugăm că dacă omul este redus la o 
situaţie contrară dezvoltării naturii sale şi satis¬ 
facerii nevoilor sale esenţiale, el reacţionează 
negreşit. El este constrîns ori să se deterioreze 
şi să piară, ori să provoace o stare de viaţă mai 
conformă cu nevoile sale fundamentale. 

In lucrarea sa Das Unbehagen in der Kultur, 
Freud a dezvoltat pe larg teza după care natura 
umană şi societatea ar cunoaşte exigenţe conflic- 
tuale, ceea ce ar explica starea de maladie a unei 
întregi societăţi. 

El postulează, în principiu, că, de-a lungul 
epocilor şi civilizaţiilor, întregii rase umane îi 
este comună o natură şi că acestei naturi îi sînt 
specifice nevoi determinabile şi tendinţe ine¬ 
rente. El crede că civilizaţia şi cultura se dez¬ 
voltă într-un sens tot mai opus faţă de nevoile 
omului şi explică astfel nevroza socială: „Dacă 
evoluţia civilizaţiei prezintă astfel de similitu¬ 
dini cu dezvoltarea unui individ şi dacă aceleaşi 
metode se regăsesc în ambele cazuri, nu se poate 
admite oare diagnosticul că numeroase sisteme 

de civilizaţie — sau perioade ale acesteia — şi, 
eventual, chiar ansamblul umanităţii au devenit 
nevrozate sub presiunea curentelor civilizatoare? 
După analiza acestor nevroze ar trebui să urmeze 
îngrijirile terapeutice, care prezintă un mare 
interes practic. Nu aş spune că încercarea de a 
aplica metoda psihanalitică unei societăţi este o 
acţiune himerică sau sortită eşecului. Se cuvine 
însă să fim foarte prudenţi, să nu uităm că avem 
de-a face cu simple analogii şi că alît pentru 
oameni cît şi pentru concepte este periculos să 
le smulgem din mediul în care au crescut. Diag- 
nosticul de nevroză colectivă se ciocneşte, pe de 
altă parte, de o dificultate particulară. în cazul 
unei nevroze individuale, punctul de plecare este 
contrastul care îl opune pe pacient mediului său, 
considerat normal. Acest fundal nu există atunci 
cînd este vorba de o societate. Trebuie să supli¬ 
nim această lipsă. în ce priveşte aplicarea tera¬ 
peutică a cunoştinţelor noastre, la ce ar putea 
servi analiza cea mai aprofundată a nevrozelor 
sociale cită vreme nimeni nu are puterea să 
constrîngă comunitatea să se îngrijească? în 
ciuda tuturor acestor dificultăţi, putem spera că 
într-o zi cineva se va aventura în studiul patolo¬ 
giei comunităţilor civilizate 1 ' 5 . 

Lucrarea de faţă este angajată în această cer¬ 
cetare. Ea se bazează pe ideea că o societate 
sănătoasă este cea care răspunde aspiraţiilor 
omului — nu neapărat aşa cum le simte el, căci 
omul se poate înşela în această privinţă. Ea 
corespunde nevoilor obiective, nonsubiective , celor 
care pot fi determinate printr-un studiu al omu¬ 
lui. Aşadar, prima noastră sarcină constă în a 
defini care este natura sa şi care sînt nevoile 
inerente acestei naturi. Trebuie să examinăm 
acum rolul jucat de societate în evoluţia umană, 
să studiem rolul său crescînd în conflictele perio¬ 
dice care o opun indivizilor, apoi consecinţele 
acestor conflicte, în special în ceea cc priveşte 
societatea modernă. 


5 S. Freud. Malaise dans la civilisation. 

Capitolul al IlI-lea 

CONDIŢIA UMANĂ —CHEIA PSIHANALIZEI 

UMANISTE 

A. - DESPRE RELAŢIILE CU SEMENUL 
ŞI DESPRE NARCISISM 

Omul este smuls din comuniunea sa primitivă 
cu natura, comuniune care caracterizează exis¬ 
tenţa animală. înzestrat cu raţiune şi imagi¬ 
naţie, omul are conştiinţa de a fi singur şi izolat, 
neputincios şi neştiutor. El cunoaşte precaritatea 
naşterii şi a morţii sale. Dacă omului i-ar fi impo¬ 
sibil să-şi creeze noi legături, care să nu mai fie 
reglate de instincte, el nu ar putea să înfrunte 
această a doua stare. Chiar dacă toate nevoile 
sale fiziologice ar fi satisfăcute, el ar simţi solitu¬ 
dinea şi individuaţia sa ca pe o închisoare din 
care nu ar putea să scape pentru a-şi păstra echi¬ 
librul. Aşadar, alienatul este cel care a eşuat 
în a crea o comuniune oarecare cu semenul; el 
este întemniţat, deşi nu se găseşte în spatele 
gratiilor. Necesitatea de a stabili raporturi cu 
ceilalţi este indispensabilă pentru sănătatea men¬ 
tală. Această nevoie este subiacentă tuturor feno¬ 
menelor care reglementează relaţiile intime ale 
omului, tuturor pasiunilor cuprinse sub termenul 
de dragoste luat în sensul cel mai larg. 

Comuniunea poate fi urmărită şi atinsă pe mai 
multe căi. Omul poate încerca să se dizolve în 
lume supunindu-se unei persoane, unui grup, unei 
instituţii sau lui Dumnezeu. El transcende în 
felul acesta starea sa de separaţie, devenind parte 
a cuiva sau a ceva mai mare decît el, şi expe¬ 
rimentează identitatea sa în dependenţa faţă de 
puterea căreia i s-a supus. O altă cale ia direcţia 
opusă: omul încearcă să se unească cu lumea 
avînd putere asupra ei, privindu-i pe ceilalţi ca 
pe o parte a lui însuşi, depăşind astfel existenţa 
sa individuală prin dominaţie. Elementul comun 
acestor două stări constă în faptul că ele implică 
relaţii de natură simbiotică. Cele două persoane 
şi-au pierdut deopotrivă integritatea şi libertatea. 

Ele trăiesc una pe baza celeilalte şi una din alta, 
satisfăcîndu-şi astfel setea lor de intimitate, nu 
fără a resimţi lipsa forţei interioare şi a încrederii 
în sine cerute de libertate şi de independenţă; 
pe lingă aceasta, ele sînt continuu ameninţate de 
ostilitatea, conştientă sau nu, care se naşte 
întotdeauna din relaţiile simbiotice 6 . Starea de 
supunere pasionată (masochistă) şi cea de domi¬ 
naţie (sadică) nu duc niciodată la satisfacţie. 
Ele conţin în ele propriul lor dinamism, astfel 
incit nici un grad de supunere sau de dominaţie 
(sau de posesie, sau de renume) nu este suficient 
pentru a da sentimentul de identitate şi de comu¬ 
niune, din ce în ce mai căutat totuşi. Rezultatul 
ultim al acestor pasiuni este înfrîngerea. Nici 
nu se poate altfel. în timp ce tind să stabilească 
comuniunea, ele distrug integritatea. Gel care e 
stăpînit de ele devine, de fapt, dependent de 
ceilalţi: în loc să-şi dezvolte individualitatea, el 
depinde de cei pe care îi supune sau cărora li se 
supune. 

O singură pasiune, dragostea, este capabilă să 
răspundă la nevoia umană de comuniune cu 
lumea, respectînd întru totul integritatea şi indi¬ 
vidualitatea fiinţei. Dragostea este unirea cu 
cineva sau cu ceva din afară, unire capabilă însă 
să păstreze integritatea şi independenţa fiinţei iubi¬ 
toare. Este o experienţă de participaţie şi de 
comuniune care permite dezvoltarea activităţii 
personale. Nu-i nevoie cîtuşi de puţin de iluzii: 
nu-i necesară idealizarea celuilalt, nici ideali¬ 
zarea propriei persoane, deoarece realitatea activă 
a participaţiei şi a dragostei duce la transcende- 
rea existenţei individuale, făcînd în acelaşi timp 
ca omul să se simtă posesorul forţelor active care 
constituie actul de a iubi. Ceea ce interesează 
este calitatea dragostei, şi nu obiectul ei. Dragos¬ 
tea este interioară solidarităţii umane, sentimen¬ 
tului erotic care leagă bărbatul şi femeia, gingă¬ 
şiei materne pentru copil şi, de asemenea, intere- 

6 Vezi analiza mai detaliată a acestor relaţii simbio¬ 
tice în The Fear of Freedom , de acelaşi autor, Paul Kegan, 
Londra, 1942, p. 136 şi urm. 

sului pe care şi-l poartă omul sieşi ca fiinţa 
umană. Dragostea există în experienţa mistică 
a contopirii. Prin actul dragostei eu sînt una cu 
Totul, fără a înceta să fiu eu însumi, unic, izolat, 
limitat, muritor. De fapt, chiar în afara acestei 
polarităţi între separaţie şi contopire, dragostea 
se naşte şi re-naşte. 

Dragostea reprezintă un aspect a ceea ce am 
numit orientare productivă: relaţie activă şi crea¬ 
tivă a omului cu semenul său, cu el însuşi şi cu 
natura. în domeniul gîndirii, această orientare 
se exprimă prin actul raţiunii care cunoaşte 
lumea. în domeniul acţiunii , ea se concretizează 
în munca productivă, ale cărei prototipuri sînt 
arta şi artizanatul. Pe planul sentimentului, ea 
se întruchipează in iubire, care este experienţa 
comuniunii cu o altă persoană, cu toţi oamenii, 
cu natura, cu condiţia de a păstra simţul propriei 
integrităţi şi independenţe. Dragostea conţine 
acest paradox de a fi două existenţe într-una fără 
ca vreuna din ele să-şi piardă individualitatea. 
Din această cauză, ea nu poate fi niciodată 
restrînsă la o singură fiinţă. Dacă nu sînt capabil 
să iubesc decît o singură persoană, dacă dragos¬ 
tea mea pentru ea mă alienează şi mă izolează 
de ceilalţi, oricare ar fi modul meu de a-i fi ata¬ 
şat, eu nu iubesc. Dacă, dimpotrivă, spunînd: 
„Te iubesc“, înţeleg: „Iubesc în tine întreaga 
umanitate, tot ceea ce este viu; mă iubesc şi pe 
mine însumi prin tine“, în această accepţie iubi¬ 
rea de sine înseamnă opusul egoismului. Acesta 
din urmă este un raport avid cu sine însuşi, izvorît 
din lipsa iubirii de sine spontane şi tinzînd să o 
înlocuiască. într-un mod paradoxal, dragostea 
sporeşte independenţa mea, deoarece mă face 
mai puternic şi mai fericit. Şi, totuşi, ea îmi 
permite să comunic într-o asemenea măsură cu 
persoana iubită, încît individualitatea mea pare 
pentru moment pierdută. Iubind, trăiesc această 
realitate: „Eu sînt tu“, tu — fiinţa iubită, tu, 
străinul, tu, fiinţa vie. Experienţa dragostei con¬ 
ţine singurul răspuns plauzibil la enigma existen¬ 
ţei umane, ea conferă echilibrul sănătos. 

Dragostea creativă corespunde în mod necesar 
unui ansamblu de atitudini: atenţie , responsabi¬ 
litate, respect şi cunoaştere 1 . Dacă iubesc, devin 
direct preocupat de evoluţia şi fericirea fiinţei 
iubite; nu sînt un simplu spectator. Sint respon¬ 
sabil, deci răspund la nevoile ei, la cele pe care 
le exprimă şi, mai mult încă, la cele pe c&re nu 
poate sau nu doreşte să le exprime. O respect şi 
înţeleg prin aceasta (după sensul originar al 
cuvîntului: re-spicere) că o văd aşa cum este, 
obiectiv, şi nu deformată prin dorinţele sau teme¬ 
rile mele. O cunosc, am pătruns destul de departe 
în miezul fiinţei sale şi mă simt legat de ea prin 
însăşi esenţa mea. Gînd se adresează celor egali, 
dragostea productivă poate fi numită dragoste 
fraternă. în dragostea maternă (în ebraică: raşa- 
mim; de la reşem — uter), relaţia stabilită între 
cele două persoane este bazată pe inegalitate. 
Copilul este neputincios şi depinde de mama sa. 
Creşterea cere ca el să devină din ce în ce mai 
independent, pînă cînd nu va mai avea deloc ne¬ 
voie de mamă. Aşadar, relaţiile mamă-copil au un 
caracter paradoxal, şi tragic într-un sens. Ele cer 
din partea maternă dragostea cea mai profundă 
şi, totuşi, capabilă să ajute copilul să crească 
îndepărtîndu-se de mamă şi cîştigîndu-şi încetul 
cu încetul deplina sa independenţă. Pentru o 
femeie este uşor să-şi iubească copilul înaintea 
acestui proces de separaţie, dar cele mai multe 
nu reuşesc să-şi iubească copilul lăsîndu-1 în 
acelaşi timp să se îndepărteze, deşi doresc ca el 
să se îndepărteze. 

Dragostea erotică (de la grecescul eros; în 
ebraică: ahawa, derivat dintr-o rădăcină care 
înseamnă „a străluci 44 ) comportă un alt scop: cel 
de contopire şi de unire cu o altă persoană. în 
timp ce dragostea fraternă vizează pe toţi oamenii, 
iar dragostea maternă pe copil şi pe toţi cei care 
au nevoie de ajutor, dragostea erotică este orien- 

7 Pentru o expunere mai detaliată a acestor idei vezi 
UHomme pour lui-meme (de acelaşi autor), Editions 
Sociales Fran^.aiscs, Paris, 1967, p. 70 şi urm. 

tată spre o singură persoană, în general de sex 
opus, cu care se doreşte contopirea şi unicitatea. 
Această dragoste începe în separaţie şi se termină 
in unire. Sentimentul matern are punctul său 
de plecare în unire şi duce la separaţie. Dacă 
nevoia de unicitate s-ar realiza în dragostea 
maternă, aceasta ar echivala cu distrugerea copi¬ 
lului ca fiinţă independentă, deoarece pentru copil 
este necesar să se îndepărteze de mama sa în loc 
să rămînă legat de ea. Gînd dragostea erotică 
este lipsită de orice sentiment fratern şi nu este 
decit dorinţă de contopire, ea se reduce la atrac¬ 
ţia sexuală fără dragoste sau capătă chiar formele 
perverse ale dragostei cunoscute sub denumirile 
de sadism si masochism. 

9 

Nevoia omului de a fi în relaţie cu semenul 
său devine cît se poate de clară dacă evaluăm 
eşecul atîtor raporturi umane, dacă înţelegem 
semnificaţia narcisismului. Singura realitate pe 
care o poate percepe copilul este cea a corpului 
său şi a nevoilor sale de ordin fiziologic şi afectiv. 
El nu are încă experienţa „eului“ separat de „tu“. 
El este în stare de comuniune cu lumea, dar o 
comuniune care precede conştiinţa individuali¬ 
tăţii şi a realităţii. Lumea exterioară nu există 
pentru el decît sub formă de hrană şi de căldură 
necesare satisfacerii nevoilor sale, şi nu ca obiecte 
recunoscute ca atare în realitatea lor. Freud a 
denumit această orientare „narcisism primar“. în 
cursul dezvoltării normale, această stare este în¬ 
locuită progresiv prin conştiinţalumii înconjură¬ 
toare şi printr-un sentiment tot mai accentuat 
al „eului“ ca deosebit de „tu“. Această schimbare 
afectează mai întîi percepţia senzorială, obiectele 
şi fiinţele sînt atunci recunoscute ca entităţi 
diferenţiate şi specifice 8 ; din această recogniţie 
va putea să apară vorbirea. Progresul este mai 
lent pe plan emoţional. Pînă la vîrsta de şapte 
sau opt ani, copilul leagă încă existenţa altor 
persoane de propriile sale nevoi. Persoanele sînt 

8 Vezi discutarea acestei idei în The Child's Concep- 
tion of the World de Jean Piaget, Harcourt, Brace & Co., 
Inc., New York, p. 151. 

pentru el interschimbabile în măsura în caro 
pot să-i satisfacă o nevoie, şi abia cînd ajunge 
la vîrsta de opt sau nouă ani copilul percepe 
o altă fiinţă în aşa fel încît să o poată iubi, 
adică în aşa fel încît, după expresia lui H.S. 
Sullivan, să considere nevoile altuia ca fiind 
tot atît de importante ca şi ale sale 9 , 10 . 

„Narcisismul primar" este un fenomen normal 
care însoţeşte dezvoltarea fiziologică şi mentală. 
Dar narcisismul există şi în stadiile mai avansate 
ale vieţii („narcisism secundar", după Freud), 
cînd copilul nu reuşeşte să-şi dezvolte capaci¬ 
tatea sa de a iubi sau o pierde. Narcisismul con¬ 
stituie esenţa oricărei afecţiuni psihice grave. 
Pentru individul narcisic există o singură reali¬ 
tate, cea a propriei sale gîndiri, a sentimentelor 
şi nevoilor sale. El nu percepe in mod obiectiv 
lumea exterioară, adică nu o vede în termenii ei, 
în condiţiile şi în nevoile ei specifice. Forma cea 
mai acută a narcisismului formează miezul tutu¬ 
ror demenţelor. Bolnavul a pierdut contactul cu 
lumea; el s-a retras în el însuşi, incapabil să 
perceapă realitatea ca atare, în forma sa fizică 


9 Vezi H.S. Sullivan. The Interpersonal Theory of 
Psychiatry, Norton Co., New York, 1953, p. 49 şi urm. 

10 Această dragoste se adresează mai întîi şi în general 
contemporanilor copilului, şi nu părinţilor săi. Ideea 
agreabilă că copiii îi „iubesc 44 pe părinţii lor înainte de a 
iubi alte persoane este una din numeroasele iluzii care 
apar din dorinţele noastre. Pentru copil, la această 
vîrstă, tatăl şi mama sînt mai mult obiecte de depen¬ 
denţă şi de teamă decît obiecte de dragoste, dragostea 
fiind bazată, prin însăşi natura sa, pe egalitate şi inde¬ 
pendenţă. Dacă o deosebim de ataşamentul afectuos, dar 
pasiv, de fixaţia incestuoasă, de supunerea convenţională 
sau temătoare, dragostea pentru părinţi se dezvoltă — 
cînd se dezvăltă — la o vîrstă mai tîrzie, deşi declan¬ 
şarea se poate produce mai înainte în condiţii favorabile. 
(Acest subiect a fost tratat foarte clar de H.S. Sullivan 
în lucrarea sa The Interpersonal Theory of Psychiatry.) 
Totuşi, numeroşi părinţi refuză această realitate şi reacţio¬ 
nează la primele gingăşii ale copilului lor fie printr-o 
nemulţumire declarată, fie luîndu-le în derîdere. Fie că 
este conştientă sau nu, gelozia lor este unul dintre obsta¬ 
colele cele mai puternice în dezvoltarea capacităţii de a 
iubi a copilului. 

sau umană, ci numai ca legată şi dependentă de 
viaţa sa personală. El nu reacţionează la lumea 
înconjurătoare sau, dacă o face, o face numai 
prin propriul său context intern. Narcisismul 
constituie starea opusă obiectivităţii, raţiunii şi 
dragostei. 

Faptul că eşecul absolut al legăturii cu lumea 
duce la nebunie degajă cealaltă realitate: starea 
de relaţie reuşită cu semenul condiţionează viaţa 
sănătoasă. Dar, dintre toate formele de relaţii, 
numai relaţia productivă care este dragostea în¬ 
deplineşte condiţiile indispensabile: ea respectă 
libertatea şi integritatea fiinţei, permiţîndu-i, 
totodată, să realizeze comuniunea cu aproapele. 


B. - TRANSCENDENŢĂ, CREATIVITATE 
SAU DISTRUCTIVITATE 

Strîns legată de nevoia de relaţie, nevoia omu¬ 
lui de a transcende starea sa de creatură pasivă 
reprezintă un alt aspect al condiţiei umane. 

Proiectată în lume fără ştirea şi fără vrerea 
sa, fiinţa umană este expulzată din lume în 
acelaşi fel. în această privinţă, soarta sa nu se 
deosebeşte de cea a animalelor, a plantelor sau a 
materiei anorganice. Dar ea este înzestrată cu 
raţiune şi imaginaţie şi nu se poate mulţumi să 
joace un rol pasiv, precum zarurile aruncate pe o 
masă. Ea încearcă nevoia imperioasă de a trans¬ 
cende acest rol, devenind „creatoare". 

Omul poate să creeze viaţa. El împarte acest 
atribut miraculos cu toate fiinţele vii, cu deose¬ 
birea că este singurul conştient de dublul său 
rol, de creator şi de creatură. Bărbatul, sau mai 
degrabă femeia, este capabil să creeze viaţa dînd 
naştere copilului său şi avînd grijă de el pînă 
cînd creşte mare. Bărbatul şi femeia pot să creeze 
semănînd, producînd obiecte materiale, opere de 
artă, emiţînd idei, iubindu-se. Actul creator per¬ 
mite omului să depăşească natura sa creată; el 
îl ridică deasupra pasivităţii şi caracterului acci¬ 
dental al existenţei sale şi îl introduce în sfera 

discernămîntului şi libertăţii. în această nevoie 
umană se înrădăcinează capacitatea de a iubi, ca 
şi toate aptitudinile artistice şi productive pe 
plan material. 

Actul creator presupune activitate şi grijă, deci 
dragoste pentru obiectul creat. Cum va putea 
omul să-şi depăşească condiţia sa dacă este 
incapabil să creeze, incapabil să iubească? Există 
o altă cale deschisă spre nevoia de depăşire: dacă 
omul nu poate să creeze viaţa , el poate s-o distrugă. 
Distrugerea vieţii este şi ea un mod de a o depăşi . 
Această distrugere posibilă este un fapt însem¬ 
nat din acelaşi motiv ca actul contrar, căci viata 
este miracolul, inexplicabilul. In actul distructiv, 
omul răspunde la problema sa şi se depăşeşte pe 
sine ca creatură. Aşadar, alegerea ultimă a omu¬ 
lui este între creaţie şi distrugere, între iubire şi 
ură. Enorma putere a voinţei distructive desfă¬ 
şurată de om de-a lungul istoriei sale, şi pe care 
noi am trăit-o atît de dramatic în epoca noastră, 
este integrată naturii înseşi a omului, ca şi im¬ 
pulsul său creator. A spune că omul este capabil 
să dezvolte potenţialitatea sa primară de dra¬ 
goste şi de raţiune nu implică o credinţă naivă 
în bunătatea naturii sale. Distructivitatea repre¬ 
zintă, de asemenea, o potenţialitate secundară, 
înrădăcinată în existenţa umană şi dotată cu 
aceeaşi intensitate şi cu aceeaşi putere ca oricare 
altă pasiune 11 . Dar — şi acesta reprezintă punctul 
esenţial al argumentării mele — distructivitatea 
nu este decît alternativa creativităţii. Creaţie si 

i i i 

distrugere, dragoste şi ură, nu sînt două instincte 
independente unul de celălalt. Ele reprezintă cele 
două răspunsuri posibile la aceeaşi nevoie de 
transcendere, iar voinţa distructivă nu se mani¬ 
festă decît dacă impulsul creativ nu s-a putut 

11 Această formulare nu contrazice pe cea exprimată 
în Man for himself, unde am scris: „Distructivitatea este 
expresia unei vieţi trăite în mod neautentic“. în con¬ 
ceptul de transcendere prezentat aici încerc să arăt mult 
mai specific ce aspect al vieţii rău trăite duce la distructi- 
vitate. 

exercita. Exercitarea acestuia din urmă duce la 
fericire; manifestarea voinţei distructive duce 
la suferinţă, inclusiv pentru distrugător. 


G. - ÎNRĂDĂCINAREA. 

DRAGOSTEA FRATERNĂ ŞI OPUSUL EI, 
DRAGOSTEA INCESTUOASĂ 

Naşterea omului corespunde emergenţei sale 
din mediul natural, rupturii primare de legătu¬ 
rile naturale care îl ataşează de lume. Acest 

9 

început al izolării este îngrozitor: smuls din rădă¬ 
cinile sale, unde este omul şi cine este el? Singur, 
fără adăpost, fără rădăcini, cl nu ar putea să 
suporte izolarea şi neputinţa situaţiei sale şi ar 
înnebuni. El are posibilitatea să rupă cu înrădă¬ 
cinarea sa naturală numai în măsura în care noi 
legături umane le vor înlocui pe primele; numai 
atunci se va simţi la largul său în lume. Nu 
trebuie deci să ne mire cînd constatăm la om o 
atît de arzătoare dorinţă de a păstra legăturile 
sale primitive, de a lupta pentru a nu fi respins 
de natură, de mamă, de sînge şi de pămînt. 

Legăturile naturale cele mai elementare sînt 
cele care îl leagă pe copil de mama sa. Copilul 
începe să trăiască în uterul matern, unde rămîne 
mai mult timp decît majoritatea animalelor. Chiar 
după naşterea sa, el rămîne fără apărare din 
punct de vedere fizic, în întregime dependent de 
mama sa. Această perioadă de neputinţă se pre¬ 
lungeşte pentru el mai mult decît pentru oricare 
animal. Nimic nu îl separă cu totul de mama 
sa în cursul primilor ani ai vieţii. Ea răspunde 
la toate nevoile sale fiziologice, precum şi la 
nevoia sa vitală de căldură şi de afecţiune. Ea i-a 
dat naştere şi continuă să-i dea viaţă. Grija pe 
care mama o poartă copilului său este indepen¬ 
dentă de ceea ce ar putea să facă acesta pentru 
ea, independentă de orice obligaţie pe care copilul 
ar trebui să o îndeplinească — este o atitudine 
necondiţionată, dictată de singurul fapt că nou- 
născutul este copilul ei. Acesta din urmă, în toţi 

aceşti ani decisivi ai vieţii sale, vede în mamă o 
sursă de viaţă, o putere protectoare, hrănitoare, 
ocrotitoare. Mama reprezintă supravieţuirea, dra¬ 
gostea, căldura, pămîntul. A fi iubit de ea echiva¬ 
lează cu a fi viu, înrădăcinat, la adăpost. 

Aşa cum a veni pe lume înseamnă a părăsi 
învelişul binefăcător al matricei, a creşte înseamnă 
a ieşi din orbita maternă. Ceea ce nu-1 împiedică 
pe adult să aspire încă la această situaţie pe care 
a cunoscut-o odinioară, în ciuda deosebirilor 
izbitoare care îl separă de copilărie. El este apt 
să se ţină în picioare, să aibă grijă de sine însuşi, 
să-şi asume responsabilităţi faţă de el însuşi şi 
faţă de alţii, în timp ce copilul este incapabil de 
toate acestea. Dar, dacă se iau în consideraţie 
complicaţiile crescînde ale vieţii, natura fragmen¬ 
tară a cunoştinţelor noastre, hazardurile exis- 

9 9 t 

tenţei şi greşelile pe care le comite în mod inevi¬ 
tabil adultul, situaţia sa nu se deosebeşte mult 
de cea a copilului. Şi adultul are nevoie de ajutor, 
de căldură, de protecţie într-un mod foarte 
diferit şi foarte apropiat în acelaşi timp de cel 
care caracterizează nevoile copilului. Este oare 
surprinzător să descoperim la adult o aspiraţie 
profundă spre securitatea şi spre înrădăcinarea 
pe care i le oferise mama sa? Nu trebuie oare să 
ne aşteptăm ca această tensiune să se prelun¬ 
gească în el pînă cînd va găsi alte legături valabile? 

Psihopatologia oferă probe evidente pentru 
existenţa acestui fenomen, care constă în refuzul 
de a părăsi orbita maternă. Forma cea mai acută 
a acestui refuz corespunde dorinţei de reîntoar¬ 
cere la sinul mamei. Bolnavul obsedat cu adevă¬ 
rat de această dorinţă este un schizofrenic. El 
simte si acţionează ca un fetus în învelişul matern 

9 9 9 

şi se dovedeşte incapabil să îndeplinească func¬ 
ţiile cele mai elementare ale unui copil mic. 
Aceeaşi aspiraţie profundă alimentează nume¬ 
roase nevroze, dintre cele mai grave, dar ea este 
refulată si nu se manifestă decît în visuri, în 
comportament şi prin simptome nevrotice, care 
sînt explicabile prin conflictul ce opune această 
tendinţă dorinţei de a duce o existentă normală. 

9 9 9 


70 



Visurile traduc aceasta prin elemente simbolice 
ca: a fi într-o peşteră întunecată sau, pentru un 
bărbat, a se găsi într-un submarin de buzunar 
şi a coborî în marea adîncă etc. Conduita unui 
astfel de bolnav este marcată de teama de a 
trăi şi de fascinaţia faţă de moarte, aceasta 
însemnînd, în imaginar, reîntoarcerea la matrice, 
la pămîntul matern. 

Formele cele mai puţin grave de fixaţie faţă 
de mamă sînt reprezentate prin cazurile în care 
subiectul, admiţînd că s-a născut, este, totuşi, 
îngrozit în faţa noii etape în care trebuie să 
păşească şi care corespunde veritabilei separări 
de mama sa. Indivizii care au rămas în acest 
stadiu al evoluţiei lor încearcă o v ie nevoie de a 
fi înconjuraţi, răsfăţaţi, ocrotiţi de o fiinţă ma¬ 
ternă. Ei rămîn încontinuu dependenţi, sînt 
îngroziţi dacă pierd protecţia mamei lor şi devin, 
în schimb, optimişti şi activi dacă o mamă iubi¬ 
toare, sau o persoană care joacă acest rol, ve¬ 
ghează asupra lor fie într-un mod real, fie în 
imaginaţia lor. 

Aceste fenomene patologice ale vieţii indivi¬ 
duale au echivalentele lor în evoluţia rasei umane. 
Aceasta este semnificaţia tabuului incestului, 
care există în societăţile cele mai primitive. 
Acest tabu constituie condiţia necesară a între¬ 
gii dezvoltări umane, nu atît din cauza aspectu¬ 
lui său sexual, cît din cauza aspectului său afectiv. 
Dacă vrea să se nască cu adevărat şi să progreseze, 
omul trebuie să se decidă să rupă cordonul ombilical. 
El trebuie să depăşească nevoia profundă de a 
rămîne legat de mama sa, adică de a se reîntoarce 
la adăpostul matricei. Aici se află originea dorin¬ 
ţei incestuoase, explicaţia forţei sale, şi nu atît 
în atracţia sexuală. 

Problema incestului nu rămîne, totuşi, circum¬ 
scrisă la fixaţia de mamă. Această legătură nu 
este decît cea mai elementară dintre toate legă¬ 
turile consanguine care dau omului un sentiment 
de apartenenţă şi de înrădăcinare; ele se extind 
la toţi cei care sînt legaţi între ei prin sînge, 
oricare ar fi sistemul care reglementează aseme- 

nea legături de rudenie. Familia şi clanul , iar 
mai apoi biserica îşi asutnă pe lingă adult acelaşi 
rol pe care îl jucase mama pe lîngă copil. Individul 
se bazează pe ele, îşi află în aceste instituţii rădă¬ 
cinile lui, se simte identificat ca membru parti¬ 
cipant, şi nu îndepărtat. Persoana care aparţine 
altui clan este privită de el ca străină şi pericu¬ 
loasă — şi ca neîmpărtăşind calităţile umane pe 
care le-ar poseda numai grupul său. 

Fixaţia fată de mamă a fost recunoscută de 

y f 

Freud ca problema crucială a dezvoltării umane 
atît pe plan individual, cît şi pe cel al speciei. 
După sistemul său, intensitatea acestei atracţii 
s-ar datora dorinţei sexuale a copilului pentru 
mama sa şi ar fi expresia unei forţe incestuoase, 
inerente naturii umane. Pentru el, fixaţia pre¬ 
lungită ar decurge din dorinţa sexuală prelungită. 
Îmbinînd această ipoteză cu observaţiile sale 
privind opoziţia dintre tată şi fiu, el a reunit 
aceste două serii de fapte într-o explicaţie comună 
pe care a denumit-o „complexul Oedip“. Ostili¬ 
tatea fiului faţă de tatăl său ar concretiza rivali¬ 
tatea dintre ei în raport cu mama. 

Dar dacă Freud a ştiut să vadă enorma impor¬ 
tantă a fixaţiei fată de mamă, el a diminuat 
descoperirea sa prin modul foarte particular în 
care a interpretat-o. El proiectează în copilul 
mic reacţiile sexuale ale adultului; după el, 
copilul care încearcă dorinţi sexuale le-ar orienta 
dintru început spre femeia cea mai apropiată; 
acesta nu si-ar abandona dorinţa decît /în fata 

puterii superioare a rivalului său, dealtminteri 
fără să se elibereze vreodată întru totul de 
această frustrare. Teoria freudiană este o inter¬ 
pretare ciudat raţionalistă a faptelor observabile. 
Punînd accentul pe aspectul sexual al sentimen¬ 
telor incestuoase, Freud le prezintă pe acestea ca 
raţionale şi evită adevărata problemă, cea a 
relaţiei afective intense, profunde şi iraţionale care 
leagă pe copil de mamă, cea a dorinţei de a se 
reîntoarce în ea, de a rămîne parte integrantă a 
fiinţei sale si care este însoţită de teama de 
separaţie. In optica lui Freud , atracţia incestuoasă 

nu poate fi satisfăcută din cauza prezenţei tată- 
lui-rival, in timp ce, de fapt, ea intră în contra¬ 
dicţie cu toate necesităţile vieţii adulte. 

Aşadar, teoria „complexului Oedip“ acceptă şi 
refuză în acelaşi timp acest fenomen crucial: 
aspiraţia omului spre dragostea mamei. Admiţînd 
semnificaţia excepţională a atracţiei incestuoase, 
Freud recunoaşte importanţa legăturii cu mama, 
dar, derivînd-o din sexualitate, se îndepărtează 
de adevărata ei semnificaţie emoţională. 

Că fixaţia faţă de mamă conţine şi un aspect 
sexual, acest lucru este evident, fără îndoială, 
dar dorinţa sexuală nu se află la originea acestei 
fixaţii, ci rezultă numai din prea marea sa forţă. 
Ca atare, dorinţa este, dimpotrivă, mobilă faţă 
de obiectele ei şi cel mai adesea ea este cea care 
îl ajută pe adolescent să se desprindă de mama 
sa, în loc să rămînă legat de ea. în cazurile în 
care intensitatea atracţiei materne a făcut să 
devieze această funcţie normală, sînt posibile 
două explicaţii. Dorinţa sexuală faţă de mamă 
poate fi o reacţie de apărare împotriva impulsu¬ 
lui de reîntoarcere la matrice: aceasta duce la 
nebunie sau la moarte, în timp ce dorinţa sexuală 
este cel puţin compatibilă cu viaţa. 

Deformarea adusă de Freud propriei sale des¬ 
coperiri poate fi cauzată de o problemă rămasă 
nerezolvată în relaţiile lui cu mama sa. în orice 
caz, această deformare a fost în mod sigur influen¬ 
ţată de atitudinea patriarhală atît de caracte¬ 
ristică epocii şi pe care Freud o adoptase fără 
rezerve. Mama era detronată din suveranitatea 
ei ca obiect al dragostei, şi aceasta în favoarea 
tatălui, care trecea drept ţinta primordială spre 
care se îndrepta gingăşia copiilor. Declaraţia 
următoare, provenind de la Freud, pare puţin 
credibilă astăzi: „Nu cred să existe la copil o 
nevoie atît de puternică cum este cea de pro¬ 
iecţie paternă : ‘ 12 . El însuşi a scris în 1908, făcînd 

12 S. Freud. Malaise dansl 'a Civilisation, trad.de J. Ri¬ 
viere, The Hogarth Press Ltd., Londra, 1953, p. 21. 
(Sublinierea aparţine lui Erich Fromm.) 

aluzie la moartea tatălui său, că această moarte 
este, „în viaţa unui om, evenimentul cel mai 
important, pierderea cea mai grea“ 13 . Freud con¬ 
feră astfel tatălui locul care îi revine, de fapt, 
mamei, iar pe aceasta o reduce numai la un 
obiect de concupiscenţă. 

Un alt geniu, care a aparţinut generaţiei pre¬ 
cedente celei a lui Freud, a ştiut să vadă rolul 
capital al legăturii care uneşte pe om de mamă: 
acesta a fost Johann Jacob Bachofen 14 . Nelimi- 
tîndu-se la interpretarea sexuală şi raţionalistă 
a fixaţiei faţă de mamă, el a putut să considere 
faptele cu mai multă profunzime si obiectivitate, 
în teoria sa despre societatea matriarhală, el a 
presupus că umanitatea a parcurs o etapă ante¬ 
rioară patriarhatului şi că in «această etapă legă¬ 
turile cu mama, ca si cele care unesc omul cu 
sîngele şi cu pămîntul, reprezentau forma su¬ 
premă a relaţiilor individuale şi sociale. în acest 
gen de orgemizare socială mama reprezenta per¬ 
sonajul central al familiei, pe planul vieţii sociale, 
ca şi în religie. Chiar admiţînd că numeroase 
interpretări ale lui Bachofen nu pot fi susţinute, 
este în afară de orice îndoială că el a descoperit o 
formă de organizare socială şi o structură psiho¬ 
logică ignorate de psihologi şi de antropologi, 
cărora obiceiul lor de a gîndi după normele unei 
societăţi patriarhale le-ar fi interzis, din teamă 
de ridicol, să admită o organizare socială încredin¬ 
ţată femeilor. Totuşi, există puternice motive 
să credem că Grecia şi India, înainte de perioada 
invaziilor venite din nord, trăiau într-o organi¬ 
zare matriarhală. în aceeaşi ordine de idei să 
cităm pe Venus din Willendorf, pe Zeiţa-Mamă 
de la Mohenjo-Daro, pe Isis, lştar, Rhea, Cibele, 
Hathor, pe Zeiţa-Şarpe de la Nippur, pe Zeiţa 
apei Ai, din Acadia, Dcmeter şi Kali, Zeiţa in¬ 
diană dătătoare de viaţă şi de moarto. Semni- 

13 Citat de E. Jones în Vie el oeuvre de S. Freud, New 
York, 1953. 

14 Vezi J.J. Bachofen. Mutterrecht und Ur Religioji, 
A. Kroener Verlag, SLuttgart, 1954. 

ficativ este numărul zeiţelor-mamă. In numeroase 
societăţi primitive contemporane se găsesc urme 
ale unei structuri matriarhale în formele unei 
înrudiri pe linie maternă sau în aspectele pe care 
le prezintă căsătoria. Urme de acest fel se mai 
pot recunoaşte în structuri sociale desprinse din 
matriarhat. 

In timp ce Freud nu vede în fixaţia incestuoasă 
faţă de mamă decît elementul negativ şi patogen, 
Bachofen i-a distins clar aspectele negativ şi 
pozitiv. Acesta din urmă concretizează afirmarea 

care caracterizează 
ra în care oamenii 
sînt fiii naturii şi ai mamei lor, ei sînt cu toţii 
egali, au aceleaşi drepturi şi aceleaşi revendicări, 
iar singura valoare recunoscută este aceea a 
vieţii. Cu alte cuvinte, mama îşi iubeşte copiii nu 
în virtutea faptului că unul este mai hun decît 
celălalt, nu pentru că unul din ei ar răspunde 
mai mult aşteptărilor sale, ci pentru că sînt 
copiii ei, şi această calitate îi face să fie egali în 
ochii ci si demni de aceeaşi afecţiune si de aceeaşi 

grijă. Bachofen vede clar şi aspectul negativ al 
acestei structuri: fiind legat de natură , de singe 
şi de pâmint, omul este sltnjenit in dezvoltarea 
individualităţii şi raţiunii sale. El rămîne în stare 
infantilă, incapabil de progres. 

Bachofen mai interpretează, tot într-o viziune 
profundă şi amplă, rolul tatălui şi aspectele sale 
pozitive şi negative. 

Reluînd în contul meu ideile lui Bachofen si 

f 

aprofundîndu-le întrucîtva, voi spune că bărbatul 
este mai îndepărtat de natură decît femeia, 
pentru că lui nu îi este dat să zămislească copilul 
(vorbesc aici de sarcină şi de naştere ca expe¬ 
rienţe, şi nu de cunoaşterea raţională a rolului 
indispensabil al spermei masculine în reproducţie) 
şi pentru că lui nu-i revine sarcina să hrănească 
şi să aibă grijă de copil. Mai puţin înrădăcinat în 
natură, el este obligat să-şi dezvolte raţiunea, să 
construiască o lume de idei provenite din el, un 
univers de principii şi de obiecte al căror autor 
este şi care îl reintegrează într-o natură unde el 


vieţii , libertăţii şi egalităţii 
structura matriarhală. In măs 

se simte în securitate. Relaţia copil-tată nu are 
aceeaşi intensitate ca relaţia copil-mamă, deoa¬ 
rece tatăl nu îndeplineşte niciodată rolul de 
totală, învăluitoare şi iubitoare protecţie cum 
este cel al mamei în primii ani ai copilăriei, 
în toate societăţile patriarhale, relaţiile fiu-tată 
sînt, dimpotrivă, constituite din supunere ames¬ 
tecată cu revoltă, de unde un element constant 
de disoluţie. Supunerea faţă de tată diferă de 
fixaţia faţă de mamă. Această din urmă legătură 
este continuarea legăturii naturale a fixaţiei de 
pămînt. Raportul de supunere este o creaţie 
umană, e artificial şi se bazează pe putere şi pe 
lege, ceea ce îl face mai puţin puternic şi mai 
puţin strîns decît legătura faţă de mamă. Aceasta 
personifică dragostea necondiţionată şi natura, 
în timp ce tatăl reprezintă abstracţia , conştiinţa , 
datoria , legea şi ierarhia. Nici in această privinţă 
dragostea tatălui pentru fiu nu are caracterul 
necondiţionat al dragostei materne faţă de copiii 
săi; ea este dragostea pentru fiul preferat, care 
răspunde cel mai bine aşteptărilor sale, care este 
cel mai apt pentru a îndeplini funcţiile sociale 
moştenite de la tatăl său. 

Aceasta condiţionează deosebiri importante între 
dragostea maternă şi dragostea paternă. în rela¬ 
ţiile cu mama sa există puţine elemente pe care 
copilul să le poată dirija sau controla. Gînd 
dragostea maternă se aseamănă cu un act de 
graţie, atunci ea este binecuvîntare şi nimic nu o 
poate înlocui. Astfel se explică faptul că indivizii 
rămaşi fixaţi de mamă încearcă adeseori să-şi 
găsească o dragoste cu tendinţă pseudomaternă, 
devenind în acest scop neajutoraţi şi bolnavi sau 
regresînd pe plan emoţional la stadiul infantil. 
Viziunea magică este următoarea: dacă redevin 
neajutorat ca un copil, mama nu poate să rămînă 
pasivă şi să nu-mi vină în ajutor. Pe de altă 
parte însă, relaţia cu tatăl poate fi controlată. 
Tatăl doreşte ca fiul său să crească, să-şi asume 
răspunderi, să gîndească, să construiască — fie 
pentru a-1 asculta şi servi, fie pentru a-i semăna, 
fie pentru amîndouă. După cum tatăl aşteaptă 

mai mult dezvoltarea personală sau supunerea, 
şansele fiului de a se face iubit, de a cîştiga 
afecţiunea paternă devin mai mari sau mai mici. 
Să rezumăm: aspectele pozitive ale complexului 
patriarhal sint raţiunea, disciplina, conştiinţa şi 
individualismul. Aspectele negative ale acestuia 
sint ierarhia, oprimarea, inegalitatea şi supu- 
nerea lb . 

Este semnificativ să evidenţiem raporturile 
strînse care unesc personajele tatălui şi mamei 
cu principiile morale. în concepţia sa despre 
supraeu, Freud leagă dezvoltarea conştiinţei nu¬ 
mai de figura tatălui. El presupune, că băiatul, 
îngrozit de ameninţarea cu castraţia din partea 
tatălui rival, încorporează pe părintele mascul — 
sau mai degrabă ordinele şi interdicţiile aces¬ 
tuia — în formarea conştiinţei 16 . Dar conştiinţa 
paternă nu este singura; există şi conştiinţa 
maternă: o voce ne comandă să ne facem datoria, 
o altă voce ne spune să iubim şi să iertăm, pe 
alţii şi pe noi înşine. Este adevărat că cele două 
tipuri de conştiinţă sînt influenţate de persona¬ 
jele tatălui şi mamei, dar, după procesul de 
maturizare, conştiinţa individuală se eliberează 
din ce în ce mai mult de acestea. Noi devenim, 
pentru a spune astfel, propriul nostru tată, propria 
noastră mamă şi propriul nostru copil. Vocea 
paternă ne spune: „Voi trebuie să faceţi cutare 
lucru, să evitaţi cutare lucru“. Dacă am făcut o 
faptă rea, ea ne dojeneşte, iar dacă am făcut 
un bine, ne laudă. Tatăl şi mama vorbesc în noi 
un limbaj diferit. Mama pare să spună: „Tatăl 
vostru are dreptate să vă dezaprobe, dar nu o 
luaţi prea în serios. Orice aţi face, voi sînteţi 
copiii mei, vă iubesc şi vă iert. Nici una din 
faptele voastre nu poate înăbuşi aspiraţia voastră 

15 Aceste aspecte negative nu sînt nicăieri exprimate 
mai clardecîtîn personajul Greon din Antigona\n\ Sofocle. 

16 îu Man for himself am discutat caracterul relativist 
al conceptului de supraeu al lui Freud şi am precizat 
deosebirea dintre o conştiinţă autoritară şi o conştiinţă 
umanistă care constituie vocea ce ne recheamă la noi 
înşine. 

spre viaţă şi spre fericire 41 . Vocile tatălui şi ma¬ 
mei par să exprime judecăţi opuse. Contradicţia 
care separă ideea de datorie de ideea de dragoste 
este inerentă existentei umane, si ambii ei ter- 

9 ^9 

meni trebuie acceptaţi. Conştiinţa care nu se 
supune decît datoriei este tot atît de deformată 
ca şi cea care nu urmează decît legea dragostei. 
Cele două voci disparate nu se adresează numai 
omului în raport cu tovarăşii săi. Dacă el trebuie 
să-l judece pe semenul său după normele conştiin¬ 
ţei paterne, el trebuie să asculte, de asemenea, 
vocea mamei, care oferă dragoste tuturor fiinţe¬ 
lor şi iartă toate păcatele. 

înainte de a continua studiul nevoilor esen¬ 
ţiale ale omului, ni se pare util să oferim o scurtă 
descriere a diferitelor faze de înrădăcinare ale 
lui aşa cum pot fi ele observate în istoria umani¬ 
tăţii, chiar dacă această expunere întrerupe oare¬ 
cum linia de gîndire a acestui capitol. 

După cum copilul rămîne ataşat de mamă, 
oinul rămîne înrădăcinat în natură în cursul 
copilăriei sale istorice. Deşi s-a desprins de ea, 
lumea naturală rămîne refugiul său, şi el îşi 
păstrează rădăcinile în ea. El aspiră să găsească 
siguranţa regresînd spre natură şi tinzînd să se 
identifice cu ea, cu lumea plantelor şi a animale¬ 
lor. Numeroase mituri primitive şi rituri reli¬ 
gioase mărturisesc despre acest demers. Gînd 
omul idolatrizează arborii şi animalele, el adoră 
reprezentări ale naturii, forţe puternice şi protec¬ 
toare care simbolizează natura însăşi. Legîndu-se 
de ele, individul redevine o parte a naturii şi 
găseşte în ea sentimentul de identitate şi de 
apartenenţă. Această afirmaţie este la fel de 
adevărată şi în ce priveşte Pămintul pe care 
trăieşte el. Adesea, tribul nu este unificat numai 
prin legături de sînge, ci şi prin pămîntul comun, 
şi tocmai această combinaţie a pămîntului şi a 
sîngelui îi dă putere şi constituie veritabilul 
adăpost şi schela de care se sprijină individul. 

In acest stadiu al evoluţiei sale, omul se simte 
încă parte a lumii naturale, cea a animalelor şi 
plantelor. Numai după ce a ieşit pe deplin din 

natură, el face eforturi să definească limitele 
dintre lumea animală şi sine. Această idee îşi 
găseşte expresie în credinţa indienilor Winnebago, 
pentru care făpturile din epocile primitive nu 
aveau încă formă definită. Ele ar fi fost fiinţe 

j 

neutre, capabile să se transforme în animale sau 
în oameni; despărţirea s-ar fi efectuat definitiv 
într-o epocă ulterioară. De atunci oamenii ar fi 
rămas oameni, iar animalele — animale 17 . In civi¬ 
lizaţia aztecă întîlnim o opinie asemănătoare, 
după care lumea primelor începuturi nu ar fi 
adăpostit decît animale pînă la apariţia fiinţelor 
umane odată cu Quetzalcoatl. Indienii din Mexic 
mai cred că există o corelaţie între cutare animal 
şi o persoană dată; maorii cred că un arbore 
anumit (plantat la naştere) corespunde unui in¬ 
divid. Numeroase rituri arată că omul se identi¬ 
fică cu un animal, adoptîndu-i înfăţişarea sau 
alegîndu-1 ca totem. 

Această stare de relaţii pasive cu natura a 
corespuns activităţilor economice ale omului. El 
se ocupa cu culesul şi cu vînătoarea, şi pe atunci 
nu se deosebea de animal decît graţie uneltelor 
primitive şi întrebuinţării focului. Indemînarea 
sa a sporit, iar raporturile sale cu natura au 
devenit active. El a descoperit creşterea vitelor, 
apoi cultura pămîntului, şi-a perfecţionat price¬ 
perea artizanală şi artistică, apoi a început să 
schimbe produsele sale cu cele din regiuni străine 
şi a devenit călător şi negustor. 

Atunci s-a schimbat natura zeilor săi. Gît timp 
se simţea integrat în natură, zeii săi făceau parte 
din ea. Devenind un meseriaş priceput, el îşi 
fabrică idoli din piatră, din lemn sau din aur. 
Intr-un stadiu mai avansat al evoluţiei sale, 
atunci cînd devine mai conştient de propria sa 
forţă, zeii săi îmbracă forma fiinţelor umane. 
Mai întîi — în epoca stadiului agricol — Dumne¬ 
zeu îi apare sub forma „Marii-Mame“, care îl 

17 Acest exemplu este luat din Paul Radin. Gott und 
Mensch in der Primiliven IVelt , Rhein Verlag, Ziirich, 
1953, p. 30. 

protejează şi îl hrăneşte. Apoi el începe să cin¬ 
stească divinităţile paterne, reprezentante ale ra¬ 
ţiunii, ale principiilor, ale legilor. Această etapă 
decisivă pentru ruptura cu legăturile naturale, 
în care se înrădăcina dependenţa faţă de mamă, 
pare să coincidă cu înflorirea marilor curente reli¬ 
gioase raţionale şi patriarhale. în Egipt, odată 
cu revoluţia religioasă a lui Ikhnaton din secolul 
al XlV-lea î.e.n.; în Palestina, aproape în aceeaşi 
epocă, odată cu naşterea religiei lui Moise; în 
India şi în Grecia, prin aportul invadatorilor 
veniţi din nord, la puţin timp după aceea. Nume¬ 
roase sînt riturile care traduc aceeaşi idee. Prin 
intermediul sacrificiilor de animale, animalul din 
om este sacrificat lui Dumnezeu. în tabuul biblic 
care interzice consumarea sîngelui animalului 
(pentru că „sîngele este viaţa sa“), o demarcaţie 
strictă separă pe om de animal. Creat după 
chipul lui Dumnezeu, omul îi împărtăşeşte cali¬ 
tăţile. El evadează din natură şi luptă pentru o 
naştere autentică, pentru a se trezi pe deplin 18 . 
Acest proces ajunge la un stadiu mai elevat la 
jumătatea mileniului întîi, în China prin Confu- 
cius şi Lao-Ţzî; în India prin Buddba; în Grecia 
prin filosofii strălucitei epoci clasice; şi în Pales¬ 
tina prin profeţii biblici. O nouă culme este 
atinsă prin creştinismul şi prin stoicismul din 
Imperiul roman, prin Quetzalcoatl în Mexic 1 * şi 
apoi, peste cinci secole, prin Mahomed. 

Civilizaţia noastră occidentală se sprijină pe 
un dublu fundament: cultura greacă şi cultura 
ebraică. Dacă studiem cultura ebraică, a cărei 
bază este Vechiul Testament , constatăm că ea 
reprezintă o formă relativ pură de civilizaţie 

18 în timp ce reciteam acest manuscris, am aflat de 
Der Dritte oder der Vierte Mensch , R. Piper & Co., Miin- 
chen, 1953, p. 9 şi urm., expunere istorică ce prezintă o 
oarecare similitudine cu textul meu. Ea presupune existenţa 
unei „perioade chtoniene“ între 4000 — 1200 î.e.n., carac¬ 
terizată prin fixaţia de pămînt a popoarelor agricole. 

18 în această privinţă mă supun modului nu tocmai 
ortodox de a data, conform scrierilor şi comunicărilor 
lui Laurette S^journe. Vezi studiul său El Mensaje de 
Quetzalcoatl , Cuadernos Americanos, V, 1954. 


80 



patriarhală, susţinută prin puterea tatălui în 
familie, a preotului şi a regelui în societate, şi a 
unui Dumnezeu patern în ceruri. Totuşi, în ciuda 
acestei forme extreme de organizare patriarhală, 
se pot recunoaşte elementele supravieţuitoare ale 
vechiului matriarhat, aşa cum puteau fi întîlnite 
acestea în religiile telurice, care au fost învinse de 
doctrinele raţionale şi patriarhale din mileniul 
al doilea î.e.n.? 

în mitul creaţiei, omul este prezentat într-o 
stare de comuniune primitivă cu pămîntul, fără 
obligaţia de a munci, fără conştiinţă de sine. 
Femeia este cea mai inteligentă, cea mai activă 
şi cea mai curajoasă dintre cei doi, şi numai după 
„cădere“ Dumnezeul-Patriarh ia hotărîrea de a 
supune femeia bărbatului. întreg Vechiul Testa¬ 
ment reprezintă dezvoltarea, în diferite forme, a 
principiului patriarhal fie prin instituirea unui tip 
de stat ierarhizat şi teocratic, fie prin organizarea 
unei familii strict patriarhale. în structura fami¬ 
lială prezentă în Vechiul Testament se distinge 
mereu figura fiului preferat. 

Vechiul Testament formulează, pe lingă un tabu 
absolut al incestului, o condamnare a fixaţiei de 
pămînt. Istoria omului este relatată ca începînd 
cu izgonirea din rai, din pămîntul în care el era 
înrădăcinat şi cu care forma o unitate... 

Realizarea supremă a stării patriarhale este 
reprezentată în mod evident în Vechiul Testa¬ 
ment de conceptul de Dumnezeu. El personifică 
principiul unificator, dincolo de formele multiple 
ale fenomenelor. Omul este creat după chipul şi 
asemănarea lui Dumnezeu — deci toţi oamenii 
sînt egali prin atributele spirituale comune, prin 
raţiunea lor şi prin capacitatea lor de iubire fra¬ 
ternă. 

Societatea creştină primitivă corespunde unei 
evoluţii ulterioare a acestui spirit, mai puţin prin 
accentul pus pe ideea de iubire exprimată de multe 
ori în Vechiul Testament, cît prin importanţa 
acordată caracterului supranaţional al religiei. Aşa 
cum profeţii puneau în cauză validitatea existen¬ 
ţei propriului lor stat, pentru că acesta nu cores- 

pundea exigenţelor conştiinţei, tot astfel primii 
creştini sfidau legitimitatea morală a Imperiului 
roman, care viola principiile iubirii şi dreptăţii. 

In timp ce tradiţia iudeo-creştină insista asupra 
aspectului moral al spiritului patriarhal, gîndirea 
greacă şi-a găsit expresia cea mai creativă în 
aspectul lui intelectual. In Grecia, ca şi în Pales¬ 
tina, s-a organizat o societate patriarhală care, 
din punct de vedere social şi religios, s-a desprins 
cu succes de structura matriarhală precedentă. 
Eva a fost făcută dintr-o coastă a lui Adam, nu 
s-a născut dintr-o femeie; tot astfel, Atena a 
ieşit vie din capul lui Zeus. După cum a de¬ 
monstrat Bachofen, vestigiile unei vechi structuri 
matriarhale se regăsesc în figurile zeiţelor, sub¬ 
ordonate lumii olimpice patriarhale. Grecii au 
pus fundamentele dezvoltării intelectuale a lumii 
occidentale. Ei au stabilit „principiile fundamen- 
tale“ ale gîndirii ştiinţifice; ei au fost primii care 
au creat o „teorie“ de bază pentru ştiinţe, au 
elaborat un sistem filosofic cum nu mai existase 
altul înainte. Ei au formulat o teorie a statului 
şi a societăţii, construită pe experienţa oraşelor 
greceşti şi care urma să fie aplicată la Roma pe 
bazele sociale ale unui vast imperiu unificat. 

Dată fiind neputinţa Imperiului roman de a 
susţine o evoluţie socială şi politică, s-a produs o 
stagnare în jurul secolului al IV-lea e.n., nu însă 
înainte de a fi fost edificată o nouă şi puternică 
instituţie, biserica catolică. In timp ce biserica 
primitivă fusese cea a unei mişcări spiritualiste 
revoluţionare, grupînd pe săraci şi pe dezmoşte¬ 
niţi, repunînd în discuţie legitimitatea morală a 
statului instaurat şi hrănindu-se din credinţa unei 
minorităţi care accepta moartea şi persecuţiile pen¬ 
tru iubirea faţă de Dumnezeu, în religia oficială a 
Imperiului roman avea să se producă o schimbare 
într-un interval de timp necrezut de scurt. Struc¬ 
tura socială a Imperiului roman se închega cu 
încetul într-o organizaţie feudală ce urma să se 
perpetueze în Europa timp de un mileniu, iar 
structura socială a religiei catolice se transforma 
şi ea. Atitudinea profetică ce încurajase critica 

şi discuţia cu privire la violarea principiilor de 
dragoste şi de justiţie de către puterea seculară 
şi-a pierdut din importanţă. Atitudinea nouă a 
bisericii ca instituţie a fost să ceară maselor 
sprijinul lor necondiţionat. Acestea au primit 
astfel de satisfacţii psihologice, încît au acceptat 
cu resemnare dependenţa şi sărăcia lor şi au 
depus foarte slabe eforturi pentru îmbunătăţirea 
condiţiei lor sociale. 

în această privinţă, cea mai importantă schim¬ 
bare constă în deplasarea accentului pus odinioară 
pe date pur patriarhale spre un ansamblu de 
elemente de inspiraţie în acelaşi timp patriarhală 
si matriarhală. Dumnezeul din Vechiul Testament 

îl reprezenta pe Dumnezeul-Patriarh absolut. In 
catolicism este introdusă concepţia despre mamă, 
care iartă şi care iubeşte. Biserica catolică în¬ 
săşi — mamă de nespusă bunătate — şi Fecioara 
Maria simbolizează ambele spiritul matern de 
iubire şi de iertare. în principiul ierarhic, Dum- 
nezeu-Tatăl reprezintă autoritatea în faţa căreia 
omul trebuie să se supună fără să se plîngă şi 
fără să se revolte. Fără nici o îndoială că acest 
amestec de elemente opuse reprezintă unul din 
factorii esenţiali care explică atracţia şi influenţa 
considerabilă exercitate de biserică asupra spiri¬ 
tului oamenilor. Oprimate de autorităţile patriar¬ 
hale, masele se puteau adresa mamei iubitoare, 
capabilă să le consoleze şi să intervină pentru ele. 

Funcţia istorică a bisericii nu a constat numai 

în sprijinul acordat stabilirii feudalităţii. Reali¬ 
zarea sa cea mai importantă a constat în a trans¬ 
mite esenţa gîndirii ebraice şi greceşti culturii 
europene primitive. Totul s-a petrecut ca şi cum 
istoria Occidentului ar fi stat o mie de ani în 
aşteptarea momentului cînd Europa de nord avea 
să atingă gradul de dezvoltare la care ajunsese 
lumea mediteraneană la începutul epocilor de 
obscurantism. După ce moştenirea spirituală a 
Atenei şi a Ierusalimului a fost, la rîndul ei, 
transmisă şi a saturat popoarele din nordul 

Europei, structurile sociale, pînă atunci încre¬ 
menite, au explodat şi a început o nouă revoluţie 
spirituală. 

Ea se sprijinea pe teologia catolică din secolele 
XIII—XIV, pe ideile Renaşterii italiene, „care a 
descoperit individualitatea şi natura“, pe con¬ 
cepţiile umanismului, ale dreptului natural şi ale 
Reformei. Efectul cel mai radical şi cel mai pro¬ 
fund exercitat asupra civilizaţiei europene şi mon¬ 
diale a fost acela al Reformei. Protestantismul si 

calvinismul au revenit la spiritul strict patriarhal 
al Vechiului Testament şi au eliminat din concep¬ 
ţia religioasă elementul matern. Omul nu se mai 
simţea ocrotit de dragostea binevoitoare a bise¬ 
ricii şi a Fecioarei; el s-a găsit singur în faţa unui 
Dumnezeu sever, a cărui milă nu o putea dobîndi 
decît printr-un act de supunere absolută. Prinţii 
şi statul au devenit atotputernici, sprijiniţi de 
voinţa lui Dumnezeu. Eliberarea de legăturile 
feudale a condus la un sentiment crescînd de 
izolare şi de neputinţă, dar, în acelaşi timp, 
aspectul pozitiv al principiului patern s-a afirmat 
în renaşterea gîndirii raţionaliste şi a individua¬ 
lismului 20 . 

Reînvierea spiritului patriarhal începînd din 
secolul al XVI-lea, în special în ţările protestante, 
pune în evidenţă dublul aspect, pozitiv şi negativ, 
al patriarhatului. Aspectul său negativ este cel 
al unei noi supuneri faţă de stat şi de puterea 
temporală, al importanţei crescînde acordate legi¬ 
lor umane şi ierarhiilor laice. Aspectul pozitiv se 
relevă în afirmarea spiritului raţional şi obiectiv 
şi în dezvoltarea unei conştiinţe individuale şi 
sociale. Dezvoltarea actuală a ştiinţelor este una 
dintre manifestările cele mai remarcabile ale 
gîndirii raţionale în istoria speciei umane. Totuşi, 
complexul matriarhal, în acelaşi timp pozitiv şi 
negativ, nu a dispărut nicidecum din lumea occi¬ 
dentală modernă. Elementele sale pozitive: ideea 

9 

20 Vezi analiza completă şi strălucită a acestor pro¬ 
bleme făcută de M.N. Roy în Raison, Romantisme et 
Revolution , Renaissance Publishing Co., Calcutta, 1952. 

de egalitate umană, de caracter sacru al vieţii, 
ideea dreptului tuturor oamenilor de a se bucura 
de roadele naturii şi-au găsit expresia în ideile 
dreptului natural, ale umanismului, ale filosofiei 
Luminilor şi în obiectivele socialismului democra¬ 
tic. Comună acestor concepţii este ideea care 
stabileşte filiaţia tuturor oamenilor iviţi din 
Pămîntul-Mamă, egali în dreptul lor de a fi hră¬ 
niţi de el şi de a cunoaşte fericirea fără a trebui 
să dovedească acest drept în virtutea vreunei 
condiţii oarecare. Fraternitatea umană postu¬ 
lează că toţi oamenii sînt fiii aceleiaşi mame şi se 
bucură de un drept inalienabil la dragoste şi la 
fericire. Legătura incestuoasă cu mama lipseşte 
din această construcţie. Omul s-a eliberat el 
însuşi de ea prin stăpînirea naturii, pe care o 
exercită prin producţia industrială; el umani¬ 
zează natura si se naturalizează el însusi. 

9 9 

Dar paralel cu aceste aspecte pozitive, în cul¬ 
tura europeană persistă sau chiar se dezvoltă 
aspectele negative ale complexului matriarhal de 
fixaţie faţă de sînge şi de pămînt. Eliberat de 
legăturile tradiţionale ale comunităţii medievale, 
îngrozit de această nouă libertate care l-a trans¬ 
format într-un atom izolat, omul s-a refugiat 
într-o nouă idolatrie, ale cărei manifestări cele 
mai evidente sînt şovinismul si rasismul. 

I 9 

Prăbuşirea lumii catolice supranaţionale din 
evul mediu ar fi putut să ducă la o formă mai 
elevată de „catolicism 44 , adică la un universalism 
care să biruie spiritul de clan, dacă ea ar fi ascultat 
de intenţiile şefilor spirituali ai gîndirii umaniste 
de după Renaştere. Dar, în timp ce ştiinţa şi 
tehnica creau condiţii favorabile unei astfel de 

9 

evoluţii, lumea occidentală se abandona unor noi 
forme de idolatrie a clanului, în acelaşi spirit pe 
care profeţii din Vechiul Testament şi primii 
creştini s-au străduit să-l distrugă. Progresist la 
începuturile lui, naţionalismul a înlocuit legătu¬ 
rile feudalităţii şi ale absolutismului. Omul de 
rînd al zilelor noastre îşi simte identitatea dato¬ 
rită sentimentului său de apartenenţă la o naţiune, 
mai curînd decît ştiindu-se „fiul unui om 44 . Obiec- 

tivitatea raţionamentului său este falsificată de 
această fixaţie. El judecă după criterii diferite 
pe membrii propriului său clan şi pe „străin 44 , 
iar sentimentele sale faţă de acesta din urmă sînt 
la fel de deformate. Pe cei care nu îi sînt „fami¬ 
liari 44 prin legăturile sîngelui şi ale pămîntului 
(adică, de fapt, prin limbă, obiceiuri, hrană, 
cîntece etc.) el îi priveşte cu neîncredere, iar 
manifestări de tip paranoic pot să apară faţă 
de aceştia la cea mai mică provocare. Această 
fixaţie incestuoasă nu otrăveşte numai relaţiile 
individului cu străinul, ci şi pe cele cu membrii 
clanului său şi cu el însuşi. Gel care nu s-a eliberat 
de această fixaţie nu este pe deplin născut ca 
fiinţă umană; capacităţile lui de dragoste şi de 
raţiune sînt atrofiate; el nu se percepe nici pe 
sine însuşi, nici pe semenul său în realitatea lor 
veritabilă şi umană. 

Naţionalismul nostru reprezintă forma noastră 
de incest, idolatria noastră. „Patriotismul 41 este 
cultul său. E oare necesar să precizez că prin 
acest fel de „patriotism 44 înţeleg atitudinea de 
spirit care situează naţiunea de care aparţine 
individul respectiv deasupra întregii umani¬ 
tăţi şi chiar deasupra principiilor de adevăr şi 
de dreptate? Afecţiunea pe care un cetăţean o 
simte pentru propria sa ţară, şi care înseamnă, 
de fapt, grija pentru destinul ei spiritual şi bună¬ 
starea ei materială, nu trebuie să se confunde 
cu dorinţa de dominare a altor naţiuni. Aşa cum 
dragostea pentru o persoană care ar exclude orice 
alt ataşament nu ar fi dragoste, sentimentele pe care 
cineva le inchină ţării sale, dacă nu sint integrate 
intr-un interes larg pentru umanitate, nu sint de 
dragoste, ci de idolatrie 21 . 

Caracterul particular al acestui gen de senti¬ 
ment naţional apare clar în reacţia faţă de violă¬ 
rile simbolurilor clanului, reacţie foarte diferită 

21 Vezi problema naţionalismului tratată într-un studiu 
profund şi analitic al lui R. Rocker Nationalisme et 
Culture , Rocker Publ. Comm., Los Angeles, 1937. 

de cea care însoţeşte violarea simbolurilor morale 
sau religioase. Să ne imaginăm ce-ar fi dacă un 
om ar înşfăca drapelul ţării sale într-un oraş oare¬ 
care din lumea occidentală şi l-ar călca în picioare 
în văzul altor persoane. Ar avea mare noroc dacă 
ar scăpa nelinşat. Toată lumea sau aproape 
toată ar încerca un sentiment de clocotitoare 
indignare, în care gîndirea obiectivă nu şi-ar afla 
loc. Profanatorul drapelului ar fi comis un act 
incalificabil — nu o crimă printre altele, ci Crima, 
singura de neuitat şi de neiertat. Nu la fel de 
violentă, dar de aceeaşi natură, ar fi reacţia fată 
de omul care ar declara: „Nu-mi iubesc ţara“ 
sau, în caz de război: „Puţin mă interesează 
victoria ţării mele 44 . O asemenea afirmaţie ar 
echivala cu un sacrilegiu, şi cel care o pronunţă 
ar fi privit de concetăţenii săi ca un monstru, 
ca un nelegiuit. 

Pentru a înţelege semnificaţia exactă a senti¬ 
mentului astfel stîrnit, trebuie să comparăm 
această reacţie cu cea care ar urma unei decla¬ 
raţii de felul: „Mă pronunţ pentru moartea tutu¬ 
ror negrilor, a tuturor evreilor; ader la ideea 
declanşării unui război pentru cucerirea de noi 
teritorii 44 . Majoritatea oamenilor s-ar ridica împo¬ 
triva unor astfel de opinii, pe care le-ar considera 
inumane si străine de orice etică, dar — si aici 
se află punctul crucial al comparaţiei — ei nu ar 
simţi acea profundă indignare, furia necontro¬ 
lată pe care le-ar fi simţit în primul caz. Al doilea 
exemplu va fi considerat de ei drept „rău 44 , dar 
nu ca un sacrilegiu. Presupunînd că un om vor¬ 
beşte de Dumnezeu într-un mod ullragiant, e 
puţin probabil că ar stîrni acelaşi sentiment de 
indignare ca acela împotriva Crimei, împotriva 
sacrilegiului pe care-1 reprezintă violarea simbo¬ 
lului naţiunii. Această reacţie poate uşor să fie 
raţionalizată, pretinzînd că un om care este lipsit 
de respect faţă de ţara sa vădeşte o lacună gravă 
în domeniul solidarităţii umane si sociale. Dar 

9 9 

nu este oare adevărat acest lucru şi despre cel 
care predică războiul sau omorîrea unor persoane 
nevinovate, sau despre cei care îşi exploatează 

semenii în scopul propriului lor beneficiu? Este 
în afară de orice îndoială că lipsa de interes pen¬ 
tru propria ţară trădează o insuficienţă a simţului 
social şi uman, ca dealtfel şi celelalte atitudini 
menţionate mai sus, dar reacţiile diferă în mod 
fundamental. Un singur obiect este „sacru“: 
acesta este simbolul idolatriei clanului; celelalte 
nu sînt. 

Va trebui ca omul să reuşească să-şi dezvolte 
mai mult facultăţile sale de dragoste şi de raţiune, 
să construiască o lume bazată pe solidaritate 
umană şi pe dreptate, să se simtă înrădăcinat în 
experienţa fraternităţii universale pentru a se 
putea conchide că a găsit legături umane noi şi 
că a transformat lumea într-o cetate cu adevărat 
umană. 


D. - SENTIMENTUL 

IDENTITĂŢII SAU AL INDIVIDUALITĂŢII 
ŞI CONFORMISMUL GREGAR 

Omul ar putea fi definit ca un animal capabil 
să spună „eu“ şi conştient de el însuşi ca entitate 
separată. Animalul, care nu transcende natura, ci 
face parte integrantă din ea, nu are conştiinţă 
nici de el însuşi, nici de identitatea sa. Smuls din 
natură, înzestrat cu raţiune şi imaginaţie, omul 
simte nevoia să-şi formeze propria sa reprezen¬ 
tare, să spună şi să gîndească: „Eu sînt eu“. El 
nu a trăit pasiv, ci, dimpotrivă, viu şi activ. 
Frustrat de comuniunea sa originară cu natura 
şi obligat să ia decizii, conştient de sine şi de 
alţii ca fiind persoane diferite, omul trebuie să 
se simtă în mod categoric autor al actelor sale. 
Asemenea nevoilor de relaţii, de înrădăcinare şi 
de transcendentă, nevoia de a-si simţi identi- 
tatea este atît de imperioasă, încît omul şi-ar 
pierde cumpătul dacă n-ar găsi vreun mijloc 
de a o satisface. Acest sentiment al identităţii se 
dezvoltă paralel cu procesul de desfacere din legă¬ 
turile primare cu mama şi cu natura. Copilul, 

încă legat în mod intim de mama sa, nu poate să 
spună „eu“ şi, dealtminteri, nici nu simte această 
necesitate. Numai după ce devine conştient de 
lumea exterioară ca univers separat şi diferit de 
el, copilul poate ajunge să o distingă personal 
în deplină conştiinţă, iar unul din ultimele cu¬ 
vinte pe care învaţă să le întrebuinţeze este „eu“. 

In evoluţia speciei umane, gradul conştiinţei de 
sine a individului depinde de gradul la care a 
ajuns desprinderea sa de clan şi de gradul la 
care a ajuns procesul său de individualizare. 
Membrul unui clan primitiv ar putea să se ex¬ 
prime clar în formula: „Eu sînt noi“. El nu poate 
încă să se conceapă ca individ existent în afara 
grupului său. In epoca medievală, individul era 
identificat cu rolul său social în ierarhia feudală. 
Ţăranul sau seniorul nu erau oameni cărora li se 
întîmplase să fie un ţăran sau un senior: ei erau 
cutare sau cutare personaj, iar sentimentul lor 
cu privire la o poziţie neschimbată era esenţial 
pentru conştiinţa identităţii lor. Această noţiune 
s-a perimat odată cu destrămarea sistemului 
feudal. Şi atunci s-a pus cu acuitate întrebarea: 
„Cine sînt eu?“ sau, mai precis, această întrebare: 
„Cum să ştiu că eu sînt cu?“ Descartes a formulat 
această întrebare pe plan filosofic. El a răspuns 
la ea afirmînd: „Mă îndoiesc, deci cuget — cuget, 
deci exist“. Acest răspuns punea accentul pe 
experienţa „eului 14 , autor al unei activităţi gindi- 
toare, dar omitea faptul că „eul“ corespunde şi 
experienţei unor acţiuni creative şi a afectivităţii. 

Dezvoltarea culturii occidentale părea capabilă 
să furnizeze bazele unui sentiment complet al 
individualităţii. Eliberînd omul pe plan politic 
şi economic, învăţîndu-1 să gîndească prin el 
însuşi şi sustrăgîndu-1 de la o presiune autori¬ 
tară, această cultură putea să-l determine să se 
conceapă ca o individualitate , ca un centru şi ca 
un ordonator activ al forţelor şi experienţelor sale. 
Dar numai o minoritate a ajuns să simtă „eul“ 
în această manieră. Pentru marea majoritate, 
individualismul nu era decît o faţadă disimulînd 
falimentul acestei căutări. 

S-a recurs la numeroase paleative. Naţiunea, 
religia, clasa socială şi profesiunea joacă un rol 
important în acest sens; cînd un om gîndeşte: 
„Eu sînt american — eu sînt protestant — eu 
sînt om de afaceri“, el se află într-o poziţie men¬ 
tală intermediară între sentimentul dispărut de 
apartenenţă la clan şi realizarea perfect conştientă 
a individualităţii sale. Aceste teme de identificare 
diferite sînt întrebuinţate de obicei împreună în 
viaţa socială contemporană. Ele sînt cu atît mai 
eficace cu cît sînt amestecate cu rămăşiţele sis¬ 
temului feudal — mai ales la naţiunile europene. 
In Statele Unite, unde au supravieţuit atît de 
puţine elemente din epocile feudale şi unde mobi¬ 
litatea socială este extremă, aceste teme au, 
evident, mai puţină valoare, iar sentimentul iden¬ 
tităţii se asociază din ce în ce mai mult cu expe¬ 
rienţa conformităţii. 

în măsura în care eu nu sînt diferit de alţii, ci 
asemănător lor şi recunoscut ca „fiind de-al lor“, 
pot să simt cu adevărat sensul „eului“. Eu sînt 
„aşa cum mă doriţi“, după cum se exprima 
Pirandello în titlul uneia din piesele sale. In locul 
vechii conştiinţe a clanului, preindividualistă, se 
dezvoltă un nou sentiment al identităţii gregare, 
avînd la bază apartenenţa indiscutabilă la mul¬ 
ţime. Această realitate nu este modificată prin 
faptul că iluzia individualităţii ascunde adeseori 
uniformitatea şi conformitatea. 

Această problemă nu reprezintă, aşa cum se 
crede de obicei, o problemă pur filosofică sau care 
vizează numai domeniul spiritului şi al gîndirii. 
Necesitatea de a simţi propria sa identitate ţine 
de condiţia umană însăşi şi generează conflictele 
cele mai violente. Stăpînit de această pulsiune, 
eu fac deci tot ce-mi stă în putinţă pentru a do- 
bîndi acest sentiment al „eului“. în spatele pa¬ 
siunii vii pentru conformitate şi poziţie stabilă, 
această nevoie disimulată este uneori mai pre¬ 
santă decît instinctul de conservare. Nu este oare 
cît se poate de evident că oamenii acceptă să-şi 
rişte viaţa, să renunţe la iubirile lor, să abdice 


90 



de la libertatea şi opiniile lor pentru satisfacţia 
de a se simţi integraţi în gloată, de a se conforma 
şi de a dobîndi astfel sentimentul, fie şi iluzoriu, 
al identităţii? 


E. - DESPRE NEVOIA 

DE A AVEA O STRUCTURĂ DE ORIENTARE 
ŞI DE DEVOŢIUNE - SAU RAŢIUNEA 
ŞI IRAŢIONALITATEA. 

CARACTERUL SOCIAL 

Din faptul că omul este înzestrat cu raţiune şi 
imaginaţie nu izvorăşte numai nevoia sa de a-şi 
simţi identitatea, ci şi nevoia de a se orienta în 
domeniul intelectual. Putem să stabilim aici o 
comparaţie cu procesul de orientare fizică, care 
ocupă primii ani ai vieţii şi care se termină atunci 
cînd copilul poate să meargă singur, să pipăie şi 
să perceapă obiectele, recunoscîndu-le. Atunci a 
urcat abia prima treaptă pe calea orientării. 
Omul se vede confruntat cu numeroase fenomene 
care îl intrigă, iar raţiunea sa îl împinge să le 
explice, să le plaseze într-un context inteligibil, 
în raport cu care să le poată gîndi. Cu cit raţiunea 
sa se perfecţionează odată cu sistemul său de orien¬ 
tare, cu atit işi reprezintă mai distinct realitatea. 
Puţin interesează că acest cadru de orientare se 
va dovedi iluzoriu — el satisface, totuşi, nevoia 
sa de orientare. Aceasta se produce tot atît de 
bine dacă el crede în puterea unui animal totem, 
sau în cea a zeului ploii, sau în destinul superior 
al rasei sale. Imaginea pe care el şi-o face despre 
lume depinde în mod manifest de stadiul de 
dezvoltare a cunoştinţelor sale şi a raţiunii sale. 
Deşi pe plan biologic, capacitatea cerebrală a 
speciei umane a rămas neschimbată timp de mii 
de ani, trebuie parcurs un lung proces de evoluţie 
înainte de a se ajunge la obiectivitate, la acea 
atitudine care ne permite să vedem lumea, natura, 
semenul şi pe noi înşine aşa cum sîntem, şi nu 
deformaţi de dorinţele si temerile noastre. Cu cit 

9 9 9 

omul este mai obiectiv şi cu cit se apropie mai 
mult de realitate, cu atit se maturizează, cu atit 

este mai apt să creeze o lume umanizată in care să 
se simtă la largul său. Raţiunea este facultatea 
umană de a percepe lumea prin gîndire, spre deo¬ 
sebire de inteligenţă, care manipulează lumea 
prin intermediul gîndirii. Raţiunea duce la ade¬ 
văr, inteligenţa îşi aproprie lumea cu un suc¬ 
ces tot mai mare; prima este de esenţă umană, 
a doua ţine de partea animală a omului. 

Indivizibilă, raţiunea se dezvoltă dacă se exer¬ 
sează. Vreau să spun că obiectivitatea se adre¬ 
sează cunoaşterii naturii ca şi celei a omului, a 
societăţii sau a cunoaşterii de sine. Dacă o per¬ 
soană este stăpînită de iluzii cu privire la un do¬ 
meniu particular, facultatea sa de raţionare este 
diminuată şi este inhibată în raport cu celelalte 
domenii. Privită sub acest unghi, raţiunea este 
asemănătoare dragostei: ca şi ea, raţiunea nu poate 
să se restrîngă la un singur obiect; dimpotrivă, ea 
trebuie să îmbrăţişeze totalitatea lumii cu care 
omul este confruntat. 

Nevoia unui cadru de orientare se manifestă 
la două niveluri. Prima şi cea mai puternică este 
nevoia de a avea un cadru oarecare, fie că esle 
adevărat sau fals. Dacă omul nu are un asemenea 
cadru care să-l satisfacă subiectiv, el nu poate 
trăi sănătos. A doua nevoie este de a intra în 
contact cu realitatea datorită raţiunii, de a în¬ 
ţelege lumea în mod obiectiv. Această a doua 
necesitate nu este, totuşi, atît de imediată ca 
prima, deoarece ceea ce este în joc nu mai este 
sănătatea sa mentală, ci numai fericirea si seni- 
nătatea sa. Această idee se clarifică dacă studiem 
funcţia de raţionalizare. Oricît de imorală şi 
neraţională ar putea fi o acţiune, omul simte o 
nevoie imperioasă de a o raţionaliza; el se simte 
împins să demonstreze altora şi lui însuşi că acţio¬ 
nează în conformitate cu raţiunea, cu bunul-simt 
sau cel puţin cu o moralitate convenţională. El 
comite fără dificultate acte iraţionale, dar nu 
poate, practic, să nu le dea aparenţa unei moti¬ 
vaţii raţionale. 

Dacă omul nu ar fi decît o inteligenţă fără trup, 
el şi-ar atinge scopul datorită unui sistem de 

gîndire pur adaptativ. Dar, fiind o entitate cu 
corp şi spirit, el e nevoit să reacţioneze la procesul 
total al vieţii atît prin gîndire, cît şi prin senti¬ 
mente şi acte. Un sistem de orientare * pentru a-l 
satisface , trebuie neapărat să includă elemente de 
ordin intelectual, de ordin afectiv şi sensibil, expri¬ 
mate în relaţia lor cu obiectul devoţiunii. 

Toate sistemele elaborate diferă în mare mă¬ 
sură unele de altele atît prin forma, cît şi prin 
conţinutul lor. Există sistemele primitive, ani¬ 
mismul şi totemismul; în acestea obiectele natu¬ 
rale sau strămoşii dau răspunsurile la nevoia 
umană de explicare a lumii. Există sisteme non- 
teiste, precum budismul, numite în mod obişnuit 
religii, deşi forma lor originară nu comportă 
ideea de Dumnezeu. Să mai cităm si sistemele 

9 

pur filosofice, precum stoicismul, şi sistemele reli¬ 
gioase monoteiste, care organizează explicaţia 
lumii dată de ele în jurul conceptului de Dumnezeu. 

Oricare ar fi conţinutul lor, toate răspund la 
dubla nevoie a omului: de a a,vea un sistem pe 
care să-şi sprijine gîndirea şi un obiect de devo¬ 
ţiune care să-l asigure cu privire la semnificaţia 
existentei sale si la situaţia sa în lume. Numai 

analiza diverselor forme de religie poate arăta 
care sînt răspunsurile cele mai bune şi cele mai 
proaste, noţiunile de „mai bun 44 şi „mai prost 44 
fiind luate şi aici din punctul de vedere al omului 
şi al dezvoltării lui. 


Capitolul al IY-lea 

SĂNĂTATEA MENTALĂ ŞI SOCIETATEA 

Concepţia noastră despre sănătatea mentală 
decurge din cea pe care o avem despre natura 
umană. Capitolul precedent a avut menirea să 
arate că nevoile şi pasiunile omului sînt determi¬ 
nate de condiţiile particulare ale existenţei sale. 
Nevoile pe care el le are în comun cu animalul 
— foamea, setea, somnul si dorinţa sexuală — sînt 

importante, deoarece sînt integrate în chimismul 
însuşi al corpului şi pot deveni tiranice dacă nu 
sînt satisfăcute (bineînţeles, acest lucru este 
valabil în special pentru hrană şi somn). Satisfa¬ 
cerea acestor nevoi nu este, totuşi, o condiţie 
suficientă pentru menţinerea sănătăţii şi echili¬ 
brului mental. Acestea depind de satisfacerea 
nevoilor şi a pasiunilor specific umane şi care 
derivă din condiţiile existentei umane. Marile 

9 9 

pasiuni ale omului, setea sa de putere, vanitatea, 
căutarea adevărului, a dragostei şi a fraternităţii, 
forţele sale distructive, ca şi creativitatea sa, pe 
scurt, toate pulsiunile care motivează actele sale 
îşi au sursa în această parte specific umană, şi 
nu în stadiile diverse ale libidoului său, cum pre¬ 
supunea teoria freudiană. Soluţionarea problemei 
nevoilor fiziologice este extrem de simplă pe plan 
psihologic; dificultăţile pe care le întîmpină omul 
sînt de ordin sociologic şi economic. Satisfacerea 
nevoilor sale umane se dovedeşte în schimb cît. 
se poate de complexă. Ea depinde de numeroşi 
factori, dintre care cel mai puţin important nu c 
modul în care este organizată societatea şi în 
care ea permite relaţiile umane. 

Nevoile psihice legate în mod esenţial de parti¬ 
cularităţile existentei umane se cer satisfăcute 

9 9 

într-o formă sau alta, fără de care subiectul ar 
înnebuni, aşa după cum ar muri dacă nu s-ar 
răspunde la nevoile sale fiziologice. Dar această 
satisfacere a nevoilor sale psihice poate fi obţi¬ 
nută în forme multiple, care corespund diferitelor 
grade ale sănătăţii mentale. Dacă o nevoie funda¬ 
mentală este neglijată, din acest fapt rezultă 
nebunia; dacă este satisfăcută într-un mod defi¬ 
citar, rezultă nevroza, fie manifestă, fie sub 
forma caracteristică a unei insuficienţe sociale. 
Omul este împins să stabilească relaţii cu semenii, 
dar dacă o face printr-o simbioză sau printr-o 
alienare, el abdică de la independenţa şi integri¬ 
tatea sa. Este slab, suferă, devine ostil sau apatic. 
El nu va simţi uniunea cu ceilalţi ca pe o bine¬ 
facere decît dacă reuşeşte să stabilească cu 
aceştia legături de dragoste. Numai munca pro- 

ductivă poate să-l lege de natură, să-i permită 
să se unească cu ea fără să se lase copleşit de ea. 
Atîta timp cît omul întreţine o relaţie incestuoasă 
cu natura, cu mama sau cu clanul, dezvoltarea 


individualităţii şi raţiunii sale este împiedicată. 
El rămîne prada naturii şi nu poate să se simtă 
unit cu ea. El trebuie să-şi exercite capacităţile 
sale de raţiune şi de dragoste pentru a se con¬ 


frunta cu lumea pe un plan uman, pentru a se 
simţi în ea la largul său, în siguranţă şi stăpîn pe 
viaţa sa. Aproape că nu mai este nevoie să sub¬ 
liniem că, din cele două căi posibile de depăşire, 


distructivitatea duce la suferinţă, 


creativi¬ 


tatea la fericire. Este de asemenea uşor să con¬ 


statăm că numai sentimentul de identitate bazat 


pe posibilităţile proprii conferă forţă şi că toate 
celelalte forme dovedesc dependenţă şi slăbiciune. 
Numai în măsura în care putem percepe realita¬ 
tea, ne putem apropria lumea. Dacă cineva 
trăieşte din iluzii, va fi incapabil să modifice 
condiţiile care produc aceste iluzii. 

Să rezumăm: noţiunea de sănătate mentală 
tine de însesi condiţiile existentei umane si se 

I 9 9 9 9 

regăseşte identică de-a lungul epocilor şi civili¬ 
zaţiilor. Sănătatea mentală este caracterizată prin 
capacitatea de a iubi şi de m crea, prin eliberarea de 
legăturile incestuoase cu clanul şi cu pămintul, 
printr-un sentiment al identităţii fundamentat pe 
experienţa de sine ca subiect şi agent al propriilor 
sale forţe, prin stăpinirea realităţii interne şi 
externe, pe scurt, prin dezvoltarea raţiunii şi a 
obiectivităţii. 

Acest concept de sănătate mentală coincide cu 
învăţătura marilor maeştri spiritualişti ai umani¬ 
tăţii. Unii psihologi moderni deduc din acest 
fapt că premisele psihologiei nu aparţin ştiinţei, 
ci „idealurilor' 1 filosofice sau religioase. Li se părea 
dificil să conchidă că învăţăturile tuturor cultu¬ 
rilor s-au inspirat dintr-o viziune pătrunzătoare 
a naturii umane şi a condiţiilor deplinei sale dez¬ 
voltări. Această din urmă concluzie s-ar potrivi 
destul de bine la următoarea observaţie: în cele 
mai diferite puncte ale globului, în diferite pe- 

rioadc ale istoriei, oamenii „luminaţi 44 (sau „ilu¬ 
minaţi 44 ) au propovăduit aceleaşi concepte, cu o 
influenţă reciprocă neglijabilă. Ikhnaton, Moise, 
Gonfucius, Lao-Ţzî, Buddha, Isaia, Socrate, Iisus 
au recomandat aceleaşi norme de viaţă, cu deo¬ 
sebiri mărunte şi insignifiante. 

Numeroşi psihiatri şi psihologi care sînt gata 
să adopte ideile psihanalizei umaniste întîmpină o 
dificultate particulară. Gîndirea lor este influen¬ 
ţată încă de materialismul secolului al XlX-lea, 
după care toate fenomenele psihice importante 
şi-ar avea originea şi cauza într-un proces fizio¬ 
logic, somatic. Acesta a fost cazul lui Freud, 
care a crezut că a descoperit substratul fiziologic 
al pasiunii umane în „libido 44 . Or, aici noi nu pre¬ 
zentăm nici un corespondent fiziologic al nevoilor 
de relaţie şi de transcendenţă. Substratul nu este 
fizic, el este personalitatea umană în întregul ei 
în raporturile ei de reciprocitate cu lumea, natura 
omului. Este practica umană a vieţii, aşa cum 
rezultă ea din condiţiile existenţei. Primele noastre 
date filosofice nu sînt cele ale materialismului 
din secolul al XlX-lea; ele se bazează pe un 
studiu empiric al atitudinilor reciproce ale omu¬ 
lui, lumii si naturii. 

7 9 

Concepţia noastră despre sănătatea mentală 
prezintă o dificultate din punctul de vedere al 
evoluţiei umane. Se poate presupune că istoria 
omului, cu sute de mii de ani în urmă, era parte 
a unei culturi cu totul „primitive 41 , unde raţiunea 
nu depăşise un stadiu foarte rudimentar, unde 
cadrul său de orientare nu avea decît puţine 
raporturi cu adevărul şi cu realitatea. Să consi¬ 
derăm că acest om primitiv nu era sănătos din 
punct de vedere mental atunci cînd era numai 
lipsit de calităţi pe care doar evoluţia ulterioară 
putea să i le ofere? La această întrebare este 
uşor să răspundem în mod satisfăcător. De fapt, 
se poate sublinia analogia evidentă dintre evolu¬ 
ţia speciei umane şi cea a individului. Dacă un 
adult s-ar comporta ca un copil de o lună, noi 
i-am diagnostica cu siguranţă o maladie gravă, 
probabil o schizofrenie. Şi, totuşi, copilul de o 

lună este sănătos şi normal, iar atitudinea sa 
corespunde gradului său de dezvoltare psihică. 
Aşadar, maladia mentală a adultului poate fi 
definită , cum a demonstrat Freud, ca o fixaţie 
sau o regresiune spre un stadiu de dezvoltare care 
trebuia in mod normal să fie depăşit de subiect şi 
care se dovedeşte inadecvat. Se poate spune că specia 
umană, ca şi copilul, debutează printr-o orien¬ 
tare primitivă, şi pot fi calificate drept sănătoase 
toate formele de orientare umană care corespund 
stadiului de evoluţie. Dimpotrivă, aceste fixaţii 
sau regresiuni spre stadii anterioare de dezvoltare, 
deja trăite de specia umană, pot fi considerate 
ca „maladii 41 . Oricît de seducătoare ar fi această 
soluţie, ea neglijează, totuşi, un fapt. Copilul în 
vîrstă de o lună nu posedă încă un organism apt 
să susţină o activitate adultă. în nici un caz el 
nu ar putea să gîndească, să simtă sau să acţio¬ 
neze ca atare. Dimpotrivă, de sute de mii de ani 
omul este apt, din punct de vedere corporal, 
pentru maturitate. Creierul său, constituţia sa 
corporală, forţa sa fizică nu s-au schimbat în 
toată această perioadă. Evoluţia sa era în între¬ 
gime legată de puterea de a transmite cunoştin¬ 
ţele sale generaţiilor viitoare şi, astfel, de a le 
acumula. Evoluţia umană rezultă din dezvoltarea 
zulturală, şi nu dintr-o schimbare organică. Copilul 
anei societăţi primitive, transplantat într-o civi- 
izaţie superioară, s-ar dezvolta ca şi copiii cu 
îare ar creşte împreună, deoarece singurul factor 
leterminant ar fi factorul cultural. Cu alte 
iuvinte, dacă un copil în vîrstă de o lună nu 
mate, oricare i-ar fi condiţiile, să aibă maturi- 
atea unui adult, omul unei societăţi primitive, 
Iacă îi sînt asigurate condiţiile culturale, poate 
itinge gradul de dezvoltare al unui om cu o civi- 
izaţie superioară. De aici rezultă că nu se poate 
:ompara în mod real faza de evoluţie a omului 
>rimitiv, incestuos si iraţional, cu stadiul de 
lezvoltare a copilului. Dealtminteri, dezvoltarea 
lulturii este o condiţie necesară dezvoltării umane, 
■tăspunsul pe care l-am dat nu pare deci să re- 
olve cu adevărat problema. Dintr-un anumit 

punct de vedere, se poate vorbi de deficienţă 
mentală; dintr-un alt punct de vedere, de fază 
iniţială a dezvoltării. Dar dificultatea nu subzistă 
decît dacă se consideră problema pe un plan 
general; de îndată ce se ajunge la aspectul concret 
al problemei contemporane, complicaţiile dispar. 
Noi am atins un stadiu de individuaţie în care 
numai o personalitate pe deplin matură şi dezvol¬ 
tată poate să-şi întrebuinţeze cu succes libertatea. 
Pentru individul a cărui raţiune şi capacitate de 
a iubi sînt încă rudimentare, libertatea şi indivi¬ 
dualitatea sînt o povară grea, de care face efor¬ 
turi să scape, făurindu-şi legături artificiale me¬ 
nite să-i confere un sentiment de apartenenţă şi 
de înrădăcinare. O asemenea regresiune este un 
simptom de maladie mentală dacă starea pe care o 
reprezintă nu corespunde logic stadiului normal 
de evoluţie şi dacă ea rezultă din fenomene de 
ordin net patologic. 

Conceptul de sănătate mentală sau de maturi¬ 
tate are un conţinut obiectiv care poate fi deter¬ 
minat examinînd „condiţia umană“, necesităţile 
şi nevoile care decurg din ea. Aşa cum am arătat 
în capitolul al II-lea, de aici urmează că sănă¬ 
tatea mentală nu poate fi definită în termeni de 
„adaptare 44 a individului la societate, ci, dimpo¬ 
trivă, că ea trebuie definită in termeni de adap¬ 
tare a societăţii la nevoile omului şi în termenii 
rolului — pozitiv sau negativ — pe care-1 joacă 
societatea în această privinţă. Că individul se 
bucură sau nu de sănătate mentală, aceasta nu 
depinde mai întîi de el, ci de structurile socie¬ 
tăţii. Dacă societatea este sănătoasă, ea favori¬ 
zează capacităţile umane de dragoste, de muncă 
creatoare, de raţionare şi de obiectivitate; ea îl 
ajută pe om să dobîndească sentimentul indivi¬ 
dualităţii, bazat pe forţa lui productivă. Dacă 
societatea este bolnavă, ea produce ostilitatea 
reciprocă, neîncrederea; ea transformă omul în 
instrument utilizat şi exploatat de către alţii, 
atrofiază conştiinţa lui de sine, exceptînd măsura 
în care el se supune altora sau devine un automat. 
O societate poate să joace ambele roluri şi, de 

fapt, majoritatea societăţilor fac acest lucru; 
problema constă în a şti în ce grad şi în ce direcţie 
se exercită dubla lor influenţă, pozitivă sau 
negativă. 

Punctele de vedere pe care le-am exprimat 
aici intră în contradicţie nu numai cu relativis¬ 
mul, la care ne-am referit mai sus, dar şi cu alte 
două teorii despre care aş vrea să vorbesc acum. 
Una, cea mai populară la ora actuală, vrea să ne 
convingă că societatea occidentală contemporană, 
şi în special „modul de viaţă american 44 , răs¬ 
punde nevoilor celor mai autentice ale naturii 
umane şi că faptul de a fi adaptat la acest mod 
de viaţă este o dovadă de sănătate mentală şi de 
maturitate. în loc să servească spiritul critic 
pentru analiza societăţii, psihologia socială devine 
astfel o apologie a statu-quo-ului. Termenii de 
„sănătate mentală 44 şi de „maturitate 44 desemnează 
atunci atitudinea dezirabilă din partea unui mun¬ 
citor sau a unui funcţionar în mediul lor de 
muncă. în sprijinul acestor afirmaţii voi cita 
definiţia maturităţii emoţionale dată de doctorul 

9 y 9 

Strecker: „Numesc maturitate capacitatea de a 
te angaja la o muncă şi de a da un randament 
superior celui cerut, onestitatea, perseverenţa în 
a îndeplini un plan în ciuda dificultăţilor, uşurinţa 
de a munci împreună cu alţii în cadrul unei orga¬ 
nizaţii şi sub o autoritate, posibilitatea de a lua 
decizii, voinţa de a trăi, supleţea, independenţa 
şi toleranţa 4422 . Este foarte clar că Strecker des¬ 
crie aici, sub termenul de „maturitate 44 , toate 
calităţile unui bun muncitor, bun funcţionar sau 
bun soldat în cadrul uriaşelor organizaţii sociale 
din epoca noastră. Acestea sînt calităţile reco¬ 
mandate de obicei tinerilor agenţi executanţi. 
Pentru Strecker, ca şi pentru toţi cei care împăr¬ 
tăşesc opinia lui, maturitatea reprezintă adap¬ 
tarea la societatea noastră, şi nu se pune pro¬ 
blema de a şti dacă această atitudine înseamnă 
un mod patologic sau sănătos de a-ţi duce viaţa. 

22 E. A. Strecker. Their Mothers ’ Sons , J.B. Lippincott 
Cornpany, Philadelphia şi New York, 1951, p. 211. 

In contrast cu această poziţie este cea care, 
de la Hobbes la Freud, se bazează pe credinţa 
într-o contradicţie esenţială şi imuabilă între natura 
umană şi societate, contradicţie inerentă naturii 
asociale a omului. Pentru Freud, omul este supus 
la două pulsiuni care îi sînt incorporate în mod 
biologic: cea a plăcerii sexuale şi cea a distrugerii. 
Plăcerea sexuală urmăreşte libertatea totală, adică 
accesul nelimitat la toate femeile considerate 
dezirabile. „Experienţa l-a învăţat pe om că 
dragostea sexuală (genitală) îi procură cele mai 
vii satisfacţii, astfel încît el a făcut din aceasta 
prototipul oricărei bucurii 41 . Astfel el s-a văzut 
împins „să-şi caute fericirea vieţii tot mai departe 
în domeniul relaţiilor sexuale şi să plaseze erotica 
genitală în centrul vieţii sale 44 23 . 

Dorinţa sexuală tinde, de asemenea, la pose¬ 
darea incestuoasă a mamei, ceea ce creează o 
stare de ostilitate şi de conflict cu tatăl. Freud a 
insistat asupra acestui aspect al problemei, decla- 
rînd că condamnarea incestului a fost, „probabil, 
mutilarea cea mai gravă produsă de-a lungul 
secolelor în viaţa erotică a omului 44 24 . 

Pe deplin în spiritul ideilor lui Rousseau este 
opinia lui Freud că omul primitiv nu întîlneşte 
decît foarte puţine opoziţii — sau deloc — în sa¬ 
tisfacerea acestor dorinţe fundamentale. El poate 
da friu liber agresivităţii sale, iar pulsiunile sale 
sexuale se exercită aproape fără rezervă. „De fapt, 
omul primitiv... nu suferea nici o constrîngere în 
satisfacerea instinctelor sale. Omul civilizat a 
schimbat o parte a şanselor lui de fericire pe o 
anumită «securitate » 44 25 . 

Freud adoptă concepţia lui Rousseau despre 

„sălbaticul fericit 44 , dar îl urmează pe llobbes în 

ideea unei ostilităţi fundamentale între oameni. 

„Homo homini lupus; cine ar avea curajul să o 

discute în fata tuturor evidentelor care însoţesc 

» » » 

istoria şi propria noastră viaţă ? 44 2 6 Aceasta este 

23 S. Freud. Malaise dans la civilisation, p. 85. 

24 Op. cit., p. 74. 

25 Op. cit., p. 91 — 92. 

28 La Civilisation et ses griefs, p. 69. 

întrebarea pusă de Freud. După el, agresivitatea 
umană are două surse: una este dorinţa înnăscută 
de distrugere (instinctul morţii), cealaltă, frus¬ 
trarea omului de dorinţele sale instinctive, im¬ 
pusă de civilizaţie. In timp ce omul poate să 
întoarcă împotriva lui însuşi o parte din agresi¬ 
vitate prin supraeu şi în timp ce unii sînt capa¬ 
bili să-şi sublimeze dorinţele sexuale în dragoste 
fraternă, agresivitatea rămîne ineradicabilă. Con¬ 
curenţa şi lupta vor obliga întotdeauna oamenii 
să se bată între ei dacă nu pentru obiecte mate¬ 
riale, atunci cel puţin pentru „prerogative în 
materie de relaţii sexuale, ceea ce dezlănţuie 
ranchiunele cele mai rele şi ura cea mai violentă 
între bărbaţi şi femei, care, dealtminteri, sînt egali. 
Să presupunem că aceste condiţii ar fi modifi¬ 
cate prin instituirea unei complete libertăţi se¬ 
xuale, astfel încît familia, celulă esenţială a ori¬ 
cărei civilizaţii, ar înceta să existe. Este imposibil 
să prevedem ce s-ar întimpla atunci şi pe ce căi 
noi s-ar angaja cultura noastră, dar ceea ce e 
sigur este că trăsăturile indelebile ale naturii 
umane s-ar regăsi în orice caz“ 27 . Deoarece Freud 
consideră dragostea ca o dorinţă sexuală, el este 
nevoit să postuleze o contradicţie între dragoste 
şi coeziunea socială. Pentru el, dragostea este 
de natură egocentrică şi antisocială, şi nici simţul 
solidarităţii, nici sentimentul fratern nu sînt pro¬ 
prii fiinţei umane; acestea rezultă numai dintr-o 
inhibiţie a apetenţelor sexuale. 

Plecînd de la aceste consideraţii, Freud ajunge 
la conflictul inevitabil dintre civilizaţie, pe de o 
parte, şi sănătatea mentală şi fericirea indivi¬ 
duală, pe de altă parte. Omul primitiv este sănă¬ 
tos şi fericit pentru că instinctele lui fundamen¬ 
tale nu sînt frustrate, dar ignoră binefacerile 
, culturii. Omul civilizat cunoaşte siguranţa, se 
bucură de artă şi de ştiinţă, dar este sortit nevro¬ 
zei datorită obstacolelor pe care civilizaţia le 
pune continuu în faţa satisfacerii instinctelor sale. 

27 Op. cit., p. 89. 

Pentru Freud, viaţa socială şi civilizaţia pre* 
zintă un contrast esenţial cu nevoile naturii 

9 

umane, iar omul trebuie să facă o alegere crucială 
între o fericire datorată satisfacerii necontrolate a 
instinctelor sale şi siguranţa legată de bineface¬ 
rile culturii, însă cu preţul frustrării nevoilor sale. 
Această alternativă tragică îl duce pe om la 
nevroză şi la toate formele de maladie mentală. 
Freud, care vede in civilizaţie produsul frustrării 
instinctuale , o consideră responsabilă de maladiile 
mentale. 

Această viziune a omului ca o fiinţă competi¬ 
tivă şi asocială o găsim la numeroşi autori care 
văd în omul capitalismului modern caracteristi¬ 
cile normale ale omului. Teoria freudiană a 
„complexului Oedip" pleacă de la credinţa într-un 
antagonism „natural" care, pe un plan compe¬ 
titiv, ar opune pe tată fiilor săi pentru dragostea 
mamei. Această situaţie ar fi inevitabilă din cauza 
pulsiunilor incestuoase ale fiilor. Freud rămîne 
aici fidel liniei sale de gîndire, după care fiecare 
om este minat să-şi asigure prerogativa în rela¬ 
ţiile sexuale, suscitînd astfel violente animozi- 
tăţi. Toată această teorie se bazează pe datul 
antropologic al unei competiţii şi al unei ostili¬ 
tăţi reciproce care ar fi inerente naturii umane. 

Darwin exprimase acest principiu în domeniul 
biologiei şi văzuse în această competiţie o „luptă 
pentru supravieţuire". Economişti precum Ri- 
cardo şi cei din şcoala de la Manchester l-au 
transpus pe plan economic. Sub influenţa acelo¬ 
raşi premise antropologice, Freud avea să-l reia 
mai tîrziu în contul său din punctul de vedere 
al dorinţelor sexuale. Aserţiunea sa de bază este 
că un „homo sexualis" corespunde lui „homo eco- 
nomicus" al economiştilor. Aceste două tipuri 
umane astfel prezentate sînt invenţii comode; 
natura umană pe care o presupun — izolată, aso¬ 
cială, lacomă şi competitivă — face să apară 
capitalismul ca un sistem care i-ar fi perfect 
adecvat şi situat în afara oricărei critici posibile. 

Cele două concepţii, cea a unei „adaptări" şi 
cea a lui Hobbes şi Freud, care se bazează pe 

conflictul necesar între îiatură şi societate, ser-* 
vesc la apărarea societăţii contemporane şi fie¬ 
care dintre ele reprezintă o viziune deformată a 
realităţii. Ele neglijează şi faptul că societatea 
nu intră în conflict numai cu aspectele asociate 
ale omului, care, dealtminteri, îi sînt parţial 
imputabile, dar şi cu calităţile sale umane cele 
mai valabile, pe care ea mai curînd le maltratează 
decît le stimulează. 

O examinare obiectivă a relaţiei dintre socie¬ 
tate şi natura umană trebuie să ia în consideraţie 
în acelaşi timp impulsul favorabil şi forţa inhibi¬ 
toare pe care o exercită asupra omului societatea, 
ţinînd cont de natura şi de nevoile sale. Deoarece 
numeroşi autori au pus accentul pe aspectele 
pozitive ale acestei influenţe a societăţii moderne 
asupra omului, voi neglija întrucîtva acest punct 
de vedere şi mă voi dedica cu precădere studierii, 
mult mai puţin frecvente, a rolului patogen al 
societăţii moderne. 


Capitolul al V-lea 

OMUL ÎN SOCIETATEA CAPITALISTĂ 

C. - SOCIETATEA SECOLULUI AL XX-LEA 

1 

Schimbări pe plan economic şi social 

Modificări esenţiale au transformat tehnica 
industrială şi structura economică şi socială ale 
capitalismului între secolele al XlX-lea şi al 
XX-lea. în ceea ce priveşte omul, schimbările au 
fost radicale. Fără a uita elementele deja expuse 
în alt capitol, vom încerca să discernem trăsă¬ 
turile dominante ale capitalismului contemporan, 
chiar dacă acestea îşi au originea într-o epocă 
anterioară faţă de a noastră. 

Iată mai întîi o constatare negativă: vestigiile 
spiritului feudal dispar din ce în ce mai mult 

din societatea occidentală actuală, lăsînd loc celei 
mai pure forme a organizării capitaliste. Evi¬ 
dent, lipsa caracterelor feudale este mult mai 
accentuată în Statele Unite decît în Europa. Nu 
numai că acolo capitalismul este mai puternic 
şi mai implantat, dar serveşte chiar de model 
sistemului european. Acest lucru nu se datoreşte 
unui spirit de imitaţie specific Europei, ci este 
influenţa normală a acestui capitalism în stare 
pură, eliberat de toate obstacolele şi de toate 
vestigiile trecutului medieval. Alături de aspec¬ 
tele sale evident negative, această moştenire com¬ 
portă calităţi umane extrem de atrăgătoare, mai 
ales dacă sînt comparate cu cele create de capita¬ 
lism. Critica adresată Statelor Unite de către 
europeni ţine cont, în esenţă, de valorile mai 
vechi ale feudalităţii, în măsura în care acestea 
au supravieţuit în Europa. Este o judecată a 
prezentului în numele unui trecut pe cale de 
dispariţie chiar în lumea veche. De fapt, capita¬ 
lismul european este numai „defazat 41 în raport 
cu cel din Statele Unite şi, spre deosebire de 
acesta, este susţinut încă de ultimele legături ale 
sistemului feudal. 

Schimbările cele mai evidente între secolele 
al XlX-lea şi al XX-lea s-au produs pe plan teh¬ 
nic; acestea au fost: întrebuinţarea tot mai mare 
a maşinii cu aburi, a motorului cu explozie, a 
electricităţii şi descoperirea energiei atomice. Ma¬ 
şina înlocuieşte pretutindeni munca manuală şi 
vedem chiar creierul maşinii înlocuind inteligenţa 
umană. Dacă în 1850 energia necesară muncii era 
oferită în proporţiile următoare: 15% de om, 
79% de animal şi 6>% de maşină, în 1960 situaţia 
se prezenta astfel: 3%, 1% şi respectiv 96% 28 . 
La jumătatea secolului al XX-lea se poate observa 
o tendinţă crescîndă de întrebuinţare a maşinilor 
automate prevăzute cu propriul lor „creier 44 , care 
schimbă din temelii modurile de producţie. 

28 Cf. Th. Carskadom şi R. Modley. U.S.A., Measure 
of Nation, The MacMillan Company, New York, 1^49, p. 3. 

Această transformare radicală a tehnicii se 
datoreşte unei concentrări din ce în ce mai con¬ 
siderabile a capitalurilor, devenită din ce în ce 
mai necesară. Scăderea, ca număr şi ca impor¬ 
tanţă, a micilor întreprinderi merge mînă-n mină 
cu dezvoltarea firmelor şi întreprinderilor de im¬ 
portanţă colosală. Giteva exemple ne pot ajuta 
la reprezentarea concretă a acestei stări de 
lucruri, cunoscută în linii generale. Din 573 de 
societăţi americane independente, care deţineau 
majoritatea titlurilor cotate în 1930 la Bursa 
din New York, 130 de companii controlau mai 
mult de 80% din activul tuturor societăţilor repre¬ 
zentate. Cele mai importante două sute de com¬ 
panii nebancare controlau „aproape jumătate din 
bunurile nebancare, iar cealaltă jumătate apar 
ţinea la peste 300 000 de alte mici societăţi“ 29 - 

Trebuie să amintim că influenţa exercitată de 
unul din aceşti coloşi ai economiei se întinde cu 

9 9 

mult dincolo de valorile pe care le controlează 
direct. „Cele mai mici societăţi care vînd sau 
cumpără de la cele mai mari sînt influenţate de 
acestea din urmă mult mai puternic decît de 
altele de mai mică importanţă. Menţinerea şi 
prosperitatea acestor societăţi depind foarte ade¬ 
sea de favoarea unei mari întreprinderi, ale cărei 
interese sînt aproape în mod fatal obligate să le 
susţină şi să adere la ele. Influenţa pe care o 
exercită asupra preţurilor o societate este în 
funcţie de importanţa sa, chiar dacă ea este de¬ 
parte de a deţine un monopol. Influenţa sa poli¬ 
tică poate fi imensă. Deci, dacă controlul unei 
jumătăţi din valorile constituite aparţine celor 
două sute de companii puternice, iar cealaltă 
jumătate celor mai mici, este clar că mult mai 
mult de 50% din industrie este dominată de 
aceşti coloşi. Această concentrare va deveni şi 
mai evidentă dacă adăugăm că, în consecinţă, 
aproximativ 2 000 de indivizi, luaţi dintr-o popu- 

29 Cf. A.A. Berle Jr. şi G.G. Means. The Modern 
Corporation and Private Property , The MacMillan Com- 
pany, New York, 1940, p. 27- 28. 

laţie de 125 000 000 de locuitori, stăpînesc jumă¬ 
tate din industrie 1430 . Un asemenea proces de 
concentrare a puterii s-a dezvoltat continuu după 
1933 şi nu s-a încheiat încă. 

Numărul persoanelor care lucrează pe cont 
propriu s-a micşorat considerabil. în timp ce 
acest grup de persoane constituia, la începutul 
secolului al XlX-lea, aproape 4/5 din populaţia 
activă, în jurul anului 1870 el nu mai reprezenta 
decît o treime, iar în 1940 o cincime, adică un 
sfert faţă de cît reprezentase cu un secol mai 
înainte. La ora actuală, 27 000 de întreprinderi 
uriaşe, care nu reprezintă decît 1% din numărul 
total al firmelor din Statele Unite, întrebuinţează 
mai mult de 50% din numărul total al celor 
angajaţi în afaceri; dealtfel, dacă nu se iau în 
calcul exploatările agricole, 1 500 000 de persoane 
care lucrează singure şi pentru ele însele totali¬ 
zează 6% din întreg personalul activ 31 . 

După cum arată aceste cifre, concentrarea 
întreprinderilor necesită un număr crescînd de 
funcţionari. în timp ce vechea clasă mijlocie, 
compusă din fermieri, oameni de afaceri indepen¬ 
denţi şi profesionişti, reprezenta altădată 85% 
din burghezie, în prezent ea nu mai reprezintă 
decît 44%. Noile categorii ale acestei clase sociale 
au înregistrat, în acelaşi timp, o creştere de la 
15% la 56%. Ele cuprind administratori (al căror 
număr a crescut de la 2% la 6%), experţi sala¬ 
riaţi (de la 4% la 14%), funcţionari ai serviciilor 
de desfacere (de la 7% la 14%), funcţionari de 
birou (de la 2% la 22%). între 1870 şi 1940 impor¬ 
tanţa acestor categorii în ansamblu a crescut în 
proporţie de la 6% la 25% în cadrul celor ce 
lucrează. în acelaşi timp, numărul total al zilie- 
rilor a scăzut de la 61% la 55% în ansamblul 
oamenilor muncii. Aşa cum remarca Mills foarte 
succint, „există din ce in ce mai puţini indivizi 

30 Vezi op. cit., p. 32 — 33. 

31 Aceste cifre sînt luate din C.W. Mills. White Collard , 
Oxford University Press, New York, 1951, p. 63 şi urm. 

care manipulează obiecte, dar din ce in ce mai 
mulţi care minuiesc oameni şi simboluri “ 32 . 

Prezintă importanţă şi o altă schimbare care a 
urmat dezvoltării crescînde a întreprinderilor 
foarte mari: separarea mai accentuată a condu¬ 
cerii de proprietate. Lucrarea clasică a lui Berle 
şi Means ilustrează această constatare. In 1930 a 
fost posibil să se obţină informaţii despre 144 din 
cele mai importante 200 de întreprinderi din 
Statele Unite. Din aceste 144 de societăţi, numai 
20 aveau mai puţin de 5 000 de acţionari, iar în 
71 dintre ele numărul acestora varia între 20 000 
şi 500 000 33 . Numai conducerea micilor socie¬ 
tăţi părea să încaseze mari dividende, pe cînd în 
cele mai mari şi mai importante întreprinderi 
exista o disparitate aproape totală între proprie¬ 
tatea acţiunilor şi administraţie. In 1929, în mai 
multe din companiile importante de căi ferate şi 
din alte domenii de utilitate publică, acţionarul 
cel mai puternic nu deţinea mai mult de 2,74% 
şi, dacă e să-i credem pe Berle şi Means, „cînd o 
întreprindere industrială este organizată după 
repartiţia acţiunilor în rîndul membrilor condu¬ 
cerii..., partea care le este rezervată acestora 
variază aproape în sens invers cu importanţa 
întreprinderii avute în vedere. Neluînd în consi¬ 
derare două excepţii majore, cu c-ît e mai mare 
întreprinderea, cu atît e mai mică proporţia 
acţiunilor deţinute de conducerea ei. In domeniul 
căilor ferate, unde fiecare companie poseda în 
medie 52 000 000 de dolari, averea proprie a con¬ 
ducerii se ridica la 1,4% şi... în mai multe exploa¬ 
tări miniere şi în diferite cariere ea atingea 1,8%. 
Membrii conducerii nu erau mai favorizaţi decît 
în micile întreprinderi. Proporţia atingea atunci 
mai puţin de 20%, excepţie făcînd societăţile 
al căror capital era mai mic de 1 000 000 de dolari. 
In trei grupuri industriale, dintre care fiecare era 
compus din societăţi cu capital sub 200 000 de 

32 Loc. cit., p. 63. 

33 Aceste cifre, ca şi următoarele, sînt luate din Berle 
şi Means. 

dolari, membrii conducerii posedau mai mult de 
jumătate din acţiuni^ 34 . Ţinînd cont de tot ceea 
ce precede, inclusiv de dezvoltarea crescîndă a 
întreprinderii mari, este clar că tendinţa generală 
constă în separarea capitalului de conducere. Cum 
să administrăm o întreprindere ai cărei conducă¬ 
tori nu posedă decît o mică parte din capital, 
aceasta este problema sociologică şi psihologică 
pe care o vom aborda în continuare. 

O altă modificare foarte profundă care a avut 
loc după secolul al XlX-lea a constat în impor¬ 
tanţa nouă acordată pieţei interne. întregul 
nostru sistem economic se bazează pe producţia 
şi pe consumul de masă. In timp ce în secolul al 
XlX-lea lumea se orienta spre economisire, şi nu 
spre cumpărăturile pe credit, tendinţa actuală 
este exact opusă. Fiecare din noi este solicitat 
la maximum în calitate de cumpărător, chiar 
dacă nu a realizat economiile necesare în vederea 
cumpărării. Nevoia de a consuma este mult 
stimulată prin publicitate şi prin toate celelalte 
metode de presiune psihologică. Această evoluţie 
merge în paralel cu promovarea economică şi 
socială a clasei mupcitoare. In întreaga Europă 
şi în special în Statele Unite, această clasă a 
participat la dezvoltarea producţiei. Salariul mun¬ 
citorului, ca şi avantajele lui sociale îi permit 
un nivel de consum care, cu un secol mai înainte, 
ar fi părut extravagant. Posibilităţile sale de 
ordin social şi economic au crescut în proporţii 
identice, şi acest lucru este valabil şi în ce pri¬ 
veşte rolul său uman si social în cadrul uzinei. 

9 t 

Să considerăm acum toate aceste modificări 
dintr-un alt punct de vedere, fie că este vorba de 
dispariţia vestigiilor feudale sau de afirmarea 
clasei muncitoare si de noile metode introduse în 

f 

uzine şi birouri. Suprimarea spiritului feudal o 
implică şi pe cea a autorităţii iraţionale. Nici 
naşterea, nici voinţa lui Dumnezeu, nici legea 
naturală nu pot să mai confere vreo superioritate. 
Fiecare se naşte liber şi egal cu ceilalţi; nimeni nu 

34 Berle şi Means, op. cit., p. 52. 

poate să exploateze sau să comande semenului 
său în virtutea unui drept natural. Dacă un 
individ exercită asupra altuia autoritatea sa, 
aceasta se petrece în conformitate cu legile de 
pe piaţa muncii. Unul a cumpărat munca sau 
serviciile celuilalt, dar ei sînt amîndoi liberi şi 
egali şi pot astfel să încheie relaţii contractuale. 
Totodată, datorită autorităţii iraţionale, autori¬ 
tatea care se bazează pe raţiune a devenit peri¬ 
mată. Din momentul în care piaţa şi contractele 
reglementează relaţiile, nu mai e nevoie să ştim 
ce este adevărat sau fals, bun sau rău. Este sufi¬ 
cient să ştim că lucrurile sînt juste — că schimbul 
este loial, că lucrurile „merg“. 

Un alt fapt experimentat de omul secolului 
al XX-lea este miracolul producţiei. Acest om nou 
comandă forţe care sînt de mii de ori mai mari 
decît cele pe care natura i le dăduse spre control 
la origine. Aburul, petrolul, electricitatea au 
devenit servitorii lui şi animalele lui de tracţiune. 
El a socotit în săptămîni, apoi în zile şi acum 
în ore timpul necesar pentru traversarea oceane¬ 
lor şi continentelor. El sfidează gravitaţia şi 
zboară prin spaţiu, transformă deşertul în pămînt 
fertil şi creează ploaia în loc să se roage pentru 
venirea ei. Miracolul producţiei antrenează pe cel 
al consumului. Nici o barieră tradiţională nu se 
mai ridică între dorinţa de a cumpăra şi reali¬ 
zarea ei. Este suficient să posedăm suma necesară. 
Din ce în ce mai, multe persoane au bani pentru 
a cumpăra — nu perle naturale, ci perle sinte¬ 
tice; automobile „Ford“, care seamănă cu „Cadil- 
lac“-ul; haine ieftine, care imită modele de lux; 
ţigări asemănătoare pentru milionar şi pentru 
omul de rînd. Orice este pus la îndemîna oricui 
pentru a fi cumpărat şi consumat. A permis oare 
vreodată o societate un asemenea miracol? 

i 

Oamenii muncesc împreună. Cu miile se îmbul¬ 
zesc în fabrici şi birouri. Ajung cu trenul, cu 
autobuzul, cu metroul, cu maşina şji lucrează toţi 
împreună, după metode şi într-un ritm stabilite 
de experţi. Seara mareea umană se retrage. Toţi 
indivizii citesc aceleaşi ziare, ascultă radioul, văd 

filme identice pentru toţi, de la vîrful la baza 
piramidei sociale, şi destinate deopotrivă creti¬ 
nilor, ca şi persoanelor inteligente, celor instruiţi, 
ca şi ignoranţilor. Toate activităţile sînt ca şi 
sincronizate: oamenii produc, consumă şi se dis¬ 
trează împreună, fără să pună întrebări. Acesta 
este ritmul acestor vieţi. 

De ce fel de oameni are atunci nevoie societa¬ 
tea noastră? Care este „caracterul social 44 care 
convine capitalismului din secolul nostru? 

Oamenii adecvaţi sînt capabili să colaboreze 
fără dificultăţi în grupuri importante. Ei aspiră 
să consume tot mai mult, iar gusturile lor, stan¬ 
dardizate, sînt influenţate şi pronosticate cu 
uşurinţă. 

Aceşti oameni se simt liberi şi independenţi, 
deloc supuşi unei autorităţi, unui principiu, unei 
conştiinţe; totuşi, ei sînt dornici să se supună, să 
îndeplinească ceea ce se aşteaptă de la ei, să fie 
absorbiţi fără rezerve de maşina socială. Cum 
poate omul să fie dirijat fără a se recurge la forţă 
şi să fie condus fără şefi, să fie împins la acţiune 
fără un scop personal, prin singura motivaţie 
de a fi în mişcare, de a îndeplini o funcţie, de 
a merge înainte? 


2 

Modificări de ordin caracterial 

a) Cuantificare şi abstractizare 

Pentru a analiza şi descrie caracterul social al 
omului contemporan este posibil să abordăm 
problema din unghiuri diferite, aşa cum am pro¬ 
ceda în cazul unui individ izolat. Analiza poate 
fi mai mult sau mai puţin împinsă în profunzime 
sau canalizată într-un sens restrîns şi la fel de 
profundă, dar centrată pe interesul particular al 
analistului. 

Analiza de mai jos este dedicată conceptului 
de alienare. Am ales acest punct central din două 
motive: primul, pentru că acest concept mi se 

pare a fi legat de partea cea mai profundă a per¬ 
sonalităţii moderne; al doilea, pentru că este cel 
mai potrivit pentru studiul acţiunii reciproce 
dintre structurile economico-sociale contemporane 
şi caracterul-tip al individului mijlociu 35 . 

Această analiză a conceptului de alienare tre¬ 
buie începută prin prezentarea uneia din trăsătu¬ 
rile esenţiale ale capitalismului, şi anume pro¬ 
cesul de cuantificare şi de abstractizare. 

Meşteşugarul din evul mediu producea mărfuri 
pentru un număr de consumatori relativ cunoscut 
şi pentru a trăi într-un mod conform cu poziţia 
lui socială. Experienţa sa îl învăţase cu preţuri 
de cost modeste. Preţurile lui erau în funcţie de 
beneficiul care îi revenea din producţie şi, chiar 
dacă angaja calfe şi ucenici, el nu era obligat să 
recurg^ la un sistem complicat de contabilitate 
şi de echilibru bugetar pentru a-şi conduce aface¬ 
rile. La fel se prezenta şi munca ţăranului, care 
necesita în şi mai mică măsură întrebuinţarea 
de metode abstracte. în spirit cu totul opus, 
întreprinderea modernă se bazează în întregime 
pe balanţa financiară. Ea nu poate să se mulţu¬ 
mească cu observaţia directă şi concretă între¬ 
buinţată de meşteşugarul de odinioară. Materiile 
prime, maşinile, munca pot fi exprimate, ca şi 
produsul, prin aceeaşi valoare monetară; ele sînt 
astfel comparabile între ele şi pot să apară într-un 
bilanţ. Toate faptele economice trebuie să fie 
cuantificabile exact, şi numai bilanţul, care tra¬ 
duce în cifre procesul economic, poate să-l infor¬ 
meze pe director şi să-i spună că activitatea sa 
are un sens, si anume că este rentabilă. 

Această transpunere a concretului în abstract 
merge cu mult dincolo de balanţa comercială şi 
de cuantificările realizate în sfera producţiei. 
Omul de afaceri nu lucrează numai cu mii de 
dolari, el tratează şi cu milioane de clienţi, de 

35 După cum va constata şi cititorul familiarizat cu 
conceptul de „orientare mercantilă 14 — concept studiat 
în lucrarea mea Man for himself —, fenomenul de alie¬ 
nare este cel mai generalizat şi condiţionează orientarea 
mai sus indicată, care este mai specifică. 

acţionari, de muncitori si de funcţionari. Toţi 
aceşti oameni devin tot atîtea piese ale unei 
gigantice maşini al cărei mecanism trebuie să-l 
controleze şi ale cărei efecte trebuie să le calcu¬ 
leze. De acum înainte fiecare individ poate fi 
determinat ca o entitate abstractă, ca un număr 
şi, pe această bază, factorii economici sînt eva¬ 
luaţi, mersul afacerilor prevăzut, deciziile luate. 

în zilele noastre, numai 20% din populaţia 
activă lucrează pe cont propriu, toţi ceilalţi o fac 
pentru un patron, iar viaţa fiecăruia dintre ei 
depinde de cel care îi plăteşte o leafă sau un 
salariu. De fapt, ar trebui să spunem „ceva“ în 
loc de „cineva“, căci lucrătorul este angajat sau 
concediat de o instituţie ai cărei administratori 
constituie mai curînd o parte integrantă şi ano¬ 
nimă decît o persoană în contact cu altele. Să 
nu uităm nici acest lucru: în societatea precapi- 
talistă, schimbul se făcea, în esenţă, în mărfuri 
şi servicii. La ora actuală, orice muncă îşi reclamă 
salariul ei. Relaţiile economice se stabilesc pe 
bază de bani, care sînt expresia abstractă a 
muncii. Cu alte cuvinte, moi primim cantităţi 
variabile ale aceleiaşi valori pentru lucruri calita¬ 
tiv diferite şi oferim bani pentru ceea ce primim, 
schimbînd din nou cantităţi diferite pentru cali¬ 
tăţi diferite. Practic, nimeni, cu excepţia popu¬ 
laţiei agricole, nu ar putea să trăiască mai multe 
zile fără să primească şi să cheltuiască bani, care 
corespund valorii abstracte a unei munci concrete. 

Diviziunea muncii, tot mai complexă, rezultă 
şi ea din abstractizarea generalizată. Această 
formă de organizare se întîlneşte în mai multe 
sisteme economice, şi chiar printre comunităţile 
cele mai primitive munca era divizată după sexe. 
Ceea ce este caracteristic producţiei capitaliste e 
gradul pe care l-a atins această diviziune a muncii. 
Deşi economiei medievale îi corespundea o sepa¬ 
rare a producţiei agricole de cea a meseriaşu¬ 
lui, în schimb fiecare sferă era destul de puţin 
închisă în raport cu altele. Tîmplarul care făcea o 
masă sau un scaun îşi asuma totalitatea muncii, 

şi chiar dacă anumite operaţii preliminare reve¬ 
neau ucenicilor lui, el supraveghea ansamblul 
fabricaţiei. In uzi no modernă, muncitorul nu 

3 1 

intră în contact cu toate fazele procesului de 
producţie. El este angajat pentru a îndeplini o 
funcţie specializată, şi chiar dacă i se întîrnplă 
să treacă de la o specializare la alta, nu este legat 
de producţia efectivă ca de un întreg. El exer¬ 
cită o funcţie specializată, şi în această privinţă 
rolul muncitorului modern poate fi comparat cu 
cel al unei maşini, rol pe care îl îndeplineşte 
deoarece nu s-a inventat încă nici o maşină 

3 

capabilă să-l înlocuiască sau pentru că utilizarea 
ei ar fi mai costisitoare decît retribuirea muncii 
umane. Directorul uzinei este singurul individ 
aflat în contact cu produsul global, dar acest 
produs* rămîne pentru el o abstracţie, a cărei 
esenţă însăsi este valoarea de schimb. Muncito- 

3 3 

rul, care îl percepe sub aspectul său concret, nu 
vede decît o mică parte din acest produs. 

Este în afară de orice îndoială că producţia de 
masă nu ar putea fi concepută fără această dublă 
operaţie, de cuantificare şi de abstractizare. Dar în 
cadrul unei societăţi în care activităţile economice 

au devenit preocuparea dominantă a oamenilor, 
acest proces a depăşit propriul său imperiu , extin- 
zîndu-se şi asupra atitudinii omului faţă de lucruri , 
faţă de oameni şi faţă de sine însuşi. 

Pentru a înţelege abstractizarea progresivă la 
omul modern trebuie să luăm în considerare rolul 
ambiguu al acestei operaţii în general. Abstrac¬ 
ţiile nu sînt un fenomen recent. Funcţia care le 
face posibile se dezvoltă într-un mod caracteris¬ 
tic, pe măsura evoluţiei unei culturi umane. Dacă 
spun „o masă“, întrebuinţez o abstracţie; nu 
evoc o masă particulară în prezenţa ei concretă, 
ci fac apel la ideea generală care cuprinde toate 
mesele posibile. Acelaşi lucru este valabil cînd 
spun „un om“, referindu-mă la entitatea speciei, şi 
nu la un individ personalizat. Operez deci şi aici 
cu o abstracţie. Dezvoltarea gîndirii filosofice şi 
ştiinţifice se bazează pe o capacitate din ce în ce 
mai mare de a concepe abstracţii asemănătoare, 

şl o renunţare la aceasta ar echivala cil o revenire 
la cele mai rudimentare forme de gîndire. 

Există însă două căi pentru a stabili raporturi 
cu un obiect. 

Se poate evoca un obiect în totalitatea sa con¬ 
cretă; el apare atunci înzestrat cu toate calită- 
ţi^sale specifice, şi nici un alt obiect nu-i poate fi 
identic. Celălalt mod de a ne referi la un obiect 
constă în a-1 reprezenta sub un unghi abstract, 
neluînd în consideraţie decît atributele sale co¬ 
mune tuturor obiectelor de acelaşi „gen“ şi ope- 
rînd la întîmplare o triere printre calităţile lui — 
subliniindu-le pe unele, ignorîndu-le pe altele. 
Atitudinea productivă şi adevărată faţă de un 
obiect necesită această polaritate a percepţiei: 
trebuie să vedem obiectul în unicitatea lui şi în 
acelaşi timp în generalitatea lui. El este deopo¬ 
trivă un dat concret şi o percepţie abstractă. 

In civilizaţia noastră occidentală am avut ten¬ 
dinţa de a considera aproape în exclusivitate 
calităţile abstracte ale lucrurilor şi oamenilor şi 
de a neglija aspectele lor concrete şi individuale, 
factori de unicitate. Am privit totul sub un unghi 
abstract, inclusiv pe noi înşine, în loc să rezervăm 
această operaţie a spiritului pentru cazurile în 
care era utilă şi necesară. Realitatea concretă a 
fiinţelor şi lucrurilor ne scapă, şi noi am înlocuit-,o 
prin felurite fantome care întruchipează cantităţii 
şi nu calităţi. 

Se vorbeşte curent de „un pod de trei milioane 
de dolari“, de „o ţigară de douăzeci de cenţi 41 , de 
„un ceas de cinci dolari 44 , şi aceasta nu numai din 
punctul de vedere comercial şi practic al fabri¬ 
cantului sau al consumatorului, ci pe simplul plan 
al descrierii. Gînd spunem „un pod de trei milioane 
de dolari 44 nu ne gîndim la utilitatea sau la fru¬ 
museţea lui mai întîi, adică la calităţile lui intrin¬ 
seci; îl privim ca pe o marfă, al cărei atribut 
principal este valoarea comercială, exprimată 
într-o cantitate: banul. Aceasta nu înseamnă că 
nu ne interesează frumuseţea sau utilitatea ope¬ 
rei, dar această valoare concretă este secundară 

in raport cu Valoarea âa de schimb, care este 
abstractă. Fraza celebră a lui Gertrude Stein: 
„Un trandafir este un trandafir 44 ia poziţie împo¬ 
triva acestei forme abstracte a experienţei. Pentru 
numeroase persoane, un trandafir nu este un 
trandafir, ci o floare cu un anumit preţ, care se 
cumpără cu ocazia anumitor evenimente ale 
vieţii sociale. Florile cele mai frumoase, dacă sînt 
sălbatice şi nu costă nimic, nu sînt apreciate 
pentru frumuseţea lor, deoarece, dacă le compa¬ 
răm cu trandafirul, ele sînt lipsite de valoare 
comercială. 

Cu alte cuvinte, noi percepem lucrurile ca 
mărfuri, ca reprezentări ale unei valori monetare, 
iar acest lucru are loc nu numai în momentul 
vînzării fau al cumpărării, ci şi în afara oricărei 
operaţii comerciale. In acest sens, în ochii noştri, 
chiar după ce l-am achiziţionat, un obiect nu-şi 
pierde niciodată pe de-a-ntregul calitatea sa de 
marfă. El rămîne cantitate comercializabilă şi îşi 
păstrează aspectul său iniţial. Un raport prezen¬ 
tat de secretarul unei importante organizaţii 
ştiinţifice ilustrează minunat această atitudine. 
Organizaţia respectivă tocmai se instalase într-un 
imobil pe care chiar atunci îl cumpărase. Secre¬ 
tarul relatează că, la cîteva zile după instalare, a 
fost vizitat de un agent de imobile care i-a decla¬ 
rat că anumite persoane se interesau de cumpă¬ 
rarea acelui imobil şi doreau să-l vadă. Deşi 
perfect conştient de faptul că organizaţia nu ar 
ceda o achiziţie atît de recentă, secretarul nu a 
putut rezista tentaţiei de a cunoaşte plusul de 
valoare căpătat de imobil după cumpărarea sa şi 
a irosit un timp preţios cu vizita celor interesaţi. 
El scrie: „Eram foarte interesat să văd dacă am 
putea obţine o sumă superioară celei pe care am 
dat-o. Este o fericită coincidenţă că oferta a fost 
făcută în timp ce trezorierul se afla în biroul său. 
Toţi admit că pentru moralul consiliului ar fi 
bine să se ştie că imobilul s-ar putea vinde sen¬ 
sibil mai scump decît a costat. Să vedem ce se 
va întîmpla 44 . In ciuda oricărui orgoliu şi a ori¬ 
cărei plăceri pe care acest imobil putea să le 

ofere, el era considerat în primul rînd ca o valoare 
comercializabilă, fără să se mai ia în consideraţie 
posesia sau utilitatea lui. Aceeaşi atitudine carac¬ 
terizează pe cumpărătorii de automobile: acestea 
nu constituie niciodată numai obiecte de care ne 
ataşăm, ci reprezintă posibilitatea ulterioară a 
unei tranzacţii reuşite. Aşa se face că maşinile 
sînt cedate la un an sau doi de la cumpărarea 
lor, cu mult înainte de a se uza sau de a se depre¬ 
cia considerabil. 

Acest proces de abstractizare afectează şi alte 
fenomene străine comerţului, de exemplu o inun¬ 
daţie. Ziarele care anunţă dezastrul îl prezintă 
astfel: „O catastrofă de un milion de dolari" şi 
insistă asupra acestui aspect cantitativ mai mult 
decît asupra aspectului concret al suferinţelor 
îndurate de oameni. 

Pornind de aici, această atitudine a spiritului 
se extinde cu mult dincolo de domeniul lucruri¬ 
lor. La rîndul lor, oamenii sînt apreciaţi şi ei după 
normele cantitative ale unei valori de schimb. A 
spune unui om că el „valorează un milion de 
dolari" înseamnă a-1 evalua sub unghiul abstract 
al unui număr şi a-i nega existenţa concretă de 
persoană umană. Un alt exemplu este modul de a 
intitula un anunţ mortuar în ziar: „Moartea unui 
fabricant de încălţăminte". De fapt, a murit un 
om, un om înzestrat cu calităţi umane, care avea 
speranţe şi suferise frustrări, care avea soţie şi 
copii. Este adevărat că el fabrica încălţăminte sau 
mai curînd că el era proprietarul şi conducea o 
uzină în care muncitorii deserveau maşini pentru 
fabricarea încălţămintei. Dar dacă rămînem la 
formula de mai sus, bogăţia concretă a unei 
vieţi umane se reduce la formula abstractă care 
desemnează o funcţie economică. 

9 

In acelaşi mod abstract este abordată o perso¬ 
nalitate atunci cînd se spune: „domnul Ford a 
produs atîtea automobile", sau: „cutare general a 
asediat o localitate fortificată", sau chiar: „am 
construit o casă", vorbind de o casă construită 
pentru sine. In realitate, domnul Ford conducea 

mii de muncitori, dar nu fabrica el însuşi automo¬ 
bile; comandantul de armată, instalat la cartierul 
său general, dădea ordine soldaţilor săi, iar în 
ce-1 priveşte pe proprietarul casei, el a plătit 
arhitectul şi muncitorii care au ridicat-o. Toate 
aceste consideraţii nu urmăresc să diminueze im¬ 
portanţa creierului coordonator, ci să precizeze 
că acest mod de a privi lucrurile ne îndepărtează 
de perceperea lor concretă şi o înlocuieşte prin 
viziunea abstractă a unei funcţii. Procesul real 
al producţiei, al luptei sau al construcţiei este 
astfel confundat cu faptul de a întocmi planuri, 
de a da ordine sau de a finanţa o lucrare. 

Regăsim această deviaţie în toate domeniile. 
Recent se putea citi în „New York Times 44 acest 
anunţ destul de ciudat: „B.Sc. + Ph.D. = 40 000 
de dolaji 44 . Informaţia înseamnă că un inginer 
care a obţinut titlul de doctor în ştiinţe cîştigă, 
în timpul vieţii, cu 40 000 de dolari mai mult 
decît un simplu licenţiat. 

Acest lucru este interesant ca dat economico-so- 
cial. Noi îl cităm aici pentru a arăta cum, atunci 
cînd se stabileşte o ecuaţie între un anumit grad 
al cunoaşterii si o sumă de bani, un ansamblu 
de cunoştinţe ştiinţifice devine abstract si cuanti- 

ficabil , se transformă într-o valoare de schimb 
pe piaţa personalităţii. Aceeaşi deformare se re¬ 
găseşte într-un articol politic în care citim că 
administraţia Eisenhower putea să-si permită 
unele măsuri nepopulare, deoarece ea dispunea 
de un „capital de încredere 14 suficient pentru a-şi 
putea asuma riscul de a pierde o parte din el. 
Şi în acest caz, o calitate umană precum încre¬ 
derea este exprimată în termeni abstracţi, ca şi 
cum ar fi vorba de o investiţie monetară sau de 
riscuri în afaceri. în ce măsură spiritul comercial 
a impregnat pînă şi gîndirea religioasă, putem 
s-o constatăm cu uşurinţă. E de ajuns să citim 
textul publicat de episcopul Sheen în legătură 
cu naşterea lui Hristos: „Raţiunea noastră — 
scrie el — ne spune că dacă unul din pretendenţii 
la rolul de fiu al lui Dumnezeu ar fi fost cu ade¬ 
vărat trimis de El, Dumnezeu n-ar fi putut să 


117 



facă altceva decît să-i susţină revendicarea, anun- 
ţîndu-i venirea. Oare fabricanţii de automobile 
nu ne anunţă atunci cînd lansează un nou mo¬ 
del?" 36 Să-l cităm şi pe Billy Graham, evanghe¬ 
licul, care declară mai brutal: „Vînd produsul 
cel mai minunat din lume; atunci de ce n-ar fi 
anunţat şi el întocmai ca o marcă de săpun?" 37 

Procesul de abstractizare are rădăcini mai 
profunde şi alte manifestări decît acelea care au 
fost expuse mai înainte; încă de la începutul 
epocii moderne acestea se leagă de dizolvarea ori¬ 
cărei structuri concrete de referinţe la procesul 
vieţii. 

In societăţile primitive, „lumea" era identifi¬ 
cată cu tribul, privit ca centrul universului. Tot 
ceea ce se afla dincolo rămînea vag şi lipsit de 
existenţă proprie. In epoca medievală, universul 
s-a extins: el cuprindea pămîntul, cerul şi stelele. 
Pămîntul a continuat însă să fie centrul, iar 
omul, scopul final al creaţiei. Orice lucru ocupa 
un loc determinat şi fiecare om deţinea o poziţie 
fixă în cadrul societăţii feudale. Secolele al 
XV-lea şi al XVI-lea au deschis noi orizonturi. 
Pămîntul a pierdut locul său central şi a devenit 
un simplu satelit al soarelui; s-au descoperit noi 
continente, lumea s-a angajat pe noi căi maritime. 
Sistemul social a slăbit şi a pierdut puţin cîte 
puţin din rigiditatea sa. Lumea lucrurilor şi a 
oamenilor s-a pus în mişcare. Totuşi, pînă la 
sfîrşitul secolului al XlX-lea, natura şi societatea 
erau tot concrete şi definite. Era posibil să stăpî- 
nim lumea naturală şi socială a omului, să-i 
discernem cu claritate contururile. Or, datorită 
dezvoltării gindirii ştiinţifice , progresului tehnic 
şi dispariţiei obligaţiilor tradiţionale, acest aspect 
concret şi definit al lumii pare a fi pe cale de dis¬ 
pariţie. Fie că este vorba de noua noastră viziune 
asupra cosmosului, de fizica teoretică, de muzica 
integrală sau de arta abstractă, noi am pierdut 
cadrul nostru obişnuit de referinţe. Nu mai 
sîntem centrul universului, nici scopul creaţiei, nu 

38 Publicat în revista „Collier’s“, 1953. 

37 „Time“ din 25 octombrie 1954. 

mai stăpînim o lume maleabilă şi binecunoscută, 
nu mai sîntem decît un grăunte de praf, un 
nimic undeva în spaţiu, fără umbra vreunei 
relaţii concrete cu ceva. Vorbim de milioane de 
fiinţe ucise; socotim că o treime sau mai mult 
din populaţia globului ar fi măturată de pe supra¬ 
faţa pămîntului în cazul unui al treilea război 
mondial; amintim de o datorie naţională de mai 
multe miliarde de dolari; vorbim de ani-lumină 
pentru a măsura distanţele interplanetare; ne 
gîndim la călătorii cosmice şi construim sateliţi 
artificiali. Zeci de mii de oameni muncesc într-o 
întreprindere şi se îngrămădesc cu sutele de mii 
în sute de oraşe. 

Dimensiunile care ne interesează de acum 
înainte ,sînt cifre şi abstracţii, mult îndepărtate 
de limitele pe care le autorizează o experienţă 
concretă. Nu mai avem nici un cadru de care să 
ne legăm, care să fie manevrabil, observabil, în 
sfîrşit, adaptat la dimensiunile noastre umane. In 
timp ce simţurile noastre continuă să perceapă 
senzaţii normal umane, concepţia noastră despre 
lume a pierdut măsura justă şi nu mai cores¬ 
punde dimensiunilor noastre proprii. 

Această evoluţie capătă o semnificaţie particu¬ 
lară cînd este vorba de mijloacele de distrugere. 
Războiul modern presupune că un singur individ 
ar putea cauza moartea a sute de mii de bărbaţi, 
femei şi copii. I-ar fi suficient în acest scop să 
apese pe un buton. El nu poate să resimtă şocul 
emoţional care urmează actului său, deoarece nici 
nu-i vede, nici nu-i cunoaşte pe cei pe care îi 
sorteşte morţii. Totul se petrece aproape ca şi 
cum nu ar exista nici un raport real între apăsarea 
pe un buton şi moartea victimelor. Acelaşi om ar 
fi, probabil, incapabil nu să omoare, dar nici 
măcar să maltrateze o persoană fără apărare. In 
acest ultim caz, situaţia concretă ar trezi în el o 
reacţie conştientă, identică cu reacţia tuturor 
oamenilor normali. Dar în împrejurările arătate 
mai sus, o asemenea reacţie nu se produce, deoa¬ 
rece actul şi obiectul său sînt alienate de cel care 
acţionează. Acţiunea declanşată nu mai repre- 

zintă actul său , ea s-a detaşat într-un fel de el, 
căpătînd o viaţă şi o responsabilitate autonome. 

Ştiinţa, afacerile, politica au pierdut toate 
fundamentele şi toate proporţiile care le confereau 
un sens uman. Trăim într-un univers de cifre şi 
de abstracţii şi de acum înainte nimic nu este 
concret, nimic nu este real. In fapt şi pe planul 
moral totul este posibil. Ştiinţa-ficţiune nu mai 
diferă de ştiinţă, coşmarurile şi visurile prefigu¬ 
rează evenimentele de mîine. Omul a fost izgonit 
dintr-un loc precis de unde işi putea conduce viaţa 
sa şi pe cea a societăţii. El este împins tot mai 
repede, tot mai departe de forţe pe care el însuşi 
le-a pus în mişcare la început. Prins într-un vîrtej 
infernal, el gindeşte, calculează, abstrage, înde- 
părtîndu-se tot mai mult de viaţa concretă. 


b) Alienare 

Iată-ne ajunşi la punctul central al efectelor 
capitalismului asupra personalităţii: fenomenul 
de alienare. 0 persoană în stare de alienare se 
percepe pe ea însăşi ca pe un străin, deoarece, 
într-un fel, ea s-a rupt de sine. Ea nu mai are 
conştiinţa de a fi în centrul lumii sale personale 
şi de a crea actele sale proprii. Acestea, cu conse¬ 
cinţele lor, au devenit stăpînii săi; ea le ascultă 
şi le adoră. Persoana alienată nu mai poate stabili 
un contact real nici cu semenul său, nici cu ea 
însăşi. Orice relaţie productivă îi este interzisă, 
deşi ea continuă să verifice pe cale experimen¬ 
tală lucrurile cu ajutorul simţurilor şi al judecăţii 
ei. 

Semnificaţia veche a cuvîntului „alienare“ se 
referea la nebunia diagnosticată; precum ter¬ 
menii aliene în franceză, alienado în spaniolă. 
Engleza se mai serveşte încă de termenul „alienist“ 
pentru a desemna specialistul care-i îngrijeşte 
pe nebuni. 

In secolul trecut, Hegel şi Marx au'întrebuinţat 
acest termen pentru a evoca nu o stare de nebu¬ 
nie, ci o formă mai puţin acută de rătăcire, care 

lasă „bolnavului" posibilitatea de a acţiona raţio¬ 
nal în domeniul practic, dar care constituie totuşi 
o infirmitate dintre cele mai grave. Pentru Marx, 
alienarea le apare oamenilor „nu ca propria lor 
forţă unită, ci ca o putere străină, exterioară, 
despre care nu ştiu de unde provine şi încotro se 
îndreaptă, care deci nu mai poate fi stăpînită 
de ei“ 38 . 

Dar dacă în acest sens general întrebuinţarea 
termenului „alienare" este destul de recentă, con¬ 
ceptul pe care îl desemnează este mult mai 
vechi. Este cel pe care Vechiul Testament îl nu¬ 
meşte idolatrie. Va fi mai uşor să percepem sensul 
alienării dacă înţelegem bine ideea de idolatrie. 

Profeţii monoteismului, cînd înfierau ca fiind 
idolatre religiile păgîne, nu o făceau în principal 
din cauza mulţimii zeilor lor; numărul zeilor nu 
constituie în sine deosebirea fundamentală dintre 
monoteism şi politeism — această diferenţă era 
produsul autoalienării. Omul îşi cheltuieşte ener¬ 
gia, îşi exercită facultăţile artistice construind 
un idol, apoi adoră acest produs al propriului său 
efort uman. Forţele sale vii s-au scurs într-un 
„lucru", iar acest lucru, devenind un idol, şi-a 
pierdut natura sa veritabilă pentru a deveni un 
obiect independent, situat deasupra lui şi îndrep¬ 
tat împotriva lui; el îl adoră şi i se supune. Să 
reluăm cuvintele profetului Osea (14, 4): „Asiria 
nu ne va scăpa, noi nu ne vom mai sui pe cai şi 
nu vom mai zice către lucrurile miinilor noastre: 
«Tu eşti Dumnezeul nostru, căci numai la Tine 
găseşte orfanul milă»". Omul idolatru se înclină 
în faţa propriei sale opere, iar idolul reprezintă 
alienarea forţelor sale vii. 

Dimpotrivă, monoteismul afirmă, în principiu, 
că omul este infinit, că nu are deloc în el calităţi 
ipostatice şi că formează un tot complet. Dumne¬ 
zeul concepţiei monoteiste este indefinibil şi nu 
poate fi recunoscut. El nu este un „lucru". Dacă 
omul este creat după asemănarea lui Dumnezeu, 

38 K. Marx şi F. Engels. Opere , voi. 3, Editura politică. 
Bucureşti, 1958, p. 35. — Nota trad. 

el este purtător de calităţi infinite, pe cînd în 
idolatrie el se supune proiecţiei unei părţi din el 
însuşi. El nu se simte ca un centru generator de 
acte vii, pline de dragoste şi de raţiune. După 
chipul zeilor săi, care sînt lucruri, el devine la 
rîndul său un lucru şi tot astfel se întîmplă cu 
vecinii săi. 

înseşi religiile monoteiste au regresat adesea 
spre idolatrie. Proiectînd în Dumnezeu propriile 
sale posibilităţi de dragoste şi de raţiune, omul 
le-a pierdut din vedere şi îl roagă pe Dumnezeu 
să i le înapoieze. în primele epoci ale protestan¬ 
tismului şi calvinismului, atitudinea religioasă 
riguroasă voia ca omul să se simtă gol şi neaju¬ 
torat şi să-şi pună speranţa în graţia divină, 
adică să aştepte de la Dumnezeu harul calităţilor 
cu care El îl împodobise la început. 

Orice act de supunere ador antă este, în acest sens, 
un act de alienare si de idolatrie. Ceea ce se numeşte 

* 9 

adesea „dragoste 41 nu este altceva decît acest feno¬ 
men de alienare; în loc să se reverse asupra lui 
Dumnezeu sau a unui idol, ea se îndreaptă spre 
un alt obiect. în acest tip de sentiment, cel care 
iubeşte proiectează întreaga sa dragoste, forţele 
sale şi gîndirea sa asupra unei alte persoane, o 
consideră o fiinţă superioară şi îşi găseşte mulţu¬ 
mirea completă în această supunere oarbă. Indi¬ 
vidul care iubeşte astfel nu numai că este inca¬ 
pabil să perceapă întreaga realitate umană a 
celei sau a celui pe care îi iubeşte, dar el nu poate 
nici să se experimenteze cu adevărat pe sine 
însuşi în totalitatea sa, cu posibilităţile sale 
productive. Ca şi în cazul idolatriei religioase, el 
a proiectat toate bogăţiile sale asupra unei alte 
persoane, şi nu le mai redescoperă ca fiind ale 
sale, ci străine lui, proprii altcuiva. El nu poate 
să intre în contact cu aceste bogăţii decît prin 
supunere, abandonare faţă de o altă persoană. 
Acelaşi fenomen explică atitudinea docilă faţă de 
un şef politic sau faţă de stat. Atît statul cît şi 
şeful politic nu deţin puterea decît prin consim- 
ţămîntul celor pe care îi conduc. Ei se transformă 

în idoli de îndată ce indivizii proiectează în stat 
şi în politician toate facultăţile lor şi îi adoră, 
sperînd să regăsească o parte din puterile lor prin 
supunere faţă de aceştia. 

In teoria rousseauistă a statului, ca şi în unele 
teorii contemporane, individul este văzut ca re- 
nunţînd la drepturile sale şi proiectîndu-le în 
statul care devine singurul arbitru. In societăţile 
totalitare, omul total alienat venerează altarul 
unui idol, şi puţin interesează numele dat aces¬ 
tuia, faptul rămîne identic (fie că se numeşte 
stat, clasă socială, colectivitate sau altceva). 

Este la fel de legitim să vorbim de alienare sau 
de idolatrie în raporturile pe care cineva le poate 
avea cu sine însuşi atunci cînd este la discreţia 
pasiunilor sale iraţionale. Gel care este ros de 
setea de putere nu se percepe pe sine în bogăţia 
nelimitată a fiinţei sale autentice, deoarece el a 
devenit sclavul unei părţi din el însuşi, proiectată 
în scopuri exterioare şi care îl „posedă“. Persoana 
care se abandonează pasiunii exclusive a banului 
este posedată de această preocupare, iar banii au 
devenit idolul în faţa căruia se prosternează şi 
care întrupează lăcomia sa. Astfel, nevrozatul 
este o fiinţă alienată. Actele sale sînt ca şi detaşate 
de el şi, în timp ce păstrează iluzia voinţei, el este, 
de fapt, stăpînit de forţe exterioare lui, care 
acţionează fără ştirea lui. Intr-un fel, el este un 
străin faţă de el însuşi. El nu poate să se per¬ 
ceapă nici pe sine, nici pe alţii în realitatea lor 
profundă, deoarece îi apar deformaţi de pulsiu- 
nile inconştiente care acţionează în el. Nebunul 
este total alienat; el a pierdut într-un mod absolut 
şi contactul cu cl însuşi ca centru al experienţei 
sale, şi sentimentul identităţii sale. 

Procesul de alienare stă la baza tuturor acestor 
fenomene, a idolatriei faţă de Dumnezeu sau a 
sclaviei pasiunilor iraţionale. Practic, omul este 
atunci incapabil să se simtă pe el însuşi ca fiind 
posesorul activ al unor facultăţi şi al unei bogăţii 
şi devine un „ lucru'" împuţinat , dependent de forţe 
exterioare persoanei sale , în care el a proiectat 
propria sa substanţă. 

După cum o demonstrează cazul idolatriei, 
acest fenomen nu este deloc recent. O simplă 
schiţă a istoriei alienării ne-ar duce cu mult 
dincolo de cadrul acestei cărţi. Ne vom mulţumi 
să spunem că acest fenomen pare să varieze de la 
o civilizaţie la alta atît în privinţa sferelor pe 
care le atinge, cît si în gradul în care se manifestă. 

In societatea noastră modernă, alienarea este 
aproape totală. Ea afectează relaţiile omului cu 
munca sa, cu produsele lui de consum, cu statul, 
cu tovarăşii săi si cu el însusi. Omul a creat o 

lume de obiecte produse de el cum nu s-a mai 
întîlnit niciodată înainte. El a conceput o maşină 
socială complicată pentru a administra maşina 
tehnică ieşită din mîinile sale. Or, ansamblul 
creaţiilor sale se situează de acum înainte deasu¬ 
pra lui; el nu mai are sentimentul că este autorul 
şi centrul lor, ci mai degrabă pe acela că slujeşte 
unui Golem pe care l-a fabricat el însuşi. Cu cît 
mai puternice şi mai gigantice sînt forţele pe care 
el le declanşează, cu atît se simte mai slab şi mai 
lipsit de apărare. El se ciocneşte de propriile sale 
forţe întrupate în obiectele creaţiei sale, alienate 
de el. Stăpînit de ele, el a pierdut controlul asu¬ 
pra lui însuşi. A construit un viţel de aur şi 
spune: „Iată zeii voştri pe care i-aţi adus din 
Egipt“. 

Ce se întîmplă cu muncitorul? Iată judecata 
profundă a unui observator al scenei industriale: 
„In industrie, persoana devine un atom economic 
care reacţionează în acord cu un ansamblu ato¬ 
mic. Ea trebuie să se plaseze în cutare punct, să 
se aşeze în cutare mod, să-şi deplaseze braţele 
cu x centimetri într-o rază de cerc y, iar timpul 
mişcării este fixat la atîtea secunde. 

Munca devine mai automată, mai golită de 
gîndire pe măsură ce previziunile ştiinţifice şi 
planurile minuţioase răpesc omului dreptul de a 
gîndi şi de a se mişca liber. Viaţa Îşi pierde sensul. 
Nevoia de control personal, creativitatea, curiozi¬ 
tatea şi gîndirea independentă sînt împiedicate, 
iar rezultatul — inevitabilul rezultat — este, în 

ce priveşte muncitorul, eschivarea sau lupta, 
apatia sau distructivitatea, cu alte cuvinte regre¬ 
siunea psihică“ 39 . 

Rolul directorului corespunde şi el unei alie¬ 
nări. Este adevărat că cel care conduce supervi¬ 
zează ansamblul, dar este şi el alienat de produ¬ 
sul său în calitatea acestuia de obiect util şi 
concret. Scopul său este de a folosi cu profit 
capitalurile investite de alţii; totuşi, trebuie să 
facem observaţia că conducerea modernă a afa¬ 
cerilor, pe planul cîştigului ce trebuie realizat 
prin plata dividendelor, este mai puţin intere¬ 
santă decît vechea formă de administraţie unită 
cu proprietatea, cu operaţia eficientă şi cu dez¬ 
voltarea întreprinderii. Este semnificativ că în 
cadrul conducerii creşte importanţa celor care 
răspund de serviciile muncă şi vînzări, faţă de 
cei care se ocupă de aspectele tehnice ale pro¬ 
ducţiei. 

9 

Ca şi muncitorul, ca fiecare, directorul se con¬ 
fruntă cu uriaşi impersonali: întreprinderea con¬ 
curentă, piaţa naţională şi piaţa mondială, con¬ 
sumatorul — pe care trebuie să-l flateze şi să-l 
influenţeze —, sindicatele, guvernul. Toţi aceşti 
uriaşi au, ca să spunem aşa, viaţa lor proprie. 
Ei determină activitatea administratorilor şi o 
conduc pe cea a muncitorilor şi funcţionarilor. 

Problema conducerii relevă unul dintre feno¬ 
menele cele mai caracteristice ale unei civilizaţii 
alienate, cel al birocratizării. întreprinderile par¬ 
ticulare şi administraţiile de stat sînt conduse 
toate de o birocraţie. Birocraţii sînt specialişti 
în manipularea lucrurilor şi a oamenilor. Dată 
fiind importanţa aparatului administrativ şi ab¬ 
stracţia inevitabilă care decurge din aceasta, 
relaţiile birocraţilor cu oamenii sînt complet 
alienate. Pentru birocraţi, publicul este compus 
din obiecte considerate fără dragoste şi fără ură, 
căruia nu i se arată vreun sentiment personal, 
în cadrul activităţii sale profesionale, directorul 

39 J. J. Gillespie. Free Expression in Industry , The 
Pilot Press Ltd., Londra, 1948. 

birocrat nu trebuie sa simtă nimic; el trebuie să 
manipuleze oamenii ca şi cum ar avea de-a face 
cu numere sau cu lucruri. Deoarece mărimea 
organizaţiei şi extrema diviziune a muncii împie¬ 
dică un singur individ să controleze totul şi deoa¬ 
rece nu există nici o colaborare organică spontană 
între indivizi sau grupe în cadrul unei industrii, 
rolul conducător al birocraţilor este necesar; fără 
ei, întreprinderea ar da faliment în scurt timp, 
deoarece nimeni nu posedă secretul care să o 
menţină în activitate. Aşadar, ei sînt tot atît de 
indispensabili ca şi tonele de hîrtie consumate 
cu directivele lor. Tocmai pentru că fiecare în¬ 
ţelege, cu un sentiment de neputinţă, rolul vital 
al birocraţilor, acestora li se acordă un respect 
aproape sacru. „Dacă nu ar fi ei aici să-şi îndepli¬ 
nească sarcina, totul ar merge la voia întîmplării, 
iar noi am merge la moarte“ — astfel gîndeşte 
fiecare. Pe cînd în lumea medievală se credea 
că conducătorii erau învestiţi cu o putere con¬ 
ferită de Dumnezeu, lumea capitalistă consacră 
un cult cu nimic mai prejos birocraţiei, indispen¬ 
sabilă supravieţuirii ei. 

Marx a definit-o foarte judicios în aceşti ter¬ 
meni: „Pentru birocrat lumea este un simplu 
obiect al activităţii lui“ 40 . Este interesant de 
semnalat că spiritul birocratic s-a răspîndit nu 
numai în mediile de afaceri şi în administraţia 
oficială, ci şi în sindicate şi în marile partide 
social-democrate din Anglia, Germania şi Franţa... 

în ce priveşte proprietarul întreprinderii, capi¬ 
talistul, care este atitudinea sa? Omul de afaceri a 
cărui întreprindere este de mică anvergură pare 
să fie în aceeaşi situaţie cu predecesorul său din 
secolul trecut. El posedă şi îşi conduce între¬ 
prinderea; el este în contact direct cu ansamblul 
activităţilor comerciale şi industriale şi în contact 
personal cu funcţionarii şi muncitorii săi. Dar, 
datorită faptului că trăieşte într-o lume alienată 

40 K. Marx şi F. Engels. Opere , voi. 1, Editura politică, 
Bucureşti, 1960, p. 276. (Sublinierea aparţine lui Erich 
Fromm.) — Nota trad. 

în toate celelalte domenii ale vieţii sociale si 

> > 

economice şi că suferă presiunea constantă a 
toncurenţilor săi mai puternici, el este departe 
de a fi tot atît de liber cum era bunicul său în 
cadrul aceleiaşi întreprinderi. 

Dealtfel, ceea ce interesează din ce în ce mai 
mult în sistemul economic actual este societatea 
de mari dimensiuni. Aşa cum a enunţat pe scurt 
Drucker: „In definitiv, marea firmă — formă spe¬ 
cifică a organizării afacerilor într-o economie pe 
baza liberei iniţiative — rămîne instituţia cea 

9 9 

mai reprezentativă şi cea mai proeminentă pe 
plan economico-social; ea determină pînă şi com¬ 
portamentul tutungiului din colţul străzii, care 
nu a posedat niciodată nici cea mai mică acţiune 
şi al cărui băiat de prăvălie nu a pus niciodată 
piciorul într-o uzină. Astfel, caracterul societăţii 
noastre este modelat de organizarea structurală a 
marii întreprinderi, de tehnologia producţiei ma¬ 
sive şi de gradul în care credinţele noastre sociale 
şi speranţele noastre sînt satisfăcute în aceste 
mari întreprinderi şi datorită funcţionării lor“ 41 . 

Care este atunci atitudinea „acţionarului 41 faţă 
de marea firmă? Ea se caracterizează printr-o 
alienare aproape totală. Proprietatea sa constă 
într-o foaie de hîrtie care reprezintă o cantitate 
variabilă de bani. Responsabilitatea sa nu este 
angajată în afaceri, iar el nu întreţine nici un fel 
de relaţii concrete cu firma. Această atitudine a 

9 

acţionarului în raport cu întreprinderea a fost 
descrisă foarte clar de Berle şi Means: „1. Situa¬ 
ţia de proprietar, din activă cum era mai înainte, 
a devenit pasivă. In locul bunurilor fizice reale pe 
care acesta din urmă le dirija şi de care răspundea, 
acţionarul deţine în prezent o simplă foaie de 
hîrtie care reprezintă drepturile şi speranţele lui 
în ce priveşte întreprinderea. Dar asupra acesteia, 
ca şi asupra proprietăţii concrete a mijloacelor de 
producţie, nu exercită decît un control minor. De 
altfel, nu are nici o responsabilitate. S-a afirmat 

41 Vezi Peter F. Drucker. Concept of the Corporation , 
The John Day Company, New York, 1946, p. 8 — 9. 

adeseori ou propriei arul umil cal ar răspunde de 
el, ar trebui să-l hrănească şi, dacă moare, să-h 
îngroape. Nimic asemănător nu se petrece pentru 
posesorul de acţiuni; practic, el nu poate să ac¬ 
ţioneze asupra fondului de investiţie pe care 
acestea îl reprezintă. 

2. Valorile spirituale care însoţeau altădată 
calitatea de posesor au fost îndepărtate. Proprie¬ 
tatea materială, care putea să modeleze pe pro¬ 
prietar, îi aducea o satisfacţie deosebită de cea pe 
care o procură un simplu venit. Ea reprezenta o 
formă de dezvoltare a personalităţii sale. Această 
posibilitate deţinătorul de acţiuni nu o are, aşa 
cum ea s-a îndepărtat şi de muncitor în epoca re¬ 
voluţiei industriale. 

3 

3. Starea de prosperitate a unui individ depinde 
tot mai mult de forţe care îi sînt exterioare lui şi 
eforturilor sale personale. Dimpotrivă, ea depinde 
de atitudinea luată de cei care conduc întreprin¬ 
derea, asupra cărora acţionarul nu poate exer¬ 
cita nici un control, şi de fluctuaţiile unei pieţe 
adesea capricioase. Aşadar, el este supus capriciilor 
şi operaţiilor proprii pieţei şi suportă oscilaţiile im¬ 
portante cauzate de estimările şi de previziunile în 
care se reflectă nivelul general al valorilor în curs. 

4. Pe lîngă aceste variaţii inevitabile ale bogă¬ 
ţiei, mai trebuie să ţinem seama de o estimaţie 
constant reînnoită. Un individ oarecare poate să 
urmărească aceste variaţii dintr-un moment în- 
tr-altul, şi aceasta poate să afecteze simultan 
soarta profitului său şi modul în care e între¬ 
buinţat. 

5. Bunurile individuale au căpătat o extremă 
fluiditate pe pieţele organizate. Proprietarul lor 
are posibilitatea de a le schimba la momentul 
potrivit şi, dacă condiţiile sînt favorabile, poate 
reuşi operaţia fără să înregistreze pierderi seri¬ 
oase datorate vînzărilor forţate. 

6. Este din ce în ce mai greu pentru un posesor 
de bunuri să dispună de ele în mod direct. Atunci 
cînd, de exemplu, este vorba de pămînturi, e 
întotdeauna posibil să obţinem un profit de pe 
urma lor, chiar dacă valoarea lor oficială este 

foarte mică în acel moment. Natura însăşi a pa- 
mîntului îl face utilizabil de către proprietarul 
său, independent de fluctuaţiile pieţei. Noile 
forme de bogăţie scapă în întregime acestei între¬ 
buinţări directe. Ele nu sînt accesibile decît prin 
operaţiile pieţei, de care posesorul se simte legat 
ca niciodată mai înainte. 

7. în acest sistem, deţinătorul de acţiuni într-o 
industrie nu posedă, de fapt, decît un simbol al 
puterii, în timp ce puterea efectivă, responsabili¬ 
tatea şi toate elementele care în trecut constituiau 
proprietatea au fost transmise unui grup separat 
care exercită controlul asupra lor" 42 . 

Un alt aspect al alienării care marchează pozi¬ 
ţia acţionarului este tocmai modul în care el poate 
să exercite acest control. Din punct de vedere le¬ 
gal, el are dreptul la acesta, adică votează pentru 
a alege administratorii, ceea ce seamănă mult cu 
modul cum se fac alegerile într-un regim democra¬ 
tic. Dar el joacă, de fapt, un rol foarte secundar, 
datorită participării sale minime la proprietatea 
globală şi interesului minor care se acordă prezen¬ 
ţei sale în cadrul reuniunilor şi participării sale 
mai active. Berle şi Means disting cinci tipuri 
principale de control: „1) Controlul exercitat da¬ 
torită posesiunii aproape complete; 2) controlul 
exercitat de majoritate; 3) controlul exercitat 
printr-un mijloc legal, fără proprietate majoritară; 
4) controlul exercitat de o minoritate; 5) controlul 
din partea conducerii" 43 . Dintre aceste cinci 
tipuri, primele două acţionau (după gradul de 
bogăţie) în numai 6% din cele mai importante 
200 de companii — aceasta în jurul anilor ’30. 
în restul de 94%, controlul era exercitat fie de 
conducere, fie printr-un mijloc legal cu o slabă 
proporţie de proprietate sau de o minoritate de 
acţionari. Berle şi Means descriu cum s-a realizat 
acest miracol fără viclenie, fără intervenţia for¬ 
ţei, fără violarea legii. 

42 Vezi A. A. Berle şi G.G. Means. The Modem Corpo¬ 
ration and Private Property , The MacMillan Company, 
New York, 1940, p. 66—68. 

43 0/>. cit., p. 70. 

Procesul de consum este tot atît de alienat ca 
şi cel al producţiei. In primul rînd, noi achizi¬ 
ţionăm lucrurile datorită banilor pe care-i avem. 
Obişnuiţi cu acest procedeu, îl găsim foarte na¬ 
tural. Or, de fapt, acesta reprezintă un mijloc cu 
totul special de a obţine ceea ce doreşti. Banii 
reprezintă munca şi efortul sub o formă abstractă. 
Nu neapărat munca mea şi eforturile me/e, deoa¬ 
rece s-ar putea să-i moştenesc sau să mi-i procur 
prin fraudă, prin şansă sau prin tot felul de mij¬ 
loace. Dar chiar dacă îi posed datorită eforturilor 
mele (uitînd un moment că acestea nu ar fi putut 
să-mi procure bani dacă nu aş fi angajat oameni), 
i-am cîştigat într-o manieră specifică, printr-o 
muncă legată de capacităţile mele şi de îndemî- 
narea mea, în timp ce, cheltuindu-i, îi transform 
într-o formă abstractă a muncii, capabilă de a fi 
schimbată pe altceva. Din momentul în care am 
bani, eforturile sau interesele mele nu mai intră 
în joc cînd e vorba să fac o achiziţie. Pot să cumpăr 
un tablou de valoare, chiar dacă nu sînt deloc în¬ 
zestrat cu gust artistic, un magnetofon excelent, 
chiar dacă nu sînt meloman, o bibliotecă, chiar 
dacă nu o fac decît din vanitate. Pot să-mi plă¬ 
tesc o educaţie, chiar dacă ea nu-mi serveşte la 
nimic în afară de dobîndirea unui plus de valoare 
socială. Am, de asemenea, posibilitatea să distrug 
obiectele pe care le-am cumpărat, fără să sufăr 
altă pagubă decît pierderea banilor. Simplul fapt 
că dispun de o sumă oarecare îmi dă dreptul să 
dobîndesc ceea ce îmi place şi să folosesc lucrul 
dobîndit după bunul meu plac. Mijlocul uman 
de a dobîndi ceva ar fi să depun un efort 
calitativ proporţionat cu obiectul dorinţei mele. 
A-mi procura pîine şi îmbrăcăminte ar de¬ 
pinde atunci de simplul fapt că trăiesc. Cumpă¬ 
rarea de cărţi şi de tablouri ar fi legată de apti¬ 
tudinea mea de a le înţelege şi de a le întrebuinţa. 
Nu discutăm aici despre mijloacele practice de 
aplicare a acestui principiu. Important e să con¬ 
statăm că modul în care obţinem lucrurile este 

9 

străin de modul în care ne folosim de ele. 

Rolul alienant al banilor în procesul de acumu¬ 
lare şi de consum a fost minunat expus de Marx 
în aceşti termeni: „Banii... transformă... forţele 
esenţiale umane şi naturale , reale în simple repre¬ 
zentări abstracte, şi, de aceea, în imperfecţiuni ...; 
după cum, pe de altă parte, transformă imper¬ 
fecţiunile şi himerele autentice , forţele esenţiale 
cu adevărat neputincioase, existente numai în 
imaginaţia individului, în forţe esenţiale reale... 
Ei transformă fidelitatea în infidelitate, iubirea 
în ură, ura în iubire, virtutea în viciu, viciul în 
virtute, sluga în stăpîn, stăpînul în slugă, prostia 
în inteligenţă, inteligenţa în prostie... 

Cine poate cumpăra vitejia este viteaz, chiar 
dacă e las... 

f 

Dar dacă-1 consideri pe om ca om şi relaţiile 
sale cu lumea ca relaţii umane, vei putea schimba 
dragostea numai pe dragoste, încrederea numai 
pe încredere etc. Dacă vrei să te împărtăşeşti din 
comorile artei, trebuie să fii un om cu cultură 
artistică; dacă vrei să exerciţi influenţă asupra 
altora, trebuie să fii un om cu reală capacitate de 
stimulare şi antrenare. Fiecare din relaţiile tale 
cu omul — şi cu natura — trebuie să fie o exterio¬ 
rizare determinată, corespunzătoare obiectului vo¬ 
inţei tale, a vieţii tale individuale reale. Dacă 
iubeşti fără să trezeşti la rîndul tău iubire, adică 
dacă iubirea ta, ca iubire, nu provoacă sentimen¬ 
tul reciproc, dacă printr-o manifestare vitală ca om 
care iubeşte nu reuşeşti să devii om iubit, iubirea 
ta e neputincioasă, este o nefericire" 44 . 

Dar, pe lingă metoda de dobîndire, cum între¬ 
buinţăm lucrurile odată ce le posedăm? Pentru 
numeroase obiecte, problema utilităţii lor nici 
nu se pune măcar: le-am cumpărat ca să le avem. 
Posesiunea lor ne satisface prin ea însăşi. Costisi¬ 
torul serviciu de masă sau vaza de cristal de care 
nu ne servim pentru a nu o sparge, palatul parti¬ 
cular cu camere nefolosite, maşinile şi servitorii 
supranumerici, ca şi îngrozitoarele vechituri ale 

44 K. Marx şi F. Engels. Scrieri din tinereţe , Editura 
politică, Bucureşti, 1968, p. 605 — 606. — Nota trad. 

familiilor mic-burgheze sînt tot atîtea exemple de 
plăcere de a poseda independent de utilitate. 
Acest gen de satisfacţie era, totuşi, mai răspîndit 
în secolul al XlX-lea. Astăzi lumea preferă mai 
degrabă să aibă lucruri de care să se servească 
decît obiecte pe care să le păstreze. Aceasta nu 
schimbă cu nimic faptul că satisfacţia pe care o 
procură prestigiul este un factor de bază al plă¬ 
cerii de a poseda. Autoturismul, frigiderul, tele¬ 
vizorul sînt întrebuinţate, desigur, pentru cali¬ 
tăţile lor intrinseci, dar şi pentru a arunca praf 
în ochi. Ele constituie o dovadă a bunăstării 
posesorului lor. 

Cum ne servim de lucrurile pe care le cumpă¬ 
răm? Să vedem mai întîi ce se întîmplă cu mîn- 
carea şi băutura. Consumăm o pîine fără aromă şi 
lipsită de valoare nutritivă deoarece aceasta fla¬ 
tează gusturile noastre de bogăţie şi de distinc¬ 
ţie — este atît de albă şi atît de „proaspătă 44 ! 
De fapt, noi „consumăm 44 propria noastră fantezie 
şi am pierdut contactul cu alimentul real. Cerul 
gurii, corpul nostru sînt excluse de la un act care 
le vizează într-un mod esenţial. Bem etichete. 
Odată cu sticla de coca-cola absorbim imaginea 
fermecătorilor tineri pe care îi vedem pe hîrtia 
ambalajului, bem sloganul: „Faceţi o pauză răco¬ 
ritoare 44 şi ne acomodăm cu obiceiul american. Nu 
gustăm cu cerul gurii noastre. Acest lucru este mai 
rău atunci cînd e vorba de articole a căror reali¬ 
tate ţine mai ales de compania publicitară care 
le-a lansat, precum săpunul sau pasta de dinţi 
recomandate ca fiind „sănătoase 44 . 

Exemplele ar putea fi înmulţite la infinit, dar 
acest lucru nu-i necesar. Nu vreau decît să sub¬ 
liniez principiul subiacent: actul de consum ar 
trebui să fie un act uman concret, la care să parti¬ 
cipe simţurile noastre, nevoile noastre corporale, 
gustul nostru estetic, adică noi în totalitatea 
noastră. Acest act ar constitui atunci o experienţă 
semnificativă. Există însă puţine asemenea acte 
în civilizaţia noastră. A consuma înseamnă pentru 
noi a satisface unele fantezii stimulate artificial, 
un act alienat de persoana noastră reală. 


132 



In domeniul consumului trebuie să mai semna¬ 
lăm şi o altă formă de alienare. Sîntem înconjuraţi 
de lucruri cărora nu le cunoaştem nici natura, 
nici originea. Telefoanele, radiourile, magneto¬ 
foanele şi alte maşini complicate sînt aproape tot 
atît de misterioase pentru noi ca şi pentru un pri¬ 
mitiv. Cunoaştem modul în care funcţionează în 
măsura în care ştim ce buton să învîrtim, dar ig¬ 
norăm principiul de funcţionare, cu excepţia cîtor- 
va termeni foarte vagi, învăţaţi odinioară în 
şcoală. în ce priveşte obiectele străine principiilor 
dificile ale ştiinţei moderne, ele ne sînt aproape 
tot atît de necunoscute. Nu ştim cum se face 
pîinea, cum se ţese stofa, cum se fabrică o masă, 
din ce este compusă sticla. Consumăm, aşa cum 
producem, fără nici o relaţie concretă cu obiectele 
cu care avem de-a face. Trăim între lucruri cărora 
nu le cunoaştem decît modul de a le manipula sau 
de a le consuma. 

Rezultatul este că nu sîntem niciodată satisfă¬ 
cuţi, deoarece nu persoana noastră concretă, 
autentică întrebuinţează un lucru real şi concret. 
Sîntem deci împinşi de o nevoie constantă să 
dobîndim mai multe obiecte şi să consumăm mai 
mult. Gît timp nivelul de viaţă al unei populaţii 
rămîne sub un minim rezonabil, de aici de¬ 
curge o nevoie naturală. Este tot atît de exact că 
la oamenii dezvoltaţi din punct de vedere cultural 
apare o nevoie legitimă, nevoie mai rafinată pentru 
o hrană mai bună, pentru plăceri artistice, cărţi 
etc. Dar apetitul nostru actual a pierdut orice 
relaţie cu nevoile autentice ale omului. La origine, 
ideea de a consuma mai mult şi lucruri mai bune 
avea ca scop să permită oamenilor o viaţă mai 
fericită şi mai satisfăcătoare. Era un mijloc care 
concura aparent la fericire, dar care a devenit 
un scop în sine. înmulţirea continuă a nevoilor 
noastre ne obligă la un efort tot mai mare şi ne 
face dependenţi de oameni şi de instituţii care ne 
ajută să le satisfacem. „Fiecare om urmăreşte să-i 
creeze celuilalt o trebuinţă nouă, pentru a-1 con- 
strînge la un nou sacrificiu, pentru a-1 arunca în- 

tr-o nouă stare de dependenţă şi a-1 ademeni pe 
calea unei noi plăceri şi deci pe calea ruinării 
economice... Odată cu mulţimea obiectelor creşte 
deci şi imperiul esenţelor străine cărora omul le 
este robit“ 45 . 

Omul modern este fascinat de puterea de a 
cumpăra mai mult, lucruri mai bune şi mai ales 
noi. El se simte un consumator neînfrînat. Cum¬ 
părarea şi consumul au devenit o preocupare exi¬ 
gentă, iraţională, pentru că sînt un scop în sine, 
fără o legătură foarte clară cu utilitatea sau cu 
plăcerea. A cumpăra ultimul gadget , ultimul model 
în materie de indiferent ce, acesta este visul fie¬ 
căruia, pe lingă care plăcerea reală trece pe 
planul al doilea. Dacă omul modern ar îndrăzni 
să-şi exprime concepţia sa despre cer, el l-ar de¬ 
scrie ca cel mai mare magazin din lume, plin de 
obiecte noi şi de gadget-uv\, şi s-ar închipui pe sine 
însuşi în mijlocul lor, cu buzunarele pline, ca să 
le poată cumpăra. S-ar vedea rătăcind prin acest 
paradis, „cu gura căscată“, dornic numai să aibă 
mereu noi articole şi, eventual, ca vecinul lui să 
aibă ceva mai puţini bani decît el. 

Intr-un mod semnificativ, una din trăsăturile 
cele mai vechi ale claselor mijlocii, ataşamentul 
faţă de posesiune şi de proprietate , a suferit modifi¬ 
cări profunde. In atitudinea care lega pe om de 
bunurile sale exista şi o anumită afectivitate. 
Acest sentiment creştea odată cu cantitatea lor. 
El era mîndru de ele, le păstra cu mare grijă şi 
suferea cînd era obligat să se despartă de ele 
pentru că deveniseră inutile. Din acest sentiment 
al proprietăţii n-au mai rămas astăzi decît puţine 
elemente. Omul actual iubeşte noutatea obiectu¬ 
lui, fiind gata să-l părăsească de îndată ce un 
articol mai nou apare pe piaţă. 

Pentru a exprima aceeaşi schimbare în termeni 
de caracterologie, ne putem referi la observaţiile 
care au fost făcute în legătură cu instinctul de 
tezaurizare , preponderent în secolul al XlX-lea. 
Spre jumătatea secolului al XX-lea, această 

46 Op. cit., p. 586. — Nota trad. 

tendinţă a fost înlocuită printr-o orientare re¬ 
ceptivă, îndreptată spre a primi, a se lăsa „îm- 
bibat“, a fi în permanenţă în contact cu noul, a 
trăi, într-un anumit fel, „din plin“. Această ten¬ 
dinţă receptivă este amestecată cu orientarea 
spre piaţă, în timp ce în secolul al XlX-lea, 
gustul acumulării mergea mînă-n mină cu sim¬ 
ţul exploatării. 

Atitudinea noastră alienată cu privire la con¬ 
sum depăşeşte acest punct de vedere şi cuprinde 
şi problema petrecerii timpului liber. Ce aştep¬ 
tăm noi? Dacă un om munceşte fără să aibă o 
relaţie autentică cu ceea ce face, dacă cumpără 
şi consumă produse într-o stare abstractă şi alie¬ 
nată, eum ar putea el să-şi întrebuinţeze timpul 
liber într-o manieră activă şi semnificativă? El 
rămîne consumatorul pasiv şi alienat. Se dedică 
jocurilor sportive, absoarbe filme, devorează ziare, 
cărţi, reviste, audiază conferinţe, frecventează 
reuniuni, asistă la spectacole în aer liber în aceeaşi 
stare de alienare şi de abstracţie care îi este spe¬ 
cifică. în toate acestea el nu joacă un rol activ, 
ci doreşte numai să profite de toate cît mai mult 
posibil, să primească partea sa de plăceri, cultu¬ 
rale şi de alt fel, la maximum. De fapt, el nu este 
liber să se „bucure“ de timpul său. Distracţiile 
sale sînt dependente de industrie, ca şi produsele 
pe care le cumpără. Gusturile sale sînt influen¬ 
ţate, el este realmente condiţionat. Distracţia 
constituie o industrie ca oricare alta, iar clientul 
este dresat să-şi procure amuzamente, după cum 
este incitat să achiziţioneze diferite articole. Va¬ 
loarea unei distracţii este legată de succesul ei 
pe piaţă, şi nu de un fapt care poate fi evaluat 
pe plan uman. 

O activitate productivă şi spontană provoacă 
la cel care citeşte, care asistă la un spectacol sau 
care conversează cu prietenii o reacţie interioară. 
El nu mai este acelaşi după această experienţă; 
ceva s-a petrecut în el. în forma alienată a plă¬ 
cerii nu se întîmplă nimic. Omul consumă cutare 
sau cutare lucru fără a simţi nici un efect; nu-i 
rămîne decît amintirea a ceea ce a făcut. Unul 



dintre cele mai frapante exemple ale acestui gen 
de plăcere este cel pe care îl oferă fotografia, 
această activitate foarte apreciată în prezent. 
Reclama firmei „Kodak 44 : „Dumneavoastră apă¬ 
saţi pe buton şi noi facem restul 44 , care a contri¬ 
buit atît de mult la popularizarea fotografiei în 
lume după 1889, este simbolică. Ea a fost una 
dintre primele care a declanşat magia apăsării 
pe buton. Nu-i nevoie să faci şi să ştii nimic; e 
suficient să apeşi pe buton. In prezent, procedeul 
instantaneului constituie una dintre expresiile 
cele mai caracteristice ale alienării percepţiei vi¬ 
zuale, ale consumului pur şi simplu. „Turistul 41 
înarmat cu aparatul său de fotografiat reprezintă 
însăşi încarnarea relaţiilor alienate ale omului cu 
lumea. Preocupat constant să fotografieze, turis¬ 
tul nu vede, de fapt, absolut nimic decît prin apa¬ 
ratul său. Acesta vede în locul lui, iar bilanţul 
acestei călătorii de agrement se va materializa 
într-o colecţie de fotografii, înlocuind experienţa 
pe care călătorul ar fi putut s-o facă, dar pe care 
nu a trăit-o. 

Omul este, de asemenea, alienat de forţe sociale 
care condiţionează societatea noastră si existenta 

pe care o ducem în cadrul ei. 

Neputinţa noastră reală în faţa forţelor care 
ne guvernează se relevă mai tragic în aceste ca¬ 
tastrofe sociale, denunţate de fiecare dată ca 
accidente deplorabile, dar care, totuşi, continuă 
să se producă: crizele economice şi războaiele. 
Aceste fenomene capătă aspectul unor cataclisme 
naturale, în timp ce ele sînt, uneori, evenimente 
provocate de oameni, dar fără intenţie sau fără 
să le vrea în mod conştient. 

9 

Natura anonimă a forţelor sociale ţine de struc¬ 
tura modurilor de producţie capitaliste. 

Spre deosebire de majoritatea altor societăţi, 
in care legile sociale sînt explicite şi bazate pe 
puterea politică sau pe tradiţie, capitalismul nu 
are asemenea legi clar formulate. El se bazează 
pe principiul că, în măsura în care fiecare luptă 
pentru sine pe piaţă, rezultatul va fi binele co- 

mun, ordinea, şi nu anarhia. Piaţa e guvernată 
de legi economice, dar ele acţionează în spatele 
indivizilor, care sînt preocupaţi numai de inte¬ 
resele lor private. Putem încerca să descoperim 
aceste legi, aşa cum un calvinist genevez depunea 
eforturi ca să ghicească dacă Dumnezeu l-a 
destinat salvării sau damnării. însă legile 
pieţei sînt situate dincolo de posibilităţile noastre 
cognitive. 

Dezvoltarea capitalismului a demonstrat în 
mare măsură că acest principiu funcţionează 
efectiv. Este un adevărat miracol că această 
cooperare antagonistă între entităţi economice 
independente permite avîntul unei societăţi în 
expansiune. Constatăm că sîntem conduşi de legi 
pe care nu le controlăm şi pe care nici măcar nu 
dorim să le controlăm, ceea ce constituie o dovadă 
patentă a alienării noastre. Noi sîntem la originea 
structurilor noastre socio-economice şi în acelaşi 
timp ne declinăm orice responsabilitate, cu plă¬ 
cere şi cu entuziasm, şi aşteptăm, cu speranţă 
sau cu nelinişte — după caz —, ce ne va aduce 
viitorul. Actele noastre se exprimă în legile 
care ne guvernează, dar aceste legi sînt deasupra 
noastră şi noi sîntem sclavii lor. Statul uriaş şi 
sistemul economic nu mai sînt supuse conducerii 
omului. Oamenii se reîntorc la starea de sălbă¬ 
ticie şi fiecare din şefii lor este comparabil cu un 
călăreţ pe un cal în galop, mîndru că se ţine în 
şa, chiar dacă nu reuşeşte să stăpînească animalul. 

în ce constau relaţiile omului modern cu se¬ 
menii lui? Ele se stabilesc ca între abstracţii, ca 
între maşini vii care se utilizează reciproc. Patro¬ 
nul se serveşte de angajaţii lui, vînzătorul de 
clienţii lui. Fiecare dintre noi îl consideră pe veci¬ 
nul său ca pe un articol pe care trebuie să-l me¬ 
najeze şi să-l trateze cu o oarecare prietenie, căci, 
dacă nu-1 poate întrebuinţa imediat, acest lucru 
se poate întîmpla ulterior. Astfel, relaţiile umane 
sînt lipsite de dragoste şi ură. Ele au o aparenţă 
de prietenie şi o spoială de sinceritate, dar în 
realitate nu sînt decît răceală şi indiferenţă, la 
care se adaugă o destul de puternică doză de suspi- 

ciune subtilă. Cînd un om îi declară altuia: „Vor¬ 
biţi de John Smith; e un om cumsecade 41 , el ur¬ 
măreşte să combată o neîncredere generală. Dra¬ 
gostea însăşi, ca şi relaţiile dintre sexe prezintă 
acest caracter. Marea emancipare sexuală care a 
urmat după primul război mondial a fost o încer¬ 
care disperată de a substitui plăcerea sexuală 
împărtăşită cu un sentiment mai profund de dra¬ 
goste. Cînd această experienţă s-a dovedit falsă, 
polaritatea erotică dintre sexe a fost redusă la 
minimum şi înlocuită printr-o complicitate ami¬ 
cală, stratagemă îngustă care trebuia să ofere un 
ajutor mai eficient în lupta vieţii şi un remediu 
împotriva solitudinii şi izolării. 

Alienarea raporturilor umane vine din supri¬ 
marea legăturilor sociale care caracterizau socie¬ 
tatea medievală, ca şi majoritatea celorlalte comu¬ 
nităţi precapitaliste 46 . Societatea modernă este 
formată din „atomi 44 — pentru a relua termenul 
grec echivalent individului —, mici particule 
străine unele faţă de altele, dar reunite prin in¬ 
terese egoiste şi prin necesitatea de a se servi 
reciproc. Dar omul este o fiinţă socială dotată cu 
nevoia profundă de a comunica , de a ajuta , de a se 
simţi membru al unui grup. Ce s-a întîmplat cu 
aceste pulsiuni sociale la om? Ele se manifestă 
în sfera publică, separată foarte clar de domeniul 
privat. Raporturile noastre individuale cu semenii 
sînt marcate de semnul egotismului: „Fiecare 
pentru sine, Dumnezeu pentru toţi 44 , afirmaţie 
total opusă învăţăturii creştine. Individul este 
condus de un interes egocentric, şi nu de un sen¬ 
timent de solidaritate şi de dragoste faţă de alţii. 
Aceste tendinţe pot să se manifeste prin iniţia¬ 
tive izolate, prin acte de filantropie sau de bună¬ 
tate, dar ele nu servesc drept bază relaţiilor noas¬ 
tre sociale. De o parte se desfăşoară viaţa per¬ 
sonală a fiecăruia ca individ, de cealaltă parte se 
afirmă viaţa sa socială în calitate de „cetăţean 44 . 

40 Vezi conceptul de „comunitate” (Gemeinschaft) 
faţă de cel de „societate” (Gesellschaft) în accepţia pe 
care o are în Toennies 1 usage. 

Statul reprezintă in acest caz concretizarea exis¬ 
tenţei sociale. Se presupune că cetăţenii demon¬ 
strează — şi, în general, ei o fac — că au senti¬ 
mentul datoriei lor civice. Ei îşi plătesc impozi¬ 
tele, votează, respectă legile şi, în caz de război, 
sînt gata să-şi sacrifice viaţa. Ce exemplu ar ilustra 
mai bine această dihotomie între viaţa publică 
şi viaţa privată decît următorul fapt: acelaşi om 
care ar refuza să cheltuiască 100 de dolari 
pentru a ajuta un necunoscut nu şi-ar risca 
oare viaţa pentru a-1 salva pe acesta dacă împre¬ 
jurările i-ar transforma în soldaţi îmbrăcaţi în 
aceeaşi uniformă? Uniforma este simbolul naturii 
noastre sociale, haina civilă — simbolul egotis¬ 
mului nostru. 

Această teză este strălucit expusă în opera lui 
S.A. Stouffer 47 . Iată întrebarea care a fost adre¬ 
sată unui anumit număr de oameni, reflectînd 
ansamblul opiniei americane: „In ce privinţă vă 
faceţi cele mai mari griji ?“. In marea majoritate 
a răspunsurilor au fost menţionate probleme de 
ordin personal, economic, sanitar sau de alt fel. 
Numai 8% se preocupau de marile probleme mon¬ 
diale, printre care şi războiul; iar 1% se temeau 
de pericolul comunist sau de pierderea libertă¬ 
ţilor civile. Şi, totuşi, o parte din această populaţie 
crede că comunismul reprezintă un grav pericol 
şi că războiul constituie cu adevărat o ame¬ 
ninţare. Aceste date sociale nu sînt, aşadar, re¬ 
simţite ca realităţi personale, ceea ce explică 
indiferenţa, dar nu exclude, desigur, intoleranţa. 
Tot atît de interesant este să observăm că, dacă 
jumătate sau aproape jumătate dintre oameni 
cred în Dumnezeu, nu se întîlneşte aproape nimeni 
care să se neliniştească de sufletul său, de salvarea 
sa, de evoluţia sa spirituală. Dumnezeu este tot 
atît de alienat ca şi lumea. Ceea ce alertează spi¬ 
ritul oamenilor şi îi ţine treji este partea personală 
şi privată a vieţii lor , şi nu domeniul social , uni¬ 
versal, cel care îi leagă de ceilalţi. 

47 S.A. Stouffer. Communism, Conformity and Civil 
Liberties , Doubleday & Co., Inc., Garden City, New 
York, 1955. 

Separarea dintre comunitate şi statul politic 
i-a făcut pe oameni să proiecteze în stat toate 
sentimentele lor sociale; ei l-au transformat astfel 
într-un idol, într-o putere care există şi acţionează 
deasupra lor. Ei s-au supus statului, văzut ca 
întruchipare a propriilor lor sentimente, şi îl vene¬ 
rează ca pe o putere alienată în raport cu ei. In 
viaţa lor particulară, ei suferă din cauza izolării 
şi a solitudinii care rezultă firesc din această se¬ 
parare. Cultul statului poate dispărea numai cu 
condiţia ca oamenii să-şi reaproprie forţele sociale 
şi să edifice o comunitate în cadrul căreia senti¬ 
mentele lor sociale să nu fie suprapuse vieţii lor 
particulare, ci să cuprindă într-o aceeaşi existenţă 
unificată partea individuală şi partea socială. 

Care este relaţia omului cu el însusi? Am de- 

i j 

scris în altă parte acest gen de relaţie, folosind 
expresia „orientare mercantilă 1448 . în această ten¬ 
dinţă, omul se percepe pe sine însuşi ca pe un 
obiect care trebuie să-şi găsească o întrebuinţare 
reuşită pe piaţă. 

El nu se simte ca o fiinţă activă, înzestrată cu 
posibilităţi umane: el este alienat în raport cu 
ele. Dornic să se vîndă cu succes, el nu desfăşoară 
activitatea unui individ care gîndeşte şi iubeşte — 
el joacă un rol economic şi social. Dacă lucrurile 
ar putea să vorbească, la întrebarea: „Ce sînteţi? 44 , 
o maşină de dactilografiat ar răspunde: „Sînt o 
maşină de dactilografiat 44 , la fel cum un automobil 
ar spune: „Sînt un automobil 44 sau, mai bine: „Sînt 
un «Ford»..., un «Buick»..., un «Cadillac»... 44 
Cînd întrebaţi pe un om: „Ce sînteţi ?“, el răspunde: 
„Sînt un fabricant 44 , „Sînt un funcţionar..., un 
medic 44 sau: „Sînt un bărbat căsătorit 44 ; „Sînt 


48 Conceptul de alienare nu este identic cu cel de 
orientare a caracterului: productivă, receptivă, exploata¬ 
toare, tezaurizantă şi mercantilă. Alienarea poate să 
marcheze oricare din orientările neproductive, dar ea 
prezintă afinităţi particulare cu orientarea mercantilă. 
Ea este legată, în aceeaşi măsură, de personalitatea 
stigmatizată de Riesman; aceasta, deşi constituie o parte 
din orientarea mercantilă, este totuşi un concept diferit 
în punctele esenţiale. (Vezi D. Riesman. The lovely 
Crowd , Yale University Press, New Haven, 1950, p. 23.) 

iată a doi copii“, şi ţoale aceste răspunsuri au 
aceeaşi semnificalie ca si cum ar emana din lu- 

9 9 9 

cruri. Acesta este modul în care omul se simte el 
însuşi, nu ca un individ apt de dragoste, de teamă, 
de convingeri, de îndoieli, ci ca o abstracţie, alie¬ 
nată de natura sa autentică, însărcinată să înde¬ 
plinească o funcţie precisă în sistemul social. El 
se judecă după reuşita sa; dacă poate fi angajat 
in bune condiţii, dacă poate să urce treptele ierar¬ 
hiei, aceasta înseamnă succesul. Corpul, spiritul 
şi sufletul său reprezintă capitalul său, iar sarcina 
lui constă în a le investi favorabil, în a avea de 
pe urma lor cel mai mare profit. Calităţile umane, 
cordialitatea, curtoazia, bunătatea sînt privite 
ca mărfuri, ca bunuri personale ce-i pot spori 
valoarea pe piaţă. Dacă individul eşuează în 
această plasare avantajoasă a persoanei sale, el 
trage concluzia că el însuşi este un eşec; dacă 
reuşeşte să parvină, el este o reuşită. Simţul va¬ 
lorii sale proprii depinde clar de factori care îi 
sînt exteriori, de judecata versatilă emisă pe piaţă, 
care evaluează oamenii ca si cum aceştia ar fi 

mărfuri. Oricare ar fi importanţa serviciilor pe 
care le-ar putea face în realitate, omul nu are deci 
valoare comercială decît în măsura în care îşi gă¬ 
seşte cumpărător pe piaţă. Persoana alienată care 
se vede oferită în această manieră nu poate să 
nu piardă într-o mare măsură simţul demnităţii 
sale, atît de caracteristic individului uman chiar 
în civilizaţiile cele mai primitive. Ea trebuie să-şi 
piardă aproape total simţul identităţii sale. Acest 
sentiment, care îmi permite să mă simt ca o enti¬ 
tate unică şi inimitabilă, izvorăşte din persoana 
mea luată ca subiect al experienţelor mele, al 
ideilor, sentimentelor, deciziilor, judecăţii şi ac¬ 
telor mele. Dar aceasta presupune ca experienţa 
mea să fie autentică, şi nu alienată. Lucrurile nu 
au simţul „eului“, iar indivizii deveniţi lucruri 
nu pot să-l aibă nici ei. 

Această lipsă a sentimentului de identitate a 
fost privită ca un fenomen natural de către unul 
dintre cei mai înzestraţi şi mai originali psihiatri 

din epoca noastră, II.S. Sullivan. El aprecia că 
psihologii care, ca mine, văd în pierderea acestui 
sentiment un accident patologic sînt oameni stă- 
pîniţi de o iluzie. Pentru el identitatea nu repre¬ 
zintă decît succesiunea rolurilor pe care ni le asu¬ 
măm faţă de ceilalţi; aceste roluri ar avea ca scop 
să atragă aprobarea şi să îndepărteze angoasa 
care ia naştere din dezaprobare. Ce deteriorare 
uluitor de rapidă a conceptului de „eu“ după 
secolul al XlX-lea, după epoca în care Ibsen a 
ales această temă pentru critica făcută de el 
omului modern în Peer Gynt! Acest personaj este 
descris ca un om pornit în urmărirea profitului 
material, care constată din întîmplare pierderea 
individualităţii sale şi se vede ca o ceapă, format 
din straturi suprapuse şi lipsit de inimă. Ibsen 
descrie vertijul neantului ce-1 cuprinde atunci pe 
Peer Gynt, panica ce-1 împinge să prefere infernul 
haosului întunecat al neantului. Cu experienţa 
„eului“ dispare simţul identităţii, şi cel care îl 
pierde ar deveni nebun dacă nu şi-ar dobîndi un 
simţ secundar despre el însuşi. El operează această 
înlocuire văzîndu-se aprobat, stimat, util, plin 
de succese, pe scurt, considerîndu-se astfel un 
produs comercial care este el, deoarece alţii îl 
văd ca o entitate, nu unică, ci conformă cu un 
model curent. 

Nu se poate aprecia pe deplin natura alienării 
dacă nu se ia în consideraţie şi următorul aspect 
specific al vieţii moderne: rutina şi efectul ei nega¬ 
tiv în raport cu conştientizarea problemelor esen¬ 
ţiale ale existenţei umane. Abordăm aici o pro¬ 
blemă universală—omul trebuie să-şi cîştige exis¬ 
tenţa, sarcină care îl preocupă tot timpul. El 
trebuie să se consacre nevoilor cotidiene, de multe 
ori repetate, care îi absorb energia, este prins în 
capcana rutinei necesare satisfacerii lor. El con¬ 
struieşte o ordine socială făcută din convenţii, 
din idei şi din deprinderi care îl ajută să acţio¬ 
neze şi să trăiască cu aproapele lui fără prea multe 
fricţiuni. Fiecare civilizaţie modelează o lume 

artificială suprapusă universului natural. Totuşi 
omul nu poate să se realizeze decît dacă rămîne 

în contact cu datele fundamentale ale existenţei 
sale, dacă are posibilitatea să cunoască exaltarea 
dragostei şi a solidarităţii, ca şi tragismul solitu¬ 
dinii sale şi caracterul fragmentar al existenţei 
sale. Dacă rămîne prizonierul rutinei, dacă nu 
vede nimic dincolo de aparenţele artificiale ale 
lumii, el pierde în acelaşi timp contactul şi înţele¬ 
gerea faţă de lume şi de el însuşi. Conflictul tradi¬ 
ţional dintre rutină şi încercările de a reveni la 
surse a inspirat arta şi religiile, care vor să favo¬ 
rizeze această reîntoarcere, dar se împotmolesc 
adesea — acest lucru este valabil pentru religii — 
într-o nouă formă de rutină. 

Istoria cea mai primitivă ne arată că omul s-a 
străduit întotdeauna să pătrundă în miezul reali¬ 
tăţii prin intermediul creaţiei artistice. Nemul¬ 
ţumit de funcţia utilitară a armelor si uneltelor 
> > * 

sale, el caută o cale de a o transcende, decorîn- 
du-le pentru a le înfrumuseţa. „Ritul 44 , luat în 
sensul larg al termenului, face aceeaşi încercare. 
Acest cuvînt poate să desemneze aici o mani¬ 
festare străină de actele religioase, precum 
jocul în drama greacă. Care era funcţia acesteia 
din urmă? Problemele esenţiale ale existentei 

umane erau prezentate în ea sub o formă dra¬ 
matică, iar spectatorul, care atunci era mai 
activ decît cel de astăzi, participa la jocul artistic, 
scăpa de rutina vieţii sale cotidiene şi revenea 
astfel la rădăcinile înseşi ale existenţei sale. Pus 
în contact direct cu umanul, el sorbea din acest 
joc o vigoare nouă. Fie că este vorba de drama 
greacă, de „Misterele 41 medievale sau de un dans 
indian, fie că ne gîndim la ritualurile creştin, 
ebraic sau hindus, sîntem în prezenţa formelor 
diverse în care sînt transpuse problemele funda¬ 
mentale ale existenţei umane, aşa cum le găsim 
exprimate în filosof ie şi teologie. 

Ce rămîne din această dramatizare în cultura 
modernă occidentală? Aproape nimic. Omul eva¬ 
dează cu greu din imperiul convenţional al lucru¬ 
rilor şi depăşeşte rar rutina, cu excepţia eforturilor 
groteşti continuate în loji şi în frăţii. Singurul 
fenomen apropiat de semnificaţia ritului este 

participarea spectatorilor la manifestările spor¬ 
tive. In acest caz este exprimată o problemă vi¬ 
tală: cea a luptei dintre oameni şi experienţa sub- 
stitutivă a victoriei şi a înfrîngerii. Dar ce punct 
de vedere îngust şi ce experienţă fragmentară în 
raport cu bogăţia vieţii umane! 

in caz de incendiu sau de accident de maşină 
într-un mare oraş, zeci de gură-cască se opresc 
să privească. Milioane de oameni sînt fascinaţi 
de reportajele şi de comentariile cotidiene care 
tratează despre crime şi acţiuni ale poliţiei. Ei 
merg regulat la cinematograf să vadă filme ale 
căror teme favorite sînt crima şi suferinţa. 

Acest interes si această fascinaţie nu vădesc 

numai prostul gust şi atracţia pentru senzaţional, 
ci şi o tendinţă profundă spre o dramatizare a 
fenomenelor ultime ale existenţei umane — viaţă 
şi moarte, crimă şi suferinţă, lupta omului împo¬ 
triva naturii. Dar dacă drama greacă se confrunta 
cu aceste probleme pe un plan artistic şi meta¬ 
fizic elevat, dramele şi riturile noastre moderne 
sînt fruste şi fără efect catartic. Totuşi, toate 
aceste gusturi pasionate relevă nevoia de a stră¬ 
punge stratul superficial al rutinei, în ciuda sără¬ 
ciei extreme a mijloacelor întrebuinţate. 

Orientarea mercantilă este strîns legată de 
preeminenţa nevoii de schimb la omul modern. 
Chiar într-un sistem economic primitiv, bazat pe 
o formă rudimentară de diviziune a muncii, oa¬ 
menii schimbă mărfuri între ei în cadrul tribului 
lor sau cu membrii triburilor vecine. Cel care 
confecţionează ţesături le schimbă pentru grîne, 
sau pentru seceri ori cuţite, în funcţie de ceea ce 
vecinul său a produs sau fabricat. Diviziunea mun¬ 
cii accentuîndu-se, ea merge mînă-n mină cu un 
schimb sporit de mărfuri, dar acest schimb nu este 
decît un mijloc care vizează un scop economic. 
Or, în societatea capitalistă, schimbul a devenit 
un scop in sine. 

Nimeni altul nu a dezvăluit rolul fundamental al 
nevoii de schimb şi nici n-a ştiut să-l explice ca 
o pulsiune esenţială a omului mai bine decît Adam 

Smith. Să-i dăm cuvîntul: „Această diviziune a 
muncii, din care derivă aşa de multe avantaje, 
nu este la originea ei efectul vreunei înţelepciuni 
omeneşti care să prevadă şi să urmărească bel¬ 
şugul general pe care ea îl realizează. Ea este 
consecinţa necesară, deşi foarte lentă şi treptată, 
a unei anumite înclinări a naturii omului, care nu 
are în vedere o astfel de largă utilitate, anume 
înclinarea de a face troc, de a trafica, de a schimba 
un lucru pentru altul. 

Dacă această înclinare este unul din principiile 
ce derivă din natura omenească, asupra căreia 
nu se pot da explicaţii; sau dacă — ceea ce pare 
mult mai probabil — ea este consecinţa inevita¬ 
bilă a facultăţilor raţiunii şi graiului, nu intră în 
cadrul subiectului de fată. Ea este comună tuturor 

9 

oamenilor şi nu se găseşte la alte specii de animale, 
care se pare că nu cunosc nici schimbul şi nici 
vreun alt fel de contracte... Nimeni nu a văzut 
niciodată un cîine făcînd cu altul un schimb de 
oase echitabil şi deliberat 4149 . 

Principiul schimbului aplicat la o scară din ce 
în ce mai vastă este în realitate unul din stîlpii 
pe care se bazează economia capitalistă, dar Adam 
Smith prevede că el este chemat să devină unul 
din resorturile psihice cele mai importante ale 
personalităţii alienate a omului modern... Schim¬ 
bul şi-a pierdut funcţia sa raţională de simplu 
mijloc; el a devenit un scop în sine şi s-a extins 
la domeniile extraeconomice. Fără să fi vrut, 
însuşi Adam Smith indică, prin exemplul său 
citat mai sus, natura iraţională a acestei nevoi, 
în această operaţie nu poate fi vizat nici un scop 
realist; sau cele două oase sînt identice şi nu 
există nici o raţiune de a le schimba, sau unul 
din ele este mai avantajos decît celălalt şi cîinele 
care îl posedă nu va voi să-l cedeze. Exemplul 
nu este deci valabil decît în măsura în care schim¬ 
bul este o nevoie în sine însăşi, chiar dacă el nu 

49 Adam Smith. Avuţia naţiunilor. Cercetare asupra 
naturii şi cauzelor ei , voi. 1, Editura Academiei R.P.R., 
Bucureşti, 1962, p. 13. — Nota trad. 

serveşte nici un scop practic — aceasta este, 
de altfel, opinia lui Adam Smith. 

Aşa cum am spus deja, dragostea pentru schimb 
a înlocuit-o pe cea pentru posesiune. Se cum¬ 
pără o maşină sau o casă cu intenţia de a le re¬ 
vinde la prima ocazie. Dar faptul cel mai impor¬ 
tant este că această pulsiune joacă un anumit 
rol în relaţiile dintre persoane. Adeseori, dragostea 
nu este decît un schimb favorabil între două 
persoane care obţin cota maximă din ceea ce pot 
aştepta, avînd în vedere valoarea lor pe piaţa 
personalităţii. Fiecare persoană este un „pachet 44 
a cărui „personalitate 41 reprezintă ansamblul dife¬ 
ritelor aspecte ale valorii ei de schimb, pus în 
evidenţă prin calităţile ei de bun vînzător. Aspec¬ 
tul exterior, educaţia, venitul, şansele de succes 
sînt tot atîtea elemente din care fiecare face efor¬ 
turi să obţină cel mai mare profit posibil pe piaţă. 
Chiar faptul de a se duce la o serată sau de a în¬ 
treţine relaţii sociale îşi are importanţa sa. Insul 
urmăreşte să întîlnească alte „pachete 44 mult mai 
bine cotate, în speranţa unei operaţii avantajoase. 
El urmăreşte să schimbe poziţia sa socială — adică 
pe sine însuşi — pentru o alta mai elevată, şi 
această operaţie cuprinde, de asemenea, prietenii, 
obiceiurile şi sentimentele, pe care el le va schimba 
pe altele noi, aşa cum ar face cu un „Ford 44 pentru 
un „Buick 44 . Adam Smith vede în această nevoie o 
tendinţă inerentă naturii umane, pe cînd ea este, 
de fapt, un simptom al alienării şi al abstractizării 
proprii caracterului social al omului modern. 

întreg procesul vieţii este condus într-un mod 
asemănător cu cel al unei investiţii profitabile de 
capital. Cumpărătorul care cumpără o bucată de 
săpun sau o livră de carne se aşteaptă, de bună 
seamă, ca valoarea mărfii să corespundă sumei 
cheltuite. El vrea ca ecuaţia „atîta săpun = atîţia 
bani 44 să se integreze logic în structura preţurilor 
în curs. Dar această aşteptare vizează în prezent 
toate formele de activitate. Cînd un om se duce 
la concert sau la teatru, el se întreabă mai mult 
sau mai puţin explicit dacă spectacolul merită 
banii daţi pe bilet. Intrucît această problemă a 

căpătat un sens marginal, ea nu mai are unul 
fundamental, deoarece în ecuaţie sînt puse două 
valori fără un criteriu de comparaţie posibilă. 
Plăcerea de a asculta muzică nu poate fi exprimată 
în termeni monetari; nici concertul, nici faptul 
de a-1 asculta nu sînt mărfuri. Acelaşi raţionament 
se aplică celui care întreprinde o călătorie de agre¬ 
ment, asistă la o conferinţă, dă o recepţie sau se 
apucă de orice altă activitate unde intervine nece¬ 
sitatea de a cheltui o sumă de bani. Nevoia de a 
evalua în date cuantificate actele fiinţelor vii apare 
şi în această deprindere de a întreba dacă cutare 
lucru „ar valora timpul pierdut şi banii cheltuiţi". 
O seară petrecută de un tînăr în compania unei 
tinere, o vizită la prieteni şi multe alte acţiuni care 
comportă sau nu o cheltuire de bani pun problema 
de a şti dacă acestea ar justifica timpul sau banii 
puşi în joc 60 . In fiecare din aceste cazuri individul 
încearcă să justifice activitatea sa în termeni 
care corespund celor ai unor operaţii financiare 
profitabile — aici, investiţia de energie. De ase¬ 
menea, igiena şi sănătatea trebuie să servească 
acest scop. Plimbarea matinală este considerată 
tot mai mult ca un bun plasament pentru sănă¬ 
tate, mai curînd decît ca o activitate agreabilă 
şi suficientă în sine. Această atitudine îşi 
găseşte expresia cea mai frapantă în conceptul 
de plăcere şi de durere expus de Bentham. Ple- 
cînd de la aserţiunea că scopul vieţii este căutarea 
plăcerii, Bentham sugerează un fel de contabili¬ 
tate care ar arăta cantitatea de plăcere sau de 
durere generată de fiecare acţiune: acolo unde 
plăcerea domină, actul merită să fie realizat. Viaţa 
s-ar asemăna astfel cu o afacere a cărei balanţă 
comercială, evaluînd plăcerea, ar indica ceea ce 
este profitabil. 

Dacă ideile exprimate de Bentham nu mai sînt 
la preţ, atitudinea pe care ele o desemnează s-a 

60 Vezi Ia Marx descrierea critică a omului în socie¬ 
tatea capitalistă: „Timpul este totul; omul nu mai este 
nimic; el este cel mult întruchiparea timpului”. (K. Marx 
şi F. Engels. Opere , voi. 4, Editura politică, Bucureşti, 
1958, p. 88. — Nota trad.) 

stabilit destul de solid 51 . O întrebare nouă a în¬ 
colţit în spiritul omului modern, aceea de a şti 
dacă „viaţa merită osteneala să fie trăită“ şi, 
în consecinţă, dacă propria sa viaţă este un succes 
sau un eşec. Această idee se bazează pe conceptul 
că viaţa este o întreprindere din care trebuie să 
se obţină un profit. La fel ca pentru o bancă, 
falimentul se produce atunci cînd pierderile sînt 
mai mari decît cîştigurile. Această viziune a lu¬ 
crurilor este absurdă. Putem să fim fericiţi sau 
nu, să realizăm anumite scopuri, să ne lipsim de 
altele; dar nu există un criteriu real pentru a de¬ 
termina dacă viaţa este demnă de a fi trăită. 
Probabil că, după bilanţul său, nici o viaţă nu 
merită să fie trăită. Ea duce cu necesitate la 
moarte; majoritatea speranţelor noastre sînt în¬ 
şelate. Cunoaştem durerea şi efortul; din acest 
punct de vedere s-ar părea că este aproape mai 
bine să nu te fi născut niciodată sau să fi murit 
în copilărie. Dar, pe de altă parte, cine poate 
spune dacă un moment de dragoste fericită, dacă 
bucuria de a respira şi de a te plimba într-o dimi¬ 
neaţă strălucitoare şi plină de miresme nu justi¬ 
fică toate necazurile existenţei? Viaţa este un 
dar unic şi un fel de sfidare, incompatibilă cu 
toate măsurile obişnuite, şi nici un răspuns perti¬ 
nent nu poate fi dat acestei întrebări, care ea 
însăşi nu are nici un sens. 

Această concepţie despre viaţă, considerată 
ca o întreprindere, pare să servească drept bază 
unui fenomen caracteristic modern, fenomen care 
a făcut deja să curgă multă cerneală: creşterea 
ratei de sinucideri în societatea noastră occiden¬ 
tală. Intre 1836 şi 1890, numărul sinuciderilor a 
crescut cu 140% în Prusia, cu 355% în Franţa. 
Intre 1836 şi 1845, Anglia recunoştea existenţa 
a 62 de cazuri de sinucideri la 1 000 000 de locui¬ 
tori şi a 110 între 1906 şi 1910. In aceeaşi perioadă, 

51 în principiul plăcerii exprimat de Freud şi în vede¬ 
rile sale pesimiste vizînd predominaţia durerii asupra 
plăcerii în societatea civilizată se poate vedea influenţa 
gîndirii lui Bentham. 

Elveţia trecea de la 66 la 150 52 . Cum putem ex¬ 
plica această evoluţie, avînd în vedere prosperi¬ 
tatea crescîndă din secolul al XlX-lea? 

Este în afară de orice îndoială că motivele sinu¬ 
ciderii sînt de cea mai mare complexitate şi că 
nici unul dintre ele nu poate fi considerat drept 
singura cauză. In China se întîlneşte sinuciderea 
din spirit de răzbunare; sinuciderea melancolicilor 
este răspîndită în lumea întreagă. Dar nici una 
din aceste motivaţii nu joacă un mare rol în răs- 
pîndirea sinuciderii din secolul al XlX-lea. In 
opera sa clasică, Durkheim vedea cauza acestei 
răspîndiri în fenomenul pe care el îl numea „ano- 
mie“. Prin aceasta el înţelegea distrugerea tuturor 
legăturilor sociale tradiţionale, preeminenţa acor¬ 
dată statului asupra celorlalte organizaţii colec¬ 
tive şi suprimarea oricărei vieţi sociale autentice 63 . 
El îi vedea pe oameni trăind în statul politic 
modern ca „o puzderie dezordonată de indivizi“ 54 . 
Explicaţia sa merge în sensul acestei lucrări, şi eu 
voi reveni mai tîrziu la această discuţie. Cred că 
plictiseala şi monotonia vieţii create prin modul 
nostru alienat de a trăi sînt un factor suplimentar. 
Cifrele privind sinuciderile pentru ţările scandi¬ 
nave, Elveţia şi S.U.A., adăugate la cifrele pentru 
alcoolism, par să confirme această ipoteză 65 . 
O altă cauză a fost ignorată de Durkheim şi de 
alţii. Ea se leagă de această concepţie a bilan- 

62 Extras din Les causes du suicide de Maurice Halb- 
wachs, Fâlix Alean, Paris, 1930, p. 92 şi 481. 

53 Vezi Emile Durkheim. Le Suicide , Fâlix Alean, 
Paris, 1897, p. 446. 

54 0/> cit., p. 448. 

65 Toate cifrele indică, de asemenea, că în ţările pro¬ 
testante există mai multe sinucideri decît în ţările cato¬ 
lice. Acest lucru se poate datora unui anumit număr de 
factori inerenţi diferenţelor dintre cele două religii, pre¬ 
cum o mai mare influenţă exercitată asupra vieţii credin¬ 
cioşilor de către catolicism, sau mijloacele mai adecvate 
întrebuinţate de biserica catolică pentru a da un sens 
ideii de păcat etc. Dar trebuie să ţinem seama şi de 
faptul că ţările protestante sînt cele în care capitalismul 
este cel mai dezvoltat şi a modelat mai mult caracterul 
populaţiei, astfel îneît diferenţele dintre ţările catolice 
şi ţările protestante corespund gradelor diferite de evo¬ 
luţie a capitalismului modern. 

ţului, care priveşte viaţa sub unghiul unui fali¬ 
ment posibil. Numeroase sinucideri se datoresc 
sentimentului că „viaţa a fost un eşec“, că ea „nu 
mai merită să fie trăită“, iar sinuciderea devine 
astfel echivalentul unui faliment declarat, cînd 
pierderile sînt definitive. 


c) Diverse alte aspecte 

După ce am descris procesul de alienare mo¬ 
dernă în diferitele lui aspecte, aş vrea să studiez 
aspectele specifice ale caracterului social con¬ 
temporan care sînt apropiate de acest fenomen. 
Voi prezenta deci acest studiu în mai multe părţi 
separate, ceea ce îl va face mai clar şi mai accesibil. 


1. Autoritatea anonimă şi conformismul 

Primul din aceste aspecte este atitudinea omu¬ 
lui modern faţă de autoritate. 

Am studiat cele două forme de autoritate, una 
raţională şi dinamică, cealaltă iraţională şi inhi¬ 
bitoare, şi am admis că societatea occidentală 
din secolele al XVIII-lea şi al XlX-lea se carac¬ 
teriza printr-o îmbinare a acestor două forme. 
Trăsătura lor comună este că ambele reprezintă 
o autoritate declarată. Se ştie de unde emană ordi¬ 
nele şi interdicţiile: tatăl, stăpînul, patronul, re¬ 
gele, ofiţerul, preotul, Dumnezeu, legea, con¬ 
ştiinţa morală. Comandamentele şi interdicţiile 
pot fi raţionale sau nu, suple sau rigide, iar cei 
cărora li se adresează pot să le respecte sau să se 
răzvrătească împotriva lor. Oricum ar fi, autori¬ 
tatea rămîne evidentă, clar definită în natura şi 
în voinţa ei, şi se ştie ce va rezulta din supunere 
sau din revoltă. 

Dar la jumătatea secolului al XX-lea autorita¬ 
tea nu mai are acelaşi caracter; ea a devenit 
anonimă , ocultă , este o autoritate alienată. Nimeni 
nu dă ordine directe: nici un individ, nici o idee, 
nici o lege morală. Şi totuşi, sîntem cu toţii mai 

„conformi" decît erau membrii unei societăţi pu¬ 
ternic centrate pe autoritate. Singurul reprezen¬ 
tant al autorităţii este impersonalul „se", dar ce 
reprezintă el? Profitul, imperativele economice, 
piaţa, bunul-simţ, opinia publică, ceea ce „se" 
face, „se" simte şi „se" gîndeşte. Legile susţinute 
de această autoritate anonimă sînt tot atît de 
invizibile ca şi cele ale pieţei şi tot atît de insesiza¬ 
bile. Poţi să învinuieşti invizibilul? Poţi să te 

i i i 

revolţi împotriva Nimănui? 

Ştergerea autorităţii vizibile este uşor de repe¬ 
rat în toate sectoarele vieţii. Părinţii nu mai 

poruncesc; ei sugerează copiilor lor „să binevoiască 
să facă cutare sau cutare lucru". Nemaiavînd nici 
principii, nici convingeri, ei se străduiesc să-i în¬ 
demne pe copiii lor să facă ceea ce corespunde legii 
conformităţii şi, întrucît sînt mai în vîrstă şi mai 
puţin „la curent cu moda", învaţă adeseori din 
gura copiilor lor cum trebuie să se comporte un 
om. O evoluţie identică s-a produs în economie şi 
în industrie; nu se dau ordine, ci se „sugerează"; 
nu se comandă, ci se flatează şi se influenţează. 
Însăşi armata americană a împrumutat mult 
de la această formă a autorităţii. Ei i se face 
propagandă ca şi cum ar fi o întreprindere parti¬ 
culară, plină de atracţii; soldatul american are 
sentimentul că aparţine unei echipe, în ciuda pre¬ 
gătirii sale de a ucide şi de a fi ucis — ceea ce 
este un adevăr incontestabil. 

Atîta timp cît omul a suferit o autoritate ma¬ 
nifestă, a existat o stare de conflict, deoarece el 
se revolta împotriva unei autorităţi iraţionale. 
Dar în acest conflict şi în lupta sa împotriva pro¬ 
priei conştiinţe, omul îşi dezvolta personalitatea 
sau, mai precis, simţul „eului" său se intensifica. 
El făcea pe cont propriu experienţa îndoielii, a 
protestului, a revoltei; astfel el înţelegea reali¬ 
tatea. Şi chiar cînd suferea o înfrîngere, avea sen¬ 
timentul experienţei sale individuale: înfrîngerea 
sa îi aparţinea. Or, omul este incapabil de supu¬ 
nere sau de revoltă dacă este dirijat de o autori¬ 
tate anonimă; el îşi pierde conştiinţa de sine şi 
devine o parte banală a lui „se". 

Mecanismul care corespunde exercitării auto¬ 
rităţii anonime este conformismul. De la fiecare se 
aşteaptă să facă ceea ce fac alţii, deci el trebuie să 
se conformeze, să nu se arate diferit, să nu con¬ 
trasteze cu masa. El trebuie să fie gata să se 
schimbe după modificările ansamblului, fără să 
se întrebe dacă are sau nu dreptate; grija sa tre¬ 
buie să fie adaptarea, şi nu o conduită de un fel 
particular. Singurul aspect permanent al perso¬ 
nalităţii trebuie să fie această aptitudine pentru 
schimbare. Nimeni nu are putere asupra altuia, 
cu excepţia mulţimii din care fiecare face parte 
şi căreia fiecare i se supune. 

Este aproape inutil să demonstrăm pînă la 
ce nivel s-a dezvoltat această stare de supunere 
faţă de masa anonimă. Totuşi, vreau să citez 
cîteva exemple împrumutate din raportul inte¬ 
resant şi instructiv despre cartierul de locuinţe 
Park Forest din Illinois. Acest raport pare să 
justifice formula plasată de autorul raportului 
la începutul unui capitol: „Viitorul, G/o Park 
Forest“ 56 . Acest ansamblu construit aproape de 
Chicago avea ca scop să adăpostească 30 000 de 
persoane, pe de o parte închiriind apartamente 
cu grădină, pe de altă parte vînzînd case de tip 
fermă. Două apartamente jumelate, formate 
din cîte două camere, erau închiriate cu 92 de 
dolari, şi fiecare casă era vîndută cu 11 295 de 
dolari. In majoritatea lor, locuitorii sînt funcţi¬ 
onari, cu cîţiva chimişti şi ingineri printre 
ei, al căror venit mediu se situează între 6 000 
si 7 000 de dolari; ei sînt în vîrstă de 25—35 de 
ani, căsătoriţi şi sînt taţi a unuia sau doi copii. 

Care sînt relaţiile sociale şi adaptarea în acest 
fel de comunitate? In timp ce oamenii se stabi¬ 
lesc în ea din „raţiuni de simplă necesitate eco- 
nomică“, şi nu conduşi de atracţia unui refugiu 
posibil, autorul semnalează că „unele persoane, 

56 Cifrele date în continuare sînt împrumutate din 
articolul lui William H. Whyte Jr. The Frankients , 
„Fortune", mai, iunie, iulie şi august 1953, Copyright 
1953, Time Inc. 

după ce au pătruns în acest mediu, găsesc aici 
căldură şi îmbărbătare, şi apoi judecă cu o seve¬ 
ritate neîndreptăţită celelalte medii 44 ; uneori 
eşti derutat cînd auzi pe locuitorii acestor noi 
periferii vorbind de „exterior 41 . Acest sentiment 
de sprijin călduros este mai mult sau mai puţin 
identic cu bucuria de a fi agreat. „Aş putea să 
găsesc un loc mai bun decît cel în care ne aflăm 44 , 
spune cineva, „şi trebuie să adaug că acesta nu 
este genul de loc unde să-ţi inviţi la masă patro¬ 
nul sau un client. Dar într-o comunitate ca aceas¬ 
ta eşti acceptat cu adevărat 44 . Această profundă 
dorinţă de a fi admis constituie o trăsătură ca¬ 
racteristică a persoanei alienate. Cineva ar simţi 
o recunoştinţă asemănătoare pentru cine îl ac¬ 
ceptă, dacă s-ar considera acceptabil, şi atunci 
de ce un cuplu tînăr, elevat şi hărăzit reuşitei, ar 
simţi asemenea îndoieli dacă ceva nu i-ar împie¬ 
dica să se accepte pe ei înşişi — pentru că ei nu 
sint ei înşişi. Singurul refugiu pentru a avea sen¬ 
timentul identităţii tale este conformitatea. A 
fi acceptabil înseamnă atunci a semăna cu cei¬ 
lalţi. A te simţi inferior înseamnă a te vedea di¬ 
ferit; ce importanţă are să ştim că acest lucru 
este mai rău sau mai bun? 

Adaptarea începe foarte devreme. Iată cum sună 
opinia unui părinte care rezumă în felul său 
conceptul de autoritate anonimă: „Adaptarea 
la grup nu pare să pună pentru ei (copiii) multe 
probleme. Ei lasă impresia că nu consideră pe 
nimeni ca reprezentînd autoritatea — există 
sentimentul unei colaborări perfecte. în parte, 
aceasta provine din obiceiul precoce al jocurilor 
comune în curte 44 . Această mărturisire exprimă, 
de fapt, lipsa de autoritate, valoare pozitivă con¬ 
form modului de gîndire din secolele al XVIII-lea 
şi al XlX-lea. Or, în spatele acestei concepţii 
despre libertate se profilează autoritatea ano¬ 
nimă cu corolarul său, lipsa de individualitate. 
Ce expresie mai sugestivă a spiritului confor¬ 
mist am putea cita decît această declaraţie fă¬ 
cută de o mamă: „Johnny n-a prea mers bine 
cu şcoala. învăţătorul lui mi-a spus că acest 

lucru este valabil în multe privinţe, dar că com¬ 
portamentul său social nu vădeşte o adaptare per¬ 
fectă. îşi alege unul sau doi tovarăşi de joacă , iar 
uneori ii place să rămină singur 44 . într-adevăr, 
individul alienat consideră că este aproape im¬ 
posibil să rămînă singur, căci singurătatea îi pro¬ 
voacă groaza de neant. Este de mirare totuşi că 
această constatare poate fi formulată atît de sin¬ 
cer şi ea arată că nu ne mai este nici măcar ru¬ 
şine de spiritul nostru de turmă. 

Părinţii se plîng uneori că şcoala este cam 
„tolerantă 41 şi că copiii nu sînt disciplinaţi, dar, 
„oricare ar fi greşelile comise de părinţi la Park 
Forest, nu-i putem acuza nici de severitate, nici 
de autoritarism 44 . Acest lucru este sigur; dar pen¬ 
tru ce s-ar fi recurs la o autoritate afirmată de 
vreme ce autoritatea anonimă, a conformismu¬ 
lui, îi supune total pe copii lui „se 44 , chiar dacă 
aceştia nu suferă tirania individuală a părinţi¬ 
lor lor? Dealtfel, plîngerile părinţilor în ce pri¬ 
veşte lipsa de disciplină nu sînt exprimate în- 
tr-un mod prea serios, căci la Park Forest tri¬ 
umfă în mod evident apoteoza pragmatismului. 
Fără îndoială, ar fi o exagerare să spunem că 
noii locuitori au ajuns să zeifice societatea — şi 
adaptarea pe care aceasta o pretinde fiecăruia—, 
fapt e însă că în foarte puţine chestiuni sînt în 
dezacord cu ea. Ei aparţin, cum se spune, unei 
generaţii dotate cu simţ practic 44 . 

Un alt aspect al alienării prin conformism 
îl constituie această abolire a gustului şi a jude¬ 
căţii pe care autorul o descrie sub titlul „Creu¬ 
zetul 44 . „Cînd am venit pentru prima oară aici 
eram o pasăre rară, un «personaj». îmi amintesc 
cît de şocat am fost cînd le-am declarat fete¬ 
lor care locuiau în curte cu mine că ascultasem 
cu încîntare cu o seară înainte «Flautul ferme¬ 
cat ». Nu pricepeau despre ce le vorbeam şi 
atunci am început să înţeleg că conversaţiile 
frivole si flecăreala le interesau în mult mai mare 

măsură. Ascult şi acum «Flautul fermecat», dar 
astăzi ştiu că majoritatea oamenilor se intere- 

sează de altceva 41 . O femeie povesteşte urmă¬ 
toarea anecdotă: o tînără care i-a făcut o vizită 
pe neaşteptate a găsit-o citindu-1 pe Platon. Vizita¬ 
toarea „numai că n-a leşinat de uimire, şi de 
atunci toată lumea mă consideră o persoană ciu¬ 
dată 44 , adaugă femeia. De fapt, ne spune auto¬ 
rul, biata femeie exagerează. Ceilalţi nu o soco¬ 
tesc cu adevărat excentrică, „deoarece origina¬ 
litatea ei este însoţită de destul tact şi respect 
faţă de micile obiceiuri care îndulcesc raportu¬ 
rile cotidiene; echilibrul este deci păstrat 44 . Ceea 
ce are importanţă este de a pune în locul jude¬ 
căţii de valoare opţiunea, fie că este vorba de 
a opta pentru „Flautul fermecat 44 în defavoarea 
conversaţiilor banale, fie pentru republicani în 
defavoarea democraţilor. Important este, mai 
ales, să nu iei nimic prea în serios, să poţi să-ţi 
schimbi vederile şi să admiţi că orice convingere 
sau orice opinie e la fel de bună ca oricare alta. 
Pe piaţa opiniilor se consideră că fiecare posedă 
un produs de aceeaşi valoare, şi ar fi indecent şi 
incorect să ne îndoim de acest lucru. 

Cuvîntul ales pentru a desemna conformita¬ 
tea şi sociabilitatea alienate exprimă acest feno¬ 
men în termenii unei valori foarte pozitive. So¬ 
ciabilitatea uniformă şi lipsa de individualitate 
sînt numite „extrovertire 44 . în acest caz limba¬ 
jul stigmatizează un amestec strîns de termeni 
psihiatrici şi, într-o măsură însemnată, de date 
aparţinînd filosofiei lui Dewey. Să cităm cuvin¬ 
tele unui activist social: „într-adevăr, mulţi oa¬ 
meni pot fi ajutaţi să fie fericiţi aici. Eu însumi 
am sprijinit două cupluri şi le-am obligat să iasă 
din ele însele. Am observat la ele potenţialităţi 
pe care n-au ştiut să şi le descopere singure. De 
fiecare dată cînd întîlnim o persoană timidă şi 
închisă în sine, facem pentru ea un efort însem¬ 
nat 44 . 

„Adaptarea 44 socială comportă, de asemenea, 
lipsa de respect pentru viaţa privată şi obiceiul 
de a vorbi cu indiferenţă despre problemele tale. 
Şi aici se simte influenţa psihiatriei moderne şi a 
psihanalizei. Subţirimea pereţilor este conside- 

rată ca o apărare împotriva sentimentului de so¬ 
litudine. Un comentariu caracteristic sună ast¬ 
fel: „Nu mă simt niciodată singură, chiar atunci 
cînd lipseşte Jim. Ştiu că prietenii sînt alături, 
căci seara îi pot auzi pe vecini prin pereţi 44 . Că¬ 
sătorii care altfel s-ar fi destrămat sînt salvate, 
depresiunile psihice sînt ferite de agravări şi 
aceasta vorbind, vorbind, vorbind... „Este mi¬ 
nunat — spune o tînără femeie. — Poţi să dis¬ 
cuţi cu vecinii despre toate problemele tale, des¬ 
pre lucruri pe care în Dakota de Sud le-ai fi păs¬ 
trat pentru tine 44 . Cu timpul, această facultate 
de a se destăinui se dezvoltă şi detaliile cele mai 
mici şi cele mai intime ale vieţii familiale sînt 
arătate fără jenă celor din jur. „Nimeni — obser¬ 
vă ei — n-a trebuit vreodată să caute singur so¬ 
luţionarea unei probleme 41 . Fără îndoială, ar fi 
mai exact să spunem că ei nu s-au confruntat 
niciodată cu o problemă. 

In această luptă împotriva solitudinii, arhi¬ 
tectura devine şi ea funcţională. „Aşa cum dis¬ 
par uşile din interiorul caselor — uşile despre 
care se spune uneori că au marcat apariţia cla¬ 
sei mijlocii —, tot astfel au căzut barierele faţă 
de vecini. Imaginea ferestrei panoramice, de 
exemplu, arată ceea ce se petrece in interior , ba 
chiar şi ceea ce este vizibil prin fereastra pano¬ 
ramică a altor oameni 44 . 

Tipul fidel conformităţii dezvoltă o nouă mo¬ 
ralitate, o nouă formă a supraeului. Dar această 
moralitate nu constituie „conştiinţa 44 tradiţiei 
umaniste, iar acest supraeu nu este format de 
imaginea unui tată autoritar. Virtutea trebuie 
să se adapteze şi ea, iar a fi virtuos înseamnă a 
te asemăna cu ceilalţi. A fi vicios înseamnă a fi 
„diferit 44 . Această concepţie este adesea expri¬ 
mată în termeni psihiatrici, care desemnează ca 
„virtuoşi 44 pe oamenii sănătoşi, iar ca „răi 44 sau 
„vicioşi 44 pe nevrozaţi. „Pentru cei din curtea 
ansamblului de locuinţe nu există altă soluţie 44 . 
Dacă intrigile amoroase sînt rare, explicaţia tre¬ 
buie căutată mai curînd în aceasta decît în mo¬ 
tive de ordin moral sau în reuşita căsătoriilor. 

Se observă puţine încercări în favoarea, unei 
vieţi mai intime. Regula este de a intra în casa 
altuia fără să baţi la uşă şi fără să faci vreun 
semn, dar anumite persoane, vrînd să-şi păstre¬ 
ze puţin din intimitate, aşează un scaun în faţa 
casei înspre curtea comună, cu scopul de a arăta 
că nu vor să fie deranjate. „Totuşi, aceste efor¬ 
turi sînt însoţite de un element important: cei 
care acţionează astfel se simt intrucitva vinovaţi". 
Cu foarte rare excepţii, a te izola de ceilalţi este 
considerat o copilărie sau, şi mai probabil, sem¬ 
nul unei stări nevrotice. Individul s-a rătăcit, 
şi nu grupul. Gel puţin aşa crede majoritatea, 
şi ei regretă adeseori lucruri care, în altă parte, ar 
fi considerate normale şi ca privindu-i numai 
pe ei. „Mi-am propus să dreg lucrurile — mărtu¬ 
risea un locatar unuia dintre vecini. — Mă sim¬ 
ţeam rău şi n-am putut să fac după aceea efor¬ 
tul de a mă adresa celorlalţi. Nu le fac reproşuri 
pentru reacţia pe care au avut-o. Pînă la urmă, 
am să mă descurc eu 44 . 

In realitate, intimitatea a devenit clandes¬ 
tină. Termenii întrebuinţaţi aici sînt împrumu¬ 
taţi din tradiţia progresistă, pe un dublu plan: 
politic şi filosofic. Ce formulare ar fi mai suges¬ 
tivă decît aceasta: „Nu într-o contemplare soli¬ 
tară şi egoistă se poate realiza cineva, ci pe baza 
actelor de colaborare cu semenul său 44 . Aceasta 
înseamnă că trebuie să renunţi la tine însuţi, să 
devii o simplă parte a unui întreg şi să iubeşti 
acest întreg. Acesta se mai numeşte, într-un mod 
foarte agreabil, „comuniunea tuturor 41 . Se folo¬ 
sesc şi termeni psihiatrici pentru a desemna a- 
ceastă stare de lucruri: „Am învăţat să nu mai 
fim introvertiţi. înaintea sosirii noastre aici tră- 
am mai mult pentru noi înşine. Astfel, duminica 
rămîneam în pat pînă spre orele două după-a- 
miază, citind ziarele şi ascultînd muzică la ra¬ 
dio. în prezent, ne ducem în vizită la alţii sau 
vin ei la noi. Cred cu adevărat că Park Forest 
ne-a lărgit orizontul 44 . 

Sustragerea, de la conformitate nu atrage nu¬ 
mai cuvinte de dezaprobare precum „nevrozat 41 , 
ci uneori şi sancţiuni mai crude. „Estella este 
un caz — afirmă un locatar al unui bloc extrem 
de activ. Gînd a venit aici, ardea de dorinţa 
să aparţină grupului. Este o fată generoasă din 
fire, gata întotdeauna să ajute pe cineva; dar 
în această privinţă este puţin prea complicată. 
Intr-o zi s-a hotărît să-şi cîştige simpatia tutu¬ 
ror, organizînd o reuniune pentru tinere. Săr¬ 
mana, tare a fost nepricepută. Invitaţii ei au 
venit în costume de baie şi pantaloni, ca de obi¬ 
cei; or, ea pusese şerveţele şi îşi etalase argintă¬ 
ria. De atunci, aproape că e pusă în carantină. 
Mare păcat. O vezi că se aşează în faţa casei, aş- 
teptînd neliniştită ca cineva să vină lingă ea; 
de fiecare dată cînd fetele traversează curtea şi 
trec rîzînd de o glumă oarecare, are impresia că 
rîd de ea. A venit ieri şi a plîns toată după-amia- 
za. Mi-a mărturisit că ea şi soţul ei intenţionea¬ 
ză să se mute în altă parte, unde vor putea s-o 
ia de la capăt 44 . Alte sisteme culturale au pedep¬ 
sit pe disidenţi, politici sau religioşi, cu închisoa¬ 
rea sau cu arderea pe rug. în cazul de faţă, pe¬ 
deapsa este ostracizarea, care aruncă o biată 
femeie în ghearele disperării şi îi inoculează un 
sentiment acut de vinovăţie. Şi pentru ce cri¬ 
mă? Pentru o simplă eroare, pentru o greşeală 
banală faţă de zeul conformităţii. 

Unul din efectele alienării relaţiilor umane 
constă în această formare a prieteniilor plecînd 
de la hazardul vecinătăţii, şi nu de la preferinţe 
sau atracţii reciproce. Lucrurile se petrec ast¬ 
fel: „Totul începe de la copii. Noile cartiere sînt 
matriarhate, dar copiii joacă în cadrul lor un 
asemenea rol de dictatori, încît termenul de filiar- 
hat nu ar fi un simplu joc de cuvinte. Ei sînt cei 
care stabilesc raporturile de bază. Prieteniile 
dintre ei se prelungesc în cele dintre mamele lor, 
apoi devin relaţii familiale. Taţii urmează miş- 
carea“. 

Valul traficului juvenil pe străzi... decide care 
va fi uşa funcţională, adică, în case, uşa din faţă, 

iar în curţi, cea din spate. Copiii determină şi 
drumul pe care se merge după ce se iese pe o 
asemenea uşă „funcţională 41 ; cînd gospodinele 
vor să facă vizite vecinilor lor, ele merg pe lingă 
case, astfel încît să-şi vadă copiii şi să audă tele¬ 
fonul. Circuitul se cristalizează ca într-un „joc 
de dame 44 şi constituie baza prieteniilor dintre 
adulţi. Această influenţă în alegerea prieteniilor 
este atît de determinantă, încît cititorul artico¬ 
lului este invitat de autor să discearnă grupurile 
de prietenii numai după observarea locurilor. 

Interesantă nu este aici numai constatarea 
unei asemenea stări de alienare şi a unui aseme¬ 
nea respect al conformităţii; semnificativă este 
şi reacţia oamenilor. Aceştia par să accepte fără 
reticenţe această nouă formă de adaptare. „Al¬ 
tădată oamenii refuzau să admită că conduita 
lor ar putea fi tributară unor elemente străine 
de liberul lor arbitru. Nimic din acesta nu se mai 
găseşte la locatarii noului cartier. Ei au pe de¬ 
plin conştiinţa puterii constante exercitate asu¬ 
pra lor de mediul înconjurător. Există puţine 
subiecte care să-i pasioneze mai mult. Iar gus¬ 
tul crescînd pentru psihologie, pentru psihiatrie 
şi sociologie face ca ei să discute despre viaţa lor 
socială în termeni surprinzător de clinici. To¬ 
tuşi, ei nu au sentimentul de a fi condiţionaţi; 
ei par să se mulţumească cu constatarea stării 
de lucruri şi cu dorinţa de a o înţelege, fără să 
simtă însă şi dorinţa de a o schimba 44 . 

Această tînără generaţie explică modurile sale 
de viaţă printr-o anumită filosofie. „Nu este 
vorba numai de o dorinţă instinctivă, ci şi de un 
sistem de valori care să fie transmis copiilor; ast¬ 
fel, generaţia următoare va fi gata să zeifice uti¬ 
litatea socială. Totul e să meargă — şi, fără să 
ştim de ce, aceasta este de acum înainte problema 
esenţială. Din moment ce ansamblul social a a- 
juns la o atît de mare complexitate — spun loca¬ 
tarii —, individul nu are semnificaţie decît în 
raport cu contribuţia sa la armonia grupului. Şi 
pentru aceşti oameni într-o continuă deplasare, 
deci mereu în contact cu noi grupuri, capacita- 

tea de adaptare a devenit deosebit de necesară. 
După cum repetă ei adesea, se găsesc cu toţii pe 
aceeaşi corabie 44 . In alt loc autorul declară: „Va¬ 
loarea reflecţiei solitare, faptul că uneori con¬ 
flictul are un rol de jucat, şi alte idei tulburătoa¬ 
re, intervin arareori 44 . Lucrul cel mai important 
şi, probabil, singurul pe care atît copiii cît şi adul¬ 
ţii trebuie să-l înveţe este de a trăi în bună înţe¬ 
legere cu ceilalţi. Acest lucru se poate numi „a 
avea simţ civic 44 , în limbajul şcolar, sau „extro- 
vertire 44 , sau „simţ al grupului 44 , pentru a vorbi 
ca adulţii. 

Sînt oamenii cu adevărat fericiţi, satisfăcuţi, 
aşa cum cred ei? Dacă se ţine seama de natura 
umană şi de condiţiile pe care le presupune pen¬ 
tru fericire, e greu de crezut că aşa stau lucrurile. 
Dealtfel, în această privinţă ei sînt încercaţi de 
anumite îndoieli. Deşi cred că datoria lor se tra¬ 
duce prin conformitate şi adeziune la grup, mulţi 
dintre ei simt că, făcînd aceasta, „frustrează în 
ei alte nevoi 44 . Ei simt ca „o datorie morală fap¬ 
tul de a se conforma obiceiurilor grupului — şi 
continuă astfel, nesiguri şi ezitanţi, prizonieri ai 
acestei fraternităţi' 1 * . „Din cînd în cînd îmi pun 
întrebări — mărturiseşte una din locatare, în- 
tr-o străfulgerare de luciditate. Nu vreau să 
fac nimic care să-i rănească pe oamenii de aici; 
sînt demni şi binevoitori, iar eu sînt mîndră de 
spiritul nostru de comunitate şi de această reu¬ 
şită a vieţii noastre, în ciuda tuturor deosebiri¬ 
lor dintre noi. Totuşi, mi se întîmplă uneori să 
mă gîndesc la mine şi la soţul meu , şi la tot ceea 
ce noi neglijăm să facem, şi acest lucru mă depri¬ 
mă. E oare suficient să nu fim răi?"* Această 
viaţă de compromis, această viaţă orientată spre 
exterior este, în realitate, o existenţă închisă, 
lipsită de personalitate şi, prin urmare, depri¬ 
mantă. Ei sînt cu toţii „pe aceeaşi corabie 44 , dar ţ 
după cum observă foarte just autorul, „încotro 
se îndreaptă corabia? Se pare că nimeni n-are 

* Sublinierea autorului. — Nota trad. 

nici cea, mai vagă idee despre acest lucru, ba 
chiar că nu consideră util să pună problema 41 . 

Acest spirit de conformitate, propriu cartie¬ 
rului Park Forest, nu este, desigur, identic în 
toată America. Cauzele sînt evidente. Locatarii 
sînt tineri, aparţin clasei mijlocii şi progresează 
pe plan social; majoritatea dintre ei au profesi¬ 
uni în care sînt manipulate simboluri şi oameni, 
iar avansarea lor depinde de capacitatea lor per¬ 
sonală de a se lăsa manipulaţi. Fără nici o îndo¬ 
ială, în interiorul aceluiaşi grup profesional, sau 
în alte grupuri, există lucrători mai puţin „avan¬ 
saţi 44 , ca acei ingineri, chimişti şi fizicieni pe care-i 
preocupă mai mult treaba lor în sine decît ascen¬ 
siunea pe treptele carierei. Cu atît mai mult 
există, în agricultură, oameni al căror stil de 
viaţă n-a fost modificat profund de progresele 
secolului al XX-lea. Lor li se pot adăuga munci¬ 
torii din uzine, ale căror salarii nu diferă cu mult 
de cele ale funcţionarilor de birou, dar al căror 
gen de muncă este cu totul deosebit. Deşi nu 
tine de subiectul discuţiei de fată, trebuie să mai 
adăugăm un lucru: există, cu siguranţă, mari 
divergenţe între oamenii care îi manipulează pe 
alţii şi cei care creează obiecte, chiar dacă rolul 
lor în procesul de producţie este fragmentar şi 
alienat. Muncitorul dintr-o mare uzină meta¬ 
lurgică colaborează cu alţii şi este obligat să facă 
acest lucru dacă vrea să-şi protejeze viaţa. El 
evită pericolele, pe care le înfruntă împreună cu 
ceilalţi. Tovarăşii săi de muncă şi maistrul lui 
sînt gata să aprecieze îndemînarea sa mai curînd 
decît calitatea surîsului său şi „personalitatea 
sa agreabilă 44 . El se bucură de concedii plătite 
şi de o doză de libertate considerabilă în afara 
programului său de lucru; el poate să se ocupe 
de grădina sa, să se dedice unei activităţi preferate 
sau să participe la activităţi locale sau sindicale 57 . 

67 Vezi Warner Bloomberg Jr., articolul său The 
Monstrous Machine and the Workers , în „The Reporter" 
din 28 septembrie 1953, şi conferinţele lui la Universi¬ 
tatea din Chicago, Modern Time in the Factory , 1934, 
din care a avut bunătatea să-mi comunice o versiune. 

Şi totuşi, în ciuda acestor caracteristici distin¬ 
ctive care marchează existenţa unui muncitor 
din uzină în raport cu funcţionarii de birou 
şi cu păturile superioare ale claselor mijlocii, 
muncitorul are puţine şanse de a scăpa de influ¬ 
enţa dominantă a spiritului conformist. Intr-a¬ 
devăr, condiţiile sale de muncă sînt alienate şi 
ele, iar activitatea sa nu antrenează decît într-o 
slabă măsură resursele energiei şi raţiunii lui. 
Dezvoltarea automatizării în activitatea indus¬ 
trială merge, dealtminteri, rapid în contra aces¬ 
tui factor. în acelaşi timp, muncitorul participă 
la întregul nostru aparat cultural, a cărui influ¬ 
enţă o suportă: publicitate, cinema, televiziune, 
ziare. Astfel el este adus la conformitate, deşi, 
poate, cu mai puţină forţă decît alte straturi ale 
populaţiei 58 . Ceea ce se dovedeşte exact pentru 
muncitorii din uzine este valabil şi pentru agri¬ 
cultori. 


2. Principiul nonfrustrării 

După cum am semnalat deja, autoritatea ano¬ 
nimă şi conformitatea decurg în esenţă din modul 
nostru de producţie, care cere o adaptare ra¬ 
pidă la maşină, comportament disciplinat din 
partea masei, gusturi comune cu ale celorlalţi şi 
supunere, fără a recurge la forţă. Un alt aspect 
al sistemului nostru economic, necesitatea unui 
consum de masă , a contribuit la modelarea ca¬ 
racterului social al omului modern, care prezintă 
un contrast frapant cu cel al omului din secolul 
al XlX-lea. Mă refer la principiul că orice dorin¬ 
ţă trebuie să fie satisfăcută imediat şi că nici o aş¬ 
teptare nu trebuie să fie frustrată. Ilustrarea cea 
mai probantă a acestui principiu poate fi luată 
din sistemul nostru de cumpărare. In cursul se¬ 
colului al XlX-lea, omul cumpăra ceea ce îi tre¬ 
buia după ce economisea suma necesară pentru 
aceste cumpărături. La ora actuală cumpărăm 

68 O analiză detaliată a muncii în industria modernă 
este făcută puţin mai departe. 

ceea ce ne trebuie — şi ceea ce nu ne trebuie — 
datorită creditului, iar publicitatea este menită 
să stîrnească dorinţa de a cumpăra şi să flateze 
gusturile clienţilor eventuali cu scopul de a-i 
seduce. Se evoluează într-un cerc vicios. Lumea 
se angajează dînd aconturi şi, în momentul în 
care este pe punctul de a termina de plătit ra¬ 
tele, revinde obiectul şi îşi cumpără altul nou — 
ultimul model. 

Acest principiu, că nici o dorinţă nu trebuie să 
rămînă nesatisfăcută, a influenţat şi comporta¬ 
mentul sexual, în special după sfîrşitul primului 
război mondial. O interpretare destul de frustă a 
freudismului a contribuit la formarea unor ra¬ 
ţionalizări oportuniste. Se considera că nevro¬ 
zele rezultau din refularea pulsiunilor sexuale, 
că frustrările provocau traumatisme şi că sănă¬ 
tatea era în funcţie de libertatea sexuală. Pre¬ 
ocupaţi să procure copiilor lor ceea ce le era ne¬ 
cesar, părinţii înşişi căpătau un „complex 41 . Din 
nefericire, un mare număr din aceşti copii ate¬ 
rizau, ca şi părinţii lor, pe divanul analistului, 
dacă aveau mijloacele financiare necesare. 

Aviditatea posesiei şi incapacitatea de a ami¬ 
na satisfacerea dorinţelor — aceste trăsături ca¬ 
racteristice ale omului modern — au fost stig¬ 
matizate de observatori pătrunzători, ca Max 
Scheler şi Bergson. Ele au fost exprimate într-un 
mod mai zguduitor de Aldous Huxley în Cea 
mai bună dintre lumi. Una din lozincile care con¬ 
tribuie în carte la condiţionarea adolescenţilor 
este următoarea: „ Nu lăsa niciodată pe miine 
plăcerea pe care poţi să ţi-o procuri astăzi 44 . 
Această idee, repetată de două sute de ori, de două 
ori pe săptămînă, de la ora paisprezece la şai¬ 
sprezece şi jumătate, le bombardează creierul. 
Satisfacerea imediată a unei dorinţe este resim¬ 
ţită ca o bucurie. „In prezent toată lumea este 
‘ fericită l“, sună o altă lozincă din Cea mai bună 
dintre lumi. „Oamenii obţin întotdeauna ceea 
ce doresc şi nu doresc niciodată ceea ce nu pot să 
aibă* 4 . Această nevoie de a obţine imediat măr¬ 
furi este, în Cea mai bună dintre lumi , ca şi în 

lumea noastră, dublată de satisfacerea dorinţelor 
sexuale. Păstrarea unui partener „în dragoste" 
dincolo de o anumită perioadă de timp, relativ 
scurtă, e considerată ca imorală. „Dragostea" 
este expresia unei dorinţe sexuale obişnuit efe¬ 
mere şi care trebuie satisfăcută imediat. „Se ur¬ 
măreşte cu cea mai mare grijă să fiţi cruţaţi de 
un sentiment trainic. Nu se poate produce nimic 
asemănător cu o fidelitate împărtăşită; sînteţi 
condiţionaţi în aşa măsură, încît să urmaţi fără 
greş calea prescrisă. Or, această cale se arată 
atît de agreabilă, atît de favorabilă eliberării pul- 
siunilor naturale, încît nimeni nu poate să o re¬ 
fuze cu adevărat" 59 . 

Această eliberare totală a instinctelor duce la 
acelaşi rezultat ca şi lipsa de autoritate declara¬ 
tă, adică la paralizie, ba chiar la distrugerea, pur 
şi simplu, a individualităţii. Dacă nu amin satis¬ 
facerea dorinţei mele — or, eu sînt hotărît să 
nu doresc decît ceea ce pot să obţin —, nu am 
parte nici de îndoieli, nici de conflicte. N-am de 
luat nici o hotărîre. Nefiind niciodată singur cu 
mine însumi, sînt întotdeauna aferat, fie în mun¬ 
ca mea, fie în distracţiile mele. Nu simt nici o 
nevoie să devin cu adevărat conştient de mine, 
căci căutarea plăcerii îmi absoarbe facultăţile. 
Eu sînt — ce? Un sistem organizat de dorinţe şi de 
satisfacţii bine angrenate. Lucrez pentru a-mi sa¬ 
tisface dorinţele, iar acestea sînt încontinuu ex¬ 
citate şi dirijate de maşina economică. Majorita¬ 
tea acestor pofte sînt sintetice; pînă şi apetitul 
sexual este stimulat într-un mod artificial. 
Aceasta este o condiţie necesară a rezultatului 
căutat: obţinerea unei populaţii mulate la siste¬ 
mul contemporan — formată din oameni „feri¬ 
ciţi", scutiţi de îndoieli şi care să trăiască fără 
conflicte, lăsîndu-se conduşi fără folosirea forţei. 

Plăcerea constă mai ales în a consuma şi „a 
absorbi"; mărfurile, spectacolele, hrana, băutu¬ 
rile, ţigările, oamenii, conferinţele, cărţile, fil- 

59 Aldous Huxley. Le Meilleur des Mondes. 

mele — totul este „îngurgitat, înfulecat 41 . Lumea 
e văzută ca un enorm obiect la care rîvnim, ca 
un măr gigantic, ca o sticlă uriaşă sau chiar ca 
o doică generoasă. Gît despre noi, noi sîntem cei 
alăptaţi, cei care aşteptăm continuu, plini de 
speranţe şi mereu dezamăgiţi. Cum am putea să 
împiedicăm acest lucru dacă naşterea noastră 
nu evoluează dincolo de sinul mamei, dacă nu 
sîntem niciodată înţărcaţi şi rămînem copii întîr- 
ziaţi, dacă nu depăşim niciodată stadiul recep¬ 
tivităţii ? 

In felul acesta indivizii se simt jenaţi, inferi¬ 
ori, insuficienţi, vinovaţi. Au impresia că există 
fără să trăiască şi văd că viaţa li se scurge ca 
nisipul printre degete. In ce fel reacţionează ei 
la aceste tulburări, create prin atitudinea lor 
pasivă? Printr-o altă formă de pasivitate, prin- 
tr-o exteriorizare constantă: flecărind. Ga şi în 
cazul autorităţii şi al consumului, un lucru care 
era productiv a fost transformat în contrariul 
său. 


3. Asociaţia verbală liberă şi libertatea 

cuvîntului 60 

Freud a descoperit principiul asociaţiei ver¬ 
bale libere. Dînd ideilor sale posibilitatea de a se 
exprima fără constrîngere, şi aceasta în prezen¬ 
ţa unui auditor competent, individul este deter¬ 
minat să-şi dezvăluie gîndurile şi sentimentele 
inconştiente, fără a fi sub influenţa somnului, a 
băuturii, a nebuniei sau a hipnozei. Psihanalis¬ 
tul descifrează dezvăluirile pacientului, pătrun- 
zînd mai bine sensul decît el însuşi, graţie unei 
eliberări a ideilor, reprimate de regulă prin influ- 

00 Preferăm conceptul psihanalitic de bază „asociaţia 
verbală liberă“ sintagmei „asociaţie liberă“ pentru a 
evidenţia mai clar procedeul psihanalitic de investigaţie 
spontană a fenomenelor din inconştient, deosebită de 
cea dirijată, la care, de altfel, se referă şi autorul în pagi¬ 
nile de faţă. — Nota trad. 

enţa convenţiilor. Dar, ca şi libertatea şi ferici¬ 
rea, asociaţia verbală liberă va degenera în cu- 
rînd. Mai întîi s-a alterat procedeul psihanalizei 
riguroase — nu întotdeauna, dar adeseori. El 
s-a transformat într-o flecăreală lipsită de sens. 
Unele şcoli au redus rolul analistului la cel al 
unui auditor înţelegător, capabil să repete con¬ 
fidenţele pacientului în termeni uşor diferiţi, 
dar fără să încerce interpretarea sau explicarea 
lor. Toate acestea pentru că nu trebuie să se 
atenteze la libertatea consultantului. Ideea freu- 
diană a asociaţiei verbale libere a devenit in¬ 
strumentul a numeroşi psihologi care se numesc 
consilieri, deşi singurul lucru de la care se abţin 
este tocmai acela de a da sfaturi. Aceşti oameni 
joacă un rol din ce în ce mai important în cali¬ 
tate de practicieni particulari şi de consilieri în 
industrie 61 . Care sînt efectele acestui procedeu? 
In orice caz, nimic asemănător cu cura pe care 
o preconiza Freud cînd a conceput asociaţia ver¬ 
bală liberă ca bază pentru o înţelegere valabilă 
a inconştientului. Se obţine mai degrabă un fel 
de „scădere de tensiune 41 , rezultînd dintr-o con¬ 
versaţie cu inima deschisă în faţa unui auditor 
plin de simpatie. Atîta timp cît individul păs¬ 
trează pentru sine gîndurile lui, ele sînt adesea 
cauze de tulburare; dar această tulburare poate 
fi profitabilă, căci el scrutează aceste idei, reflec¬ 
tează, încearcă sentimente, şi din această fră- 
mîntare interioară pot să se nască aspecte noi. 
In loc de aceasta, dacă gîndurile sînt rostite fără 
înconjur, dacă se suprimă concentrarea şi den¬ 
sitatea gîndirii, nimic nu poate să încolţească. 
La fel se întîmplă cu consumul satisfăcut ime¬ 
diat. Omul devine un sistem în interiorul căruia 
se efectuează un fel de du-te-vino continuu, fără 
tensiune, fără asimilare veritabilă, fără indivi- 


81 Vezi W.J. Dickson. The New Industrial Relations, 
Corneli University Press, 1948, şi discuţia lui G. Fried- 
mann în Oii va le travail humain?, Gallimârd, Paris, 1950, 
p. 142 şi urm. Vezi, de asemenea, Industrial Psychology 
de H.W. Harrell, Rinehart and Co., Inc., New York, 
1949, p. 372 şi urm. 

dualitate, fără nimic. Descoperirea lui Freud 
tindea să aducă la suprafaţă elementele ascunse 
ale inconştientului şi să dezvăluie fiinţa reală. 
Forma modernă a confidenţei faţă de un auditor 
binevoitor are un efect opus, deşi nemărturisit: 
ea îl face pe om să uite ceea ce este (dacă mai are 
destulă memorie), să înlăture orice tensiune şi 
să piardă sentimentul de sine. Aşa cum se ung 
maşinile, aşa se alină durerile oamenilor şi în 
special ale celor care muncesc în marile organi¬ 
zaţii. Sînt „momiţi 44 cu lozinci agreabile, cu avan¬ 
taje materiale, şi aceasta datorită înţelegerii psi¬ 
hologilor. 

Acest exerciţiu: a vorbi — a asculta a devenit 
distracţia de cameră a celor care nu pot să-şi per¬ 
mită să plătească un auditor profesional sau care 
preferă să aibă de-a face cu un profan. „A-ţi 
descărca sufletul 44 a devenit în prezent o ocupaţie 
sofistificată şi la modă. Nici o inhibiţie, nici un 
sentiment de ruşine, nici o reţinere. Omul poves¬ 
teşte evenimente tragice din viaţa sa cu tot atî- 
ta uşurinţă de parcă ar fi vorba de o altă persoa¬ 
nă destul de indiferentă sau de mici necazuri le¬ 
gate de automobilul lui. 

In realitate, psihologia şi psihiatria sînt pe 
cale de a-şi pierde funcţia lor fundamentală şi de 
a-şi asuma alta. De la oracolul din Delfi: „Cu- 
noaşte-te pe tine însuţi! 44 pînă la terapeutica lui 
Freud, rolul psihologiei a fost acela de a desco¬ 
peri „eul 44 , de a înţelege individul, de a dezvălui 
„adevărul care eliberează 44 . La ora actuală, în¬ 
trebuinţarea ştiinţelor psihologice, psihiatrice şi 
psihanalitice ameninţă să devină un instrument 
tocmai pentru manipularea oamenilor. Specia¬ 
liştii în acest domeniu decid ce este o persoană 
„normală 44 şi, pe de altă parte, determină ano¬ 
maliile. Ei stabilesc metode în măsură să permită 
adaptarea indivizilor, să-i facă fericiţi şi normali. 
In Cea mai bună dintre lumi 1 această condiţio¬ 
nare începe, datorită mijloacelor chimice, în 
prima lună a sarcinii şi durează pînă după puber¬ 
tate. In zilele noastre, ea începe puţin mai tîr- 

ziu. Repetarea continuă prin ziare, la radio şi 
televiziune constituie esenţa ei. Dar ea îşi gă¬ 
seşte deplina realizare în procedeele psihologiei 
moderne. Ceea ce a făcut Taylor pe planul mun¬ 
cii industriale fac psihologii pentru ansamblul 
personalităţii, întotdeauna sub numele de înţe¬ 
legere şi de libertate. Printre psihologi, psihiatri 
şi psihanalişti se întîlnesc numeroase excepţii 
de la această atitudine; totuşi, este sigur că evo¬ 
luţia actuală a acestor profesiuni constituie pen¬ 
tru dezvoltarea umană un pericol serios şi că 
specialiştii care le exercită devin comparabili cu 
preoţii unei noi religii — cea a amuzamentului, 
a consumului şi a lipsei de personalitate; ei sînt 
experţi în manipularea oamenilor şi devin pur¬ 
tătorii de cuvînt ai alienării. 


4. Raţiune, conştiinţă şi religie 

Ce se întîmplă cu aceşti trei factori într-o lume 
alienată? La o privire superficială, ei par înflori¬ 
tori. în ţările occidentale nu se mai poate vorbi 
de analfabeţi. în S.U.A., numărul tinerilor care 
frecventează universitatea se află constant în 
creştere. Toată lumea citeşte ziarele si vorbeşte 

t i > 

în termeni raţionali despre problemele lumii. In 
ce priveşte conştiinţa, majoritatea oamenilor ac¬ 
ţionează cu decenţă în domeniul îngust în care 
evoluează ei, lucru dealtminteri destul de sur¬ 
prinzător dacă se ia în considerare confuzia gene¬ 
rală a spiritelor. Să trecem la religie: este un fapt 
bine cunoscut ca apartenenţa la un cult este mai 
frecventă decît oricînd şi că marea majoritate a 
americanilor cred în Dumnezeu — cel puţin aceasta 
este concluzia sondajelor făcute în opinia publică. 
Totuşi, nu este nevoie să scormonim prea adînc 
pentru a face descoperiri mai puţin optimiste. 

Dacă luăm în considerare punctul de vedere al 
raţiunii, trebuie mai întîi să precizăm la ce capa¬ 
citate umană trebuie să ne referim. După cum am 
mai afirmat, este necesar să deosebim inteligenţa 
de raţiune. Prin inteligenţă înţeleg facultatea de 

a manipula concepte care trebuie să permită atin¬ 
gerea unui scop practic. Cimpanzeul care folo¬ 
seşte două beţe pentru a prinde o banană, deoa¬ 
rece nici unul din cele două nu este, el singur, 
suficient de lung pentru această operaţie, se ser¬ 
veşte de inteligenţă. Aşa acţionăm noi cînd efec¬ 
tuăm calcule care să ne permită realizarea pla¬ 
nurilor noastre. în acest sens, inteligenţa ne de¬ 
termină să luăm lucrurile aşa cum sînt ele şi să 
încercăm diferite combinaţii ce pot înlesni ma¬ 
nipularea lor. Inteligenţa este gîndirea pusă în 
slujba unei supravieţuiri biologice. Raţiunea, 
pe de altă parte, caută să înţeleagă; ea caută să 
pătrundă dincolo de suprafaţă, să descopere mie¬ 
zul, esenţa realităţii care ne înconjură. Raţiunea 
are un rol de jucat, dar rolul său este mai puţin 
destinat lumii fizice decît existenţei mentale şi 
spirituale. Totuşi, dacă se admite că actul pre¬ 
viziunii şi predicţiei depind adesea de identifi¬ 
carea forţelor subiacente naturii, raţiunea este 
adeseori reclamată, în viaţa individuală şi so¬ 
cială, pentru a prevedea — şi uneori acest lucru 
este necesar supravieţuirii fizice. 

Raţiunea presupune relaţia cu lumea şi cu sen¬ 
timentul de sine. Pentru cel care se mulţumeşte 
să fie un receptacol pasiv, compararea şi ma¬ 
nipularea ideilor, a impresiilor, a opiniilor este 
posibilă; dar el nu poate să le înţeleagă sensul. 
Descartes deducea existenţa omului ca individ 
din faptul că gîndeşte: gîndesc, deci sînt. Reci¬ 
proca este la fel de adevărată. Numai faptul că eu 
sînt „eu“, că nu mi-am pierdut individualitatea 
în impersonalul „ se“ , poate să-mi permită să gîn¬ 
desc, adică să-mi întrebuinţez raţiunea. 

Strîns legată de aceasta, lipsa simţului realită¬ 
ţii caracterizează persoana alienată. Această idee, 
în ce priveşte omul modern, se opune ideii larg 
‘ răspîndite că epoca noastră se distinge, în curentul 
istoric, printr-un realism mai mare. Or, a vorbi 
de realismul nostru este aproape o deformare 
paranoidă. Ce fel de realişti sîntem noi, care ne 
jucăm cu arme capabile să distrugă întreaga 
civilizaţie modernă, şi chiar planeta! Dacă un 

individ izolat ar fi surprins cu o asemenea înde¬ 
letnicire, ar fi închis imediat, şi dacă s-ar lăuda 
cu realismul său, psihiatrii ar considera această 
atitudine ca un simptom suplimentar al maladiei 
mentale. Dar, lăsînd aceasta la o parte, e clar că 
omul modern vădeşte o lipsă surprinzătoare de 
realism în toate domeniile: în ceea ce priveşte 
semnificaţia vieţii şi a morţii, bucuria şi durerea, 
sentimentele şi ideile serioase. El a escamotat 
realitatea existenţei umane, înlocuind-o printr-o 
pseudorealitate artificială şi înfrumuseţată; el s-a 
comportat aproape ca sălbaticii care şi-au pier¬ 
dut pămînturile şi libertatea în schimbul unor 
mărgele de sticlă. El s-a îndepărtat atît de mult 
de realitatea umană, încît ar putea să spună, îm¬ 
preună cu locuitorii din Cea mai bună dintre lumi: 
„Cînd individul simte, comunitatea se clatină“. 

Un alt factor constitutiv al realităţii contem¬ 
porane, factor deja menţionat, se exercită împo¬ 
triva raţiunii. De îndată ce o persoană nu poate 
să îndeplinească totalitatea unei sarcini, de în¬ 
dată ce dimensiunea lucrurilor şi amploarea or¬ 
ganizării acţiunilor umane depăşesc posibilităţile 
noastre de înţelegere, noi nu mai putem să per¬ 
cepem nimic ca pe un întreg. Ne este deci inter¬ 
zis să înţelegem legile subiacente ale diverselor 
fenomene. Inteligenţa este suficientă pentru a 
manipula corect o parte dintr-o entitate mai mare, 
fie că este vorba de o maşină sau de un stat. 
Dar raţiunea nu poate să se exercite decît dacă se 
angrenează în ansamblu, dacă se confruntă cu 
entităţi observabile şi manevrabile. Aşa cum există 
limite cantitative ale lungimilor de undă dincolo 
de care vederea şi auzul nostru nu mai pot să 
se exercite, raţiunea noastră este limitată la ceea 
ce este observabil ca un întreg. Cu alte cuvinte, 
plecînd de la un anumit grad de mărime, noi 
pierdem simţul concretului şi intervine abstrac¬ 
ţia. Odată cu ea, simţul nostru pentru realităţi 
se estompează. Aristotel a fost primul care a exa¬ 
minat această problemă; el credea că o aglomerare 
depăşind ca număr ceea ce am numi noi astăzi 
un mic oraş nu este viabilă. 

Dacă observăm calitatea gîndirii la omul alie¬ 
nat, vom fi frapaţi văzînd cît de mult s-a dez¬ 
voltat inteligenţa sa în timp ce raţiunea i s-a de¬ 
teriorat. El consideră „reali tatea“ ca ceva de la 
sine înţeles. El vrea să mănînce, să consume, să 
atingă, să manipuleze. Nici măcar nu se întreabă 
ce se ascunde în spatele aparenţelor, pentru ce 
lucrurile sînt aşa cum sînt şi care este devenirea 
lor. Este imposibil să absorbim semnificaţia, să 
consumăm sensul, iar în ceea ce priveşte viitorul, 
după noi , potopul\ Chiar între secolul al XlX-lea 
şi epoca noastră se pare că prostia a cunoscut o 
creştere considerabilă, dacă prin prostie înţelegem 
contrariul raţiunii, şi nu al inteligenţei. In ciuda 
lecturii ziarelor, făcută de fiecare cu religiozitate, 
lipsa de înţelegere în domeniul evenimentelor 
politice este, la drept vorbind, înspăimîntătoare: 
inteligenţa noastră ne ajută de fapt să producem 
arme pe care raţiunea noastră este incapabilă să 
le controleze. Cunoaştem cum se petrec lucrurile, 
dar ignorăm cauza şi scopul lor. Numeroase per¬ 
soane sînt înzestrate cu un coeficient de inteli¬ 
genţă ridicat, dar măsurătorile noastre se aplică 
memoriei, manipulării rapide a ideilor, şi nu ra¬ 
ţiunii. Acest lucru rămîne adevărat, în ciuda fap¬ 
tului că există oameni a căror raţiune se situează 
deasupra mediei, a căror gîndire este atît de pro¬ 
fundă şi de viguroasă cum n-a mai fost niciodată 
în istoria rasei umane. Dealtfel, ei nu gîndesc la 
fel ca masa şi sînt priviţi cu suspiciune, în ciuda 
succeselor lor extraordinare de ordin ştiinţific. 

Creierul electronic reprezintă o ilustrare exce¬ 
lentă a ceea ce înseamnă inteligenţa. El manipu¬ 
lează datele care îi sînt furnizate; le compară, le 
triază şi, eventual, oferă rezultate mai sigure şi 
mai rapide decît ar face-o un creier uman. Totuşi, 
condiţia indispensabilă constă în a-i furniza date 
exacte. Ceea ce creierul electronic nu poate să 
facă este să gîndească în mod creator, să pătrundă 
pînă la esenţa faptelor observate, să ajungă din¬ 
colo de datele pe care le-a primit. Dacă maşina 
poate să înzecească sau chiar să amelioreze inte¬ 
ligenţa, ea nu poate însă să înlocuiască raţiunea. 

Etica , înţeleasă în sensul tradiţiei greco-iudeo- 
creştine, este inseparabilă de raţiune. Ea se înte¬ 
meiază pe capacitatea de a emite judecăţi de va¬ 
loare bazate pe raţiune. Ea discerne binele de 
rău şi orientează actele după decizia sa. între¬ 
buinţarea raţiunii presupune existenţa eului; 
acelaşi lucru este valabil pentru judecăţile şi 
actele morale. Dealtminteri, atît în religia mono¬ 
teistă, cît şi în umanismul laic, principiul funda¬ 
mental este cel al preeminenţei persoanei umane. 
Scopul vieţii este atunci dezvoltarea dragostei 
şi a raţiunii, iar acest scop trebuie să transcendă 
toate activităţile umane. Cum poate morala să 
joace un rol activ şi semnificativ într-o viaţă în 
care omul nu este decît un individ slab, pus în 
slujba puternicului „ se “? Cum poate, apoi, con¬ 
ştiinţa să se dezvolte cînd principiul de viaţă este 
cel al conformităţii? Prin natura ei, conştiinţa 
este nonconformistă. Ea trebuie să fie capabilă 
să spună nu, chiar dacă toată lumea spune da. 
Şi pentru a putea face aşa, ea trebuie să fie sigură 
de corectitudinea judecăţii care îi motivează 
negaţia. După gradul în care un individ se con¬ 
formează, îi este imposibil să discearnă vocea 
conştiinţei sale si, mai mult încă, să acţioneze 
conform acestei voci. Conştiinţa nu se manifestă 
la omul care se simte ca un obiect, ca o marfă. 
Lucrurile care sînt schimbate pe piaţă sînt schim¬ 
bate după un fel de cod moral, cel al loialităţii 
mercantile. Problema vizează preţul echitabil al 
schimbului, fixat fără trişări şi fără vreo pre¬ 
siune din exterior. Această loialitate, nici bună, 
nici rea, reprezintă etica ce inspiră întreaga acti¬ 
vitate din cadrul pieţei. 

Aşadar, acest principiu de loialitate reprezintă 
o parte constitutivă a comportamentului nostru 
moral. Cine îl respectă, acela nu minte, nu în- 
şală, nu întrebuinţează forţa şi poate chiar să 
ofere o şansă altei persoane. O atare morală este 
însă alături de prescripţia creştină a iubirii aproa¬ 
pelui şi a progresului spiritual. Trăim deci într-o 
situaţie paradoxală: practicăm morala loialităţii 

mercantile şi profesăm etica creştină. Ne vom îm¬ 
piedica noi de o contradicţie atît de evidentă? 
Este indiscutabil că nu ne sinchisim de ea. De 
ce oare? Explicaţia trebuie căutată parţial în 
moştenirea celor patru mii de ani în cursul cărora 
s-a format conştiinţa noastră. In loc să se piardă, 
această moştenire a atins un fel de maturitate 
prin eliberarea progresivă a omului de forţele sta¬ 
tului feudal şi ale bisericii; ea a cunoscut o înflo¬ 
rire fără precedent în perioada cuprinsă între 
secolul al XVIII-lea şi epoca noastră. Participăm 
încă la această evoluţie; totuşi, în condiţiile vieţii 
noastre moderne, se pare că nu se pregăteşte o 
nouă înflorire. Gînd florile de astăzi se vor fi 
ofilit, nu vor mai exista, fără îndoială, alţi muguri. 

O altă explicaţie este dată de iscusinţa noastră 
de a reinterpreta eticile religioase şi umaniste în 
lumina moralei noastre practice. Un exemplu 
frapant în această privinţă îl constituie interpre¬ 
tarea regulii de aur. în semnificaţia sa originară, 
ebraică sau creştină, ea era expresia populară a 
maximei biblice: „Iubeşte-1 pe aproapele tău ca 
pe tine însuţi!“ Ulterior, ea s-a redus la: „Fii loial 
cînd faci un schimb. Dă atît cît te aştepţi tu însuţi 
să primeşti. Nu trişa!“ Nu e deloc surprinzător 
că această regulă de aur este la ora actuală sen¬ 
tinţa religioasă cea mai populară. Ea combină 
două sisteme opuse şi ne ajută să uităm contra¬ 
dicţia care ne separă. 

în timp ce noi trăim încă din moştenirea uma- 
nist-creştină, nu trebuie să fim surprinşi că gene¬ 
raţiile mai tinere se îndepărtează din ce în ce mai 
mult de etica tradiţională şi inaugurează o sălbă¬ 
ticie morală în complet contrast cu nivelul eco¬ 
nomic şi educativ atins de societatea noastră. 
Astăzi, în timp ce eram pe punctul să închei 
acest manuscris, am citit două articole. Unul 
este din „New York Times“ şi relatează despre 
moartea unui om, călcat în picioare într-un mod 
barbar, pînă a murit, de patru adolescenţi aparţi- 
nînd unor familii din burghezia înstărită. Celălalt 
articol, publicat în revista „Time“, reprezintă 
o descriere făcută de către şeful poliţiei diu 

Guatemala. In calitatea sa de şef al poliţiei în 
timpul dictaturii lui Ubico, el „perfecţionase o 
calotă de oţel menită să preseze şi să reducă 
capul, cu scopul de a pătrunde în secretele creie¬ 
rului şi de a sfărîma ideile politice considerate 
periculoase" 62 . Fotografia sa este publicată cu 
titlul: „Pentru a distruge ideile periculoase — un 
compresor". Se poate oare imagina o mai stupidă 
insensibilitate la asemenea manifestări extreme 
ale sadismului? Mai este atunci surprinzător că, 
într-o civilizaţie unde una dintre revistele cele 
mai populare îşi poate permite să publice aceste 
rînduri, adolescenţii nu simt nici un scrupul în 
a lovi un om pînă îl omoară? Brutalitatea şi cru¬ 
zimea pe care le zugrăvim în filme şi pe benzi de¬ 
senate care aduc mulţi bani nu explică oare destul 
barbaria şi vandalismul crescînde ale tineretului 
nostru? Cenzorii noştri supraveghează filmele 
pentru a tăia din ele toate scenele care ar putea 
să ducă publicul într-o ispită sexuală ilicită. Şi 
totuşi, cît de anodin ar fi acest rezultat în compa¬ 
raţie cu efectul dezumanizant al lucrurilor pe 
care cenzorii le tolerează şi pe care bisericile par 
să le considere insignifiante în raport cu păcatele 
tradiţionale. Neîndoielnic, noi mai beneficiem 
încă de o moştenire morală, dar vom ajunge foarte 
curînd să o delapidăm şi să o înlocuim prin etica 
din Cea mai bună dintre lumi sau din 1984 63 dacă 
nu vom şti să o recreăm în totalitatea modului 
nostru de viaţă. In prezent, această conduită 
morală mai poate fi observată în existenţa con¬ 
cretă a numeroşi indivizi, dar societatea ia dru¬ 
mul barbariei 64 . 

Toate consideraţiile referitoare la etică sînt va¬ 
labile şi pentru religie. Studiind rolul religiei la 
oamenii alienaţi, trebuie să definim ceea ce înţe- 

fl2 „Time“ din 23 august 1954. 

63 Utopie politică reacţionară a lui George Orwell, 
apărută sub titlul: Nineteen Eighty-Four , Harmonds- 
worth, Penguin Books, 1954. — Nota trad. 

64 Acelaşi punct de vedere este expus de A. Gehlen 
în opera sa extrem de profundă şi perspicace: Sozial 
psychologische in der Industriellen Gesellschaft , I.C.B. 
Mohr, 1949. 

legem prin aceasta. Dacă numim religie, în sensul 
cel mai larg al termenului, un sistem de orientare 
şi obiectele sale de devoţiune, putem să spunem 
că orice fiinţă umană este religioasă, deoarece 
nimeni nu poate să trăiască în afara unui asemenea 
sistem, rămînînd spirit pur. Astfel cultura noastră 
este tot atît de religioasă ca oricare alta; zeii 
noştri sînt maşina şi randamentul. Viaţa noastră 
îşi găseşte semnificaţia în progres, în mersul îna¬ 
inte, în aspiraţia spre culmi. Dar dacă prin religie 
Înţelegem monoteismul, religia noastră nu mai 
este decît unul din numeroasele articole expuse 
în vitrinele noastre. Monoteismul este incompa¬ 
tibil cu alienarea şi cu morala noastră mercan¬ 
tilă. El stipulează că dezvoltarea omului şi sal¬ 
varea sa, scopuri supreme ale vieţii, nu trebuie 
să fie niciodată subordonate vreunui alt scop. 
Deoarece Dumnezeu este nerecognoscibil şi inde¬ 
finibil, iar omul este făcut după chipul său, omul 
este de asemenea indefinibil. Deci este fără sens 
să-l considerăm ca un lucru. Lupta dintre mono¬ 
teism şi idolatrie este aceeaşi cu lupta care opune 
modul de viaţă productiv stării de alienare. Civi¬ 
lizaţia noastră este poate prima cu adevărat laică 
în istoria umanităţii. Noi ne-am lepădat de con¬ 
ştiinţă şi de grija pentru problemele fundamen¬ 
tale ale existenţei noastre. Noi nu mai simţim 
interes pentru sensul vieţii, nici pentru soluţiile 
posibile. Punctul nostru de vedere este că singurul 
scop care trebuie atins constă în a ne investi 
viaţa cu cele mai multe şanse posibile şi în a-i 
parcurge etapele evitînd accidentele grave. Majo¬ 
ritatea dintre noi cred în Dumnezeu şi admit în 
principiu existenţa lui; cei care nu cred în el 
consideră drept un dat nonexistenţa lui. Oricum, 
problema este tranşată, nimeni nu-şi pune serios 
întrebarea, iar această problemă nu împiedică pe 
nimeni să doarmă. De fapt, credinţa în Dumnezeu 
este privită atît din punct de vedere psihologic, 
cît şi religios. Dar fie că este vorba de problema 
propriei sale existenţe sau de cea a lui Dumnezeu, 
omul modern este indiferent. Aşa cum loialitatea 


175 



impersonală a înlocuit dragostea fraternă, Dum¬ 
nezeu a devenit îndepărtatul Director General 
al Universului. Se ştie că El este prezent, că El 
dirijează spectacolul — care ar putea să se des¬ 
făşoare şi fără El —, că nu-1 putem vedea, dar că 
El conduce totul, în timp ce fiecare „îşi joacă 
rolul 41 . 

Aşa-zisa „renaştere 44 religioasă la care asistăm 
este, probabil, cea mai dăunătoare contribuţie 
adusă vreodată monoteismului. Există oare un 
mai mare sacrilegiu decît cel de a vorbi de „omul 
situat deasupra noastră 44 , decît cel de a învăţa 
o rugăciune în care Dumnezeu să fie invocat ca 
un asociat în afaceri, decît cel de „a vinde 44 re¬ 
ligia cu mijloacele întrebuinţate pentru vinderea 
săpunului? 

Ţinînd seama de toate acestea, s-ar putea crede 
că pastorii, preoţii şi rabinii şi-ar asuma ca sar¬ 
cină să critice capitalismul modern. Or, dacă este 
adevărat că anumite critici în acest sens au fost 
formulate din vîrful ierarhiei catolice şi de către 
un anumit număr de pastori şi de rabini cu po¬ 
ziţii mai puţin înalte, ansamblul bisericilor apar¬ 
ţine totuşi forţelor conservatoare, care, în socie¬ 
tatea modernă, se servesc de religie pentru a men¬ 
ţine omul activ şi satisfăcut în cadrul unui sistem 
profund nereligios. Prea mulţi dintre noi nu văd 
religia noastră evoluînd spre idolatrie decît cu 
preţul unei mari încordări de energie şi de con¬ 
ştiinţă, cu ajutorul căreia noi am putea să luptăm 
împotriva ei, în loc să facem declaraţii în legătură 
cu Dumnezeu. 


5. Munca 

Care este semnificaţia muncii într-o societate 
alienată? 

Am răspuns deja în treacăt la această între¬ 
bare în legătură cu alienarea, considerată în 
general. Dar această problemă fiind de cea mai 
mare importanţă nu numai pentru înţelegerea 

societăţii noastre, ci şi pentru orice încercare de 
a crea o societate mai sănătoasă, se cuvine ca 
natura muncii să fie studiată separat aici. 

Cu excepţia celui care exploatează pe altul, 
omul trebuie să muncească pentru a trăi. Oricît 
de rudimentare şi de simple ar fi mijloacele sale 
de muncă, el s-a ridicat prin însuşi faptul produc¬ 
ţiei deasupra regnului animal. Pe drept cuvînt, 
omul a fost definit drept „animalul capabil să 
producă“. Dar munca nu este pentru om numai o 
necesitate inevitabilă, ci ea reprezintă şi elibe¬ 
rarea sa faţă de natură, autoproducerea sa ca 
fiinţă socială independentă. în procesul muncii, 
omul se modelează şi se transformă pe sine însuşi 
prin acţiunea sa asupra naturii. El se desprinde 
de natură, stăpînind-o; el îşi dezvoltă astfel capa¬ 
cităţile de colaborare, de raţiune şi simţul său 
pentru frumos. El se rupe de comuniunea sa ori¬ 
ginară cu natura, dar numai pentru a se uni din 
nou cu ea ca stăpîn şi constructor al ei. Munca 
îl ajută să-şi dezvolte individualitatea, să-şi per¬ 
fecţioneze îndemînarea, să-şi mărească forţele 
creatoare. In această privinţă există numeroase 
exemple: frumoasele picturi rupestre din sudul 
Franţei, ornamentaţia armelor la populaţiile pri¬ 
mitive, statuile templelor din Grecia antică, ca¬ 
tedralele din evul mediu, mobilele executate de 
meşteri iscusiţi, cultura florilor, a cerealelor sau 
arboricultura — toate sînt manifestări nenumă¬ 
rate ale priceperii si raţiunii umane. 

In istoria Occidentului, meşteşugurile, în spe¬ 
cial în formele pe care le-au îmbrăcat în secolele 
al XlII-lea şi al XlV-lea, constituie una din cul¬ 
mile muncii creatoare. In acel timp, munca nu 
era o simplă activitate utilă, ea oferea şi o satis¬ 
facţie profundă. Trăsăturile esenţiale ale meşte¬ 
şugului au fost foarte lucid descrise de G.-W. Mills: 
„Nici o altă motivaţie în afară de fabricarea reu¬ 
şită a obiectului nu justifică munca. Elementele 
cotidiene ale sarcinii ce trebuie îndeplinite sînt 
pline de sens, deoarece în mintea lucrătorului ele 
sînt inseparabile de rezultatul eforturilor sale. 
Meşteşugarul este liber să controleze propria sa 

muncă; aşadar, el are posibilitatea să tragă din 
ea învăţăminte. Astfel, el poate să utilizeze şi 
să-şi dezvolte îndemînarea şi capacităţile. Intre 
muncă şi joc, muncă şi cultură nu există o 
ruptură. Mijloacele de existenţă ale meşteşu¬ 
garului determină şi impregnează întregul său 
mod de viaţă“ 65 . 

Odată cu destrămarea structurilor medievale 
şi cu apariţia modurilor de producţie moderne, 
semnificaţia şi rolul muncii s-au schimbat funda¬ 
mental, mai ales în ţările protestante. Speriat 
de libertatea sa proaspăt cucerită, omul a fost 
obsedat de nevoia de a-şi atenua îndoielile şi te¬ 
merile, dedicîndu-se unei activităţi febrile. Re¬ 
zultatul, eşec sau succes, era decisiv în ce priveşte 
damnarea sau salvarea lui. în loc să rămină o 
activitate dătătoare de plăcere şi satisfacţii, munca a 
devenit o datorie şi o obsesie. Cu cît creşteau posi¬ 
bilităţile de a cîştiga bani prin muncă, cu atît 
munca era considerată un simplu mijloc de a do- 
bîndi succesul şi îndestularea. Pentru a relua 
termenii lui Max Weber, munca a devenit resor¬ 
tul principal al unui sistem „de ascetism interior“, 
un răspuns la angoasa omului izolat şi solitar. 

Totuşi, munca nu a avut această semnificaţie 
decît pentru membrii claselor mijlocii şi supe¬ 
rioare, a căror situaţie le permitea să acumuleze 
capital şi să întrebuinţeze munca altora. Pentru 
imensa majoritate a celor care nu aveau de vîn- 
zare decît forţa lor fizică, munca nu a mai în¬ 
semnat nimic altceva decît muncă forţată. Mun¬ 
citorul din secolele al XVIII-lea şi al XlX-lea, 
constrîns să muncească 16 ore pe zi dacă nu voia 
să moară de foame, nu acţiona astfel pentru a-1 
servi pe Domnul, nici pentru a ajunge să se si¬ 
tueze printre cei aleşi, ci numai pentru că era 
obligat să muncească. In primele secole ale erei 
moderne apare o semnificaţie dublă pentru muncă: 
ea reprezintă o datorie la clasele mijlocii, o muncă 
forţată în mediile care, în afară de forţa fizică, 
nu posedă nimic de vînzare. 

65 C.-W. Mills. White Collar , Oxford University Press, 
New York, 1951, p. 220. 

Atitudinea religioasă, care făcea din muncă 
o datorie şi prevala încă în secolul al XlX-lea, 
s-a schimbat mult în cursul ultimelor decenii. 
Omul modern nu ştie ce să facă din el însuşi, cum 
să-şi umple viaţa într-un mod satisfăcător — şi 
atunci munceşte, cu scopul de a îndepărta de la 
sine o plictiseală insuportabilă. Dar munca a în¬ 
cetat să fie o obligaţie religioasă şi morală, aşa 
cum o înţelegea burghezia din secolele al XVIII-lea 
şi al XlX-lea. A apărut un element nou. Pro¬ 
ducţia crescîndă, tendinţa de a face lucruri tot 
mai mari, tot mai bune sînt în prezent scopuri 
în sine; acestea sînt idealurile noastre moderne. 
Munca s-a alienat încetul cu încetul de persoana 
muncitorului. 

Care este soarta muncitorului în uzină? El 
cheltuieşte cea mai bună parte din energia sa, 
timp de 7 sau 8 ore pe zi, pentru a produce „ceva 44 . 
Munca lui îi este indispensabilă pentru cîştigarea 
existenţei, dar rolul său este mai ales pasiv. El 
îndeplineşte o mică funcţie izolată într-un an¬ 
samblu de producţie complicat şi foarte organi¬ 
zat, şi nu se vede niciodată confruntat cu „pro¬ 
dusul său 44 global; sau, dacă i se întîmplă acest 
lucru, atunci i se întîmplă nu în calitatea lui de 
producător, ci de consumator; şi pentru aceasta 
trebuie să dispună de suma de bani necesară. El 
nu mai are raporturi cu obiectul în realitatea 
fizică a acestuia, după cum nu are nici cu aspec¬ 
tele sale mai vaste, economice şi sociale. El nu 
are nici o idee despre motivele pentru care se 
produce un lucru mai degrabă decît un altul, iar 
nevoile societăţii în acest domeniu îi sînt total 
necunoscute. încălţămintea, automobilele, apa¬ 
ratele electrice sînt fabricate de „întreprindere 41 , 
care se serveşte de maşini. El constituie mai cu- 
rînd o parte a maşinii decît stăpînul ei. în loc să 
fie sub ascultarea lui, pentru a îndeplini în locul 
lui sarcinile rezervate energiei fizice pure, maşina 
a devenit stăpînul lui. în loc ca maşina să în¬ 
locuiască energia umană, omul a devenit un sub¬ 
stitut al maşinii. Munca sa poate fi definită ca 
realizarea de operaţii care nu pot fi făcute de maşini. 

Munca nu mai are semnificaţie pe planul acti¬ 
vităţii umane, ea nu mai este decît un mijloc 
pentru a cîştiga bani. în legătură cu muncitorii 
din industria de automobile, P. Drucker exprimă 
foarte succint această idee: „Pentru marea majori¬ 
tate a acestor lucrători, singura justificare a muncii 
este plata salariului, şi nimic care să aibă legătură 
cu produsul sau cu munca. Aceasta apare ca anti- 
naturală, ca un mijloc neplăcut, stupid şi ridicol 
de a cîştiga bani, o ocupaţie lipsită de importanţă 
şi de demnitate. Toate acestea favorizează lucrul 
de mîntuială, nepăsarea şi toate trucurile inven¬ 
tate pentru a cîştiga aceeaşi sumă printr-un efort 
mai mic. Nu-i de mirare, în aceste condiţii, că 
muncitorul este nefericit şi nemulţumit; plata 
unui salariu nu constituie o bază suficientă pentru 
respectul de sine" 66 . 

Acest gen de relaţie între muncitor şi munca sa 
rezultă din întreaga organizare socială de care 
aparţine el. Fiind „angajat" 67 , el nu este cu ade¬ 
vărat activ, nu-i incumbă o responsabilitate; el 
nu are de executat decît o sarcină fragmentată, 
iar singurul său interes constă în a cîştiga destui 
bani pentru a acoperi nevoile sale şi ale familiei 
sale. Nu se aşteaptă şi nu se doreşte de la el ni¬ 
mic altceva. El face parte din echipamentul între¬ 
buinţat de capital, şi aceasta determină rolul 
şi funcţia lui. în cursul ultimelor decenii, o aten¬ 
ţie sporită a fost acordată psihologiei muncito¬ 
rului şi atitudinii lui faţă de munca sa, adică 
„problemei umane a industriei". Dar însăşi această 
expresie trădează un sens ascuns: ceea ce ar tre¬ 
bui studiat este „problema industrială a fiinţelor 
umane " mai curînd decît „problema umană a 
industriei ". 

66 Vezi Peter Drucker. Concept of the Corporation , The 
John Day Company, New York, 1946, p. 179. 

67 Cuvîntul englez „employed“, ca şi cuvîntul german 
„angestellt” se raportează mai degrabă la obiecte decît 
la fiinţe umane. Noi ne raportăm la această nuanţă. 
(Termenul francez „employâ” are un dublu înţeles, de 
„angajat“ şi de „întrebuinţat”. — Nota trad.) 

Intr-adevăr, majoritatea cercetărilor efectuate 
in acest sens au ca scop creşterea productivităţii 
muncitorului şi suprimarea conflictelor în mediul 
muncii. Psihologia joacă rolul său, permiţînd 
tratarea muncitorilor şi a funcţionarilor în felul 
unor maşini al căror randament este superior 
cînd sînt bine gresate. In timp ce Taylor se in¬ 
teresa în special de îmbunătăţirea întrebuinţării 
muncitorului, psihologii industriei acordă atenţie 
„psihicului 41 muncitorului. Ideea subiacentă este 
aceasta: dacă randamentul său este mai bun atunci 
cînd el este fericit, să-i oferim plăceri, securitate, 
satisfacţii, cu condiţia ca producţia să crească, 
iar fricţiunile să se atenueze. In numele „rela¬ 
ţiilor umane 44 , muncitorul este tratat ca o fiinţă 
total alienată. Relaţiile cu publicul sînt laitmo¬ 
tivul care dirijează toate eforturile. Să cităm 
cuvintele unuia dintre cei mai cunoscuţi psi¬ 
hiatri americani, apărute în „Time 44 . 

El se adresează unui grup de o mie cinci sute 
de agenţi din mari magazine cu autoservire: 
„Procurăm o satisfacţie mai mare clienţilor noştri 
dacă sîntem fericiţi... Aceasta se va traduce prin 
bani mulţi şi grei, cel puţin dacă vom fi în stare 
să punem în practică unele din principiile gene¬ 
rale care reglementează valorile şi relaţiile uma¬ 
ne 44 . Cînd se pronunţă „relaţii umane 44 , se au în 
vedere aici relaţiile cele mai puţin umane, cele 
care se stabilesc între automatele alienate. Se 
evocă fericirea, dar aceasta înseamnă rutinizarea 
perfectă care a eliminat ultima îndoială şi orice 
spontaneitate. 

Caracterul alienat şi profund neplăcut al mun¬ 
cii se manifestă prin două reacţii: prima este 
idealul de lenevie absolută; a doua, solid înrădă¬ 
cinată, deşi adeseori inconştientă, este ostilitatea 
faţă de muncă şi de tot ce se raportează la ea. 

Nu ne este greu să recunoaştem aspiraţia larg 
răspîndită spre lenevie totală şi spre pasivitate. 
Publicitatea noastră apelează la acest instinct 
mai mult chiar decît la apetitul sexual. Desigur, 
există numeroase obiecte utile şi care ne scutesc de 
efort. Dar această utilitate serveşte adesea la a 

raţionaliza atracţia pasivităţii receptive. Un pa¬ 
chet de fulgi de cereale pentru micul dejun este 
prezentat ca „nou, mai uşor de mîncat“. Un apa¬ 
rat electric de prăjit pline este descris în felul 
următor: „...Gel mai original aparat electric de 
prăjit pline din lume! El face totul pentru dumnea¬ 
voastră. Nu mai este nevoie să introduceţi pli¬ 
nea; graţie motorului său electric, el vă ia încet 
plinea dintre degete u . Gîte cursuri de limbi străine 
sau de alte discipline nu sînt anunţate prin lo¬ 
zinca: „învăţaţi fără efort, fără să vă încurcaţi 
cu toate vechile metode“. Publicitatea unei com¬ 
panii de asigurare a vieţii, cu imaginea unui cuplu 
în vîrstă, ieşit la pensie după vîrsta de şaizeci 
de ani şi care îşi petrece viaţa călătorind, este 
foarte cunoscută în S.U.A. 

Radioul şi televiziunea dezvăluie un alt ele¬ 
ment al acestei aspiraţii spre lenevie: magia 
apăsării pe un buton. Apăsînd sau învlrtind un 
buton, se poate asculta muzică, discursuri, trans¬ 
misii sportive, iar la televiziune pot fi văzute 
evenimente din întreaga lume. Plăcerea de a con¬ 
duce maşina ţine în mare parte de această satis¬ 
facţie de a apăsa pe un buton. Prin acest act lipsit 
de efort se pune în mişcare un motor puternic; 
doar cu un pic de îndemînare şi osteneală, condu¬ 
cătorul auto ajunge să se simtă stăpînul spaţiu¬ 
lui. 

Dar există o reacţie mult mai serioasă şi pro¬ 
fundă faţă de plictiseala şi de absurditatea ine¬ 
rente muncii. Este vorba de o ostilitate mult mai 
puţin conştientă decît aspiraţia noastră spre 
inactivitate. Mulţi oameni de afaceri se simt pri¬ 
zonierii întreprinderii lor şi ai mărfurilor pe care 
le vînd. Faţă de produsele lor încearcă un senti¬ 
ment difuz de fraudă şi dispreţ. îşi detestă cli¬ 
enţii, care îi constrîng să joace comedia vînzării, 
şi pe concurenţii lor, deoarece aceştia reprezintă 
o ameninţare pentru ei. Simt un fel de arţag faţă 
de angajaţii, ca şi faţă de superiorii lor, deoarece 
aceştia se află într-o competiţie continuă cu ei. 
Dar cel mai mare rău dintre toate este că ei înşişi 

se urăsc văzînd cum viaţa li se scurge fără o altă 
satisfacţie decît aceea, efemeră, a succesului. 
Toate aceste sentimente sînt în mare parte in¬ 
conştiente, şi dacă vreo idee de acest gen ajunge 
uneori la lumina conştiinţei, ea este atît de peri¬ 
culoasă încît este imediat refulată. 


6. Democraţia 

Exprimarea alegătorilor, în democraţia moder¬ 
nă, este tot atît de alienată ca şi munca. Princi¬ 
piul democratic cere ca voinţa generală a unui 
popor, şi nu aceea a unui şef unic sau a unui 
grup particular, să fie cea care dirijează eveni¬ 
mentele şi determină soarta întregii naţiuni. Se 
presupune că cetăţenii, alegîndu-şi reprezentanţii 
şi încredinţîndu-le dreptul de a stabili legile, parti¬ 
cipă într-un mod efectiv la gestiunea proble¬ 
melor publice. Sistemul separării puterilor a fost 
în mod ingenios creat pentru a proteja integri¬ 
tatea justiţiei şi pentru a menţine echilibrul între 
puterile executivă şi legislativă. In principiu, 
toţi cetăţenii se bucură de o influenţă identică 
şi au o responsabilitate egală. 

In realitate, democraţia a fost victima unei 
contradicţii importante. Implantată în state unde 
domneau flagrante inegalităţi de avere şi de 
venit, ea s-a ciocnit de dorinţa claselor privile¬ 
giate de a-şi păstra prerogativele lor; statu-quo-ul 
le păstra, într-adevăr, ceea ce nu ar fi făcut un 
vot fidel care ar fi exprimat voinţa unei majo¬ 
rităţi lipsite de bunuri. Pentru a îndepărta un 
asemenea pericol au fost excluse mai întîi de la 
dreptul de vot un mare număr de persoane fără 
avere, fiind necesară o evoluţie îndelungată pentru 
a se ajunge la votul universal. 

In secolul al XlX-lea se credea că acest vot 
va rezolva toate problemele democraţiei. O’Con- 
nor, unul dintre partizanii înfocaţi ai Cartei, 
spunea în 1838: „Introducerea votului universal 
va transforma complet societatea, înlocuind pru- 

denţa, îndoiala şi suspiciunea prin dragostea fră¬ 
ţească, interesul reciproc şi încrederea universală 41 . 
In 1842 el adăuga: „...La şase luni după adop¬ 
tarea Cartei, fiecare bărbat, fiecare femeie şi 
fiecare copil al ţării vor fi bine hrăniţi, bine 
adăpostiţi şi îmbrăcaţi convenabil 4468 . De atunci 
toate marile democraţii au instituit votul uni¬ 
versal pentru bărbaţi şi, cu excepţia Elveţiei, 
pentru femei. Or, chiar şi în ţările cele mai 
bogate, o treime din populaţie era încă, pentru 
a-1 cita pe Franklin D. Roosevelt, „prost hră¬ 
nită, prost îmbrăcată şi adăpostită în condiţii 
nesatisfăcătoare 44 . 

Intrarea în vigoare a votului universal nu a 
dezamăgit numai pe partizanii Cartei, ci şi pe 
toţi cei care crezuseră în eficienţa lui pentru a 
face din cetăţeni personalităţi responsabile, active 
şi independente. A devenit evident că problema 
actuală a democraţiei nu mai este legată de neuni- 
versalitatea dreptului de vot, ci de modul în care 
se exercită votul universal. 

Cum ar putea un popor să-şi exprime voinţa 
„sa 44 dacă nu are nici convingeri, nici voinţă, 
dacă este format dintr-o mulţime de automate 
alienate ale căror gusturi şi opinii sînt manipulate 
şi condiţionate de maşină? In asemenea condiţii, 
votul universal nu mai este decît un fetiş. Dacă 
un guvern este în măsură să demonstreze că toată 
lumea are drept de vot şi că buletinele sînt numă¬ 
rate corect, este vorba, desigur, de o democraţie. 
Iar dacă rezultatul alegerilor este falsificat sau 
dacă oamenilor le este teamă să se pronunţe îm¬ 
potriva partidului aflat la putere, regimul este 
atunci antidemocratic. Dacă este adevărat că 
alegerile libere sînt profund deosebite de alege¬ 
rile regizate, nu trebuie să uităm totuşi că alege¬ 
rile, chiar şi libere, nu exprimă în mod necesar 
„voinţa poporului 44 . Să presupunem că o marcă 
de pastă de dinţi este anunţată printr-o publici¬ 
tate zgomotoasă; în cazul în care majoritatea 

08 Citat după J.R.M. Buther. History of England , 
Oxford University Press, Londra, 1928, p. 86. 

oamenilor ar cumpăra această pastă, ar fi zadar¬ 
nic să se afirme că consumatorii au „ales-o“ ne¬ 
siliţi de nimeni. Tot ce s-ar putea spune în acest 
caz este că publicitatea a avut un rol hotărîtor 
în a convinge milioane de persoane de adevărul 
reclamei ei. 

Intr-o societate alienată, oamenii votează în- 
tr-un mod destul de asemănător cu cel în care 
îşi cumpără produsele. Ei îşi pleacă urechea la 
trîmbiţele propagandei, şi acest zgomot are asupra 
lor un efect mai mare decît realitatea faptelor. 
In cursul ultimilor ani am putut constata influ¬ 
enţa crescîndă a „relaţiilor publice" asupra pro¬ 
pagandei politice. Obişnuiţi să îndemne publicul 
să cumpere atît cît acesta dispune de bani, repre¬ 
zentanţii acestei metode procedează într-o ma¬ 
nieră asemănătoare cu ideile şi cu şefii politici. 
Ei se servesc de televiziune pentru a lăuda perso¬ 
nalităţile politice, aşa cum se procedează cu o 
marcă de săpun. Fie că este vorba de vînzări sau 
de alegeri, ceea ce contează nu este nici raţiona¬ 
litatea, nici utilitatea a ceea ce se prezintă. Acest 
fenomen şi-a găsit o ilustrare recentă în prognozele 
privind partidul republican. De cum începe să se 
întrevadă victoria sa posibilă, se fac eforturi să se 
găsească o personalitate care să accepte să-l re¬ 
prezinte — şi care va obţine voturile. Ceea ce 
aminteşte destul de sugestiv prezentarea unei 
mărci de ţigări de către un sportiv celebru sau 
de către un actor de cinema. 

Pe scurt, funcţionarea maşinăriei politice nu 
diferă prea mult într-o ţară democratică de pro¬ 
cedeele vînzării întrebuinţate pe piaţă. Partidele 
politice îndeplinesc aici rolul marilor întreprin¬ 
deri comerciale, iar politicienii de carieră încearcă 
să vîndă publicului marfa lor. Metodele lor amin¬ 
tesc din ce în ce mai mult de cele ale presiunii 
publicitare. J.A. Schumpeter, observator lucid 
al scenei economice şi politice, a vorbit despre 
acest aspect în termeni deosebit de clari. El ex¬ 
pune astfel conceptul clasic de democraţie în 
secolul al XVIII-lea: „Metoda democratică în- 

seamnă funcţionarea unei instituţii care permite 
obţinerea de decizii politice capabile să asigure 
binele comun, determinînd poporul să aleagă re¬ 
prezentanţii susceptibili să execute voinţa sa“ 69 . 
Urmează o analiză a atitudinii omului modern 
faţă de problema avutului obştesc; concluzia este 
destul de apropiată de ideea exprimată mai îna¬ 
inte. „Dar de îndată ce ne îndepărtăm de intere¬ 
sele private pentru a pătrunde în acest vast do¬ 
meniu al problemelor naţionale şi internaţionale, 
lipsit de legături directe şi precise cu interesele 
noastre individuale, exprimarea voinţei, gestiunea 
afacerilor şi metodele de ingerinţă încetează în 
curînd să corespundă doctrinei clasice. Ceea ce mi 
se pare cel mai semnificativ şi mai important este 
tocmai că simţul realităţii a devenit din acel 
moment atît de total absent. In economia psihică 
a cetăţeanului-tip, marile probleme politice sînt 
puse pe acelaşi plan cu distracţiile sale, care n-au 
devenit chiar o «marotă», şi cu toate subiectele 
de o importanţă banală. Toate acestea par înde¬ 
părtate, mult mai puţin reale decît propunerea 
unei afaceri. Pericolul poate să nu fie grav sau, 
dimpotrivă, să se concretizeze; oricum, totul se 
petrece ca într-o lume imaginară. 

Această atrofiere a simţului realităţilor dimi¬ 
nuează nu numai simţul responsabilităţii, ci şi 
exercitarea voinţei. Bineînţeles, fiecare are ma¬ 
niera lui de a se exprima, dorinţele şi visurile 
lui, precum şi motivele lui de a cîrti; fiecare are 
gusturile şi repulsiile lui. Dar acestea nu prezintă 
calităţile unei voinţe conştiente — suport psihic 
al unui act reflexiv şi premeditat. De fapt, 
cînd un cetăţean se gîndeşte la problemele na¬ 
ţionale este înclinat să le vadă ca depăşind com¬ 
petenţa şi sfera sa de preocupări, şi nimic nu poate 
ameliora această poziţie. Ele sînt văzute ca apar- 
ţinlnd unui comitet situat dincolo de capacitatea 
lui de înţelegere şi care reprezintă toată naţiunea: 
iată de ce el va depune mai puţine eforturi pentru 

09 Joseph A. Schumpeter. Capitalism , Socialism and 
Democracy, Harper and Brothers, New York şi Londra, 
1947, p. 250. 

a încerca să rezolve o problemă politică decît 
pentru a juca o partidă de bridge. 

Această abandonare a responsabilităţilor şi 
această lipsă de voinţă de a acţiona explică, la 
rîndul lor, ignoranţa cetăţeanului de rînd şi la¬ 
cunele lui în materie de politică internă şi ex¬ 
ternă; dealtfel, aceste constatări sînt mult mai 
şocante la indivizii evoluaţi şi instruiţi sau foarte 
activi în domenii extrapolitice decît la oamenii 
fără studii şi cu situaţii modeste. Informaţia este 
abundentă şi larg difuzată, dar aceasta nu pare 
foarte eficace. Să nu fim însă surprinşi de acest 
lucru. Să comparăm numai atitudinea unui jurist 
faţă de dosarele sale cu atitudinea sa faţă de eve¬ 
nimentele politice expuse în ziarul pe care-1 ci¬ 
teşte. In primul caz, el se simte capabil să judece 
cu pertinenţă cazul prezentat, datorită experien¬ 
ţei căpătate şi interesului acumulat în cursul 
anilor săi de muncă. El îşi exercită cu plăcere 
competenţa şi aptitudinile în studierea dosarului 
său. în cel de-al doilea caz, el nu-şi dă osteneala 
să examineze fondul problemei; nu simte nevoia 
să discearnă informaţia care i se prezintă şi nu 
are timp să discute despre ea pe îndelete. Aşadar, 
în afară de responsabilitatea imediată, care in¬ 
cită la iniţiativă, ignoranţa deformează un volum 
de informaţii, altminteri exacte şi complete. Ea 
persistă chiar în eforturile meritorii depuse în 
vederea depăşirii nivelului de informaţii şi al 
învăţării artei de a o folosi prin conferinţe, cursuri, 
grupuri de discuţii. Fără a fi nule, rezultatele 
sînt slabe. Oamenii nu pot să se ridice la înţele¬ 
gerea unei astfel de necesităţi. 

Astfel, cetăţeanul-tip îşi coboară nivelul mental 
de îndată ce se angajează în arena politică. El 
discută şi analizează problemele într-o manieră 
.pe care ar taxa-o drept infantilă în cadrul dome¬ 
niului său profesional. El redevine un primitiv" 70 . 

Schumpeter observă, de asemenea, paralelismul 
existent între condiţionarea voinţei populare în 
materie politică şi condiţionarea ei pe plan co- 

70 Op. cit., p. 181. 

mercial. „Mijloacele întrebuinţate în ambele ca¬ 
zuri — spune el — sînt absolut analoage. în 
ambele cazuri se remarcă aceleaşi eforturi de a 
angaja subconştientul. Aceeaşi tehnică suscită 
asociaţii, favorabile sau nu, dar în orice caz cu 
atît mai eficace cu cît sînt mai puţin raţionale. 
Se practică aceleaşi reticenţe, se evită aceleaşi 
lucruri şi se stimulează opinia prin afirmaţii re¬ 
petate, cu atît mai convingătoare cu cît sînt 
lipsite de argumente valabile şi cu cît se abţin 
să facă apel la spiritul critic al oamenilor. Şi to¬ 
tul se desfăşoară pe măsură. Din nefericire, aceste 
diverse artificii au efecte mult mai grave atunci 
cînd este vorba de probleme politice decît atunci 
cînd vizează numai viaţa particulară şi profesio¬ 
nală. Portretul celei mai frumoase fete din lume 
se va dovedi cu timpul neputincios să contribuie 
la vînzarea unor ţigări proaste. Nici o garanţie 
asemănătoare nu însoţeşte efectul măsurilor po¬ 
litice. Multe decizii de importanţă primordială 
sînt de asemenea natură, încît publicul nu poate 
să aibă în nici un caz despre ele o experienţă 
prealabilă şi ferită de prejudecăţi. Şi chiar dacă 
s-ar întîmpla acest lucru, judecata ar fi mult 
mai dificil de formulat decît în cazul unei mărci 
de ţigări, deoarece este mult mai greu şi mai spinos 
să-i interpretăm efectele 4471 . 

Pe această bază, Schumpeter ajunge la o de¬ 
finiţie a democraţiei care, mai puţin optimistă 
decît precedenta, este, fără îndoială, mai realistă: 
„Metoda democratică încredinţează unei instituţii 
sarcina de a ajunge la decizii politice luate de 
indivizi care au cucerit acest drept la capătul unei 
lupte competiţionale avînd ca scop obţinerea voturi¬ 
lor cetăţenilor ^*. 

La cele precedente se adaugă un alt punct de 
vedere, care vizează mai mult exprimarea opiniei 
decît formarea sa. Vreau să vorbesc aici de rolul 
jucat de acţionar în marile întreprinderi din 
S.U.A. şi de influenţa pe care acesta o exercită 
asupra conducerii. 

n lbid. 

* Sublinierea autorului. — Nota trad . 

După cum am semnalat deja, proprietatea fir 
melor de mari dimensiuni se află astăzi în mîinile 
a. sute de mii de indivizi, din care fiecare posedă 
d parte extrem de mică din întreg. Pe plan juri¬ 
dic, acţionarii sînt proprietarii întreprinderii, ceea 
ce le dă dreptul de a-i stabili politica şi de a de¬ 
semna pe membrii conducerii. Or, în practică, 
ai au un foarte superficial simţ al responsabilităţii 
faţă de întreprindere şi lasă să acţioneze direcţia 
din moment ce partea lor din dividende le revine 
cu regularitate. Marea lor majoritate nu-şi dă 
osteneala să asiste la şedinţe, preferind să delege 
conducerii atribuţiile lor. Aşa cum am văzut, 
numai 6% din marile întreprinderi sînt controlate 
de ansamblul sau de majoritatea proprietarilor lor 

Intr-o democraţie modernă, controlul puterilor 
este destul de asemănător cu cel al unei firme 
puternice. Mai mult de jumătate din alegători 
îşi exprimă personal alegerea lor, între două par¬ 
tide organizate pentru competiţie şi pentru luptă, 
îndată după terminarea alegerilor, cetăţeanul se 
retrage într-o lume îndepărtată. Dealtminteri, 
decizia sa nu a vizat personalitatea unuia sau 
altuia dintre membrii parlamentului, care, even¬ 
tual, reprezintă tendinţele sau interesele sale, ci 
un partid 72 . Şi chiar în acest caz, deciziile sînt 
puternic influenţate de personalităţi-cheie, ade¬ 
seori puţin cunoscute de public. Fapt este că, 
dacă cetăţeanul mijlociu crede că joacă un rol 
determinant în gestiunea problemelor publice, el 
nu acţionează într-o măsură mai mare decît ac¬ 
ţionarul în cadrul întreprinderii „sale“. Intre 
momentul şi actul votului şi luările de poziţie 
la un nivel politic superior există o relaţie dintre 
cele mai misterioase. Nu putem nici să o negăm, 
dar nici să afirmăm că alegerea votantului este 
direct legată de decizia finală. Această relaţie 
reprezintă tocmai expresia alienată a voinţei 
cetăţeanului. Acesta acţionează, votează, are iluzia 

12 Vezi articolul The Party Oligarchies al lui 
R.H.S. Crossman în „New Statesman and Nation", 
Londra, 21 august, 1954. 

că joacă un rol în opţiunile oficiale, care, în rea¬ 
litate, sînt rezultatul unui ansamblu de forţe ce 
se exercită dincolo de puterea şi de cunoştinţele 
sale. Aşadar, este normal ca cetăţeanul să aibă 
din această cauză un sentiment profund de nepu¬ 
tinţă în materie politică — sentiment, dealtmin- 
teri, adesea inconştient. Inteligenţa sa politică 
nu poate decît să se atrofieze. Pe cît de adevărat 
este că trebuie să gîndim înainte de a acţiona, 
pe atît de adevărat este că nu putem acţiona 
cînd gîndirea e sărăcită. Cu alte cuvinte, trebuie 
să gîndim într-un mod productiv pentru a acţiona 
eficient. 


3 

Alienare şi sănătate mentală 

Care pot fi efectele stării de alienare asupra 
sănătăţii mentale? Răspunsul este legat de sem¬ 
nificaţia pe care o acordăm termenului „sănă¬ 
tate". Dacă prin aceasta înţelegem posibilitatea 
de a îndeplini o funcţie socială, de a contribui la 
producţie, de a se reproduce, putem să spunem 
că omul alienat este un om sănătos. El a creat 
cea mai puternică organizaţie productivă văzută 
vreodată în lume, deşi ea îşi are reversul în maşi¬ 
nile distrugătoare la fel de eficace, ansamblul 
acestora fiind la îndemîna oamenilor sănătoşi, 
ca şi a celor nebuni. Referinţa la definiţia curentă 
a sănătăţii mentale în psihiatrie ne poate permite 
şi ea să credem că sîntem într-o stare normală. 
Această definiţie şi conceptele pe care le presu¬ 
pune sînt produsele civilizaţiei noastre. Psihiatri 
alienaţi se exprimă deci ca personalităţi alienate 
şi ei vor considera sănătoase stările pe care un 
umanism normativ le-ar califica drept morbide. 
Aşa se face că povestirea fantastică a lui H.G. 
Wells, care pune în scenă psihiatri şi chirurgi 
din „Ţara orbilor", se dovedeşte tot atît de vala¬ 
bilă şi pentru aceşti specialişti din civilizaţia 
noastră. Un tînăr şi-a găsit refugiul în tribul 

izolat al unui popor orb din naştere, unde este 
examinat de către medici. 

„După aceasta, unul din cei mai vîrstnici, a 
cărui gîndire vădea o mare profunzime, a avut 
o idee. Era un medic eminent printre aceşti oa¬ 
meni, un tămăduitor, şi era înzestrat cu un spirit 
foarte filosofic şi cu o imaginaţie vie. Ideea de a-1 
vindeca pe Nunez de particularităţile lui i s-a 
părut seducătoare. Intr-o zi, cînd Jacob se găsea 
acolo, el a revenit la acest subiect. 

«L-am examinat pe Bogota — spuse el — şi 
cazul îmi pare foarte clar. Cred că îl voi putea 
vindeca ». 

«Este ceea ce am sperat întotdeauna», spuse 
bătrînul Jacob. 

«Greierul său este atins», a adăugat doctorul 
orb. 

Cei mai în vîrstă aprobară. 

«Dar de ce anume este atins?» 

«Ahl», murmură bătrînul Jacob. 

«De asta — explică doctorul, răspunzînd la 
propria sa întrebare. — Aceste lucruri ciudate 
numite ochi, şi care sînt menite să producă pe 
faţă o agreabilă şi dulce depresiune, sînt bolnavi 
la Bogota, ceea ce îi afectează creierul. Ei sînt 
larg deschişi; pleoapele lui au gene şi sînt mobile, 
ceea ce creează în creier o stare constantă de iri¬ 
tare si de distracţie». 

> i 

«Da, aşa să fie?», întrebă bătrînul Jacob. 

«Şi cred că pot afirma cu destulă certitudine 
că vindecarea depinde de o simplă intervenţie 
chirurgicală care ar consta în eliminarea acestor 
două corpuri iritante». 

«Şi-aşa i s-ar reda sănătatea?» 

«Va fi perfect sănătos şi va deveni un cetăţean 
remarcabil». 

«Lăudat fie cerul pentru miracolele Ştiinţei!», 
exclamă bătrînul Jacob. Apoi se duse lîngă Nunez 
pentru a-1 îmbărbăta 4473 . 

,a H.G. Wells. In the Days of the Cornet and Seventeen 
Short Stories , Charles Scribner Sons, New York, 1925. 

Definiţiile noastre actuale insistă asupra cali¬ 
tăţilor care compun caracterul social alienat al 
epocii noastre: plasticitate, simţul colaborării, 
agresivitate, toleranţă, ambiţie şi altele. Am citat 
ca exemplu definiţia pe care Strecker a dat-o 
„maturităţii 44 . Dar, după cum am putut vedea, 
chiar unul dintre cei mai eminenţi psihanalişti 
ai acestei epoci, H.S. Sullivan, s-a lăsat influenţat, 
în enunţarea concepţiilor sale teoretice, de alie¬ 
narea subtilă de care sîntem atinşi. Dată fiind 
importanţa contribuţiei sale personale în psihia¬ 
trie, va fi interesant să întîrziem puţin asupra 
ideilor sale. Aşa cum Freud postulase ca inerent 
naturii umane spiritul competitiv de la începutul 
secolului, Sullivan a considerat ca fiind naturală 
lipsa sentimentului de individualitate la omul 
alienat. De aceea, el a numit „iluzia individuali¬ 
tăţii unice 4474 punctul de vedere după care fie¬ 
care dintre noi posedă o personalitate proprie şi 
unică. Influenţa gîndirii alienate este tot atît de 
clară în felul cum formulează el nevoile esenţiale 
ale omului: „Nevoia de securitate — cu eliberarea 
de orice angoasă; nevoia unei vieţi intime, adică 
colaborarea cu cel puţin o altă persoană; nevoia 
de satisfacţie senzuală — sau exercitarea acti¬ 
vităţii genitale orientate spre orgasm 44 7 5 . Aceste 
trei criterii propuse de Sullivan sînt îndeobşte 
acceptate. La o primă examinare se pare că nu 
poţi să nu fii de acord cu faptul că omul are nevoie 
de dragoste, de securitate şi de satisfacţii sexuale 
pentru a obţine echilibrul mental. Totuşi, o 
examinare critică evidenţiază divergenţele care 
separă punerea în aplicare a acestor concepte 
într-o lume alienată şi într-o altă civilizaţie. 

In arsenalul psihiatriei moderne, ideea cea mai 
populară este, probabil, cea de securitate. In 
cursul ultimilor ani, accentul a fost pus pe acest 
concept, prezentat ca cel mai important şi mai 
determinant pentru sănătatea mentală. Probabil 

74 H.S. Sullivan. The Interpersonal Theory of Psy- 
chiatry , W.W. Norton and Co., Inc., New York, 1953, 
p. 140. 

75 Op. cit., p. 264. 

că acesta este rezultatul gravelor ameninţări de 
război care planează deasupra lumii noastre. 
O altă cauză peremptorie este, fără îndoială, 
sentimentul de nesiguranţă pe care îl dezvoltă 
în noi automatizarea crescîndă şi conformismul 
exagerat. 

|Problema se complică datorită confuziei care 
se face între securitatea de ordin psihic şi securi¬ 
tatea de ordin economic . Una din schimbările 
fundamentale din ultimii cincizeci de ani este 
tocmai această idee nouă, pusă în practică în 
toate ţările occidentale, că fiecare cetăţean tre¬ 
buie să se bucure de un minimum de securitate 


materială în caz de şomaj, de boală sau de bătrî- 


neţe. Deşi a fost adoptat acest principiu, sînt încă 
mulţi oameni de afaceri care îi arată o ostilitate 
declarată şi care nu văd cu ochi buni o extindere a 
aplicării lui. Ei vorbesc cu dispreţ despre „statul 
bunăstării 44 , ca duşman al iniţiativei private şi 


al spiritului de aventură; ei critică măsurile menite 


să asigure securitatea socială şi, făcînd aceasta, 
pretind că luptă pentru libertatea şi iniţiativa 
omului muncitor. Că argumentele lor sînt simple 
încercări de justificare o arată clar faptul că aceiaşi 
oameni de afaceri nu ezită să proclame securitatea 
economică drept unul din scopurile primordiale 
ale vieţii. Dealtminteri, este suficient să citim 
articolele publicitare ale companiilor de asigurări 
şi promisiunile lor de a-i pune pe contractanţi 
la adăpost de diferite riscuri — accidente, moarte, 
boli, bătrîneţe — pentru a realiza importanţa 
acordată securităţii economice de către oamenii 
din clasele înstărite; aceştia nu urmăresc altceva 
cînd fac economii. Această atitudine contradic¬ 


torie, care constă în a lăuda şi încuraja securitatea 
financiară pentru unii şi în a o denunţa totodată 
ca nefastă pentru alţii, nu reprezintă decît un 
exemplu al imensei capacităţi a gîndirii umane de a 
emite contradicţii de care nici măcar nu este 
conştientă. 


Propaganda împotriva „statului bunăstării 44 
este totuşi mai eficace decît ar fi fost fără această 

confuzie, larg răspîndită, între securitatea de 
ordin economic şi cea care priveşte afectivitatea. 

Oamenii au din ce în ce mai mult tendinţa să 
creadă că nu au nici o îndoială, nici o problemă, că 
trebuie să evite riscurile şi că astfel se vor simţi 
„în securitate 14 . Psihiatria şi psihanaliza au con¬ 
tribuit în mare măsură la întărirea acestui punct 
de vedere. Numeroşi scriitori specializaţi în acest 
domeniu au considerat securitatea drept primul 
scop al dezvoltării psihice; ei apreciază că acest 
sentiment echivalează mai mult sau mai puţin 
cu un criteriu al echilibrului mental. Sullivan 
face parte dintre aceştia şi este cel mai profund 
dintre ei. Iată de ce părinţii, şi în special cei care 
sînt la curent cu această literatură, sînt contra¬ 
riaţi cînd copilul lor manifestă de timpuriu un 
sentiment de „nesiguranţă 44 . Ei se străduiesc să-l 
ajute să îndepărteze conflictele, încearcă să 
aplaneze dificultăţile şi să înlăture obstacolele 
ce-i stau în cale, cu scopul de a-i reda sentimentul 
„securităţii 44 . Ei o fac in aceeaşi manieră în care 
l-ar vaccina împotriva unor boli şi în care l-ar 
feri de orice contact periculos pe plan sanitar. 
Rezultatul este adeseori comparabil cu cel al 
unei igiene intensive: măsurile preventive exa¬ 
gerate îl fac pe individ mai vulnerabil la infecţii 
decît ar fi trebuit să fie. 

Cum poate o persoană vie şi sensibilă să se 
simtă în siguranţă? înseşi condiţiile societăţii 
noastre nu o permit. Ideile noastre şi perspicaci¬ 
tatea noastră nu sînt, în cel mai bun caz, decît 
adevăruri fragmentare, amestecate cu o puter¬ 
nică doză de eroare şi pline de toate lacunele şi 
informaţiile greşite cărora le sîntem victime 
încă de la naşterea noastră. Vieţile şi sănătatea 
noastră sînt la discreţia unor accidente care scapă 
controlului nostru. Niciodată nu sîntem siguri 

de rezultatul demersurilor şi deciziilor noastre, 
care implică fatal un coeficient de risc. Sub 
presiunea unor evenimente independente de voinţa 
noastră, cele mai bune eforturi ale noastre pot să 
eşueze în loc să dea roade. Nici o persoană vie 

şi înzestrată cu sensibilitate nu poate evita nici 
tristeţea, nici sentimentul de nesiguranţă. Ceea 
ce un individ cu judecată poate şi trebuie să rea¬ 
lizeze în el însuşi, pe plan psihic, este nu de a 
dobindi securitatea, ci de a şti să domine sentimentul 
contrar, de a-l suporta fără panică şi fără''teamă 
excesivă. 

In aspectele ei mentale şi spirituale, viaţa este 
făcută cu necesitate din incertitudine şi din nesi¬ 
guranţă. Nu există certitudine decît în ce priveşte 
viaţa şi moartea. Singurul mijloc de a te simţi 
în siguranţă constă în a te supune total unor 
forţe pe care le crezi puternice şi tutelare şi care 
te scutesc de obligaţia de a lua decizii, de a te 
confrunta cu riscuri şi de a-ţi asuma responsa¬ 
bilităţi. Omul liber se află, prin definiţie, in nesi¬ 
guranţă; omul care gindeşte are parte de incerti¬ 
tudine. 

Dar cum se poate suporta această nesiguranţă 
inerentă naturii umane? O soluţie ar constitui-o 
înrădăcinarea puternică într-un grup, sentimentul 
identităţii fiind garantat de cel al apartenenţei, 
fie că este vorba de o familie, de un clan, de o 
naţiune sau de o clasă socială. Gît timp individul 
nu se eliberează de aceste legături primare, el 
este întotdeauna „noi“, membru al grupului 
înainte de orice altceva . Evoluţia societăţii moderne, 
care a rupt legăturile primitive, a făcut din om o 
fiinţă singură, lăsată în seama ei înseşi şi respon¬ 
sabilă de sine. El trebuie să-şi completeze senti¬ 
mentul identităţii sale dezvoltînd entitatea sa 
unică şi particulară pînă în momentul cînd va fi 
cu adevărat capabil să spună: „Eu sînt eu“. 
Pentru aceasta, el trebuie să stimuleze puterile 
sale şi activitate a^sa^în scopuEde^a se lega din nou 
de lume, fără"a~se v lăsa~absorbit de ea. Aici se află 
reuşita unei orientări productive. în ce priveşte 
persoana alienată, ea face^eforturi^să rezolve 
problema prin intermediul conformităţii. Cu cît 
seamănă mai mult cu vecinul său, cu atît se simte 
mai în siguranţă. Scopul "său esenţial este de a 
obţine aprobarea celorlalţi; teama sa cea^mai 
puternică este de a nu fi blamată de aceştia. 

Dacă se simte oricît de puţin diferită, dacă se 
găseşte în cadrul unei minorităţi, ea se crede 
ameninţată. Aşadar, ea depune eforturi îndîrjite 
să se conformeze. Dar, la rîndul ei, această cău¬ 
tare produce un sentiment latent, deşi disimulat, 
de teamă şi de nesiguranţă. Orice deviere de la 
modelul-tip, orice critică constituie pentru ea 
ameninţări. Asemenea unui morfinoman, robit 
drogului său, cel care vrea să se conformeze se 
pune în totală dependenţă faţă de alţii. Senti¬ 
mentul identităţii sale şi încrederea sa în sine 
slăbesc atunci negreşit. Sentimentul de culpa¬ 
bilitate, sub forma credinţei în păcat, ancorat 
profund în mentalitatea înaintaşilor noştri de 
acum cîteva generaţii, a fost înlocuit prin neli¬ 
nişte şi remuşcare la cel ce nu se conformează. 

Dragostea, alt element necesar sănătăţii men¬ 
tale, a căpătat o semnificaţie nouă în societatea 
alienată. Fidel spiritului epocii sale, Freud vedea 
în dragoste un fenomen eminamente sexual. 
„Experienţa l-a învăţat pe om că dragostea sexuală 
(genitală) îi procură... cele mai vii satisfacţii..., 
astfel încît el a făcut din aceasta prototipul ori¬ 
cărei bucurii. Astfel el s-a văzut împins să-şi 
caute fericirea vieţii tot mai departe în domeniul 
relaţiilor sexuale şi să plaseze erotica genitală în 
centrul vieţii sale... 44 Această conduită îl face 
intr-un mod periculos „dependent de o parte a 
lumii exterioare, adică de obiectul iubit, şi ast¬ 
fel el se expune unei dureri intense datorită dis¬ 
preţului sau pierderii acestuia, dacă el îi este 
infidel sau pe cale de a muri u76 . Pentru a evita 
acest risc, oamenii pot transforma funcţiile 
erotice, transferînd interesul şi scopul „de a fi 
iubit la cele de a iubi 44 şi „luînd ca obiect al dra¬ 
gostei lor nu anumite fiinţe determinate, ci toate 
fiinţele umane în egală măsură 44 . Totuşi, aceasta 
nu poate viza decît o mică minoritate de indivizi, 
capabili să opereze acest transfer. Operîndu-1, 
„ei evită incertitudinile şi decepţiile amorului 
genital, deturnîndu-1 de la scopul lui sexual şi 


78 S. Freud. Malaise dans la Civilisation , p. 69. 

transformînd pulsiunile instinctive într-un senti¬ 
ment cu scop inhibat... Dar la origine această 
dragoste inhibată era una din cele mai senzuale, 
şi aşa a rămas în inconştientul oamenilor* 477 . 
Sentimentul de unitate şi de fuziune cu lumea 
(„sentiment oceanic**), care este esenţa însăşi a 
experienţei religioase şi mai ales mistice, şi sen¬ 
timentul de comuniune totală cu persoana iubită 
sînt interpretate de Freud ca o regresiune spre o 
stare originară de „narcisism** nelimitat 78 . 

Conform conceptelor sale de bază, Freud vede 
în sănătatea mentală deplina realizare a capaci¬ 
tăţilor de dragoste, care şi-au atins scopul atunci 
cînd dezvoltarea libidoului se află în stadiul 
genital. 

Dimpotrivă, în sistemul psihanalitic al lui 
H.S. Sullivan descoperim o delimitare foarte 
clară între dragoste şi sexualitate. Care este 
atunci, după Sullivan, semnificaţia dragostei 
şi a nevoii de intimitate? „Intimitatea este o 
situaţie care uneşte două persoane şi le permite 
să-şi menţină toate componentele demnităţii lor 
personale. Voi numi colaborare acest tip de relaţie; 
înţeleg prin aceasta o adaptare clar formulată a 
conduitei unei persoane la nevoile exprimate 
de o alta, în căutarea voită a unei identificări 
progresive — adică într-un schimb din ce în ce 
mai strîns de satisfacţii reciproce şi în menţinerea 
unei securităţi din ce în ce mai mari** 79 . Mai con¬ 
cis, Sullivan defineşte esenţa dragostei ca o stare 
de colaborare în care două persoane „respectă 
împreună regulile jocului pentru a-şi păstra pres¬ 
tigiul şi sentimentul superiorităţii şi al meritului 
lor** 80 . 


” lbid. 



try , p. 246. 

m lbid. O altă definiţie a dragostei la Sullivan, unde 
el spune că dragostea apare atunci cînd o persoană simte 
nevoile alteia ca fiind tot atît de importante ca ale sale, 
este mai puţin influenţată de spiritul mercantil decît 
aceasta din urmă. 

După cum concepţia freudiană este marcată 
de spiritul patriarhal care impregna materialismul 
secolului al XlX-lea, cea a lui Sullivan derivă 
din alienarea modernă şi se leagă de personali¬ 
tatea secolului al XX-lea, prizonieră a pieţei. 
Ea reprezintă descrierea unui „egotism In doi 11 , 
a atitudinii a două persoane care îşi unesc inte¬ 
resele şi se apără reciproc împotriva unei lumi 
alienate. De fapt, această definiţie a intimităţii 
este valabilă pentru orice tip de cooperare, 
deoarece fiecare „îşi adaptează aci conduita la 
nevoile exprimate de o altă persoană, în urmări¬ 
rea unor scopuri comune 44 . (Este simptomatic 
faptul că Sullivan vorbeşte aici de nevoi exprimate , 
în timp ce minimul care se poate aştepta de la 
dragoste este ca ea să subînţeleagă o reacţie la 
nevoi neexprimate din partea celuilalt.) 

Să spunem mai simplu că spiritul mercantil 
transpare în discuţiile despre dragostea conju¬ 
gală şi despre nevoile de dragoste şi de tandreţe 
ale copiilor. In numeroase articole, în cursul deli¬ 
berărilor, în timpul conferinţelor, dragostea con¬ 
jugală este descrisă ca o stare de loialitate şi de 
menajare reciprocă. Se consideră că soţia trebuie 
să ţină cont de sensibilitatea şi de nevoile soţului 
ei, şi invers. Dacă el se întoarce acasă obosit şi 
îngrijorat, soţia îi va pune întrebări — sau nu i 
le va pune, după opinia profesată de autor în 
această privinţă. In ceea ce-1 priveşte, soţul este 
dator să adreseze soţiei cîteva cuvinte pline de 
simţire despre calitatea mîncării sau despre noua 
ei rochie. Toate acestea în numele dragostei. 
In fiecare zi auzim că copiii „au nevoie de afec¬ 
ţiune 44 pentru a se simţi în siguranţă, că cutare 
copil a devenit schizofrenic sau criminal pentru 
că „nu a primit destulă dragoste de la părinţii 
săi 44 . Dragostea şi afecţiunea au căpătat statut 
de reţete şi sînt citate ca nişte formule potrivite 
pentru educarea copilului sau elevului sau în 
felul în care emitem o părere despre ultimul 
film de succes. Lumea are nevoie de dragoste 
tot aşa după cum are nevoie de siguranţă, de 

-^ifnya sau de orice altceva prin intermediul 
căruia cineva este fericiţi 

Fericirea reprezintă un alt concept, şi unul 
uii^*o opi e mai populare, prin care, în epoca noas¬ 
tră, se defineşte "onătatea mentală. Pentru a 
relua formula din Cea mat innfi dintre lumi , 
„în prezent toată lumea este fericită! 

Dar ce se înţelege prin fericire? Mulţi oameni 
ar răspunde, fără îndoială, la această întrebare 
afirmînd că a fi fericit înseamnă „a te amuza 41 
sau „a petrece bine 44 . Iar dacă ar fi întrebaţi mai 
departe: „Ce anume vă amuză? 44 , răspunsul ar 
depinde, într-o anumită măsură, de situaţia fi¬ 
nanciară a individului şi, mai mult încă, de edu¬ 
caţia şi de personalitatea sa. Deosebirile economice 
nu sînt totuşi atît de importante cum s-ar putea 
presupune. Modul în care petrec oamenii din pă¬ 
turile sociale cele mai înalte serveşte pur şi simplu 
ca model celor care nu pot să-şi permită ceva 
de acelaşi fel, dar care doresc totuşi cu aviditate 
acest lucru. Iar modul în care petrec membrii 
claselor inferioare nu este decît o imitaţie ieftină 
a acestui model, diferit doar ca preţ, nu şi în ce 
priveşte calitatea. 

In ce constau aceste plăceri? în vizionări de 
filme, reuniuni cu invitaţi, jocuri cu mingea, 
audiţii radio şi spectacole televizate, plimbări 
cu autoturismul duminica; în „a face dragoste 44 , 
a dormi zdravăn duminica dimineaţa şi a călători 
dacă se poate. Pentru a întrebuinţa o expresie 
mai serioasă, să spunem că conceptul de fericire 
este, în cel mai bun caz, identificat cu cel de plă¬ 
cere. Revenind la reflecţiile mele precedente des¬ 
pre problema consumului, putem defini acest 
concept cu mai multă exactitate, precizînd că 
el corespunde plăcerii de a consuma neînfrînat, 
.magiei de a apăsa pe un buton şi leneviei. 

Aşadar, fericirea ar putea fi definită drept 
contrariul tristeţii şi al amărăciunii, şi astfel ar 
înţelege-o media indivizilor. Or, această definiţie 
trădează ceva profund falsificat în ideea pe care 
o avem despre fericire. Orice persoană cu o sensi- 

bilitate normală este fatalmente destinată sa 
cunoască tristeţea şi amărăciunea de un anumit 
număr de ori în cursul vieţii sale. Aceasta i se va 
întîmpla nu numai din cauza imperfect”™ 20 *' 
sistemului nostru social, ci si ^riţâ existenţei 
umane ca atare. T»**“*tQevăr, este imposibil să 
nil ^o^of^nam în faţa prăpastiei care desparte 
aspiraţiile noastre de ceea ce este posibil să rea¬ 
lizăm în timpul scurtei şi zbuciumatei noastre 
vieţi. De vreme ce într-o zi moartea ne va pune 
faţă-n faţă cu pierderea celor dragi sau cu pro¬ 
pria noastră dispariţie înaintea lor, de vreme ce 
vom asista la producerea inevitabilului, la sufe¬ 
rinţă, la decrepitudinea deplorabilă, cum am 
putea evita experienţa durerii? In acest sens, 
singurul efort posibil ar consta în a ne atrofia 
facultăţile de receptivitate, de sensibilitate şi de 
dragoste, în a deveni insensibili şi în a ne retrage 
în turnul de fildeş. 

Deci, dacă definim fericirea prin contrariul 
său, trebuie să-i opunem descurajarea, şi nu 
tristeţea. 

Ce este descurajarea? Este inaptitudinea de a 
simţi, lipsa plăcerii de a trăi — un sentiment al 
morţii în timp ce corpul este încă viu. Este impo¬ 
sibilitatea de a simţi bucuria şi chiar de a resimţi 
tristeţea. O persoană aflată în stare depresivă 
ar avea parte de alinare dacă ar fi capabilă să se 
simtă tristă. Este ceea ce face această stare atît 
de penibilă. Opunînd fericirea descurajării, ne 
alăturăm lui Spinoza, pentru care fericirea este o 
stare de vitalitate intensă, difuză în noi şi care 
ne inspiră toate eforturile, atît pentru a înţelege 
pe alţii, cît şi pentru a ne uni cu ei. Ea rezultă 
din experienţa unei vieţi productive, din exer¬ 
citarea capacităţilor de dragoste şi de raţiune 
care ne permit să stabilim relaţii cu lumea. Ea 
urmăreşte contactul strîns cu realitatea şi pre¬ 
supune descoperirea integrală de sine şi desco¬ 
perirea altora, cu toate asemănările şi deosebi¬ 
rile. Este o stare de intensă activitate interioară, 
în plenitudinea unei energii vitale eliberate care 
creează relaţia fericită cu lumea şi cu sine însuşi. 

Prin urmare, este clar că fericirea este incompa¬ 
tibilă cu pasivitatea internă şi cu atitudinea con¬ 
sumatorului care este cea a vieţii noastre alie¬ 
nate. Fericirea constituie experienţa unei pleni- 
tudini, şi nu cea a unui vid interior. Chiar dacă 
îşi procură multe distracţii şi plăceri, omul mo¬ 
dern mijlociu este fundamental deprimat. Poate 
că m-aş face mai bine înţeles dacă aş întrebuinţa 
termenul „plictisit" în loc de „deprimat". Există 
o uşoară diferenţă între aceşti doi termeni, o 
diferenţă mai ales de grad, deoarece plictiseala 
nu este altceva decît un fel de paralizie a puterilor 
productive, însoţită de un sentiment de inerţie. 
Dintre toate relele vieţii, puţine sînt atît de peni¬ 
bile ca plictiseala, şi, normal, oamenii încearcă 
s-o înlăture. 

Există două moduri de a înlătura plictiseala: 
primul, care vizează fondul problemei, constă în 
a fi productiv. Se obţine astfel fericirea. Celălalt 
constă în a ne feri de manifestările ei. Acesta 
din urmă pare caracteristic pentru goana modernă 
după distracţii şi plăceri. Omul actual simte 
descurajarea şi plictisul, care se manifestă mai 
mult atunci cînd este singur sau în compania 
celor apropiaţi lui. Toate distracţiile sale nu-i 
servesc decît pentru a-i abate privirile de la el 
însuşi şi de la plictiseala ameninţătoare, oferindu-i 
refugiile civilizaţiei. Dar camuflarea unui simptom 
nu-i distruge cauzele. Dacă se însoţeşte cu teama 
de boală sau de umilire socială, teama de plicti¬ 
seală roade sufletul omului modern. Prins în- 
tr-o lume de plăceri şi de distracţii, el se teme 
de plictiseală şi se felicită cînd a trecut o oră 
fără să se gîndească la ea sau cînd a trecutjo zi 
fără incidente. 

Umanismul normativ trebuie să ne permită să 
elaborăm un concept diferit al sănătăţii mentale. 
Un individ considerat sănătos după normele unei 
lumi alienate este considerat bolnav din punct 
de vedere umanist — nu ca fiind atins de o boală 
individuală, ci ca participînd la slăbiciunea şi la 
defectele generalizate social. Pentru noi, sănătatea 
mentală a omului se caracterizează prin capaci- 

tatea de a iubi şi de a crea, prin desprinderea de 
legăturile incestuoase cu natura şi cu familia, 
prin simţul identităţii sale, bazat pe experienţa 
de sine însuşi ca subiect şi agent al puterilor sale, 
prin ferma confruntare cu realitatea din el şi cu 
cea din afara lui — cu alte cuvinte, prin dezvol¬ 
tarea obiectivităţii şi a raţiunii sale. Scopul vieţii 
este tocmai de a o trăi cu intensitate, de a fi pe 
deplin născut şi pe deplin treaz. Omul sănătos 
s-a eliberat de ideile de grandoare specifice copi¬ 
lăriei şi s-a statornicit în încrederea în propria sa 
forţă, reală, deşi limitată. El acceptă paradoxul 
după care fiecare dintre noi este lucrul cel mai 
important din univers, dar, în acelaşi timp, tot 
atît de insignifiant ca o muscă sau un fir de iarbă. 
El se simte capabil să iubească viaţa, acceptînd 
totodată fără groază ideea morţii. El tolerează 
incertitudinea în care ne aflăm în domeniile cele 
mai importante ale vieţii, ceea ce nu-1 împiedică 
să creadă în valoarea ideilor şi sentimentelor 
noastre, în măsura în care acestea sînt cu adevărat 
ale noastre. El suportă singurătatea, dar se poate 
simţi strîns unit cu o persoană iubită, cu fiecare 
din fraţii săi în lume, cu toate fiinţele vii. El ascul¬ 
tă de vocea conştiinţei sale, această voce care 
ne dezvăluie pe noi înşine, dar fără să cadă în ură 
faţă de sine cînd s-a arătat prea slab ca s-o urmeze. 
Fiinţa normal sănătoasă este cea care trăieşte 
în spiritul dragostei, raţiunii şi credinţei şi care 
respectă viaţa, a sa şi a celorlalţi. 

Individul alienat, aşa cum am încercat să ară¬ 
tăm, nu poate fi sănătos. Simţindu-se ca un obiect, 
ca o investiţie la discreţia altora şi a lui însuşi, 
el este lipsit de sentimentul de sine. Această 
lacună gravă creează angoasa. Născută dintr-o 
confruntare cu abisul neantului, aceasta este mai 
terifiantă decît chinurile iadului. In viziunea in¬ 
fernului, eu sînt cel pedepsit şi torturat; în cea a 
neantului, sînt adus în pragul nebuniei, deoarece 
de acum înainte îmi este imposibil să spun „eu“. 
Dacă epoca modernă a fost, pe bună dreptate, 
numită epoca angoasei, aceasta s-a datorat în 
esenţă lipsei de individualitate. In măsura în care 

omul trebuie să corespundă dorinţelor anturajului 
său şi să fie ceea ce acesta aşteaptă de la el, omul 
nu mai este. El este neliniştit, sclavul aprobării 
altuia, preocupat în permanenţă să placă. Fiinţa 
alienată se găseşte în inferioritate ori de cîte ori 
îi este teamă să se îndepărteze de linia stabilită. 
Deoarece îşi fundamentează sentimentul demnită¬ 
ţii sale pe aprobarea celorlalţi, recompensă a 
spiritului său conformist, este firesc ca ea să se 
simtă ameninţată de orice încercare sau de orice 
idee cît de cît deviantă. Dar, în măsura în care 
este o fiinţă umană şi nu un automat, ea nu se 
poate împiedica să nu devieze, trăind astfel în 
această obsesie perpetuă. Aşadar, ea trebuie să se 
străduiască la maximum să se conformeze, să 
fie aprobată, să reuşească. Vocea conştiinţei 
sale nu îi conferă nici forţă, nici siguranţă; ea îl 
obligă să rămînă în contact strîns cu turma. 

O altă consecinţă a alienării este preeminenţa 
sentimentului de culpabilitate. Pentru o civiliza¬ 
ţie atît de clar ireligioasă cum este a noastră, 
acest lucru reprezintă, dealtminteri, o consta¬ 
tare surprinzătoare. Principala deosebire faţă de 
comunitatea calvinistă este, s-o spunem, faptul 
că sentimentul greşelii nu e foarte conştient şi 
că e străin oricărui concept religios al păcatului. 
Dacă pătrundem dincolo de aparenţe, vedem că 
oamenii încearcă un sentiment de culpabilitate 
din sute de motive diferite: că nu au muncit 
îndeajuns; că au avut o atitudine prea — sau 
insuficient de — protectoare faţă de copiii lor; 
că nu au făcut tot ceea ce trebuia pentru mama lor; 
sau că au fost prea concilianţi faţă de un datornic. 
Oamenii sînt la fel de dispuşi să se simtă vinovaţi 
pentru că au acţionat greşit, ca şi pentru că au 
procedat corect. S-ar spune că vor neapărat 
să găsească motive ca să se simtă vinovaţi. 

Ce cauză poate explica acest sentiment? Se 
pare că există două surse principale, deşi total 
diferite. Una din aceste surse este cea care dă 
naştere sentimentului de inferioritate. A nu te 
asemăna cu alţii, a nu te adapta complet te face 
să te simţi vinovat faţă de „ceilalţi 41 . A doua sursă 

se află în conştiinţa însăşi a omului. El îşi dă 
seama că este înzestrat sau talentat, călare posi¬ 
bilităţi să iubească, să gîndească, să rîdă, să p lingă, 
să se minuneze şi să creeze; el simte că viaţa sa 
este singura şansă care i s-a dat şi că, dacă o 
pierde, va pierde totul. El trăieşte într-o lume 
unde confortul şi facilitatea depăşesc pe cele pe 
care le-au cunoscut strămoşii săi, şi, totuşi, viaţa 
îi alunecă printre degete ca nisipul. El nu poate 
să nu se simtă vinovat pentru şansa irosită şi 
pierdută. Acest sentiment al greşelii este mult mai 
puţin conştient decît primul, dar el îl întăreşte 
şi îl raţionalizează. Astfel, omul alienat se vede 
vinovat de a fi el însuşi şi de a nu fi, de a fi viu 
şi de a fi un automat, de a fi o persoană şi în 
acelaşi timp un lucru. 

Omul alienat este nefericit. Practicarea plă¬ 
cerilor disimulează conştiinţa nefericirii sale. 
El face eforturi să cîştige timp, deşi este nerăbdă¬ 
tor să-şi omoare timpul pe care l-a cîştigat. El 
se bucură cînd a mai trecut o zi fără eşecuri sau 
umilinţe, în loc să salute ziua care vine cu entu¬ 
ziasmul unei limpezi conştiinţe de sine. Ii lip¬ 
seşte doza de energie care izvorăşte din relaţiile 
productive cu lumea. 

Lipsit de credinţă, surd la vocea conştiinţei 
sale, înzestrat cu o inteligenţă abilă, dar cu puţină 
raţiune, el este dezorientat, neliniştit şi dornic 
să adere la opiniile oricui îi va oferi o soluţie 
globală. 

Este alienarea apropiată de alte forme cunoscute 
de maladie mentală? înainte de a răspunde la 
această întrebare trebuie să amintim că omul poate 
să stabilească raporturi cu lumea în două feluri. 
In primul, el priveşte lumea în funcţie de propriile 
sale nevoi, pentru a se servi de ea şi pentru a o 
manipula. Această experienţă este cea a facultă¬ 
ţilor senzoriale şi a bunului-simţ. Ochii săi văd 
ceea ce este bine de văzut, urechile sale aud ceea 
ce îi convine pentru ca să trăiască. Bunul său 
simţ percepe lucrurile într-un mod care îi permite 
să acţioneze. Toate aceste operaţii îi asigură 

supravieţuirea. Văzută în acest mod, lumea este 
aceeaşi pentru toţi, căci legile întrebuinţării 
ei sînt aceleaşi. 

Omul poate vedea lucrurile şi într-un alt mod, 
oarecum din interior. Această viziune este subiec¬ 
tivă, născută din experienţa sa internă, din sen¬ 
timentele sale, din dispoziţiile sale 81 . Zece pictori 
pictează acelaşi arbore într-o anumită optică; 
totuşi , ei vor picta zece arbori diferiţi. Fiecare 
dintre aceşti arbori este expresia unei individua¬ 
lităţi, fiind, totuşi, acelaşi arbore. Visurile noas¬ 
tre ne arată lumea ca fiind văzută în întregime 
din interior; ea îşi pierde semnificaţia ei obiectivă 
şi devine un simbol al experienţei noastre pur 
individuale. Cel care visează în stare de veghe, 
care nu este în contact decît cu lumea sa interioară, 
şi tocmai de aceea incapabil să perceapă lumea 
care îl înconjură în contextul său de acţiune obiec¬ 
tiv, este nebun. Cel care nu poate percepe lumea 
exterioară, aşa cum ar face-o un aparat de foto¬ 
grafiat, fără legături vii cu universul său intern, 
acela este alienat. Aşadar, schizofrenia şi alienarea 
sînt complementare. In ambele lipseşte cîte un 
pol al experienţei umane. Cînd ambii poli sînt 
prezenţi, putem vorbi de persoane productive, 
capabile să trăiască această polaritate între cele 
două forme ale percepţiei. 

Descrierea caracterului alienat al omului con¬ 
temporan făcută de noi este întrucîtva incompletă. 
Intr-adevăr, acest caracter comportă factori pozi¬ 
tivi care nu au fost menţionaţi. Să amintim mai 
întîi tradiţia umanistă încă existentă, pe care 
procesul intrauman de alienare nu a distrus-o. 
Dar există mai ales semne foarte perceptibile 
ale decepţiei şi ale insatisfacţiei oamenilor în ce 
priveşte modul lor de viaţă; ei fac eforturi să 
recîştige puţin din individualitatea lor pierdută 
şi din productivitatea lor. Milioane de persoane 
ascultă muzică de bună calitate în sălile de con- 


81 Pentru o discuţie mai detaliată a acestui punct de 
vedere vezi Erich Fromm. The Forgotten Language , Rine- 
hart and Co., Inc., New York, 1952. 

cert sau la radio, mulţi oameni pictează, se ocupă 
cu grădinăritul, îşi construiesc bărci sau case, se 
dedică numeroaselor activităţi manuale şi crea¬ 
tive. Educaţia adulţilor se extinde, si însesi 
mediile de afaceri iau cunoştinţă de faptul că un 
agent executiv trebuie să fie dotat cu raţiune, 
nu numai cu inteligenţă 82 . 

Dar, oricît de promiţătoare şi de sigure ar fi 
aceste simptome, ele nu justifică atitudinea unui 
anumit număr de autori sofisticaţi care pretind 
că criticile la adresa societăţii noastre de genul 
celei făcute aici sînt demodate şi în contratimp, 
că noi am depăşit gradul maxim al alienării şi 
că în prezent ne îndreptăm spre o lume mai bună. 
Acest gen de optimism este, în cel mai bun caz, 
o formă sofisticată de apărare a statu-quo-ului, 
un transfer al proslăvirii modului de viaţă ameri¬ 
can în conceptele unei antropologii culturale care, 
îmbogăţită de Marx şi Freud, le-a depăşit şi se 
simte capabilă să îmbărbăteze omul în privinţa 
destinului său. 


82 Un exemplu sugestiv al acestei noi tendinţe este 
cursul de literatură şi de filosof ie pentru tinerii agenţi 
ai companiei „Bell Telephone“, sub conducerea profeso¬ 
rilor Morse Peckham şi Rex Crawford de la Universitatea 
din Pennsylvania. 



OMUL 

PENTRU EL ÎNSUŞI* 


Capitolul al 11-lea 

ETICA UMANISTĂ: DESPRE ARTA 

DE A TRĂI 

Etică umanistă şi etică autoritară 

Dacă, spre deosebire de relativismul etic, nu 
abandonăm căutarea de norme de conduită 
obiectiv valabile, atunci la ce criterii ne vom 
referi? Acestea depind de sistemul pe care îl 
studiem; ele diferă în mod fundamental de la 
etica autoritară la etica umanistă. 

In primul caz, o autoritate dată decretează 
ceea ce este bun pentru om şi edictează legi care 
îi vor determina conduita. In al doilea caz, omul 
este în acelaşi timp autorul lor, subiectul lor 
modelator şi obiectul lor. 

întrebuinţarea termenului „autoritar 44 necesită 
explicarea conceptului de autoritate. El este 
înconjurat de o mare confuzie, căci se crede adesea 

1 Erich Fromm. L'HOMME POUR LUI-M&ME , 
Editions Sociales Franţaises, Paris, 1967, p. 15 — 46. 

că n-avem de ales decît între o autoritate ira¬ 
ţională şi dictatorială şi negarea oricărei autorităţi. 
Aceasta este însă o falsă alternativă. Adevărata 
problemă constă în a şti ce fel de autoritate ne 
convine. Cînd vorbim de autoritate facem noi 
oare aluzie la cea care este raţională, sau la cea 
care nu este? 

Autoritatea raţională îşi are sursa în competenţă . 
Persoana căreia i se respectă autoritatea se dove¬ 
deşte aptă să îndeplinească sarcina care i-a fost 
încredinţată. Ea nu intimidează, nu trezeşte 
admiraţia prin calităţi magice. în măsura în 
care ajută eficient în loc să exploateze, autori¬ 
tatea sa este aşezată pe o bază raţionajă şi nu 
inspiră teamă. Acest gen de autoritate reclamă 
examinarea constantă şi critica celor care îi sînt 
subordonaţi. Ea este întotdeauna temporară, 
acceptarea ei fiind în funcţie de realizările ei. 

Autoritatea iraţională înseamnă exercitarea unei 
puteri asupra persoanelor. Această putere poate fi 
fizică sau mentală, bazată pe o realitate sau 
rezultînd din anxietatea şi din slăbiciunea celui 
care i se supune. Puterea şi teama sînt cei doi 
stîlpi pe care se sprijină autoritatea iraţională. 
Orice critică la adresa ei este interzisă. 

Autoritatea raţională se bazează pe egalitatea 
celor două părţi; ele nu diferă decît prin gradul 
de cunoaştere sau de pricepere într-un domeniu 
precis. Autoritatea iraţională este bazată pe 
inegalitate şi implică, prin natura sa, o diferenţă 
de valoare. 

Termenul „etică autoritară 44 are în vedere 
autoritatea iraţională, în mod obişnuit „autori¬ 
tar 44 fiind sinonim cu sistemul totalitar şi anti¬ 
democratic. Cititorul va recunoaşte curînd că 
etica umanistă nu este incompatibilă cu autori¬ 
tatea raţională. 

Două criterii, unul formal şi altul material, 
permit distingerea acestor etici. Din punct de 
vedere formal, etica autoritară neagă capacitateai 
omului de a deosebi binele de rău. Autorul norme 
este întotdeauna o autoritate ce transcende indi¬ 
vidul. Un asemenea sistem se bazează pe teama 

pe care o inspiră şi pe sentimentul do slăbiciune 
tşi iitî cil subiectului, iar nu pe raţiune 

şi pe cunoaştere. Individul abandonează autorităţii 
alegerea opţiunilor, crezînd în puterea ei magică; 
deciziile ei nu pot şi nu trebuie să fie puse în 
discuţie. Din punct de vedere material, etica 
autoritară determină binele şi răul în special în 
funcţie de interesele autorităţii, şi nu de cele ale 
subiectului. Ea este exploatatoare, chiar dacă 
subiectul ar putea să tragă de aici beneficii con¬ 
siderabile, psihice şi materiale. 

Aceste două aspecte ale eticii autoritare sînt 
evidente în geneza judecăţii etice a copilului şi 
a judecăţii de valoare nereflectate a adultului 
mijlociu. Capacitatea noastră de a diferenţia 
binele de rău ne-a fost formată încă din copilărie. 
Ea vizează mai întîi funcţiile fiziologice, apoi 
problema mai complexă a conduitei. Copilul în¬ 
vaţă să discearnă binele de rău prin sensibilitatea 
sa, înainte de a raţiona. Judecăţile sale de valoare 
rezultă din reacţiile prietenoase sau ostile pe 
care le suscită la persoanele importante din viaţa 
sa. Nu este surprinzător că o expresie de aprobare 
sau de nemulţumire pe faţa mamei sale va fi 
suficientă pentru a avertiza copilul, deoarece el 
depinde complet de dragostea şi de îngrijirile 
adultului. Factori similari operează în şcoală şi 
în societate. „Bun“ este lucrul pentru care sîntem 
lăudaţi; „rău“ este cel pentru care sîntem dez¬ 
aprobaţi şi pedepsiţi de către autorităţile sociale 
sau de către majoritatea oamenilor. De fapt, 
teama de dezaprobare legată de nevoia de apro¬ 
bare pare să fie motivaţia cea mai puternică, 
pentru a nu spune singura, a judecăţii etice. 
Această presiune emoţională intensă împiedică 
copilul, şi mai tîrziu adultul, să sc întrebe cu 
spirit critic dacă ceea ce este „bun“ după o astfel 
de judecată este în realitate „bun“ pentru el sau 
pentru autoritate. Aceste alternative devin evi¬ 
dente atunci cînd considerăm judecăţile de valoare 
referitoare la lucruri. Dacă spun că o maşină 
este „mai bună“ decît alta, evident vreau să 
spun că ea mă 'serveşte mai bine. Noţiunile de 


209 



,,bine“ şi de„rău“ se raportează la utilitatea lucrului 
in raport cu mint. Daoa stapînul unui cîinp îl 
consideră pe acesta ca fiind „bun“, o face pentru 
că acesta posedă anumite calităţi utile stăpînului 
său, calităţi ce diferă după cum e vorba de un 
cîine de vînătoare, de unul de pază sau de unul 
de casă. Un lucru este decretat ca fiind bun dacă 
el este astfel pentru persoana care îl întrebuinţează . 
Acelaşi criteriu de valoare poate fi aplicat omului. 
Patronul va considera ca „bun 44 un funcţionar 
avantajos din punctul său de vedere. învăţătorul 
va califica drept „elev bun“ pe cel care se arată 
ascultător, nu-i produce necazuri şi îi sporeşte 
prestigiul. In acelaşi mod, un copil va fi considerat 
„bun“ dacă este docil şi supus, chiar dacă el 
nu este decît speriat, nesigur şi dornic să placă 
părinţilor lui, supunîndu-se voinţei lor, în timp 
ce copilul „rău 44 poate să aibă o voinţă bine 
determinată şi interese autentice care şochează 
concepţiile părinţilor săi. 

; Aspectele material şi formal ale eticii autoritare 
sînt, cu siguranţă, indisolubile. O autoritate care 
nu doreşte să exploateze subiectul nu are nevoie 
sa domine prin teamă şi prin supunere emoţională; 
dimpotrivă, ea încurajează judecata raţională şi 
cTîTîca, asumîndu-şi astfel riscul de a se arăta 
incompetentă. Cînd însă este Jn joc propriul său 
interes, autoritatea stipulează c ksupunerea este 
principala calitate, iar nesupunerea principalul 
defect . Păcatul de neiertat pentru etica autoritară 
este răzvrătirea, punerea în discuţie a, dreptului 
autorităţii de a stabili_norme; axioma sa este 
că normele stabilite (prin autoritate) servesc cel 
mai bine interesul subiectului. Dacă o persoană 
greşeşte, recunoaşterea pedepsei şi sentimentul ei 
de vinovăţie îi redau „buna sa calitate 14 , căci ea 
exprimă astfel recunoaşterea superiorităţii auto¬ 
rităţii. 

9 

Vechiul Testament, cînd vorbeşte despre înce¬ 
putul istoriei umanităţii, dă un exemplu de etică 
autoritară. Păcatul lui Adam şi al Evei nu este 
explicat prin conţinutul actului însuşi. A mînca 
un fruct din pomul cunoaşterii binelui şi răului 

nu era rău în sine; religiile ebraică şi creştină 
consideră chiar capacitatea de a deosebi binele 
de rău drept o virtute fundamentală. Păcatul 
era nesupunerea, sfidarea aruncată autorităţii lui 
Dumnezeu care se temea că omul „s-a făcut ca 
unul dintre noi, cunoscînd binele şi răul“ şi că 
ar putea „să-şi întindă mina şi să ia roade din 
pomul vieţii... şi să trăiască în veci 11 . 

Etica umanistă, spre deosebire de cealaltă, 
poate să fie definită şi ea după criteriile material 
şi formal . Formal, ea se bazează pe principiul 
conform căruia numai omul poate să decidă în 
ce constă virtutea şi păcatul şi că această alegere 
nu aparţine unei autorităţi care îl transcende. 
Din punct de vedere material, ea se bazează pe 
principiul că „binele 44 constituie ceea ce este bun 
pentru om, iar „răul 44 ceea ce îi aduce pre¬ 
judicii. Singurul criteriu al valorii etice este ferici- 
r ea omului . 

Diferitele semnificaţii acordate cuvîntului „vir¬ 
tute 44 ilustrează deosebirea care separă aceste 
două etici. Pentru Aristotel, „virtutea 44 înseamnă 
„excelenţă 44 — excelenţa activităţii prin care 
potenţialităţile inerente omului sînt realizate. 
Paracelsus, de exemplu, întrebuinţează cuvîntul 
,virtute 44 ca sinonim al caracteristicilor individua- 
e ale fiecărui lucru, adică al originalităţii lui. 
3 piatră sau o floare au propria lor virtute, com- 
tinaţia lor de calităţi specifice. Astfel, virtutea 
)mului este ansamblul calităţilor caracteristice 
peciei umane, în timp ce virtutea fiecărei per¬ 
oane reprezintă individualitatea sa unică. Un 
>m este „virtuos 44 dacă îşi dezvoltă „virtutea 44 
a. Prin contrast, în sens modern „virtutea 11 
ste un concept al eticii autoritare. A fi virtuos 
mplică abnegaţie şi supunere, înăbuşirea indi- 
idualităţii mai curînd decît realizarea ei deplină. 

■ Etica umanistă este antropocentrică; desigur, 
u în sensul că omul ar fi centrul universului, ci 
i sensul că judecăţile sale de valoare, ca şi cele- 
ilte judecăţi şi chiar percepţiile îşi au originea în 
articularităţile existenţei sale şi nu au semnificaţie 

decît în raport cu aceasta. Omul este „măsura 
tuturor lucrurilor 1 *. Poziţia umanistă postulează 
că nimic nu este mai nobil şi mai demn decît 
existenţa umană. împotriva acestei poziţii s-a 
argumentat pretinzîndu-se că ar fi în natura 
însăşi a conduitei etice să se refere la o valoare 
care o transcende\ că un sistem bazat pe fiinţa 
umană şi numai pe interesul ei nu ar putea deci 
să fie cu adevărat moral, obiectul său fiind numai 
individul egotic. 

Acest argument, avansat în mod obişnuit 
pentru a refuza capacitatea — şi dreptul — omului 
de a postula norme valabile pentru conduita sa, 
se sprijină pe un sofism: principiul că „binele 44 
este ceea ce este bun pentru om nu înseamnă că 
naturii umane i-ar conveni egotismul sau izolarea. 
Aceasta[nu înseamnă că scopul omului va fi atins 
printr-o stare de nonrelaţie cu lumea exterioară 
lui. Adevărul este că, precum au sugerat numeroşi 
apărători ai eticii umaniste, una dintre caracte¬ 
risticile naturii umane constă în a-şi găsi împlini¬ 
rea şi fericirea în relaţia şi în solidaritatea cu 
semenul. Iubirea aproapelui nu este însă un 
fenomen care îl transcemLe pe om; ea îi este ine¬ 
rentă şi emană din el./Dragostea nu este o forţă 
superioară care coboară asupra omului, nici o 
datorie care i s-a impus; ea este propria sa putere 
prin care omul se leagă de lume şi o face cu ade¬ 
vărat a sa. 


Etică subiectivă şi etică obiectivă 

Dacă admitem principiile eticii umaniste, ce 
vom răspunde celor care contestă omului capaci¬ 
tatea de a determina norme obiectiv valabile? 

De fapt, o şcoală de gîndire umanistă cedează 
în faţa acestei provocări şi recunoaşte că jude¬ 
căţile de valoare sînt lipsite de fundament obiectiv 
şi nu sînt decît expresia preferinţelor arbitrare. 
Considerată în această manieră, opinia că „liber¬ 
tatea este preferabilă sclaviei 44 nu traduce decît 
o preferinţă particulară şi nu corespunde unei 

va.lori obiective. Este vorba aici de un „bun 
dorit 44 , iar atunci dorinţa devine măsura valorii 
sale, astfel încît nu valoarea este ceea ce deter¬ 
mină dorinţa. Un asemenea subiectivism este, 
prin însăşi natura sa, incompatibil cu concepţia 
după care normele etice ar fi universale şi valabile 
pentru toţi oamenii. Dacă acest subiectivism ar 
reprezenta singura formă de etică umanistă, am 
fi într-adevăr nevoiţi să alegem între autoritaris¬ 
mul dogmatic şi renunţarea la orice căutare de 
norme universal valabile. 

Hedonismul etic reprezintă prima concesie 
făcută principiului obiectivităţii; aprecierea care 
vrea ca plăcerea să fie bună pentru om, iar durerea 
rea susţine un principiu după care dorinţele sînt 
măsurate: sînt clasate ca valabile numai acelea 
a căror realizare produce plăcere. Totuşi, în ciuda 
argumentării lui Herbert Spencer potrivit căreia 
plăcerea este o funcţie obiectivă în procesul evo¬ 
luţiei biologice, aceasta nu poate să fie conside¬ 
rată ca un criteriu al valorii. Intr-adevăr, există 
oameni care preferă să se supună, şi se tem de 
libertate, oameni care îşi procură plăcerea din 
ură, şi nu din dragoste, din exploatarea semenului 
mai curînd decît dintr-o muncă productivă. 
Acest fenomen al plăcerii produse prin acte obiec¬ 
tiv dăunătoare ţine de nevroză şi a fost studiat 
într-un mod aprofundat de psihanaliză. 

O etapă importantă în obiectivarea criteriilor 
de valoare a fost realizată prin modificarea prin¬ 
cipiului hedonist introdus de Epicur, care încerca 
să depăşească dificultatea stabilind o diferenţiere 
între genurile de plăcere mai mult sau mai puţin 
elevate. Dar dacă slăbiciunea intrinsecă a hedo¬ 
nismului era astfel recunoscută, soluţia preconi¬ 
zată rămînea abstractă şi dogmatică. Totuşi, 
hedonismul a avut un mare merit: acordînd expe¬ 
rienţei umane a plăcerii şi fericirii rolul de criteriu 
unic al valorilor, el a îndepărtat sistematic toate 
încercările menite să determine într-un mod 
autoritar „ceea ce este bun pentru om 44 fără a 
permite acestuia din urmă să-l probeze personal. 
Deci nu este de mirare că eticile hedoniste ale 

civilizaţiilor greacă, romană, europeană modernă 
şi americană au găsit adepţi printre gînditorii 
progresişti care se interesau cu ardoare şi since¬ 
ritate de fericirea omului. 

In ciuda acestor merite, hedonismul nu poate 
să ofere un fundament pentru judecăţi etice 
obiectiv valabile. Urmează de aici că opţiunea 
pentru umanism ar presupune abandonarea obiec¬ 
tivitătii? Sau este posibil să definim norme de 
conduită şi să elaborăm judecăţi de valoare pe 
care toţi oamenii să le poată considera ca valabile, 
deşi sînt enunţate de omul însusi si nu de vreo 
autoritate exterioară lui? In ce mă priveşte, 
admit această ultimă ipoteză şi mă voi strădui 
să o susţin aici. 

9 

Să precizăm din capul locului că „obiectiv 
valabil 44 nu înseamnă „absolut 44 . Astfel, o jude¬ 
cată de probabilitate, o aproximare sau o ipoteză 
oarecare pot fi valabile şi în acelaşi timp „rela¬ 
tive 44 în sensul că se bazează pe o evidenţă limi¬ 
tată şi sînt supuse la modificări ulterioare dacă 
acestea sînt justificate prin fap te. "Conceptul de 
relativitate opus celui de absolut îşi are originea 
în gîndirea teologică, care separă împărăţia divină 
— „absolutul 44 — de împărăţia imperfectă a 
omului. In afara acestui context teologic, con¬ 
ceptul de absolut este lipsit de sens şi de aplica¬ 
bilitate în etică, ca, dealtfel, în gîndirea ştiinţifică 
în general. 

Chiar dacă sîntem de acord asupra acestei 
probleme, obiecţia majoră la posibilitatea de 
obiectivare a judecăţilor valabile în domeniul 
eticului rămîne următoarea: „faptele 44 , trebuie 
să fie net deosebite de „valori 44 . De la Kant în¬ 
coace, mulţi au fost cei care au susţinut că judecăţi 
obiectiv valabile nu s-ar putea formula decît 
despre fapte, nu şi despre valori, şi că o caracte¬ 
ristică a spiritului ştiinţific este tocmai excluderea 
judecăţilor de valoare. 

Totuşi, practicarea artelor ne-a obişnuit cu 
stabilirea de norme obiectiv valabile, deduse din 
principii ştiinţifice, ele însele stabilite după obser¬ 
varea faptelor şi (sau) prin raţionamente mate- 

matice. Ştiinţele pure, numite „teoretice 44 , se 
ocupă de descoperirea faptelor şi a principiilor, 
deşi fizica şi biologia comportă şi ele un element 
normativ care nu le alterează obiectivitatea. 
Ştiinţele aplicate au de-a face, în esenţă, cu norme 
practice după care lucrurile ar trebui să fie fă¬ 
cute — ideea exprimată prin „ar trebui 44 rapor- 
tîndu-se aici la cunoaşterea ştiinţifică a faptelor 
şi principiilor. Artele reprezintă activităţi care 
fac apel la o cunoaştere specifică şi la îndemînare. 
In timp ce unele dintre ele solicită mai ales între¬ 
buinţarea bunului-simţ, altele, ca aceea a ingine¬ 
rilor sau medicilor, necesită un bagaj important 
de cunoştinţe teoretice. De exemplu, dacă este 
vorba să construim o cale ferată, realizarea acestei 
lucrări trebuie să respecte anumite legi ale fizicii. 
In toate artele, un sistem de norme obiectiv valabile 
constituie breviarul practicii (ştiinţe aplicate), 
bazată pe ştiinţa teoretică . Deşi într-o artă există 
diferite moduri de a obţine rezultate excelente, 
normele nu sînt deloc arbitrare. Violarea lor duce 
la rezultate slabe sau chiar la o lipsă totală de 
rezultate. 

^"TfaF medicina, practica inginerului, pictura nu 
sînt singurele manifestări ale artei. Viaţa însăşi 
este o artă — în realitate, arta cea mai dificilă, 
cea mai importantă şi cea mai complexă în acelaşi 
limp pe care trebuie să o practice omul. Obiec¬ 
tul ei nu reprezintă cutare sau cutare realizare 
specializată, ci reuşita vieţii, dezvoltarea a ceea 
ce nu este decît o potenţialitate. In exercita¬ 
rea acestei arte, omul este concomitent artist şi 
obiect; el este sculptorul şi marmura, medicul 
n bolnavul. 

Etica umanistă, care consideră „bun 44 ceea ce 
este bun pentru om şi „rău 44 ceea ce este dăunător 
Dinului, stabileşte în principiu că trebuie să cu¬ 
noaştem natura umană pentru a putea determina 
ceea ce îi este favorabil. In acest sens, etica uma¬ 
nistă este ştiinţa aplicată a „artei de a trăi“, fun- 
iamentată pe o cunoaştere teoretică a omului . In 

acest domeniu, ca şi în alte discipline artistice, 
excelenţa rezultatului (,,virtus“-ul) este funcţie 
de cunoştinţele existente despre om şi de talentul 
şi experienţa executantului. Teoriile nu pot oferi 
norme decît după aceste premise: este aleasă 
cutare activitate şi este dorit cutare scop. Ştiinţa 
medicală pleacă de la principiul că este bine să 
se vindece boala şi să se prelungească viaţa; 
dacă n-ar fi aşa, toate regulile medicinei ar fi 
neadecvate şi superflue. Fiecare dintre ştiinţele 
aplicate se bazează pe o axiomă ce urmează unei 
alegeri: anume că rezultatul activităţii exercitate 
este de dorit. Există, totuşi, o deosebire între 
axioma pe care se bazează etica şi cele care jus¬ 
tifică celelalte arte. Este posibil să ne imaginăm 
o civilizaţie în care oamenii s-ar dezinteresa de 
pictură sau de construcţia de poduri, dar nu una 
în care oamenii nu ar dori să trăiască. Impulsul 
de a trăi este inerent oricărui organism, iar oame¬ 
nii nu pot să nu vrea să trăiască, oricare ar fi 
părerea pe care le-ar plăcea s-o aibă asupra acestei 
probleme 2 . Alegerea între viaţă şi moarte este 
mai mult aparentă decît reală; adevărata alegere 
pentru om este alegerea între o viaţă fericită sau 
reuşită şi o viaţă nefericită. 

Putem să ne întrebăm, pe drept cuvînt, pentru 
ce epoca noastră s-a îndepărtat de la concepţia 
despre viaţă considerată ca o artă . Omul modern 
pare să creadă că cititul şi scrisul trebuie să fie 
învăţate, că faptul de a deveni arhitect, inginer 
sau muncitor calificat necesită studii importante, 
dar că a trăi constituie o întreprindere atît de 
simplă, încît ea nu pretinde nici o ştiinţă parti¬ 
culară. Pentru că toată lumea „trăieşte 44 într-un 
mod sau altul, viaţa este considerată ca o suită 
de acţiuni unde fiecare se poate considera expert. 
Dar dacă omul a pierdut simţul dificultăţii pe 
care o prezintă arta de a trăi, aceasta nu s-a 
întîmplat pentru că ar stăpîni-o la perfecţie. 
Absenţa evidentă a bucuriei autentice şi a fericirii 

* Sinuciderea, fenomen de ordin patologic, nu contra¬ 
zice acest principiu general. 

în procesul vieţii exclude o asemenea explicaţie. 
In ciuda accentului pe care îl pune pe noţiunile 
de fericire şi de individualitate, societatea mo¬ 
dernă îl învaţă pe om că nu fericirea sa (sau, 
pentru a întrebuinţa o terminologie teologică, 
salvarea sa) este scopul vieţii, ci îndeplinirea 
datoriei sau succesul. Banii, prestigiul şi puterea 
sînt de acum înainte mobilurile actelor sale şi 
scopurile pe care le urmăreşte. Acţionînd astfel, 
el are iluzia de a servi propriul său interes, deşi, 
în realitate, serveşte orice altceva în afară de 
interesul său autentic. Totul îl interesează în 
afară de viaţa sa şi de arta de a trăi. Fără s-o 
ştie, omul se îndepărtează de propria sa menire. 

Dacă etica reprezintă ansamblul normelor care 
garantează succesul în arta de a trăi, principiile 
sale esenţiale trebuie să decurgă din natura vieţii 
în general şi a existenţei umane în particular. 
Intr-un context mai larg spunem că este în na¬ 
tura oricărei vieţi să-şi conserve şi să-şi afirme 
existenţa. Această tendinţă este inerentă tuturor 
organismelor şi, plecînd de la ea, psihologii au 
putut stabili noţiunea unui „instinct 44 de conser¬ 
vare. înainte de toate, un organism trebuie să se 
menţină în viată. 

9 9 

Acest ultim concept este dinamic, şi nu static. 
Existenţa şi dezvoltarea forţelor sale specifice sînt, 
pentru un organism, unul şi acelaşi lucru . Toate 
organismele au în ele această tendinţă de a actua¬ 
liza potenţialităţii lor specifice. Astfel, viaţa 
omului trebuie să fie înţeleasă ca înflorirea forţelor 
sale în conformitate cu legile naturii sale . 

Omul nu există însă la un mod general. Chiar 
dacă posedă calităţi proprii întregii specii, el nu 
încetează să fie un individ diferit de ceilalţi, 
o entitate absolut unică. El se deosebeşte de 
.aceştia prin structura exactă a caracterului său, 
prin temperamentul său, prin talentele şi aspira¬ 
ţiile sale, tot aşa cum se deosebeşte prin ampren¬ 
tele sale digitale. El nu-şi poate afirma virtualită¬ 
ţii umane decît realizîndu-şi individualitatea. 
Datoria de a trăi se confundă pentru om cu 
datoria de a se realiza pe deplin. 

In rezumat: pentru etica umanistă, binele în¬ 
seamnă afirmarea vieţii, înflorirea forţelor omului. 
Virtutea înseamnă responsabilitatea faţă de propria 
ta existenţă. Răul înseamnă atrofierea acestor 
forţe; viciul — iresponsabilitatea faţă de tine 
însuti. 

i 

Acestea sînt principiile fundamentale ale unei 
etici umaniste obiective. 


Ştiinţa despre om 

Acest concept pleacă de la certitudinea existen¬ 
ţei omului ca reprezentant al unei specii caracte¬ 
rizate prin natura umană. Istoria gîndirii relevă 
în această privinţă trăsăturile ei ironice şi 
contradicţiile ei 3 . 

Adepţii gîndirii autoritare au conceput exis¬ 
tenţa unei naturi umane fixată odată pentru 
totdeauna şi imuabilă. Această ipoteză a stat la 
baza eticii lor şi a legitimării sistemului lor social, 
apreciate ca necesare şi imuabile deoarece sînt 
determinate de natura presupusă a omului. Dar 
ceea ce ei consideră astfel nu este decît o reflec¬ 
tare a normelor lor personale — şi a intereselor 
lor —, şi nu rezultatul unei cercetări obiective. 
Este lesne de înţeles primirea călduroasă pe care 
progresiştii au făcut-o descoperirilor din antro¬ 
pologie şi din psihologie care, dimpotrivă, puneau 
în lumină maleabilitatea infinită a naturii umane. 
Plecînd de aici, se putea conchide, într-adevăr, 
că normele şi instituţiile — presupuse a fi cauze 
ale acestei naturi mai degrabă decît efecte ale ei — 
erau şi ele perfect maleabile. Totuşi, refuzînd 
concepţia greşită după care anumite tipuri istorice 
de cultură reprezintă trăsăturile imuabile ale 
naturii umane, adepţii credinţei în maleabilitatea 
ei nelimitătă se situau şi ei pe o poziţie inaccep- 

3 Mă refer aici la un concept mai larg decît cel de 
„ştiinţa despre om“ din antropologie. Linton a întrebuin¬ 
ţat, de asemenea, acest concept în acelaşi sens. (Vezi 
Ralph Linton. The Science of Man in the World Crisis , 
Columbia University Press, New York, 1945.) 

labilă. Ambele aceste teorii duc la concluzii la 
fel de nesatisfăcătoare. Dacă omul ar fi cu ade¬ 
vărat maleabil la extrem, normele si instituţiile 
dăunătoare naturii sale ar avea toate şansele 
să-l modeleze definitiv după tipare pe care forţele 
sale intrinseci s-ar dovedi neputincioase să le 
modifice vreodată. El nu ar fi atunci decît o 
marionetă la discreţia instituţiilor sociale, şi nu 
— aşa cum a demonstrat în diferite împrejurări 
ale istoriei — o fiinţă activă, capabilă să reac¬ 
ţioneze viguros împotriva presiunilor care se 
exercită asupra lui. Conceptul „om“ nu ar mai 
exista şi nici o ordine socială nu ar putea fi nici 
judecată, nici apreciată în numele bunăstării 
omului. 

Consecinţele ipotezei plasticităţii umane sînt 
tot atît de importante ca şi implicaţiile ei de 
ordin moral şi politic. Dacă am afirma că nu 
există natură umană sau cel puţin că ea nu poate 
fi definită decît în funcţie de nevoile sale fiziolo¬ 
gice esenţiale, singura psihologie valabilă ar fi o 
listă descriptivă a unui şir nenumărat de com¬ 
portamente posibile şi de măsurări cantitative 
ale diverselor aspecte ale conduitei umane. Psi¬ 
hologia şi antropologia nu ar avea ca obiect decît 
să descrie diferitele moduri în care instituţiile 
sociale şi tipurile de culturi pot să modeleze 
omul; iar acesta nefiind decît reflectarea influen¬ 
ţelor sociale care acţionează asupra lui, singura 
ştiinţă umană care ar rămîne posibilă ar fi o 
sociologie comparativă. Dacă însă psihologia şi 
antropologia trebuie să propună enunţuri valabile 
despre legile care reglează comportamentul uman, 
ele trebuie să admită premisa că există un element 
care reacţionează la influenţele înconjurătoare cu 
mijloace verificabile care decurg din proprietăţile 
sale. Natura umană nu este fixă şi nici o civili¬ 
zaţie nu poate să fie considerată ca rezultînd din 
instincte fixate imuabil şi nici ca un factor absolut 
la care natura umană s-ar adapta total şi pasiv. 
Dacă este exact că omul este capabil să se adap¬ 
teze la condiţii nefavorabile, nu-i mai puţin 
adevărat că, făcînd acest lucru, el încearcă şi 

dezvoltă în el reacţii de ordin mental şi emoţional 
derivate din proprietăţi specifice naturii sale. 

Gînd omul se adaptează sclaviei, nivelul cali¬ 
tăţilor sale morale şi intelectuale scade. El se 
poate adapta la o civilizaţie caracterizată prin 
neîncredere reciprocă şi ostilitate, dar devenind 
slab şi steril. Dacă se modelează la un ansamblu 
de condiţii care reprimă pulsiunea sexuală, aceasta 
face să se nască în el, cum a arătat Freud, simp- 
tome de nevroză. Astfel, orice adaptare care nu 
are loc în prelungirea naturii sale reale creează 
tulburări mentale şi emoţionale care îl determină 
în cele din urmă, de vreme ce nu-şi poate schimba 
propria natură, să transforme condiţiile care au 
generat aceste tulburări. 

Omul nu este o foaie de hîrtie albă pe care civili¬ 
zaţia imprimă un text. El este o entitate dotată 
cu energie şi cu o structură specifică, care diri¬ 
jează după norme previzibile reacţiile sale la eveni¬ 
mentele exterioare. Dacă s-ar adapta, asemeni 
unui animal, la condiţiile care îi sînt date 
— adică cu o plasticitate totală, prin modificarea 
propriei naturi — şi dacă, după aceea, nu ar 
putea decît să se supună acestor noi condiţii, el 
ar ajunge în impasul unde specializarea extremă 
a dus speciile animale, ceea ce este contrar isto¬ 
riei. Dacă ar fi putut să se adapteze fără luptă 
la condiţiile ostile naturii sale profunde, el nu 
ar fi avut defel o istorie. Evoluţia umană este 
înrădăcinată în capacitatea de adaptare a omului 
şi în anumite proprietăţi inerente naturii sale, 
care îl incită să-şi continue căutarea neîntreruptă 
a unei existenţe maij bine [ajustate la nevoile sale 
esenţiale. 

Subiectul ştiinţei despre om este deci natura 
umană. Dar punctul ei de plecare nu este o descrie¬ 
re exactă şi completă a ceea ce este această natură. 
Pentru a defini corect acest studiu trebuie să 
determinăm scopul său, nu premisele sale. Meto¬ 
da lui ^constă în a observa reacţiile omului la 
diferitele condiţii individuale şi sociale şi în a 
extrage din această observare concluzii în legă¬ 
tură cu natura umană. Istoria şi antropologia 

se dedică studierii acestor reacţii la tipurile de 
culturi diferite de ale noastre, în timp ce psiho- 
sociologia le studiază în cadrul propriei noastre 
culturi. Psihologia copilului se consacră diferite¬ 
lor comportamente ale fiinţei în creştere, iar 
psihologia patologică încearcă să degaje concluzii 
privitoare la natura umană studiind tulburările 
pe care le provoacă situaţiile patogene. Intr-ade¬ 
văr, nu este niciodată posibil să observăm această 
natură în stare brută şi trebuie să ne mărginim 
la înregistrarea manifestărilor ei speciale în situaţii 
date. Ea este o construcţie teoretică ce se bazează 
pe studiul empiric al comportamentelor umane. 
Construind un „model al naturii umane 44 , ştiinţa 
despre om procedează la fel ca celelalte ştiinţe 
care întrebuinţează concepte de entităţi deduse 
din fapte observabile sau controlate prin ele, 
şi nu extrase din experienţa directă. 

In ciuda bogăţiei de date oferite de antropologie 
şi de psihologie, noi nu avem încă decît o palidă 
viziune despre natura umană. 


Tradiţie şi etică umaniste 

După tradiţia eticilor umaniste, cunoaşterea 
omului trebuie să fie fundamentul normelor şi 
valorilor stabilite. Tratatele lui Aristotel, Spinoza, 
Dewey vizează deci atît etica, cît şi psihologia. 
Expunerea punctelor lor de vedere va constitui 
obiectul acestui capitol nu fiindcă ar fi în inten¬ 
ţiile mele să trec în revistă întreaga istorie a 
eticii umaniste, ci doar fiindcă ţin să ilustrez 
principiile ei de bază prin gîndirea celor mai 
eminenţi reprezentanţi ai săi. 

Pentru Aristotel , etica se bazează pe ştiinţa 
despre om, ale cărei date le întrebuinţează: ea 
este deci o psihologie aplicată. Asemeni celui care 
studiază politica, cel ce se ocupă de etică „tre¬ 
buie să fie pînă la un anumit grad familiarizat 
cu teoria sufletului, chiar aşa cum cel ce vrea să 
vindece ochii sau în general o parte a trupului 
trebuie să cunoască însuşirea lor... De fapt, medicii 

destoinici îşi fac foarte mult de lucru cu cercetarea 
trupului 444 . Din studiul naturii umane, Aristotel 
deduce că „virtutea 44 — sau excelenţa — este 
„activitatea 44 prin care omul îşi exercită funcţiile 
sale şi îşi dezvoltă capacităţile sale particulare. 
Fericirea, care reprezintă scopul său, rezultă din 
activitatea sa şi din întrebuinţarea facultăţilor 
sale. Ea nu rezidă nici într-o posesiune, nici 
într-o stare de spirit liniştită. Pentru a face să se 
înţeleagă acest concept de activitate, Aristotel 
a recurs la evocarea Jocurilor olimpice: „Cum 
însă în Olimpia — spune el —, nu dobîndesc 
coroana cei mai frumoşi sau cei mai puternici 
ci cei ce luptă (căci numai între dînşii se află 
biruitorii), aşa şi numai cei ce în faptele lor sînt 
drepţi, vor avea parte de ceea ce în viaţă e frumos 
şi bun 4 5 6 7 . Omul raţional, liber şi activ (contempla¬ 
tiv) este un om bun şi, prin urmare, fericit. Sen¬ 
sul valorii obiective este aici centrat pe om — 
adică este umanist —, iar aceste aserţiuni sînt 
în acelaşi timp derivate din înţelegerea naturii 
si a funcţiilor omului. 

9 9 

Ga şi Aristotel, Spinoza cercetează funcţia 
distinctivă a omului. El consideră mai înlîi rolul 
particular al oricărui obiect in natură şi afirmă că 
„orice lucru năzuieşte, atît cît depinde de el, 
să-şi menţină existenţa 446 . Omul, funcţia sa şi 
scopul său nu pot decît să se conformeze acestei 
propoziţii: să se conserve pe sine însuşi şi să 
persiste în existenţă. Spinoza optează pentru un 
concept de virtute legat pur şi simplu de acest 
scop general: „A lucra in mod absolut din virtute 
nu este , in ce ne priveşte , decit a lucra , a trăi şi a 
se menţine (acestea trei însemnează acelaşi lucru) 
sub conducerea raţiunii pe temeiul căutării folosului 
propriu 44 7 . 

4 Aristotel. Etica nicomahică , Cartea I, cap. al XlII-lea, 
Casa Şcoalelor, 1944, p. 53 — 54. — Nota trad. 

5 Idem , Cartea I, cap. al IX*lea, p. 42 — 43 . — Nota 
trad. 

6 Spinoza. Etica , partea a IlI-a, propoziţia a Vl-a, 
Editura ştiinţifică, Bucureşti, 1957, p. 152. — Nota trad. 

7 Op. cit., partea a IV-a, propoziţia a XXIV-a, p. 235. 
— Nota trad. 

Expresia „ a-şi menţine existenţa “ înseamnă, 
pentru Spinoza, a deveni ceea ce eşti In mod po¬ 
tenţial: „Un cal ar înceta să mai existe ca atare 
dacă s-ar transforma în om sau în insectă 418 . 
Iar noi am putea adăuga că, după Spinoza, un 
om ar fi la fel de distrus devenind înger cum ar fi 
devenind cal. Virtutea înseamnă deci înflorirea 
potenţialităţilor proprii fiecărui organism. Pentru 
om ea coincide cu starea în care el este cel mai 
deplin uman. Binele va fi atunci reprezentat prin 
tot ceea ce poate fi întrebuinţat ca mijloc sigur 
de apropiere a omului de modelul-tip al naturii 
umane care există sub ochii noştri . Răul 
este tot ceea ce ne împiedică să corespundem 
acestui model. Virtutea se identifică astfel cu 
realizarea perfectă a naturii omului, iar ştiinţa 
care îl învaţă acest lucru este deci fundamentul 
necesar al eticii. 

Raţiunea îi permite omului să ştie ceea ce tre¬ 
buie să facă pentru a fi cu adevărat el însuşi şi 
ea îl învaţă astfel să discearnă binele; dar mij¬ 
loacele de a practica virtutea depind de între¬ 
buinţarea reală pe care omul o dă forţelor sale. 
In acest caz puterea se confundă cu virtutea; 
neputinţa cu viciul. Dacă fericirea nu este un 
scop în sine, ea însoţeşte în noi realizarea poten¬ 
ţialităţilor noastre, în timp ce neputinţa gene¬ 
rează descurajarea. Aceste noţiuni sînt valabile 
pentru toate posibilităţile inerente naturii omului. 
Judecăţile de valoare nu sînt aplicabile decît 
omului şi intereselor sale proprii. Totuşi, ele nu 
trebuie privite ca simple expresii ale gusturilor 
şi repulsiilor noastre particulare, căci caracteris¬ 
ticile naturii umane sînt cele ale întregii specii 
şi se regăsesc la toţi indivizii. Caracterul obiectiv 
al teoriei lui Spinoza decurge din obiectivitatea 
care a marcat modelul-tip al naturii omului; 
această obiectivitate face loc diversităţilor multi¬ 
ple şi particulare, dar, în esenţa sa, ea se aplică 
la toate cazurile. Spinoza se opune radical eticilor 

8 Op. cit. y partea a IV-a, prefaţă, p. 218. — Nota 
trad. 

autoritare. Pentru el omul este un scop în sine, 
şi nu un instrument la discreţia unei puteri care 
îl transcende. Sistemul de valori trebuie să fie 
legat direct de interesele reale ale omului, care 
sînt întrebuinţarea libertăţii şi exercitarea pro¬ 
ductivă a facultăţilor sale 9 '. 

Printre contemporanii noştri, adeptul cel mai 
marcant al unei etici ştiinţifice este John Dewey. 
Concepţiile sale sînt la fel de opuse autoritaris¬ 
mului ca şi relativismului etic. Despre primul, el 
afirmă că trăsătura comună doctrinelor revelate, 
legilor edictate de Dumnezeu, rînduielilor state¬ 
lor, convenţiilor, tradiţiilor etc. „este preeminenţa 
unei Voci atît de încărcate de autoritate, încît ea 
anihilează nevoia de cercetare" 10 . 

In privinţa relativismului, acesta crede că fap¬ 
tul de a gusta cu plăcere un lucru nu include „nici 
o judecată de valoare asupra acestui lucru" 11 . Că 
un obiect oferă o anumită satisfacţie, este un in- 

9 Marx a exprimat o opinie identică cu cea a lui Spino- 
za: „Dacă vrem, de pildă, să ştim ce e util unui cîine, 
trebuie să studiem natura cîinelui. Această natură însăşi 
nu poate fi construită pe baza «principiului utilităţii». 
Dacă vrem să aplicăm acest principiu la om, dacă vrem 
să judecăm acţiunile, mişcarea, relaţiile etc. umane pe 
baza principiului utilităţii, trebuie să cunoaştem natura 
umană în general şi modificările suferite de ea în fiecare 
epocă istorică dată. Pentru Bentham însă asemenea pro¬ 
bleme nu există. El identifică în modul cel mai sec şi mai 
naiv din lume pe filistinul modern, îndeosebi pe filistinul 
englez, cu omul normal“. (K. Marx şi F. Engels. Opere , 
voi. 23, Bucureşti, Editura politică, 1966, p. 619. — 
Nota trad.) Poziţia lui Spencer , cu toate diferenţele nota¬ 
bile pe plan filosofic, admite, de asemenea, că noţiunile 
de „bine“ şi de „rău“ se referă la alcătuirea proprie a 
fiinţei umane şi că ştiinţa conduitei se bazează pe cunoaş¬ 
terea omului. într-o scrisoare adresată lui J.S. Mill, el 
scrie: „Punctul meu de vedere este că Morala, sau ştiinţa 
bunei conduite, are drept obiect să definească cum şi 
de ce un anumit comportament este nociv, iar un altul 
benefic. Rezultatele nu pot să fie accidentale: ele sînt 
consecinţele necesare ale alcătuirii lucrurilor “. H. Spencer. 
The Principles of Ethics , voi. I, D. Appleton, New York, 
1962, p. 57.) 

10 John Dewey şi James H. Tufts. Ethics , Henry 
Hoit and Co., New York, ediţie revăzută, 1932, p. 35. 

11 John Dewey. Problems of Man , Philosophical Li- 
brary, New York, 1946, p. 254. 

diciu de bază, dar „el trebuie verificat prin fapte 
evidente 1412 . Ca şi Spinoza, Dewey postulează că 
raţiunea umană este capabilă să definească prin¬ 
cipii obiectiv valabile. Şi pentru el, scopul vieţii 
umane este creşterea şi dezvoltarea omului după 
normele naturii sale şi ale alcătuirii sale. Dar opo¬ 
ziţia sa faţă de scopurile prestabilite îl determină 
să renunţe la poziţia adoptată de Spinoza, aceea 
de a admite ca un concept ştiinţific un „model-tip 
al naturii umane 14 . In ce-1 priveşte, Dewey pune 
acccentul pe înrudirea strînsă dintre mijloace şi 
scopuri (sau consecinţe) şi face din aceasta o bază 
empirică necesară pentru validitatea normelor. 
După el, nu poate fi formulată o apreciere decît 
„atunci cînd există o materie care se cere valori¬ 
zată, atunci cînd un neajuns se cere înlăturat, o 
nevoie satisfăcută, o lipsă sau o lacună umplute 
sau cînd se cer rezolvate conflicte între tendinţe 
prin modificarea condiţiilor de existenţă. Aceasta 
demonstrează, la rîndul său, că în orice estimare 
intervine un factor intelectual — factorul cerce¬ 
tare —, căci scopul propus este format şi proiectat 
ca ceea ce va permite umplerea lacunelor sau re¬ 
zolvarea conflictelor 4413 . 

Pentru Dewey, scopul urmărit reprezintă „o 
simplă suită de acţiuni considerate într-un stadiu 
îndepărtat, iar mijloacele nu reprezintă decît un 
stadiu mai apropiat. Distincţia între scopuri şi mij¬ 
loace se efectuează prin examinarea cursului unei 
linii de acţiune concertate, a unei serii de acte 
legate între ele în timp. «Scopul» nu este decît 
ultimul din aceste acte, iar mijloacele se eşalo¬ 
nează dinainte... Mijloace şi scopuri sînt termeni 
care desemnează ambii aceeaşi realitate. Ei nu 
corespund unei disparităţi reale, ci unei deosebiri 
operate în judecată 4414 . 

12 Op. cit., p. 260. 

18 John Dewey. Theory of Valuation , în International 
Encyclopedia of Unified Science , The Uni verşi ty of Chi¬ 
cago Press, Chicago, 1969, XI, nr. 4, p. 34. 

s 14 John Dewey. Human Nature and Conduct , Modern 
Library, New York, 1930, p. 34. 

Importanţa acordată de Dewey legăturilor 
strînse ce unesc mijloacele şi scopurile reprezintă 
qu siguranţă un element capital al acestei etici 
raţionale. Sîntem astfel avertizaţi împotriva teo¬ 
riilor a căror valoare este pierdută din cauza se¬ 
parării pe care o acceptă între mijloace şi scopuri. 
Dar nu pare exact că „noi nu ştim ce anume urmă¬ 
rim, înainte de a fi dus mental pînă la capăt 
cursul unei acţiuni". 

Scopurile urmărite pot să fie stabilite prin ana¬ 
liza empirică a fenomenului considerat în ansam¬ 
blul său — deci a omului — chiar dacă nu cunoaş¬ 
tem încă mijloacele adecvate pentru a le atinge. 
Despre anumite scopuri se pot enunţa de pe acum 
propoziţii valabile, deşi ele se află încă în stare 
embrionară. Ştiinţa despre om poate să ne per¬ 
mită trasarea unui „portret-tip al naturii umane" 
ale cărei scopuri pot fi definite înainte de a se 
găsi mijloacele specifice necesare realizării lor 15 . 


Etică şi psihanaliză 

Din ceea ce precede reiese destul de clar că o 
etică umanista si obiectivă, constituită în stiintă 
aplicată, depinde de dezvoltarea psihologiei ca 
ştiinţă teoretică. Progresele realizate de la Aristo- 
tel la Spinoza s-au datorat în mare parte superio¬ 
rităţii psihologiei dinamice a lui Spinoza asupra 
psihologiei statice a lui Aristotel. Spinoza a desco¬ 
perit motivaţia inconştientă, legile asociaţiei, per¬ 
sistenţa experienţelor copilului în viaţa adultului. 
Concepţia sa despre dorinţă este în acelaşi timp 
dinamică şi depăşeşte noţiunea aristotelică a 
„deprinderii". Dar, asemenea tuturor sistemelor 
psihologice concepute pînă în secolul al XlX-lea, 
gîndirea lui Spinoza a rămas abstractă şi nu a 
creat nici o metodă capabilă să susţină teoria 

15 Utopiile sînt viziuni asupra scopurilor înaintea 
realizării mijloacelor, dar nu sînt, din acest motiv, lipsite 
de semnificaţie. Dimpotrivă, ele au contribuit în mare 
măsură la progresul gîndirii, fără a mai vorbi de însemnă¬ 
tatea lor pentru păstrarea credinţei în viitorul omenirii. 

printr-o cercetare empirică şi prin descoperirea 
de date noi despre om şi natura sa. 

Or, cercetarea empirică reprezintă cheia eticii 
şi a psihologiei lui Dewey. El admite principiul 
motivaţiei inconştiente, iar conceptul său de „de¬ 
prindere 41 diferă de cel stabilit de tradiţie. Cînd 
afirmă 16 că psihologia clinică modernă „îşi vă¬ 
deşte simţul realităţii insistînd asupra importan¬ 
ţei profunde a forţelor inconştiente care guver¬ 
nează nu numai conduita, ci şi dorinţele, jude¬ 
căţile, credinţele, idealizările 44 , Dewey mărturi¬ 
seşte importanţa pe care o acordă factorilor in¬ 
conştienţi, chiar dacă el nu exploatează toate 
posibilităţile acestei metode noi în teoria sa despre 
etică. 

Au fost întreprinse puţine cercetări atît pe plan 
filosofic, cît şi pe plan psihologic pentru aplicarea 
descoperirilor psihanalizei la dezvoltarea teore¬ 
tică a eticii 17 , fapt cu atît mai surprinzător cu 
cît psihanaliza a adus o contribuţie ce interesează 
în mod deosebit teoria eticii. 

Contribuţia cea mai importantă rezidă, pro¬ 
babil, în faptul că teoria psihanalitică este primul 
sistem psihologic modern al cărui obiect nu este 
unul din aspectele izolate oarecare ale omului, ci 
ansamblul personalităţii sale. In timp ce metoda 
tradiţională constă în studierea separată a feno¬ 
menelor date, ca şi cum ar fi posibil ca ele să fie 
izolate în realitate, Freud a inaugurat o nouă 


16 J. Dewey. Human Nature and Conduct , p. 86. 

17 O contribuţie modestă, dar semnificativă, la solu¬ 
ţionarea problemei valorilor, considerată dintr-un punct 
de vedere psihanalitic, a fost furnizată de articolul lui 
Patrick Mullahy Values, Scientific Method and Psych- 
analysis , în Psychiatry , mai 1943. în timp ce revedeam 
manuscrisul lucrării de faţă, J.C. Flugel a publicat Man , 
Morals and Society (International Uni verşi ties Press, 
New York, 1945); este, probabil, prima încercare siste¬ 
matică şi serioasă făcută de un psihanalist pentru a aplica 
descoperirile disciplinei sale la o teorie etică. O expunere 
foarte interesantă a problemelor şi o critică profundă — 
deşi mergînd cu mult dincolo de o simplă critică — a 
punctelor de vedere psihanalitice în legătură cu etica se 
găsesc în lucrarea lui Mortimer J. Adler What Manhas 
madeof Man (Longmans, Green and Co., New York, 1937). 

metodă care îi permitea să studieze personalita¬ 
tea totală şi să înţelegă sensul motivaţiilor umane. 
Această metodă, care constă în analiza asociaţiilor 
verbale libere, a visurilor, a erorilor, a transferu¬ 
rilor, este o abordare prin care elemente „private 41 
pînă acum, legate numai de cunoaşterea de sine 
şi de introspecţie, devin într-o oarecare măsură 
„publice 44 şi demonstrabile datorită comunicării 
stabilite între analist şi subiect. Metoda psiha¬ 
nalitică deschidea astfel calea spre fenomene care, 
fără ea, A arJi scăpat observaţiei. Pe lîngă A aceasta, 
ea a permis^descoperirea de experienţe emoţio¬ 
nale pe care introspecţia însăşi nu ar putea să 
le releve, deoarece sînt refulate, separate de con¬ 
ştiinţa clară- 8 . 

De la începutul studiilor sale, Freud s-a inte¬ 
resat în special de simptomele nevrotice. Dar cu 
cît psihanaliza progresa, cu atît mai clar se ade¬ 
verea faptul că un astfel de simptom nu poate să 
fie interpretat decît prin înţelegerea structurii 
caracteriale în care el se manifestă. Caracterul 
nevrotic, mai curînd decît simptomul, a devenit 
materia esenţială a teoriei şi terapeuticii psihana¬ 
litice. Continuînd studiul său în acest sens, Freud 
a pus bazele unei ştiinţe a caracterului — caracte¬ 
rologia — pe care psihologia o ignorase în cursul 
secolelor precedente şi pe care o exploataseră 
numai dramaturgii şi romancierii. 

Caracterologia psihanalitică, aflată încă în faza 
pionieratului, este, totuşi, indispensabilă pentru 
dezvoltarea eticii. Toate virtuţile şi toate viciile 
pe care le examinează etica tradiţională nu pot de¬ 
cît să rămînă ambigui, căci acelaşi termen desem¬ 
nează adesea atitudini umane diferite între ele şi 
în parte contradictorii. Ele nu pot fi salvate de la 
această ambiguitate decît dacă sînt înţ-elese şi 
examinate în funcţie de structura caracterială a 
persoanei căreia îi sînt atribuite virtutea sau vi¬ 
ciul. O virtute izolată de contextul caracterial 
poate, în final, să nu aibă nici o valoare (precum 

^Vezi John Dewey. Problems of Man t p. 250 — 272, 
şi Ph. B. Rice. Objectivity of Value Judgment and Types 
of Value Judgment , în „Journal of Philosophy“, XV, 1934. 

umilinţa cauzată de teamă sau care ţine locul unei 
aroganţe refulate), tot aşa cum manifestările unui 
viciu ar arăta, în context, de exemplu, că aroganţa 
cutărei persoane nu este decît expresia nesigu¬ 
ranţei sale sau a sentimentului său de autosubes- 
timare. Fără îndoială, aceste consideraţii inte¬ 
resează în cel mai înalt grad etica. Ar fi incomplet 
şi greşit să considerăm viciile şi virtuţile ca tră¬ 
sături izolate ale unui caracter. Obiectul eticii 
este caracterul în ansamblul său, şi doar judecăţile 
elaborate în această optică capătă o valoare. Ca¬ 
racterul virtuos sau vicios, mai degrabă decît cutare 
viciu sau cutare virtute, iată adevăratul obiect al 
cercetării etice. 

Un concept nu mai puţin semnificativ este cel 
al motivaţiei inconştiente. Ideea fusese exprimată 
deja de Leibniz şi^Spinoza, dar Freud a fost 
primul care a studiat pulsiunile inconştiente 
într-un mod empiric şi în cele mai mici detalii; 
el făcea astfel posibilă o teorie a motivaţiilor 
umane. în acest domeniu, evoluţia gîndirii se 
caracterizează prin faptul că judecăţile de va¬ 
loare date despre conduita umană au fost legate 
de motivaţiile subiacente actului, mai degrabă 
decît de actul însuşi. Odată cu psihanaliza, o 
cale nouă s-a deschis acestui studiu. După cum 
observa Freud, „nu numai ceea ce este cel mai 
josnic în Eu, dar şi ceea ce este cel mai elevat 
poate să fie inconştient 4119 şi să reprezinte o 
motivaţie majoră pe care cercetarea etică nu-şi 
poate permite să o ignore. 

în ciuda posibilităţilor imense oferite de psiha¬ 
naliză studiului ştiinţific al valorilor, Freud şi 
discipolii săi nu au extras din descoperirea lor 
tot profitul dorit pentru a face să avanseze proble¬ 
mele eticii. De fapt, ei au contribuit chiar la 
stabilirea unei anumite confuzii în acest domeniu. 
Această confuzie provine din poziţia relativistă a 
lui Freud: în principiu, el spune că psihologia ne 
poate ajuta să înţelegem motivaţia judecăţilor 
de valoare, dar nu şi să le susţinem validitatea. 

-- S. Freud. Das Ich und das Es. 


229 



Relativismul lui Freud este mai clar exprimat 
în teoria sa despre supraeu (sau conştiinţă). 
Conform acestei teorii, nici un element nu se 
poate integra în conştiinţă dacă nu aparţine 
sistemului de porunci şi de interdicţii inclus în 
supraeul tatălui şi în tradiţia culturală. Conştiinţa 
nu este atunci decit o autoritate interiorizată. Cînd 
Freud analizează supraeul, el nu analizează, de 
fapt, decît „conştiinţa autoritară 44 . 

Articolul lui T. Schroeder intitulat Atitudinea 
unui psiholog amoral ilustrează foarte bine această 
concepţie relativistă 20 . Autorul conchide că „orice 
estimare de ordin moral rezultă dintr-o morbi¬ 
ditate emoţională — pulsiuni conflictuale in¬ 
tense — provenită din experienţe anterioare 44 
şi că psihiatrul amoral „va înlocui normele moralei 
clasice printr-un tablou clinic şi psihoevolutiv 
al pulsiunilor moraliste şi al metodelor intelec¬ 
tuale 44 . După care autorul produce confuzie, 
afirmînd că „psihologii amorali şi evoluţionişti 
nu posedă nici o regulă eternă sau absolută pentru 
a aprecia binele sau răul 44 , ceea ce lasă să se înţe¬ 
leagă că ştiinţa are obiceiul să statueze „în etern 
şi în absolut 44 . 

Puţin diferită de teoria Supraeului, o altă 
concepţie a lui Schroeder vrea ca moralitatea să 
fie, în esenţa ei, o reacţie împotriva răului pre¬ 
zent în natura umană. După el, pulsiunea sexuală 
a copilului este orientată spre părintele de sex 
opus, ceea ce produce un sentiment de ură pentru 
părintele rival de acelaşi sex; atunci este inevi¬ 
tabil ca ostilitatea, teama, sentimentul culpa¬ 
bilităţii să apară din această situaţie primară 
(„complexul Oedip 44 ). Această explicaţie reprezintă 
versiunea laicizată a conceptului de „păcat 
originar 44 . După Freud, plecînd de la aceste ten¬ 
dinţe incestuoase şi criminale, inerente naturii 
sale, omul a fost obligat să caute norme etice 
capabile să-i asigure viaţa socială. Cu scopul de a 
proteja individul şi grupul în sinul acestei vieţi, 

20 „The Psychoanalytic Review“, XXXI, nr. 3, iulie 
1944, p. 329-335. 

el stabileşte mai întîi un ansamblu de tabuuri, 
iar mai tîrziu un sistem etic mai elaborat. 

Totuşi, poziţia lui Freud nu este întotdeauna 
conformă cu relativismul. Faţă de adevăr, pe 
care îl consideră scopul suprem pentru care tre¬ 
buie să lupte omul, el manifestă o credinţă pasio¬ 
nată. Dealtminteri, el crede în capacitatea fiinţei 
umane, înzestrată cu raţiune, de a se apropia 
de adevăr. Această atitudine antirelativistă este 
cea pe care Freud a adoptat-o foarte ferm în 
discuţiile sale despre o „filosofie a vieţii 4421 . El 
refuză teoria după care adevărul nu ar fi decît 
„produsul nevoilor şi dorinţelor noastre aşa cum 
se formează ele în condiţiile exterioare schimbă¬ 
toare 44 ; pentru el, o concepţie atît de „anarhică 44 
nu ar putea decît să se năruie în contact cu reali¬ 
tatea. încrederea pe care el o acordă raţiunii 
umane şi puterii ei de unificare şi de eliberare 
din mrejele superstiţiei este marcată de patosul 
caracteristic secolului Luminilor. Această cre¬ 
dinţă în adevăr este subiacentă conceptului de 
terapie psihanalitică, psihanaliza fiind o încercare 
de a descoperi adevărul despre sine însuşi. In 
această privinţă, Freud se plasează pe linia de 
gîndire care, de la Buddha şi Socrate, consideră 
adevărul ca fiind puterea ce-1 face pe om virtuos 
şi liber, sau „sănătos 44 , după terminologia freu- 
diană. Scopul tratamentului psihanalitic constă 
în a înlocui iraţionalul (id) prin raţiune (ego). 
Situaţia analitică trebuie să fie definită din acest 
punct de vedere ca una în care două persoane, 
analistul şi bolnavul, se consacră împreună cău¬ 
tării adevărului. Tratamentul vizează redobîn- 
direa sănătăţii, iar remediile sînt adevărul şi 
raţiunea. Faptul de a fi formulat o situaţie bazată 
pe o onestitate funciară în sînul unei civilizaţii 
unde atît de rar se întîlneşte o sinceritate totală 
constituie, probabil, manifestarea cea mai edi¬ 
ficatoare a geniului lui Freud. 

21 S. Freud. New Introductory Lectures on Psycho-Ana- 
lysis , W.W. Norton, New York, 1933. 

Capitolul al III-lea 

NATURA UMANĂ ŞI CARACTERUL 
Situaţia umană 

Individul reprezintă întreaga rasă; el este un 
eşantion specific al speciei — este „el însuşi 44 şi 
„toţi ceilalţi 44 în acelaşi timp. Individ înzestrat 
cu trăsături specifice — şi unic în acest fel —, 
el este totodată reprezentativ pentru genul uman 
în ansamblul său. Personalitatea sa proprie este 
determinată de aceste particularităţi ale existen¬ 
ţei umane, care sînt comune tuturor oamenilor. 
Examinarea situaţiei umane trebuie deci să pre¬ 
ceadă pe cea a personalităţii. 


Slăbiciunea biologică a omului 

Primul element care diferenţiază existenţa 
animală de cea umană este negativ: la om, el 
este reprezentat de absenţa relativă a rolului pe 
care îl joacă instinctul în procesul de adaptare 
la lumea înconjurătoare. La animal, modul de 
adaptare rămîne acelaşi în toate cazurile: dacă 
resursele instinctului său se dovedesc insuficiente 
pentru a triumfa asupra unei schimbări apărute 
în universul său, specia va fi ameninţată să dis¬ 
pară. Animalul nu are decît o posibilitate: aceea 
de a se transforma pe el însuşi pentru a se adapta 
la condiţiile noi — prin autoplasticitate —; el 
nu poate modifica lumea înconjurătoare. Aşadar, 
existenţa sa este armonioasă nu prin absenţa 
luptei, ci pentru că instinctul său atavic face din 
el o parte integrantă şi invariabilă a lumii sale. 
El ori se adaptează, ori moare. 

Cu cît capacităţile instinctive sînt mai puţin 
fixate şi complete la animal, cu atît creierul este 
mai dezvoltat — în consecinţă, cu atît mai mare 
este capacitatea de a învăţa. Se poate spune că 
omul apare în procesul evoluţiei în momentul în 
care adaptarea instinctuală se află la nivelul 
său cel mai scăzut. Dar atunci el este dotat cu 

cajităţi noi, care îl diferenţiază de animal. El are 
conştiinţa de sine ca de o entitate separată; îşi 
aminteşte trecutul, scrutează viitorul şi desem¬ 
nează prin simboluri actele şi obiectele. Raţiu¬ 
nea sa concepe şi interpretează lumea, iar imagi¬ 
naţia îl duce dincolo de impresiile pe care i le 
transmit simţurile. Omul este cel mai neajutorat 
dintre toate animalele, dar această slăbiciune 
biologică serveşte ea însăşi de trambulină forţei 
sale; ea contribuie la dezvoltarea facultăţilor 
sale specific umane. 


Dihotomiile existenţiale si istorice 

j # 

din om 

Trezirea conştiinţei, raţiunea şi imaginaţia au 
rupt „armonia“ care caracterizează existenţa 
animală. Apariţia lor a făcut din om o anomalie, 
un fenomen în cadrul |universului. Integrat în 
natură,[supus legilorJsale]fizice şi inapt să le tran¬ 
sforme,[el transcende totuşi toate celelalte creaturi. 
El este separat, deşi constituie o parte dintr-un 
tot; el este fără adăpost, cu toate că e legat de 
adăpostul pe care îl împarte cu toate creaturile. 
Căzut în această lume într-un loc şi într-un mo¬ 
ment întîmplător, el este silit s-o părăsească 
tot în mod întîmplător. Conştient de el însuşi, 
omul realizează neputinţa sa şi limitele existenţei 
sale. El priveşte în faţă propriul său sfîrşit: 
moartea. Niciodată omul nu se eliberează de 
dihotomia existenţei sale: el nu se poate desprinde 
de spiritul său chiar dacă o doreşte. Trebuie să-şi 
suporte corpul atîta timp cît este în viaţă — şi 
acest corp îi stimulează dorinţa de a trăi. 

Binecuvîntare pentru om, raţiunea este în 
acelaşi timp blestemul său. Ea îl obligă să se 
confrunte continuu cu sarcina sa de a rezolva o 
dihotomie insolubilă. Din acest punct de vedere, 
existenţa umană diferă de cea a tuturor celorlalte 
organisme; ea se menţine într-o stare de dezechi¬ 
libru inevitabil şi constant. Viaţa unui om nu 
poate fi „trăită 44 printr-o simplă repetare de ac- 

ţiuni-tip proprii speciei: fiecare trebuie să trăiască. 
Omul este singurul animal capabil să se plictiseas¬ 
că, să fie nemulţumit, să]^se simtă alungat din 
paradis. El este singurul animal care îşi pune 
problema existenţei sale, problemă pe care nu o 
poate evita. îi este interzis să revină la stadiul 
preuman de armonie cu natura. Omul trebuie 
să-şi dezvolte judecata pînă va deveni propriul 
lui stăpîn şi stăpînul naturii. 

Exercitarea raţiunii sale îl obligă pe om să 
lupte fără întrerupere pentru a găsi noi soluţii. 
Dinamismul istoriei sale este intrinsec existentei 

9 

raţiunii; ea îi permite să creeze şi să dezvolte o 
lume care să-i fie proprie şi în care să se simtă 
bine cu sine însuşi şi cu semenul său. Fiecare etapă 
realizată îl lasă nemulţumit şi perplex, ceea ce îl 
determină să caute alte soluţii. Omul nu poartă 
în el „instinctul progresului 41 ; contradicţia este 
inclusă în existenţa sa, care îl împinge pe această 
cale. Pierzînd paradisul, legătura cu natura, omul 
a devenit rătăcitor (Ulise, Oedip, Abraham, Faust), 
fiind constrîns să depună un efort permanent pentru 
a descoperi necunoscutul, pentru a umple cu răs¬ 
punsurile lui spaţiile rămase albe în cartea cunoş¬ 
tinţelor sale. El este obligat să-şi dea sieşi cont 
despre sine însuşi, despre persoana sa şi despre 
semnificaţia existenţei sale. El este silit să depă¬ 
şească această fisură internă; îmbătat de setea 
de absolut, el aspiră la o altă formă de armonie 
în locul celei pierdute dintre natură şi el, dintre 
semenii săi şi el şi chiar din cadrul vieţii sale 
interioare. 

Această falie în natura umană este cauza diho- 
tomiilor pe care le voi numi existenţiale 22 , deoarece 
sînt înrădăcinate în chiar existenţa sa. Ele sînt 
contradicţii imposibil de înlăturat, dar cărora 

22 Am utilizat acest termen fără a ţine seama de 
terminologia existenţialistă. în perioada revederii acestui 
manuscris am luat cunoştinţă de operele lui J.-P. Sartre: 
Les Mouches şi L' Existenţiali sme est-il un humanisme? 
Nu cred că datorită acestui fapt trebuie să fac modificări 
sau adăugiri în textul prezent. Deşi unele puncte sînt 
comune, nu pot aprecia gradul acordului care există, căci 
nu cunosc încă principalele lucrări filosofice ale lui Sartre. 

omul trebuie să le răspundă în diferite moduri, 
după caracterul său şi cultura de caro aparţine. 

Cea mai profundă dintre aceste dihotomii care 
sfîsie omul este aceea dintre viată si moarte. 

9 9 t 

Moartea noastră este un fapt inevitabil. Sîntem 
conştienţi de ea şi această certitudine influenţează 
profund vieţile noastre. Dar moartea reprezintă 
însuşi opusul vieţii, de care rămîne străină, fiind 
incompatibilă cu experienţa de a trai. Tot ceea 
ce putem şti despre moarte nu schimbă cu nimic 
faptul că ea nu este o parte semnificativă a vieţii 
şi că noi sîntem neputincioşi în faţa ei. Pe planul 
vieţii este deci o înfrîngere. „Tot ceea ce omul 
posedă va da pentru viaţa sa“ şi, după cum spune 
Spinoza, „omul înţelept nu se gîndeşte la moarte, 
ci la viaţă“. Omul s-a străduit să nege această 
dihotomie graţie unor ideologii cum este con¬ 
ceptul creştin de nemurire, care, postulînd 
existenţa unui suflet nemuritor, contestă faptul 
tragic că viaţa umană ia sfîrşit odată cu moartea. 

O altă consecinţă a acestui destin imuabil este 
că, dacă fiecare fiinţă umană e înzestrată cu 
toate potentialităţile speciei sale, scurta durată a 
vieţii sale îi interzice deplina lor realizare, chiar 
în condiţiile cele mai favorabile. Numai dacă inter¬ 
valul de timp acordat unui individ ar fi egal cu 
durata întregii umanităţi, atunci el ar putea 
participa la dezvoltarea umană care urmează 
procesul istoric. Debutînd şi încheindu-se într-un 
punct accidental al procesului evolutiv al speciei, 
viaţa omului se găseşte în mod tragic în conflict 
cu aspiraţia sa de a realiza toate potenţialităţile 
sale. El nu are decît o slabă imagine a acestei 
contradicţii dintre posibilităţile sale virtuale şi 
veritabilele sale realizări. Şi aici unii se străduiesc 
să depăşească sau să nege opoziţia reală, afirmînd 
fi^e că împlinirea totală a vieţii sale are loc după 
moarte, fie că epoca în care trăieşte omul corespun- 
; de încununării si fazei terminale a istoriei umani- 
tăţii. Alte opţiuni susţin că viaţa nu îşi găseşte 
semnificaţia într-o înflorire completă, ci în înde¬ 
plinirea datoriei sociale, că dezvoltarea, libertatea 
şi fericirea individului sînt subordonate, dacă nu 

chiar insignifiante, faţă de salvarea statului, a 
comunităţii sau a oricărei instituţii reprezenta¬ 
tive pentru puterea eternă care o transcende. 

Omul este în acelaşi timp solitar şi legat de cei¬ 
lalţi. El este singur în măsura în care este o enti¬ 
tate unică, de neconfundat cu nimeni, şi în măsura 
în care are conştiinţa acestei situaţii. EI trebuie 
să fie singur atunci cînd trebuie să emită o jude¬ 
cată sau să ia o decizie prin puterea raţiunii sale. 
Şi, totuşi, el nu poate suporta să fie singur, fără 
legături cu semenii. Fericirea sa depinde de soli¬ 
daritatea cu ei, cu generaţiile anterioare şi viitoare. 

Radical deosebite de dihotomiile existenţiale 
sînt multiplele contradicţii care marchează viaţa 
individuală şi socială şi care nu sînt legate în mod 
necesar de existenţa omului, ci sînt produse de ea. 
Ele pot fi rezolvate fie în momentul cînd se produc, 
fie într-o epocă ulterioară a umanităţii. Contra¬ 
dicţia actuală dintre abundenţa mijloacelor teh¬ 
nice capabile să asigure satisfacerea materială şi 
incapacitatea de a le utiliza exclusiv pentru 
bunăstarea şi pacea popoarelor — această con¬ 
tradicţie nu este de nerezolvat. Ea nu este nece¬ 
sară, ci se datorează numai lipsei de curaj şi de 
înţelepciune a oamenilor. Sistemul sclaviei în 
Grecia antică este un exemplu caracteristic al 
unei contradicţii relativ irezolvabile, a cărei 
remediere nu a putut fi operată decît mult mai 
tîrziu, într-o epocă în care egalitatea dintre oameni 
a fost stabilită pe baze materiale solide. 

Distincţia între aceste două feluri de dihotomii 
prezintă importanţă, deoarece confuzia lor ar 
atrage o gravă consecinţă. Cei care au avut inte¬ 
resul să menţină contradicţiile istorice au fost 
dornici să demonstreze că era vorba de opoziţii 
existenţiale, deci imuabile. Ei s-au străduit să 
convingă omul că „ceea ce nu trebuie să fie nu 
poate să fie“ şi că el, ca om, trebuie să se resemneze 
şi să accepte destinul său tragic. Dar această 
încercare de confuzie voluntară nu a fost suficientă 
pentru a împiedica omul să caute soluţii la proble¬ 
mele sale. Una dintre calităţile cele mai deosebite 
ale spiritului uman constă tocmai în aceea că nu 

poate să rămînă pasiv în faţa unei contradicţii; 
el tinde imediat la rezolvarea ei. Numai aşa se 
explică toate progresele dobîndite de om. Cine 
vrea să-l împiedice să acţioneze atunci cînd ia 
cunoştinţă de aceste contradicţii trebuie să nege 
existenţa acestora din urmă. Funcţia raţionali¬ 
zărilor în viaţa individuală şi a ideologiilor (sau 
a raţionalizărilor de tip social) în viaţa socială 
este de a le armoniza şi, astfel, de a le nega. 
Totuşi, dacă numai răspunsurile raţionale sau 
adevărul ar putea mulţumi spiritul uman, aceste 
ideologii ar rămîne ineficiente. Dar o altă par¬ 
ticularitate a sa este de a considera drept adevărate 
ideile susţinute de majoritatea persoanelor din 
cadrul aceleiaşi civilizaţii sau cele predicate de 
autorităţi puternice. Cînd ideologiile care tind 
la crearea armoniei sînt apărate de o cvasiunani¬ 
mitate sau de o autoritate, spiritul omului este 
liniştit, chiar dacă el însuşi nu este pe deplin 
satisfăcut. 

Omul poate reacţiona la contradicţiile istorice 
suprimîndu-le prin diferite acţiuni; dar îi este 
imposibil să anihileze dihotomiile existenţiale, 
deşi reacţionează la ele în diverse maniere. După 
cum am văzut, el poate să-şi liniştească spiritul. 
Poate chiar să fugă de propria sa nelinişte, cu- 
fundîndu-se într-o activitate neîntreruptă sau 
într-o goană după plăceri. Este capabil să renunţe 
la libertatea sa şi să devină un instrument în 
slujba unei puteri din afara lui, în care se încrede, 
pierzînd conştiinţa identităţii sale. Dar toate 
aceste subterfugii îl lasă nesatisfăcut şi neliniş¬ 
tit. O singură cale îi este deschisă: să privească 
adevărul în faţă, să recunoască solitudinea sa 
fundamentală şi izolarea sa într-un univers indi¬ 
ferent faţă de destinul său şi să admită că nici 
o putere transcendentă nu este aptă să găsească 
pentru el soluţii la problemele sale. El însuşi 
trebuie să-şi asume responsabilitatea persoanei 
şi a destinului său şi să ştie că singurul mod de a 
conferi vieţii sale o semnificaţie constă în a uti¬ 
liza propriile sale puteri. Semnificaţia nu echi¬ 
valează însă cu certitudinea, iar căutarea certi- 

tudinii blochează căutarea semnificaţiei. Incerti¬ 
tudinea constituie însăşi condiţia care îl obligă 
pe om să-şi dezvolte forţele. Dacă priveşte adevă¬ 
rul în faţă şi fără teamă, omul va recunoaşte că 
viaţa nu are alt sens decit acela pe care i-l conferă 
fiecare dezvoltîndu-şi posibilităţile , trăind într-un 
mod productiv . El va şti că numai o vigilenţă 
constantă, activitatea şi efortul îl vor ajuta să nu 
eşueze în îndeplinirea unicei sarcini care con¬ 
tează şi care constă în dezvoltarea cît mai mult 
posibil a forţelor sale în limitele impuse existenţei 
sale. Omul nu trebuie niciodată să înceteze să fie 
nemulţumit, mirat şi să pună întrebări. Pentru a 
reuşi, el trebuie să înţeleagă tot acest ansamblu 
care compune situaţia umană. Atunci va fi el 
însuşi pentru el însuşi — va obţine fericirea prin 
deplina dezvoltare a facultăţilor sale proprii: 
raţiune, dragoste şi creativitate. 

încheind aceste consideraţii, putem să revenim 
la poziţia adoptată la începutul acestui capitol: 
că discuţia cu privire la situaţia umană trebuie 
să preceadă pe cea cu privire la personalitate. 
Această afirmaţie va cîştiga în claritate dacă 
precizăm că psihologia trebuie să fie bazată pe o 
concepţie antropologico-filosofică asupra existen¬ 
ţei umane. 

Trăsătura cea mai frapantă a comportamentului 
uman este extrema intensitate a pasiunilor şi a 
conflictelor care îl macină. Mai mult decît ori¬ 
cine, Freud a recunoscut acest fapt şi a fost ten¬ 
tat să-l explice în optica mecanicistă şi natura¬ 
listă a epocii sale. El pretindea că, printre aceste 
pasiuni, cele care nu erau expresia evidentă a 
instinctului de conservare şi a pulsiunii sexuale 
(sau, cum le va formula mai tîrziu, a instinctului 
Morţii şi a Erosului) reprezentau, totuşi, într-un 
mod mai mult sau mai puţin indirect şi complex, 
aceste tendinţe biologice instinctuale. Oricît de 
strălucită ar fi această teză, ea nu este convingă¬ 
toare cînd neagă că o mare parte a conflictelor 
pasionale ale omului nu se pot explica prin simplul 
joc al instinctelor sale şi prin forţa lor. Chiar 
dacă foamea, setea şi impulsul sexual al omului au 

fost potolite, el nu va fi mulţumit numai cu atît. 
Spre deosebire de animale, nevoile sale cele mai 
mari nu vor fi fost satisfăcute prin aceasta, ci 
ele de-abia acum încep să se manifeste. Omul 
luptă pentru putere sau pentru distrugere. îşi 
riscă viaţa pentru cauze religioase, politice sau 
umanitare, şi aceste lupte reprezintă cu adevărat 
trăsătura deosebită a existenţei umane. Este 
adevărat că „omul nu trăieşte numai cu pîine“. 

în opoziţie cu explicaţiile mecaniciste şi natu¬ 
raliste ale lui Freud, această constatare a fost 
utilizată pentru a se demonstra că omul ascunde 
în el unele aspiraţii religioase pe care existenţa 
sa naturală nu le poate explica şi care trebuie să 
fie înţelese în optica unei transcendenţe legate de 
forţe exterioare omului. O asemenea presupunere 
nu este totuşi necesară, deoarece fenomenul 
poate fi cuprins într-o înţelegere de ansamblu a 
situaţiei umane. 

Falia existentei sale creează pentru om unele 
nevoi care depăşesc cu mult pe cele care ţin de 
originea sa animală. Aceste nevoi duc la necesi¬ 
tatea imperativă de a regăsi unitatea şi echilibrul 
între el şi restul naturii. El se străduieşte să le 
reconstituie mai întîi în concepţiile sale cu ajuto¬ 
rul unui tablou elaborat mental şi complet, care 
să poată reprezenta pentru el lumea şi să-i ser¬ 
vească de referinţă atunci cînd se întreabă unde se 
află şi ce trebuie să facă. Dar aceste sisteme de 
gîndire pură sînt insuficiente. Ele ar fi suficiente 
dacă omul nu ar fi decît un spirit descarnat; 
fiind însă o făptură înzestrată şi cu trup şi cu 
suflet, el trebuie să rezolve dihotomia existenţei 
sale nu numai în intelectul său, ci şi în desfăşu¬ 
rarea vieţii sale, care comportă acte şi sentimente. 
El trebuie să împace această contradicţie aparentă 
dintre unitate şi unicitate în toate sferele unde se 
exercită fiinţa sa, pentru a găsi un echilibru 
nou. Deci, pentru a fi efectiv şi aplicabil în toate 
domeniile de activitate umană, orice sistem im¬ 
plică în mod necesar, pe lingă elementele de ordin 
intelectual, şi elemente ce aparţin afectivităţii şi 
sensibilităţii. Devotamentul manifestat de om 

faţă de o cauză, de o idee sau de o putere trans¬ 
cendentă esle expresia acestei nevoi de com 
pletitudine în procesul vieţii. 

Soluţiile oferite nevoii umane de orientare şi de 
devoţiune diferă radical prin conţinutul şi prin 
forma lor. Unele sisteme primitive, ca animismul 
şi totemismul, dădeau omului răspunsuri transmise 
prin obiecte sau prin cultul strămoşilor. Există 
sisteme nonteiste care se numesc în mod obişnuit 
„religii 44 , deşi forma lor originară nu comportă 
ideea de Dumnezeu — de exemplu, budismul. 
Alte sisteme filosofice, ca stoicismul şi religiile 
monoteiste, se raportează la conceptul de Dumne¬ 
zeu. Discuţia despre aceste teorii diferite ne con¬ 
fruntă cu o dificultate terminologică. Am putea să 
le clasificăm pe toate ca sisteme religioase dacă, 
din motive istorice, termenul „religie 44 nu ar fi 
rezervat unor sisteme teiste, deci „centrate 44 în 
jurul conceptului de Dumnezeu; sîntem stinghe¬ 
riţi, aşadar, de o lacună a limbajului nostru, care 
nu poate desemna prin unul şi acelaşi cuvînt o 
teorie care îl include pe Dumnezeu şi o alta care 
îl ignoră. Nu putem reuni sub o denumire comună 
toate sistemele consacrate căutării unei semnifi¬ 
caţii valabile pentru existenţa umană. In lipsă 
de ceva mai bun, aş spune: „cadre de orientare şi 
de devoţiune 44 . 

Ceea ce ţin să subliniez, totuşi, este că 
multe alte aspiraţii izvorăsc din aceleaşi 
nevoi fundamentale de unde au apărut sis¬ 
temele filosofice şi religioase. Să considerăm 
evenimentele actuale: civilizaţia noastră numără 
milioane de persoane angajate în cursa obţinerii 
prestigiului şi succesului. In cadrul altor societăţi 
am văzut şi vedem încă ataşamentul fanatic al 
celor care aderă la sisteme dictatoriale de cucerire 
şi de dominaţie. Intensitatea acestor pasiuni, 
uneori mai puternice decît instinctul însuşi de 
conservare, ne uimeşte. Sîntem înşelaţi cu uşu¬ 
rinţă de conţinutul laic al acestor scopuri şi le 
considerăm drept forţe biologice, sexuale sau de 


240 



altă natură. Intr-adevăr, nu este evident că mani¬ 
festările acestor fenomene sînt de acelaşi fel ca 
cele care se întîlnesc în cadrul religiilor. Dar dacă 
toate aceste sisteme laice de orientare şi de devo¬ 
ţiune diferă de cele religioase prin conţinutul lor, 
nu sînt ele legate de aceeaşi nevoie fundamen¬ 
tală, şi anume de a găsi răspunsuri la marile 
probleme umane? Aparenţele sînt mai ales înşe¬ 
lătoare în civilizaţia noastră, unde majoritatea 
oamenilor au credinţe monoteiste, în timp ce 
forma reală a devoţiunii lor aparţine unor sisteme 
care par mai curînd apropiate de totemism şi de 
idolatrie decît de indiferent ce interpretare a 
creştinismului. 

Această problemă necesită o studiere mai 
profundă. înţelegerea naturii acestor aspiraţii 
laice oferă cheia pentru înţelegerea naturii 
nevrozelor şi pulsiunilor iraţionale; acestea sînt, 
de fapt, încercări de răspunsuri individuale 
la nevoia oamenilor de a avea un cadru de orien¬ 
tare şi de devoţiune. Individul a cărui experienţă 
este determinată de „fixaţia asupra familiei sale“, 
care se arată incapabil de o acţiune independentă, 
acela aderă, de fapt, la cultul primitiv al strămo¬ 
şilor, iar singurul element care îl diferenţiază de 
milioanele de adepţi ai acestui cult este că siste¬ 
mul său este privat, nefiind şi al civilizaţiei de 
care aparţine. Freud, luînd cunoştinţă de această 
relaţie dintre nevroză şi religie, o va explica pe 
aceasta din urmă ca pe o formă de nevroză; noi 
am găsit că nevroza trebuie considerată un fel de 
religie individuală, si nu destinată ansamblului, 
în concluzie, nevoia unui sistem de orientare 
şi de devoţiune este comună tuturor oame¬ 
nilor, în timp ce conţinutul particular al fie¬ 
cărui sistem diferă pentru fiecare din ei. Aceste 
diferenţe se situează pe planul valorii. O per¬ 
soană raţională, productivă, cu spirit matur 
va adopta un sistem care îi va permite să se 
dezvolte în acest sens. Pe cînd una a cărei 
evoluţie normală este oprită va recurge la un 
sistem iraţional şi primitiv, care, la rîndul său, 
va prelungi şi agrava dependenţa şi iresponsa- 

bilitatea sa. Ea va rămîne la un nivel pe care 
cele mai bune elemente ale umanităţii l-au depăşit 
de milenii. 

Faptul că această necesitate a unui cadru de 
referinţă face parte integrantă din existenţa 
umană ne ajută să înţelegem mai uşor intensitatea 
sa. în realitate, nu există sursă mai fecundă a 
energiei umane decît este ea. Omul nu este liber 
să aleagă, să aibă un „ideal 14 sau să nu aibă, sin¬ 
gura sa libertate fiind de a adera la un ideal sau 
altul, de a adora puterea şi distrugerea sau de a se 
consacra cauzei raţiunii şi dragostei. Toţi oamenii 
sînt, de fapt, „idealişti 44 ; ei aspiră la un lucru 
oarecare menit să depăşească satisfacţia fizică. 
Dar ei se deosebesc în ce priveşte opţiunea pentru 
obiectul credinţei lor. Cele mai bune, ca şi cele 
mai satanice manifestări ale spiritului nu izvo¬ 
răsc din nevoile corpului, ci din acest „idealism 44 
al gîndirii. De aceea este periculos şi eronat 
punctul de vedere relativist care pretinde că a 
avea un ideal sau o religie constituie un lucru 
valabil în sine. Trebuie să înţelegem că orice ideal 
include aceeaşi nevoie umană ca şi cea care se 
exprimă în ideologiile laice şi trebuie să judecăm, 
în funcţie de adevărul lor, posibilităţile pe care 
le oferă dezvoltării facultăţilor umane şi, în sfîrşit, 
măsura în care dau realmente un răspuns 
omului care îşi caută echilibrul şi armonia în 
această lume. Repetăm, aşadar, că înţelegerea 
motivaţiilor umane trebuie să preceadă pe cea a 
situaţiei umane. 



FUGA DE LIBERTATE 1 


Capitolul I 

LIBERTATEA — 0 PROBLEMĂ 
PSIHOLOGICĂ? 

Istoria modernă a Europei şi a Americii se 
concentrează în jurul efortului de eliberare a 
omului din lanţurile robiei politice, economice şi 
spirituale. Luptele pentru libertate au fost duse 
de către cei oprimaţi, de către cei care doreau 
noi libertăţi, împotriva celor care aveau de apă¬ 
rat privilegii. Gînd o clasă lupta pentru propria 
sa eliberare de sub dominaţie, ea credea că luptă 
pentru libertatea umană ca atare şi era astfel 
capabilă să facă apel la un ideal, la dorul de li¬ 
bertate înrădăcinat în toţi cei asupriţi. Totuşi, 
în lupta lungă şi virtual neîntreruptă pentru li¬ 
bertate, clasele care, într-un anumit moment, 


1 Erich Fromm. ESC APE FROM FREEDOM , Rine- 
hart and Co., Inc., New York — Toronto, 1941, p. 3 — 10, 
140-206, 277-299. 

luptaseră împotriva opresiunii treceau de partea 
duşmanilor libertăţii atunci cînd victoria era 

9 9 

cîştigată şi trebuiau apărate privilegii noi. 

In ciuda multor eşecuri, libertatea a cîştigat 
bătălii. Mulţi au murit în acele bătălii cu con¬ 
vingerea că este mai bine să mori în lupta împo¬ 
triva oprimării decît să trăieşti fără libertate. 
O asemenea moarte însemna afirmarea supremă 
a individualităţii lor. Istoria părea să dovedească 
că omul poate să se conducă singur, să ia hotărîri 
pentru sine, să gîndească şi să simtă aşa cum 
crede el că e mai bine. Afirmarea deplină a capa¬ 
cităţilor umane părea să fie ţinta de care se apro¬ 
pia cu repeziciune dezvoltarea socială. Princi¬ 
piile liberalismului economic, democraţiei poli¬ 
tice, autonomiei religioase şi individualismului în 
viaţa personală dădeau expresie năzuinţei spre 
libertate şi, în acelaşi timp, păreau să apropie 
omenirea de împlinirea acestei năzuinţe. Una 
după alta legăturile au fost rupte. Omul a învins 
dominaţia naturii şi a devenit stăpînul ei; a în- 
frînt dominaţia bisericii şi dominaţia statului 
absolutist. Abolirea dominaţiei externe părea să 
fie o condiţie nu numai necesară, ci şi suficientă 
pentru atingerea ţelului mult rîvnit: libertatea 
individului. 

Primul război mondial a fost considerat de 
mulţi ca lupta finală, iar sfîrşitul războiului ca 
victoria definitivă a libertăţii. Democraţiile exis¬ 
tente apăreau acum ca fiind consolidate, iar al¬ 
tele noi înlocuiau vechile monarhii. Dar n-au 
trecut decît cîţiva ani pînă să apară noi sisteme 


care negau tot ceea ce oamenii crezuseră că au 
cîştigat în secole de luptă. Căci esenţa acestor 
noi sisteme, care au pus efectiv stăpînire pe în¬ 
treaga viaţă socială şi personală a omului, era 
supunerea tuturor oamenilor, cu excepţia unei 
infime minorităţi, faţă de o autoritate asupra 
căreia nu aveau nici o putere. 

La început mulţi s-au mîngîiat cu gîndul că 
victoria sistemului autoritar se datora nebuniei 
cîtorva indivizi şi că nebunia lor va duce curînd 
la prăbuşirea lor. Alţii credeau, în prostia lor 

mărginită, că poporului italian sau celui german 
le lipsea o perioadă suficient de lungă de practică 
democratică şi că, prin urmare, se putea aştepta 
liniştit pînă cînd acestea vor ajunge la maturi¬ 
tatea politică a democraţiilor din vest. O altă 
iluzie comună, poate cea mai primejdioasă dintre 
toate, era că oameni ca Hitler nu dobîndiseră 
puterea în marele aparat de stat decît exclusiv 
prin viclenie şi înşelătorie, că ei şi adepţii lor 
guvernau pur şi simplu prin forţă; că întreaga 
populaţie era numai un obiect lipsit de voinţă 
al trădării şi terorii. 

In anii care au trecut de atunci falsitatea acestor 
argumente a devenit evidentă. Am fost nevoiţi 
să recunoaştem că numeroşi oameni din Germa¬ 
nia au fost la fel de dornici să renunţe la liberta¬ 
tea lor pe cît fuseseră de dornici părinţii lor să 
lupte pentru ea; că, în loc să-şi dorească liber¬ 
tatea, ei căutau mijloace să scape de ea; că alţi 
oameni erau indiferenţi si nu credeau că merită 

X 9 

să lupţi şi să mori pentru apărarea libertăţii. Ne 
dăm seama, de asemenea, că criza democraţiei 
nu este o problemă specifică Italiei sau Germa¬ 
niei, ci o problemă cu care se confruntă orice stat 
modern. Nu are importanţă nici ce simboluri 
aleg duşmanii libertăţii umane. Acest adevăr a 
fost aşa de pregnant formulat de John Dewey, 
încît exprim ideea cu cuvintele sale: „Cea mai 
gravă ameninţare pentru democraţia noastră 
— spune el — nu este existenţa statelor totali¬ 
tare străine. Este existenţa în atitudinile noastre 
personale şi în propriile noastre instituţii a con¬ 
diţiilor care au determinat în aceste ţări străine 
victoria autorităţii externe, a disciplinei, a uni¬ 
formităţii şi a dependenţei de Conducător. In 
consecinţă, şi cîmpul de luptă se află aici — în 
noi şi în instituţiile noastre 442 . 

Dacă vrem să luptăm împotriva fascismului, 
trebuie să-l înţelegem. Insă confundarea dorinţei 
cu realitatea nu ne va fi de nici un ajutor. Iar 

2 John Dewey. Freedom and Culture, G.P. Putnam’s 
Sons, New York, 1939. 

pronunţarea unor formule optimiste se va dovedi 
la fel de inadecvată si de inutilă ca ritualul unui 
dans indian pentru invocarea ploii. 

Pe lingă problema condiţiilor economice şi 
sociale care au dat naştere fascismului, trebuie 
să înţelegem şi o problemă umană. Scopul acestei 
cărţi este de a analiza acei factori dinamici în 
structura caracterială a omului modern care 
în ţările fasciste l-au făcut să dorească să se le¬ 
pede de libertate şi care acţionează şi la milioane 
dintre concetăţenii noştri. 

Gînd examinăm aspectul uman al libertăţii, 
dorinţa de supunere şi setea de putere, se pun în 
primul rînd următoarele întrebări: Ce reprezintă 
libertatea ca experienţă umană? Dorinţa de li¬ 
bertate este ceva inerent naturii umane? Este 
ea o experienţă identică, indiferent de tipul de 
cultură în care trăieşte un individ, sau este ceva 
diferit, în funcţie de gradul de individualism atins 
într-o anumită societate? Este libertatea numai 
absenţa unei presiuni exterioare, sau este şi pre¬ 
zenţa a ceva — şi dacă da, prezenţa a ce? Care 
sînt factorii sociali şi economici în societate care 
favorizează năzuinţa spre libertate? Poate deveni 
libertatea o povară prea grea pentru om, ceva de 
care el încearcă să scape? Atunci de ce libertatea 
este pentru mulţi un ideal scump, iar pentru alţii 
o ameninţare? 

9 

Nu există oare, pe lingă dorinţa înnăscută de 
libertate, şi o dorinţă instinctivă de supunere? 
Dacă nu, cum ne putem explica atracţia pe care 
o exercită astăzi asupra unui număr aşa de mare 
de oameni supunerea faţă de un conducător? 
Supunerea se manifestă întotdeauna în faţa unei 
autorităţi publice, sau există şi o supunere faţă 
de autorităţi interiorizate, precum datoria sau 
conştiinţa, faţă de obligaţii interioare, sau faţă 
de autorităţi anonime de felul opiniei publice? 
Există oare o satisfacţie tainică a supunerii, şi 
care este esenţa sa? 

Ce anume generează în oameni setea nepoto¬ 
lită de putere ? Este oare forţa energiei lor vitale, 
sau este o slăbiciune şi o neputinţă fundamentală 

de a trăi viaţa spontan, iubind-o? Care sînt con¬ 
diţiile psihologice care alimentează aceste ten¬ 
dinţe? Care sînt condiţiile sociale pe care se ba¬ 
zează, la rîndul lor, asemenea condiţii psiholo¬ 
gice ? 

Analiza aspectului uman al libertăţii şi al auto¬ 
ritarismului ne obligă să luăm în discuţie o pro¬ 
blemă generală, şi anume aceea a rolului pe care-1 
joacă factorii psihologici ca forţe active ale pro¬ 
cesului social; iar de aici sîntem conduşi apoi la 
problema interacţiunii factorilor psihologici, eco¬ 
nomici şi ideologici în procesul social. Orice în¬ 
cercare de a înţelege atracţia pe care fascismul o 
exercită asupra unora ne obligă să recunoaştem 
rolul factorilor psihologici. Căci e vorba, în acest 
caz, de un sistem politic care, în esenţă, nu face 
apel la forţele raţionale ale interesului propriu, 
ci stîrneşte şi mobilizează forţele diabolice din 
om, forţe care am crezut că nu există sau, cel 
puţin, că au dispărut de mult. Imaginea familiară a 
omului din ultimele secole era imaginea unei 
fiinţe raţionale ale cărei acţiuni erau determinate 
de interesul său şi de capacitatea sa de a acţiona 
în funcţie de acest interes. Chiar scriitori ca Hob- 
bes, care recunoşteau setea de putere şi agresi¬ 
vitatea drept forţe motrice ale omului, au expli¬ 
cat existenţa acestor forţe ca un rezultat logic al 
interesului individual: de vreme ce oamenii sînt 
egali şi au, prin urmare, aceeaşi dorinţă de feri¬ 
cire şi de vreme ce nu există destulă bogăţie să-i 
satisfacă pe toţi în aceeaşi măsură, ei intră în 
mod necesar în competiţie unul cu celălalt şi 
doresc puterea pentru a-şi asigura stăpînirea în 
viitor a ceea ce au în prezent. Dar imaginea pro¬ 
pusă de Hobbes a devenit apoi demodată. Pe 
măsură ce clasa de mijloc a reuşit să răstoarne 
puterea foştilor cîrmuitori politici sau religioşi, 
pe măsură ce oamenii au obţinut succese mai mari 
în stăpînirea naturii şi pe măsură ce milioane de 
indivizi au devenit independenţi din punct de 
vedere economic, s-a ajuns tot mai mult să se 
creadă într-o lume raţională şi în om ca o fiinţă 

esenţial raţională. Forţele întunecate şi diabolice 
ale naturii umane erau legate de evul mediu, şi 
chiar de perioade mai vechi ale istoriei, şi erau 
explicate prin lipsa de cunoştinţe sau prin urze¬ 
lile unor regi şi preoţi vicleni. 

Priveam aceste perioade aşa cum ai privi un 
vulcan care a încetat de mult să mai ameninţe. 
Ne simţeam siguri şi încrezători în faptul că 
realizările democraţiei moderne distruseseră toate 
forţele răului; lumea părea a fi luminoasă şi în 
siguranţă, ca străzile bine luminate ale unui oraş 
modern. Se credea că războaiele erau ultimele 
relicve ale unor epoci apuse şi că nu mai era ne¬ 
voie decît de un singur război pentru a sfîrşi 
acest capitol; crizele economice erau considerate 
accidente, deşi aceste accidente continuau să 
aibă loc cu o anumită regularitate. 

Gînd fascismul a ajuns la putere, majoritatea 
oamenilor erau nepregătiţi, atît teoretic, cît şi 
practic. Erau incapabili să creadă că omul poate 
da dovadă de asemenea înclinaţii către rău, de 
asemenea sete de putere, de asemenea nesocotire 
a drepturilor celor slabi, de asemenea dorinţă de 
supunere. Prea puţini şi-au dat seama de clocotul 
vulcanului care precede erupţia. Nietzsche zdrun¬ 
cinase optimismul satisfăcut al secolului al 
XlX-lea; Marx avertizase omenirea pe o altă cale. 
Un alt avertisment a venit puţin mai tîrziu din 
partea lui Freud. Desigur că el şi majoritatea 
discipolilor săi aveau o idee mult prea naivă despre 
ceea ce se întîmplă în societate, iar felul în care 
a aplicat psihologia la problemele sociale s-a sol¬ 
dat cel mai adesea cu construcţii eronate; totuşi, 
dedicîndu-se studiului tulburărilor emoţionale si 

9 9 

mentale ale individului, el ne-a condus în vîrful 
vulcanului şi ne-a făcut să privim în craterul clo¬ 
cotitor. 

Freud a mers mai departe decît oricine înaintea 
lui în ce priveşte atenţia acordată observării 
şi analizei forţelor iraţionale şi inconştiente care 
determină aspecte ale comportamentului uman. 
El şi urmaşii săi în psihologia modernă nu au dez¬ 
văluit numai manifestările iraţionale şi incon- 

tiente ale naturii umane, a căror existenţă fusese 
îeglijată de raţionalismul modern; el a arătat, 
le asemenea, că aceste fenomene iraţionale urmau 
inumite legi şi că, prin urmare, puteau fi înţelese 
n mod raţional. Ne-a învăţat să înţelegem atlt 
imbajul viselor şi al simplomclor somatice, cît 
si manifestările iraţionale din comportamentul 
iman. El a descoperit că aceste manifestări ira- 
ionale, ca şi întreaga structură caracterială a 
inui individ, sînt reacţii la influenţele exercitate 
le lumea exterioară şi în special la cele din fra¬ 
geda copilărie. 

Dar Freud era aşa de pătruns de spiritul cul¬ 
turii sale, încît nu a putut să depăşească anumite 
imite fixate de această cultură. Aceste limite au 
levenit pentru el limitări chiar în ce priveşte 
nţelegerea individului bolnav; ele l-au împie- 
licat să înţeleagă individul normal şi fenomenele 
raţionale care funcţionează în viaţa socială. 

De vreme ce această carte accentuează rolul 
actorilor psihologici în întregul proces social şi 
Ie vreme ce această analiză se bazează pe cîteva 
lin descoperirile fundamentale ale lui Freud — 
ndeosebi cele privind modul în care operează 
orţele inconştientului în caracterul omului şi 
lependenţa lor de influenţele externe —, socotesc 
;ă i-ar fi de mare ajutor cititorului să ştie din afară 
mele din principiile generale ale abordării noastre 
ii, de asemenea, diferenţele principale dintre 
îceastă abordare şi conceptele freudiene cla¬ 
sice 3 . 

3 O abordare psihanalitică ce se deosebeşte de Freud 
ub multe aspecte importante, chiar dacă se bazează pe 
ealizările fundamentale ale teoriei lui Freud, poate fi 
;ăsită în New Ways in Psychoanalysis a lui Karen Hor- 
tey, W.W. Norston & Co., New York, 1939, şi în Concep- 
ions of Modern Psychiatry — the First William Alanson 
Vhite Memorial Lectures a lui Harry Stack Sullivan, în 
Psychiatry“, 1940, voi. 3, nr. 1. Cu toate că cei doi autori 
e deosebesc în multe privinţe, punctul de vedere expus 
.ici are multe puncte comune cu vederile ambilor. 

Capitolul al Y-lea 
MECANISME DE EVADARE 

Mecanismele pe care le vom discuta în acest 
capitol sînt mecanisme de evadare care rezultă 
din nesiguranţa individului izolat. 

Odată ce au fost rupte legăturile primare care-i 
dădeau siguranţă individului, odată ce individul 
înfruntă lumea exterioară ca o entitate complet 
separată, în faţa lui se deschid două căi prin care 
trebuie să învingă insuportabila stare de nepu¬ 
tinţă şi singurătate. Pe o cale el poate progresa 
către o „libertate pozitivă“; poate stabili rapor¬ 
turi cu lumea în mod spontan în dragoste şi 
muncă, în exprimarea autentică a capacităţilor 
sale emoţionale, senzoriale şi intelectuale; el 
poate astfel să restabilească unitatea sa cu omul, 
cu natura şi cu sine însuşi, fără să renunţe la 
independenţa şi integritatea eului său individual. 
Cealaltă cale pe care o poate apuca este regresul, 
renunţarea la libertatea sa şi încercarea de a-şi 
învinge singurătatea prin eliminarea golului care 
s-a interpus între eul său individual şi lume. 
Această a doua cale nu îl reuneşte niciodată cu 
lumea în felul în care avusese legături cu ea îna¬ 
inte de a fi apărut ca „individ“, căci separarea sa 
e un fapt ireversibil; este o evadare dintr-o si¬ 
tuaţie insuportabilă care, dacă ar fi prelungită, 
ar face viaţa imposibilă. Această cale de evadare 
are deci un caracter compulsional, ca orice fugă 
de o panică ameninţătoare; ea se mai caracte¬ 
rizează printr-o renunţare mai mult sau mai 
puţin completă la individualitate şi la integri¬ 
tatea propriului eu. Prin urmare, ea nu repre¬ 
zintă o soluţie care să ducă la fericire şi la liber¬ 
tate pozitivă; ea este, în principiu, o soluţie care 
poate fi găsită în toate fenomenele nevrotice. Ea 
calmează o anxietate insuportabilă şi face posi¬ 
bilă viaţa prin evitarea panicii; totuşi, ea nu re¬ 
zolvă problema fundamentală şi este plătită 
printr-un gen de viaţă care adeseori se compune 
din activităţi automate şi compulsionale. 

Unele dintre aceste mecanisme de evadare au 
repercusiuni sociale relativ neînsemnate; ele pot 
fi observate într-un grad cît de cît ridicat numai 
la indivizii cu puternice tulburări mentale şi emo¬ 
ţionale. în acest capitol voi discuta numai despre 
acele mecanisme care sînt semnificative din punct 
de vedere cultural şi a căror înţelegere este o 
premisă necesară pentru analiza psihologică a fe¬ 
nomenelor sociale despre care vom vorbi în capi¬ 
tolele următoare: sistemul fascist, pe de o parte, 
democraţia modernă, pe de altă parte 4 . 

1 

Autoritarism 

Primul mecanism al fugii de libertate pe care-1 
voi trata este tendinţa indivizilor de a renunţa 
la independenţa eului individual şi de a-şi uni 
eul cu cineva sau ceva din afara lor pentru a 
căpăta tăria de care eul individual duce lipsă. 
Sau, cu alte cuvinte, căutarea unor legături noi, 
„secundare 44 , ca un substitut pentru legăturile 
primare care au fost distruse. 

Cele mai distincte forme ale acestui mecanism 
pot fi observate în tendinţa spre supunere şi do¬ 
minaţie, sau, ca să folosim termeni care ni se 
par mai potriviţi, în tendinţele masochiste şi 
sadice, aşa cum există ele în grade variabile la 
persoanele normale şi, respectiv, la cele nevro¬ 
tice. Mai întîi vom descrie aceste tendinţe şi apoi 
vom încerca să arătăm că amîndouă reprezintă 
o fugă de singurătatea insuportabilă. 

Cele mai frecvente forme sub care apar tendin¬ 
ţele masochiste sînt sentimentele de inferioritate, 

4 Dintr-un punct de vedere diferit, K. Horney a ajuns 
prin „tendinţele nevrotice" (New Ways in Psychoana- 
lysis) la un concept care se aseamănă oarecum cu con¬ 
ceptul meu de „mecanisme de evadare". Principalele deo¬ 
sebiri dintre cele două concepte sînt următoarele: tendin¬ 
ţele nevrotice sînt forţe motrice la individul bolnav de 
nevroză, în timp ce mecanismele de evadare sînt forţe 
motrice la individul normal. în afară de asta, Horney 
pune accentul în special pe anxietate, în timp ce eu accen¬ 
tuez izolarea individului. 

neputinţă, insignifianţă individuală. O analiză 
a persoanelor care sînt obsedate de aceste senti¬ 
mente arată că, în timp ce ele se plîng în mod 
conştient de aceste sentimente şi vor să scape de 
ele, în mod inconştient o forţă lăuntrică le face 
să se simtă inferioare şi neînsemnate. Sentimen¬ 
tele lor sînt mai mult decît simple recunoaşteri 
ale unor defecte şi slăbiciuni reale (deşi sînt de 
obicei raţionalizate ca şi cum ar fi); aceste per¬ 
soane trădează o tendinţă de a se subaprecia, de 
a se considera slabe şi de a nu stăpîni situaţiile. 
Mai totdeauna aceşti oameni vădesc o dependenţă 
accentuată faţă de forţe exterioare lor, faţă de 
alţi oameni sau faţă de instituţii sau natură. Ei 
au tendinţa să nu se afirme, să nu facă ce doresc, 
ci să se supună unor ordine reale sau imaginare 
din partea acestor forţe exterioare. Deseori sînt 
cu totul incapabili să aibă sentimentul exprimat 
prin „eu doresc 44 sau „eu sînt 44 . Ei simt viaţa, în 
întregul ei, ca pe ceva cu o putere copleşitoare, 
ce nu poate fi stăpînită sau controlată de ei. 

în cazurile extreme — şi acestea sînt nume¬ 
roase —, pe lingă tendinţele de diminuare a pro¬ 
priei personalităţi şi de supunere faţă de forţe 
exterioare, există şi tendinţa de a-şi face rău şi 
de a-şi provoca suferinţe. 

Această tendinţă poate îmbrăca diferite forme. 
Aflăm că există oameni care se complac în a se 
acuza pe ei înşişi într-o asemenea manieră 
cum n-ar face-o nici cei mai aprigi duşmani 
ai lor. Alţii, ca, de pildă, anumiţi nevrotici obse¬ 
daţi, tind să se tortureze cu ritualuri şi gînduri 
compulsionale. La un anumit tip de personalitate 
nevrotică observăm o tendinţă de a deveni bol¬ 
nav fizic şi de a aştepta, conştient sau inconştient, 
o boală ca pe un dar al zeilor. Deseori ei suferă 
accidente care nu li s-ar fi întîmplat dacă n-ar 
fi existat o tendinţă inconştientă de a fi victime 
ale lor. Aceste tendinţe îndreptate împotriva 
propriei persoane se dezvăluie deseori în forme 
mai puţin directe sau dramatice. De pildă, există 
persoane care sînt incapabile să răspundă la anu¬ 
mite întrebări la un examen, deşi răspunsurile 

le sînt foarte bine cunoscute în momentul exami¬ 
nării şi chiar după aceea. Alţii spun lucruri prin 
care îi contrariază pe cei pe care îi iubesc sau de 
care depind, deşi ei de fapt nutresc sentimente 
de prietenie faţă de aceştia şi nu^au avut intenţia 
să spună acele lucruri. în ceea ce-i priveşte pe 
astfel de oameni, e aproape ca şi cum ar urma 
sfatul unui duşman de a se purta în aşa fel încît 
să-şi aducă prejudicii cît mai mari. 

Tendinţele masochiste sînt resimţite deseori 
ca fiind evident patologice sau iraţionale. Mai 
Frecvent, ele sînt supuse raţionalizării. Depen¬ 
denţa masochistă este considerată dragoste sau 
fidelitate, sentimentele de inferioritate sînt văzute 
ca o expresie adecvată a unor defecte reale, iar 
suferinţa ca fiind datorată în întregime unor cir¬ 
cumstanţe ce nu pot fi schimbate. 

Pe lingă aceste tendinţe masochiste, la acelaşi tip 
de caractere se întîlneşte, de regulă, şi opusul lor, 
şi anume tendinţele sadice. Ele variază în intensi¬ 
tate, sînt, într-o măsură mai mare sau mai mică, 
conştiente, însă nu lipsesc niciodată. Observăm trei 
tipuri de tendinţe sadice, mai mult sau mai puţin 
legate una de alta. Una este tendinţa sadicului 
de a-i determina pe alţii să depindă de el şi de a 
avea putere absolută şi nelimitată asupra lor, 
în aşa fel încît să-i facă simple instrumente, „lut 
în mîinile olarului 44 . O altă tendinţă constă în 
impulsul nu numai de a-i stăpîni pe alţii în această 
manieră absolută, ci şi de a-i exploata, de a-i 
folosi, de a fura de la ei, de a-i sfîrteca şi de a 
încorpora, ca să spunem aşa, tot ce este incor- 
porabil în ei. Această dorinţă se poate referi atît 
la lucrurile materiale, cît şi la cele imateriale, ca, 
de exemplu, calităţile emoţionale sau intelectuale 
pe care le poate oferi o persoană. Al treilea tip 
de tendinţă sadică este dorinţa de a-i face pe 
alţii să sufere sau de a-i vedea suferind. Această 
suferinţă poate fi fizică, dar mai frecvent ea este 
suferinţă psihică. Scopul său este de a-i răni în 
mod efectiv, de a-i umili, de a-i pune în încurcă¬ 
tură pe ceilalţi sau de a-i vedea în situaţii jenante 
şi umilitoare. 

Din motive uşor de înţeles, tendinţele sadice 
sînt de obicei mai puţin conştiente şi mai raţio¬ 
nalizate decît tendinţele masochiste, care sînt 
mai inofensive din punct de vedere social. Deseori 
ele sînt total ascunse prin formaţii reacţionale de 
bunătate şi grijă excesivă pentru alţii. Unele din 
cele mai frecvente raţionalizări sînt următoarele: 
„Te stăpînesc pentru că ştiu ce e bine pentru 
tine, şi este în interesul tău să mă urmezi fără să 
te opui“. Sau: „Sînt aşa de minunat şi unic, încît 
am dreptul să cer ca alţi oameni să depindă de 
mine“. O altă raţionalizare, care ascunde deseori 
tendinţele de exploatare, este: „Am făcut aşa de 
multe pentru tine, încît acum am dreptul să iau de 
la tine tot ce vreau“. Gel mai agresiv tip de im¬ 
pulsuri sadice îşi află cea mai frecventă raţiona- 
nalizare în două forme: „Alţii m-au făcut să sufăr, 
iar dorinţa mea de a-i face să sufere nu este alt¬ 
ceva decît dreptul de a-mi lua revanşa“. Sau: 
„Lovind primul, mă apăr pe mine sau pe prie¬ 
tenii mei împotriva primejdiei de a fi lovit". 

în relaţia dintre persoana sadică şi obiectul 
sadismului său există un factor deseori neglijat 
şi care merită deci o atenţie specială aici: depen¬ 
denţa sadicului de obiectul sadismului său. 

în timp ce dependenţa persoanei masochiste 
este evidentă, în cazul persoanei sadice ne-am 
aştepta să vedem ceva opus: ea pare aşa de pu¬ 
ternică şi dominatoare, iar obiectul sadismului 
său pare aşa de slab şi supus, încît este greu să 
credem că cel puternic este dependent de cel pe 
care-1 domină. Şi totuşi, o analiză atentă ne arată 
că acest lucru este adevărat. Sadicul are nevoie 
de o persoană pe care s-o domine, are foarte mare 
nevoie de ea, de vreme ce propriul său sentiment 
de putere îşi are rădăcinile în faptul că este stă- 
pînul cuiva. Această dependenţă poate fi complet 
inconştientă. Astfel, de exemplu, un bărbat îşi 
poate trata soţia în mod foarte sadic, declarîndu-i 
în repetate rînduri că poate pleca de acasă ori- 
cînd şi că lui i-ar părea foarte bine dacă ar face-o. 
De multe ori ea va fi aşa de zdrobită, încît nu va 
îndrăzni să încerce să plece, şi deci vor continua 

amîndoi să creadă că ceea ce spune el este ade¬ 
vărat. Dar dacă ea îşi ia inima-n dinţi şi-i spune 
că-1 va părăsi, se poate întîmpla ceva cu totul 
neaşteptat pentru amîndoi: el va deveni disperat, 
distrus şi o va implora să nu-1 părăsească; îi va 
spune că nu poate trăi fără ea, îi va declara cît 
de mult o iubeşte etc. De obicei, înspăimîntată 
de a-şi fi impus punctul de vedere, ea va fi 
înclinată să-l creadă, să-şi schimbe hotărîrea şi 
să rămînă. In acest moment jocul începe din 
nou. El revine la vechea purtare, ea consideră că 
este din ce în ce mai greu să trăiască cu el, izbuc¬ 
neşte din nou, el este iarăşi distrus, ea rămîne şi 
aşa mai departe. 

Sînt mii şi mii de căsătorii şi alte relaţii perso¬ 
nale în care acest ciclu se repetă mereu, iar cercul 
magic nu este niciodată rupt. A minţit el oare cînd 
a spus că o iubeşte aşa de mult îneît nu poate 
trăi fără ea? în ceea ce priveşte sentimentul 
de dragoste, depinde de ceea ce înţelegem prin 
el. Afirmaţia pe care el o face că nu poate trăi 
fără ea este — fără s-o luăm ad litteram , bineîn¬ 
ţeles — perfect adevărată. El nu poate trăi fără 
ea, sau cel puţin fără altcineva pe care îl simte 
ca fiind un instrument fără apărare în mîinile 
sale. In timp ce într-un astfel de caz sentimentele 
de dragoste apar numai cînd relaţia este amenin¬ 
ţată de a fi distrusă, în alte cazuri este foarte 
vizibil că persoana sadică îi „iubeşte“ pe cei 
asupra cărora simte că are putere. Fie că este 
vorba de soţia sa, de copilul său, de un asistent, 
de un ospătar sau de un cerşetor de pe stradă, 
există un sentiment de „dragoste 41 şi chiar de re¬ 
cunoştinţă pentru aceste obiecte ale dominaţiei 
sale. Este posibil ca el să creadă că doreşte să le 
domine viaţa pentru că îi iubeşte foarte mult. 
De fapt, el ii „ iubeşte “ pentru că ii domină. Ii in¬ 
cintă cu lucruri materiale, laude, asigurări de dra¬ 
goste, manifestări de isteţime şi strălucire sau 
arătîndu-le grija sa. Le poate da totul — totul 
în afară de un lucru: dreptul de a fi liberi şi in¬ 
dependenţi. Această atitudine poate fi obser¬ 
vată în special în relaţia dintre părinţi şi copii. 

Aici, atitudinea de dominaţie — şi stăpînire — 
este ascunsă deseori de ceea ce pare a fi „grija 44 
normală sau sentimentul de ocrotire a unui copil. 
Copilul este pus într-o cuşcă de aur, şi el poate 
avea totul cu condiţia să nu dorească să pără¬ 
sească cuşca. Rezultatul este deseori o frică pro¬ 
fundă de dragoste din partea copilului atunci 
cînd creşte mare, deoarece „dragostea 44 pentru 
el înseamnă a fi prins şi oprit în aspiraţia sa către 
libertate. 

Pentru mulţi observatori sadismul a părut mai 
puţin complicat decît masochismul. Faptul că 
cineva vrea să-i facă pe alţii să sufere sau să-i 
domine părea destul de normal, deşi nu era neapă¬ 
rat un lucru „bun 44 . Hobbes a afirmat că existenţa 
unei „perpetue şi nepotolite dorinţe de putere 
care încetează numai odată cu moartea 44 ar fi 
o „înclinaţie generală a întregii omeniri 445 . Pentru 
el, dorinţa de putere nu prezintă un aspect dia¬ 
bolic, ci constituie o consecinţă perfect raţională 
a dorinţei omului de plăcere şi de siguranţă. De 
la Hobbes la Hitler, care explică dorinţa de domi¬ 
naţie drept rezultatul logic al luptei pentru supra¬ 
vieţuire a celor mai bine adaptaţi, luptă care este 
condiţionată biologic, setea de putere a fost 
explicată ca parte a naturii umane care nu nece¬ 
sită nici o explicaţie dincolo de ceea ce este evi¬ 
dent. în schimb, tendinţele masochiste, tendinţe 
îndreptate împotriva propriului eu, par a fi o 
enigmă. Cum să înţelegem faptul că oamenii nu 
numai că vor să se umilească, să se considere 
slabi şi să sufere, dar chiar le place să facă acest 
lucru? Fenomenul masochismului nu contrazice 
oare întreaga noastră imagine despre psihicul 
uman ca fiind îndreptat spre plăcere şi autocon¬ 
servare ? Cum putem explica faptul că unii oameni 
se simt atraşi şi tind să se expună la ceea ce noi 
toţi părem a încerca în tot felul să evităm: du¬ 
rere si suferinţă? 

9 9 

Totuşi există un fenomen care dovedeşte că 
suferinţa şi slăbiciunea pot deveni scopul stră- 

5 Hobbes. Leviathan , Londra, 1651, p. 47. 

duinţei umane: perversiunea masochistă. Astfel 
aflăm că unii oameni doresc în mod pe deplin 
conştient să sufere într-un fel sau altul şi că acest 
lucru le face plăcere. în cazul perversiunii maso¬ 
chiste, o persoană se excită sexual cînd o 
altă persoană îi produce durere. Dar aceasta nu 
este singura formă a perversiunii masochiste. în 
mod frecvent nu este căutată senzaţia efectivă 
de durere, ci emoţia şi satisfacţia datorate faptu¬ 
lui de a fi legat fizic, de a fi neajutorat şi slab. 
Deseori tot ceea ce se urmăreşte în perversiunea 
masochistă este să fii făcut slab din punct de 
vedere „moral 44 , fiind tratat sau vorbindu-ţi-se ca 
unui copil, sau fiind certat şi umilit în diferite 
moduri. în perversiunea sadică observăm că 
satisfacţia derivă din mecanisme analoage, adică 
din a-i face pe alţii să sufere fizic, a-i lega cu frîn- 
ghii sau lanţuri sau a-i umili prin fapte sau vorbe. 

Perversiunea masochistă, caracterizată prin sa¬ 
vurarea conştientă şi intenţionată a durerii sau 
umilinţei, a atras atenţia psihologilor şi scriito¬ 
rilor mai devreme decît caracterul masochist 
(sau masochismul moral). Totuşi s-a recunoscut 
din ce în ce mai mult cît de înrudite sînt tendin¬ 
ţele masochiste cu tipul pe care l-am descris mai 
întîi, cu perversiunea sexuală, şi că amîndouă 
tipurile de masochism sînt în esenţă unul şi acelaşi 
fenomen. 

Anumiţi psihologi au afirmat că, de vreme ce 
există oameni care doresc să se supună şi să su¬ 
fere, trebuie să existe un „instinct 44 care urmăreşte 
chiar acest scop. Unii sociologi, ca Yierkand, au 
ajuns la aceeaşi concluzie. Primul care a încercat 
o explicaţie teoretică mai cuprinzătoare a fost 
Freud. La început el a crezut că sado-masochis- 
mul este în esenţă un fenomen sexual. Urmărind 
practicile sado-masochiste la copiii mici, el a 
presupus că sado-masochismul este o „pulsiune 
parţială 44 care apare regulat în dezvoltarea in¬ 
stinctului sexual. El a crezut că tendinţele sado- 
masochiste la adulţi se datoresc fie unei fixaţii 
a dezvoltării psiho-sexuale a unei persoane la 

un nivel timpuriu, fie unei regresii ulterioare pînă 
la un astfel de nivel. Mai tîrziu Freud a devenit 
din ce în ce mai conştient de importanţa acelor 
fenomene pe care el le-a numit masochism moral, 
o tendinţă de a suferi nu fizic, ci psihic. De ase¬ 
menea, el a accentuat faptul că tendinţele maso¬ 
chiste şi sadice se află întotdeauna împreună, 
în ciuda aparentei lor contradicţii. Totuşi, el şi-a 
schimbat explicaţia teoretică dată fenomenelor 
masochiste. Presupunînd că există o tendinţă 
biologică de a distruge, tendinţă ce poate fi în¬ 
dreptată fie împotriva altora, fie împotriva pro¬ 
priei persoane, Freud a sugerat că masochismul 
este în esenţă produsul aşa-numitului instinct 
al morţii. Mai departe, el a sugerat că acest in¬ 
stinct al morţii, pe care noi nu-1 putem observa 
direct, se combină cu instinctul sexual, iar în 
cadrul combinării el apare ca masochism dacă 
este îndreptat împotriva propriei persoane şi ca 
sadism dacă este îndreptat împotriva altora. El 
a presupus că tocmai această împletire cu in¬ 
stinctul sexual îl apără pe om de efectul primej¬ 
dios pe care l-ar avea instinctul morţii în starea 
lui pură. Pe scurt, conform opiniei lui Freud, 
omul poate să aleagă numai între a se distruge 
pe sine sau a-i distruge pe alţii dacă nu combină 
tendinţa distructivă cu sexul. Această teorie se 
deosebeşte fundamental de ipoteza iniţială a 
lui Freud despre ^ado-masochism. Potrivit acestei 
ipoteze, sado-masochismul era în esenţă un fe¬ 
nomen sexual, pe cînd în teoria mai nouă este 
în esenţă un fenomen nonsexual, factorul sexual 
din el fiind datorat numai combinării instinc¬ 
tului morţii cu instinctul sexual. 

Deşi timp de mulţi ani Freud a acordat 
puţină atenţie fenomenului de agresivitate non- 
sexuală, Alfred Adler a situat tendinţele pe care 
le discutăm aici în centrul sistemului său. Dar el 
le tratează nu ca sado-masochism, ci ca „complexe 
de inferioritate 41 şi „dorinţă de putere“. Adler 
vede numai partea raţională a acestor fenomene. 
In timp ce noi vorbim de o tendinţă iraţională 
de a se umili şi de a se micşora pe sine, el con- 

sideră complexele de inferioritate ca o reacţie 
adecvată la inferiorităţi reale, aşa cum sînt in¬ 
feriorităţile organice sau neajutorarea generală 
a unui copil. Şi în timp ce noi considerăm setea 
de putere ca o expresie a unei porniri iraţionale 
de a-i domina pe alţii, Adler priveşte problema 
numai din punct de vedere raţional şi vorbeşte 
de setea de putere ca despre o reacţie normală 
care are funcţia de a proteja o persoană împotriva 
pericolelor ce apar din nesiguranţă şi inferioritate. 
Aici, ca peste tot, Adler nu poate vedea dincolo 
de determinaţiile finaliste şi raţionale ale com¬ 
portamentului uman; şi, deşi a adus valoroase 
contribuţii la explicarea complexităţii motiva¬ 
ţiei, el rămîne tot timpul la suprafaţă şi nu co¬ 
boară niciodată în abisul pulsiunilor iraţionale, 
aşa cum a făcut Freud. 

în literatura psihanalitică, un punct de vedere 
diferit de cel al lui Freud a fost prezentat de 
Wilhelm Reich 6 , de Karen Horney 7 şi de mine 8 . 

Deşi principiile lui Reich se bazează pe con¬ 
ceptul iniţial al teoriei lui Freud despre libido, 
el relevă faptul că persoana masochistă caută, 
în cele din urmă, plăcerea şi că durerea suferită 
reprezintă un produs secundar, nu un scop în 
sine. Horney a fost prima care a recunoscut rolul 
fundamental al tendinţelor masochiste la perso¬ 
nalitatea nevrotică, a dat o descriere completă 
şi detaliată a trăsăturilor unui caracter masochist 
şi le-a explicat teoretic ca fiind o consecinţă a 
întregii structuri caracteriale. în scrierile sale, 
ca şi în ale mele, trăsăturile de caracter maso¬ 
chiste nu sînt considerate ca derivînd din perver¬ 
siunea sexuală, ci aceasta din urmă este înţe¬ 
leasă ca fiind expresia sexuală a unor tendinţe 
psihice legate de un anumit tip de structură ca- 
racterială. 

8 W. Reich. Charakteranalyse , Viena, 1933. 

7 K. Horney. The Neurotic Personality of Our Time , 
W.W. Norton & Co., New York, 1936. 

8 E. Fromm. Psychologie der Autorităt und Familie , 
ed. Max Horkheimer, Alean, Paris, 1936. 

Acum am ajuns la problema principală. De 
unde provin perversiunea masochistă şi, res¬ 
pectiv, trăsăturile de caracter masochiste? Şi, 
mai departe, care este izvorul comun atît al ten¬ 
dinţelor masochiste, cît şi al celor sadice? 

Direcţia spre care se îndreaptă răspunsul a fost 
deja sugerată la începutul acestui capitol. Atît 
tendinţele masochiste, cît şi cele sadice caută 
să-l ajute pe individ să scape de sentimentul in¬ 
suportabil de singurătate şi neputinţă. Observa¬ 
ţiile psihanalitice şi alte observaţii empirice 
făcute asupra unor persoane masochiste (obser¬ 
vaţii pe care nu le pot cita aici fără a de¬ 
păşi cadrul acestei cărţi) dovedesc din plin că 
aceste persoane sînt terorizate de singurătate şi 
de sentimentul insignifianţei. în mod frecvent, 
acest sentiment nu este conştient; el este deseori 
ascuns de sentimente compensatoare de eminenţă 
şi perfecţiune. Totuşi, dacă pătrundem adînc în 
mecanismele inconştientului la o astfel de per¬ 
soană, găsim negreşit aceste sentimente. Indi¬ 
vidul se consideră „liber“ în sens negativ, adică 
singur cu eul său şi avînd de înfruntat o lume 
străină şi ostilă. în această situaţie, pentru a cita 
o descriere grăitoare a lui Dostoievski din Fraţii 
Karamazov , el „nu are o nevoie mai arzătoare 
decît aceea de a găsi pe cineva căruia să-i poată 
ceda cît mai repede posibil acel dar al libertăţii 
cu care el, nenorocitul, s-a născut". Individul 
înspăimîntat caută pe cineva sau ceva de care 
să-şi lege eul său, el nu mai poate suporta să fie 
numai cu sine însuşi şi încearcă cu disperare să 
scape şi să se simtă în siguranţă din nou, desco- 
torosindu-se de această povară care este eul său. 
Masochismul este o cale spre acest scop. Diferi¬ 
tele forme sub care apar tendinţele masochiste 
au o singură ţintă: să scape de eul personal, să se 
piardă pe sine; cu alte cuvinte, să scape de po¬ 
vara libertăţii. Această tintă este evidentă în 

i i 

acele tendinţe masochiste în care individul caută 
să se supună unei persoane sau unei puteri pe 
care el o simte ca fiind copleşitor de puternică, 
(în treacăt fie spus, credinţa în puterea supe- 

rioară a unei alte persoane trebuie întotdeauna 
înţeleasă în termeni relativi. Ea se poate baza 
fie pe puterea reală a celeilalte persoane, fie pe 
convingerea în legătură cu propria insignifianţă 
şi neputinţă. In acest din urmă caz, un şoarece 
sau o frunză pot căpăta trăsături ameninţătoare.) 
In alte forme de manifestare a tendinţelor maso¬ 
chiste, telul esenţial este acelaşi. In cazul senti- 
mentului masochist de neajutorare constatăm 
o tendinţă care face să crească sentimentul ini¬ 
ţial de insignifianţă. Cum trebuie înţeles acest 
lucru? Putem oare presupune că, accentuînd 
sentimentul de frică, individul încearcă să scape 
de el? Intr-adevăr, astfel procedează persoana 
masochistă. Gît timp mă zbat între dorinţa de a 
fi independent şi puternic şi sentimentul de in¬ 
signifianţă sau neputinţă sînt prins într-un con¬ 
flict chinuitor. Dacă voi reuşi să-mi reduc eul 
la zero, dacă voi putea învinge conştiinţa 
izolării mele ca individ, s-ar putea să scap de 
acest conflict. Să te simţi extrem de mic si ne- 

9 9 

ajutorat este o cale spre acest ţel; să fii copleşit 
de suferinţă şi să agonizezi este altă cale; să fii 
învins de efectele beţiei — o alta. Fantasma sinu¬ 
ciderii este ultima speranţă dacă toate celelalte 
mijloace nu au reuşit să-l scape pe individ de po¬ 
vara singurătăţii. 

In anumite condiţii, aceste tendinţe maso¬ 
chiste sînt oarecum încununate de succes. 
Dacă individul găseşte modele culturale care 
satisfac aceste tendinţe masochiste (ca supu¬ 
nerea faţă de „Fiihrer“ în ideologia nazistă), 
el dobîndeşte o oarecare siguranţă ştiindu-se 
legat de milioane de alţi oameni care împărtă¬ 
şesc aceste sentimente. Totuşi, chiar în aceste 
cazuri, „soluţia 44 masochistă nu ajunge dincolo 
de manifestările nevrotice: individul reuşeşte să 
elimine suferinţa evidentă, dar nu reuşeşte să 
îndepărteze conflictul subiacent şi nefericirea 
mută. Cînd tendinţa masochistă nu găseşte un 
model cultural sau cînd ea depăşeşte cantitativ 
media masochismului din grupul social din care 
individul face parte, soluţia masochistă nu re- 

zolvă nimic, nici măcar în termeni relativi. Ea 
izvorăşte dintr-o situaţie insuportabilă, tinde să 
o învingă şi îl lasă pe individ pradă unei noi su¬ 
ferinţe. Dacă comportamentul uman ar fi întot¬ 
deauna raţional si adecvat, masochismul ar fi 
la fel de inexplicabil ca şi manifestările nevrotice 
în general. Iată însă ce ne-a învăţat studiul tul¬ 
burărilor emoţionale şi mentale: comportamentul 
uman poate fi motivat prin tendinţe cauzate de 
anxietate sau de o altă stare de spirit insupor¬ 
tabilă ; ele urmăresc să învingă această stare 
emoţională, dar nu izbutesc decît să ascundă 
manifestările sale cele mai vizibile sau nici măcar 
atît. Manifestările nevrotice se aseamănă cu 
comportamentul iraţional cauzat de panică. Ast¬ 
fel, un om ameninţat de foc stă la fereastra came¬ 
rei sale şi strigă după ajutor, uitînd cu totul că 
nimeni nu-1 poate auzi şi că s-ar mai putea salva 
pe scară, care va fi şi ea, în cîteva minute, cuprinsă 
de flăcări. El strigă fiindcă doreşte să fie salvat 
şi, pentru moment, acest comportament pare 
să fie un pas înainte pe calea spre salvare, dar de 
fapt va duce la o catastrofă totală. în acelaşi 
mod tendinţele masochiste sînt cauzate de dorinţa 
de a scăpa de eul individual cu toate defectele, 
conflictele, riscurile şi îndoielile sale şi de insu¬ 
portabila sa singurătate, dar ele reuşesc cel mult 
să îndepărteze suferinţa cea mai vizibilă sau duc 
chiar la o durere şi mai mare. Iraţionalitatea maso¬ 
chismului, ca şi a tuturor celorlalte manifestări 
nevrotice, constă în inutilitatea finală a mijloa¬ 
celor adoptate pentru a rezolva o situaţie emo¬ 
ţională de nesuportat. 

Aceste consideraţii vizează o deosebire impor¬ 
tantă între activitatea nevrotică si cea raţională. 
In cazul acesteia din urmă, rezultatul corespunde 
motivaţiei unei activităţi — individul acţionează 
pentru a ajunge la un anumit rezultat. In cazul 
manifestărilor nevrotice, individul acţionează din- 
tr-o constrîngere cu un caracter în esenţă negativ: 
pentru a scăpa de o situaţie insuportabilă. Efor¬ 
turile se îndreaptă într-o direcţie care numai fic¬ 
tiv reprezintă o soluţie. De fapt, rezultatul este 

în contradicţie cu ceea ce persoana doreşte să 
obţină; nevoia de a scăpa de un sentiment insu¬ 
portabil e atît de puternică, încît persoana e 
incapabilă să aleagă altă direcţie de acţiune decît 
pe aceea care reprezintă o soluţie fictivă. 

Implicaţia acestui fapt pentru masochism este 
că individul e stăpînit de un sentiment insupor¬ 
tabil de singurătate şi insignifianţă. El încearcă 
atunci să-l învingă scăpînd de eul său (ca entitate 
psihologică, nu fiziologică); modul de a realiza 
acest lucru este să se umilească, să sufere, să 
devină total insignifiant. Dar el nu doreşte durere 
şi suferinţă; durerea şi suferinţa sînt preţul pe 
care îl plăteşte pentru un scop pe care încearcă 
să-l atingă de nevoie. Preţul este mare. Trebuie 
să plătească din ce în ce mai mult şi, ca un peon, 
se înglodează tot mai mult în datorii fără a primi 
vreodată lucrurile pentru care a plătit: pace 
interioară si linişte. 

I 9 

Am vorbit de perversiunea masochistă pentru 
că ea dovedeşte, fără nici o îndoială, că suferinţa 
poate fi căutată. Totuşi, în cazul perversiunii 
masochiste, ca şi în cazul masochismului moral, 
suferinţa nu este adevăratul scop; în ambele 
cazuri ea reprezintă mijlocul de a ajunge la un 
scop: uitarea de sine. Diferenţa dintre perver¬ 
siune şi trăsăturile de caracter masochiste constă, 
în esenţă, în următoarele: în cazul perversiunii, 
tendinţa de a scăpa de propriul eu este exprimată 
prin intermediul corpului şi este legată de in¬ 
stinctele sexuale. în timp ce în cazul masochis¬ 
mului moral tendinţele masochiste pun stăpînire 
pe întreaga persoană şi tind să distrugă toate 
scopurile pe care individul încearcă să le atingă 
în mod conştient, în cazul perversiunii tendinţe¬ 
le masochiste sînt mai mult sau mai puţin reduse 
la sfera fizicului; în afară de aceasta, prin combi¬ 
narea lor cu sexul, ele participă la descărcarea 
tensiunii din sfera sexuală şi, deci, îşi găsesc o 
oarecare destindere directă. 

Anihilarea eului individual şi încercarea de a 
învinge în acest chip sentimentul insuportabil 
de neputinţă reprezintă numai o faţetă a tendin- 

ţelor masochiste. Cealaltă faţetă este încercarea 
de a deveni o parte dintr-un întreg mai mare şi 
mai puternic din afara eului, de a se confunda 
cu el şi de a participa la el. Această putere poate 
fi o persoană, o instituţie, Dumnezeu, conştiinţa, 
o constrîngere psihică etc. Devenind o parte a 
unei puteri pe care o simte ca fiind de nezdrunci¬ 
nat, eternă şi fascinantă, individul participă 
la tăria şi gloria ei. El renunţă la eul său şi la 
toată puterea şi mîndria legate de el, îşi pierde 
integritatea ca individ şi abdică de la libertate; 
dar cîştigă o nouă siguranţă şi o nouă mîndrie 
participînd la puterea în care se cufundă. El 
cîştigă, de asemenea, siguranţă împotriva chinu¬ 
lui pricinuit de îndoieli. Fie că stăpînul este o 
autoritate din afara sa, fie că este conştiinţa sa 
sau o constrîngere psihică, persoana masochistă 
este scutită de a mai lua hotărîri, este scutită de 
responsabilitatea finală pentru soarta sa, şi astfel 
este salvată de îndoiala legată de hotărîrea 
pe care trebuie s-o ia. Ea este scutită şi de între¬ 
bările asupra sensului vieţii sau asupra identităţii 
sale. Răspunsurile la aceste întrebări sînt date 
de relaţia cu puterea de care s-a legat individul. 
Sensul vieţii sale şi identitatea eului său sînt 
determinate de întregul mai cuprinzător în care 
eul s-a cufundat. 

Legăturile masochiste sînt fundamental dife¬ 
rite de legăturile primare. Acestea din urmă 
existau înainte ca procesul de individuaţie să se 
fi încheiat. Individul încă mai face parte din 
lumea „sa“ naturală şi socială, nu s-a desprins 
complet de ceea ce-1 înconjură. Legăturile primare 
îi dau adevărata siguranţă şi conştiinţa locului 
său în lume. Legăturile masochiste înseamnă 
evadare. Eul individual a ieşit la lumină, dar este 
incapabil să-şi împlinească libertatea; este cople¬ 
şit de nelinişte, de îndoială şi de un sentiment de 
neputinţă. Eul încearcă să găsească siguranţă 
în „legături secundare 41 , cum am putea numi legă¬ 
turile masochiste, dar această încercare nu poate 
fi niciodată încununată de succes. Emergenţa 
eului individual nu poate fi inversată; în mod 

conştient, individul se poate simţi în siguranţă 
ca şi cum şi-ar fi găsit locul în lume, dar, în esenţă, 
el rămîne un atom neputincios care suferă din 
cauza aservirii eului său. El şi puterea de care se 
agaţă nu devin niciodată una, între ei rămîne 
un antagonism fundamental şi, deci, un impuls 
de a învinge dependenţa masochistă şi de a 
deveni liber, chiar dacă acest impuls nu este 
deloc conştient. 

Care este esenţa pulsiunilor sadice? Şi în acest 
caz, dorinţa de a produce altora durere nu repre¬ 
zintă esenţa lor. Toate formele de sadism pe care 
le putem observa revin la o pulsiune esenţială, 
şi anume de a stăpîni total o altă persoană, de a 
face din ea un obiect neajutorat al voinţei noastre, 
de a deveni stăpînul ei absolut, de a deveni 
Dumnezeul ei, de a face cu ea ce ne place. A o 
umili, a o înrobi sînt mijloace pentru realizarea 
acestui ţel, iar scopul radical este de a o face să 
sufere, căci nu există putere mai mare asupra unei 
alte persoane decît aceea de a-i provoca durere, 
de a o forţa să suporte suferinţa fără să se poată 
apăra. Plăcerea de a domina total o altă persoană 
(sau alte obiecte animate) este însăşi esenţa pulsiu- 
nii sadice 9 . 

9 Marchizul de Sade susţinea în următorul pasaj din 
Juliette II că însuşirea de a domina este esenţa sadis¬ 
mului (citat din Marquis de Sade de G. Gorer, Liveright 
Publishing Corporation, New York, 1934): „Nu doreşti 
să-l faci pe partenerul tău să simtă plăcere, ci vrei să 
produci impresie; impresia de durere este mult mai 
puternică decît cea de plăcere... ne dăm seama de acesta; 
ne folosim de ea şi sîntem mulţumiţi*'. Gorer, în analiza 
pe care a făcut-o asupra operei lui de Sade, defineşte 
sadismul drept „plăcerea simţită ca urmare a schimbă¬ 
rilor produse de către observator asupra lumii exterioare". 
Această definiţie se apropie mai mult de viziunea mea 
asupra sadismului decît cea dată de alţi psihologi. Totuşi, 
cred că Gorer greşeşte cînd identifică sadismul cu plă¬ 
cerea de a domina sau de a produce. Dorinţa sadică de a 
stăpîni este caracterizată prin faptul că tinde să facă din 
obiectul sadismului un instrument lipsit de voinţă în 
mîinile sadicului, în timp ce bucuria nonsadică de a-i 
influenţa pe alţii respectă integritatea celeilalte persoane 
şi se bazează pe un sentiment de egalitate. în cazul defini¬ 
ţiei lui Gorer, sadismul îşi pierde calitatea sa specifică 
şi devine identic cu orice fel de productivitate. 

Se pare că această dorinţă de a deveni stăpîn 
absolut asupra unei alte persoane este opusul 
tendinţei masochiste, şi e de neînţeles ca aceste 
două tendinţe să fie atît de strîns legate între ele. 
Fără îndoială că, în privinţa consecinţelor prac¬ 
tice, dorinţa de a fi dependent sau de a suferi este 
opusul dorinţei de a domina şi de a-i face pe alţii 
să sufere. Totuşi, din punct de vedere psihologic, 
ambele tendinţe sînt rezultatul unei singure nevoi 
fundamentale, care îşi are originea în imposibili¬ 
tatea de a suporta izolarea şi slăbiciunea eului 
individual. Propun să numim ţelul care stă atît 
la baza sadismului, eît şi a masochismului sim¬ 
bioză. Simbioză, în sens psihologic, înseamnă 
comuniunea dintre un eu individual si un alt eu 
(sau orice altă putere din afara propriului eu) 
în aşa fel încît fiecare să-şi piardă integritatea 
propriului eu şi să devină total dependent de 
celălalt. Persoana sadică are nevoie de obiectul 
său la fel de mult ca persoana masochistă. Numai 
că, în loc să caute siguranţă lăsîndu-se devorat, 
persoana sadică îşi cîştigă siguranţa devorînd 
pe alţii. în ambele cazuri integritatea propriului 
eu se pierde. într-un caz mă dizolv într-o putere 
exterioară; mă pierd. în celălalt caz fac din altă 
persoană o parte din mine însumi şi astfel cîştig 
forţa care-mi lipseşte ca individ independent. 
Imposibilitatea de a suporta singurătatea eului 
individual este întotdeauna aceea care duce la 
impulsul de a stabili o relaţie de simbioză cu 
altcineva. Deci, este evident de ce tendinţele 
masochiste şi cele sadice sînt întotdeauna legate 
unele de altele. Deşi la prima vedere par contra¬ 
dictorii, ele îşi au izvorul, în esenţă, în aceeaşi 
nevoie fundamentală. Oamenii nu sînt sadici sau 
masochişti, dar există o oscilaţie constantă între 
partea activă şi cea pasivă a complexului simbiotic, 
astfel încît deseori este greu să determinăm care 
parte acţionează într-un anumit moment. în 
ambele cazuri individualitatea şi libertateadispar. 

Gînd ne gîndim la sadism, avem în minte de 
obicei distructivitatea şi ostilitatea legate de el 
în mod evident. Desigur, de tendinţele sadice este 

legat întotdeauna un grad mai ridioat sau mai scă¬ 
zut de distruclivilate. Dar acest lucru este valabil 
şi pentru masochism. îoate analizele trăsăturilor 
masochiste arată această ostilitate. Principala 
diferenţă pare să fie faptul că, în cazul sadismului, 
ostilitatea este, de obicei, mai conştientă 
şi este exprimată direct prin acţiune, în timp ce 
în cazul masochismului ostilitatea este în mare 
măsură inconştientă şi este exprimată indirect. 
Mai departe voi încerca să arăt că distructivi- 
tatea este rezultatul înăbuşirii expansivităţii 
senzuale, emoţionale si intelectuale a individului: 
prin urmare, este de aşteptat ca ea să izvorască 
din aceleaşi condiţii care produc nevoia simbiotică. 
Ceea ce doresc să accentuez aici este faptul că 
sadismul nu este identic cu distructivitatea, deşi e, 
în mare măsură, legat de ea. Persoana distructivă 
doreşte să nimicească obiectul, adică să-l desfiin¬ 
ţeze, să scape de el. Sadicul doreşte să-şi domine 
obiectul şi, deci, suferă o pierdere dacă obiectul 
său dispare. 

Sadismul, în sensul în care am folosit acest 
cuvînt, poate apărea şi relativ disociat de distruc- 
tivitate şi chiar amestecat cu o atitudine priete¬ 
noasă faţă de obiectul său. Acest tip de sadism 
„iubitor 41 şi-a găsit expresia clasică în romanul 
lui Balzac Iluzii pierdute, o descriere care redă 
şi acea calitate distinctă a ceea ce înţelegem prin 
nevoia de simbioză. în următorul pasaj Balzac de¬ 
scrie relaţia dintre tînărul Lucien şi ocnaşul ce se dă 
drept abate. La puţin timp după ce face cunoştinţă 
cu tînărul care tocmai încercase să se sinucidă, 
abatele spune: „... Tînărul acesta nu mai are nici o 
legătură cu poetul care a răposat. Eu te-am pescuit, 
ţi-am redat viaţa, iar dumneata îmi aparţii mie 
precum creatura aparţine creatorului, precum 
Afritul din basme aparţine geniului care-1 stă- 
' pîneşte..., precum trupul aparţine sufletului!... 
Te voi sprijini cu toată forţa mea pe drumul spre 
putere, făgăduindu-ţi în acelaşi timp o viaţă de 
plăceri, de onoruri, de petreceri necurmate. N-o 
să duci niciodată lipsă de bani... Te vei arăta în 
lume, vei fi cineva, în timp ce eu, pe brînci în 

mocirla de la temelie, îţi voi clădi strălucitorul 
palat al norocului. Mie-mi place puterea pentru 
putere! Voi fi întotdeauna fericit de plăcerile 
dumitale, care mie îmi sînt interzise. în sfîrşit, 
eu voi fi dumneata!... Vreau să iubesc o creatură, 
s-o şlefuiesc, s-o plămădesc spre folosinţa mea spre 
a o iubi cum îşi iubeşte tatăl copilul. Mă voi 
plimba cu tine în cabrioleta ta..., mă voi bucura 
de succesele tale la femei. Voi spune: «Tînărul 
acesta frumos sînt eu». Pe marchizul de Rubem- 
pre l-am creat şi adus eu în lumea aristocratică; 
măreţia lui e opera mea, tace şi vorbeşte cum îi 
spun eu, pe mine mă consultă în orice lucru"*. 

în mod frecvent, şi nu numai în limbajul curent, 
sado-masochismul este confundat cu dragostea. 
Fenomenele masochiste, în special, sînt conside¬ 
rate ca fiind expresii ale iubirii. O atitudine de 
negare completă a propriului eu de dragul unei 
alte persoane şi renunţarea la propriile drepturi 
şi dorinţe în favoarea unei alte persoane au fost 
lăudate ca exemple de „dragoste profundă". Se 
pare că nu există o dovadă mai bună de „dragoste" 
decît sacrificiul şi zelul de a renunţa la propria 
persoană de dragul persoanei iubite. De fapt, 
în aceste cazuri „dragostea" este, în esenţă, o 
tendinţă masochistă şi izvorăşte din nevoia sim¬ 
biotică a persoanei în cauză. Dacă prin dragoste 
înţelegem afirmarea pasionată şi raportarea activă 
la esenţa unei anumite persoane, unirea cu o altă 
persoană pe baza independenţei şi integrităţii celor 
două persoane în cauză, atunci masochismul şi 
dragostea se opun. Dragostea se bazează pe egali¬ 
tate şi libertate. Dacă se bazează pe subordonare 
şi pierderea integrităţii unuia din parteneri, ea 
se transformă în dependenţă masochistă, indife¬ 
rent de felul în care este raţionalizată relaţia. 
Şi sadismul apare frecvent sub masca dragostei. 
Să stăpîneşti o altă persoană, dacă poţi pretinde 
că dorinţa de a o stăpîni izvorăşte din dragostea 
pentru ea, apare frecvent ca o expresie a dragostei, 
dar factorul esenţial este plăcerea de a domina. 

* H. de Balzac. Opere , voi. 6, E.S.P.L.A., Bucureşti, 
1959, p. 682, 687 — 688. — Nota trad. 

In acest moment al analizei, în mintea oricărui 
cititor se va fi pus deja întrebarea: oare sadismul, 
aşa cum l-am descris aici, nu este identic cu setea 
de putere ? Răspunsul la această întrebare este că, 
deşi formele mai distrugătoare de sadism în 
care ţelul este de a tortura o altă persoană şi a o 
face să sufere nu sînt identice cu setea de putere, 
aceasta din urmă este cea mai semnificativă ex¬ 
presie a sadismului. Problema a căpătat o semni¬ 
ficaţie sporită în zilele noastre. încă de la Hobbes, 
puterea a fost considerată motivaţia de bază a 
comportamentului uman; secolele care au urmat 
au acordat totuşi o importanţă crescîndă factorilor 
juridici şi morali care tind să ţină în frîu pute¬ 
rea. Odată cu ascensiunea fascismului, setea de 
putere şi convingerea cu privire la legitimitatea 
ei au atins noi culmi. Milioane de oameni sînt 
impresionaţi de victoriile puterii şi o iau drept 
semnul forţei. Desigur, puterea asupra oamenilor 
este o expresie a unei forţe superioare în sens pur 
material. Dacă am putere asupra unei alte per¬ 
soane aşa încît s-o pot ucide, sînt mai „puternic 44 
decît ea. Dar, din punct de vedere psihologic, 
setea de putere nu este un rezultat al forţei, ci al 
slăbiciunii. Este expresia incapacităţii eului indi¬ 
vidual de a sta singur şi de a trăi. Este încercarea 
disperată de a cîştiga o forţă secundară acolo unde 
forţa autentică lipseşte. 

Guvîntul „putere 44 are două semnificaţii. Prima 
se referă la exercitarea unei puteri asupra cuiva, 
la capacitatea de a domina; cealaltă semnifica¬ 
ţie vizează posedarea unei puteri de a face ceva, 
de a fi capabil, de a fi în stare de ceva. Cel de-al 
doilea înţeles nu are nimic comun cu dominaţia; 
el exprimă puterea în sensul de capacitate. Dacă 
vorbim de neputinţă, avem în minte această din 
urmă accepţie a cuvîntului; nu ne gîndim la o 
persoană care nu are posibilitatea să-i domine 
pe alţii, ci la o persoană care nu e capabilă să 
facă ceea ce doreşte. Deci puterea poate însemna 
fie dominaţie , fie potentă Departe de a fi identice, 
aceste două calităţi se exclud reciproc. Impoten¬ 
ţa, folosind termenul nu numai în accepţia sa 

sexuală, dar şi în legătură cu toate domeniile po¬ 
sibilităţilor umane, are ca rezultat tendinţa sadică 
spre dominaţie: în măsura în care un individ este 
capabil, adică este în stare să-şi materializeze po- 
tenţialităţile pe baza libertăţii şi a integrităţii 
propriului eu, el nu are nevoie să domine şi-i 
lipseşte setea de putere. Puterea, în sens de do¬ 
minaţie, este perversiunea potenţei, aşa cum sa¬ 
dismul sexual este perversiunea iubirii sexuale. 

Probabil că fiecare dintre noi posedă trăsături 
sadice sau masochiste. La una din extreme se află 
indivizii a căror personalitate este dominată, în 
întregime, de aceste trăsături, iar la cealaltă ex¬ 
tremă se află cei pentru care aceste trăsături sado- 
masochiste nu sînt caracteristice. Numai cînd 
discutăm despre prima categorie putem vorbi 
de un caracter sado-masochist. Termenul de „ca- 
racter“ este folosit aici în sensul dinamic în care 
vorbeşte Freud despre caracter. în acest sens, el 
nu se referă la suma modelelor comportamentale 
caracteristice pentru o persoană, ci la pulsiunile 
dominante care motivează comportamentul. Dat 
fiind că Freud a presupus că forţele fundamentale 
ale motivaţiei sînt cele sexuale, el a ajuns la con¬ 
cepte precum: caracter „oral“, „anal“ sau „genital“. 
Dacă nu împărtăşim această ipoteză, sîntem obli¬ 
gaţi să inventăm alte tipuri caracterologice. Dar 
conceptul dinamic rămîne acelaşi. Forţele motrice 
nu sînt neapărat conştientizate de o persoană al 
cărei caracter este dominat de ele. O persoană 
poate fi complet dominată de tendinţele sale sa¬ 
dice, iar conştient să creadă că este motivată 
numai de simţul datoriei. Este chiar posibil ca 
ea să nu comită nici un act evident de sadism, 
ci să-şi înfrîneze pulsiunile sadice suficient pentru 
a părea la suprafaţă o persoană care nu e sadică. 
Totuşi, orice analiză atentă a comportamentului 
său, a reveriilor, visurilor şi gesturilor sale ar 
arăta că în straturi mai adinei ale personalităţii 
sale operează pulsiunile sadice. 

Deşi caracterul persoanelor la care pulsiunile 
sado-masochiste sînt dominante poate fi caracte¬ 
rizat drept sado-masochist, astfel de persoane 

u sînt neapărat nevrotice. Faptul că un tip 
(articular de structură caracterială este „nevrotic 41 
au „normal 14 depinde în mare măsură de îndato- 
irile pe care oamenii trebuie să le îndeplinească 
n cadrul mediului lor social şi de modelele de 
imţire şi comportament care sînt prezente în 
ultura lor. De fapt, pentru un număr considera¬ 
şi de indivizi aparţinînd micii burghezii din 
Germania şi din alte ţări europene caracterul 
ado-masochist este tipic şi, aşa cum vom arăta 
nai tîrziu, acest tip de structură caracterială 
îste cel asupra căruia ideologia nazistă a exer- 
îitat cea mai mare atracţie. Deoarece termenul 
,sado-masochist 44 este asociat ideilor de perver¬ 
siune şi nevroză, prefer să desemnez caracterul 
iado-masochist, mai ales cînd ne referim la per¬ 
sana normală, nu la cea nevrotică, prin expresia 
,■car acter autoritar 44 . Această terminologie este 
justificată pentru că persoana sado-masochistă 
se caracterizează întotdeauna prin atitudinea sa 
aţă de autoritate. Ea admiră autoritatea şi tinde 
să i se supună, dar, în acelaşi timp, vrea să fie 
3a însăşi o autoritate şi alţii să i se supună. Mai 
Bxistă şi un alt motiv pentru alegerea acestui 
termen. Sistemul fascist se numeşte autoritar din 
cauza rolului dominant al autorităţii în orga¬ 
nizarea socială şi politică fascistă. Prin termenul 
de „caracter autoritar 44 vrem să sugerăm că el 
reprezintă structura personalităţii care constituie 
baza umană a fascismului. 

înainte de a continua discuţia referitoare la ca¬ 
racterul autoritar, se impune clarificarea concep¬ 
tului de „autoritate 44 . Autoritatea nu reprezintă 
o calitate pe care o „posedă 44 o persoană, în sensul 
că deţine o proprietate sau are anumite calităţi 
fizice. Autoritatea se referă la o relaţie inter- 
personală în care o persoană vede o altă persoană 
ca pe cineva care-i este superior. Dar există o 
diferenţă fundamentală între un tip de relaţie de 
superioritate-inferioritate care poate fi numit 
autoritate raţională şi unul care poate fi calificat 
drept autoritate inhibitoare. 

Voi arăta printr-un exemplu ceea ce vreau să 
spun. Atît relaţia dintre profesor şi elev, cît şi 
aceea dintre stăpînul de sclavi şi sclav se bazează 
pe superioritatea^unuia asupra celuilalt. Interesele 
profesorului şi ale elevului se îndreaptă către 
acelaşi scop. Profesorul este mulţumit dacă reu¬ 
şeşte să-l facă pe elev să progreseze; dacă efortu¬ 
rile sale au eşuat, eşecul este atît al lui, cît şi al 
elevului. Stăpînul de sclavi, pe de altă parte, 
vrea să-şi exploateze sclavul cît mai mult cu 
putinţă; cu cît îl munceşte mai mult, cu atît este 
mai satisfăcut. în acelaşi timp, sclavul încearcă 
să-şi apere cît poate mai bine drepturile la un 
minimum de fericire. Aceste interese sînt categoric 
antagonice, căci ceea ce este în avantajul unuia 
este în detrimentul celuilalt. Superioritatea are 
o funcţie diferită în cele două cazuri: în primul 
caz, ea este condiţia ajutorării persoanei supuse 
autorităţii; în al doilea caz, ea este condiţia ex¬ 
ploatării sale. 

Dinamica autorităţii diferă şi ea în cele două 
cazuri: cu cît elevul învaţă mai mult, cu atît 
mai mică este distanţa dintre el şi profesor. El 
seamănă din ce în ce mai mult cu profesorul însuşi. 
Cu alte cuvinte, relaţia de autoritate tinde să 
dispară. Dar cînd superioritatea serveşte drept 
bază a exploatării, distanţa se măreşte din ce în 
ce mai mult în timp. 

Situaţia psihologică diferă în cele două cazuri 
de autoritate. în primul caz, elementele de dra¬ 
goste, admiraţie sau recunoştinţă sînt preponde¬ 
rente. Autoritatea este în acelaşi timp un exemplu 
cu care individul vrea să se identifice parţial sau 
total. în al doilea caz se vor naşte împotriva ex¬ 
ploatatorului resentimente sau ostilitate, deoarece 
supunerea în faţa lui contravine propriilor inte¬ 
rese ale supusului. Dar adeseori, ca în cazul unui 
sclav, această ură ar duce numai la conflicte care 
l-ar supune pe sclav la suferinţe fără nici o şansă 
de a cîştiga. De aceea va exista, de obicei, o ten¬ 
dinţă de a înăbuşi sentimentul de ură şi uneori 
chiar de a-1 înlocui cu un sentiment de admiraţie 
oarbă. Acest sentiment are două funcţii: 1) de 

a, îndepărta sentimentul dureros şi periculos de ură 
şi 2) de a micşora sentimentul de umilinţă. Dacă 
persoana care mă domină este aşa de minunată 
sau perfectă, atunci n-ar trebui să-mi fie ruşine 
să-i dau ascultare. Nu-i pot fi egal pentru că e 
mult mai puternică, mai înţeleaptă, mai bună 
etc. decît mine. Drept rezultat, în cazul tipului 
de autoritate inhibitoare, fie elementul de ură, 
fie cel de supraestimare iraţională şi de admiraţie 
a autorităţii va tinde să crească. In cazul tipului 
de autoritate raţională, sentimentul de admiraţie 
va tinde să descrească în proporţie directă cu 
gradul în care persoana supusă autorităţii de¬ 
vine mai puternică şi, prin aceasta, mai asemă¬ 
nătoare cu autoritatea. 

Diferenţa dintre autoritatea raţională şi cea 
inhibitoare este numai relativă. Chiar în relaţia 
dintre sclav şi stăpînul său există elemente avan¬ 
tajoase pentru sclav. El capătă un minimum de 
hrană şi protecţie, care cel puţin îi dă posibilita¬ 
tea să muncească pentru stăpînul său. Pe de altă 
parte, numai într-o relaţie ideală între profesor 
şi elev găsim o lipsă totală de antagonism în 
interese. Există multe etape intermediare între 
aceste două cazuri extreme, aşa cum sînt rela¬ 
ţiile dintre un muncitor în fabrică şi şeful său, 
dintre un fiu de fermier si tatăl lui sau dintre o 

gospodină şi soţul ei. Deşi în realitate se împletesc 
două tipuri de autoritate, în esenţă ele sînt totuşi 
diferite, iar o analiză a unei situaţii concrete de 
autoritate trebuie întotdeauna să determine pon¬ 
derea specifică a fiecărui tip de autoritate. 

Nu trebuie neapărat ca autoritatea să fie o 
persoană sau o instituţie care spune: trebuie să 
faci cutare lucru sau nu ai voie să faci cutare 
lucru. In timp ce acest tip de autoritate poate fi 
numit autoritate exterioară, autoritatea poate 
apărea şi ca interioară, sub forma datoriei, con¬ 
ştiinţei sau supraeului. De fapt, dezvoltarea gîn- 
dirii moderne de la protestantism la filosofia 
kantiană poate fi caracterizată ca o înlocuire a 
autorităţii exterioare printr-una interiorizată. O- 
dată cu victoriile politice ale clasei de mijloc în 

ascensiune, autoritatea exterioară şi-a pierdut 
prestigiul, iar conştiinţa individului i-a luat locul. 
Această schimbare a însemnat pentru mulţi 
victoria libertăţii. Să te supui unor ordine din 
afară (cel puţin în problemele spirituale) părea 
să fie nedemn de un om liber, în timp ce stăpî- 
nirea propriilor înclinaţii naturale şi dominarea 
unei părţi a individului, a naturii sale de către 
o altă parte, pe care o formează raţiunea, voinţa 
sau conştiinţa sa, părea să fie însăşi esenţa li¬ 
bertăţii. Analizele ne arată că conştiinţa stăpî- 
neşte la fel de aspru ca şi autorităţile exterioare, 
ba, mai mult, că în mod frecvent conţinutul or¬ 
dinelor date de conştiinţa individului nu este în 
cele din urmă guvernat de cerinţele eului personal, 
ci de cerinţe sociale care îşi arogă demnitatea de 
norme etice. Domnia conştiinţei poate fi chiar 
mai aspră decît cea a autorităţilor exterioare, de 
vreme ce individul consideră ordinele ei ca fiind 
ale sale; cum ar putea să se revolte împotriva 
lui însuşi ? 

In ultimele decenii „conştiinţa 44 şi-a pierdut 
mult din semnificaţie. Se pare că nici autorităţile 
exterioare, nici cele interioare nu mai joacă 
un rol important în viaţa individului. Fiecare e 
complet „liber 41 , dar cu condiţia de a nu în¬ 
călca drepturile legitime ale altora. Observăm 
însă că autoritatea, în loc să dispară, a devenit 
invizibilă. In locul autorităţii care se impune 
pe faţă, acum stăpîneşte autoritatea „ anonimă ' 1 . 
Ea se ascunde sub masca bunului-simţ, a ştiinţei, 
sănătăţii psihice, normalităţii, opiniei publice. 
Nu cere nimic în afară de ceea ce este evident. 
Pare r să nu folosească nici un fel de presiuni, ci 
doar "convingerea prin blîndeţe. Fie’că o mamă 
îi spune fiicei sale:-„Ştiu7că n-o’să-ţi placă să 
ieşi cu băiatul acela 44 , fie că o reclamă sugerează: 
„Fumaţi această marcă de ţigări — veţi savura 
prospeţimea lor 44 , avem de-a face cu aceeaşi 
atmosferă de sugestie subtilă pe care o întîlnim 
în întreaga noastră viaţă socială. Autoritatea 
anonimă este mai eficientă decît autoritatea fă¬ 
ţişă, deoarece nu bănuim niciodată că ar exista 

vreun ordin pe care trebuie să-l îndeplinim. In 
cazul autorităţii exterioare este evident că există 
un ordin şi o persoană de la care emană: indivi¬ 
dul poate lupta împotriva autorităţii, iar în 
această luptă se pot dezvolta independenţa per¬ 
sonală şi curajul moral. Dar, în timp ce în cazul 
autorităţii interiorizate ordinul, deşi este interior, 
rămîne vizibil, în cazul autorităţii anonime atît 
ordinul, cît şi cel care îl dă devin invizibili. E 
ca şi cum un duşman invizibil ar trage asupra ta. 
Nu este nimeni şi nimic căruia să-i poţi riposta. 

Revenind acum la discuţia privitoare la ca¬ 
racterul autoritar, cea mai importantă trăsătură 
care trebuie să fie menţionată este atitudinea sa 
faţă de putere. Pentru caracterul autoritar există, 
ca să spunem aşa, două sexe: cei puternici şi cei 
neputincioşi. Dragostea, admiraţia şi zelul său 
de a se supune sînt stîrnite, în mod automat, de 
putere, fie că este vorba de o persoană, fie de o 
instituţie. Puterea îl fascinează nu pentru valorile 
pe care o anumită putere le poate reprezenta, ci 
doar pentru că este putere. Aşa cum „dragostea 44 
sa este în mod automat stîrnită de putere, la fel 
Damenii sau instituţiile lipsite de putere îi stîr- 
nesc în mod automat dispreţul. Simpla apariţie 
a unei persoane neputincioase îl face să dorească 
să o atace, să o domine, să o umilească. în timp 
:e un tip diferit de caracter este îngrozit de gîndul 
îă ar putea ataca o fiinţă neajutorată, caracterul 
autoritar se simte cu atît mai îndîrjit cu cît obiec¬ 
tul său a devenit mai neajutorat. 

Una din trăsăturile caracterului autoritar i-a 
ndus în eroare pe mulţi observatori: o tendinţă 
ie a sfida autoritatea şi de a percepe ca pe o 
)fensă orice fel de influenţă de „sus“. Gîteodată 
iceastă sfidare eclipsează întreaga imagine, iar 
endinţele de supunere rămîn ascunse în fundal. 
Vcest tip de persoană se va revolta permanent 
mpotriva oricărui tip de autoritate, chiar împo- 
riva unei autorităţi care serveşte, de fapt, inte¬ 
nsele sale şi care nu acţionează prin represiune. 
Gîteodată atitudinea faţă de autoritate este îm- 
)ărţită. Este posibil ca astfel de persoane să lupte 

împotriva unui gen de autoritate, mai ales dac*f 
sînt dezamăgite de lipsa lor de putere, şi, în ace¬ 
laşi timp sau mai tîrziu, să se supună unui alt 
gen de autoritate care pare să le îndeplinească 
dorinţele masochiste printr-o putere mai mare 
sau prin promisiuni mai mari. In sfîrşit, mai este 
un tip la care tendinţele de revoltă sînt complet 
reprimate şi ies la iveală numai cînd controlul 
conştiinţei slăbeşte; sau pot fi recunoscute ex 
posteriori prin ura care izbucneşte împotriva 
unei autorităţi cînd îi slăbeşte puterea şi cînd 
începe să se clatine. în cazul persoanelor din 
prima categorie, la care atitudinea de revoltă 
se află în centrul tabloului, înclinăm oarecum să 
credem că structura lor caracterială este tocmai 
opusul structurii tipului masochist supus. Ele par 
a fi persoane care se opun oricărei autorităţi pe 
baza unui grad extrem de independenţă. Seamănă 
cu persoanele care, datorită forţei şi integrităţii 
lor interioare, se luptă cu acele forţe care pun 
piedici libertăţii şi independenţei lor. Totuşi, 
lupta caracterului autoritar împotriva autorită¬ 
ţii este în esenţă sfidare. Este o încercare de a se 
afirma şi de a învinge propriul sentiment de ne¬ 
putinţă luptînd împotriva autorităţii, deşi ten¬ 
dinţa spre supunere rămîne prezentă, conştient 
sau inconştient. Caracterul autoritar nu este 
niciodată un „revoluţionar 44 ; prefer să-l numesc 
„rebel 44 . Există mulţi indivizi si multe mişcări 
politice care derutează pe observatorul superfi¬ 
cial prin ceea ce pare a fi o trecere inexplicabilă 
de la „radicalism 44 la autoritarism extrem. Din 
punct de vedere psihologic, aceşti oameni sînt 
„rebeli 44 tipici. 

Atitudinea caracterului autoritar faţă de viaţă, 
întreaga sa filosofie este determinată de porni¬ 
rile sale emoţionale. Caracterul autoritar preferă 
acele condiţii care limitează libertatea umană, 
îi place să se supună sorţii. Semnificaţia cuvîntu- 
lui „soartă 44 depinde de poziţia socială a individu¬ 
lui. Pentru un soldat, ea poate însemna dorinţa 
sau capriciul superiorului său, căruia i se supune 
cu bucurie. Pentru micul om de afaceri, legile 

economice reprezintă destinul său. Criza şi pros¬ 
peritatea nu sînt pentru el fenomene sociale 
care ar putea fi schimbate prin activitatea umană, 
ci expresia unei puteri mai mari căreia trebuie 
să i se supună. Pentru cei din vîrful piramidei, 
situaţia nu este fundamental diferită. Diferenţa 
constă numai în amploarea şi generalitatea puterii 
căreia i se supun, nu în sentimentul de depen¬ 
denţă ca atare. 

Nu numai forţele care determină direct viaţa 
personală, ci şi cele care par să determine viaţa 
în general sînt considerate a ţine de un destin 
implacabil. Din cauza fatalităţii există războaie 
şi o parte a omenirii trebuie să fie dominată de 
o alta. Fatalitatea se face vinovată că nu este 
posibil să fie mai puţină suferinţă pe pămînt decît 
a fost dintotdeauna. Fatalitatea poate fi raţio¬ 
nalizată din punct de vedere filosofic drept 
„lege naturală 14 sau „destin omenesc 44 , din punct 
de vedere religios drept „voinţa Domnului 44 , din 
punct de vedere etic drept „datorie 44 — pentru 
caracterul autoritar ea este întotdeauna o putere 
mai mare exterioară individului, căreia individul 
nu poate decît să i se supună. Caracterul autori¬ 
tar venerează trecutul. Ceea ce a fost va fi în 
veci. Să doreşti sau să munceşti pentru ceva care 
nu există dintotdeauna înseamnă crimă sau ne¬ 
bunie. Miracolul creaţiei — pentru că creaţia 
este întotdeauna un miracol — se află în afara 
experienţei sale emoţionale. 

Definiţia dată de Schleiermacher experienţei 
religioase ca experienţă a dependenţei absolute 
este definiţia experienţei masochiste în general; 
un rol special în acest sentiment de dependenţă 
îl joacă păcatul. Conceptul de păcat originar, 
care apasă asupra tuturor generaţiilor viitoare, 
este caracteristic pentru experienţa autoritară. 
Eşecul moral, ca orice alt eşec uman, devine o 
fatalitate de care omul nu poate scăpa niciodată. 
Cine a păcătuit o dată este legat pe veci de pă¬ 
catul său cu lanţuri de fier. Faptele omului 
devin puterea care-1 stăpîneşte şi de care nu se 
eliberează niciodată. Consecinţele păcatului pot 

fi atenuate prin ispăşire, dar ispăşirea nu poate 
îndepărta vina 10 . Cuvintele lui Isaia: „De vor fi 
păcatele voastre cum e cîrmîzul, ca zăpada le 
voi albi“ exprimă opusul filosofiei autoritare. 

Trăsătura comună întregii gîndiri autoritare 
constă în convingerea că viaţa este determinată 
de forţe exterioare eului individual, intereselor 
şi dorinţelor sale. Singura fericire posibilă constă 
în supunerea în faţa acestor forţe. Neputinţa 
omului este laitmotivul filosofiei masochiste. 
Unul din părinţii ideologiei naziste, Moeller van 
der Bruck, a exprimat foarte clar acest sentiment. 
El scria: „Conservatorul crede în catastrofă, în 
neputinţa omului de a o evita, în necesitatea ei 
şi în groaznica dezamăgire a optimistului amăgit“. 
în cartea lui Hitler vom întîlni mai multe 
exemple în acelaşi spirit. 

Caracterului autoritar nu-i lipseşte activitatea, 
curajul sau credinţa. Dar aceste calităţi înseamnă 
pentru el ceva cu totul deosebit de ceea ce în¬ 
seamnă pentru persoana care nu înclină spre su¬ 
punere. Pentru caracterul autoritar activitatea 
izvorăşte dintr-un sentiment fundamental de ne¬ 
putinţă pe care tinde să-l învingă. Activitate, 
în acest sens, înseamnă a acţiona în numele a 
ceva mai puternic decît eul individual. în numele 
lui Dumnezeu, în numele trecutului, al naturii 
sau al datoriei, dar niciodată în numele viitorului, 
al celor nenăscuţi, a ceea ce nu are nici o putere 
sau în numele vieţii ca atare. Caracterul autoritar 
îşi cîştigă forţa de a acţiona sprijinindu-se pe o 
putere superioară. Această putere nu este nicio¬ 
dată vulnerabilă sau schimbătoare. Pentru el 
lipsa puterii este întotdeauna un semn neîndoios 
de vină şi inferioritate, iar dacă autoritatea în 
care crede dă semne de slăbiciune, dragostea şi 
respectul său se transformă în dispreţ şi ură. îi 
lipseşte capacitatea ofensivă de a ataca puterea 

10 Victor Hugo a creat o imagine foarte sugestivă a 
imposibilităţii de a scăpa de vină în romanul Mizerabilii. 

statornicită fără ca mai întîi să se simtă supus unei 


alte autorităţi mai puternice. 

Curajul caracterului autoritar este, în esenţă, 
curajul de a suferi ceea ce i-a hărăzit soarta sau 
reprezentantul ei personal, „Conducătorul 14 . A 
suferi fără să se plîngă este cea mai înaltă virtute 


a sa — nu curajul de a încerca să pună capăt 
suferinţei sau cel puţin să o diminueze. Nu schim¬ 
barea destinului, ci supunerea în faţa lui înseamnă 
eroism pentru caracterul autoritar. 

El crede în autoritate atîta timp cît ea este 
puternică şi dominantă. încrederea sa izvorăşte, 


în cele din urmă, din îndoielile sale şi constituie 
o încercare de a le compensa. Dar el nu are cre¬ 
dinţă, dacă prin credinţă înţelegem încrederea 


fermă în realizarea a ceea ce în prezent există 
numai ca posibilitate. Filosofia autoritaristă este, 
în fond, relativistă şi nihilistă, în ciuda faptului 
că pretinde adeseori că a învins relativismul şi 
în ciuda aparenţei de activitate. Ea izvorăşte 
din disperarea extremă, din totala lipsă de cre¬ 
dinţă şi duce la nihilism, la negarea vieţii 11 . 

In filosofia autoritaristă, conceptul de egalitate 
nu există. Caracterul autoritar poate folosi cîteo- 
dată cuvîntul „egalitate 44 fie convenţional, fie 


pentru că serveşte scopurilor sale. Dar pentru el 
acest cuvînt nu are nici sens, nici greutate, de 


vreme ce este în legătură cu ceva din afara expe¬ 
rienţei sale emoţionale. Pentru el lumea este for¬ 
mată din oameni cu putere şi oameni fără putere, 
din superiori şi inferiori. Pe baza năzuinţelor sado- 
masochiste, el ştie numai ce înseamnă dominaţia 
sau supunerea, dar niciodată solidaritatea. Dife¬ 


renţele, fie că este vorba de sex sau rasă, sînt 
pentru el numai semne de superioritate sau infe¬ 
rioritate. O diferenţă care nu are această cono- 
taţie este de neconceput pentru el. 

Descrierea tendinţelor sado-masochiste şi a 
caracterului autoritar se referă la formele extreme 


“Rauschning a făcut o descriere valoroasă a carac¬ 
terului nihilist al fascismului în lucrarea The Revolution 
of Nihilism , Alliance Book Corporation, Longmans, 
Green & Co., New York, 1939. 

de neajutorare şi, respectiv, la formele extreme 
ale încercării de a scăpa de ea prin relaţia simbio¬ 
tică cn obiectul veneraţiei sau dominaţiei. 

9 9 

Deşi aceste tendinţe sado-masochiste sînt co- 

i * 

mune, putem considera că anumiţi indivizi şi 
anumite grupuri sociale sînt sado-masochişti 
tipici. Există, totuşi, o formă mai uşoară de de¬ 
pendenţă care este aşa de generală în cultura 
noastră, încît pare să lipsească numai în cazuri 
excepţionale. Această dependenţă nu are calită¬ 
ţile periculoase şi pasionate ale sado-masochis- 
mului, dar este destul de importantă pentru a 
nu fi omisă din analiza noastră. 

Mă refer la genul de persoane a căror viaţă 
este dependentă în întregime şi în mod subtil 
de o putere exterioară lor 12 . Ele nu fac, nu simt, 
nu gîndesc nimic care să nu fie dependent într-un 
fel sau altul de această putere. Ele aşteaptă să 
fie ocrotite de „ea“, doresc ca „ea“ să le poarte de 
grijă, o fac răspunzătoare pe „ea“ pentru orice 
rezultat al propriilor lor acţiuni. Deseori, această 
dependenţă este ceva de care indivizii nu-şi dau 
seama deloc. Chiar atunci cînd cel în cauză este 
vag conştient de dependenţa sa, persoana sau 
puterea de care depinde rămîn deseori nebuloase. 
Nu există nici o imagine clară în legătură cu acea 
putere. Calitatea sa esenţială este de a îndeplini 
o anumită funcţie, aceea de a proteja, de a ajuta 
şi de a promova individul, de a fi cu el şi de a 
nu-1 lăsa niciodată singur. Acel „X“ care are 
aceste calităţi poate fi numit ajutorul magic. 
Bineînţeles, frecvent, „ajutorul magic“ este per¬ 
sonificat: el este văzut ca Dumnezeu, un prin¬ 
cipiu, sau ca persoane reale, precum un părinte, 
soţ, soţie sau superior. Este important să obser¬ 
văm că, atunci cînd persoanele reale capătă rolul 
de ajutor magic, ele sînt înzestrate cu calităţi 
magice, iar semnificaţia care li se acordă rezultă 
din faptul că sînt personificarea ajutorului magic. 

13 Vezi pentru această idee lucrarea lui Karen Horney 
New Ways in Psychoanalysis , W. W. Norton & Co., 
New York, 1939. 

Acest proces de personificare poate fi observat 
frecvent la persoanele^ care se îndrăgostesc. O 
persoană cu acest tip de raportare la ajutorul 
magic încearcă să-l găsească în carne şi oase. 
Pentru un motiv sau altul — deseori susţinut de 
dorinţe sexuale —, ea conferă unei alte persoane 
acele calităţi magice şi face din această persoană 
o fiinţă de care se leagă şi depinde întreaga sa 
viaţă. Faptul că cealaltă persoană face frecvent 
acelaşi lucru cu prima nu schimbă cu nimic situa¬ 
ţia. Ea contribuie numai la întărirea impresiei că 
această relaţie este o relaţie de „dragoste adevă¬ 
rat ă u . 

Această nevoie de ajutor magic poate fi stu¬ 
diată în condiţiile cvasiexperimentale ale metodei 
psihanalitice. Deseori, persoana care este anali¬ 
zată se ataşează profund de psihanalist, iar în¬ 
treaga ei viaţă, toate acţiunile, gîndurile şi sen¬ 
timentele sale sînt legate de acesta. Conştient 
sau inconştient, persoana analizată se întreabă: 
va fi el (analistul) mulţumit de cutare lucru, va 
fi nemulţumit de cutare altul, va fi de acord cu 
cutare lucru, mă va certa oare pentru cutare 
altul? In relaţiile de dragoste, faptul că o per¬ 
soană sau alta este aleasă drept partener este 
o dovadă că această persoană este iubită numai 
pentru că este „ea“; dar în situaţia psihanali¬ 
tică, această iluzie nu poate fi susţinută. Cele 
mai diferite tipuri de persoane manifestă ace¬ 
leaşi sentimente pentru cele mai diferite tipuri 
de psihanalişti. Relaţia seamănă cu dragostea; 
ea este ades însoţită de dorinţe sexuale; totuşi, 
în esenţă, este o relaţie cu ajutorul magic perso¬ 
nificat, un rol pe care e evident că un psihana¬ 
list, ca şi alte persoane care au o oarecare autori¬ 
tate (medici, preoţi, profesori), este capabil să-l 
joace satisfăcător pentru persoana care caută 
ajutorul magic personificat. 

Motivele pentru care o persoană este legată 
de un ajutor magic sînt, în principiu, aceleaşi 
pe care le-am găsit la baza pornirilor simbiotice: 
o incapacitate de a sta singur şi de a-şi exprima 
deplin propriile posibilităţi. în cazul înclinaţiilor 

sado-masochiste, această incapacitate generează 
tendinţa de a scăpa de eul individual prin depen¬ 
denţa de ajutorul magic; în cazul formei mai 
blînde de dependenţă pe care o discut acum, ea duce 
numai la o dorinţă de a fi îndrumat şi protejat. 
Intensitatea raportării la ajutorul magic este în 
proporţie inversă cu capacitatea de a-şi exprima 
spontan propriile posibilităţi intelectuale, emo¬ 
ţionale şi senzuale. Cu alte cuvinte, o astfel de 
persoană speră să capete tot ce aşteaptă de la 
viaţă prin intermediul ajutorului magic, nu prin 
propriile sale acţiuni. Cu cît este mai accentuată 
această propensiune, cu atît centrul vieţii se de¬ 
plasează de la propria persoană la ajutorul ma¬ 
gic şi la personificările sale. Atunci nu se mai 
pune problema cum să trăieşti, ci cum să manipu¬ 
lezi ajutorul magic pentru a nu-1 pierde şi cum 
să-l faci să realizeze ceea ce doreşti tu, să-l faci 
chiar răspunzător pentru ceea ce eşti răspunzător 
tu însuţi. 

în cazurile extreme, întreaga viaţă a unei per¬ 
soane constă în încercarea de a-1 manipula pe 
cel ce întruchipează ajutorul magic; oamenii 
se deosebesc în privinţa mijloacelor pe care le 
folosesc; pentru unii mijlocul principal de ma¬ 
nipulare este obedienţa, pentru alţii „bunătatea 44 , 
pentru alţii suferinţa. Vedem deci că nu există 
sentiment, gînd sau emoţie care să nu fie afectate 
cît de cît de nevoia de a manipula ajutorul magic; 
cu alte cuvinte, nici un act psihic nu mai este cu 
adevărat spontan sau liber. Această dependenţă, 
care izvorăşte din spontaneitate şi duce în acelaşi 
timp la o blocare a ei, nu le oferă numai o anu¬ 
mită doză de siguranţă, ci are ca rezultat şi un 
sentiment de slăbiciune şi aservire. în măsura 
în care se întîmplă aşa, chiar persoana care e de¬ 
pendentă de ajutorul magic se simte — deşi 
adeseori în mod inconştient — înrobită de „el 44 
şi, într-un grad mai mare sau mai mic, se revoltă 
împotriva „lui 44 . Această revoltă chiar împotriva 
persoanei în care ţi-ai pus speranţele de siguranţă 
şi fericire creează noi conflicte. Ea trebuie să fie 

năbuşită dacă nu vrei să pierzi „ajutorul magic 44 , 
iar antagonismul subiacent ameninţă permanent 
siguranţa căutată în această relaţie. 

Dacă ajutorul magic este întruchipat de o per¬ 
soană reală, dezamăgirea care survine cînd ea 
nu este la înălţimea aşteptărilor noastre (şi, 
cum aceste aşteptări sînt iluzorii, orice persoană 
ne va dezamăgi inevitabil), împreună cu resenti¬ 
mentul provenit din propria înrobire, duce la 
conflicte permanente. Acestea se termină cîteodată 
numai cu despărţirea, care este urmată de obicei 
de alegerea unui alt obiect de la care se aşteaptă 
împlinirea tuturor speranţelor legate de ajutorul 
magic. Dacă această relaţie se dovedeşte a fi şi ea 
un eşec, poate urma o nouă ruptură, sau persoana 
în cauză poate hotărî că „aşa e viaţa 44 şi se poate 
resemna. Ea nu vrea să recunoască faptul că 
eşecul său nu este, în esenţă, rezultatul alegerii 
unei persoane magice nepotrivite, ci rezultatul 
direct al încercării de a obţine prin manipularea 
unei forţe magice ceea ce individul nu poate 
realiza decît prin propria sa activitate spontană. 

Fenomenul de dependenţă de-a lungul întregii 
vieţi faţă de un obiect exterior eului individual a 
fost observat de Freud. El l-a interpretat ca fiind 
continuarea în tot restul vieţii a legăturilor tim¬ 
purii, sexuale în esenţă, cu părinţii. De fapt, 
fenomenul l-a impresionat aşa de mult, încît a 
afirmat că „complexul Oedip 44 este sursa tuturor 
nevrozelor, iar învingerea cu succes a „complexului 
Oedip 44 el a considerat-o principala soluţie a dez¬ 
voltării normale. 

Gonsiderînd „complexul Oedip 44 drept fenomen 
central al psihologiei, Freud a făcut una dintre 
cele mai importante descoperiri în psihologie. 
Dar el n-a reuşit să-i dea o interpretare adecvată, 
pentru că, deşi fenomenul de atracţie sexuală între 
părinţi şi copii există şi deşi conflictele care provin 
din el constituie cîteodată o parte a dezvoltării 
nevrotice, nici atracţia sexuală, nici conflictele 
ce rezultă din ea nu sînt esenţiale pentru dependen¬ 
ţa copiilor de părinţii lor. Atîta timp cît copilul 
este mic, e normal să depindă de părinţi, dar 

dependenţa sa nu implică în mod necesar o 
îngrădire a propriei spontaneităţi a copilului. 
Gînd însă părinţii, acţionînd ca agenţi ai societăţii, 
încep să înăbuşe spontaneitatea şi independenţa 
copilului, acesta, pe măsură ce creşte, se simte 
din ce în ce mai incapabil să stea pe propriile sale 
picioare; el caută deci ajutorul magic şi deseori 
face din părinţi personificarea „lui“. Mai tîrziu, 
individul proiectează aceste sentimente asupra 
altcuiva, de pildă asupra unui profesor, a soţului 
sau a psihanalistului. Din nou nevoia existenţei 
legate de un astfel de simbol al autorităţii nu 
este cauzată de continuarea atracţiei sexuale 
iniţiale faţă de unul din părinţi, ci de înăbuşirea 
expansivităţii şi spontaneităţii copilului şi de 
anxietatea care le urmează. 

Ceea ce putem observa la baza oricărei nevroze, 
ca şi în cazul dezvoltării normale, este lupta 
pentru libertate şi independenţă. Pentru multe 
persoane normale această luptă a luat sfîrşit 
printr-o renunţare totală la propria individuali¬ 
tate, aşa încît ele sînt astfel bine adaptate şi 
considerate normale. Persoana nevrotică este cea 
care nu a renunţat la lupta împotriva supunerii 
totale, dar care, în acelaşi timp, a rămas legată de 
imaginea ajutorului magic, indiferent de forma 
sau înfăţişarea pe care acesta a luat-o. Nevroza 
ei trebuie întotdeauna înţeleasă ca o încercare, 
în esenţă neizbutită, de a rezolva conflictul dintre 
dependenţa fundamentală şi dorinţa de a fi liber. 

2 

Tendinţe distructive 

t 

Am arătat deja că tendinţele sado-masochiste 
trebuie să fie deosebite de tendinţele distructive, 
deşi ele sînt strîns legate unele de altele. Distruc- 
tivitatea este diferită, de vreme ce nu tinde spre 
simbioză activă sau pasivă, ci spre eliminarea 
obiectului său. Dar şi ea provine din imposibili¬ 
tatea de a suporta neputinţa individuală şi izo¬ 
larea. Pot scăpa de sentimentul propriei mele 

neputinţe în comparaţie cu lumea din afară dis- 
trugînd-o. Desigur, dacă reuşesc s-o suprim, rămîn 
singur şi izolat, dar izolarea mea este minunată 
pentru că nu pot fi distrus de puterea copleşi¬ 
toare a obiectelor din afara mea. Distrugerea 
lumii este ultima încercare, disperată, de a mă 
salva pentru a nu fi zdrobit de ea. Sadismul 
tinde către încorporarea obiectului; distructivi- 
tatea tinde către suprimarea lui. Sadismul tinde 
să-i dea putere individului prin dominarea altora; 
distructivitatea — prin absenţa oricărei amenin- 
ţari din afara. 

Orice observator al relaţiilor personale în cadrul 
sistemului social american nu se poate să nu fie 
impresionat de amploarea pe care o are peste tot 
propensiunea distructivă. Pentru cea mai mare 
parte dintre oameni, ea nu este conştientizată ca 
atare, ci este raţionalizată în diverse feluri. 
De fapt, nu există nimic care să nu fie folosit 
drept raţionalizare pentru tendinţele distructive. 
Dragostea, datoria, conştiinţa, patriotismul au 
fost şi sînt folosite ca disimulări pentru a-i dis¬ 
truge pe alţii sau pe sine. Totuşi, trebuie să facem 
deosebire între două tipuri de tendinţe distruc¬ 
tive. Există tendinţe distructive care provin 
dintr-o situaţie concretă: ca reacţie la atacurile 
împotriva vieţii şi integrităţii proprii, sau împo¬ 
triva vieţii şi integrităţii altora, sau împotriva 
ideilor cu care individul se identifică. Acest tip de 
tendinţe distructive însoţesc în mod normal] si 
necesar afirmarea propriei vieţi. 

Tendinţa distructivă pe care o discutăm aici 
nu este însă această ostilitate raţională — sau, 
cum am putea s-o mai numim, „reactivă 44 —, ci 
o tendinţă care există permanent la o persoană, 
o tendinţă care, ca să spunem aşa, abia aşteaptă 
o ocazie pentru a se manifesta. Dacă nu există 
nici un „motiv 44 obiectiv pentru manifestarea 
tendinţei de distrugere, spunem că acea persoană 
este bolnavă mental sau emoţional (deşi, de obicei, 
persoana însăşi va construi o explicaţie raţio¬ 
nală). în majoritatea cazurilor însă, impulsurile 
distructive sînt raţionalizate în aşa fel, încît 

cel puţin un număr de oameni sau un întreg grup 
social împărtăşesc această raţionalizare şi, deci, 
o fac să pară „reală 44 membrilor unui astfel de 
grup. Dar obiectele distructivităţii iraţionale 
şi motivele speciale pentru alegerea lor au numai 
o importanţă secundară; pornirile distructive 
reprezintă o pasiune a unei persoane, şi ele reuşesc 
întotdeauna să găsească un obiect. Dacă pentru 
un motiv oarecare alte persoane nu pot deveni 
obiectul tendinţei distructive a unui individ, 
acel obiect devine cu uşurinţă propriul său eu. 
în cazurile grave, rezultatul este maladia psihică 
şi este posibil ca individul să încerce chiar să se 
sinucidă. 

Am afirmat că tendinţele distructive sînt o 
evadare din starea insuportabilă de neputinţă de 
vreme ce urmăresc îndepărtarea tuturor obiecte¬ 
lor cu care individul trebuie să se compare. Dar, 
avînd în vedere rolul major pe care tendinţele 
distructive îl joacă în comportamentul uman, 
această interpretare nu pare a fi o explicaţie 
suficientă; înseşi condiţiile de izolare şi neputinţă 
furnizează alte două surse ale tendinţelor distruc¬ 
tive: anxietatea şi înăbuşirea vieţii. în ceea ce 
priveşte rolul anxietăţii, nu este nevoie să spunem 
prea multe. Orice ameninţare a intereselor vitale 
(materiale şi emoţionale) dă naştere anxietăţii 13 , 
iar tendinţele distructive reprezintă cea mai 
obişnuită reacţie la o astfel de anxietate. într-o 
situaţie particulară, ameninţarea poate fi circum¬ 
scrisă la anumite persoane. într-un astfel de caz, 
tendinţele distructive se îndreaptă împotriva 
acestor persoane. Mai poate exista o anxietate 
permanentă — deşi nu neapărat conştientă — 
provenind dintr-un sentiment la fel de permanent 
al individului că este ameninţat de lumea exte¬ 
rioară. Acest tip de anxietate permanentă rezultă 
din situaţia individului izolat şi neputincios şi 
este o altă sursă a propensiunii spre distrugere 
care se dezvoltă în el. 


13 Vezi discutarea acestei probleme la Karen Horney, 
op. cit. 

Un alt rezultat important al aceleiaşi situaţii 
fundamentale este ceea ce am desemnat prin 
termenul de înăbuşire a vieţii. Individul izolat 
şi neputincios este împiedicat să-şi realizeze posi¬ 
bilităţile sale senzuale, emoţionale şi intelectuale. 
Ii lipseşte siguranţa interioară şi spontaneitatea, 
care sînt condiţiile acestei realizări. Aceste piedici 
interioare iau amploare din cauza unor tabuuri 
culturale asupra plăcerii şi fericirii, ca acelea 
care au circulat în religia şi moravurile clasei de 
mijloc începînd cu perioada Reformei. în zilele 
noastre tabuurile exterioare au dispărut, în esenţă, 
dar piedicile interioare au rămas puternice, în 
ciuda aprobării conştiente a plăcerii senzuale. 

Această problemă a relaţiei dintre înăbuşirea 
vieţii şi tendinţa spre distrugere a fost atinsă de 
Freud, şi, discutînd teoria lui, vom putea exprima 
şi cîteva din sugestiile noastre. 

Freud şi-a dat seama că neglijase influenţa 
şi importanţa impulsurilor distructive în ipoteza 
sa iniţială că pulsiunea sexuală şi cea de auto¬ 
conservare ar fi cele două motivaţii fundamentale 
ale comportamentului uman. Ajungînd, mai tîrziu, 
la concluzia că tendinţele distructive sînt la fel de 
importante ca şi cele sexuale, el a admis că există 
două impulsuri fundamentale care pot fi observate 
la om: un impuls îndreptat spre viaţă, şi care 
este mai mult sau mai puţin identic cu instinctul 
sexual, şi un instinct al morţii, al cărui ţel este 
însăşi distrugerea vieţii. El a presupus că acesta 
din urmă se poate asocia cu energia sexuală, 
îndreptîndu-se apoi fie împotriva propriului eu, 
fie împotriva unor obiecte din afara individului. 
Mai departe, el a presupus că instinctul morţii 
provine dintr-o calitate biologică inerentă tuturor 
organismelor vii şi, prin urmare, este o parte nece¬ 
sară şi imuabilă a vieţii. 

Postularea unui instinct al morţii este satisfă¬ 
cătoare întrucît ia în considerare întreaga pon¬ 
dere a tendinţelor distructive, care fusese negli¬ 
jată în teoriile anterioare ale lui Freud. Dar ea 
nu este satisfăcătoare întrucît recurge la o expli¬ 
caţie biologică ce nu ia îndeajuns în considerare 

faptul că amploarea tendinţelor distructive variază 
enorm de la individ la individ şi de la un grup 
social la altul. Dacă presupunerile lui Freud ar fi 
corecte, am fi nevoiţi să admitem că gradul de 
distructivitate fie împotriva altora, fie împotriva 
propriei persoane este mai mult sau mai puţin 
constant. Dar ceea ce observăm în realitate este 
exact contrariul. Nu numai că intensitatea ten¬ 
dinţelor distructive variază mult la indivizii din 
cultura noastră, dar ele au o pondere inegală în 
grupuri sociale diferite. Astfel, de pildă, ponderea 
tendinţelor distructive în caracterul membrilor 
micii burghezii din Europa este hotărît mult mai 
mare decît în rîndul clasei muncitoare şi al clase¬ 
lor dominante. Studiile antropologice au eviden¬ 
ţiat grupuri cărora le este caracteristic un grad 
deosebit de ridicat al tendinţelor distructive, în 
timp ce la altele se constată absenţa la fel de pro¬ 
nunţată a unor asemenea tendinţe, fie sub forma 
ostilităţii împotriva propriei persoane, fie împo¬ 
triva altora. 

S-ar părea că orice încercare de a înţelege ori¬ 
ginile tendinţelor distructive trebuie să înceapă 
de la observarea acestorj diferenţe şi să con¬ 
tinue cu problema altor factori diferenţiali care 
pot fi observaţi şi cu întrebarea dacă aceşti fac¬ 
tori n-ar putea explica diferenţele de grad dintre 
tendinţele distructive. 

Această problemă este aşa de dificilă, încît este 
nevoie să fie discutată în detaliu, lucru pe care 
nu-1 putem încerca aici. Totuşi, aş dori să sugerez 
direcţia în care pare să se afle răspunsul. S-ar 
părea că amploarea tendinţelor distructive care 
pot fi observate la indivizi este proporţională cu 
măsura în care expansivitatea vieţii este înăbu¬ 
şită. Prin aceasta nu ne referim la frustrările 
individuale ale uneia sau alteia dintre dorinţele 
instinctive, ci la înăbuşirea întregii vieţi, la oprirea 
spontaneităţii creşterii şi exprimării capacităţilor 
senzuale, emoţionale şi intelectuale ale omului. 
Viaţa îşi are propriul său dinamism lăuntric; 
ea tinde să se dezvolte, să fie exprimată, să fie 

trăită. Se pare că, dacă această tendinţă este 
înăbuşită, energia orientată spre viaţă suferă un 
proces de descompunere şi se transformă în ener¬ 
gie orientată distructiv. Cu alte cuvinte, pulsiu- 
nea spre viaţă şi pulsiunea distructivă nu sînt 
factori reciproc independenţi, ci sînt în inter¬ 
dependenţă inversă. Cu cît pulsiunea în direcţia 
vieţii este mai mult înăbuşită, cu atît este mai 
puternică pulsiunea distructivă; cu cît viaţa este 
mai împlinită, cu atît mai mică este puterea 
tendinţei distructive. Tendinţa distructivă este 
rezultatul vieţii netrăite. Acele condiţii individuale 
şi sociale care favorizază suprimarea vieţii produc 
pasiunea distrugerii, care formează, ca să spunem 
aşa, rezervorul de unde se alimentează diferitele 
tendinţe ostile — fie împotriva altora, fie împo¬ 
triva propriei persoane. 

Nu mai e nevoie să spunem cît de important 
este nu doar să ne dăm seama de rolul dinamic 
al distructivităţii în procesul social, ci şi să înţe¬ 
legem care sînt condiţiile specifice ale intensităţii 
sale. Am semnalat deja ostilitatea care domnea în 
rîndurile clasei do mijloc din epoca Reformei şi 
care şi-a găsit expresie în anumite concepte reli¬ 
gioase protestante, mai ales în spiritul ascetic şi 
în imaginea creată de Calvin a unui Dumnezeu 
nemilos căruia i-a plăcut să condamne o parte a 
omenirii la chinurile veşnice fără ca aceşti osîn- 
diţi să aibă vreo vină. Mai tîrziu, clasa de mijloc 
şi-a exprimat ostilitatea mai ales sub masca indig¬ 
nării morale, care raţionaliza o invidie adîncă 
faţă de cei ce aveau posibilitatea să se bucure de 
viaţă. în situaţia de astăzi tendinţa distructivă 
a micii burghezii a fost un factor important în 
apariţia şi ascensiunea nazismului, care a făcut 
apel la aceste porniri distructive şi le-a folosit în 
lupta împotriva adversarilor săi. Se vede uşor că 
sursa tendinţelor distructive în rîndurile micii 
burghezii este aceeaşi cu cea expusă în această 
analiză: izolarea individului şi înăbuşirea expan- 
sivităţii individuale, ambele fiind prezente într-un 
grad mai ridicat în rîndurile micii burghezii decît 
in rîndurile claselor superioare sau inferioare ei. 

3 

Conformitate de automat 


In cazul mecanismelor pe care le-am discutat, 
individul învinge sentimentul insignifianţei sale 
în comparaţie cu puterea copleşitoare a lumii ex¬ 
terioare lui fie renunţînd la integritatea sa indi¬ 
viduală, fie distrugîndu-i pe ceilalţi, astfel încît 
lumea să înceteze de a mai fi ameninţătoare. 

Alte mecanisme de evadare sînt: retragerea din 
lume atît de complet, încît aceasta să nu mai fie 
ameninţătoare (imagine pe care o găsim în anumite 
stări psihice 14 ), şi expansiunea psihologică a indi¬ 
vidului în aşa fel, încît lumea exterioară să devină 
mică în comparaţie cu el. Deşi aceste mecanisme 
de evadare sînt importante pentru psihologia 
individuală, din punct de vedere cultural ele au o 
semnificaţie minoră. Prin urmare, mă voi opri 
aici cu discuţia în privinţa lor, dar în schimb îmi 
voi îndrepta atenţia către un alt mecanism de 
evadare care are o foarte mare semnificaţie socială. 

Acest mecanism deosebit este soluţia pe care o 
adoptă majoritatea indivizilor normali în socie¬ 
tatea modernă. Pe scurt, individul încetează de a 
mai fi el însuşi; el adoptă complet tipul de perso¬ 
nalitate care-i este oferit de modelele culturale; 
prin urmare, el devine exact aşa cum sînt şi cei¬ 
lalţi si asa cum cred ceilalţi că trebuie să fie. 

9 9 9 * 

Discrepanţa dintre „eu“ şi lume dispare, şi odată 
cu ea dispare şi frica conştientă de singurătate 
şi neputinţă. Acest mecanism poate fi comparat 
cu culoarea protectoare pe care o iau anumite 
animale. Ele seamănă aşa de mult cu mediul 
înconjurător, încît abia mai pot fi deosebite 
de eh Persoana care renunţă la eul său individual 
şi devine un automat, identic cu milioane de alte 
automate din jurul ei, nu se mai simte singură 

14 Vezi H.S. Sullivan, op. cit., p. 68 şi urm., şi lucrarea 
sa Research in Schizophrenia , „American Journal of 
Psychiatry“, voi. IX, nr. 3; de asemenea, Frieda Fromm 
Reichmann. Transference Problems in Schizophrenia , „The 
Psychoanalytic Quarterly“, voi. VIII, nr. 4. 

şi neliniştită. Dar preţul pe care-1 plăteşte este 
mare; e vorba de pierderea eului personal. 

Afirmaţia că modul „normal 44 de a învinge 
singurătatea este transformarea într-un automat 
contrazice una dintre cele mai răspîndite idei 
privitoare la om în cultura noastră. Se crede că 
noi, în majoritate, sîntem indivizi liberi să gîndim, 
să simţim, să acţionăm după bunul nostru plac. 
Desigur că aceasta nu este numai părerea generală 
cu privire la individualismul modern, ci fiecare 
individ crede sincer că el este „el 44 şi că gîndurile, 
sentimentele, dorinţele sale sînt „ale sale 44 . Deşi 
printre noi există indivizi care îndeplinesc con¬ 
diţiile de mai sus, această credinţă este totuşi o 
iluzie în majoritatea cazurilor, şi încă una pericu¬ 
loasă, de vreme ce împiedică îndepărtarea acelor 
condiţii care duc la această stare de lucruri. 

Ne ocupăm aici de una dintre problemele fun¬ 
damentale ale psihologiei, care poate fi abordată 
printr-o serie de întrebări: Ce este eul? Care este 
natura acelor acte care dau numai iluzia că ar 
fi propriile acte ale individului? Ce este sponta¬ 
neitatea? Ce este un act mental original? In 
sfîrşit, ce legătură este între toate acestea şi 
libertate ? în acest capitol vom încerca să ară¬ 
tăm cum pot fi influenţate din exterior senti¬ 
mentele şi gîndurile unui individ, în timp ce el 
le percepe, totuşi, subiectiv, ca fiind ale lui, 
şi cum propriile sentimente şi gînduri pot fi 
înăbuşite, încetînd astfel de a mai face parte 
din eul individual. 

Să începem discuţia analizînd semnificaţia ex¬ 
perienţei care, în cuvinte, se exprimă prin „simt 44 , 
„gîndesc 44 , „vreau 44 . Cînd spunem „gîndesc 44 , pare 
să fie o afirmaţie clară şi lipsită de ambiguitate. 
Singura problemă pare să fie^dacă ceea ce gîn¬ 
desc este bine sau rău, nu dacă eu sînt acela care 
gîndesc sau nu. Totuşi, o situaţie experimentală 
concretă ne arată imediat că răspunsul la această 
întrebare nu este neapărat ceea ce credem noi. 

Să asistăm la un experiment hipnotic 115 . Aici este 
subiectul A pe care hipnotizatorul B îl adoarme 
prin hipnoză şi îi sugerează că, după ce se va 
trezi din somnul hipnotic, va dori să citească un 
manuscris pe care va crede că l-a adus cu el, îl 
va căuta şi nu-1 va găsi, va crede că o altă per¬ 
soană, C, i l-a furat, va fi foarte supărat pe C. 
I se mai spune că va uita că toate acestea sînt 
o sugestie dată în timpul somnului hipnotic. 
Trebuie să adăugăm că G este o persoană pe care 
subiectul n-a fost niciodată supărat şi, potrivit 
circumstanţelor, nu avea nici un motiv să se 
supere; şi că, de fapt, subiectul nu a adus nici 
un manuscris cu el. 

Ce se întîmplă? A se trezeşte şi, după o scurtă 
conversaţie pe o temă oarecare, spune: „Apropo, 
asta îmi aminteşte de un lucru pe care l-am scris 
în manuscrisul meu. Ţi-1 voi citi 44 . Se uită în jur, 
nu-1 găseşte şi se întoarce către C, sugerînd că 
e posibil ca el să-l fi luat, devine din ce în ce mai 
nervos cînd C respinge sugestia; în cele din urmă 
izbucneşte furios şi îl acuză direct pe C că i-a 
furat manuscrisul. Merge chiar mai departe. 
Invocă motive care să facă plauzibilă ideea că 
C este hoţul. A auzit de la alţii, spune el, că C 
are mare nevoie de manuscris, că a avut o ocazie 
bună să-l ia etc. Il auzim nu numai acuzîndu-1 
pe C, dar şi formulînd nenumărate „raţionalizări 44 
care să-i facă acuzaţia plauzibilă. (Nici una din 
acestea nu este, bineînţeles, adevărată, iar A 
du s-ar fi gîndit la ele înainte.) 

Să presupunem că o altă persoană intră în 
cameră în acest moment. Ea nu s-ar îndoi deloc 
că A spune ceea ce gîndeşte şi simte; singura 
întrebare care s-ar ivi în mintea sa ar fi dacă acu¬ 
zaţia este îndreptăţită sau nu, cu alte cuvinte 
dacă conţinutul gîndurilor lui A corespunde sau 
nu cu faptele reale. Noi însă, care am fost mar¬ 
tori la întreaga procedură chiar de la început, 
nu sîntem interesaţi să aflăm dacă acuzaţia este 

16 In privinţa problemei hipnozei vezi lista de publi¬ 
caţii ale Iui M.H. Erickson, „Psychiatry", 1939, voi. II, 
nr. 3, p. 472. 

îndreptăţită. Noi ştim că nu aceasta este proble¬ 
ma, de vreme ce sîntem siguri că ceea ce simte 
şi gîndeşte A acum nu sînt gîndurile şi senti¬ 
mentele sale, ci elemente străine, inoculate în 
mintea sa de o altă persoană. 

Concluzia la care ajunge persoana care apare 
în mijlocul experimentului poate fi următoarea. 
„Iată-1 pe A, care arată clar că are toate aceste 
gînduri. El este cel care ştie mai bine ca oricine 
ceea ce gîndeşte şi nu există o dovadă mai bună 
decît propria sa afirmaţie despre ceea ce simte. 
Celelalte persoane spun că gîndurile lui i-au fost 
impuse şi că sînt elemente străine, venite din 
afară. Drept să spun, nu pot să hotărăsc cine 
are dreptate; fiecare poate greşi. Poate că, de 
vreme ce sînt doi contra unu, şansa mai mare 
e ca dreptatea să fie de partea majorităţii 44 . 
Totuşi, noi, care am fost martorii întregului expe¬ 
riment, nu ne îndoim, şi nu s-ar fi îndoit nici 
noul venit dacă ar fi asistat şi la alte experimente 
de hipnoză. Ar vedea atunci că acest tip de expe¬ 
riment poate fi repetat de nenumărate ori, cu 
persoane diferite şi cu conţinut diferit. Hipnoti¬ 
zatorul poate sugera că un cartof crud este un 
ananas delicios, iar subiectul îl va mînca cu 
tot gustul corespunzător unui fruct de ananas. 
Sau că subiectul nu poate vedea nimic, iar su¬ 
biectul va fi orb. Sau că el crede că Pămîntul 
este plat, şi nu rotund, iar subiectul va argumenta 
înfocat că Pămîntul este plat. 

Ce dovedeşte experimentul hipnotic — şi mai 
ales cel posthipnotic? Dovedeşte că noi putem 
avea gînduri, sentimente, dorinţe şi chiar sen¬ 
zaţii senzuale pe care le simţim subiectiv ca 
fiind ale noastre, şi că, deşi avem aceste gînduri 
şi sentimente, ele ne-au fost inoculate din afară, 
sînt în esenţă străine şi nu sînt ceea ce gîndim, 
simţim noi etc. 

9 

Ce arată experimentul hipnotic particular cu 
care am început? 1) Subiectul vrea ceva, şi anume 
să-şi citească manuscrisul; 2) el gîndeşte ceva, 
şi anume că C i l-a luat, şi 3) el simte ceva, şi 
anume mînie împotriva lui C. Am văzut că toate 

cele trei acte mentale — impulsul volitiv, gîndul, 
sentimentele — nu sînt ale sale în sensul că ar fi 
rezultatul propriei sale activităţi mentale; ele 
nu s-au născut în el, ci i-au fost impuse din afară 
si sînt simtite subiectiv ca si cum ar fi ale sale. 

9 9 9 

El dă expresie unui număr de gînduri care i-au 
fost impuse în timpul hipnozei, şi anume acelor 
„raţionalizări 41 prin care el „explică 44 presupunerea 
sa că G i-a furat manuscrisul. Dar, cu toate aces¬ 
tea, aceste gînduri sînt ale sale numai în sens 
formal. Deşi par să explice bănuiala, noi ştim 
că aceasta exista de la început şi că gîndurile 
explicative sînt inventate numai pentru a face 
sentimentul plauzibil; ele nu sînt cu adevărat 
explicative, ci intervin post factum. 

Am început cu experimentul hipnotic pentru 
că el ne arată fără putinţă de tăgadă că, deşi 
individul poate fi convins de spontaneitatea acte¬ 
lor sale mentale, acestea rezultă de fapt din 
influenţa unei alte persoane în condiţiile unei 
situaţii particulare. Dar fenomenul poate fi 
observat nu numai în situaţii hipnotice. Faptul că 
conţinutul gîndirii, sentimentelor, voinţei noastre 
este influenţat din exterior şi că nu este autentic 
există într-o măsură care dă impresia că aceste 
pseudoacte sînt regula, în timp ce actele mentale 
autentice ar fi excepţii. 

Pseudocaracterul pe care-1 poate căpăta gindi- 
rea este mai bine cunoscut decît acelaşi fenomen 
în sfera voinţei şi a sentimentului. De aceea, cel 
mai bine este să începem cu discutarea diferenţei 
dintre gîndirea autentică şi pseudogîndire. Să 
presupunem că sîntem pe o insulă unde sînt 
pescari şi turişti veniţi de la oraş. Vrem să ştim 
la ce fel de vreme trebuie să ne aşteptăm şi 
întrebăm un pescar şi doi turişti despre care ştim 
că au ascultat cu foţii buletinul meteorologic la 
radio. Pescarul, cu îndelungata sa experienţă 
şi preocupare în legătură cu vremea, va începe 
să se gîndească — presupunînd că nu-şi făcuse 
o idee despre vremea din acea zi înainte de a-1 
fi întrebat noi. Ştiind ce importanţă au pentru 

prognoza meteorologică direcţia vîntului, tem¬ 
peratura, umiditatea etc., el va eîntări diverşii 
factori în funcţie de semnificaţia lor şi va ajunge 
la o judecată mai mult sau mai puţin precisă. 
Probabil că-şi va aminti de buletinul meteorologic 
de la radio şi îl va cita ca fiind în acord sau în 
dezacord cu propria sa părere; în caz de dezacord, 
el poate fi foarte atent în cîntărirea temeiurilor 
părerii sale; dar — şi acest lucru este esenţial — 
ceea ce ne comunică el este părerea sa , rezultatul 
gîndirii sale. 

Primul dintre cei doi turişti este un bărbat 
care, atunci cînd îi cerem părerea, ştie că nu se 
prea pricepe la vreme şi nici nu simte nevoia să 
se priceapă. El răspunde pur şi simplu: „Nu pot 
să mă pronunţ. Tot ce ştiu este că buletinul 
meteorologic de la radio sună aşa“. Celălalt om 
pe care-1 întrebăm este un tip diferit. Crede că 
ştie o groază de lucruri despre vreme, deşi de 
fapt ştie foarte puţin. Este genul de om care 
simte că trebuie să fie în stare să răspundă la 
orice întrebare. Se gîndeşte o clipă şi apoi ne 
spune părerea „lui“, care este de fapt identică 
cu buletinul meteorologic dat la radio. îl întrebăm 
care-i sînt argumentele şi ne spune că a ajuns 
la concluzia sa luînd în considerare direcţia vîntu¬ 
lui, temperatura etc. 

Comportamentul acestui bărbat, văzut din 
afară, este acelaşi cu cel al pescarului. Totuşi, 
dacă îl analizăm mai îndeaproape, devine evident 
că el a auzit buletinul meteorologic la radio şi 
l-a acceptat. Simţindu-se totuşi obligat să aibă 
propria sa părere despre acest subiect, uită că 
repetă pur şi simplu părerea autorizată a altcuiva 
şi crede că a ajuns la această părere prin pro¬ 
pria sa gîndire. îşi Închipuie că argumentele pe 
care ni le oferă i-au precedat opinia, dar, dacă 
examinăm aceste motive, vedem că nu l-ar fi 
putut duce la nici o concluzie privitoare la vreme 
dacă nu şi-cu* fi format dinainte o părere. Ele 
sînt de fapt numai pseudoargumente care au 
funcţia de a face ca părerea lui să pară a fi rezul¬ 
tatul propriei sale gîndiri. El îşi face iluzia că a 

ajuns la o părere proprie, dar, în realitate, el a 
adoptat pur şi simplu părerea unei autorităţi 
fără să fie conştient de acest proces. S-ar putea 
ca el să aibă dreptate în privinţa vremii, iar pes¬ 
carul să greşească, dar în acest caz nu părerea 
„lui“ ar fi valabilă, deşi pescarul ar fi greşit real¬ 
mente cu „propria sa“ părere. 

Acelaşi fenomen poate fi observat în S.U.A. dacă 
studiem părerile oamenilor despre anumite su¬ 
biecte, de pildă despre politică. întrebaţi-1 pe 
cititorul mediu al unui ziar ce crede despre o anu¬ 
mită problemă politică. Vă va da ca fiind părerea 
„lui“ o relatare mai mult sau mai puţin precisă 
a ceea ce a citit, crezînd — şi acesta este elemen¬ 
tul esenţial — că ceea ce spune este rezultatul 
propriei lui gîndiri. Dacă trăieşte într-o comuni¬ 
tate restrînsă, unde opiniile politice se transmit 
din tată-n fiu, „propria 44 sa părere poate fi deter¬ 
minată mult mai mult decît ar crede de autori¬ 
tatea statornicită a unui părinte sever. Părerea 
unui alt cititor poate fi rezultatul unei stinjeneli 
de moment, al temerii de a nu fi considerat nein¬ 
format, astfel încît „gîndul 44 său va fi în esenţă 
o bravadă, şi nu rezultatul unei combinaţii na¬ 
turale între experienţă, dorinţă şi cunoaştere. 
Acelaşi fenomen poate fi observat şi în cazul 
judecăţilor estetice. Persoana obişnuită care mer¬ 
ge la un muzeu şi se uită la un tablou al unui 
pictor renumit, să zicem Rembrandt, îl judecă 
drept o pictură frumoasă şi impresionantă. Dacă-i 
analizăm judecata, aflăm că pictura nu găseşte 
un ecou special în sufletul ei, dar o consideră 
frumoasă pentru că ştie că şi ea trebuie să gîn- 
dească că e frumoasă. Acelaşi fenomen este evi¬ 
dent în legătură cu părerile oamenilor despre 
muzică şi, de asemenea, în legătură cu actul 
de percepere în sine. Multe persoane, uitîndu-se 
la un peisaj renumit, reproduc de fapt fotogra¬ 
fiile pe care le-au văzut de multe ori, să spunem 
pe cărţi poştale, şi, în timp ce ele cred că „văd 44 
peisajul, au în faţa ochilor aceste fotografii. 
Sau, fiind martori la un accident care se petrece 
în prezenţa lor, ei văd sau aud situaţia în ter- 

menii relatării din ziar pe care o anticipează. 
De fapt, în cazul multor oameni, o experienţă 
pe care au avut-o, un spectacol sau o întrunire 
politică la care au participat devin reale pentru 
ei numai după ce au citit despre ele în ziar. 

Reprimarea gîndirii critice începe de obicei 
devreme. O fetiţă de 5 ani, de exemplu, poate 
recunoaşte nesinceritatea mamei sale fie dîndu-şi 
subtil seama că, deşi vorbeşte tot timpul de 
dragoste şi prietenie, mama este de fapt rece şi 
egoistă, fie, într-un mod mai brutal, observînd 
legătura mamei cu un alt bărbat, în timp ce 
aceasta scoate permanent în evidenţă înaltele 
sale criterii morale. Copilul simte discrepanţa. 
Simţul său de dreptate şi adevăr este rănit, şi 
totuşi, depinzînd de mamă, care n-ar îngădui 
nici un fel de critică, şi, să spunem, avînd un 
tată slab, pe care nu se poate bizui, fetiţa este 
forţată să-şi înăbuşe intuiţia critică. Foarte cu- 
rînd ea nu va mai observa nesinceritatea sau 
infidelitatea mamei. îşi va pierde capacitatea de 
a gîndi critic de vreme ce este şi ineficient şi 
periculos să o păstreze. Pe de altă parte, copilul 
este impresionat de faptul că trebuie să creadă 
că mama sa este sinceră şi cinstită şi că mariajul 
părinţilor săi este fericit, şi va fi gata să accepte 
această idee ca şi cum ar fi a lui. 

în toate aceste exemple de pseudogîndire, pro¬ 
blema este dacă gîndul este rezultatul propriei 
gîndiri a individului, adică rezultatul propriei 
activităţi; nu se pune problema dacă conţinutul 
gîndului este sau nu just. Aşa cum am spus deja, 
în cazul pescarului care face prognoza vremii, 
gîndul „lui“ poate fi greşit, iar cel al omului care 
repetă numai un gînd preluat poate fi valabil. 
Pseudogîndirea poate fi perfect logică şi raţională. 
Neaulenticitatea ei nu se manifestă neapărat prin 
elemente ilogice. Acest lucru poate fi studiat 
în raţionalizările care tind să explice o acţiune 
sau un sentiment pe baze raţionale şi reale, deşi 
acestea sînt, de fapt, determinate de factori ira¬ 
ţionali şi subiectivi. Raţionalizarea poate fi In 
contradicţie cu faptele sau cu regulile gîndirii 

logice. Dar deseori ea va fi în sine logică şi raţio¬ 
nală; în acest caz iraţionalitatea sa constă numai 
în faptul că nu este adevăratul mobil al acţiunii 
pe care pretinde că a cauzat-o. 

Un exemplu de raţionalizare iraţională apare 
într-o glumă foarte cunoscută. O persoană care 
împrumutase o cană de sticlă de la un vecin a 
spart-o şi, cerîndu-i-se să o înapoieze, a răspuns: 
„In primul rînd, ţi-am şi înapoiat-o; în al doilea 
rînd, n-am împrumutat-o niciodată de la dum¬ 
neata; şi, în al treilea rînd, cînd mi-ai dat-o era 
gata spartă 44 . Avem de-a face cu un exemplu de 
raţionalizare „raţională 44 cînd o persoană, A, 
care se găseşte într-o situaţie financiară dificilă, 
roagă pe o rudă a sa, B, să-i împrumute o sumă 
de bani. B refuză şi spune că procedează aşa 
pentru că, împrumutîndu-i banii, n-ar face declt 
să încurajeze tendinţa lui A de a fi iresponsabil 
şi de a căuta sprijin la alţii. Această motivaţie 
poate fi foarte bună, dar este totuşi o raţionali¬ 
zare, pentru că B n-a vrut să-i dea banii lui A 
cu nici un chip şi, deşi crede că refuzul său este 
motivat de grija pentru bunăstarea lui A, motivul 
real este propria sa zgîrcenie. 

Deci, nu ne putem da seama dacă avem de-a 
face cu o raţionalizare determinînd doar logici- 
tatea ca atare a afirmaţiei unei persoane, ci tre¬ 
buie să luăm în considerare motivaţiile psiholo¬ 
gice care acţionează în ea. Elementul decisiv nu 
este ce este gîndit, ci cum este gîndit. Gîndul 
care este rezultatul unei gîndiri active este întot¬ 
deauna nou şi original; original nu neapărat în 
sensul că nu s-a mai gîndit nimeni la el înainte, 
ci întotdeauna în sensul că persoana care gîn- 
deşte s-a folosit de gîndire ca de un instrument 
pentru a descoperi ceva nou în lumea din afară 
sau în universul său interior. Raţionalizărilor 
le lipseşte, în esenţă, această calitate de a desco¬ 
peri şi de a dezvălui, ele confirmă doar prejude¬ 
cata emoţională care exislă în individ. Raţiona¬ 
lizarea nu este un instrument de pătrundere a 
realităţii, ci o încercare post factum de a-şi armo¬ 
niza propriile dorinţe cu realitatea existentă. 

In cazul sentimentului, ca şi în cazul gîndirii, 
trebuie să facem deosebire între un sentiment 
real, care se naşte în noi, şi un pseudosentiment, 
care nu este al nostru, deşi noi credem contra¬ 
riul. Să alegem un exemplu din viaţa de toate 
zilele, care este tipic pentru pseudocaracterul 
sentimentelor noastre în contact cu ceilalţi. Ob¬ 
servăm un bărbat care participă la o petrecere. 
Este vesel, rîde, întreţine o conversaţie priete¬ 
noasă şi, în general, pare a fi fericit şi mulţumit. 
Luîndu-şi rămas bun la plecare, zîmbeşte prie¬ 
tenos în timp ce spune ce bine s-a simţit. Uşa 
se închide în urma lui — şi acesta e momentul 
cînd îl observăm cu atenţie. O schimbare bruscă 
i se poate vedea pe faţă. Zîmbetul a dispărut; 
bineînţeles, acest lucru era de aşteptat, de vreme 
ce acum este singur şi nu e nimic sau nimeni cu 
el care să-i provoace un zîmbet. Dar schimbarea 
de care vorbesc este mai mult decit simpla dispa¬ 
riţie a zîmbetului. Pe faţa sa apare o expresie 
de tristeţe adincă, aproape de disperare. Această 
expresie rămîne probabil numai pentru cîteva 
secunde şi apoi faţa capătă expresia obişnuită 
asemănătoare cu o mască; bărbatul se urcă în 
maşina sa, se gindeşte la petrecere, se întreabă 
dacă a făcut sau nu o impresie bună şi simte că 
a reuşii. Dar a fost „el“ fericit şi vesel în timpul 
petrecerii? Expresia fugară de tristeţe şi dispe¬ 
rare pe care am observat-o pe faţa lui a fost 
oare numai o reacţie momentană fără mare im¬ 
portanţă? Este aproape imposibil să clarificăm 
problema fără să ştim mai multe despre acest 
om. Există, totuşi, un incident care ne poate 
furniza cheia pentru a înţelege semnificaţia ve¬ 
seliei sale. 

în noaptea aceea el visează că e din nou în 
timpul războiului. A primit ordin să se strecoare 
prin liniile inamice şi să ajungă la statul-major 
duşman. Se îmbracă cu o uniformă care pare a 
fi germană şi deodată se trezeşte în mijlocul 
unui grup de ofiţeri germani. Este surprins că 
statul-major se arată aşa de amabil şi că toată 

lumea este prietenoasă cu el, dar devine din ce 
în ce mai speriat la gîndul că ei vor afla că el 
este spion. Unul dintre ofiţerii mai tineri, pentru 
care are o simpatie deosebită, se apropie de el 
şi-i spune: „Ştiu cine eşti. Nu poţi scăpa decît 
într-un singur fel. Să începi să spui glume şi 
să rîzi, să-i faci să rîdă ca să le distragi atenţia 
şi să nu-ţi mai dea importanţă". Este foarte re¬ 
cunoscător pentru acest sfat şi se apucă să spună 
glume şi să rîdă. în cele din urmă, numărul glu¬ 
melor este atît de mare, încît ceilalţi ofiţeri devin 
suspicioşi, şi cu cît e mai mare suspiciunea lor, 
cu atît mai forţate par glumele sale. în sfîrşit, 
îl cuprinde un sentiment de spaimă şi nu mai 
suportă să mai stea; sare deodată de pe scaun 
şi toţi fug după el. Apoi scena se schimbă şi el 
stă jos într-un tramvai care opreşte chiar în faţa 
casei sale. Poartă un costum obişnuit si are un 

9 9 

sentiment de uşurare la gîndul că războiul s-a 
terminat. 

Să presupunem că sîntem în situaţia de a-1 
întreba a doua zi ce-i vine în minte în legătură 
cu elementele individuale ale visului. Amintim 


aici numai cîteva asociaţii care sînt deosebit de 
semnificative pentru înţelegerea elementului prin¬ 
cipal care ne interesează. Uniforma germană îi 
aduce aminte de faptul că la petrecerea din seara 
precedentă era un oaspete care vorbea cu un 
puternic accent german. îşi aduce aminte că 
acest om îl iritase, deoarece nu prea îi dăduse 
atenţie, deşi el (cel care a visat) s-a străduit din 
răsputeri să facă o impresie bună. în timp ce 
divaghează cu aceste ginduri, îşi aduce aminte 
că la petrecere avusese, pentru moment, senti¬ 
mentul că acest om cu accent german îşi bătuse 
joc de el, că, de fapt, zîmbise impertinent la o 
afirmaţie pe care o făcuse el. Gîndindu-se la în¬ 
căperea confortabilă în care se afla statul-major, 


îi vine în gînd că semăna cu camera în care stă¬ 
tuse în timpul petrecerii din seara precedentă, 
dar că ferestrele semănau cu ferestrele unei săli 


în care căzuse odată la un examen. Surprins de 
această asociaţie, a continuat să-şi amintească 


300 



că, înainte de a merge la petrecere, era îngrijorat 
într-nn fel de impresia pe care o va face, în parte 
pentru că unul dintre invitaţi era fratele unei fete 
pe care el dorea s-o cucerească, în parte pentru că 
gazda avea multă influenţă asupra unui superior 
al său a cărui părere putea influenţa mult suc¬ 
cesul său profesional. Vorbind despre acest su¬ 
perior, el spune că nu-1 poate suferi, că se simte 
tare umilit pentru că trebuie să se arate prie¬ 
tenos cu el şi că avusese o oarecare antipatie şi 
faţă de gazdă, deşi aproape că nu-şi dădea seama. 
O altă asociaţie este că povestise un incident co¬ 
mic în legătură cu un bărbat chel, după care i-a 
fost puţin teamă să nu fi jignit gazda, care, din 
întîmplare, era aproape cheală. Tramvaiul i s-a 
părut ciudat, deoarece nu dădea impresia că 
merge pe şine. In timp ce vorbeşte despre asta 
îşi aduce aminte de tramvaiul cu care mergea la 
şcoală, copil fiind, şi îi mai vine în minte un deta¬ 
liu, şi anume că luase locul vatmanului şi că se 
gîndise că conducerea unui tramvai e uimitor de 
puţin diferită de conducerea unui automobil. 
Este evident că tramvaiul reprezintă propria sa 
maşină cu care plecase spre casă şi că întoarce¬ 
rea acasă îi amintea de întoarcerea de la şcoală. 

Pentru orice om obişnuit să înţeleagă semnifi¬ 
caţia viselor va fi clară acum implicaţia visului 
şi a asociaţiilor care-1 însoţesc, deşi numai o 
parte din asociaţiile sale au fost menţionate şi 
nu s-a spus, practic, nimic despre structura per¬ 
sonalităţii, despre situaţia trecută şi prezentă a 
omului. Visul dezvăluie care au fost adevăratele 
sale sentimente la petrecerea din seara trecută. 
Era neliniştit, îi era teamă ca nu cumva să nu 
reuşească să facă impresia pe care o dorea, 
era furios pe mai multe persoane de care s-a 
simţit ridiculizat şi nu îndeajuns de apreciat. 
Visul arată că veselia sa era un mijloc de a-şi 
ascunde neliniştea şi furia şi, în acelaşi timp, 
de a-i linişti pe cei pe care era furios. Toată ve¬ 
selia lui era o mască; nu se născuse în el însuşi, 
dar acoperea ceea ce „el 11 simţea cu adevărat: 
frică şi furie. Toate acestea făceau ca situaţia sa 

să fie nesigură, aşa încît se simţea ca un spion 
înir-o tabără duşmană care putea fi descoperit 
în orice clipă. Expresia fugară «le tristeţe şi 
disperare pe care am observat-o la el în clipa 
plecării îşi găseşte acum explicaţia: în acel mo¬ 
ment faţa sa exprima ceea ce „el“ simţea cu ade¬ 
vărat, deşi era un sentiment de care „el“ nu-şi 
dădea seama. în vis sentimentul este descris 
într-un mod dramatic şi explicit, deşi el nu se 
referă deschis la persoanele spre care erau îndrep¬ 
tate sentimentele sale. 

Acest om nu este nevrotic si nici nu s-a aflat 

9 

sub hipnoză; este un individ normal cu aceeaşi 
nelinişte şi nevoie de aprobare obişnuite pentru 
omul modern. El nu şi-a dat seama că veselia 
nu era „a lui“, de vreme ce este aşa de obişnuit 
să simtă ceea ce trebuie să simtă într-o anumită 
situaţie, şi că mai degrabă excepţia, şi nu regula, 
l-ar face să-şi dea seama că se petrece ceva „stra¬ 
niul 

Ce e valabil pentru gîndire şi sentimente e va¬ 
labil şi pentru voinţă. Majoritatea oamenilor 
sînt convinşi că, atîta timp cît nu sînt obligaţi 
în mod deschis «le o putere exterioară să facă 
ceva, hotărîrile lor sînt ale lor şi că, dacă doresc 
ceva, ei sînt cei care doresc. Dar aceasta esle 
una din marile iluzii pe care ni le facem despre 
noi înşine. Un mare număr din hotărîrile noastre 

9 

nu sînt cu adevărat ale noastre, ci ne sînt suge¬ 
rate din afară; reuşim să ne convingem că noi 
sintem cei care am luat hotărîrea, cînd, de fapt, 
ne-am conformat aşteptărilor celorlalţi, împinşi 
de frica de izolare si de ameninţări mai directe 

9 9 

împotriva vieţii, libertăţii şi liniştii noastre. 

Cînd copiii sînt întrebaţi dacă vor să se ducă 
la şcoală în fiecare zi, iar răspunsul lor este: 
„Bineînţeles că da“, care este răspunsul adevărat? 
în multe cazuri, bineînţeles că nu. Copilul poate 
dori să meargă destul de des la şcoală, totuşi 
de multe ori i-ar plăcea să se joace sau să facă 
altceva. Dacă simte că „vrea să se ducă la şcoală 
în fiecare zi“, poate că îşi înăbuşă neplăcerea faţă 
de regularitatea activităţii şcolare. Simte că 

Irebuic să dorească să sc ducă la şcoală în fiecare 
zi, şi această presiune este destul de puternică 
pentru a înlătura sentimentul că se duce aşa de 
des numai pentru că trebuie. Poate că copilul 
s-ar simţi mai fericit dacă ar putea fi conştient 
de faptul că uneori vrea să se ducă, iar alteori 
se duce numai pentru că trebuie. Totuşi, pre¬ 
siunea simţului datoriei este destul de mare 
pentru a-i da sentimentul că „el 44 vrea ceea ce 
trebuie să vrea. 

Părerea generală este că majoritatea bărbaţi¬ 
lor se căsătoresc din proprie iniţiativă. Bineîn¬ 
ţeles că sînt cazuri în care bărbaţii se căsătoresc, 
în mod conştient, pe baza unui sentiment de 
datorie sau obligaţie. Sînt cazuri în care un 
bărbat se căsătoreşte pentru că „el 44 o vrea cu 
adevărat. Dar există şi cazuri, nu puţine, în 
care un bărbat (sau o femeie) crede conştient 
că vrea să se căsătorească cu o anumită persoană, 
in timp ce, de fapt, se află prins într-un şir de 
evenimente care duc la căsătorie şi par să îm¬ 
piedice orice încercare de evadare. In timpul 
lunilor care preced căsătoria, „el 44 este ferm con¬ 
vins că doreşte să se căsătorească, iar prima 
indicaţie, destul de tardivă, a faptului că lucru¬ 
rile nu prea stau aşa este că în ziua căsătoriei 
intră deodată în panică şi simte un impuls să 
fugă. Dacă este un om „rezonabil 44 , acest senti¬ 
ment durează numai cîteva minute, şi la între¬ 
barea dacă doreşte cu adevărat să se căsăto¬ 
rească sau nu va răspunde prin convingerea de 
neclintit că doreşte. 

Putem continua să dăm ca exemple multe 
momente din viaţa de zi cu zi în care oamenii 
par să ia hotărîri, par să dorească ceva, dar, de 
fapt, se supun presiunii interioare sau exterioare 
de „a trebui 14 să dorească lucrul pe care urmează 
să-l facă. De fapt, observînd fenomenul luării 
hotărîrilor umane, sîntem izbiţi de măsura în 
care oamenii greşesc luînd drept hobărîre a „lor 44 
ceea ce e de fapt supunere în faţa convenţiilor, 
a datoriei sau a simplei presiuni. S-ar părea că 
hotărîrea „originală 44 este un fenomen relativ 

rar într-o societate despre care se crede că face 
din holărîrea individuală temelia existentei sale. 

t 

Doresc să adaug un exemplu detaliat în legă¬ 
tură cu un caz de pseudovoinţă care poate fi 
observat frecvent analizînd oamenii care nu au 
nici un fel de simptome nevrotice. Unul din 
motivele pentru care procedez astfel este faptul 
că, deşi acest caz individual nu prea are legătură 
cu marile probleme culturale care ne interesează 
în primul rînd în această carte, el îi dă cititorului 
care nu e familiarizat cu modul de acţiune al for¬ 
ţelor inconştiente o posibilitate în plus de a cu¬ 
noaşte acest fenomen. In plus, acest exemplu 
scoate în evidenţă o idee care, deşi a fost atinsă 
implicit, ar trebui să fie prezentată explicit: 
legătura dintre reprimare şi problema pseudo- 
actelor. Deşi privim reprimarea mai ales de pe 
poziţia acţiunii forţelor reprimate în cazul com¬ 
portamentului nevrotic, în legătură cu visele etc., 
pare important să accentuăm faptul că fiecare 
reprimare îndepărtează componente ale eului 
autentic şi duce la înlocuirea sentimentului re¬ 
primat cu un pseudosentiment. 

Cazul pe care vreau să vi-1 prezint acum este 
cel al unui student la medicină în vîrstă de 22 
de ani. Este interesat de munca lui şi se înţelege 
destul de normal cu oamenii. Nu este deosebit 
de nefericit, deşi se simte deseori puţin obosit 
şi nu prea are chef de viaţă. Motivul pentru care 
doreşte să fie analizat este teoretic, de vreme ce 
vrea să devină psihiatru. Singurul lucru de care 
se plîn ge este un fel de blocaj în cadrul activităţii 
sale medicale. In mod frecvent nu-şi poate aduce 
aminte lucrurile pe care le-a citit, oboseşte neo¬ 
bişnuit de mult în timpul cursurilor şi se prezintă 
destul de slab pregătit la examene. Este nedu¬ 
merit de acest lucru, deoarece în legătură cu 
alte probleme pare să aibă o memorie mult mai 
bună. Nu se îndoieşte că doreşte să studieze 
medicina, dar are adeseori puternice îndoieli 
în privinţa aptitudinii sale. 

După cîteva săptămîni de analiză povesteşte 
un vis în care el se află la ultimul etaj al unui 
zgîrie-nori pe care el l-a construit şi se uită peste 
celelalte clădiri cu un uşor sentiment de triumf. 

9 

Deodată blocul se năruie şi el se trezeşte îngropat 
sub ruine. Este conştient de eforturile care se 
fac pentru a fi îndepărtate dărîmăturile ca să-l 
elibereze şi poate auzi pe cineva spunînd că e 
grav rănit şi că doctorul va veni foarte curînd. 
Dar trebuie să aştepte parcă o veşnicie piuă să 
sosească doctorul. Cînd, în cele din urmă, ajunge 
acolo, doctorul descoperă că a uitat să-şi aducă 
instrumentele şi, deci, nu poate face nimic pentru 
el. îl apucă o furie groaznică împotriva doctoru¬ 
lui şi deodată se pomeneşte că stă în picioare 
şi-şi dă seama că nu e rănit deloc. Ii surîde bat¬ 
jocoritor doctorului şi în acel moment se trezeşte. 

Nu are multe asociaţii în legătură cu visul, 
dar cele care urmează sînt dintre cele mai rele¬ 
vante. Gîndindu-se la blocul pe care l-a construit, 
menţionează foarte normal cît de mult l-a inte¬ 
resat dintotdeauna arhitectura. Copil fiind, jocul 
său favorit timp de mulţi ani fusese jocul de 
cuburi, iar cînd avea 17 ani se gîndise să devină 
arhitect. Cînd i-a spus acest lucru tatălui său, 
acesta i-a răspuns prietenos că era, bineînţeles, 
liber să-şi aleagă cariera, dar că el (tatăl) era 
sigur că această idee era o dorinţă rămasă din 
copilărie, că prefera ca fiul său să studieze medi¬ 
cina. Tînărul s-a gîndit că tatăl său avea drep¬ 
tate şi de atunci n-a mai adus vorba niciodată 
de această problemă, iar înscrierea sa la faculta¬ 
tea de medicină i-a apărut ca un lucru de la sine 
înţeles. Asociaţiile sale cu privire la doctorul 
care a întîrziat si si-a uitat instrumentele erau 

destul de vagi şi sumare. Totuşi, în timp ce vor¬ 
bea de această parte a visului, şi-a amintit că 
ora sa la psihanalist fusese schimbată şi că, deşi 
consimţise la schimbare fără să se împotrivească, 
se simţise de fapt destul de supărat. In timp ce 
vorbeşte acum, simte crescîndu-i furia. îl acuză 
pe psihanalist că este capricios şi încheie spunînd: 
„Nu-i nimic, în fond oricum nu pot face ce vreau 11 . 

Este destul de surprins de furia sa şi de aceasta 
afirmaţie, deoarece pînă atunci nu simţise nici 
un fel de duşmănie împotriva medicului psihana¬ 
list şi împotriva şedinţelor cu acesta. 

După cîtva timp are un alt vis din care îşi 
aminteşte numai un fragment: tatăl său este 
rănit într-un accident de automobil. El este doc¬ 
tor şi trebuie să-i dea îngrijiri tatălui său. In timp 
ce încearcă să-l examineze, se simte complet 
paralizat şi nu poate face nimic. Este îngrozit şi 
se trezeşte. 

In asociaţiile sale, el menţionează cu oarecare 
jenă că în ultimii ani se gîndise la faptul că tatăl 
său ar putea muri subit, şi aceste gînduri îl spe¬ 
riaseră. Gîteodată se gîndise chiar la proprieta¬ 
tea care-i va rămîne si la ceea ce ar face cu banii. 

9 

Nu mersese prea departe cu aceste fantezii, căci 
le înlătura de îndată ce începeau să apară. Com- 
parînd acest vis cu cel menţionat mai înainte, 
în ambele cazuri îl izbeşte faptul că doctorul 
este incapabil să dea un ajutor eficient. îşi dă 
seama mai clar ca niciodată că simte că nu va fi 
niciodată de vreun folos ca doctor. Gînd i se arată 
că în primul vis există un sentiment clar de furie 
şi batjocură faţă de neputinţa doctorului, el îşi 
aduce aminte că adeseori cînd aude sau citeşte 
despre cazuri în care un doctor a fost incapabil 
să ajute pacientul are un anumit sentiment de 
triumf, de care odinioară nu-şi dădea seama. 

In etapele următoare ale analizei apar alte 
elemente care fuseseră reprimate. El descoperă, 
spre propria sa surpriză, un sentiment puternic 
de furie împotriva tatălui său şi, mai mult, că 
sentimentul său de incapacitate ca doctor face 
parte dintr-un sentiment mai general de neputinţă 
care-i cuprinde întreaga viaţă. Deşi în mod su¬ 
perficial el a crezut că şi-a aranjat viaţa în funcţie 
de propriile sale planuri, acum simte că în adîncul 
său era profund resemnat. îşi dă seama că era 
convins că nu putea să facă ce dorea, ci trebuia 
să se conformeze cu ceea ce se aştepta de la el. 
Vede din ce în ce mai limpede că nu dorise nicio¬ 
dată cu adevărat să devină medic şi că lucrurile 

care-1 impresionaseră ca lipsă de aptitudini nu 
erau altceva decît expresia rezistenţei sale pasive. 

Ar,est caz este un exemplu tipic de refulare* a 
dorinţelor reale ale persoanei şi de adoptare a 
speranţelor celorlalţi într-un mod care le face să 
pară a fi propriile sale dorinţe. Am putea spune 
că dorinţa autentică este înlocuită cu o pseudo- 
dorintă. 

9 

Această înlocuire a actelor originale de gîndire, 
simţire şi voinţă cu pseudoacte duce în cele din 
urmă la înlocuirea eului original printr-un pseudo- 
eu. Eul original este eul care dă naştere activită¬ 
ţilor mentale. Pseudoeul este numai un agent care 
reprezintă, de fapt, rolul pe care o persoană 
trebuie să-l joace, dar care face acest lucru în 
numele eului. Este adevărat că o persoană poate 
să joace mai multe roluri şi să fie convinsă subiec¬ 
tiv că ea este „ea“ în fiecare rol. De fapt, individul 
este în toate aceste roluri ceea ce crede el că 
lumea aşteaptă să fie, iar pentru mulţi oameni, 
dacă nu pentru majoritatea lor, eul autentic este 
complet înăbuşit de pseudoeu. Gîteodată într-un 
vis, în reverii sau cînd o persoană s-a îmbătat 
poate apărea ceva din eul original, sentimente şi 
gînduri pe care persoana nu le-a trăit de ani de 
zile. Deseori ele sînt rele şi individul le-a refulat 
pentru că îi este frică sau ruşine. Gîteodată însă, 
ele sînt lucrurile cele mai bune din el, pe care 
le-a refulat din cauza fricii de a fi ridiculizat sau 
lovit pentru că are astfel de sentimente 16 . 

Pierderea eului şi înlocuirea lui cu un pseudoeu 
îl lasă pe individ pradă unei puternice stări de 
nesiguranţă. Este obsedat de îndoială de vreme 
ce, fiind în esenţă un reflex al speranţelor altor 

18 Metoda psihanalitică este, în speţă, un proces prin 
care o persoană încearcă să dezvăluie acest eu original. 
„Asociaţie verbală liberă“ înseamnă să-ţi exprimi pro¬ 
priile sentimente şi gînduri spunînd adevărul; dar ade¬ 
vărul, în acest sens, nu se referă la faptul că individul 
spune ce gîndeşte, ci că gîndirea în sine este originală, 
şi nu o adaptare la un gînd pe care alţii îl aşteaptă de la 
noi. Freud a pus accentul pe refularea lucrurilor „rele“; 
se pare că n-a observat suficient măsura în care şi lucru¬ 
rile „bune“ sînt supuse refulării. 

oameni în legătură cu el, şi-a pierdut într-o oare¬ 
care măsură identitatea. Pentru a învinge panica 
ce rezultă dintr-o astfel de pierdere a identităţii, 
el este obligat să se conformeze, să-şi caute iden¬ 
titatea printr-o continuă aprobare şi recunoaştere 
a sa de către alţii. Din moment ce el nu ştie cine 
este, vor şti cel puţin ceilalţi — dacă se comportă 
conform speranţelor lor; dacă ei ştiu, va şti şi el, 
cu condiţia doar să-i creadă pe cuvînt. 

Automatizarea individului în societatea moder¬ 
nă a determinat creşterea neputinţei şi nesigu¬ 
ranţei individului mediu. De aceea el este gata 
să se supună unor noi autorităţi care îi oferă 
siguranţă şi eliberarea de îndoieli. 


APENDICE 

Caracterul şi procesul social 

In toată această carte ne-am ocupat de rela¬ 
ţiile dintre factorii socio-economici, psihologici 
şi ideologici, analizînd anumite perioade istorice, 
precum epoca Reformei şi era contemporană. 
Pentru acei cititori care sînt interesaţi de proble¬ 
mele teoretice legate de o astfel de analiză voi 
încerca, în acest apendice, să discut pe scurt 
baza teoretică generală pe care am fundamentat 
analiza concretă. 

Studiind reacţiile psihologice ale unui grup 
social, avem de-a face cu structura caracterială 
a membrilor grupului, adică a unor persoane 
individuale; nu ne interesează însă particulari¬ 
tăţile prin care se deosebesc aceste persoane una 
de alta, ci acea parte a structurii lor caracteriale 
comună majorităţii membrilor acelui grup. Putem 
numi acest caracter caracterul social. Caracterul 
social este în mod necesar mai puţin specific 
decît caracterul individual. Descriindu-1 pe acesta 
din urmă, avem de-a face cu toate trăsăturile 
care, prin configuraţia lor specifică, formează 
personalitatea unuia sau altuia dintre indivizi. 

Caracterul social însumează numai o selecţie de 

» 

trăsături, nucleul esenţial al structurii caracteriale 
a majorităţii membrilor unui grup care s-a dezvoltat 
ca rezultat al experienţelor fundamentale şi al 
modului de viaţă comun acelui grup. Deşi întot¬ 
deauna vor exista si „devianti“ cu o structură 
caracterială total diferită, structurile caracteriale 
ale majorităţii membrilor grupului sînt variaţii 
ale acestui nucleu, cauzate de factori accidentali, 
precum naşterea şi experienţa de viaţă, aşa cum 
diferă aceştia de la un individ la altul. Dacă 
vrem să înţelegem cît mai complet un individ, 
aceste elemente care îl deosebesc sînt de cea mai 
mare importanţă. Dacă vrem însă să înţelegem 
cum este canalizată energia umană şi cum func¬ 
ţionează ea ca o forţă de producţie într-o anumită 
ordine socială, atunci caracterul social merită, 
în primul rînd, atenţia noastră. 

Conceptul de caracter social este un concept- 
cheie pentru înţelegerea procesului social. Ca¬ 
racterul, în sensul dinamic al psihologiei anali¬ 
tice, este forma specifică pe care o ia energia 
umană prin adaptarea dinamică a nevoilor umane 
la modul specific de existenţă al unei societăţi 
date. Caracterul, la rîndul lui, determină gîndirea, 
sentimentele şi modul de acţiune al indivizilor. 
Este oarecum dificil să observăm acest lucru în 
ce priveşte gîndurile noastre, din moment ce 
tindem cu toţii să împărtăşim părerea conven¬ 
ţională că gîndirea reprezintă în exclusivitate 
un act intelectual şi este independentă de struc¬ 
tura psihologică a personalităţii. Lucrurile nu 
stau însă aşa, şi nu stau aşa cu atît mai mult 
cu cît gîndurile noastre au de-a face în mai mare 
măsură cu probleme etice, filosofice, politice, 
psihologice sau sociale şi mai puţin cu manipu¬ 
larea empirică a unor obiecte concrete. Astfel 
de gînduri, în afară de elementele pur logice 
implicate în actul gîndirii, sînt în mare parte 
determinate de structura personalităţii individu¬ 
lui care gîndeşte. Acest lucru este valabil pentru 
o doctrină sau un sistem teoretic luate în tota¬ 
litate, ca şi pentru un singur concept, ca dragos- 

tea, dreptatea, egalitatea, sacrificiul. Fiecare 
concept de acest fel şi fiecare doctrină are o 
matrice emoţională, iar această matrice provine 
din structura caracterială a individului. 

Am ilustrat de multe ori această idee în capi¬ 
tolele precedente. In privinţa doctrinelor, am 
încercat să arătăm care sînt rădăcinile emoţio¬ 
nale ale protestantismului timpuriu şi ale auto¬ 
ritarismului modern. In privinţa conceptelor, 
am arătat că pentru caracterul sado-masochist, 
de exemplu, dragostea înseamnă dependenţă 
simbiotică, nu afirmare reciprocă şi unire pe baza 
egalităţii; sacrificiul înseamnă subordonarea to¬ 
tală a eului individual faţă de ceva mai puternic, 
nu afirmarea eului mental si moral; diferenţa 
înseamnă diferenţă de putere, nu afirmarea indi¬ 
vidualităţii pe baza egalităţii; dreptatea înseamnă 
că fiecare trebuie să primească ceea ce merită, 
nu că individul trebuie să beneficieze în mod 
necondiţionat de afirmarea unor drepturi ine¬ 
rente şi inalienabile; curajul înseamnă a fi gata 
să te supui şi să înduri suferinţa, nu afirmarea 
supremă a individualităţii împotriva puterii. 
Deşi doi oameni cu personalităţi diferite folosesc 
acelaşi cuvînt cînd vorbesc, de pildă, despre dra¬ 
goste, înţelesul cuvîntului este complet diferit 
în funcţie de structura lor caracterială. De fapt, 
o mare parte din confuzia intelectuală ar putea 
fi evitată printr-o analiză psihologică corectă a 
semnificaţiei acestor concepte, căci orice încer¬ 
care de a face o clasificare pur logică eşuează. 

Faptul că ideile au o matrice emoţională este 
de cea mai mare importanţă, el oferind cheia 
pentru înţelegerea spiritului unei culturi. Diferite 
comunităţi sau clase în cadrul unei societăţi 

au un caracter social specific, şi pe baza lui se 
dezvoltă şi capătă putere idei diferite. Astfel, 
de exemplu, ideea de muncă şi succes ca princi¬ 
palele ţeluri ale vieţii au putut deveni puternice 
şi au căpătat priză la omul modern datorită 
singurătăţii şi îndoielilor sale; dar propaganda 
în favoarea ideii efortului neîntrerupt şi a nă- 

zuinţei permanente spre succes adresată indieni¬ 
lor pueblo sau ţăranilor mexicani n-ar prinde 
nicidecum. Aceşti oameni, cu o structură carac- 
lerială de un tip diferit, n-ar putea înţelege despre 
ce vorbeşte o persoană care le-ar propune astfel 
de scopuri, chiar dacă ar înţelege limba în care 
le vorbeşte. 

ţ^De multe ori anumite grupuri acceptă în mod 
conştient unele idei pe care, datorită particulari¬ 
tăţii caracterului lor social, nu le asimilează cu 
adevărat; astfel de idei rămîn nişte convingeri 
conştiente, dar oamenii nu acţionează în confor- 

mitate cu ele în momentele critice. Un exemplu 
poate fi observat în cadrul mişcării muncitoreşti 
germane în perioada victoriei nazismului. Marea 
majoritate a muncitorilor germani votau, înainte 
de venirea lui Hitler la putere, pentru partidul 
socialist sau pentru cel comunist şi credeau în 
ideile acestor partide; adică, sfera de răspîndire a 
acestor idei în rîndul clasei muncitoare era foarte 
largă. In schimb, greutatea acestor idei nu era 
proporţională cu sfera lor. Atacul nazismului n-a 
întîlnib oponenţi politici care să fi fost gata în 
majoritate să lupte pentru ideile lor. Mulţi dintre 
aderenţii la partidele de stînga, deşi au crezut în 
programele partidelor lor atîta timp cît partidele 
avuseseră autoritate, au fost gata să dea înapoi 
atunci cînd a sosit momentul crizei. O analiză 
atentă a structurii caracteriale a muncitorilor 
germani poate furniza un motiv — bineînţeles, 
nu singurul — al acestui fenomen. Un mare număr 
dintre ei aveau un tip de personalitate care pre¬ 
zenta multe din trăsăturile a ceea ce noi am 
numit caracter autoritar. Ei nutreau un respect 
profund pentru autoritatea solid întemeiată şi 
năzuiau spre ea. Accentul pe care îl punea socia¬ 
lismul pe independenţa individuală în opoziţie cu 
autoritatea, pe solidaritate în opoziţie cu izolârea 
individualistă nu reprezenta lucrul pe care îl 
doreau cu adevărat mulţi dintre aceşti muncitori, 
avînd în vedere structura personalităţii lor. O 
greşeală a liderilor radicali a constat în faptul 
că au apreciat forţa partidelor lor numai pe baza 

sferei de acţiune pe care o aveau aceste idei, fără 
să ia în considerare lipsa lor de greutate. 

Prin contrast cu această imagine, analiza 
făcută de noi doctrinelor protestante şi calviniste 
a arătat că ideile acestora erau foarte puternice 
în rîndul adepţilor noii religii, pentru că veneau 
în întîmpinarea nevoilor şi neliniştilor prezente 
în structura caracterială a oamenilor cărora le 
erau adresate. Cu alte cuvinte, ideile pot deveni 
forţe puternice, dar numai in măsura in care repre¬ 
zintă răspunsuri la nevoile specific umane carac¬ 
teristice pentru un caracter social dat. 

Nu numai gîndirea şi simţirea sînt determinate 
de structura caracterială a omului, ci şi acţiu¬ 
nile sale. Freud are meritul de a fi arătat acest 
lucru, deşi cadrul său de referinţă teoretic este 
incorect. Determinarea activităţii de către ten¬ 
dinţele dominante ale structurii caracteriale a 
unei persoane este evidentă în cazul nevroticilor. 
Este uşor de înţeles faptul că compulsiunea de a 
număra ferestrele caselor şi pietrele pavajului 
este o activitate care izvorăşte din anumite ten¬ 
dinţe ale caracterului dominat de compulsiuni. 
Dar acţiunile unei persoane normale par să fie 
determinate numai de consideraţii raţionale şi de 
necesităţile realităţii. Totuşi, cu ajutorul noilor 
mijloace de observaţie pe care le oferă psihana¬ 
liza, putem arăta că aşa-numitul comportament 
raţional este în mare măsură determinat de struc¬ 
tura caracterială. In discuţia noastră despre sem¬ 
nificaţia muncii pentru omul modern am dat un 
exemplu în acest sens. Am văzut că dorinţa 
puternică de activitate neîntreruptă izvora din 
singurătate şi nelinişte. Această compulsiune de a 
munci se deosebea de atitudinea faţă de muncă 
în alte culturi, unde oamenii munceau atît cît 
era necesar, fără a fi însă împinşi şi de forţe 
aparţinînd propriei lor structuri caracteriale. De¬ 
oarece astăzi toate persoanele normale au aproxi¬ 
mativ acelaşi impuls de a munci şi, mai mult, 
deoarece această intensitate a muncii este nece¬ 
sară dacă vor să trăiască, se trece uşor cu vederea 
componenta caracteristică acestei trăsături. 

Acum trebuie să ne punem întrebarea ce funcţie 
îndeplineşte caracterul pentru individ şi pentru 
societate. în ceea ce priveşte prima întrebare, 
răspunsul nu este greu de dat. Dacă caracterul 
unui individ se potriveşte mai mult sau mai puţin 
exact cu caracterul social, tendinţele dominante 
ale personalităţii sale îl împing să facă ceea ce 
este necesar şi de dorit în condiţiile sociale spe¬ 
cifice ale culturii sale. Astfel, de exemplu, dacă 
el are tendinţa pasionată de a economisi şi îi 
este groază să cheltuiască banii pentru lux, va fi 
ajutat foarte mult de această tendinţă dacă pre¬ 
supunem că este un negustoraş care trebuie să 
facă economii şi să fie zgîrcit dacă vrea să supra¬ 
vieţuiască. în afară de această funcţie economică, 
trăsăturile de caracter au şi o funcţie pur psiho¬ 
logică, care nu e mai puţin importantă. Persoana 
pentru care economisirea este o dorinţă ce izvo¬ 
răşte din personalitatea sa are şi o satisfacţie 
psihologică profundă prin faptul că este capabilă 
să acţioneze în conformitate cu dorinţa sa; adică 
nu numai că este răsplătită din punct de vedere 
practic atunci cînd economiseşte, dar se simte 
satisfăcută şi din punct de vedere psihologic. Ne 
putem convinge de acest lucru cu uşurinţă dacă 
observăm, de exemplu, o femeie aparţinînd micii 
burghezii care face cumpărături în piaţă şi care 
este la fel de fericită pentru că a economisit doi 
cenţi cum ar fi o altă persoană, cu un caracter 
diferit, pentru că a gustat o plăcere senzuală. 
Această satisfacţie psihologică are loc nu numai 
dacă o persoană acţionează în conformitate cu 
tendinţele ce provin din structura sa caracterială, 
ci şi atunci cînd ea vine în contact cu idei care o 
atrag din acelaşi motiv. Pentru caracterul auto¬ 
ritar, o ideologie care descrie natura ca fiind 
forţa covîrşitoare în faţa căreia trebuie să ne 
supunem sau un discurs care conţine descrieri 
sadice ale unor evenimente politice exercită o 
profundă atracţie, iar actul citirii sau al ascul¬ 
tării are ca rezultat satisfacţia psihologică. Să 
rezumăm: funcţia subiectivă a caracterului pen¬ 
tru persoana normală este de a o face să acţioneze 

In conformitate cu ceea ce este necesar pentru ea 
din punct de vedere practic şi, de asemenea, de a-i 
da, din punct de vedere psihologic, satisfacţie de 
pe urma acestei activităţi. 

Dacă examinăm caracterul social din punctul 
de vedere al funcţiei sale în cadrul procesului 
social, trebuie să începem cu afirmaţia pe care 
am făcut-o cu privire la funcţia sa pentru individ: 
anume că, adaptîndu-se la condiţiile sociale, omul 
îşi dezvoltă acele trăsături care îl fac să dorească 
să acţioneze asa cum trebuie să acţioneze. Dacă 

caracterul majorităţii oamenilor dintr-o socie¬ 
tate dată — cu alte cuvinte caracterul social — 
este adaptat la sarcinile obiective pe care indivi¬ 
dul trebuie să le îndeplinească în această socie¬ 
tate, energiile oamenilor sînt modelate în aşa fel, 
încît devin forţe de producţie indispensabile 
pentru funcţionarea acelei societăţi. Să mai dăm 
r încâ o dată ca exemplu munca. Sistemul nostru 
industrial modern cere ca cea mai mare parte a 
energiei noastre să fie canalizată în direcţia mun¬ 
cii. Dacă oamenii ar lucra numai din cauza unor 
necesităţi exterioare, atunci ar apărea o mare 
neconcordantă între ceea ce ar trebui să facă si 

ceea ce le-ar plăcea să facă, şi acest lucru le-ar 
reduce eficienţa. în schimb, prin adaptarea dina¬ 
mică a caracterului la cerinţele sociale, energia 
umană, în loc să ducă la neconcordanţă, este 
astfel canalizată încît devine un stimul pentru 
acţiune, în funcţie de necesităţile economice spe¬ 
cifice. De aceea, omul modern, în loc să fie forţat 
să muncească atît de mult cît munceşte, este 
călăuzit de o compulsiune interioară de a munci a 
cărei semnificaţie psihologică am încercat să o 
analizăm. Sau, în loc să se supună unei autori¬ 
tăţi făţişe, el şi-a constituit o autoritate inte¬ 
rioară — conştiinţa şi datoria — care îl contro¬ 
lează mai eficient decît ar face-o vreo autoritate 
exterioară. Cu alte cuvinte, caracterul social inte¬ 
riorizează necesităţile externe şi astfel antrenează 
energia umană in rezolvarea problemelor unui 
sistem economic şi social dat. 

După cum am văzut, odată ce anumite nevoi 
s-au dezvoltat în cadrul unei structuri caracte- 
riale, orice comportament conform cu aceste 
nevoi este satisfăcător din punct de vedere psiho¬ 
logic şi, în acelaşi timp, practic din punctul de 
vedere al succesului material. Atîta timp cît o 
societate îi oferă simultan individului aceste două 
satisfacţii, avem de-a face cu situaţia în care 
forţele psihologice cimentează structura socială. 
Totuşi, mai devreme sau mai tîrziu, apare un 
decalaj. Structura caracteriala tradiţională mai 
există încă, în timp ce apar condiţii economice 
noi, pentru care trăsăturile de caracter tradiţio¬ 
nale nu mai sînt adecvate. Oamenii tind să 
acţioneze în conformitate cu structura lor de 

caracter, dar fie că aceste acţiuni sînt, de fapt, 
piedici pentru ţelurile lor economice, fie că nu 
există destule posibilităţi care să le permită să 
acţioneze în conformitate cu „natura“ lor. Un 
exemplu în această privinţă îl constituie structura 
caracterială a vechii clase de mijloc, în special 
în ţările cu o rigidă stratificare de clasă, aşa cum 
este Germania. Valoarea virtuţilor vechii clase 
de mijloc — cumpătarea, zgîrcenia, prevederea, 
suspiciunea — a scăzut tot mai mult în condiţiile 
vieţii economice moderne, în comparaţie cu va¬ 
loarea unor virtuţi noi, ca iniţiativa, disponibili¬ 
tatea de a risca, agresivitatea etc. Chiar în cazul 
în care aceste vechi virtuţi continuau să fie 
avantajoase — ca în cazul micilor negustori —, 
numărul posibilităţilor pentru genul lor de acti¬ 
vitate s-a micşorat aşa de mult, încît numai 
puţini dintre fiii vechii clase de mijloc îşi puteau 
„folosi“ cu succes trăsăturile de caracter în înde¬ 
letnicirile lor economice. In timp ce, prin educaţie, 
ei au căpătat trăsături de caracter care odinioară 
erau adaptate la situaţia socială a clasei lor, 
dezvoltarea economică a mers mai rapid decît 
dezvoltarea caracterului. Această discrepanţă între 
evoluţia economică şi cea psihologică a avut ca 
rezultat o situaţie în care nevoile psihice nu mai 
puteau fi satisfăcute de activităţile economice 
obişnuite. Totuşi, aceste nevoi existau «u tre- 

buiau să fio satisfăcute în all fel. Urmărirea 
îngust-egoistă a propriului avantaj, care caracte¬ 
riza mica burghezie, s-a deplasat de pe planul 
individual pe cel al naţiunii. Tot aşa, impulsurile 
sadice care fuseseră folosite în competiţiile indi¬ 
viduale au fost, în parte, transferate pe scena 
socială şi politică şi, în parte, intensificate de 
sentimentul de frustrare. Apoi, eliberate de orice 
factori restrictivi, ele şi-au căutat satisfacerea 
în acte de persecuţie politică şi în război. Astfel, 
forţele psihologice, împletite cu resentimentul 
cauzat de calităţile frustrante ale întregii situaţii, 
în loc să cimenteze ordinea socială existentă, au 
devenit o adevărată dinamită gata să fie folosită 
de grupurile care doreau să distrugă structura 
politică şi economică tradiţională a societăţii 
americane. 

N-am vorbit de rolul pe care îl are procesul 
educaţional în formarea caracterului social; dar, 
avînd în vedere faptul că pentru mulţi psihologi 
metodele educaţiei din fragedă copilărie şi teh¬ 
nicile educaţionale folosite în cazul copilului în 
creştere par să fie cauza dezvoltării caracterului, 
cîteva observaţii asupra acestui fapt par să fie 
îndreptăţite. In primul rînd ar trebui să ne 
întrebăm ce înţelegem prin educaţie. Educaţia 
poate fi definită în mai multe moduri, dar modul 
de a o considera din punctul de vedere al proce¬ 
sului social pare să fie următorul: funcţia socială 
a educaţiei este aceea de a-1 face pe individ apt 
de a-şi îndeplini rolul pe care trebuie să-l joace 
mai tîrziu în societate, adică de a-i modela carac¬ 
terul astfel încît să se apropie de caracterul 
social, dorinţele sale coincizînd astfel cu necesită- 
ţile rolului său social. Sistemul educaţional al 
oricărei societăţi este determinat de această 
funcţie; prin urmare, nu putem explica structura 
societăţii sau personalitatea membrilor săi prin 
procesul educaţional, ci trebuie să explicăm sis¬ 
temul educaţional prin necesităţile care rezultă 
din structura socială si economică a unei anumite 

societăţi. Totuşi, metodele de educaţie sînt extrem 
de importante, deoarece ele sînt mecanismele 

prin care individul este modelat în felul dorit. 
Ele pot fi considerau* drept mijloacele prin care 
cerinţele sociale sînt transformate în calităţi per¬ 
sonale. Tehnicile educaţionale nu sînt cauza unui 
anumit tip de caracter social, dar ele constituie 
unul dintre mecanismele prin care se formează 
caracterul. In acest sens, cunoaşterea şi înţele¬ 
gerea metodelor educaţionale reprezintă o parte 
importantă din analiza totală a funcţionării unei 
societăţi. 

Cele spuse acum sînt valabile şi pentru un 
sector particular al întregului proces educaţional: 
familia. Freud a arătat că experienţele timpurii 
ale copilului au o influenţă decisivă asupra 
formării structurii sale caracteriale. Dacă acest 
lucTU “este adevărat, cum putem înţelege atunci 
că copilul, care — oricum în cultura noastră — 
are puţine legături cu viaţa societăţii, este for¬ 
mat de ea? Răspunsul e"te nu numai că părinţii — 
cu unele variaţii particulare — aplică modelele 
educaţionale ale societăţii în care trăiesc, dar şi 
că, prin propriile lor personalităţi, ei reprezintă 
caracterul social al societăţii sau al clasei lor. Ei 
transmit copilului ceea ce am putea numi atmos¬ 
fera psihologică sau spiritul unei societăţi prin 
simplul fapt că sînt aşa cum sînt, adică repre¬ 
zentanţi ai acestui spirit. Familia poate fi consi¬ 
derată astfel drept agentul psihologic al societăţii. 

După ce am afirmat că modul de existenţă al 
unei anumite societăţi formează caracterul social, 
vreau să-i reamintesc cititorului ceea ce s-a spus 
în primul capitol în legătură cu problema adap¬ 
tării dinamice. Deşi e adevărat că omul este 
modelat de necesităţile structurii economice şi 
sociale a societăţii, el nu este adaptabil la infinit. 
Nu numai că există anumite nevoi fiziologice care 
se cer satisfăcute în mod imperativ, dar există 
şi anumite calităţi psihologice înnăscute la om 
care trebuie să fie satisfăcute şi care, dacă 
nu] sînt, provoacă anumite reacţii. Care sînt 
aceste calităţi? Cea mai importantă pare să fie 
tendinţa de a creşte, de a se dezvolta şi de a 
realiza anumite ootenţialităţi care s-au constituit 

în om în decursul istoriei, ca, de exemplu, facul¬ 
tatea de a gîndi creator şi critic şi de a avea 
experienţe emoţionale şi senzuale diferenţiate. 
Fiecare din aceste potenţialităţi îşi are propriul 
său dinamism. Odată ce s-au dezvoltat în pro¬ 
cesul evoluţiei, ele tind să fie exprimate. Această 
tendinţă poate fi reprimată şi frustrată, dar o 
astfel de reprimare are ca rezultat noi reacţii, 
în special formarea unor impulsuri distructive şi 
simbiotice. Se pare, de asemenea, că această 
tendinţă generală de a creşte — care reprezintă 
echivalentul psihologic al aceleiaşi tendinţe biolo¬ 
gice — are ca rezultat tendinţe specifice, cum sînt 
dorinţa de libertate şi ura împotriva opresiunii, 
dat fiind că libertatea este condiţia fundamentală 
a oricărei dezvoltări. Dorinţa de libertate poate 
fi înăbuşită, poate dispărea din conştiinţa indivi¬ 
dului, dar chiar şi atunci ea nu încetează să existe 
ca potenţialitate şi îşi arată existenţa prin ura 
conştientă sau inconştientă de care este însoţită 
întotdeauna o astfel de reprimare. 

Avem, de asemenea, motive să presupunem că, 
aşa cum s-a spus mai înainte, aspiraţia către 
dreptate şi adevăr reprezintă o tendinţă ine¬ 
rentă a naturii umane, cu toate că şi ea poate fi 
reprimată şi pervertită, ca şi aspiraţia spre 
libertate. Presupunînd acest lucru, ne aflăm pe 
un teren periculos din punct de vedere teoretic. 
Ar fi uşor dacă am putea să ne întoarcem la 
presupunerile religioase şi filosofice care ex pli că 
existenţa unor astfel de tendinţe prin credinţa 
că omul este creat după asemănarea lui Dumnezeu 
sau prin ipoteza unui drept natural. Nu ne putem 
sprijini însă argumentarea pe astfel de explicaţii. 
După părerea mea, singurul mod de a explica 
această tendinţă spre dreptate şi adevăr este 
analizarea întregii istorii a omului din punct de 
vedere social şi individual. Astfel constatăm că 
pentru cei fără putere dreptatea şi adevărul sînt 
cele mai importante arme în lupta pentru liber¬ 
tate şi dezvoltare. In afara faptului că majori¬ 
tatea omenirii, de-a lungul istoriei, a trebuit să 
se apere împotriva unor grupuri mai puternice 

care o puteau oprima şi exploata, fiecare individ 
trece, în copilărie, printr-o perioadă care este 
caracterizată prin neputinţă. Se pare că în 
această stare de neputinţă se dezvoltă trăsături 
precum simţul de dreptate şi adevăr şi devin 
potenţialităţi proprii omului ca atare. Prin urmare, 
ajungem la ideea că, deşi dezvoltarea caracteru¬ 
lui este modelată de condiţiile fundamentale de 
viaţă şi deşi nu există o natură umană fixă din 
punct de vedere biologic , natura umană are un 
dinamism propriu care constituie un factor activ 
în evoluţia procesului social. Chiar dacă nu putem 
formula deocamdată clar în termeni psihologici 
care este natura precisă a acestui dinamism 
uman, trebuie să-i recunoaştem existenţa. încer- 
cînd să evităm greşelile concepţiilor biologice şi 
metafizice, nu trebuie să ne lăsăm pradă unei la 
fel de grave erori, aceea a relativismului socio¬ 
logic, pentru care omul nu este altceva decît o 
păpuşă manevrată de sforile împrejurărilor sociale. 
Drepturile inalienabile de libertate şi fericire ale 
omului sînt fundamentate pe calităţile sale în¬ 
născute: dorinţa de a trăi, de a se dezvolta şi de 
a-şi exprima potenţialităţile care s-au format în 
el în procesul evoluţiei istorice. 

Acum putem reafirma cele mai importante 

deosebiri dintre analiza psihologică realizată în 

această carte şi cea a lui Freud. Prima deosebire 

a fost tratată într-o manieră detaliată în primul 

capitol, aşa încît aici o vom menţiona numai pe 

scurt: noi considerăm natura umană ca fiind în 

mod esenţial condiţionată istoric, deşi nu mini- 

malizăm însemnătatea factorilor biologici şi nu 

credem că problema poate fi abordată corect în 

termenii unei opoziţii între factorii culturali şi 

cei biologici. In al doilea rînd, principiul esenţial 

al lui Freud este acela de a considera omul drept 

o entitate, un sistem închis, înzestrat de natură 

cu anumite pulsiuni condiţionate fiziologic, şi 

de a interpreta dezvoltarea caracterului său 

ca o reacţie la satisfacerea sau frustrarea acestor 
» 

pulsiuni; în timp ce, după părerea noastră, pentru 

studiul personalităţii umane este de importanţă 
fundamentală înţelegerea relaţiei omului cu lumea, 
cu ceilalţi oameni, cu natura si cu el însusi. 

Credem că omul este, in primul rînd, o fiinţă 
socială, şi nu, aşa cum presupune Freud, o fiinţă 
care în primă instanţă îşi este suficientă sieşi şi 
care de-abia în al doilea rînd are nevoie de alţii 
pentru a-şi satisface nevoile instinctive. In acest 
sens credem că psihologia individuală este în 
mod fundamental psihologie socială sau, în ter¬ 
menii lui Sullivan, psihologia relaţiilor interper- 
sonale; problema-cheie a psihologiei este aceea a 
tipului specific de relaţii dintre individ şi lume, 
şi nu aceea a satisfacerii sau frustrării unor 
dorinţe instinctive individuale. Problema privi¬ 
toare la ceea ce se întîmplă cu dorinţele instinc¬ 
tive ale omului trebuie înţeleasă ca făcînd parte 
din problema totală a relaţiei sale cu lumea, şi 
nu ca singura problemă a personalităţii umane. 
Prin urmare, în studiul nostru, nevoile şi dorin¬ 
ţele care apar în relaţiile dintre individ şi semenii 
lui, precum dragostea, ura, bunătatea, simbioza, 
sînt fenomene psihologice fundamentale, în timp 
ce la Freud ele sînt numai nişte efecte secundare 
ale frustrării sau satisfacerii nevoilor instinctive. 

Deosebirea dintre orientarea biologică a lui 
Freud şi orientarea noastră socială are o semni¬ 
ficaţie deosebită în ce priveşte problemele de 
caracterologie. Freud şi, pe baza constatărilor 
sale, Abraham, Jones şi alţii au afirmat că copilul 
simte plăcere în aşa-numitele zone erogene (gura 
şi anusul) în legătură cu procesul hrănirii şi al 
defecaţiei; şi că, fie prin suprastimulare, frustrare 
sau printr-o sensibilitate mărită din punct de 
vedere constitutiv, aceste zone erogene îşi păs¬ 
trează caracterul libidinal şi mai tîrziu, cînd, pe 
parcursul dezvoltării normale, zona genitală ar 
trebui să capete o importanţă primordială. 
Se presupune că această fixaţie la nivelul prege- 
nital duce la sublimări si la formarea unor reacţii 

9 9 

care devin o parte a structurii caracteriale. 
Astfel, de exemplu, o persoană poate avea ten¬ 
dinţa să strîngă bani sau alte obiecte, deoarece 

sublimează dorinţa inconştientă de a se abţine 
de la scaun. Tot aşa, un om poate aştepta să 
capete totul de la altcineva, şi nu ca un rezultat 
al propriilor sale eforturi, pentru că este condus 
de o dorinţă inconştientă de a fi hrănit, care 
este sublimată în dorinţa de a fi ajutat, de a fi 
învătat de alţii etc. 

% 9 

Observaţiile lui Freud au o mare importanţă, 
dar el a dat o explicaţie eronată. A observat 
corect natura pasională şi iraţională a acestor 
trăsături de caracter „orale 44 şi „anale 14 . A mai 
observat că asemenea dorinţe se întîlnesc în toate 
sferele personalităţii, în viaţa sexuală, emoţio¬ 
nală şi intelectuală a omului, punîndu-şi amprenta 
pe toate activităţile "lui. Dar Freud a expli¬ 
cat relaţia cauzală dintre zonele erogene şi tră¬ 
săturile caracteriale exact invers de cum se 
prezintă ele în realitate. Dorinţa individului de a 
primi în mod pasiv de la o sursă din afară tot ce 
vrea să obţină — dragoste, protecţie, cunoştinţe, 
lucruri materiale — se dezvoltă în caracterul unui 
copil ca o reacţie la experienţele sale cu ceilalţi. 
Dacă prin aceste experienţe sentimentul propriei 
sale puteri slăbeşte din cauza fricii, dacă iniţia¬ 
tiva şi încrederea în sine îi sînt paralizate, dacă 
apare ostilitatea şi aceasta este refulată şi dacă, 
în acelaşi timp, tatăl sau mama îi oferă afecţiune 
sau grijă cu condiţia renunţării la ostilitate, o 
astfel de situaţie duce la o atitudine prin care 
copilul renunţă la puterea sa activă şi toată 
energia sa se îndreaptă către o sursă din afară 
de la care va veni în cele din urmă îndeplinirea 
tuturor dorinţelor sale. Această atitudine capătă 
un caracter aşa de pasionat deoarece este singurul 
mod în care o astfel de persoan ă poate încerca 
să-şi îndeplinească dorinţele. Faptul că deseori 
aceste persoane visează că sînt hrănite, alăptate 
etc. se datoreşte faptului că gura, mai mult decît 
orice alt organ, devine expresia acestei atitudini 
receptive. Dar nu senzaţia orală este cauza acestei 
atitudini; ea este expresia unei atitudini faţă 
de lume în limbajul trupului. 

Acelaşi lucru este valabil şi pentru persoana 
„anală 11 , care, pe baza experienţelor sale speci¬ 
fice, este mai retrasă faţă de ceilalţi decît persoana 
„orală 11 , caută siguranţă devenind un sistem au¬ 
tarhic, suficient sieşi, şi simte dragostea sau orice 
altă atitudine de deschidere spre în afară ca pe o 
ameninţare a siguranţei sale. Este adevărat că 
în multe cazuri aceste atitudini se dezvoltă mai 
întîi în legătură cu hrănirea sau defecaţia, care, 
în primii ani de viaţă ai copilului, reprezintă 
principalele sale activităţi şi, în acelaşi timp, 
principala sferă în care sînt exprimate dragostea 
sau oprimarea din partea părinţilor şi bună¬ 
voinţa sau neascultarea din partea copilului. 
Totuşi, suprastimularea şi frustrarea în legătură 
cu zonele erogene nu duc, ca atare, la fixarea 
unor astfel de atitudini în caracterul unei per¬ 
soane; deşi copilul trăieşte anumite senzaţii de 
plăcere legate de hrănire şi de defecaţie, aceste 
plăceri nu dobîndesc importanţă pentru dezvol¬ 
tarea caracterului decît dacă reprezintă — la nivel 
fizic — atitudini care îşi au izvorul în întreaga 
structură de caracter. 

Pentru un prunc care are încredere în dragostea 
necondiţionată a mamei sale, întreruperea bruscă 
a alăptatului nu va avea consecinţe grave asupra 
caracterului său; pruncul care simte ca nesigură 
dragostea mamei sale poate căpăta anumite tră¬ 
sături „orale“, chiar dacă procesul de hrănire 
s-a desfăşurat fără probleme deosebite. Fanteziile 
„orale 11 sau „anale“ şi senzaţiile fizice de mai tîrziu 
nu sînt importante din punctul de vedere al plă¬ 
cerii fizice pe care o implică sau al vreunei subli¬ 
mări misterioase a acestei plăceri, ci numai din 
punctul de vedere al tipului specific de rapor¬ 
tare la lume care stă la baza lor şi pe care îl 
exprimă. 

Numai din acest punct de vedere pot deveni 
fructuoase pentru psihologia socială constatările 
caracterologice ale lui Freud. Atîta timp cît 
presupunem că, de exemplu, caracterul anal, 
tipic pentru mica burghezie europeană, este cau¬ 
zat de anumite experienţe timpurii legate de 

defecaţie, nu prea avem date care să ne facă să 
înţelegem de ce o anumită clasă ar trebui să aibă 
acest caracter social. Dacă îl înţelegem însă ca 
pe o formă de raportare la alţii, care îşi are izvo¬ 
rul în structura caracterială şi rezultă din expe¬ 
rienţele avute cu lumea exterioară, căpătăm o 
cheie pentru a înţelege de ce întregul mod de 
viaţă al micii burghezii, lipsa ei de orizont, izo¬ 
larea şi ostilitatea au favorizat dezvoltarea aces¬ 
tui tip de structură caracterială 17 . 

A treia diferenţă importantă este strîns legată 
de primele două. Freud, pe baza orientării sale 
instinctiviste şi, de asemenea, pe baza unei 
profunde convingeri despre răutatea funciară a 
naturii umane, este înclinat să interpreteze toate 
motivaţiile „ideale“ din om ca rezultatul a ceva 
„rău“; un exemplu este explicaţia pe care o dă 
el simţului dreptăţii ca rezultat a 1 invidiei iniţiale 
simţite de copil împotriva oricărui om care are 
mai mult decît el. Aşa cum am remarcat mai 
înainte, noi credem că idealuri precum adevărul, • 
dreptatea, libertatea, deşi deseori sînt numai 
fraze sau raţionalizări, pot fi tendinţe autentice, 
şi că orice analiză care nu ia în considerare aceste 
tendinţe ca factori dinamici este greşită. Aceste 
idealuri nu au un caracter metafizic, ci izvorăsc 
din condiţiile vieţii umane şi pot fi analizate ca 
atare. Frica de a nu reveni la concepte meta¬ 
fizice sau idealiste n-ar trebui să bareze drumul 
unei astfel de analize. Psihologia, ca ştiinţă empi¬ 
rică, are datoria să studieze motivaţia prin idea¬ 
luri, ca şi problemele morale legate de ele, şi, 
prin aceasta, să ne elibereze gîndirea de elemen- 

17 F. Alexander a încercat să reformuleze descoperirile 
caracterologice ale lui Freud în termeni oarecum similari 
cu interpretarea noastră. (Vezi F. Alexander. The Influ- 
ence of Psychological Factors upon Gastro-Intestinal Dis- 
turbances, „Psychoanalytic Quarterly“, voi. XV, 1934.) 
Dar, cu toate că părerile sale sînt superioare celor ale lui 
Freud, el n-a reuşit să depăşească o orientare fundamental 
biologică şi să recunoască pînă la capăt relaţiile inter- 
personale drept baza şi esenţa acestor pulsiuni „prege- 
nitale“. 

tele neempirice şi metafizice care au învăluit 
aceste teme în abordarea lor tradiţională. 

In sfîrsit, trebuie să menţionăm si o altă deo- 

i ' fi 

sebire. Este vorba de diferenţa dintre fenomenele 

f 

psihologice de lipsă şi acelea de abundenţă. 
Nivelul primitiv al existenţei umane este acela 
al lipsei. Există nevoi imperative care trebuie 
satisfăcute înainte de orice. Numai atunci cînd 
omul mai are timp şi energie după satisfacerea 
nevoilor vitale, se poate dezvolta cultura şi, 
odată cu ea, acele aspiraţii care însoţesc fenome¬ 
nele de abundenţă. Actele libere (sau spontane) 
sînt întotdeauna fenomene de abundenţă. Psiho¬ 
logia lui Freud este o psihologie a lipsei. El 
defineşte plăcerea ca fiind satisfacţia care rezultă 
din îndepărtarea unei tensiuni dureroase. Feno¬ 
menele de abundenţă, ca dragostea sau duioşia, 
nu joacă de fapt nici un rol în sistemul său. Nu 
numai că a omis astfel de fenomene, dar a înţeles 
în mod limitat şi fenomenul căruia i-a dat o aşa 
% de mare atenţie: sexul. Conform definiţiei pe care 
o dă plăcerii, Freud a văzut în sex numai ele¬ 
mentul nevoii fiziologice imperioase, iar în satis¬ 
facţia sexuală a văzut eliberarea de o tensiune 
dureroasă. Impulsul sexual ca un fenomen de 
abundenţă şi plăcerea sexuală ca bucurie spon¬ 
tană — a cărei esenţă nu este eliberarea negativă 
de sub tensiune — nu existau în psihologia sa. 

Care este principiul de interpretare pe care 
l-am aplicat în această carte pentru înţelegerea 
bazei umane a culturii? înainte de a răspunde 
la această întrebare, ar fi folositor să ne amintim 
principalele direcţii de interpretare de care se 
deosebeşte orientarea noastră. 

1) Abordarea „psihologistă“, caracteristică gîn- 
dirii lui Freud, conform căreia fenomenele cultu¬ 
rale derivă din factori psihologici izvorîţi din 
impulsuri instinctuale care sînt influenţate de 
societate numai printr-un anumit cuantum de 
înfrînare. Urmînd această direcţie de interpretare, 
adepţii lui Freud au explicat capitalismul ca 
fiind rezultatul erotismului anal, iar dezvoltarea 

creştinismului timpuriu ca fiind rezultatul ambi¬ 
valenţei imaginii tatălui 1 ”. 

2) Abordarea „economistă", aşa cum e prezen¬ 
tată în aplicarea greşită a interpretării date de 
Marx istoriei. Conform acestui punct de vedere, 
interesele economice subiective sînt cauza feno¬ 
menelor culturale, în speţă a religiei şi a ideilor 
politice. Dintr-un astfel de punct de vedere 
pseudomarxist 19 s-ar putea încerca să se explice 
protestantismul ca nefiind altceva decît răs¬ 
punsul la anumite nevoi economice ale burgheziei. 

3) în sfîrşit, poziţia „idealistă", reprezentată 
de analiza lui Max Weber din Etica protestantă şi 
spiritul capitalismului. El afirmă că noile idei 
religioase sînt răspunzătoare pentru dezvoltarea 
unui nou tip de comportament economic şi a 
unui nou spirit în cultură, deşi subliniază că 
acest comportament nu este niciodată determinat 
exclusiv de doctrine religioase. 

în contrast cu aceste explicaţii, noi susţinem 
că ideologiile şi cultura în general îşi au originea 
în caracterul social; caracterul social, la rîndul 
său, este modelat de modul de existentă al unei 
societăţi date, iar trăsăturile dominante de carac¬ 
ter devin, la rîndul lor, forţe de producţie care 
modelează procesul social. Cu privire la problema 
spiritului protestantismului şi al capitalismului 
am încercat să arăt că prăbuşirea societăţii medie¬ 
vale a însemnat o ameninţare pentru clasa de 
mijloc; că această ameninţare a avut ca rezultat 
un sentiment de izolare neputincioasă şi de îndo¬ 
ială; că această schimbare psihologică a fost 
răspunzătoare pentru forţa de atracţie a doctri- 


18 Pentru o discuţie mai detaliată a acestei metode 

i 

vezi E. Fromm. Zur Entstehung des Christusdogmas , 
Psychoanalytischer Verlag, Viena, 1931. 

19 Numesc acest punct de vedere pseudomarxist deoa¬ 
rece interpretează teoria lui Marx în sensul că istoria ar 
fi determinată de motive economice sub forma urmăririi 
cîştigului material, şi nu, aşa cum a gîndit de fapt Marx, 
sub forma unor condiţii obiective care pot avea ca rezul¬ 
tat atitudini economice diferite, dintre care dorinţa in¬ 
tensă de cîştig material este numai una. (Acest lucru a 
fost evidenţiat In capitolul I.) 

nelor lui Luther si Calvin; că aceste doctrine 
au intensificat şi stabilizat schimbările caractero¬ 
logice; şi că trăsăturile de caracter care s-au dez¬ 
voltat astfel au devenit forţe de producţie în 
dezvoltarea capitalismului, care a rezultat ca 
atare din schimbările economice şi politice. 

în legătură cu fascismul am aplicat acelaşi 
principiu explicativ: mica burghezie a reacţio¬ 
nat la anumite schimbări economice, ca, de 
pildă, puterea crescîndă a monopolurilor şi infla¬ 
ţia postbelică, printr-o intensificare a anumitor 
trăsături de caracter, şi anume a tendinţelor 
sadice şi masochiste; ideologia nazistă a convenit 
acestor trăsături şi le-a intensificat; iar noile 
trăsături de caracter au devenit atunci forte 
eficace în sprijinirea expansiunii imperialismului 
german. în ambele situaţii vedem că, atunci 
cînd o anumită clasă este ameninţată de noi 
tendinţe economice, ea reacţionează la această 
ameninţare psihologic şi ideologic; şi că schimbă¬ 
rile psihologice produse de această reacţie stimu¬ 
lează dezvoltarea forţelor economice, chiar dacă 
^e^te^forţe contrazic interesele economice ale 
respectivei clase. Observăm că forţele economice, 
psihologice şi ideologice acţionează în cadrul 
procesului social în felul următor: omul reacţio¬ 
nează la situaţiile exterioare în schimbare prin 
schimbări care se produc în el însuşi, iar aceşti 
factori psihologici, la rîndul lor, contribuie la 
modelarea procesului economic şi social. Forţele 
economice sînt eficace, dar trebuie să le înţelegem 
nu ca motivaţii psihologice, ci ca nişte condiţii 
obiective; forţele psihologice sînt eficace, dar 
trebuie să le înţelegem ca fiind ele insele condi¬ 
ţionate istoric; ideile sînt eficace, dar trebuie să 
le înţelegem ca rezultînd din ansamblul structurii 
caracteriale a unui grup social. în ciuda acestei 
interdependenţe a forţelor economice, psiholo¬ 
gice şi ideologice, fiecare dintre ele are şi o anumită 
independenţă. Acest lucru e valabil mai ales 
pentru dezvoltarea economică, care, fiind depen¬ 
dentă de factori obiectivi cum sînt forţele naturale 
de producţie, tehnica, factorii geografici, are loc 

în conformitate cu propriile sale legi. In ceea ce 
priveşte forţele psihologice, am arătat că este 
valabil acelaşi lucru; ele sînt modelate de condi¬ 
ţiile exterioare ale vieţii, dar au şi un dinamism 
propriu lor; adică ele sînt expresia unor nevoi 
umane care, deşi pot fi modelate, nu pot fi dezră¬ 
dăcinate. în sfera ideologică găsim o autonomie 
similară, care îşi are izvorul în legile logice şi în 
tradiţia complexului de cunoştinţe acumulat în 
cursul istoriei. 

Putem reformula principiul în termenii carac¬ 
terului social: caracterul social rezultă din adap¬ 
tarea dinamică a naturii umane la structura 

societăţii. Condiţiile sociale în schimbare au ca 
rezultat schimbări ale caracterului social, adică 
noi nevoi si nelinişti. Aceste noi nevoi dau naştere 

9 9 9 

unor noi idei şi, ca să spunem aşa, îi sensibilizează 
pe oameni la ele; aceste noi idei, la rîndul lor, 
tind să stabilizeze şi să intensifice noul caracter 
social şi să determine acţiunile omului. Cu alte 
cuvinte, condiţiile sociale influenţează fenome- 

nele ideologice prin intermediul caracterului; 

caracterul, pe de altă parte, nu este rezultatul 
unei adaptări pasive la condiţiile sociale, ci al 
unei adaptări dinamice pe baza unor elemente 
care fie că sînt inerente naturii umane din punct 
de vedere biologic, fie că i-au devenit inerente 
ca rezultat al evoluţiei istorice. 



SPERANŢĂ 
ŞI REVOLUŢIE 1 

Spre umanizarea tehnicii 


Capitolul al IV-lea 
CE ÎNSEAMNĂ A FI OM? 

5 

Experienţele umane 

Omul industrial contemporan a cunoscut o 
dezvoltare intelectuală căreia noi nu-i întrezărim 
încă limitele. Concomitent, el are tendinţa să 
insiste asupra senzaţiilor şi asupra experienţelor 
afective pe care le împarte cu animalul: dorinţă 
sexuală, agresivitate, frică, foame si sete. O între¬ 
bare este decisivă: există experienţe emoţionale 
care să fie specific umane şi care să nu corespundă 
la ceea ce noi am localizat în creierul inferior? 2 

1 E. Fromm. ESPOIR ET RfiVOLUTION. Vers 
Vhumanisation de la technique , Editions Stock, Paris, 
1970, p. 94-162. 

2 Termenii neurofiziologici cu care operează Fromm 
în aceste pagini şi în cele din Anatomia distructivităiii 
umane sînt împrumutaţi atît din vechea cît şi din noua 
clasificare morfologică a creierului. în vechea clasificare 
creierul mic se referă la formaţiunea nervoasă prezentă 
la majoritatea animalelor cu simetrie bilaterală, îndepli- 

Adeseori se avansează ipoteza că dezvoltarea 
considerabilă a neocortexului ar permite omului să 
ajungă la o capacitate intelectuală în nesfîrşită 
creştere; dar creierul său inferior, nefiind aproape 
deloc diferit de cel al primatelor, strămoşii săi, 
el nu s-ar dezvolta pe plan emoţional. El ar putea 
astfel cel mult să canalizeze pulsiunile sale, recur- 
gînd la reprimare şi la control 3 . 

Emit ipoteza că există experienţe specific 
umane care nu sînt nici intelectuale, nici identice 
cu experienţele afective mai mult sau mai puţin 
apropiate de cele ale animalului. Nefiind compe¬ 
tent în domeniul neurofiziologiei, îmi imaginez 4 că 
baza acestor sentimente specific umane o for¬ 
mează anumit^ conexiuni particulare între neo- 
cortexul wp£fior şi vechiul creier. Există motive 
să susţinem că experienţele afective specific 
umane, ca dragostea, tandreţea, compasiunea şi 
toate afectele care nu servesc funcţia de conser- 

9 

varo, sînt bazate pe interacţiunea dintre noul şi 
vechiul creier; prin urmare, omul nu s-ar deosebi 
de animal numai prin intelectul său, ci şi prin 
noile sale calităţi afective care ar rezulta din 

nind, pînă la primate, un rol motor şi receptor. Creierul 
mare , sau creierul propriu-zis, apare odată cu evoluţia 
şi concentrarea activităţii nervoase la om şi reprezintă 
filogenetic o formaţiune relativ nouă a sistemului nervos, 
în cadrul noii clasificări, neocortexul este sediul func¬ 
ţiilor celor mai evoluate, funcţiile vieţii conştiente: vor¬ 
birea, iniţiativa etc. Spre deosebire de paleocortex (rinen- 
cefal), care are rolul de integrare a funcţiilor vegetative 
ale organismului, neocortexul mare sau superior caracte¬ 
rizează saltul calitativ al funcţiilor psihice celor mai evo¬ 
luate : pe lingă in tegrarea superioară a funcţiilor şi proceselor 
psihice de tip conştient, asigurată de neocortexul motor 
şi receptor, neocortexul mare sau superior îndeplineşte 
funcţia de asociaţie a neuronilor de la diferitele niveluri 
ale encefalului. — Nota trad. 

3 Acest punct de vedere este susţinut, de exemplu, 
de un biolog atît de serios ca Ludwig von Bertalanffy, 
care ajunge în multe privinţe la concluzii asemănătoare 
celor exprimate în această carte, plecînd de la o altă 
disciplină. 

4 Citez cu recunoştinţă comunicările personale şi 
stimulatoare ale regretatului doctor Ratil Hernandez 
Pe6n (Mexic) şi ale doctorului Manfred Clynes, Rockland 
State Hospital, New York. 

interacţiunea dintre neocortex şi ceea ce stă la 
baza afectivităţii animale. Gel care studiază 
natura umană poate să observe în mod empiric 
aceste afecte specific umane şi nu trebuie să fie 
descurajat de faptul că neurofiziologia nu a des¬ 
coperit încă baza neurofiziologică a acestui dome¬ 
niu de experienţă. Ga şi pentru alte probleme 
fundamentale vizînd natura umană, cel care stu¬ 
diază ştiinţa despre om nu-şi poate permite să 
neglijeze propriile sale observaţii pe motiv că 
neurofiziologia nu a dat încă semnalul de liberă 
trecere. Fiecare ştiinţă, deci atît neurofiziologia, 
cît şi psihologia, are metodele sale proprii şi 
tratează despre probleme adaptate la stadiul 
său de dezvoltare ştiinţifică. Este în sarcina psi¬ 
hologului să provoace neurofiziologia, obligînd-o 
să infirme sau să confirme ceea ce el a descoperit, 
tot aşa cum el trebuie să aibă cunoştinţă de con¬ 
cluziile neurofiziologice pentru a fi stimulat şi 
provocat. Psihologia şi neurofiziologia sînt, am¬ 
bele, stiinte tinere. Ele trebuie să se dezvolte 
într-un mod relativ independent, dar să rămînă 
totuşi într-un contact strîns, stimulîndu-se şi 
încurajîndu-se reciproc 5 . 

Tratînd despre experienţe specific umane, pe 
care în cele ce urmează le voi numi „experienţe 
umane 11 , este necesar să examinăm, înainte de 
toate, lăcomia. Lăcomia reprezintă o caracteris¬ 
tică comună a dorinţelor prin care oamenii sînt 
minaţi spre un anumit scop. In sentimentul lipsit 
de lăcomie, omul nu este nici dirijat, nici pasiv, 
el este liber şi activ. 

Lăcomia poate să aibă două motivaţii: 1) un 
dezechilibru fiziologic poate fi la originea dorinţei 


6 Se poate observa, în treacăt, că, atunci cînd este 
vorba de „pulsiuni“ care permit conservarea, pare vero¬ 
similă punerea la punct a unui ordinator capabil să simu¬ 
leze tot acest aspect al perceperii senzaţiilor; atunci 
rînd este însă vorba de sensibilitatea specific umană 
care nu serveşte scopurile conservării, pare dificilă ima¬ 
ginarea unui ordinator capabil să simuleze aceste alte 
funcţii. S-ar putea spune chiar că „experienţa umană“ 
este definibilă negativ, ca experienţă ce nu poate fi repro¬ 
dusă de către maşină. 

avide de hrană, de băutură etc. Gînd nevoia fizio¬ 
logică este satisfăcută, aviditatea încetează, cu 
condiţia ca dezechilibrul să nu fie cronic; 2) un 
dezechilibru psihologici, apărut în special din sen¬ 
timentul crescînd de angoasă, de singurătate, de 
nesiguranţă şi de lipsă de identitate, dezechilibru 
care este atenuat prin satisfacerea anumitor 
dorinţe ca cele care vizează hrana, satisfacţia 
sexuală, puterea, gloria, proprietatea etc. în 
principiu, acest gen de lăcomie este insaţiabil, 
cel puţin dacă angoasa resimţită nu dispare sau nu 
este mult diminuată. Primul gen de lăcomie 
constituie o reacţie avidă la împrejurări, pe cînd 
al doilea este inerent structurii caracteriale. 

Sentimentul de lăcomie este foarte egocentric. 
Fie că este vorba de foame, de sete, de dorinţă 
sexuală, persoana lacomă vrea ceva [exclusiv 
pentru ea însăşi, iar ceea ce satisface dorinţa 
ei nu este decît un mijloc pentru a servi scopurile 
sale proprii. Acest lucru este evident cînd e vorba 
de foame sau de sete, dar la fel se întîmplă şi în 
cazul dorinţei sexuale în forma sa lacomă, adică 
atunci cînd celălalt devine, în esenţă, un obiect. 
în sentimentul contrar există puţin egocentrism. 
Omul străin de sentimentul lăcomiei nu are nevoie 
de o asemenea experienţă pentru menţinerea 
vieţii, pentru calmarea angoasei ori pentru satis¬ 
facerea sau îmbogăţirea eului său; ea nu-i ser¬ 
veşte la diminuarea unei tensiuni puternice, ci 
intervine abia atunci cînd nevoile de conservare 
şi de potolire a angoasei încetează. O persoană 
care nu încearcă un sentiment de lăcomie poate 
să acţioneze degajat: ea nu se cramponează de 
ceea ce are sau ar vrea să aibă, ci este sensibilă 
şi deschisă. 

Experienţa sexuală poate să procure numai o 
plăcere senzuală, fără să atingă profunzimea 
dragostei, dar şi fără să manifeste un grad ridicat 
de lăcomie. Dorinţa sexuală este stimulată fizio¬ 
logic şi poate să ducă sau să nu ducă la o intimitate 
umană. Ea poate avea însă şi o desfăşurare in¬ 
versă, cînd dragostea creează dorinţa sexuală. Mai 

concret, aceasta înseamnă că un bărbat şi ( 
femeie pot să aibă unul pentru celălalt, un senti¬ 
ment profund de dragoste, pe care il exprimi 
printr-o nelinişte, o cunoaştere, o stare de inti¬ 
mitate, o responsabilitate reciprocă; această ex¬ 
perienţă umană profundă trezeşte dorinţa unei 
uniri fizice. Este evident că acest al doilea gen de 
dorinţă sexuală va interveni mai frecvent, deşi 
aceasta nu este o regulă, la persoanele care au 
depăşit vîrsta de douăzeci şi cinci de ani. El stă 
la baza perpetuării dorinţei sexuale în relaţiile 
umane monogame de lungă durată. Gînd dorinţa 
sexuală nu ia naştere în acest fel, atunci — lăsînd 
deoparte perversiunile sexuale care pot uni toată 
viaţa două persoane, în funcţie de natura indi¬ 
viduală a perversiunii lor — este normal ca exci¬ 
taţia pur fiziologică să aibă tendinţa să incite la 
schimbare şi la noi experienţe sexuale. Aceste 
două genuri de excitare diferă fundamental de 
cel bazat pe lăcomie, care este, în esenţă, motivat 
prin angoasă sau narcisism. 

în ciuda complexităţii sale, distincţia dintre 
sexualitatea „liberă“ şi cea lacomă există. Aceasta 
s-ar putea arăta într-o carte care să fie tot atît 
de detaliată în descrierea raporturilor sexuale 
cum sînt cărţile lui Kinsey şi Maşter, dar care 
să depăşească îngustimea punctelor lor de vedere. 
Totuşi, nu cred că trebuie să aşteptăm ca o ase¬ 
menea carte să fie scrisă. Se poate spune deja 
că orice persoană care devine conştientă de această 
diferenţă şi care este sensibilă la ea poate să observe 
în ea diferitele genuri de excitare. Se poate pre¬ 
supune că cei care au făcut mai multe experienţe 
sexuale decît se puteau face în mediul burghez 
al epocii victoriene dispun de o materie abundentă 
pentru asemenea observaţii. Spun că se poate 
presupune, deoarece, din nefericire, numărul spo¬ 
rit de experienţe sexuale nu a dus în suficientă 
măsură la discernerea diferenţelor calitative din¬ 
tre ele. Totuşi, sînt sigur că există oameni care 
pot să verifice validitatea distincţiei, cu condiţia 
să reflecteze asupra ei. 

Acum putem aborda albe „experienţe umane“, 
procizînd imediat că descrierea noastră nu este, 
în nici un caz, exhaustivă. Tandreţea, deşi înru- 
dită cu dorinţa sexuală nelacomă, este totuşi 
diferită. Freud, a cărui psihologie tratează exclu¬ 
siv despre „pulsiuni 44 , nu putea explica tandreţea 
altfel decîb ca rezultat al pulsiunii sexuale şi ca o 
dorinţă sexuală cu sr,op interzis. Teoria sa făcea 
necesară această definiţie, dar observaţia linde să 
arate că tandreţea nu este un fenomen ce poate 
fi explicat ca o dorinţă sexuală cu scop interzis. 
Ea este o experienţă sui generis. Prima sa carac¬ 
teristică este de a fi lipsită de lăcomie. Tandreţea 
nu cere nimic celuilalt, nici măcar reciprocitate. 
Ea nu are nici ţintă, nici scop particular, şi pînă 
şi finalitatea formei relativ nelacome de sexuali¬ 
tate, anume plăcerea fizică finală, îi este străină. 
Tandreţea nu este rezervată unui sex sau unei 
vîrste date. Cu excepţia, poate, a poeziei, ea se 
pretează mai puţin deeît orice altă noţiune la 
exprimarea în cuvinte. In modul cel mai delicat, 
ea este sugerată prin privirea pe care o persoană o 
îndreaptă spre alta, prin atitudinea sa sau chiar 
prin timbrul vocii sale. Se poate afirma că ea îşi 
are rădăcinile în tandreţea pe care mama o în¬ 
cearcă pentru copilul ei, dar, chiar în această 
ipoteză, tandreţea umană depăşeşte cu mult 
tandreţea maternă pentru copil, deoarece este 
eliberată de legătura biologică şi de elementul 
narcisic întîlnite în dragostea maternă. Tandreţea 
nu numai că este eliberată de lăcomie, dar este de 
asemenea liniştită şi gratuită. Probabil că nici 
unul din sentimentele pe care omul şi le-a creat 
în cursul istoriei sale nu depăşeşte tandreţea ca 
expresie pură a calităţii umane. 

Compasiunea şi empatia sînt două sentimente 
direct înrudite cu tandreţea, dar care nu se iden¬ 
tifică cu ea. Esenţa compasiunii constă în „a 
suferi cu“ sau, într-un sens mai larg, „a simţi 
împreună cu“ celălalt. Aceasta înseamnă că celă¬ 
lalt nu este privit din exterior — ca „obiect 44 al 
preocupării mele şi al interesului meu (să nu uităm 
că „obiect 44 şi „obiecţie 44 au aceeaşi rădăcină) —, 

ci este perceput din interior. înseamnă a simţi 
în sinea ta ceea ce simte el. Este vorba de o 
relaţie care nu merge de la „eu“ la „tu“, ci de o 
relaţie caracterizată prin fraza: eu sint tu (Tat 
Twam Asi). Compasiunea şi empatia implică o 
aceeaşi simţire a mea cu a celuilalt şi, prin urmare, 
în această experienţă el şi eu sîntem unul. Dacă 
ceea ce simt eu în mine corespunde cu ceea ce 
simte celălalt, cunoaşterea celuilalt este o cunoaş¬ 
tere reală. Dacă lucrurile nu stau aşa şi dacă celă¬ 
lalt rămîne un obiect, eu aş putea să ştiu multe 
despre el, dar nu l-aş cunoaşte 6 7 . Goethe a exprimat 
foarte succint acest gen de cunoaştere: „Omul 
se cunoaşte pe sine doar întrucît cunoaşte lumea, 
pe care o zăreşte numai în sine, iar pe sine numai 
în ea. Fiecare lucru nou, privit bine, deschide în 
noi un nou organ de percepţie 417 . 

Posibilitatea acestui gen de cunoaştere, bazată 
pe depăşirea clivajului dintre subiectul care 
observă şi obiectul observat, implică, bineînţeles, 
promisiunea umanistă pe care am menţionat-o 
mai sus: fiecare persoană poartă în ea întreaga 
umanitate; fiecare dintre noi este, în acelaşi 
timp şi în grade variabile, sfînt şi criminal, şi 
deci nu există nimic la celălalt pe care noi să nu-1 
resimţim ca o parte din noi înşine. Această expe¬ 
rienţă presupune ca noi să ne eliberăm de îngusti¬ 
mea legăturilor obişnuite, fie că este vorba de legă- 

6 în psihanaliză sau în formele asemănătoare de 
psihoterapii profunde, o cunoaştere a pacientului depinde 
de capacitatea analistului de a-1 cunoaşte pe el , şi nu de 
posibilitatea sa de a reuni datele suficiente pentru a şti 
mai mult în legătură cu el. Datele privitoare la dezvolta¬ 
rea şi experienţele pacientului sînt adeseori utile pentru 
a-1 cunoaşte, dar ele nu sînt nimic altceva decît comple¬ 
mente ale acestei cunoaşteri care nu necesită „date“, 
ci implică mai degrabă o deschidere totală spre celălalt 
şi spre sine însuşi. Ea poate să intervină în prima clipă 
cîna vedem o persoană, după cum alteori poate să inter¬ 
vină cu mult după, dar actul de cunoaştere este un act 
intuitiv, spontan, care nu reprezintă o concluzie extrasă 
din observaţii acumulate continuu despre biografia su¬ 
biectului. 

7 J.W. Goethe. Gîndirea lui Goethe în texte alese , voi. 2, 
Editura Minerva, Bucureşti, 1973, p. 188. — Nota trad. 

turile de sînge, fie, înlr-un sens mai larg, de legă¬ 
turile cu cei cu care împărţim aceleaşi alimente, 
cu care vorbim aceeaşi limbă şi care posedă ace¬ 
laşi „bun-simţ“ ca noi. A cunoaşte oamenii în 
sensul unei cunoaşteri inspirate de compasiune 
şi empatie presupune ca noi să ne debarasăm de 
limita legăturilor cu o societate, o rasă, o civiliza¬ 
ţie date şi să pătrundem în esenţa acestei realităţi 
umane prin care noi sîntem în mod esenţial 
umani. Adevărata compasiune şi cunoaştere a 
omului, ca şi arta, au fost în mare măsură subesti¬ 
mate ca factori revoluţionari de dezvoltare a 
omului. Este un fenomen remarcabil că, în dezvol¬ 
tarea capitalismului şi a moralei sale, compasiunea 
(sau mila), virtute cardinală în lumea medievală, 
încetează să mai fie o virtute. (De exemplu, 
printre virtuţile enumerate de Benjamin Franklin, 
dragostea, mila şi compasiunea nici nu sînt măcar 
menţionate.) Noua normă morală este „progresul 14 , 
şi prin progres se înţelege în mod fundamental 
„progresul economic u , creşterea producţiei şi crea¬ 
rea unui sistem de producţie tot mai eficient. 
Toate calităţile umane care servesc „progresul 44 
sînt virtuoase; cele care îl împiedică trebuie bla¬ 
mate. Este sigur că mila nu stimulează „progre¬ 
sul 44 , ci, dimpotrivă, îl frinează. Compasiunea ar 
întrerupe continuitatea „progresului 44 , fie că este 
vorba de exploatarea deşănţată a muncitorului 
din secolul al XlX-lea, fie de suprimarea concuren¬ 
tului sau chiar de publicitatea pentru produse 
inutile. Deci, de acum înainte, ea nu mai poate 
să fie o virtute, ci un semn de sentimentalism sau 
de stupiditate absolută. Urmărirea progresului ca 
normă etică principală le permite oamenilor să 
acţioneze cu „conştiinţa împăcată 44 atunci cînd 
ei se comportă într-un mod inuman şi fără com¬ 
pasiune. Această tendinţă şi-a găsit expresia ei 
ultimă după primul război mondial. In timpul 
războiului, principiul întrebuinţării nelimitate a 
forţei ca mijloc de atingere a scopurilor politice 
era încă restrîns de considerente inspirate de com¬ 
pasiune, care sugerau interdicţia de a ucide civili 
neînarmaţi. De atunci, asemenea considerente, 

practic, au dispărut. Distrugerea masivă a popu- 
Jaţiilor civile prin atacuri aeriene în timpul celui 
de-al doilea război mondial, metodele de exter¬ 
minare a ţăranilor paşnici din Vietnam, utilizarea 
torturii în regimurile dictatoriale demonstrează 
totala dispariţie a compasiunii în urmărirea sco¬ 
purilor politice şi economice. Această creştere 
aparentă a cruzimii corespunde în mare parte cu 
o diminuare a compasiunii. 

în societatea industrială modernă, actele de 
compasiune au fost înlocuite prin „filantropie 11 , 
formă alienată şi organizată birocratic de a avea 
conştiinţa împăcată. Astfel, banii, cîştigaţi ade¬ 
sea cu o lipsă totală de compasiune, sînt dăruiţi cu 
o aparenţă de compasiune. Nici chiar sentimentul 
sporit al justiţiei sociale, care a permis societatea 
bunăstării, nu este o expresie a compasiunii. 
Această societate este rezultatul unor motivaţii 
strîns legate între ele: nevoia unei pieţe de con¬ 
sum crescînde, presiunea politică a celor săraci 
(şi, indirect, teama de revoluţie), sentimentul 
crescînd de egalitate democratică în ţările indus¬ 
triale. Compasiunea nu pare să fie, într-adevăr, 
una din aceste motivaţii. 

Tandreţea, dragostea şi compasiunea sînt ex¬ 
perienţe sensibile, subtile şi îndeobşte recunoscute 
ca atare. Aş dori să vorbesc acum despre cîteva 
„experienţe umane“ care nu sînt considerate ca 
sentimente, ci sînt numite de obicei atitudini. 
Ceea ce le deosebeşte în principal de experienţele 
tratate pînă acum este că ele nu exprimă aceeaşi 
relaţie directă cu semenul, ci constituie mai de¬ 
grabă experienţe interioare care nu se referă la 
ceilalţi decît într-o manieră secundară. Din acest 
al doilea grup de „experienţe umane“, prima pe 
care intenţionez s-o descriu este „ interesul “. 
în epoca noastră, termenul „interes 41 şi-a pierdut 
aproape în totalitate sensul. A spune „sînt inte- 
resat“ de cutare sau cutare lucru echivalează 
oarecum cu a spune: „Nu încerc în această pri¬ 
vinţă un sentiment profund, dar nici nu sînt 

cu totul indiferent 41 . Este unul din cuvintele de 
camuflaj care maschează lipsa de intensitate şi 
care este suficient de vag pentru a acoperi aproape 
totul, de la expresia „a avea un interes în anumite 
acţiuni industriale 44 pînă la „a fi interesat de o 
fată 44 . Dar această degradare a sensului, atît de 
răspîndită, nu ne poate împiedica să întrebuinţăm 
cuvintele în sensul lor originar şi să le redăm 
demnitatea proprie. „Interes 44 vine din latinescul 
„ interesse u , ceea ce înseamnă „a fi între 44 . Dacă eu 
sînt interesat, eu trebuie să depăşesc eul meu, să 
fiu deschis spre lume şi să mă angajez în ea. Inte¬ 
resul este bazat pe activitate. Este atitudinea rela¬ 
tiv constantă care ne permite să percepem, atît 
din punct de vedere intelectual, cît şi emoţional 
şi senzual, lumea exterioară. Persoana care se 
interesează devine o persoană interesantă pentru 
ceilalţi, deoarece interesul este contagios pentru 
cei care nu pot să se intereseze fără a fi ajutaţi de 
alţii. Semnificaţia cuvîntului interes devine si mai 
clară cind ne gindim la contrariul său: curiozitatea. 
Persoana curioasă este fundamental pasivă. Ea 
vrea să fie hrănită cu ştiri si cu senzaţii, si nici- 
odată acestea nu-i sînt de ajuns în măsura în care 
cantitatea informaţiilor constituie un substitut 
al calităţii profunde a cunoaşterii. Bîrfa este dome¬ 
niul de vîrf al curiozităţii, fie că este vorba de 
flecăreala femeii care stă la fereastră şi observă 
cu ochi de spion ceea ce se petrece în micul său 
tîrg de provincie, fie de zvonurile care umplu 
coloanele ziarelor, de acel „se zice 44 rostit frecvent 
la înlîlnirile profesorilor din facultăţi sau la 
întrunirile cadrelor de conducere ale birocraţiei, 
fie de pălăvrăgelile de la cocteilurile scriitorilor şi 
artiştilor. Prin însăşi natura sa, curiozitatea este 
insaţiabilă în măsura în care, dincolo de reaua sa 
voinţă, nu răspunde niciodată cu adevărat la 
întrebarea: cine este celălalt? 

Interesul are multe obiecte: persoanele, plan¬ 
tele, animalele, ideile, structurile sociale. Intere¬ 
sul unei persoane depinde, într-o anumită măsură, 
de temperamentul şi de caracterul său specific. 
Obiectele de interes sînt, totuşi, secundare. Inte- 

resul este o atitudine răspîndită şi o formă de rela¬ 
ţie cu lumea care se poate defini, în sensul său 
foarte larg, ca interesul unei fiinţe pentru tot 
ceea ce este viu şi pentru tot ceea ce se dezvoltă. 
Chiar atunci cînd sfera de interes a unei persoane 
pare să fie restrînsă, nu va fi greu să-i trezim 
interesul, dacă acesta este autentic, pentru alte 
domenii prin simplul fapt că ea este o persoană 
interesată. 

Responsabilitatea este o altă „experienţă 
umană“ pe care aş vrea s-o examinez. Cuvîntul 
„responsabilitate 41 şi-a pierdut şi el sensul originar; 
de obicei, termenul este întrebuinţat ca sinonim 
al datoriei. Datoria este însă un concept care apar¬ 
ţine de domeniul nonlibertăţii, în timp ce respon¬ 
sabilitatea merge mînă-n mină cu libertatea. 

Deosebirea dintre datorie şi responsabilitate 
corespunde distincţiei dintre conştiinţa umanistă 
si conştiinţa autoritară. Conştiinţa autoritară 

9 9 9 9 9 

este, în esenţă, dispoziţia de a urma comandamen¬ 
tele autorităţii căreia i te supui; ea este supunerea 
glorificată. Conştiinţa umanistă înseamnă dispo¬ 
nibilitatea de a asculta vocea propriei sale uma¬ 
nităţi; ea este independentă de ordinele date de 
către alţii 8 . 

Este greu să clasificăm alte două tipuri de expe¬ 
rienţe umane în termeni de sentimente, atitudini 
şi afecte. Astfel de clasificări nici nu sînt foarte 
importante de vreme ce toate aceste categorii sînt 
bazate pe distincţii tradiţionale, a căror vali¬ 
ditate este azi pusă în discuţie. Mă refer la expe¬ 
rienţa identităţii şi la cea a integrităţii. 

în ultimii ani, problema identităţii s-a situat 
pe primul plan al discuţiilor psihologice, stimulate 
în special de excelenta lucrare a lui Erik Erikson. 
Acesta a vorbit despre „criza identităţi? 4 , şf, 
neîndoielnic, a atins una dintre problemele psiho¬ 
logice majore ale societăţii industriale. Dar, după 
părerea mea, el nu a mers nici destul de departe, 

8 Conceptul freudian al supraeului constituie o for¬ 
mulare psihologică a conştiinţei autoritare. Aceasta din 
urmă ordonă să fie urmate poruncile şi interdicţiile tată¬ 
lui, prelungite mai tîrziu de cele ale instanţelor sociale. 

nici destul de profund pentru a ajunge la o înţe¬ 
legere totală a fenomenului identităţii şi a crizei 
identităţii. în societatea industrială oamenii sînt 
transformaţi în obiecte, dar obiectele nu au iden¬ 
titate. Orice automobil „Ford“ de un anumit 
model si dintr-un anumit an nu este oare identic 

9 

cu orice alt „Ford“ de acelaşi model si, în acelaşi 
timp, nu diferă de alte modele şi de alte serii? 
Orice hîrtie de un dolar nu are oare identitatea sa? 
Un dolar nu este oare identic cu un alt dolar în 
măsura în care el are acelaşi desen, aceeaşi va- 
loare, acelaşi curs de schimb, dar, în acelaşi timp, 
nu este şi diferit de oricare alt dolar în măsura 
în care hîrtia este de calitate diferită din pricina 
uzurii cauzate de circulaţia bancnotei? Gînd 
vorbim însă de identitate, vorbim de o calitate 
care nu aparţine lucrurilor, ci este apanajul omu¬ 
lui. 

Aşadar, ce înseamnă identitatea în sens uman? 
Există numeroase abordări ale problemei, dar aş 
vrea să insist în mod deosebit asupra conceptului 
de identitate ca experienţă ce permite unei per¬ 
soane să spună în mod legitim „eu“ — eu, ca pol 
activ care organizează toate activităţile mele, 
prezente sau potenţiale. Această experienţă a 
„eului“ nu există decît într-o stare de activitate 
spontană; ea nu există într-o stare pasivă şi 
semivigilă, în care oamenii sînt suficient de treji 
pentru a-şi vedea de treburile lor, dar insuficient 
de treji pentru a-şi simţi „eul“ ca un pol activ 
în interiorul lor 9 . Acest concept al eului este dife¬ 
rit de conceptul de ego. (Nu întrebuinţez acest 
termen în sens freudian, ci în accepţia populară, 
de exemplu cînd despre o persoană se spune că 
are „un mare ego“). Experienţa „ego“-ului meu 
este experienţa de mine însumi resimţită ca un 
obiect; totul este simţit în termenii posesiei: 
corpul pe care îl am, memoria pe care o posed, 
banii, casa, poziţia socială, puterea, copiii, proble- 

9 în gîndirea orientală, centrul acestui „eu“ era situat, 
între ochi, în punctul unde limbajul mitologic plasa 
„cel de-al treilea ochi“. 

mele pe care le am. Eu mă percep ca pe un obiect 
si rolul meu social este reificat. Mulţi oameni 

P 9 

confundă identitatea ego-ului cu identitatea 
„eului 44 sau a „sinelui 11 . Diferenţa este fundamentală 
şi fără greş. Experienţa ego-ului şi identitatea 
ego-ului sînt bazate pe conceptul de posesie. Eu 
deţin ego-ul meu, aşa cum posed alte obiecte pe 
care le posedă acest ego. Identitatea „eului 44 sau 
a „sinelui 11 se referă la categoriile existenţei, şi 
nu la cele ale posesian Eu sînt „eu 44 numai în 
măsura în care sînt viu, interesat, activ, în legă¬ 
tură cu alţii, în măsura în care am realizat inte¬ 
grarea imaginii pe care o ofer celorlalţi sau mie 
însumi în nucleul personalităţii mele. Criza de 
identitate a epocii noastre este bazată, în esenţă, 
pe alienarea crescîndă şi pe reificarea omului, 
şi ea nu poate fi rezolvată decît în măsura în care 
omul îşi regăseşte viaţa, redevine activ. Nu există 
racursiuri psihologice pentru soluţionarea crizei 
de identitate, singura cale este transformarea 
omului alienat în fiinţă pe deplin vie 10 . 

* Accentul crescînd pus pe ego în raport cu eul, 
pe posesie în raport cu existenţa, îşi găseşte o 
expresie flagrantă în dezvoltarea limbajului nos¬ 
tru. A devenit comună exprimarea „am o in¬ 
somnie 44 în loc de „nu pot să dorm 44 ; sau „am o 
problemă 41 în loc de „mă simt trist, dezolat etc. 44 ; 
sau „am făcut o căsătorie fericită 44 (uneori o 
„căsătorie reuşită 44 ) în loc de a spune „eu şi cu 
soţia mea ne iubim 44 . Toate categoriile existenţei 
sînt transformate în categorii ale posesiei. Ego-ul, 
static şi inamovibil, se leagă cu lumea în virtutea 
posesiei obiectelor, în timp ce şinele este legat de 
lume într-un proces de participare. Omul modern 
arc tot ce doreşte: o maşină, o casă, un loc de mun¬ 
că, o familie, copii, plictiseli, satisfacţii şi, dacă 
toate acestea nu sînt suficiente, are şi un psihana¬ 
list. El nu este nimic. 

10 Spaţiul restrîns din această carte nu ne permite 
să discutăm în detaliu diferenţa dintre conceptul de 
identitate prezentat aici şi cel al lui Erikson. Cu altă 
ocazie sper să public o analiză detaliată privind această 
diferenţă. 

Integritatea este un concept care-1 presupune 
pe cel de identitate. Despre el se poate vorbi 
succint, deoarece integritatea semnifică in special 
voinţa de a nu viola în nici un fel propria sa iden¬ 
titate. Principalele tentaţii de a viola propria sa 
identitate sînt astăzi ocaziile de avansare în so¬ 
cietatea industrială. In măsura în care viaţa în 
interiorul societăţii îl face oricum pe om să se 
simtă ca un obiect, sentimentul identităţii a 
devenit un fenomen rar. Dar problema se com¬ 
plică deoarece, dacă există un fenomen conştient 
de identitate de felul celui descris mai sus, există, 
de asemenea, şi un gen de identitate inconştientă, 
înţeleg prin aceasta că unele persoane care au 
devenit în mod conştient obiecte păstrează 
inconştient sentimentul identităţii lor tocmai 

# y 

pentru că procesul social nu a reuşit să le transfor¬ 
me complet în obiecte. Aceşti oameni, cînd cedează 
ispitei de a-şi viola integritatea, au un sentiment 
de culpabilitate care provoacă un rău a cărui 
cauză le este inconştientă. Pentru psihanalistul 
ortodox este foarte uşor să explice acest sentiment 
de culpabilitate prin dorinţele incestuoase sau 
prin „homosexualitatea inconştientă". In măsura 
în care o persoană nu este complet moartă — în 
sensul psihologic al termenului —, este adevărat 
că ea se simte vinovată că trăieşte fără integri¬ 
tatea sa. 

După ce am vorbit despre identitate şi integri¬ 
tate, ar trebui să menţionăm, fie şi pe scurt, o 
altă atitudine pentru care monseniorul W. Fow 
a ales un termen excelent: vulnerabilitatea. Per¬ 
soana care se simte ca ego şi al cărei simţ al iden¬ 
tităţii este cel al ego-identităţii vrea, în mod 
firesc, să protejeze această stare, adică corpul 
său, memoria sa, proprietatea sa etc., precum şi 
opţiunile sale emoţionale devenite o parte a 
ego-ului său. Ea este constant în defensivă pentru 
a se proteja de orice persoană sau de orice expe¬ 
rienţă care ar putea să deranjeze permanenţa şi 
soliditatea existenţei sale mumificate. Dimpotrivă, 
persoana care trăieşte după criteriile existenţei, 

şi nu după cele ale posesiei, acceptă să fie vulne¬ 
rabilă. Ea nu posedă nimic, dar ea există pentru 
că este vie. Ori de cîte ori însă îşi pierde simţul 
activităţii, ori de cîte ori este distrată, ea riscă 
să nu mai aibă nimic şi să nu mai fie nimeni. 
Ea nu poate face faţă acestui pericol decît prin- 
tr-o agilitate, o veghe şi o vivacitate constante; 
dar ea este, totuşi, vulnerabilă, comparată cu 
omul ego-ului, care este în siguranţă pentru că 
are fără să fie. 

Dacă nu aş fi tratat în detaliu despre ele în 
primul capitol, aş fi vorbit aici de speranţă, de 
credinţă şi de curaj, ca şi de alte „experienţe 
umane“. 

Analiza tuturor formelor de manifestare a 
„experienţelor umane“ este incompletă fără expli- 
citarea fenomenului pe care-1 presupun toate 
aceste experienţe: transcendenţa. 

în dorinţa noastră de conservare fizică ne 
supunem impulsului biologic înscris în noi de la 
naşterea substanţei vii şi transmis de-a lungul 
milioanelor de ani de evoluţie. Dorinţa de a trăi 
„dincolo de conservare 11 este o creaţie a omului 
în istorie: este alternativa pe care el poate s-o 
opună disperării şi eşecului. 

Pentru a încheia această analiză a „experien¬ 
ţelor umane“, se poate spune că libertatea este o 
calitate esenţială a stării total umane. în măsura 
în care transcendem domeniul conservării fizice 
si în măsura în care nu sîntem dominaţi de teamă, 
neputinţă, narcisism, dependenţă etc., noi trans¬ 
cendem constrîngerea. Dragostea, tandreţea, ra¬ 
ţiunea, interesul, integritatea şi identitatea sînt 
toate vlăstare ale libertăţii. Permiţînd dezvoltarea 
a ceea ce este specific uman, libertatea politică 
reprezintă condiţia libertăţii umane; dar, într-o 
societate alienată care contribuie la dezumani¬ 
zarea omului, libertatea politică devine o nonli- 
bertate. 

6 

Valorile şi normele 


Pînă acum nu am abordat unul dintre elementele 
fundamentale ale situaţiei umane, adică nevoia 
omului de a avea valori pentru a-şi orienta actele 
si sentimentele. Bineînţeles, în mod obişnuit 
există o antinomie între ceea ce oamenii consideră 
a fi valorile lor şi valorile efective care îi conduc 
fără ca ei să fie conştienţi de acest lucru. In socie¬ 
tatea industrială, valorile oficiale, conştiente sînt 
cele ale tradiţiei religioase şi umane: spiritul 
individual, dragostea, compasiunea, speranţa etc. 
Dar aceste valori au devenit ideologii pentru 
majoritatea oamenilor şi ele nu mai intervin în 
motivarea conduitei umane. Valorile inconştiente 

9 

care motivează direct conduita umană sînt cele 
produse de sistemul social al societăţii industriale 
birocratice, adică valorile proprietăţii, consumu¬ 
lui, situaţiei sociale, distracţiilor palpitante, amu¬ 
zamentului. Această antinomie între valorile con¬ 
ştiente, dar nonefective, şi valorile inconştiente, 
dar efective, provoacă tulburări ale personalităţii. 
Omul e încercat de un sentiment de vinovăţie cînd 

9 

trebuie să acţioneze diferit de felul în care a fost 

j 

învătat si cînd trebuie să nu fie fidel fată de el 

9 9 9 

însuşi, ceea ce îl face să-şi piardă încrederea în el 
si în alţii. Tînăra generaţie a recunoscut această 

antinomie şi a luat poziţie, fără compromis, împo¬ 
triva ei. 

Valorile, date sau primite, nu sînt categorii 
nestructurate; ele formează o ierarhie în care 
anumite valori supreme le determină pe altele, 
ca nişte corolare necesare realizării primelor. 
Dezvoltarea experienţelor specific umane, despre 
care tocmai am vorbit, constituie sistemul de 
valori în cadrul tradiţiei psihospirituale a Occi¬ 
dentului, Indiei şi Chinei din ultimii 4000 de ani. 
Atîta timp cît aceste valori se bazau pe revelaţie, 
ele legau pe cei care credeau în ele de sursa reve¬ 
laţiei şi, în Occident, de Dumnezeu. (Valorile 
budismului şi taoismului nu erau bazate pe reve~ 

laţia făcută de o fiinţă superioară.) în budism, 
validitatea valorilor decurge din condiţia de sufe¬ 
rinţă umană fundamentală, din recunoaşterea 
sursei sale — lăcomia — şi din recunoaşterea căi¬ 
lor de a depăşi lăcomia, adică „cele opt căi nobile“. 
Din această cauză, ierarhia budistă a valorilor 
este deschisă oricărei persoane, ea neavînd ca 
premisă decît gîndirea raţională şi experienţa 
umană autentică. Pentru oamenii din Occident 
se pune întrebarea dacă ierarhia valorilor prezen¬ 
tată de religia occidentală poate să aibă alt funda¬ 
ment decît cel al revelaţiei prin Dumnezeu. 

în rezumat, găsim la cei care refuză autoritatea 
lui Dumnezeu ca fundament al valorilor urmă¬ 
toarele scheme: 

1. Un relativism complet din care decurge că 
toate valorile sînt o problemă de gust personal 
şi nu pot să aibă alt fundament decît acest gust. 
Filosofia lui Sartre nu diferă fundamental de 
acest gen de relativism în măsura în care proiec¬ 
tul uman liber ales îl poate constitui orice şi el 
poate să aibă valoare supremă, cu condiţia să 
fie autentic. 

2. Valorile socialmente imanente reprezintă un 
alt concept de valoare. Apărătorii acestei poziţii 
avansează ideea că perpetuarea fiecărei societăţi, 
cu structurile şi contradicţiile sale proprii, trebuie 
să fie scopul suprem al tuturor membrilor săi şi 
că normele care permit perpetuarea acestei socie¬ 
tăţi sînt cele mai înalte valori pentru individ. în 
această optică, normele morale sînt identice cu 
normele sociale, normele sociale servind la per¬ 
petuarea întregii societăţi cu nedreptăţile şi con¬ 
tradicţiile ei. Este evident că elita care guvernează 
o societate întrebuinţează toate mijloacele aflate 
la dispoziţia ei pentru a crea impresia că normele 
sociale pe care se bazează puterea ei sînt sacre şi 
universale, prezentîndu-le ca o revelaţie a lui 
Dumnezeu sau ca fiind inerente naturii umane. 

3. Valorile biologic imanente constituie un alt 
punct de vedere asupra naturii valorilor. Unii 
reprezentanţi ai acestui curent de gîndire argu¬ 
mentează că experienţe precum dragostea, loiali- 

talea, solidaritatea de grup îşi au originea în 
sentimente corespunzătoare la animal: se consi¬ 
deră că dragostea umană şi tandreţea îşi au 
originile în atitudinea femelelor faţă de puii lor; 
solidaritatea şi-ar avea rădăcinile în coeziunea de 
grup care se întîlneşte la numeroase specii ani¬ 
male. în favoarea acestui punct de vedere pot fi 
spuse multe lucruri, dar el nu elucidează, cu toate 
acestea, diferenţa dintre tandreţea umană, soli¬ 
daritatea umană, celelalte „experienţe umane 44 şi 
experienţele observate la animal. Analogiile dintre 
om şi animal, prezentate de autori ca, bunăoară, 
Konrad Lorenz, sînt departe de a fi convingă¬ 
toare. Sistemele de valori biologic imanente duc 
la rezultate care sînt chiar contrariul sistemului 
orientat uman despre care am vorbit aici. într-o 
binecunoscută variantă a darvinismului social, 
egotismul, spiritul de competiţie şi agresivitatea 
sînt considerate ca cele mai înalte valori, deoa¬ 
rece sînt presupuse a fi principiile esenţiale de 
care depind conservarea şi evoluţia speciei. 

Sistemul de valori corespunzător punctului de 
vedere prezentat în această carte este fundamen¬ 
tat pe conceptul pe care Albert Schweitzer l-a 
numit „respectul vieţii 44 . Tot ceea ce contribuie 
la cea mai mare dezvoltare a capacităţilor speci¬ 
fice ale omului, tot ceea ce favorizează viaţa este 
considerat ca valoros. Tot ceea ce înăbuşă viaţa 
şi paralizează activitatea este considerat ca nega¬ 
tiv sau rău. Toate normele marilor religii uma¬ 
niste, precum budismul, iudaismul, creştinismul, 
islamismul, sau cele ale marilor filosofi umanişti, 
de la presocratici pînă la gînditorii contemporani, 
sînt elaborări specifice ale acestui principiu gene¬ 
ral al valorilor. Depăşirea cupidităţii, iubirea 
aproapelui, cunoaşterea adevărului (ceea ce în¬ 
seamnă altceva decît cunoaşterea necritică a 
faptelor) sînt scopuri comune tuturor sistemelor 
religioase şi tuturor filosofiilor umaniste ale Occi¬ 
dentului şi Orientului. Omul nu a putut să des¬ 
copere aceste valori decît prin atingerea unui 
anumit stadiu în dezvoltarea economică şi socială, 
care îi lasă suficient timp şi energie pentru a 

depăşi scopurile simplei conservări fizice. Din 
momentul în care acest stadiu a fost atins, aceste 
valori au fost recunoscute şi, pînă ia un anumit 
punct, practicate în cadrul societăţilor celor mai 
disparate — de la gînditorii triburilor ebraice la 
filosofii cetăţilor-state greceşti şi ai Imperiului 
roman, la teologii din societatea feudală a evului 
mediu, la gînditorii Renaşterii, la filosofii din epoca 
Luminilor, pînă la gînditori ca Goethe şi Marx 
în societatea industrială şi, în zilele noastre, la 
Einstein şi Schweitzer. Nu încape îndoială că 
practicarea acestor valori în faza actuală a socie¬ 
tăţii industriale devine din-ee in ce mai dificilă 
tocmai pentru că omul reificat acordă puţin 
spaţiu experienţei de viaţă şi, în locul acestei 
experienţe, urmează principiile care au fost pro¬ 
gramate pentru el de maşină. 

"Orice speranţă reală a unei victorii asupra 
societăţii dezumanizate şi asupra megamaşinii, 
orice speranţă de a construi o societate indus¬ 
trială umanistă depinde de resurecţia valorilor 
tradiţionale si de naşterea unei societăţi în care 

dragostea şi integritatea să fie posibile. 

Dacă se admite că valorile (pe care eu le numesc 
umaniste) merită respect şi consideraţie pentru 
că ele se bucură efectiv de unanimitate în formele 
cele mai înalte de civilizaţie, trebuie să ne între- 
băm dacă există un mijloc ştiinţific de a face 
aceste valori obligatorii sau, cel puţin, sugestive 
în cel mai înalt grad, ca norme care să motiveze 
vieţile noastre şi să constituie principiile direc¬ 
toare ale tuturor demersurilor si activităţilor 

sociale plănuite. 

Pe baza celor spuse mai înainte, susţin ideea că 
validitatea normelor se întemeiază pe condiţiile 
existenţei umane. Personalitatea umană consti¬ 
tuie un sistem care posedă o exigenţă minimală: 
aceea de a evita nebunia. Dar dacă această 
exigenţă este satisfăcută, omul poate să aleagă: 
el îşi poate consacra viaţa economisirii sau pro¬ 
ducerii, iubirii sau urii, existenţei sau posesiei ele. 
Oricare ar fi alegerile sale, omul construieşte o 
structură (caracterul său) în care sînt dominante 

anumite orientări; altele decurg din acestea cu 
necesitate. Legile existenţei umane nu conduc 
nicidecum la postulatul unui singur joc de valori 
posibil. Ele conduc la alternative şi noi trebuie 
să decidem cu privire la superioritatea unor 
alternative in raport cu altele. 

Dar a vorbi de „norme superioare 14 nu Înseamnă 
oare a face prezumţii asupra rezultatului ? Cine 
decide cu privire la ceea ce este superior? Răs¬ 
punsul la această întrebare va fi facilitat dacă 
luăm mai întii cîteva alternative concrete: dacă 
omul este privat de libertatea sa, el va deveni 
resemnat şi vlăguit sau agresiv şi furios. Dacă se 
plictiseşte, va deveni indiferent faţă de viaţă sau 
pasiv. Dacă este redus la a fi echivalentul unei 
cartele de calculator, îşi va pierde originalitatea, 
creativitatea şi orice interes. Dacă exagerez unii 
factori, minimalizez, într-o manieră corespunză¬ 
toare, alţii. 

Ne putem întreba atunci care sînt, printre 
aceste posibilităţi, cele ce par preferabile: struc¬ 
tura vie, plină de bucurie, interesată, activă, 
paşnică, sau structura inertă, tristă, neinteresată, 
pasivă şi agresivă? 

Important e să recunoaştem că avem de-a face 
cu structuri şi că nu putem selecţiona elementele 
preferate ale unei structuri pentru a le combina 
cu elementele preferate ale altei structuri. Fac¬ 
torul de structurare din viaţa individuală şi 
socială limitează alegerea noastră: sîntem puşi să 
alegem între structuri, şi nu între trăsături spe¬ 
cifice, fie ele izolate sau combinate. Ceea ce mulţi 
oameni ar dori este să reuşească în societate, să 
fie iubiţi de toată lumea şi, în acelaşi timp, să fie 
tandri, iubitori şi integraţi. Pe plan social, oame¬ 
nilor le-ar plăcea să aibă o societate care să 
dezvolte la maximum producţia materială şi con¬ 
sumul, ca şi puterea politică şi militară, dar, în 
acelaşi timp, o societate care să promoveze pacea, 
cultura şi valorile spirituale. Asemenea idei sînt 
nerealiste, iar trăsăturile umane „bune“ servesc 
in acest amestec la înfrumuseţarea sau la camu¬ 
flarea trăsăturilor „rele“. Dac* se recunoaşte că 

alegerea trebuie să se 1‘acă între structuri diferi le 
şi dacă au fost sesizate cu claritate structurile 
care constituie „posibilităţi reale 44 , dificultatea 
alegerii va fi în mare parte redusă, iar ezitarea 
in ce priveşte ierarhia de valori preferată va fi 
minimă. Persoane cu structură caracterială dife¬ 
rită vor fi favorabile fiecare unui sistem de 
valori care corespunde caracterului lor. Astfel, 
persoana biofilă, care iubeşte viaţa, va alege valori 
biofile, iar persoana necrofilă va opta pentru 
valori necrofile. Cei care se găsesc între ele vor 
încerca să evite o alegere clară şi, în cele din 
urmă, vor face o alegere corespunzătoare forţelor 
dominante ale structurii lor caracteriale. 

Dacă s-ar putea demonstra, pe baze obiective, 
că o structură de valori este superioară tuturor 
celorlalte, s-ar ajunge la un rezultat minor. Pen¬ 
tru cei care nu sînt de acord cu această structură 
„superioară 41 de valori, deoarece ea se opune exi¬ 
genţelor înrădăcinate în structura lor caracte¬ 
rială, o dovadă obiectivă nu ar avea nimic con- 
strîngător. 

Vreau totuşi să presupun, în principal pe te¬ 
meiuri teoretice, că se poate ajunge la norme 
obiective dacă se ia ca punct de plecare postula¬ 
tul că este de dorit ca un sistem viu să se dezvolte 
şi să producă maximum de vitalitate şi de armonie 
intrinsecă, adică, la nivel subiectiv, de bunăstare. 
O examinare a sistemului „Om“ poate arăta că 
normele biofile contribuie la creşterea şi la forţa 
sistemului, în timp ce normele necrofile duc la 
nefuncţionare şi la patologie. Validitatea nor¬ 
melor ar decurge astfel din rolul pe care îl au 
ele în realizarea optimului de creştere şi de bună¬ 
stare şi în reducerea la minimum a insatisfacţiei. 

In realitate, majoritatea oamenilor oscilează 
între sisteme de valori si deci nu se dezvoltă 

niciodată complet într-o direcţie sau alta. Ei nu 
posedă nici virtuţi mari, dar nici mari defecte. 
Ei sînt asemenea unei monede căreia i s-a tocit 
desenul, cum frumos spune Ibsen în Peer Gynt: 
omul nu are nici „eu 44 , nici identitate, dar îi este 
teamă să afle acest lucru. 

Capitolul al V-lea 

ETAPELE UMANIZĂRII SOCIETĂŢII 
TEHNOLOGICE 

1 

Premise generale 

Cînd se examinează posibilitatea umanizării 
societăţii industriale aşa cum s-a dezvoltat ea 
în cursul celei de-a doua revoluţii industriale, 
trebuie să începem prin a lua în considerare 
instituţiile si metodele care, din motive atît 
psihologice, cît şi economice, nu pot fi abandonate 
fără a risca dezagregarea totală a societăţii. 
Aceste elemente sînt: 1) întreprinderea centrali¬ 
zată la scară mare, care s-a dezvoltat în cursul 
ultimelor decenii în stat, în lumea de afaceri, în 
universitate, în spitale etc. Acest proces de 
centralizare continuă, şi în curînd aproape toate 
activităţile utile vor fi asigurate de către mari 
sisteme; 2) planificarea la scară extinsă, în interio¬ 
rul fiecărui sistem, rezultînd din centralizare; 
3) „cibernetizarea“, adică cibernetica şi automa¬ 
tizarea, ca principii esenţiale de control teoretic 
şi practic, ordinatorul fiind elementul cel mai 
important al automatizării. 

Nu trebuie să ne oprim la aceste trei elemente. 
Există un alt element care apare în toate siste¬ 
mele sociale, si anume sistemul Om. Asa cum 
am arătat mai înainte, aceasta înseamnă că na¬ 
tura umană nu este maleabilă, că ea permite 
numai un număr restrîns de structurări posibile 
şi ne pune în prezenţa anumitor alternative verifi¬ 
cabile. în societatea tehnologică, alternativa esen¬ 
ţială este următoarea: dacă omul se plictiseşte, 
este pasiv, nu are sentimente şi nu are decît o 
capacitate cerebrală unilaterală, el dezvoltă simp- 
tome de angoasă, de depresiune, de depersonali¬ 
zare, de indiferentă fată de viată si de violentă. 
De fapt, aşa cum a scris Robert H. Davis într-un 
studiu clarvăzător, „implicaţiile îndepărtate ale 
unei lumi cibernetizate sint neliniştitoare pentru 

sănătatea mentală 4411 . Trebuie să subliniem acest 
aspect, deoarece majoritatea planificatorilor tra¬ 
tează factorul uman ca şi cum el ar putea să se 
adapteze, fără perturbaţii, la toate situaţiile. 

Posibilităţile actuale sînt puţin numeroase şi 
uşor de verificat. Prima constă în a continua în 
direcţia în care am mers pînă acum. Aceasta ar 
conduce la războiul termonuclear, la dezastrul 
ecologic, la o gravă patologie. A doua posibilitate 
este de a încerca să schimbăm această orientare 
printr-o mişcare violentă. Aceasta ar ameninţa 
cu prăbuşirea ansamblului sistemului şi ar duce 
la o formă sau alta de dictatură militară sau la 
fascism. A treia posibilitate este umanizarea sis¬ 
temului, in scopul creşterii şi bunăstării omului, 
ceea ce presupune schimbări revoluţionare efec¬ 
tuate treptat şi rezultînd din dorinţele unei mari 
părţi a populaţiei, motivate prin realism, raţiune 
şi dragoste de viaţă. Poate fi făcut acest lucru, 
şi pe ce cale? — aceasta este întrebarea. 

Aproape că nu mai este nevoie să precizez că 
nu am intenţia să prezint „un plan 44 care să 
arate cum urmează să fie realizat acest scop. 
Dealtfel, nici nu ar fi posibil într-o carte mică; 
ar fi necesare pentru aceasta numeroase studii 
care ar putea fi făcute numai prin colaborarea 
unor oameni interesaţi şi competenţi. Aş dori să 
discut numai despre etapele care îmi par cele mai 
importante: 1) planificarea care cuprinde siste¬ 
mul Om, bazată pe norme extrase din examinarea 
funcţionării optimale a fiinţei umane; 2) activi¬ 
zarea individului prin metode de activitate şi de 
responsabilitate directe şi prin transformarea me¬ 
todelor actuale ale birocraţiei alienate în metode 
de gestiune* umană; 3) schimbarea tipului de 
consum, pentru ca acesta să servească la 

11 The Advance of Cybernation: 1965 — 1985 , în The 
Guaranteed Income , editat de Robert Theobald, Dou- 
bleday Anchor Books, New York, 1967. 

* In engleză: management. — Nota trad. 

activizare şi la descurajarea „pasivizării“ 12 ; 4) apa¬ 
riţia a noi forme de orientare şi de devoţiune 
psihospirituale. 


2 

Planificarea umanistă 

Continuind analiza planificării începută în capi¬ 
tolul al III-lea, aş vrea să reafirm că orice plani¬ 
ficare stă sub semnul unor judecăţi de valoare 
şi al unor norme de care autorii ei sînt conştienţi 
sau nu. Acest lucru este la fel de adevărat pentru 
orice planificare făcută prin ordinator. Selectarea 
faptelor care alimentează ordinatorul, precum şi 
programarea implică judecăţi de valoare. Faptele 
şi programarea destinate obţinerii unui maximum 
de randament economic diferă de cele necesare 
pentru obţinerea unui maximum de bunăstare 
umană, exprimată în termeni de plăcere, de 
interes în muncă etc. 

Aici se pun mai multe întrebări grave: nu 
trebuie oare să acceptăm valorile tradiţionale 
validate prin consens sau admise din motive sau 
înclinaţii personale, cu scopul de a obţine o 
cunoaştere a valorilor umane? în capitolul al 
IV-lea am considerat că bunăstarea, ca şi neferi¬ 
cirea omului pot fi analizate într-o manieră empi¬ 
rică şi obiectivă. Condiţiile bunăstării pot fi 
verificate ca şi cele ale dereglărilor fizice şi men¬ 
tale. Un studiu al sistemului Om poate să conducă 
la acceptarea de valori obiectiv valabile, bazate 
pe faptul că ele permit funcţionarea optimală a 
sistemului sau, cel puţin, dacă avem în vedere 
alternath^ele posibile, la acceptarea de norme 
umaniste considerate ca fiind preferabile contra¬ 
riului lor de către majoritatea oamenilor. 

12 Creez acest cuvînt paralel cu „activizare”. Deşi nu 
se găseşte în dicţionar, el nu este mai puţin util, deoarece 
există împrejurări care-1 fac pe om mai activ şi altele 
•are-1 fac mai pasiv. 

In orice mod ar fi fundamentate normele uma¬ 
niste, obiectivul principal al unei societăţi uma¬ 
nizate poate fi definit astfel: schimbarea vieţii 
noastre economice, sociale şi culturale pentru a 
stimula şi favoriza creşterea şi vivacitatea omu¬ 
lui, şi nu pentru a le frîna, pentru a activiza indi¬ 
vidul, şi nu pentru a-1 face pasiv şi supus, pentru 
ca posibilităţile noastre tehnologice să servească 
dezvoltării omului. 

Pentru această trebuie să redobîndim controlul 
asupra sistemului economic şi social; voinţa uma¬ 
nă condusă de raţiune şi de căutarea unei viva¬ 
cităţi optimale trebuie să stea la baza deciziilor. 
^JDate fiind aceste obiective generale, în ce 
constă planificarea umanistă? Maşinile şi ordina¬ 
toarele trebuie să devină un organ funcţional al 
sistemului social orientat spre viaţă, şi nu un 
cancer care începe să roadă sistemul şi care, în 
cele din urmă , riscă să-l ucidă. Maşinile şi ordina¬ 
toarele trebuie să devină mijloace în slujba unor 
scopuri determinate prin raţiune şi prin voinţa 
umană. Valorile care determină selecţia faptelor 
şi influenţează programarea ordinatorului trebuie 
să se sprijine pe o cunoaştere a naturii umane, a 
diverselor ei manifestări, a formelor ei optimale 
de dezvoltare şi a nevoilor reale care conduc la 
această dezvoltare; într-adevăr, omul, şi nu teh¬ 
nica, trebuie să devină sursa ultimă a valorilor, 
dezvoltarea umană optimală, şi nu producţia 
'piaxima.lă, trebuie să devină criteriul oricărei 

planificări 13 . în sfîrşit, dezvoltarea umană, şi nu 

\ ~ ~ - -» 

-- 

13 Hasan Ozbckhan a formulat foarte succint această 
problemă: „Iată unde am eşuat noi: in a atribui un sens 
operaţional elementelor aşa-zise dezirabile care ne moti¬ 
vează, în a pune în discuţie valoarea lor intrinsecă, în a 
evalua consecinţele pe termen lung ale aspiraţiilor şi 
acţiunilor noastre, în a ne întreba dacă rezultatul pe 
care părem să-l aşteptăm corespunde, de fapt, cu acea 
calitate a vieţii pentru care luptăm — şi dacă acţiunile 
noastre curente ne vor conduce la ea. Cu alte cuvinte, 
această concepţie despre planificare corespunde unui 
faliment profund al planificării 44 . Sînt, de asemenea, recu¬ 
noscător Iui II. Ozbekhan pentru sugestiile făcute in 
comunicări personale ulterioare şi lui Lartin K. Starr şi 
Raymond G. Brown pentru sugestiile pe care mi le-au dat. 

,,p J|ogres ul|i_uidijstrigi, irebuie să devină prin- 
cipîTTT“suprem ai organizării sociale. 

Ucaltminieri, planiTîcarea economică Irebuie să 
fie extinsă la ansamblul sistemului economic, iar 
sistemul Om trebuie să fie integral în ansamblul 
sistemului social. Omul, ca planificator, trebuie 
să fie conştient de rolul omului ca element al 
întregului sistem. Fiind singurul reprezentant al 
unei vieţi conştiente de ea însăsi, omul trebuie, 
atunci cînd elaborează şi analizează un sistem, 
săjacă din el însuşi obiectul sistemului studiat. 
^Aceasta înseamnă că cunoaşterea omului, a naturii 
sale şi a posibilităţilor reale ale manifestărilor sale 
trebuie să devină una din datele de bază ale oricărei 
planificări . 

CeeaTce a fost spus pînă în prezent despre plani¬ 
ficare era fundamentat pe supoziţia teoretică că 
planificatorii sînt determinaţi în esenţă de dorinţa 
lor de a realiza o bunăstare optimală a societăţii 
şi a indivizilor care o compun. Dar, din nefericire, 
în practică, o asemenea supoziţie nu se verifică. 
(Bineînţeles, nu vorbesc de ideile pe care planifi¬ 
catorii le au despre propriile lor motivaţii. Ga şi 
majoritatea oamenilor, ei cred că motivele lor 
sînt raţionale şi morale. Majoritatea oamenilor au 
nevoie de asemenea raţionalizări (ideologii) pentru 
a acţiona, în parte pentru a se sprijini pe un 
sentiment de corectitudine morală, în parte pen¬ 
tru a ascunde celorlalţi motivaţiile lor reale.) La 
nivelul planificării guvernamentale, interesele per¬ 
sonale ale politicienilor se interferează cu integri¬ 
tatea lor şi deci cu capacitatea lor de planificare 
umanistă. Acest pericol nu poate fi diminuat 
decît printr-o participare mai activă a cetăţeanu¬ 
lui la procesul de decizie şi prin căutarea de căi 
şi de metode care să permită controlul planificării 
statale de către cei pentru care este făcută ea 14 . 

Planificarea statală ar trebui oare şi mai mult 
redusă, urmînd, ca orice planificare, inclusiv cea 
a sectorului public, să fie lăsată în seama marilor 

14 Mă voi ocupa de acest subiect mai departe în acest 
capitol. 

întreprinderi ? Argumentele în favoarea acestei 
idei sînt că marile întreprinderi nu se încurcă în 
proceduri demodate şi că nu depind de presiuni 
politice fluctuante; ele sînt, dealtminteri, mai 
avansate decît sectorul public în analiza siste¬ 
mului şi în aplicarea imediată a cercetării în 
tehnică; ele sînt conduse de către oameni care au 
mai multă obiectivitate, deoarece nu trebuie să 
se bată periodic pentru a avea dreptul să-şi con¬ 
tinue munca. In sfîrşit, şi acest lucru este foarte 
important, gestiunea şi analiza sistemului, care 
sînt actualmente genuri de activitate de vîrf, 
atrag, evident, spirite foarte inteligente şi care 
cunosc perfect problemele bunăstării umane. 
Aceste argumente şi multe altele se vor foarte 
convingătoare, dar ele nu conving din două cauze 
esenţiale: pe de o parte, întreprinderea nu func¬ 
ţionează decît pentru profitul ei, iar gustul său 
pentru profit, deşi foarte modificat in raport cu 
cel al antreprenorului din secolul al XlX-lea, 
impietează adesea asupra intereselor primare ale 
colectivităţii; pe de altă parte, întreprinderea 
privată nu este supusă nici măcar controlului 
restrîns la care este supus guvernul într-un sistem 
democratic. (Dacă la aceasta s-ar obiecta că 
întreprinderea este controlată de piaţă, adică, 
indirect, de consumator, s-ar ignora faptul că 
gusturile şi dorinţele consumatorilor sînt amplu 
manipulate de întreprindere.) Tocmai pentru că 
conducătorii cu spirit foarte convenţional sînt 
mai lipsiţi de imaginaţie şi de viziunea unei 
vieţi complet umane decît de bunăvoinţă, ei sînt 
mai periculoşi din punctul de vedere al unei 
planificări umaniste. De fapt, onestitatea per¬ 
sonală îi face mai accesibili la îndoielile privind 
metodele planificării lor. Din aceste motive nu 
împărtăşesc optimismul exprimat de John Ken- 
neth Galbraith şi de alţii ca el. Planificarea 
întreprinderii trebuie să fie supusă controlului 
guvernului, muncitorilor, funcţionarilor şi consu¬ 
matorilor; cu alte cuvinte, cei pentru care indus¬ 
tria planifică trebuie să poată să se exprime şi 
să voteze deciziile industriei. 

3 

Activizarea şi eliberarea energiilor 


/\ 

/ Din ceea ce am văzut mai sus decurge că un 
/Imperativ fundamental pentru bunăstarea omului 
este activitatea, în sensul exercitării productive a 
tuturor facultăţilor sale; una din trăsăturile cele 
mai patogene ale societăţii noastre este tendinţa 
de a-1 face pe om pasiv, pentru că el nu are posibi¬ 
litatea să participe activ la treburile societăţii, la 
cele ale întreprinderii în care lucrează şi, de fapt, 
deşi într-o manieră mai puţin evidentă, nici la 
ale sale proprii. 



Metoda „birocraţiei umaniste 14 

în opoziţie cu metoda „birocraţiei alienate 44 

în acest domeniu, oamenii sînt confruntaţi 
cu o dihotomie ireală şi înşelătoare. Ei cred că 
trebuie să aleagă între un sistem anarhic, care 
nu cuprinde nici organizare, nici control, şi un 
gen de birocraţie tipică societăţilor industriala 
occîclentăler “Dar această alternativă nu este 
singura: există şi alte posibilităţi. Voi pune 
faţă-n faţă, în cele ce urmează, metoda „birocra¬ 
ţiei umaniste 44 , sau a gestiunii umane, şi metoda 
„birocraţiei alienate 4415 . 

/ Metoda „birocraţiei alienate 44 prezintă diferite 
caracteristici. Ea este, în primul rînd, un sistem 
cu sens unic: ordinele, sugestiile, planificarea 
emană de sus şi sînt orientate spre baza piramidei. 
Nu există loc pentru iniţiativa individuală. Per¬ 
soanele sînt „cazuri 44 , fie că este vorba de cazuri 
de asistenţă, de cazuri medicale sau chiar, oricare 
ar fi sistemul de referinţă, de cazuri care pot fi 
înscrise toate pe o cartelă perforată, fără menţio- 


15 în paginile următoare voi întrebuinţa termenul de 
„gestiune umană“ în loc de „birocraţie umanistă“, deoa¬ 
rece cuvîntul „birocraţie** în sine este adesea sinonim cu 
un sistem alienat. 

narea insa a elementelor individuale în care rezidă 
întreaga diferenţă dintre o „persoană" şi un „caz“. 

Metoda noastră birocratică esle o metodă ires¬ 
ponsabilă în măsura în care ea nu „răspunde" la 
nevoile, la imperativele şi la perspectivele indivi¬ 
duale. Această iresponsabilitate ţine, în esenţă, 
de persoana devenită un „obiect" al birocraţiei 
şi considerată ca un caz. Intr-adevăr, nu poţi fi 
responsabil de un caz , în timp ce poţi fi respon¬ 
sabil de o persoană. Această iresponsabilitate a 
birocratului prezintă şi un alt aspect care caracte¬ 
rizează de mult birocraţia. Simţindu-se_parte a 
rnaşinii birocratice, birocratuT^oreşte'mai presus 
de orice să nu aibă responsabilităţi, adică să nu 
ia decizii criticabile. EL preferă să evite saşiii 
d ecizii care _nu_şînt formulate cu clari tate de 
către codul său şi, în'caz de îndoială, trimite 
persoană care i se adresează lui la un alt birocrat, 
care, la rîndul lui, face acelaşi lucru. Oricine a 
avut de-a face cu o organizare birocratică ştie că 
riscă să fie trimis de la un birocrat la altul şi 
uneori, după multe eforturi, să iasă pe uşa pe 
care a intrat fără să fi fost vreodată ascultat 
altfel decît în maniera proprie birocraţilor — cînd 
amabilă, cînd nerăbdătoare —, dar aproape întot¬ 
deauna caracterizată printr-un ciudat amestec 
de neajutorare, de iresponsabilitate şi de superio¬ 
ritate a birocratului faţă de „solicitant". Meto¬ 
dele noastre birocratice dau individului senti¬ 
mentul că nimic nu poate fi pus în mişcare, nici 
organizat fără ajutorul maşinii birocratice. Rezul¬ 
tatul este că ea paralizează iniţiativa şi creează 
un sentiment profund de neputinţă. 


în ce constă gestiunea umană a întreprinderii 

* şi care sînt metodele ei ? 

Principiul esenţial al unei astfel de gestiuni 
este următorul: în ciuda importanţei întreprin¬ 
derii, a ciberneticii şi a planificării, individul 
trebuie să fie în măsură să se afirme în faţa şefilor 
săi, a situaţiilor si a maşinilor si să înceteze să 

* 9 9 9 9 

fie o rotiţă neputincioasă, fără participare activă 
în sistemul social. Numai afirmîndu-se, el îşi 
poate elibera energiile si îşi poate restabili echili¬ 
brul mental. 

Acest principiu poate fi enunţat în felul urmă¬ 
tor: în birocraţia alienată, puterea are un sens 
unic, în timp ce în gestiunea umană, ea are un 
sens dublu; „subiectele" 16 supuse unei decizii 
luate de sus reacţionează după interesele lor şi 
după voinţa lor proprie; reacţiile lor nu numai 
că ajung la cei care iau deciziile, dar îi şi obligă 
să reacţioneze. „Subiectele" cărora li se aplică 
decizia au astfel dreptul să se opună celor care o 
iau. Această contestare presupune, înainte de 
toate, ca, dacă un număr suficient de „subiecte" 
cere ca birocraţia (la orice nivel s-ar situa aceasta) 
să explice şi să justifice procedeele sale, res¬ 
ponsabilii deciziilor să răspundă la această cerere. 

Aceste prime sugestii au putut să genereze 
multiple obiecţii în spiritul lectorului, şi prefer 
să le discutăm de îndată pentru a nu-i distrage 
atenţia de la ceea ce va urma. Să vorbim mai 
întii de gesliunea întreprinderilor. Prima obiecţie 
este, fără îndoială, că participarea activă a „su¬ 
biecţilor" este incompatibilă cu o gestiune şi o 
planificare centralizată eficiente. Această obiec¬ 
ţie ar fi plauzibilă: a) dacă nu ar exista nici un 
motiv de a crede că metodele actuale ale biro¬ 
craţiei alienate sînt patogene; b) dacă nu s-ar 
face apel decît la metode verificate şi încercate, 
care exclud orice soluţie nouă şi imaginativă; 
c) dacă s-ar cere ca principiul de eficienţă maxi¬ 
mală să rămînă principiul director chiar în cazul 
în care s-ar putea găsi noi metode. Urmînd pro¬ 
punerile din această carte şi admiţînd gravul pe¬ 
ricol pe care metodele birocratice îl introduc în 
ansamblul societăţii noastre, această obiecţie 
nu mai este atît de hotărîtoare pe cît ar vrea s-o 
creadă cei care sînt satisfăcuţi de funcţionarea 

3 3 

sistemului american actual. 


16 în cele ce urmează voi denumi „subiecte' 4 pe cei 
care sînt supuşi controlului birocraţiei. 

O examinare concretă şi detaliată a proble¬ 
melor devine posibilă tocmai dacă se recunosc 
dificultăţile, fără a se decreta de îndată că, ele 
nu pot fi depăşite. Se va trage atunci concluzia 
că dihotomia dintre o centralizare absolută şi o 
descentralizare totală constituie o polarizare 
inutilă şi că trebuie să ne preocupe de fapt o 
centralizare optimală şi o participare optimală 
a membrilor. 

Centralizarea optimală este gradul de centra¬ 
lizare care ar permite, la scară mare, o organizare 
şi o planificare eficiente; participarea optimală 
este participarea care nu ar face imposibilă cen¬ 
tralizarea şi, totuşi, ar acorda maximum de res¬ 
ponsabilitate participanţilor. Evident, această 
formulare este prea generală pentru a permite o 
acţiune imediată. Cind un inginer este confruntat 
cu o problemă atît de importantă ca aplicarea 
ştiinţei în tehnică, el nu se descurajează, ci re¬ 
cunoaşte necesitatea unei cercetări pentru a o 
rezolva. In schimb, cînd este vorba de probleme 
umane, dificultăţile tind să descurajeze majori¬ 
tatea oamenilor. 

Nelimitate în a rezolva problemele tehnice, 
imaginaţia noastră şi spiritul nostru de iniţia¬ 
tivă sînt deosebit de restrînse cînd este vorba 
să rezolve probleme umane. Fără îndoială, s-ar 
putea invoca faptul că noi nu posedăm aceeaşi 
cunoaştere a omului ca a naturii şi a tehnicii, 
dar acest răspuns nu este convingător. De ce 
în acest domeniu nu posedăm cunoaşterea nece¬ 
sară? Sau, mai precis, de ce nu întrebuinţăm 
noi cunoaşterea de care dispunem? Nimic nu se 
poate demonstra fără un studiu aprofundat, 
dar sînt convins că este mai puţin dificil să con- 
ciliem centralizarea şi descentralizarea optimale 
decît a fost să găsim soluţii tehnice pentru călă¬ 
toriile spaţiale. Dacă această cercetare nu a 
fost întreprinsă, motivul e că la ora actuală nu se 
dă prioritate descoperirii de soluţii mai accep¬ 
tabile din punct de vedere uman pentru organi¬ 
zarea noastră socială. Să precizăm totuşi că în 
cursul ultimelor decenii a existat un mare număr 


358 



do experienţe şi de discuţii asupra acestei pro¬ 
bleme, în special în domeniul psihologiei indus¬ 
triale şi în cel al gestiunii ştiinţifice a întreprin¬ 
derii. 

/ O altă obiecţie, legată adesea de precedenta, 
este că participarea activă nu este necesară atîta 
timp cît statul supervizează în mod absolut, 
la nivelurile legislativ şi executiv, deciziile între¬ 
prinderii. Dar această obiecţie nu ia în conside¬ 
rare faptul că astăzi statul şi întreprinderile sînt 
atît de intim legate, încît este dificil să spunem 
care dintre ele o controlează pe cealaltă; în plus, 
deciziile politice nu sînt cu adevărat controlate 
de către cetăţeni. Şi chiar dacă ar exista o parti¬ 
cipare activă şi satisfăcătoare a cetăţenilor la 
viaţa politică, întreprinderea nu ar trebui să 
ţină seama numai de voinţa participanţilor, ci şi 
de cea a publicului în general, vizat şi el prin 
această decizie economică. Dacă se suprimă orice 
control direct asupra întreprinderii, va fi dificil 
pentru stat să dirijeze sectorul privat al econo¬ 
miei. 

O ultimă obiecţie ar putea fi ridicată în sensul 
că această dublă responsabilitate în actul de 
decizie ar putea fi o sursă de conflicte intermi¬ 
nabile între „subiecţi 41 şi vîrf şi, prin aceasta, să 
devină paralizantă. Privită abstract, problema 
poate să pară insurmontabilă, dar, dacă se admite 
posibilitatea unor astfel de schimbări, nu rezultă 
conflicte atît de ascuţite si insolubile. La urma 

9 9 * - - —— 

urmelor, conducătorii au acelaşi inţere^- ca. . şj 
participanţii pentru bunul mers al întreprinderii. 
De îndată ~ ce birocratul devine~ „vulnerabil", 
adică acceptă să răspundă la dorinţele şi la reven¬ 
dicările celor care depind de el, cele două părţi 
se interesează mai mult de problemele puse decit 
de apărarea poziţiilor lor respective: autoritate 
sau contestare. Vedem o dovadă în acest sens 
în multe universităţi din S.U.A. si din străină- 

9 9 

tate, unde, odată participarea admisă, nu mai 
există ciocniri între administraţie şi studenţi. 

O schimbare a metodelor de gestiune, care 
din alienate să devină umane, ar duce cu necesi¬ 
tate la modificarea trăsăturilor şefului de între¬ 
prindere „ajuns"; tipul de om mereu în defen¬ 
sivă, care se "cramponează de imaginea sa de 
birocrat şi căruia îi este teamă să devină vulne¬ 
rabil înfruntînd direct şi deschis pe alţii, n-ar 
mai avea căutare. Dimpotrivă, o persoană deschi¬ 
să, imaginativă şi debarasată de temerile sale ar 
avea toate şansele să reuşească dacă metodele de 
gestiune ar fi ele însele modificate. Aceste consi¬ 
deraţii arată cît de greşit este să pretindem că 
anumite metode de gestiune sînt imuabile, sub 
pretextul că înşişi conducătorii nu doresc şi nici 
Au consimt ca ele să fie schimbate; nu se ţine 
seama de faptul că noile metode ar impune şi un 
nou principiu de selecţie a conducătorilor; aceasta 
nu implică, dealtfel, ca majoritatea responsabi¬ 
lilor să fie înlocuiţi prin noul tip de şef. In siste¬ 
mul actual sînt numeroşi cei care nu pot să-şi 
utilizeze posibilităţile lor de .deschidere, în timp 
ce într-un alt sistem ei ar fi perfect capabili de 
acest lucru. 


Dar, printre obiecţiile aduse ideii unei parlici- 
pări active a individului în întreprindere, cea mai 
răspîndită este, probabil, următoarea: în ipoteza 
unei „cibernelizări" crescînde, timpul de muncă 
ar fi atit de redus, iar timpul liber atît de impor¬ 
tant, încît aclivizarea omului nu ar mai fi nece¬ 
sară în muncă; ea ar fi suficient de realizată in 
cadrul timpului liber. Personal, cred că această 
idee vine de la o falsă concepţie despre muncă şi 
despre existenţa umană. Omul, chiar şi atunci 
cînd va beneficia de condiţiile tehnologice cele 
mai favorabile, va trebui, totuşi, să muncească 
pentru a-şi satisface nevoile cele mai esenţiale — 


de hrană, îmbrăcăminte, locuinţă. 


Chiar dacă 


cea mai mare parte a muncii ar fi preluată de 
maşini, omul tot ar mai trebui să parlicipe la 
procesul de schimb dintre natură şi el. Numai 


dacă ar fi o fiinţă imaterială, un înger, munca ar 
dispărea complet. Omul trebuie să cunoască 


natura, să organizeze şi să orienteze procesul de 

producţie a bunurilor materiale, ca şi distribuirea 
acestor bunuri; după cum el trebuie să înfrunte 
catastrofele naturale; el nu poate să încrucişeze 
braţele şi să lase lucrurile să meargă în voia lor. 
Intr-o societate tehnologică, munca poate înceta 
să fie un „blestem 11 , dar această lume paradisiacă, 
in care omul nu s-ar mai gîndi la nevoile sale mate¬ 
riale, nu este decît o ficţiune tehnologică. Sau 
soluţia ar consta în ceea ce prezice Brzezinski 17 , 
şi anume că numai o elită va avea privilegiul să 
muncească, în timp ce masa nu va fi preocupată 
decît să consume? Aceasta ar fi, într-adevăr, o 
soluţie a problemei, dar o soluţie în care omul 
liber ar avea dreptul să muncească, adică să 
trăiască total, în timp ce, paradoxal, restul uma¬ 
nităţii ar fi redus la a fi o masă de sclavi ires¬ 
ponsabili şi inutili. Dacă omul rămine pasiv în 
procesul de producţie şi de organizare, el va fi 
larfed de pasiv şi in timpul său liber. Dacă el re- 
mmţr&da orice responsabilitate şi lă orice partici¬ 
pare la procesele vitale, el va rămîne pasiv la 
toate nivelurile vieţii şi va depinde în întregime 
de cei care au prijă de el. Este ceea ce se pe¬ 
trece deja astăzi. Omul are mai mult timp liber 
decît înainte, dar majoritatea oamenilor constituie 
exemplul însuşi al acestei pasivităţi în petrecerea 
timpului liber, impusă de practicile alienante 
ale birocraţiei. Ei şi-l petrec cu precădere pri¬ 
vind şi consumînd; timpul liber este numai rare¬ 
ori expr esia unei exis tenţe_active. 

Daca^omul ar fi scutit de responsabilitatea 
funcţionării sistemului productiv şi administra¬ 
tiv, el ar deveni o fiinţă complet inutilă, fără 
siguranţă, aservit maşinii şi inginerilor ei. Nu 
numai că ar fi incapabil să se ocupe activ de 
timpul său liber, dar ar trebui să înfrunte o veri¬ 
tabilă catastrofă ori de cîte ori buna funcţionare 
a sistemului ar fi ameninţată. 

Un alt element, şi nu dintre cele mai puţin 
importante, trebuie să fie menţionat în această 

17 Zb. Brzezinski. The Technotronic Society , p. 19. 

301 



privinţă. Chiar dacă maşinile ar putea să îndepli¬ 
nească orice muncă, orice planificare, orice orga¬ 
nizare şi chiar să rezolve toate problemele pri¬ 


vind sănătatea, ele nu ar putea să rezolve pro¬ 
blemele interumane. în domeniul relaţiilor inter- 


umane, al judecăţilor, al reacţiilor, al responsa¬ 
bilităţilor şi al deciziilor, maşina nu poate nici¬ 
odată să-l înlocuiască pe om. Unii, ca Marcuse, cred 
că într-o societate cibernetizată, nonrepresivă. 


unde nevoile materiale ar fi complet satisfăcute, 
conflictele umane exprimate în tragedia greacă, 


în drama shakespeariană sau în marile romane ar 
dispărea. Dar, conccpînd că oameni complet 


alienaţi ar putea să vadă în această manieră 
viitorul uman, mi-e teamă că ei exprimă nu atit 
veritabilele perspective de viitor, cît propriile lor 
limite emoţionale. A presupune că problemele, 


conflictele, tragediile dintre oameni ar dispărea 
dacă toate nevoile materiale ar fi satisfăcute îmi 


apare ca o reverie puerilă. 

O participare activă la problemele ţării şi mai 
cu seamă la cele ale regiunilor şi comunelor, ca şi 
la cele ale marilor întreprinderi ar necesita consti¬ 
tuirea de „microgrupuri“* în cadrul cărora s-ar 
efectua schimburile de informaţii, dezbaterile 
şi deciziile. înainte de a discuta despre structura 
acestor grupuri, la nivelul deciziilor politice, să 
examinăm sumar care ar trebui să fie caracteris¬ 


ticile lor esenţiale. 

3 

Mai întîi, numărul de participanţi trebuie să 
fie limitat pentru ca dezbaterea să rămînă di¬ 
rectă, iar retorica şi influenţa demagogilor şi a 
manipulatorilor să nu devină determinante. Cind 
oamenii se cunosc şi se întîlnesc cu regularitate, 
sfirşesc prin a şti care dintre ei este demn de încre¬ 
dere şi capabil de o contribuţie constructivă şi 
care nu, şi astfel simţul responsabilităţilor şi al 
încrederii lor în ei înşişi se măreşte odată cu prac¬ 
tica participării. 

în al doilea rînd,’ o informare obiectivă şi 
pertinentă trebuie să fie dată fiecărui grup, căci 


* In engleză: Face-to-face groups . — Nota trad. 

ea permite o viziune clară şi distinctă a proble¬ 
melor fundamentale care-i vizează pe toţi şi pe 
fiecare în parte. 

Problema unei bune informări a cetăţenilor 
prezintă numeroase dificultăţi şi necesită anumite 
digresiuni. Problemele de politică internă şi 
externă sau cele care vizează gestiunea întreprin¬ 
derii sint oare atît de complexe şi atît de speciali¬ 
zate încît trebuie să fie de resortul exclusiv al 
tehnicienilor cu înaltă calificare? Dacă ar fi aşa, 
ar trebui să admitem că jocul democratic — luat 
în sensul tradiţional al participării cetăţenilor 
la deciziile publice — nu este deloc posibil. Mai 
mult, ar trebui să admitem că funcţia constitu¬ 
ţională a Congresului este şi ea depăşită. Igno- 
rînd el însuşi problemele complexe care scapă 
înţelegerii cetăţeanului cultivat şi bine informat, 
preşedintele ar părea de acum înainte supus 
avizului specialiştilor cu înaltă calificare. Pe scurt: 
dacă s-ar adeveri că problemele politice sînt atît 
de complexe şi atît de dificile, jocul democratic 
tradiţional ar deveni formal şi golit de sens, iar 
guvernul ar fi dominat de tehnicieni; la fel s-ar 
petrece lucrurile şi în domeniul gestiunii econo¬ 
mice. Dacă marele patronat nu ar stăpîni imensa 
complexitate a problemelor tehnice pe care tre¬ 
buie să le înfrunte, el ar fi redus la a confirma pur 
şi simplu deciziile experţilor tehnici. 

Ideea că datele au devenit atît de complexe 
şi atît de greu de stăpînit încît sînt numai de 
resortul experţilor foarte specializaţi provine 
din ştiinţele naturii; specializarea a atins în acest 
domeniu un asemenea grad, încît numai cîţiva 
savanţi sint capabili să înţeleagă în întregime 
activitatea colegilor lor. Dar în politică sau în 
materie de gestiune, majoritatea datelor necesare 
pentru a lua decizii nu sînt, din fericire, de acelaşi 
ordin de dificultate sau de specializare. între¬ 
buinţarea ordinatorului reduce dificultăţile, per- 
miţînd construirea de modele diferite şi obţinerea 
de rezultate care variază în funcţie de diferitele 
ipoteze de programare. Cred că orice persoană 
cave se inforipează cu regularitate din ziare ajunge 

să cunoască faptele esenţiale (este adevărat că 
puţine ziare dau — precum „New York Times“ — 
toate informaţiile utile, şi chiar cele pe care le 
dau sînt prezentate uneori într-un mod părti¬ 
nitor; totuşi, acest neajuns nu afectează fondul 
şi poate perfect să fie depăşit). Un cetăţean in¬ 
format care gîndeşţe şi e dotat cu simţ critic poate, 
bazîndu-se pe fapte, să obţină datele necesare 
pentru a-şi face o idee clară despre problemele 
politice fundamentale. 

Se admite îndeobşte că atunci cînd nu avem 

9 

acces la documente secrete, informaţiile noastre 
rămîn cu totul insuficiente. După părerea mea, 
aceasta înseamnă a supraestima importanţa in¬ 
formaţiilor secrete, ca să nu mai vorbim 

9 t 

despre informaţiile adeseori în întregime eronate 
pe care le oferă serviciile secrete, cum a fost 
cazul în timpul invadării Cubei. Pentru înţele¬ 
gerea intenţiilor altor ţări, majoritatea elemen¬ 
telor necesare pot fi obţinute printr-o analiză 
minuţioasă, raţională a documentelor si struc- 

9 / • 9 

turilor lor, evident cu condiţia ca analiştii să nu 
fie orbiţi de reacţiile emotive sau pasionale. Unele 
dintre cele mai bune studii despre originile răz¬ 
boiului rece sînt opera unor universitari care nu 
aveau nici un document secret la îndemînă. 
Fapt este că cu cît cineva are mai puţină încre¬ 
dere în examinarea lucidă şi clarvăzătoare a fap¬ 
telor, cu atît cere mai multe informaţii secrete. 
Dar adeseori informaţiile secrete nu sînt decît 
un substitut mediocru al analizei. Nu neg că 
există aici o problemă: serviciile de informaţii 
militare, care informează responsabilii de la 
centru despre anumite decizii privind, de exemplu, 
noile amplasări de rachete sau exploziile nucleare 
etc., pot avea oarecare importanţă. Dar dacă 
avem o viziune adecvată asupra scopurilor şi 
dificultăţilor unei ţări, în comparaţie cu analiza 
globală, informaţiile secrete nu au decît o valoare 
secundară. Acelaşi lucru este valabil şi în ce pri¬ 
veşte evaluarea lor. Nu intră în intenţia mea să 
pretind că informaţiile secrete sînt lipsite de im- 

portanţă, dar apreciez că o analiză critică serioasă 
a faptelor oferă o bază de judecată suficient de 
solidă. Totuşi, trebuie să ne întrebăm dacă în 
realitate este necesar să fie ţinute secrete atîtea 
informaţii cît vor să ne facă să credem birocraţii 
militari şi politici. Mai întîi, birocraţia iubeşte 
secretele. Aceasta contribuie la menţinerea unei 
ierarhii în care fiecare dintre paliere este definit 
printr-o codificare specifică a acestor secrete. 
Aceasta măreşte puterea birocraţiei: în orice grup 
uman, de la triburile primitive pînă la birocraţiile 
complexe, cei care deţin secrete posedă o magie par¬ 
ticulară şi, datorită acestui fapt, par superiori muri¬ 
torilor de rînd. Pe lingă aceste consideraţii, ne 
întrebăm serios dacă avantajele procurate prin 
informaţiile secrete (în orice caz, fiecare parte 
ştie foarte bine că cealaltă cunoaşte unele din 
secretele ei, şi viceversa) merită osteneala de a 
slăbi încrederea cetăţenilor, a membrilor puterii 
executive şi puterii legislative — excepţie făcînd 
rarii privilegiaţi care au acces la informaţiile 
„ultrasecrete 14 — în îndeplinirea rolului lor în 
procesul de decizie... 

După această digresiune să revenim la problema 
informaţiei în „microgrupuri 44 . Trebuie să ne în¬ 
trebăm: a) cum poate fi comunicată informaţia 
necesară grupului pentru care ea este pertinentă; 
b) cum poate spori sistemul nostru de învăţă- 
mînt judecata critică a studentului, în loc să-l 
transforme în consumator de informaţii. Nu ar 
fi util să zăbovim în detaliu asupra modului în 
care acest gen de informaţie poate fi comunicat. 
In această privinţă nu vor exista dificultăţi 
dacă se va depune un efort suficient şi dacă se 
doreşte să se ajungă aici. 

J Dezbaterea este un alt imperativ pentru buna 
funcţionare a „microgrupurilor 44 . Datorită unei 
cunoaşteri mutuale crescînde a membrilor, dez¬ 
baterea îşi va pierde caracterul ei încordat. Ea nu 
va mai fi animată de sloganuri şi, în locul unei 
controverse, va deveni un dialog între fiinţe umane, 
întotdeauna vor exista fanatici, oameni mai 
mult sau mai puţin bolnavi sau obtuzi care nu 

pot să participe la acest gen de dezbatere, dar se 
va putea, totuşi, crea un climat care, fără violen¬ 
ţă, să reducă rolul efectiv al unor asemenea indi¬ 
vizi în grup. Pentru ca dialogul să fie posibil, este 
esenţial ca fiecare membru al grupului să fie mai 
puţin defensiv şi mai deschis, să încerce să în¬ 
ţeleagă ceea ce interlocutorul său vrea cu adevărat 
să spună, fără să se oprească la formularea ideilor 
sale. In fiecare dialog fructuos, fiecare partici¬ 
pant trebuie să-l ajute pe celălalt să-şi clarifice 
gîndirea mai curînd decît să-l oblige să apere for¬ 
mulele de care el însuşi se poate îndoi. Dialogul 
implică o clarificare reciprocă şi adesea ne ajută 
să-l înţelegem pe celălalt mai bine chiar decît se 
înţelege el însuşi. 

în sfîrşit, informaţia şi dezbaterea ar fi sterile 
şi inutile dacă grupul nu ar avea dreptul să ia 
decizii şi dacă aceste decizii nu s-ar înscrie con¬ 
cret în sectorul social căruia îi sînt destinate. 
Dacă este adevărat că, pentru a acţiona, omul 
trebuie mai întîi să gîndească, nu este mai puţin 
adevărat că el nu are nici o şansă de a acţiona 
dacă gîndirea sa se usucă şi îşi pierde din forţă. 

Este imposibil să dăm decalcului genului de 
decizie pe care ar fi puse să le ia „microgrupurile“ 
în întreprindere. Este evident că procesul însuşi 
al informaţiei şi dezbaterii are în sine o influenţă 
educativă şi îi schimbă pe oamenii care participă 
la el. Aşadar, este probabil ca la început ei să ia 
mai multe decizii neadecvate decît după mulţi 
ani de practică. înseamnă că domeniul deciziei 
ar trebui să se extindă pe măsură ce oamenii 
ar învăţa să gîndească şi să aprecieze. La început, 
deciziile lor ar putea fi limitate la dreptul de a 
cere şefilor respectivi informaţiile specifice pe 
care le doresc; de asemenea, ei ar avea dreptul 
să propună atenţiei organismelor responsabile 
pentru decizie planuri, reguli, legi. Etapa urmă¬ 
toare ar consta în dreptul de a impune, printr-o 
majoritate calificată, o revizuire a deciziilor. în 
sfîrşit, „microgrupurile“ ar putea să se exprime 
printr-un vot asupra regulilor fundamentale de 

acţiune, execuţia detaliată a acestor reguli ră 
mînînd, in esenţă, de resortul direcţiei. Deliberă¬ 
rile din cadrul „mierogrupurilor" ar fi integrate 
în procesele globale de decizie, coinpletînd princi¬ 
piul planificării centrale prin principiul contro¬ 
lului şi al iniţiativei „subiectelor". Consumatorii 
ar fi şi ei reprezentaţi în procesul de decizie. 

Dezvoltarea sindicatelor în industrii reprezintă 
o etapă în acest sens; unele evenimente din ulti¬ 
mele decenii au deturnat, din nefericire, aceste 
organizaţii de la vastele lor obiective sociale. Ele 
constituie astăzi măsura controlului muncitoresc 
asupra situaţiei interne a întreprinderii; totuşi, 
deseori sfera lor de acţiune nu merge mai departe 
de salarii, orele de muncă şi anumite reguli 
de muncă. în plus, sindicatele s-au dezvoltat 
foarte adesea urmînd linii birocratice dezumani¬ 
zate, şi trebuie să se reorganizeze dacă vor să 
rămînă fidele spiritului lor de participare colec¬ 
tivă. 


Să oferim acum cîteva exemple de probleme 
fundamentale care ar trebui să fie discutate în 
„microgrupuri": într-o uzină, de exemplu, par¬ 
ticipanţii ar discuta probleme importante care 
implică luări de decizii: orientarea producţiei, 
schimbarea tehnicilor de producţie, condiţii de 
muncă, de locuit, supravegherea muncitorilor şi 
a funcţionarilor etc. Posibilităţile diferite de acţiu¬ 
ne ar trebui să fie afişate, iar argumentele, favo¬ 
rabile sau defavorabile alternativelor, explicate. 

„Microgrupul“ de participare ar trebui să 
fie integrat în fiecare întreprindere, fie că aceasta 
este în domeniul economic, al educaţiei sau al 
sănătăţii. Grupurile ar funcţiona în diferite de¬ 
partamente ale întreprinderii şi s-ar ocupa de 
probleme specifice fiecărei secţii. De altfel, discu¬ 
ţiile vizînd întreprinderea însăşi ar avea loc în 
fiecare grup, pentru a fi ulterior regrupate. Nici 
în legătură cu acest aspect nu credem că ar tre¬ 
bui să facem aici alte precizări, dat fiind că pune¬ 
rea la punct a chestiunilor organizatorice necesită 
experienţă. 

Ceea ce este adevărat pentru participarea în 
întreprindere este şi pentru viaţa politică. La 
naţiunile moderne, exprimarea voinţei populare 
s-a redus, din cauza dimensiunilor şi a complexi¬ 
tăţii statului, la o competiţie între diverse partide 
şi politicieni de profesie; în momentul alegerilor, 
pentru a obţine maximum de voturi, majoritatea 
oamenilor politici îşi modelează programele după 
indicaţiile sondajelor de opinie; după ce sînt aleşi, 
acţiunea lor depinde de presiuni multiple care 
se exercită asupra lor, voinţa alegătorilor necon- 
stituind decît una dintre acestea; numai unii 
acţionează cu o cunoaştere a obiectivelor ce tre¬ 
buie atinse şi urmează convingerile şi preocupă¬ 
rile lor. De fapt, există o corelaţie frapantă între 
educaţie şi opinia politică a alegătorilor. Gel mai 
puţin informat dintre ei înclină mai mult spre 
soluţii iraţionale şi fanatice, în timp ce cel care 
a primit o mai bună educaţie este atras de soluţii 
mai realiste şi mai raţionale. In măsura în care 
nu este nici posibil, nici de dorit, din mai multe 
cauze, să se restrîngă dreptul de vot numai la 
persoanele educate şi în măsura în care democraţia 
este superioară unui sistem autoritar, care lasă 
puţină speranţă pentru procesul democratic, 
trebuie să-l adaptăm la condiţiile secolului al 
XX-lea, şi aceasta printr-un proces politic care 
permite alegătorilor să fie informaţi, să fie intere¬ 
saţi şi preocupaţi de problemele societăţii lor, 
precum erau odinioară membrii unei adunări 
orăşeneşti pentru problemele urbei lor. Dezvol¬ 
tarea tehnicilor de comunicare poate deveni 
foarte utilă în acest proces. 

Pe scurt, un echivalent posibil al adunării 
orăşeneşti într-o societate tehnologică ar putea fi 
următorul: s-ar forma un fel de Cameră inferioară, 
compusă din mii de grupuri de dimensiunea adu¬ 
nărilor orăşeneşti, care ar fi informate, ar delibera 
şi ar lua decizii privitor la principiile de acţiune 
politică; deciziile grupurilor ar fi un nou element 
al organelor existente de control şi de echilibru; 
tehnica ordinatorului ar permite un proces foarte 
rapid de verificare a deciziilor luate de către par- 

ticipanţii la adunările orăşeneşti. Pe măsură ce 
formaţia lor politică s-ar dezvolta, grupurile ar 
avea o participare tot mai mare la actul deci¬ 
ziei pe plan naţional şi regional. Deciziile grupu¬ 
rilor s-ar deosebi fundamental de cele obţinute 

9 

prin referendum sau prin sondaj de opinie, de¬ 
oarece reuniunile ar fi bazate pe informaţie şi pe 
dezbatere. 

Dar condiţia însăşi pentru ca aceste schimbări 
să fie posibile este ca puterea în S.U.A. să fie 
restituită diferitelor organisme pe care Constitu¬ 
ţia le face responsabile de exercitarea puterii. 
Complexul militar-industrial ameninţă să aca¬ 
pareze mai multe funcţii ale puterii legislative 
şi puterii executive. Senatul a pierdut o mare 
parte din rolul său constituţional care consta în 
a influenţa politica externă (senatorul J. William 
Fulbright, preşedintele Comisiei pentru Afaceri 
Externe a Senatului, prin eforturi curajoase şi 
pline de imaginaţie, a salvat atît cît a putut din 
acest rol). Forţele armate au devenit tot mai 
influente în elaborarea politicii; dat fiind volumul 
bugetului apărării, nu este surprinzător că Depar¬ 
tamentul Apărării (şi C.I.A., care acţionează 
fără control efectiv din partea altor departamente 
guvernamentale) se extinde tot mai mult. Aceasta 
constituie un pericol grav pentru sistemul demo¬ 
cratic, un pericol care nu poate fi evitat decît 
prin exprimarea fermă, din partea alegătorilor, 
a intenţiei lor de a-şi reafirma voinţa 18 . 

Să revenim acum, după problemele politice şi 
economice, la problemele culturale, pentru a nota 

18 în timp ce revedeam acest manuscris, am citit 
declaraţia viceamiralului Hyman Rickhover în faţa Comi¬ 
siei pentru Afaceri Externe a Senatului în care acuză 
birocraţia civilă a Departamentului Apărării de a fi 
creat probleme de politică externă finanţînd cercetări 
de ştiinţe sociale şi de comportament. El spune: „Date 
fiind resursele sale foarte mari şi faptul că, chiar în timp 
de pace, el obţine cea mai mare parte din taxele strînse 
de guvernul federal, Departamentul Organizării Apărării 
nu putea decît să devină cel mai influent dintre departa¬ 
mentele puterii executive**. („New Yfcrk Times** din 
19 iulie 1968.) 

necesitatea unei schimbări similare: de la o civi¬ 
lizaţie de consumatori pasivi, noi trebuie să tre¬ 
cem la o civilizaţie de participanţi activi. Nu in¬ 
trăm mai mult in detalii, căci majoritatea citi¬ 
torilor vor percepe, de exemplu, diferenţa dintre 
arta pentru spectator (similară cu competiţia 
sportivă pentru public) şi arta trăită, expresie a 
micilor grupuri de teatru, de dans, de muzică etc. 

In domeniul invăţămîntului se pune o pro¬ 
blemă asemănătoare celei care există între arta 
pentru spectator şi arta trăită. Sistemul nostru 
de învăţămînt, foarte impresionant în aparenţă 
dacă e apreciat prin numărul de studenţi, nu se 
prezintă astfel prin calitatea sa. în general vor¬ 
bind, învăţămîntul s-a degradat, devenind un ins¬ 
trument pentru promovarea socială sau, în cel 
mai bun caz, o ştiinţă aplicată la acel domeniu 
uman pe care. prin comparaţie, l-am denumit 
„al acumulării 11 . însusi învătămîntul artelor li- 
berale — deşi nu este făcut în stilul autoritar al 

9 

sistemului francez — este conceput sub o formă 
alienată şi abstractă. Nu este de mirare astfel că 
cei mai buni studenţi „s-au săturat 14 , pentru că 
sînt îndopaţi, şi nu stimulaţi. Ei nu sînt satisfă¬ 
cuţi de valoarea intelectuală care li se recunoaşte 
în cea mai mare parte a domeniilor, dacă, din 
fericire, acest lucru nu se întîmplă în toate; şi. 
în acest climat, ei au tendinţa să renunţe la toate 
scrierile, valorile şi ideile tradiţionale. Ar fi pueril 
să ne plîngem de această stare de lucruri. Trebuie 
să-i schimbăm condiţiile, iar schimbarea nu poate 
interveni decît dacă clivajul dintre experienţa 
emoţională şi gîndire este înlocuit printr-o nouă 
unitate între inimă şi spirit. Nu se va ajunge 
aici citind o sută de cărţi importante. Acest 
lucru nu este posibil decît dacă înşişi profesorii 
încetează să fie nişte birocraţi, care îşi ascund 
lipsa lor de vivacitate în spatele rolului lor de 
păstrători birocratici ai ştiinţei, şi dacă devin, 
după expresia lui Tolstoi, „condiscipoli ai elevilor 
lor 44 . Dacă nu îl ajutăm pe student să devină 
conştient de pertinenta problemelor de filozofie, 

psihologie, sociologie, istorie şi antropologie pentru 
propria lui viaţă, numai studenţii cei mai puţin 
înzestraţi vor urma cursurile. Aparenta bogăţie 
a efortului nostru educaţional apare ca o con¬ 
strucţie vidă, care ascunde o profundă absenţă 
de reacţie fată de cele mai bune realizări cultu- 

9 > 

rale. Faptul că studenţii din toată lumea cer o 
mai mare participare la administrarea univer¬ 
sităţilor şi la elaborarea programelor de studii 
nu este decît un indiciu superficial al necesităţii 
unui învătămînt diferit. Dacă birocraţia cart* 

f 9 

administrează învăţămîntul nu înţelege acest 
mesaj, ea va pierde respectul studenţilor şi pro¬ 
babil şi pe cel al restului populaţiei; dimpotrivă, 
dacă devine „vulnerabilă", deschisă şi gata să 
răspundă preocupărilor studenţilor, ea va simţi 
acea satisfacţie şi bucurie ce vin ca răsplată a 
oricărei activităţi pline de sens 19 . 

Acest umanism al învătămintului nu este. 

9 

bineînţeles, limitat la învăţămîntul superior, el 
se aplică încă din grădiniţa de copii şi din şcoala 
primară. 

Această metodă poate fi aplicată chiar ţăranilor 
dezmoşteniţi şi locuitorilor din magherniţe, după 
cum o demonstrează încercarea de alfabetizare 
reuşită, imaginată şi aplicată de către profesorul 
P. Freire în Brazilia si acum în Chile. 

9 

19 Marx a exprimat, intr-un mod succint, natura 
influenţei birocratice asupra oamenilor: „... Dacă-1 consi¬ 
deri pe om ca om şi relaţiile sale cu lumea ca relaţii umane, 
vei putea schimba dragostea numai pe dragoste, încre¬ 
derea numai pe încredere ete. Dacă vrei să te împărtă¬ 
şeşti din comorile» artei, trebuie să iii un om cu cultură 
artistică; dacă vrei să exerciţi influenţă asupra altora, 
trebuie să fii un om cu o reală capacitate de stimulare 
şi antrenare. Fiecare din relaţiile tale cu omul — şi cu 
natura — trebuie să fie o exteriorizare determinată cores¬ 
punzătoare obiectului voinţei tale, a vieţii tale individuale 
reale. Dacă iubeşti fără să trezeşti la rîndul tău iubire, 
adică dacă iubirea ta, ca iubire, nu provoacă sentimentul 
reciproc, dacă printr-o manifestare vitală ca om care 
iubeşte nu reuşeşti să devii om iubit , iubirea ta e neputin¬ 
cioasă, este o nefericire”. (K. Marx şi F. Engels. Scrieri 
din tinerele , Bucureşti, Editura politică, 1968, p. 606. — 
Nota trad.) 

încheind această discuţie despre „microgru- 
purile 44 de participare, rog cititorul să nu se 
oprească la examinarea detaliată a valorii pro¬ 
punerilor mele. Acestea au fost prezentate numai 
ca ilustrări ale noţiunii de participare, şi nu ca şi 

cum vreuna din ele ar fi cea mai bună soluţie. 

> 

Ar trebui cel puţin o altă carte pentru a trata în 
amănunt diferitele moduri de constituire a grupu¬ 
rilor de participare, şi, în legătură cu acest su¬ 
biect, aceasta n-ar fi decît o carte printre altele. 
Pentru a revitaliza jocul democratic trebuie să 
fie propuse metode de „activizare 44 bazate pe 
participare. In caz contrar, sînt convins că dacă 
democraţia americană nu va fi întărită, ea va 
dispărea. Ea nu poate rămîne pe loc. 


4 

Un consum umanizat 

Activizarea omului în societatea tehnologică 
presupune depăşirea unei etape importante şi 
dificile: cea de înlocuire a structurii birocratice 
alienate prin metode de gestiune umană. Aş dori 
încă o dată să rog cititorul să considere propu¬ 
nerile următoare numai ca ilustrări ale unor 
posibilităţi dezirabile, şi nu ca obiective şi metode 
bine determinate. 

Pînă în prezent, principiul sistemului industrial 
constă în a acorda omului tot ceea ce doreşte sau 
vrea el fără discriminare, iar societatea, cu unele 
excepţii, nu face decît să ratifice această atitu¬ 
dine. Intr-adevăr, există excepţii la acest princi¬ 
piu; unele legi, de exemplu, restrîng sau interzic 
chiar consumul de alcool, fără a ţine seama de 
dorinţa omului de a bea pînă la saţietate; altele, 
şi mai aspre, sînt împotriva stupefiantelor, legi 
care penalizează cu severitate deţinerea de 
droguri ca marijuana (în timp ce ne întrebăm 
încă asupra gradului ei de nocivitate); de asemenea, 
există restricţii referitoare la expunerea şi vînza- 
rea a ceea ce se pretinde a fi pornografic. Vînza- 

rea de alimente nocive, care cad sub incidenţa 
legii privind alimentele şi drogurile, este interzisă. 
In aceste domenii se admite unanim — aşa cum 
reiese din legile statale şi federale — că există 
dorinţe dăunătoare pentru individ şi că aceste 
dorinţe, în ciuda aspiraţiei individuale, nu tre¬ 
buie satisfăcute. Dacă se poate argumenta că 
pretinsa pornografie nu constituie un pericol 
real şi că, pe de altă parte, lascivitatea ascunsă 
a publicităţii noastre trezeşte dorinţa sexuală 
în aceeaşi măsură ca adevărata pornografie, 
principiul limitării liberei satisfaceri a dorinţelor 
subiective nu este mai puţin recunoscut. Aceste 
limitări sînt fundamentate însă pe două princi¬ 
pii: teama de o vătămare corporală şi vestigiile 
unei morale puritane. Este timpul să începem a 
examina problema globală a nevoilor subiective 
si să ne întrebăm dacă existenta lor constituie un 

motiv suficient de valabil pentru a autoriza 
satisfacerea lor; este timpul să ne întrebăm asupra 
principiului, general admis, al satisfacerii tuturor 
nevoilor si să examinăm, deşi nimeni nu s-a între- 

bat niciodată pînă acum, care sînt cauzele şi 
efectele acestor nevoi. 

In căutarea unor soluţii adecvate ne lovim de 
două obstacole considerabile. Interesele industriei 
se află în mîinile unor oameni alienaţi, lipsiţi de 
imaginaţie pentru a inova şi incapabili de a 
proiecta produse care să ajute fiinţa umană să 
fie mai activă, şi nu mai pasivă. Managerii ştiu, 
în plus, că, întrebuinţînd metoda încercată de 
formare a nevoilor şi de satisfacere a lor, pot, 
datorită publicităţii, să creeze nevoi şi aspiraţii 
calculabile pe bază de anticipaţii, pentru a evita 
cel mai mic risc de pierdere. 

Celălalt obstacol rezidă într-o concepţie a li¬ 
bertăţii care capătă o importanţă tot mai mare. 
In secolul al XlX-lea, principala libertate era aceea 
de a întrebuinţa proprietatea şi de a face plasa¬ 
mente sub orice formă care promitea un profit. 
Deoarece conducătorii de întreprinderi erau în 
acelaşi timp proprietarii lor, ei insistau, pentru 
a-şi satisface motivaţiile de achiziţionare, asupra 

libertăţii de a utiliza şi de a investi capitalul. 
La jumătatea secolului al XX-lea, cea mai mare 
parte din americani posedă puţine bunuri, chiar 
dacă există un număr relativ mare de oameni 
care deţin averi considerabile. Americanul mijlo¬ 
ciu este un angajat satisfăcut de economiile 
sale, relativ mici, în bani lichizi şi în acţiuni, în 
obligaţii şi în asigurări pe viaţă. Pentru el, liber¬ 
tatea de a investi are o importanţă limitată: 
se poate spune că majoritatea oamenilor care pot 
să cumpere acţiuni o fac sub o formă de joc 
speculativ, pentru care sint sfătuiţi de specialişti 
în investiţii, sau că ei depun cu toată încrederea 
la Fondul de investiţii mutual. Totuşi, sentimen- 
tul real de libertate rezidă astăzi într-un alt 
domeniu: cel al consumului. In acest domeniu, 
fiecare, cu excepţia celui care are un nivel de 
viaţă inferior normei, trăieşte experienţa liber - 
lăţii consumatorului. 

y 

Iată un individ, lipsit de orice influenţă — sau 
cel mult cu una marginală — în ce priveşte aface¬ 
rile statului sau cele ale întreprinderii la care 
este angajat. El are un patron, patronul său are. 
la rîndul lui, un patron, iar patronul patronului 
său are, şi el, un patron; există puţine persoane 
care să nu aibă un patron şi care să nu se supună 
maşinii dictatoriale ale cărei rotiţe sînt. Ce putere 
are acest individ în calitate de consumator? 
Există duzini de mărci de ţigarete, paste de dinţi, 
săpunuri, deodorante, radiouri, televizoare etc. 
Toate aşteaptă „bunul său plac“. El are liber¬ 
tatea să acorde preferinţă uneia in defavoarea 
alteia, ui tind că între aceste tipuri nu există 
diferenţe esenţiale. Această libertate de a cumpăra 
produsul preferat creează un sentiment de putere. 
Omul care, din punct de vedere uman, este 
neajutorat devine puternic în calitate de cumpă¬ 
rător şi consumator. Se poate încerca reducerea 
acestui sentiment de putere diminuind libertatea 
de alegere în consum? Aceasta nu s-ar putea 
face cu adevărat decît cu condiţia schimbării 

9 

climatului global al societăţii, pentru a permite 
omului să fie activ intr-un mod autentic în viaţa 

sa individuală şi socială, să fie mai interesat de 
ea, deci să aibă mai puţin nevoie de această 
libertate trucată, care conslă în a fi regele marilor 
magazine de desfacere 20 . 

Încercarea de a pune în discuţie consumul neli¬ 
mitat se ciocneşte şi de o altă dificultate. In¬ 
tr-adevăr, consumul neînfrînat compensează an¬ 
goasa. Aşa cum am arătat mai înainte, nevoia 
acestui gen de consum are la origine sentimentul 
de vid interior, de disperare, de confuzie şi de 
tensiune. Individul, „dobîndind“ articolele de con¬ 
sum, se convinge pe sine „că există 11 . Dacă con¬ 
sumul ar trebui să fie limitat, angoasa ar risca să 
devină perceptibilă, iar rezistenţa, la posibila sa 
deşteptare, ar duce la un refuz de a consuma 
mai puţin. 

O ilustrare a acestui mecanism se intîlneşte în 
atitudinea publicului faţă de consumul de ţigări. 
Majoritatea oamenilor continuă să consume ţigări, 
în ciuda pericolelor binecunoscute pe care acestea 
le reprezintă pentru sănătate. Oare pentru că 
oamenii ar prefera riscul să moară de tineri? 
O analiză a atitudinii fumătorilor arată că aceasta 
este, în mare măsură, o raţionalizare. Consumul 
de ţigări maschează o angoasă ascunsă şi o ten¬ 
siune. Oamenii preferă să-şi pericliteze sănătatea 
decît să se afle faţă-n faţă cu angoasa lor. Cînd 
se va acorda însă mai multă importanţă decît 
astăzi calităţii vieţii, mulţi oameni vor înceta să 
fumeze sau să supraconsume, nu atît din motive 
de sănătate, ci pentru că, numai înfruntind an¬ 
goasele lor, ei vor putea să afle calea care duce 
la o viaţă mai productivă (majoritatea incita¬ 
ţiilor la plăcere, incluzînd sexualitatea, dacă 
sînt forţate, nu au drept cauză dorinţa de plăcere, 
ci dorinţa de evitare a angoasei). 

Problema limitelor consumului este foarte greu 
de evaluat, deoarece nici chiar în societatea 


20 Un sentiment asemănător de putere există la cel 
care votează şi are posibilitatea să aleagă dintre diferiţii 
candidaţi care-i solicită favorurile sau la admiratorul 
vedetelor de cinema rare are impresia că deţine put.c rea 
de a-1 propulsa sau detrona pe idolul său. 

abundenţei din S.U.A. nu sînt satisfăcute toate 
nevoile legitime. Acest lucru este adevărat.pentru 
cel puţin 40% din populaţie. Cum ne-am putea 
gîndi să reducem consumul cînd nu a fost atins 
încă consumul optim? 

Pentru a răspunde la această întrebare, ne 
putem baza pe două consideraţii: în primul rînd. 
trebuie să constatăm, în sectorul abundenţei, că 
am atins deja nivelul de consum dăunător; 
în al doilea rînd, căutarea unui consum tot mai 
mare creează, înainte chiar ca stadiul de consum 
optim să fie atins, o atitudine cupidă; ceea ce 
se doreşte este nu numai satisfacerea nevoilor 
legitime, ci şi visul unei multiplicări nelimitate a 
dorinţelor şi satisfacţiilor. Cu alte cuvinte, ideea 
creşterii nelimitate a curbei de producţie şi de 
consum contribuie în mare măsură la creşterea 
pasivităţii şi lăcomiei individuale mai înainte 
chiar ca consumul să se plafoneze. 

In ciuda acestor consideraţii, cred că transfor¬ 
marea societăţii noastre într-o societate care să 
favorizeze viata necesită o schimbare a consumu- 
lui şi, deci, indirect, o schimbare a tipului de 
producţie din societatea industrială actuală. Evi¬ 
dent, o asemenea schimbare nu ar putea fi rezul¬ 
tatul unor directive birocratice: ea nu ar putea 
rezulta decît din studii, discuţii şi decizii ale 
unei populaţii informate şi devenite capabilă să 
deosebească nevoile care servesc viaţa de cele 
care î^pun obstacole. 

Prima etapă în această direcţie ar consta în 
efectuarea de studii care, după cîte ştiu, n-au fost 
niciodată întreprinse în mod serios. Un grup for¬ 
mat din psihologi, sociologi, economişti şi din 
reprezentanţi ai consumatorilor ar putea să între¬ 
prindă studiul nevoilor care sînt „umane“, deoa¬ 
rece ele contribuie la dezvoltarea şi bucuria indi¬ 
vidului, şi al nevoilor artificiale, create de indus¬ 
trie şi de propaganda sa pentru a găsi un debuşeu 
rentabil investiţiilor. Ga şi pentru multe alte 
probleme, nu este vorba atît de dificultatea de a 
discerne între cele două genuri de nevoi şi altele 

intermediare, cît de a pune problema; dealtmin- 
teri, ea nu poate fi pusă decît dacă sociologii 
Încep să fie interesaţi de om in loc să fie preocupaţi 
de pretinsa bună funcţionare a societăţii noastre 
sau de rolul lor de apărători ai acestei societăţii 
In acest moment putem introduce o observaţie 
generală privind conceptul de fericire. Termenul 
„fericire" are o istorie îndelungată şi nu este aici 
locul să ne întrebăm asupra sensului acestui 
concept, de la originea sa — în hedonismul grec — 
pînă la întrebuinţarea sa actuală. Este suficient 
să spunem că ceea ce oamenii simt astăzi ca 
„fericire" corespunde în realitate unei stări de 
satisfacere completă a dorinţelor, oricare ar fi 
calitatea acestora; astfel concepută, fericirea depă¬ 
şeşte limitele importante pe care filosofia greacă i 
le fixase, adică, în principal, că ea nu trebuie să 
însemne satisfacerea nevoilor subiective, ci a 
nevoilor obiectiv valabile, potrivit criteriilor exis¬ 
tenţei totale a omului şi potenţialităţilor sale. 
Am proceda mai bine dacă ne-am gîndi mai 
curînd la bucuria şi la trăirea intensă decît la 
fericire. O fiinţă sensibilă nu poate să nu fie pro¬ 
fund afectată de tragediile inevitabile ale vieţii, 
fie că acestea se întîmplă într-o societate iraţio¬ 
nală sau în cea mai bună dintre societăţi. Pentru o 

9 

fiinţă sensibilă şi vie, bucuria şi tristeţea consti¬ 
tuie experienţe ineluctabile. In semnificaţia sa 
actuală, fericirea implică mai curînd o saţietate 
superficială şi tîmpă decît plenitudinea experi¬ 
enţei umane; se poate spune că această „fericire" 
reprezintă forma alienată a bucuriei. _ ^ ' 
Cum s-ar putea produce o asemenea schimbare 
în tipul de producţie şi de consum? In primul 
rînd se poate imagina că numeroşi indivizi pot 
face experienţa acestui nou tip de consum. Pînă 
la un anumit punct, acest lucru a fost deja reali¬ 
zat în mici giupuri. Nu este vorba aici de asce¬ 
tism sau de sărăcie, ci de a deosebi între un con¬ 
sum care serveşte viaţa şi un altul care o neagă. 
Această distincţie nu poate fi făcută decît dacă 
sîntem conştienţi de ceea ce sînt viaţa, activita¬ 
tea şi domeniile stimulatoare şi dacă putem recu- 

noaste contrariul acestor noţiuni. O haină, un 
obiect ele artă, o casă pot fi înlr-una sau alta din 
aceste categorii. Haina care urmează moda pre¬ 
zentată de croitori şi de echipa lor de „relaţii 
publice 44 , dornici să obţină profituri, este destul 
de diferită de haina frumoasă, atrăgătoare şi care 
corespunde gustului şi alegerii personale. Unii croi¬ 
tori ar putea prefera să-şi vîndă creaţiile lor femei¬ 
lor care înţeleg să se îmbrace cu ceea ce le place, 
şi nu după o modă impusă. Acest lucru este valabil 
şi pentru obiectele de artă şi pentru tot ceea ce 
procură o plăcere estetică. Daca aceste obiecte 
şi-ar pierde simbolul lor de statut social sau carac¬ 
terul lor de plasament, ar exista din nou o şansă 
de a fi sensibili la frumos. Inutilul sau ceea ce 
favorizează lenevia ar fi eliminate. Dacă autotu¬ 
rismul particular ar deveni un mijloc util de trans¬ 
port, şi nu simbolul unui statut social, el şi-ar 
schimba semnificaţia. Atunci cu siguranţă nu ar 
mai exista motive ca la fiecare doi ani omul să-şi 
cumpere o maşină nouă, iar industria ar fi obligată 
să procedeze la schimbări radicale în programul 
ei de producţie. Să rezumăm: pînă în prezent, 
industria, autorizată si chiar invitată de către 
consumator, l-a supus la o spălare a creierului şi 
la aservire. Consumatorul are astăzi posibilitatea 
să devină conştient de puterea sa asupra indus¬ 
triei, răsturnînd situaţia şi obligînd industria sa 
producă ceea ce doreşte el dacă vrea să nu se expu¬ 
nă la pierderi considerabile. Revoluţia consumato¬ 
rului împotriva dominaţiei industriei urmează a fi 
făcută. Ea este pe deplin realizabilă, iar consecin¬ 
ţele ei ar fi de durată, cu condiţia ca industria să 
nu ajungă să controleze statul şi să-şi impună drep¬ 
tul de a-1 manipula pe consumator. 

O altă măsură ar consta în restrîngerea legală 
a metodelor actuale de publicitate. Este vorba 
de întreaga publicitate iraţională şi semihip* 
notică ce s-a dezvoltat în cursul ultimelor de¬ 
cenii. Această restricţie ar putea fi făcută efec¬ 
tivă printr-o simplă lege ca aceea care cere fabri- 

canţilor fin ţigarete să pună po cutii 21 un averiis- 
Ment-privind sănătatea sau ca aceea prevăzută de 
reglementările federale care, interzice publicitatea 
înşelătoare şi trucată în comerţul dintre state şi, 
mai specific, anunţurile tendenţioase privind ali¬ 
mentele, medicamentele şi cosmeticele. Adoptarea 
unei asemenea legi, în ciuda puterilor conjugate 
ale industriei publicitare, ziarelor, televiziunii, 
radioului şi, mai presus de toate, ale acestui 
sector al industriei pentru care publicitatea hip¬ 
notică este un element important al planificării 
şi producţiei sale, depinde de două condiţii: 
posibilitatea de a opera anumite schimbări in 
procesul nostru democratic şi de a şti dacă cetă¬ 
ţeanul dispune de o şansă oarecare să fie informat, 
să discute şi să dezbată această problemă şi dacă 
puterea lui este mai mare decît cea a culiselor 
şi a membrilor Congresului, influenţaţi din culise. 

Este posibilă o reorientare a producţiei în aceste 
condiţii? Libertatea acţiunii de a produce ceea ce 
este cel mai profitabil şi ceea ce necesită cît mai 
puţină imaginaţie, experimente şi spirit de risc 
poate să fie limitată, în cadrul prevederilor 
constituţionale, dacă cei mai buni experţi şi 
opinia publică avizată ajung la concluzia că pro¬ 
ducţia unor bunuri este de preferat producţiei 
altor bunuri? Din punct de vedere juridic, acest 
lucru n-ar trebui să pună mari probleme. In timp 
ce în secolul al XlX-lea o asemenea schimbare 


ar fi necesitat naţionalizarea industriei, astăzi ea 
poate fi realizată prin legi care nu afectează spi¬ 
ritul Constituţiei. Producţia de obiecte „utile“ 
ar putea fi încurajată, pe cînd cea a obiectelor 
inutile şi dăunătoare ar fi descurajată prin impo¬ 
zite legale, avînd ca scop să favorizeze industriile 
care acceptă să-şi adapteze producţia la struc¬ 
turile societăţii sănătoase, în loc să perpetueze 
sistemul „profitului cu orice preţ“. Guvernul ar 
putea să favorizeze o producţie adecvată prin 


al Revizuind manuscrisul, am citit că o agenţie fede¬ 
rală a propus o lege care are drept scop să interzică 
complet, la radio şi la televiziune, publicitatea pentru 
ţigări. 

împrumuturi sau, în unele cazuri, prin întreprin¬ 
deri de stat care ar oferi iniţiativei particulare 
exemplul rentabilităţii lor. 

în plus, se impune — aşa cum au susţinut nu¬ 
meroşi autori, printre care în special John Kenneth 
Galbraith — mărirea investiţiei în sectorul public 
în raport cu investiţia din sectorul particular. 
Toate investiţiile în sectorul public, precum trans¬ 
porturile, locuinţele, şcolile, parcurile, teatrele 
etc., au un dublu avantaj: pe de o parte, răspund 
nevoilor adaptate nevoilor vitale şi dezvoltării 
omului, iar pe de altă parte dezvoltă mai mult 
solidaritatea decît lăcomia şi invidia, generatoare 
ale spiritului de rivalitate. 

Aceste observaţii privind consumul duc la un 
ultim punct pe care mi-ar plăcea să-l subliniez 
într-un context precis — cel al raportului dintre 
muncă şi venit. Societatea noastră, ca multe 
altele din trecut, a acceptat principiul „cine nu 
munceşte nu mănîncă“. Problema nu constă în a 

9 

şti dacă omul îşi îndeplineşte responsabilitatea sa 
socială contribuind la binele comun. De fapt, in 
civilizaţiile care au acceptat, implicit sau expli¬ 
cit, această normă, bogaţii nu erau obligaţi să 
muncească, deci erau scutiţi de acest principiu; 
„domni“ erau numiţi cei care nu trebuiau să 
muncească pentru a putea trăi. De fapt, orice 
fiinţă umană are dreptul inalienabil de a trăi, fie 
că îndeplineşte, fie că nu îndeplineşte o datorie 
socială; munca şi toate celelalte obligaţii sociale 
trebuie să fie făcute suficient de atrăgătoare 
pentru a incita omul să accepte partea sa de 
responsabilitate socială, fără să fie forţat la 
aceasta prin ameninţarea cu foametea. Dacă 
această ameninţare se aplică, atunci, desigur, 
societatea nu mai are nevoie să facă munca mai 
atrăgătoare, nici să-şi adapteze sistemul său la 
nevoile umane. Este adevărat că în multe socie¬ 
tăţi din trecut disproporţia dintre mărimea popu¬ 
laţiei şi tehnicile de producţie nu lăsau libertatea 
de a suprima principiul a ceea ce, de fapt, în¬ 
seamnă muncă fortată. 

9 

In societatea abundenţei, o asemenea problemă 
nu există; totuşi, chiar membrii claselor mijlocii 
şi superioare se văd obligaţi, din teama de a 
nu-şi pierde locul lor de muncă, să urmeze normele 
impuse de sistemul industrial. Acesta limitează 
marja pe care ar putea să le-o acorde. Dacă 
şi-ar pierde locul de muncă sub pretextul 
că nu posedă suficient „spirit de adaptare" — 
ceea ce înseamnă mai ales că sînt prea indepen¬ 
denţi, că exprimă opinii nepopulare, că se căsă¬ 
toresc cu o femeie „nepotrivită" —, ei ar avea 
mari dificultăţi în găsirea unui alt loc de muncă 
de acelaşi nivel, un loc de muncă inferior riscînd, 
în ochii lor şi ai familiilor lor, să le ameninţe 
personalitatea; ei şi-ar pierde noii „prieteni", 
de care s-au legat în cursul ascensiunii lor sociale; 
le-ar fi teamă să nu fie dispreţuiţi de soţiile lor 
şi să nu mai fie respectaţi de copiii lor. 

Omul are un drept inalienabil de a trăi — un 
drept care nu este legat de nici o condiţie — şi 
care-1 implică pe acela de a dispune de produsele 
de bază necesare pentru viaţă, pe acela de a se 
bucura de posibilitatea de a învăţa şi de a primi 
îngrijire medicală; omul are dreptul de a fi tratat 
cel puţin tot atît de bine cum este un cîine sau o 
pisică de către proprietarul lor. Dacă un bărbat, o 
femeie sau un adolescent ar putea fi siguri că, 
orice s-ar întîmpla, existenţa lor materială nu 
ar fi în pericol, domeniul libertăţii umane s-ar 
îmbogăţi considerabil. Acceptarea principiului 
dreptului inalienabil de a trăi ar permite unui om 
să-şi schimbe ocupaţia sau profesiunea, datorită 
posibilităţii de a dispune de unul sau de mai 
mulţi ani pentru a se pregăti pentru o nouă acti¬ 
vitate, mai adecvată. Hotărîrea privind alegerea 
unei cariere este luată deseori la o virstă cînd nici 
experienţa, nici judecata nu-i permit omului să 
cunoască profesiunea care i-ar conveni cel mai 
mult. In general, între 30 şi 40 de ani, omul îşi 
dă seama că este prea tîrziu pentru a începe 
activitatea care i-ar fi convenit cel mai mult. 
Tot aşa, nici o femeie nu ar fi obligată să rămînă 
înlr-o căsnicie nefericită dacă ar avea posibili- 

tatea să se pregătească pentru o activitate care 
i-ar permite să-şi cîstige existenţa. Nici un anga* 
jat nu s-ar simţi obligat să accepte condiţii de 
muncă care nu-i sint pe plac sau care i se par 
degradante dacă ar şti că nu va muri de foame 
în timpul necesar căutării unui alt loc de muncă 
mai pe gustul său. Această problemă nu este 
deloc rezolvată prin alocaţii, ajutoare de şomaj 
sau asistenţă socială. După cum au constatat 
mulţi, metodele birocratice întrebuinţate în acest 
caz sînt atît de umilitoare, încît majorităţii oame¬ 
nilor le este teamă să nu fie trecuţi în categoria 
populaţiei care primeşte alocaţii; această teamă 
este suficientă pentru a le răpi libertatea de a 
refuza anumite condiţii de muncă. 

Cum să realizăm principiul dreptului inalie¬ 
nabil al omului la viaţă? Unii economişti au 
sugerat soluţia unui „venit anual garantat 41 
(numit uneori „taxă negativă asupra venitului 11 ). 
Venitul anual garantat ar trebui să fie net infe¬ 
rior celui mai scăzut salariu anual, pentru a nu 
provoca resentimente şi mînie din partea celor ce 
muncesc. Totuşi, venitul minim actual este prea 
scăzut pentru a satisface nevoile legitime ale unei 
existenţe umane demne. Plafonul venitului şome¬ 
rilor, al persoanelor în vîrstă sau al bolnavilor 
ar trebui să fie mărit pentru a nu face degradant 
venitul garantat. Nivelul actual al salariilor ar 
trebui să crească considerabil pentru a garanla o 
bază materială modestă, dar acceptabilă. Este 
posibil să determinăm un minimum vital care să 
corespundă acestei baze. Orice persoană atrasă 
de o viată mai comodă ar fi liberă să-si creeze 

9 > 

un nivel mai înalt de consum. 


De asemenea, venitul anual garantat ar putea 
servi, aşa cum au observat unii economişti, ca 
element regulator important în economia noastră. 
„Ceea ce ne trebuie — scrie G.E. Ayres — este 
un dispozitiv care să poată fi instituit într-c 
manieră permanentă cu titlu de element regula¬ 
tor al economiei induşi riale şi prin caro cererea 
să poată ţine pasul cu oferta mereu în creştere. 

Garanţia unui venit de bază pentru toţi membrii 
colectivităţii, independent de veniturile de la 
locul de muncă — aşa cum sînt garantate astăzi 
pensiile asigurărilor sociale pentru persoanele care 
au depăşit vîrsta de 72 de ani —, ar permite men¬ 
ţinerea cererii efective de care economia duce o 
• 

iip să din ce în ce mai disperată 1122 . 

Intr-un articol despre venitul garantat şi eco¬ 
nomia tradiţională, Meno Lovenstein scrie: „Un 
economist, chiar tradiţional, ar trebui, mai inult 
deeit oricare altă persoană, să înţeleagă, cunos- 
cînd mecanismele de alegere, că acesta este un 
instrument limitat, dar esenţial. Conceptul de 
venit garantat, ca şi numeroase alte propuneri 
pentru o nouă reflecţie, ar trebui să fie acceptat 
ca o sfidare a teoriei, înainte de a fi aplicat la un 
program de acţiune 4423 . 

Partizanul venitului anual garantat trebuie să 
facă fată obiecţiei că omul este leneş si că, dacă 
principiul „a munci sau a muri de foame 14 ar fi 
abolit, el nu ar mai lucra. De fapt, această obiec¬ 
ţie nu are valoare. Este sigur că omul are o ten¬ 
dinţă inerentă de a fi activ, lenea fiind un simptom 
patologic. Intr-un sistem de „muncă forţată 44 , 
unde nu se ţine deloc seama de atracţia muncii, 
omul caută să fugă de muncă, chiar şi pentru o 
scurtă perioadă. Dacă ansamblul sistemului social 
ar fi transformat în vederea eliminării din cîmpul 
muncii a constrîngerii şi a ameninţării, numai o 
minoritate de oameni bolnavi ar prefera să nu 
facă nimic. De asemenea, unele persoane ar dori 
să se consacre în întregime dezvoltării lor inte¬ 
rioare, contemplării sau studiului, ceea ce ar fi 
echivalentul vieţii monahale. Dacă evul mediu a 
putut să-şi permită să tolereze viaţa monahală, 
societatea tehnologică o poate tolera din şi mai 
multe motive. Dacă am introduce însă metodele 


22 G.E. Ayres. Guaranteed lacome: An Institutionalist 
View, în voi. The Guaranteed Annual lacome , editat 
de Robert Theobald, Doubledav, Inc., New York, 1967, 
p. 170. 

23 Meno Lovenstein. Guaranteed lacome and Tradi¬ 
ţional Economics, p. 124. 

birocratice care cer să se facă dovada „bunei 
utilizări a timpului", principiul ar fi viciat în" 
ansamblul său. 

Există o variantă a principiului venitului ga¬ 
rantat, probabil puţin acceptabilă astăzi, şi anume 
ca nevoile esenţiale pentru o viaţă demnă să nu 
fie satisfăcute prin intermediul unei plăţi, ci 
acordate ca bunuri şi servicii gratuite. Am admis 
acest principiu pentru învăţămîntul primar şi 
el a devenit astăzi tot atît de natural ca şi a 
respira gratuit. Să începem prin a extinde acest 
principiu la întreg învăţămîntul superior, care să 
fie în întregime gratuit, fiecare student primind o 
alocaţie care să-i permită să se bucure de un 
acces liber la învăţămînt. Să mergem apoi mai 
departe şi să încercăm distribuirea gratuită a 
bunurilor de bază, începînd cu pîinea şi trans¬ 
portul. In sfîrşit, să extindem acest principiu la 
toate bunurile care constituie baza materială 
minimală pentru o viaţă demnă. Această viziune 
este, desigur, utopică dacă ne gindim la reali¬ 
zarea ei într-un viitor apropiat. Pentru o socie¬ 
tate care s-ar afla într-un stadiu mai avansat, 
ea ar fi totuşi raţională, atît din punct de vedere 
economic, cît şi psihologic. 

A sugera că mulţi americani avuţi încep să se 
îndepărteze de procesul nelimitat şi iraţional al 
unui consum în continuă creştere reclamă cel 
puţin cîteva scurte observaţii asupra implicaţiilor 
strict economice ale unei asemenea sugestii. Este 
posibil, din punct de vedere tehnic şi economic, 
ca economia să rămînă puternică şi stabilă în 
absenţa unui nivel de consum din ce în ce mai 
ridicat? în stadiul actual, pentru cel puţin 40% 
din populaţie, societatea americană nu este o 
societate a abundenţei şi nici din restul de 60% 
cei mai mulţi nu au ajuns încă la un supraconsum. 
Aşadar, nu este vorba de a încetini creşterea 
producţiei, ci de a reorienta consumul. Totuşi, 
cînd nivelul de consum necesar, oricare ar fi el 
(incluzînd aici şi ajutorul penlru ţările subdez¬ 
voltate), va fi atins, ţinînd, bineînţeles, seama 
de creşterea producţiei care trebuie să însoţească 

creşterea populaţiei, va trebui să ne întrebăm 
dacă producţia riscă să devină staţionară; sau 
va trebui, din raţiuni economice, să urmărim o 
creştere la nesfîrşit a producţiei, ceea ce ar implica 
şi o creştere a consumului? 

Este necesar ca economişti şi planificatori să 
înceapă să studieze această problemă, deşi în 
momentul de faţă, şi dintr-un punct de vedere 
practic, ea nu pare foarte urgentă. Căci, atîta 
timp cît planificarea noastră va fi orientată spre o 
creştere continuă a producţiei, gîndirea şi teoriile 
noastre economice vor fi influenţate de acest 
scop. Acest studiu şi-ar avea importanţa lui 
pentru deciziile cu privire la rata anuală de creş¬ 
tere a producţiei. Rata maximală de creştere 
economică este acceptată ca o dogmă, incontes¬ 
tabil în funcţie de urgenţa nevoilor reale, dar şi 
în funcţie de principiul sacrosanct al măririi 
nelimitate a producţiei ca scop de viaţă supra¬ 
numit „progres", variantă industrială a paradi¬ 
sului. 

Este interesant de observat că economiştii din 
secolul al XlX-lea au văzut clar în procesul de 
producţie crescîndă un mijloc pentru atingerea unui 
scop, nu un scop în sine. Ei sperau şi se aştep¬ 
tau ca, odată cu atingerea unui nivel de viaţă 
decent, energiile productive să fie reorientate 
spre o dezvoltare cu adevărat umană a socie¬ 
tăţii. Producerea mai multor bunuri materiale 
ca unica finalitate a vieţii le-ar fi apărut ca un 
scop străin. John Stuart Mill scria: 

„Solitudinea, adică un anumit grad de izolare, 
reprezintă condiţia necesară a oricărei profunzimi 
de gîndire şi de caracter, iar solitudinea în pre¬ 
zenţa frumuseţilor şi măreţiei naturii este leagănul 
ideilor şi al aspiraţiilor care sînt nu numai bune 
pentru individ, ci şi utile pentru societate. Nu 
este o mare plăcere să priveşti o lume unde nimic 
n-ar fi lăsat în seama activităţii spontane a naturii; 


385 



unde toate patrupedele şi toate păsările care nu 
ar putea fi domesticite pentru folosul omului ar 
fi exterminate ca nişte concurenţi cu care e nevoit 
să-şi împartă hrana; unde orice mărăcine, orice 
arbore nefolositor ar fi dezrădăcinat; unde de-abia 
ar mai rămîne un loc pentru un tufiş sau o floare 
sălbatică fără ca ele să fie smulse de îndată în 
numele progresului agriculturii. Dacă pămîntul 
trebuie să-şi piardă o mare parte din podoabele 
datorate obiectelor pe care creşterea continuă a 
bogăţiei şi a populaţiei le-ar distruge, sper sincer 
ca posteritatea să se mulţumească cu starea 
staţionară cu mult înainte de a trebui s-o facă 
de nevoie. 

Este evident că starea staţionară a populaţiei 
şi a bogăţiei nu implică o încetare a progresului 
uman. Ar rămîne spaţiu mai mult ca oricînd 
pentru toate genurile de cultură spirituală, pentru 
progres moral şi social; destul loc pentru amelio¬ 
rarea artei de a trăi şi mai multă probabilitate 
de a o vedea perfecţionată cînd sufletele vor 
înceta să fie preocupate de grija de a strînge 
bogăţii 4124 . 

Vorbind despre consumul care „nu contribuie 
aproape cu nimic la a face viaţa mai nobilă sau 
mai autentic fericită 44 , Alfred Marshall declară: 
„Ar fi de dorit ca majoritatea oamenilor să mun¬ 
cească relativ mai puţin, deşi este adevărat că 
reducerea timpului de muncă diminuează adesea 
venitul naţional şi duce la scăderea salariilor; cu 
condiţia, totuşi, ca, pentru a remedia pierderea 
respectivă din venit, toate clasele societăţii să 
abandoneze metodele de consum cele mai puţin 
valabile şi să înveţe să întrebuinţeze bine timpul 
lor liber 44 25 . 

Este uşor să etichetăm pe aceşti autori drept 
romantici şi demodaţi şi să le respingem teoriile. 
Dar gîndirea omului alienat şi planificarea pe 
care el o concepe, mult mai actuale sau mai 

24 John Stuart Mill. Principles of Political Economy , 
cartea a IV-a, cap. VI, paragraf 2. 

25 Alfred Marshall. Principles of Economics , MacMillan, 
Londra, 1966, ed. a 8-a, p. 599. 

fidele principiilor de programare tehnologică, 
riscă să nu fie mai bune. Trebuie să acordăm 
atenţie ideilor şi valorilor care, din perspectiva 
primei jumătăţi a acestui secol, au fost luate în 
derîdere, tocmai pentru că astăzi dispunem de 
mult mai bune metode de planificare. 

Prin urmare, problema teoretică ce se pune 
este următoarea: este posibil un sistem economic 
relativ staţionar în condiţiile metodelor tehnolo¬ 
gice moderne şi, în caz că da, care i-ar fi premisele 
şi consecinţele? 

Aş vrea să fac numai cîteva observaţii generale. 
Dacă ar trebui să restrîngem astăzi un consum 
inutil şi dezumanizant, aceasta ar implica o 
producţie, o întrebuinţare a forţei de muncă şi 
un venit mai mici şi mai puţine profituri în anu¬ 
mite sectoare ale economiei. Dacă toate acestea 
ar fi lăsate la voia întîmplării, fără planificare 
şi alte măsuri..., ar urma de aici o criză gravă 
pentru toată economia şi mai ales pentru unele 
categorii sociale. Planificînd, ar trebui să genera¬ 
lizăm prelungirea timpului liber în toate dome¬ 
niile de activitate, să reeducăm oamenii şi să 
redistribuim unele resurse materiale. Factorul 
timp ar fi necesar. Fără îndoială, planificarea ar 
trebui să fie publică, şi nu privată, deoarece un 
plan eficient care să pună în mişcare largi sectoare 
ale economiei nu poate fi elaborat de nici o indus¬ 
trie privată. Dacă ar fi asigurată o planificare 
adecvată, reducerea venitului şi a profitului glo¬ 
bal nu ar apărea ca o problemă de nedepăşit, dat 
fiind că nevoia de venituri ar fi redusă, datorită 
unui consum mai mic. 

Odată cu creşterea potenţialului nostru produc¬ 
tiv am ezitat între două soluţii: sau un nivel 
constant de producţie si de consum cu mai puţină 
muncă, sau o curbă ascendentă a producţiei şi 
consumului în condiţiile unui nivel constant de 
muncă. Am ales fără entuziasm un compromis 
între acestea două. Producţia şi consumul au fost 
mărite şi, totodată, timpul de muncă a fost 
redus; în acelaşi timp, munca minorilor a fost în 
mare parte abolită. Acest compromis nu a fost 

dictat de necesităţi tehnice, ci este mai mult 
rezultatul luptelor politice şi al schimbării în 
atitudinile sociale. 

Este posibilă o societate tehnologică relativ 
staţionară? Răspunsul la această întrebare revine 
economiştilor, oricare ar fi meritul sugestiilor 
făcute mai înainte. Important e ca specialiştii să 
se aplece asupra problemei, şi ei nu o vor face 
decît dacă au devenit conştienţi de pertinenţa 
întrebării. Nu trebuie să uităm că dificultatea 
majoră poate să apară nu pe plan economic şi 
tehnic, ci pe plan psihologic şi politic. Obiceiu¬ 
rile şi modurile de a gîndi nu se modifică uşor, 
iar lupta pentru schimbarea tipului de consum 
va fi grea şi lungă, deoarece numeroase grupuri 
de interes puternice au un real avantaj în a între¬ 
ţine şi chiar în a mări hăul consumului. Esenţialul 
constă în a începe. Va trebui depăşit actualul 
stadiu de dezvoltare economică şi socială şi con¬ 
struită o societate cu adevărat umană, care să 
nu fie nici definită, nici măsurată prin numărul 

de automobile si televizoare. 

* 

Problema unui nivel de producţie eventual 
staţionar este pentru moment teoretică; totuşi, 
ar risca să apară o problemă practică dacă con¬ 
sumatorii şi-ar limita consumul la nevoile lor 
reale de fiinţe umane. In această ipoteză, rata 
actuală de creştere economică nu ar putea fi 
menţinută decît dacă ne reorientăm producţia, 
făcînd-o să treacă de la un consum privat inutil 
la forme mai umane de consum social. 

La acest nivel nevoile sînt evidente, şi ele au 
fost semnalate de numeroşi eseisti si scriitori 

9 9 9 

contemporani. Un program parţial al acţiunilor 
ce trebuie întreprin se ar fi: o reconstrucţie a unei 
părţi din habitatul naţional (milioane de locuinţe 
noi), o extindere amplă şi o îmbunătăţire a învă- 
ţămlntului şi a sănătăţii publice, dezvoltarea 
sistemelor de transport urbane şi interurbane, 
zeci de mii de centre recreative, mici şi mari, 
pentru populaţia americană (parcuri, terenuri de 
sport, piscine etc.), o dezvoltare substanţială a 

vieţii culturale, care să facă cunoscute în rîndul 
sutelor de mii de colectivităţi şi al milioanelor 
de persoane care, în general, ignoră această 
dimensiune a experienţei umane arta dramatică, 
muzica, dansul, pictura, arta cinematografică etc. 

Acest program implică o producţie materială 
şi o dezvoltare a vastelor resurse umane. Interesul 
acestor proiecte constă în a aborda problemele 
minorităţilor defavorizate, stimulînd în acelaşi 
timp imaginaţia şi energia celor cu o situaţie 
asigurată. De asemenea, în a atenua — dacă nu 
în a elimina complet — problemele create prin 
reducerea consumului. Dacă un astfel de program 
ar fi întreprins, dat fiind că el implică schimbări 
substanţiale în întrebuinţarea resurselor umane 
şi materiale, va fi necesară o planificare economică 
şi socială la scară naţională. Rezultatul principal 
al acestor acţiuni ar fi acela de a arăta că tindem 
efectiv spre o colectivitate autentic umană. 
Pentru a crea o societate vie şi angajată, un alt 
mare pas s-ar face dacă s-ar permite oamenilor 
şi colectivităţilor interesate să fie responsabile de 
dezvoltarea proiectelor şi de executarea lor. Legi 
corespunzătoare şi o finanţare adecvată ar fi 
necesare pe plan naţional, dar, odată atins acest 
minimum foarte important, principiul esenţial al 
acestor acţiuni ar consta într-o participare publică 
maximală şi în diversitatea proiectelor. 

Sectorul public devenind preponderent, cheltu¬ 
ielile private ar fi comprimate datorită impozite¬ 
lor mai mari asupra venitului; consumul privat, 
dezumanizant şi degradant, ar ceda locul noilor 
forme de consum public, care ar angaja oamenii 
în activităţi colective creatoare, ceea ce ar în¬ 
semna un progres considerabil. Nu mai este nevoie 
să subliniem că o astfel de schimbare presupune 
o planificare atentă, pentru a evita unele pertur¬ 
baţii grave ale sistemului economic. Ne aflăm 
aici în prezenţa unei probleme identice cu cea a 
conversiunii producţiei de război în producţie de 
pace. 

Reînnoirea psihospiritualâ 

Pe parcursul acestei cărţi am susţinut că 
funcţionarea corectă a sistemului Om necesită 
nu numai satisfacerea nevoilor materiale ale 
omului, garanţie a conservării sale fizice, ci şi 
cea a nevoilor şi facultăţilor specific umane — 
dragostea, tandreţea, raţiunea, bucuria etc. 

în trecut, religia, ca şi arta, asocia aceste 
aspecte ale existenţei umane. Dar, odată cu dez¬ 
voltarea „ştiinţei noi“, religia, în forma sa tradi¬ 
ţională, şi-a îndeplinit din ce în ce mai puţin 
rolul său; a apărut astfel riscul ca valorile înră¬ 
dăcinate în Europa în gîndirea teistă să se piardă. 
Celebrele cuvinte ale lui Dostoievski: „Dacă 
Dumnezeu nu există, totul este îngăduit 11 exprimă 
acest risc. în secolele al XVIII-lea şi al XlX-lea 
a apărut la unii oameni necesitatea de a crea 
echivalentul a ceea ce a fost în trecut religia. 
Robespierre a încercat să creeze pe cale artifi¬ 
cială o nouă religie şi a eşuat inevitabil; într-ade- 
văr, materialismul său luminat şi veneraţia sa 
idolatră pentru posteritate nu i-au dat posibili¬ 
tatea să vadă elementele esenţiale necesare creării 
unei noi religii, admiţînd că aceasta ar fi fost 
posibil. Noua religie a lui Comte nu a adus nici 
ea o soluţie satisfăcătoare din cauza pozitivis¬ 
mului său. în multe privinţe, socialismul lui 
Marx, din secolul al XlX-lea, formulat în ter¬ 
meni^ laici, a fost mişcarea cea mai populară. 

Prăbuşirea tuturor valorilor morale prevăzută 
de Dostoievski în cazul cînd credinţa în Dumne¬ 
zeu ar înceta s-a adeverit parţial. Valorile morale 
ale societăţii moderne, recunoscute în general 
prin lege şi obiceiuri — respectul faţă de pro¬ 
prietate, respectul vieţii individuale şi alte cîteva 
principii —, au rămas intacte. Dar valorile umane, 
situate dincolo de contingenţele sociale, şi-au 
pierdut ponderea şi influenţa. Dostoievski s-a 
înşelat însă într-un alt sens, mult mai important, 
în ultimii zece ani, şi în special în ultimii cinci 

din aceştia, se manifestă in Europa şi in America 
o tendinţă foarte puternică în favoarea valorilor 
celor mai profunde ale tradiţiei umaniste. Această 
nouă căutare a unei existenţe care să aibă un sens 
nu a apărut numai în cadrul unor grupuri mici; 
ea a luat, de asemenea, forma unei mişcări de 
ansamblu în ţări cu structuri politice şi sociale 
total diferite si a unei mişcări în interiorul biseri- 

i i 

cilor catolică şi protestantă. Ceea ce credincioşii 
şi necredincioşii au în comun în această nouă 
mişcare este convingerea că conceptele sînt secun¬ 
dare în raport cu actele şi atitudinile umane. 

O poveste hasidică poate să ilustreze acest 
punct de vedere. Un discipol al unui maestru 
hasidic a fost întrebat: „De ce te duci să-l asculţi 
pe maestru? Ca să auzi cuvintele lui înţelepte?“ 
Discipolul a răspuns: „O, nu! Mă duc ca să văd 
cum îşi înnoadă şireturile de la sandale 44 . Mi se 
pare de prisos să explicăm tîlcul acestor cuvinte. 
Ceea ce contează la o persoană nu sînt ideile şi 
opiniile acceptate din copilărie sau admise ca 
structuri convenţionale de gîndire, ci caracterul 
său, atitudinile sale, rădăcina lăuntrică a ideilor 
şi convingerilor sale. Pentru a permite Marele 
Dialog, grija pentru viaţă şi experienţa împărtă¬ 
şită sînt mai importante decît conceptele comune. 
Aceasta nu înseamnă că diferitele grupuri la care 
am făcut aluzie aici ar fi abandonat conceptele 
şi ideile lor sau că ar fi ajuns să le considere deri¬ 
zorii, ci că au ajuns la convingerea că preocupările, 
experienţele şi acţiunile comune le apropie mai 
mult decît le despart conceptele diferite. Abatele 
Pire a exprimat acest lucru într-o manieră simplă, 
dar viguroasă: „Ceea ce contează astăzi nu este 
diferenţa dintre cei care cred şi cei care nu cred, 
ci deosebirea dintre cei preocupaţi şi cei indife¬ 
renţi 44 . 

Această nouă atitudine faţă de viaţă se exprimă 
într-un mod mai specific prin următoarele prin¬ 
cipii : dezvoltarea omului presupune capacitatea 
sa de a transcende închisoarea strimtă în care îl 
ţin eul său, lăcomia sa, egotismul său şi izolarea 
de semenul său şi, prin urmare, de a depăşi soli- 

tudinea sa esenţială. Această transcendere per¬ 
mite omului să fie deschis şi legat de lume, vulne¬ 
rabil, dar conştient de identitatea şi integritatea 
sa; ea îl face, de asemenea, capabil* să iubească 
tot ceea ce este viu, să-şi reverse facultăţile sale 
în lumea înconjurătoare şi să fie „interesant 11 . 
Aşadar, depăşirea lăcomiei şi a egocentrismului 
fi permite omului să fie , în loc ca doar să aibă 
şi să întrebuinţeze 26 . 

Dealtminteri, umaniştii radicali sînt cu toţii 
de acord să respingă şi să combată idolatria sub 
toate formele ei şi în toate manifestările ei — 
idolatria în sensul profetic de a adora lucrarea 
propriilor sale mîini, deci de a subordona omul 
lucrurilor şi de a-1 face astfel pe el însuşi lucru. 
Profeţii din Vechiul Testament au luptat împotriva 
idolilor — piatră sau lemn, arbori sau coline; 
astăzi, şefii, instituţiile, în special statul, pro¬ 
ducţia, legea şi ordinea şi orice lucru făcut de 
om sînt idolii noştri. A crede sau nu în Dum¬ 
nezeu este un lucru secundar, esenţialul este de a 
şti dacă refuzăm sau nu idolii. Conceptul de alie¬ 
nare este identic cu conceptul de idolatrie. 
El înseamnă supunerea omului la obiectele pe 
care le creează şi la împrejurările pe care le mode¬ 
lează. Oamenii sînt uniţi, deşi se împart în cre¬ 
dincioşi şi în necredincioşi, dacă sînt fideli tra¬ 
diţiei lor comune prin lupta lor împotriva idola¬ 
triei. 

Toţi umaniştii radicali sînt convinşi — şi aceasta 
constituie un alt aspect care nu trebuie ignorat — 
că există o ierarhie a valorilor în care cele mai 
înalte transcend pe cele de ordin inferior. Această 
ierarhie constituie principiile obligatorii şi con- 
strîngătoare pentru practica vieţii individuale 

26 Se ştie că principiul enunţat aici este un principiu 
de bază comun gîndirii budiste şi iudeo-creştine. Este 
interesant că un filosof marxist, Adam Schaff, în lucrarea 
Societatea şi individul , vorbeşte de depăşirea egoismului 
ca de un principiu de bază al eticii marxiste. 

şi sociale. Radicalismul cu care sînt afirmate 
aceste valori în viaţă poate să comporte dife¬ 
renţe, aşa cum există, bunăoară, în creştinism 
sau în budism între cei care duc o viaţă monahală 
şi cei care nu duc o astfel de viaţă. Dar aceste 
diferenţe sînt insignifiante dacă se admite că 
anumite valori nu pot fi compromise. Presupun 
că, dacă oamenii ar accepta cu adevărat, ca prin¬ 
cipii de viaţă efective, cele zece porunci sau 
„cele opt căi nobile 41 budiste, s-ar produce o 
schimbare spectaculoasă în întreaga noastră civi¬ 
lizaţie. Nu discutăm aici diferite valori ce trebuie 
puse în practică, căci ceea ce contează este de a-i 
reuni pe cei care acceptă principiul practicii. 

Solidaritatea oamenilor şi fidelitatea lor faţă 
de viaţă şi de umanitate este un alt principiu co¬ 
mun care trebuie să prevaleze întotdeauna asupra 
particularismelor. De fapt, acest principiu nu 
este corect enunţat. Orice dragoste adevărată 
pentru o altă persoană are o calitate intrinsecă: 
căci eu iubesc în altul nu numai individul, ci 
umanitatea însăşi, sau pe Dumnezeu însuşi, cum 
ar spune-o un creştin sau un evreu. Tot aşa, 
dragostea pentru patria mea este o dragoste 
pentru om şi pentru umanitate, dacă nu este 
un ataşament bazat pe incapacitatea de a fi 
independent, ceea ce este o altă formă de idola¬ 
trie. 

Rămîne să ştim cum pot fi aplicate aceste prin¬ 
cipii, vechi şi noi în acelaşi timp. Credincioşii 
aspiră să-şi transforme religia pentru ca ea să fie o 
practică totală a umanismului, dar cea mai mare 
parte dintre ei sînt conştienţi că adevărul lor nu 
se poate extinde la cei care, din motive evidente, 
refuză legătura indisolubilă dintre cult şi concep¬ 
tul de Dumnezeu. Care va fi speranţa celor care 
n^LŞint înjpîndurile unei biserici vii ?_^ 

Poate fi fondată o nouă religie fără premise de 
felul_revelaţiei sau al oricărui alt fel de. mitologie? 

Evident, religiile sînt manifestări spirituale în 
interiorul procesului istoric concret şi al datelor 
sociale şi culturale specifice unei societăţi deter- 

minate. O religie nu se fundamentează prin simpla 
reunire a unor principii. „Non religia" budistă, 
deşi nu cuprinde premise incompatibile cu gîn- 
direa raţională şi realistă şi este degajată de orice 
mitologie, nu poate să fie nici ea acceptată în 
Occident. De regulă, la originea religiilor găsim 
personalităţi excepţionale şi charismatice, în¬ 
zestrate cu un geniu neobişnuit. în orizontul 
nostru o asemenea personalitate nouă n-a 
apărut. Totuşi, astăzi nu putem aştepta un nou 
Moise sau un nou Buddha, şi, cu toate acestea, 
trebuie să trăim; în acest moment precis al isto¬ 
riei probabil că e mai bine aşa, căci un nou şef 
religios ar risca prea rapid să fie transformat, 
încă o dată, într-un idol, iar religia sa în idolatrie, 
înainte chiar de a fi avut o şansă oarecare să 
ajungă la inima şi în spiritul oamenilor. 

Atunci nu ne rămîne nimic altceva decît prin¬ 
cipii generale şi valori? 

Nu cred aşa ceva. Dacă forţele constructive din 
cadrul societăţii industriale, înăbuşite de o biro- 
craţie degradantă, de un consum artificial şi de o 
plictiseală manipulată, vor fi eliberate, într-un 
nou climat de speranţă, prin transformări cul¬ 
turale şi sociale de felul celor avansate în această 
carte, dacă individul îşi va regăsi încrederea în 
sine şi dacă oamenii vor restabili contactul între 
ei într-o viaţă de grup spontană şi autentică, vor 
apărea, se vor dezvolta şi, în sfîrşit, vor putea 
fi unificate într-un sistem global, acceptabil 
social, noi forme spirituale. Pentru a face 
faţă situaţiei politice, sociale şi culturale a 
societăţii industriale actuale, factorul cel mai 
important pentru atingerea acestui scop este 
renaşterea compasiunii, a dragostei, a simţului 
de dreptate şi de adevăr şi a acţiunilor motivate 
prin această renaştere. Această renaştere a uma¬ 
nismului se exprimă în proteste: împotriva răz¬ 
boiului din Vietnam, împotriva torturii practi¬ 
cate în numeroase regiuni ale lumii, împotriva 
înarmării nucleare, împotriva pericolului de dis¬ 
trugere a vieţii datorită dezechilibrului ecologic, 

împotriva inegalităţii rasiale, împotriva supri¬ 
mării gîndirii libere şi nonconformiste, împotriva 
mizeriei crescînde a săracilor şi a exploatării lor 
de către cei bogaţi, împotriva spiritului de dezu¬ 
manizare care duce la domnia aparatului de pro¬ 
ducţie şi care transformă omul în „obiect 11 . 

Această renaştere presupune ca viaţa să pri¬ 
meze. asupra lucrurilor şi omul asupra maşinilor 
şi ca toate reglementările sociale să aibă drept 
scop dezvoltarea omului cu toate potenţialităţile 
lui şi opţiunea pentru viaţă, în toate formele 
ei, împotriva morţii, mecanizării şi alienării. 
Este de dorit să găsim acest nou umanism radical; 
el trebuie să fie critic nu numai cu alţii, ci, în 
primul rînd, cu propriul său grup, singurul pe 
care poate să-l schimbe. Este necesar ca el să 
fie cu adevărat internaţional, interrasial şi inter- 
religios, ca să unească oameni cu idei politice, 
filosofice şi religioase diferite, dar care împărtă¬ 
şesc aceeaşi experienţă umană şi dragoste de 
viaţă. Pe scurt, renaşterea spirituală actuală 
trebuie realizată în termeni de acţiune şi de 
mişcări politice şi sociale, şi nu numai în termeni 
de teologie şi de filosofie. 

Nu putem prevedea ce noi forme spirituale, 
simboluri şi rituri vor apărea. 

'"^Pentru a îndeplini o renaştere spirituală, omul' 
va trebui să revină la viaţă şi să organizeze socie¬ 
tatea în vederea vieţii, şi nu a morţii. 



CRIZA PSIHANALIZEI 

Eseuri despre Freud, Marx şi psihologia 

socială 1 


Capitolul I 

CRIZA PSIHANALIZEI 

Psihanaliza contemporană traversează o criză 
ale cărei indicii superficiale le găsim în diminuarea 
numărului de studenţi ce se înscriu la institutele 

9 

de psihanaliză pentru a-şi face aici un stagiu şi, 
de asemenea, a numărului de bolnavi care ape¬ 
lează la psihanalist. în aceşti ultimi ani au apărut 
terapii concurente, care pretind că obţin rezul¬ 
tate terapeutice mai bune şi că necesită mult 
mai puţin timp, deci, implicit, mult mai puţini 
bani. Analistul care în urmă cu zece ani era con¬ 
siderat de păturile mijlocii de la oraşe capabil 
să le vindece angoasa se găseşte acum în situa- 

1 Erich Fromm. LA CR1SE DE LA PSYCHAN A- 
LYSE. Essais sur Freud , Marx et la psychologie sociale , 
Editions Anthropos, Paris, 1971, p. 11 — 57, 88—108, 
277-281. 

ţia de a se apăra de concurenţii săi psihotera- 
peuţi şi îşi pierde monopolul terapeutic. 

Pentru a aprecia corect această criză, se impune 
examinarea istoriei terapeuticii psihanalitice. 
Acum mai bine de o jumătate de secol, psihana¬ 
liza deschidea un domeniu nou şi, pentru a între¬ 
buinţa un limbaj economic, o nouă piaţă. Pînă 
atunci trebuia să fii nebun, să suferi de simptome 
dureroase şi dăunătoare vieţii sociale pentru ca 
un tratament psihiatric să fie justificat. Se pre¬ 
supunea că tulburările psihice mai puţin grave 
erau de competenţa preotului sau a medicului 
familiei şi, în majoritatea cazurilor, se aştepta 
de la bolnav să se vindece singur sau, la nevoie, 
să sufere în tăcere. 

Gînd Freud şi-a început activitatea tera¬ 
peutică, el avea de-a face cu oameni care erau 
„bolnavi 11 în sensul tradiţional al cuvîntului: 
aceştia sufereau de simptome evolutive grave, 
precum fobiile, compulsiunile sau isteria, deşi 
nu erau psihotici. Ulterior, încetul cu încetul, 
analiza a început să-şi extindă metoda la persoane 
care nu erau considerate „bolnave 11 în sens tradi¬ 
ţional. „Pacienţii 44 se plîngeau de incapacitatea 
lor de a se bucura de viaţă, de căsătoriile lor 
nereuşite, de anxietate generalizată, de un senti¬ 
ment dureros de singurătate, de dificultăţi în ce 
priveşte puterea lor de muncă etc. Contrar prac¬ 
ticii anterioare, aceste plîngeri erau taxate drept 
„boli 14 şi se aştepta ca acest „ajutor 44 de tip nou, 
care era psihanalistul, să se preocupe de „dificul¬ 
tăţile de viaţă 44 considerate pînă atunci a nu nece¬ 
sita o asistenţă medicală specializată. 

Această schimbare nu s-a produs de azi pe 
mîine, dar în final a devenit un factor foarte im¬ 
portant în viaţa păturilor mijlocii de la oraşe, 
în special în S.U.A. Nu cu mult înainte era aproape 
„normal 44 cabine va care dispunea de o anumită 
subcultură orăşenească „să-si aibă analistul său 44 . 
Oamenii petreceau nenumărate ore pe „divan 44 , 
întocmai cum ar fi mers la biserică sau la un 
templu. 

Motivele acestui „boom 11 al psihanalizei sînt 
uşor de identificat. Acest secol, „epoca angoasei 11 , 
a produs o solitudine şi o izolare care nu încetează 
să crească. Prăbuşirea religiei, zădărnicia apa¬ 
rentă a politicii, apariţia unei umanităţi total 
alienate în societatea „organizată 11 au lipsit pătu¬ 
rile mijlocii de la oraşe de un cadru de orientare 
şi de sentimentul de securitate într-o lume ab¬ 
surdă. în timp ce unii păreau să-şi găsească noi 
cadre de orientare în suprarealism, în radicalismul 
politic sau în budismul Zen, liberalul dezamăgit 
căuta o filosofie la care să poată subscrie fără să-şi 
schimbe în mod fundamental viziunea despre 
lume, adică fără să devină „diferit 11 de prietenii 
şi colegii lui. 

Psihanaliza permitea satisfacerea acestei nevoi. 
Chiar dacă tulburarea nu era vindecată, era o 
mare uşurare să poţi vorbi cuiva care asculta cu 
răbdare şi, mai mult sau mai puţin, cu simpatie. 
Faptul că analistul era plătit pentru a asculta 
nu constituia decît un inconvenient minor; 
dealtfel, poate că nici nu era un inconvenient, 
deoarece plătirea analistului reprezenta dovada 
seriozităţii şi respectabilităţii acestei terapeutici, 
ca şi a caracterului ei promiţător. în afară de 
acestea, prestigiul ei era ridicat, pentru că, din 
punct de vedere economic, însemna un lux. 

Analistul oferea un substitut al religiei, politicii 
şi filosof iei. Se considera că Freud a descoperit 
toate secretele vieţii: inconştientul, „complexul 
Oedip“, repetarea în prezent a experienţei din 
copilărie; şi, odată înţelese aceste idei, nimic nu 
rămînea misterios sau nesigur. 

Acest lucru este adevărat în special pentru cei 
care nu sufereau de simptome bine precizate, ci 
de o indispoziţie generală. Pentru a spera o schim¬ 
bare care să aibă un sens, ar fi trebuit ca ei să 
poată vedea ce este o persoană nealienată şi ce 
înseamnă o viaţă centrată pe ideea existenţei, 
şi nu pe ideea posesiei sau a întrebuinţării. Dar o 
asemenea intuiţie ar fi necesitat o critică radicală 
a societăţii în care trăiau , a normelor şi princi¬ 
piilor ei, manifeste şi mai ales ascunse; ar fi tre- 

buit să aibă curajul să rupă legăturile reconfor¬ 
tante şi protectoare şi să se vadă astfel în minori¬ 
tate. Aceasta ar fi cerut şi mai mulţi psihanalişti, 
care să nu fi fost antrenaţi ei înşişi în confuzia 
psihologică şi spirituală a unei vieţi industriali¬ 
zate şi cibernetizate. 

Adeseori se observă un acord tacit între bolnav 
şi analist: nici unul dintre ei nu vrea să fie zgu¬ 
duit de o experienţă fundamental nouă; ei se 
mulţumesc cu uşoare ameliorări şi fiecare este 
în mod inconştient recunoscător celuilalt că nu a 
divulgat „înţelegerea secretă 44 inconştientă (pen¬ 
tru a întrebuinţa termenul lui D.R. Laing). 
Atîta timp cît bolnavul vine, vorbeşte şi plăteşte, 
iar analistul ascultă şi „interpretează 44 , regulile 
jocului sînt respectate, iar jocul convine ambilor 
parteneri. în plus, faptul de a avea un analist le 
servea multora la evitarea unei împrejurări 
de temut, dar inevitabile, a existenţei: necesitatea 
de a lua decizii şi de a-şi asuma riscuri. Gînd nu 
putea evita o decizie grea, chiar tragică, cel care 
se ducea la psihanalist transforma conflictul real 
în conflict „nevrotic 44 , necesitînd „o analiză mai 
adîncă 44 , prelungită uneori pînă cînd situaţia care 
solicita decizia dispărea. Foarte mulţi pacienţi 
nu reprezentau o provocare pentru analist şi 
nici analistul pentru ei. Inconştient, protagoniştii 
acestui „gentleman’s agreement 44 nici nu doreau 
să fie o provocare, deoarece nimic nu trebuia să 
zguduie barca „liniştitei lor existenţe 44 . Mai mult, 
cum analiştii erau din ce în ce mai siguri că au un 
mare număr de bolnavi, ei tindeau să devină leneşi 
şi să accepte principiul de piaţă după care „valoa¬ 
rea lor de întrebuinţare 44 trebuia să fie ridicată de 
vreme ce aşa era „valoarea lor de schimb 44 . Susţi¬ 
nuţi de puternica şi prestigioasa Asociaţie inter¬ 
naţională de psihanaliză, mulţi credeau că posedă 
„adevărul 44 după ce au trecut prin ritualul de 
iniţiere. Intr-o lume unde importanţa şi puterea 
organizaţiei sînt garanţi ai adevărului, ei nu făceau 
decît să urmeze uzajul general. 

Această descriere lasă oare să se înţeleagă că 
psihanaliza nu a produs la oameni schimbări 
esenţiale? Că ea era un scop în sine, şi nu un 
mijloc utilizat în vederea unui scop? Nicidecum: 
descrierea mea se referă numai la o întrebuinţare 
inadecvată a terapeuticii analitice de către unii 
dintre practicienii şi bolnavii ei, nu şi la munca 
serioasă şi eficace care a fost făcută de alţii. 
Intr-adevăr, a nega succesele terapeutice ale 
psihanalizei, ceea ce este uşor, spune mai mult 
despre dificultăţile autorilor la modă de a înţelege 
faptele complexe de care se ocupă psihanaliza 
decît despre psihanaliză însăşi. Griticile celor care 
nu au sau au puţină experienţă în acest domeniu 
nu pot să contrabalanseze mărturiile analiştilor 
care au văzut un număr considerabil de persoane 
vindecate de tulburările de care se plîngeau. 
Numeroşi bolnavi au trăit experienţa unei vi¬ 
talităţi şi unei aptitudini spre fericire complet 
noi, şi nici o altă metodă decît psihanaliza nu ar 
fi putut să producă asemenea schimbări. Desigur, 
sînt unii care nu au fost ajutaţi deloc, există şi 
alţii la care au intervenit schimbări reale, însă 
limitate; dar nu este locul aici să facem un studiu 
statistic privind succesele terapeutice ale psih¬ 
analizei. 

Nu este surprinzător ca mulţi să fi fost atraşi 
de promisiunea metodelor de „cură 44 mai rapide 
şi mai puţin scumpe. Psihanaliza făcuse să apară 
posibilitatea de a alina suferinţa individuală 
datorită unui ajutor profesional. Cu această 
schimbare de stil, în sensul unei „eficacităţi 44 , 
al unei rapidităţi 2 superioare şi al unei „activi¬ 
tăţi de grup 44 , şi cu extinderea nevoii de „terapie 44 
la oamenii al căror venit nu le putea permite 
şedinţe zilnice prelungite, noile terapii au atras 


2 Vezi Aniceto Aramoni. New Analysis? Text citit 
la al 3-lea Congres de psihanaliză, Mexic, 1969. 

în mod necesar un număr de bolnavi şi i-au 
răpit psihanalizei 3 . 

Pînă acum nu am vorbit decît de motivele cele 
mai evidente şi mai superficiale ale crizei actuale 
a psihanalizei: incompetenta întrebuinţare a psih¬ 
analizei de către un număr important de prac¬ 
ticieni şi de bolnavi. Soluţionarea crizei, cel puţin 
la acest nivel, ar cere numai o selecţie mai severă 
a analiştilor şi a bolnavilor. 

Totuşi, trebuie să ne întrebăm cum a putut să se 
producă întrebuinţarea ei incompetentă? Am 
încercat să dau acestei întrebări cîteva răspunsuri 
foarte limitate, şi nu se poate răspunde la ea 
exhaustiv decît mergînd dincolo de manifestările 
superficiale, spre criza mai profundă de care suferă 
psihanaliza. Care sînt motivele acestei crize mai 
profunde? 

Cred că motivul principal rezidă în transfor¬ 
marea psihanalizei dintr-o teorie radicală într-o 
teorie conformistă. La origine, psihanaliza era o 
teorie radicală, penetrantă şi eliberatoare. Puţin 
cîte puţin ea şi-a pierdut acest caracter, a început 
să stagneze, deoarece nu a reuşit să-şi dezvolte 
teoria în raport cu schimbarea situaţiei umane 
petrecută după primul război mondial: dimpo¬ 
trivă, ea s-a retras în conformism şi în căutarea 
respectabilităţii. 

Rezultatul cel mai fecund şi cel mai radical al 
teoriei freudiene a constat în întemeierea unei 
„ştiinţe a iraţionalului", şi anume a teoriei despre 
inconştient. Cum remarca însuşi Freud, aceasta 
era continuarea operei lui Copernic şi a lui Darwin 
(eu aş adăuga-o şi pe cea a lui Marx): aceştia 
din urmă denunţaseră iluziile omului cu privire 
la locul planetei noastre în cosmos şi cu privire 
la locul omului în natură şi societate; Freud atacă 

3 Descoperirea terapiei de grup, oricare i-ar fi meri¬ 
tele terapeutice (despre care nu mă pot pronunţa cate¬ 
goric din lipsă de experienţă personală suficientă), a 
satisfăcut efectiv nevoia unei terapii mai ieftine şi a 
dat o altă bază terapeuticii psihanalitice. Şi aşa-numitele 
„sensitivity groups“ satisfac acum necesitatea populară 
de a face dintr-un fel de terapeutică un element al cul¬ 
turii de masă. 

ultima citadelă rămasă neviolată — conştiinţa urna* 
nă ca ultim dat al experienţei psihice. El a arătat 
că mai toate faptele de care sîntem conştienţi nu 
sînt reale şi că mai tot ce este real nu se află în 
conştiinţa noastră. Era o sfidare la adresa idea* 
lismului filosofic şi a psihologiei tradiţionale şi 
un pas în plus în cunoaştera a ceea ce este „în- 
tr-adevăr real“. (în această privinţă, fizica teoretică 
a făcut un alt pas hotărîtor, atacînd o altă certi¬ 
tudine, cea care se referă la natura materiei). 

Freud nu a stabilit numai existenţa proceselor 
inconştiente în general (o făcuseră alţii înaintea 
lui), ci a arătat şi empiric cum operează procesele 
inconştiente, plecînd de la fenomene concrete 
şi observabile: simptomele nevrotice, visele şi 
micile acte ale vieţii cotidiene. 

Teoria inconştientului este una dintre cele mai 
decisive etape în cunoaşterea omului şi în apti¬ 
tudinea noastră de a distinge aparenţa de reali¬ 
tate în conduitele umane. Ea a făcut să apară o 
nouă dimensiune a bunei-credinţe 4 , care a dat 
noi temeiuri gîndirii critice. înaintea lui Freud 
era suficient să se cunoască intenţiile conştiente 
ale unei persoane pentru a-i aprecia sinceritatea. 
După Freud, aceasta nu mai este suficient, ba 
este chiar foarte puţin. în spatele conştiinţei se 
disimula realitatea ascunsă, inconştientul, care 
era cheia intenţiilor. Din momentul în care o 
persoană era supusă analizei (adică i se examina 
conduita din punct de vedere analitic), ideea con- 

4 în general, se crede că revoluţia sexuală a fost 
rezultatul teoriei freudiene, ceea ce mi se pare discutabil, 
deoarece o bună parte din noua libertate sexuală vine 
din structura de consum a societăţii industriale în care 
trăim, aşa cum a arătat foarte pregnant Aldous Huxley 
în Cea mai bună dintre lumi. Oricum ar sta lucrurile, 
există un al doilea aspect, adesea neglijat, al influenţei 
exercitate de Freud. Unul dintre cele mai semnificative 
elemente în protestul tineretului radical constă în a se 
ridica împotriva minciunii şi duplicităţii societăţii bur¬ 
gheze, exprimate în ideile ei, ca şi în multe din actele 
şi limbajul ei. Dat fiind că a făcut să apară o nouă dimen¬ 
siune a onestităţii, Freud poate fi considerat drept unul 
dintre cei care au exercitat o influenţă preponderentă 
asupra revoltei tineretului împotriva minciunii. 

venţională a, „respectabilităţii 44 burgheze (sau 
oricare alta), cu ipocrizia şi duplicitatea ce decurg 
din ea, era în principiu zdruncinată din temelii. 
Nu mai era suficient ca cineva să-şi justifice acţiu¬ 
nile prin bunele sale intenţii. Aceste bune intenţii, 
chiar dacă erau perfect sincere din partea subiec¬ 
tului, erau examinate mai departe: fiecăruia i se 
punea întrebarea „ce este dincolo ? 44 sau, mai 
exact, „cine eşti tu dincolo de tine? u De fapt, Freud 
a făcut posibilă abordarea întrebării „cine eşti 
tu şi cine sînt eu ? 44 într-un nou spirit realist. 

Totuşi, o dihotomie profundă ameninţă siste¬ 
mul teoretic al lui Freud. Acel Freud care a des¬ 
chis calea înţelegerii „falsei conştiinţe 44 şi a amă¬ 
girii de sine era un gînditor radical (deşi nu revolu¬ 
ţionar) care, într-o anumită măsură, depăşea 
limitele societăţii sale. El critica pînă la un anumit 
punct societatea — în special în Viitorul unei 
iluzii . Dar, pe de altă parte, era adînc ancorat 
în prejudecăţile şi în filosofia epocii şi a clasei 
sale. Inconştientul freudian era în special sediul 
sexualităţii reprimate, „buna-credinţă 44 era rapor¬ 
tată mai ales la vicisitudinile libidoului din 
timpul copilăriei, iar criticile făcute de el societă¬ 
ţii se limitau la reprimarea sexuală. în marile 
sale descoperiri, Freud se arăta un gînditor radical 
şi curajos, dar în aplicarea lor el era stînjenit de 
credinţa, niciodată abandonată, că această socie¬ 
tate, deşi nu era deloc satisfăcătoare, era forma 
ultimă a progresului uman şi că nu i se putea îm¬ 
bunătăţi nici o trăsătură esenţială. 

Dată fiind această contradicţie inerentă lui 
Freud şi teoriei sale, se punea problema care din 
cele două aspecte urma să fie dezvoltat de disci¬ 
polii lui? Aveau să-l urmeze pe acel Freud care 
l-a continuat pe Copernic, pe Darwin şi pe Marx? 
Sau aveau să se mulţumească cu acel Freud a 
cărui gîndire şi ale cărui sentimente se limitau 
la categoriile ideologiei şi ale practicii burgheze? 
Aveau să facă din teoria specială a inconştien¬ 
tului a lui Freud, care se referea la sexualitate, 
o teorie generală , al cărei obiect ar fi evantaiul 
complet al experienţelor psihice reprimate ? Aveau 


403 



să facă din forma freudiană specifică a eliberării 
sexuale o formă generală de eliberare prin lărgirea 
conştiinţei? Pentru a ne exprima într-o formă 
mai generală, urmau ei să dezvolte ideile cele mai 
puternice şi mai revoluţionare ale lui Freud, sau, 
dimpotrivă, să pună accentul pe teoriile pe care 
societatea de consum şi le va integra cel mai uşor? 
Freud ar fi putut să fie continuat în ambele 
direcţii. 

Dar discipolii săi ortodocşi l-au urmat pe refor¬ 
mator, şi nu pe radical. Ei n-au ştiut să-i dezvolte 
teoria, să separe descoperirile ei fundamentale de 
istoricitatea lor îngustă, pentru a face din ea un 
cadru mai larg şi mai radical. Ei profitau încă 
de aura radicală care înconjura psihanaliza înain¬ 
tea primului război mondial, cînd era îndrăzneţ şi 
revoluţionar să demaşti ipocrizia sexuală. 

Ascendentul discipolilor conformişti se datora 
în parte unei trăsături particulare a personalităţii 
lui Freud. El nu era numai un savant şi un tera¬ 
peut, ci şi un „reformator 44 care credea în misiu¬ 
nea sa de a fonda o mişcare pentru reforma etică 
şi raţională a omului 5 . Deşi era un savant, nu 
pierdea niciodată din vedere, în ciuda preocupă¬ 
rilor sale teoretice, „mişcarea 44 şi politica ei. 
Majoritatea celor puşi de el în fruntea mişcării 
erau oameni incapabili de critică radicală. Freud 
însuşi îşi dădea seama de acest lucru, dar îi alesese 
pentru o calitate remarcabilă: loialitatea lor fermă 
faţă de el şi faţă de mişcare. De fapt, mulţi pre¬ 
zentau caracteristicile birocraţilor din indiferent 
ce mişcare politică. Dat fiind faptul că mişcarea 
exercita un control simultan asupra teoriei şi 
practicii terapeutice, o asemenea alegere a res¬ 
ponsabililor avea să exercite o influenţă conside¬ 
rabilă asupra dezvoltării psihanalizei. 

s în 1910 Freud se mai gîndea încă să le sugereze 
adepţilor săi să se alăture Asociaţiei internaţionale pentru 
etică şi cultură, care s-ar fi transformat astfel într-o orga¬ 
nizaţie de psihanalişti militanţi. El a abandonat curînd 
acest proiect în favoarea ideii de fondare a Asociaţiei 
internaţionale de psihanaliză. (Vezi E. Fromm. Sigmund 
Freud's Mission , World Perspectives, ed. Ruth Nanda 
Anshen, Harper and Row, New York, 1959, cap. VIII.) 

Alţi discipoli au dezertat: Jung, printre alte 
motive, pentru că era un romantic conservator, 
iar Adler pentru că era un raţionalist mai super¬ 
ficial, deşi foarte dotat. Rank a dezvoltat vederi 
originale, dar a fost îndepărtat, mai puţin, poate, 
din cauza atitudinii dogmatice a lui Freud cît 
din pricina invidiei concurenţilor săi. Ferenczi, 
poate cel mai simpatic şi cel mai inventiv dintre 
discipolii lui Freud şi care nu avea nici ambiţia 
de a fi un „cap de afiş“, nici curajul necesar pentru 
a rupe cu Freud, a fost, totuşi, înlăturat într-un 
mod brutal, cînd, spre sfîrşitul vieţii sale, a comis 
unele deviaţii în puncte importante ale doctrinei. 
Wilhelm Reich a fost îndepărtat din organizaţie, 
deşi — sau mai curînd pentru că — a dezvoltat 
teoria freudiană a sexualităţii pînă la consecinţele 
ei cele mai radicale. El reprezintă un exemplu 
foarte interesant al fricii încercate de birocraţia 
psihanalitică (şi de Freud) în faţa trecerii de la o 
poziţie reformistă la o poziţie radicală, în însăşi 
sfera situată de Freud în centrul sistemului său. 

învingătorii luptelor care aveau loc în cadrul 
curţii lui Freud exercitau un control strict, cu 
toate că ei înşişi cădeau pradă invidiilor şi rivali¬ 
tăţilor interne. Manifestarea cea mai teribilă a 
acestei lupte interne dintre membrii grupului se 
găseşte la Ernest Jones, în Biografia sa, unde 
autorul taxează de nebuni pe doi dintre principalii 
săi rivali, Ferenczi şi Rank, în momentul dezertă¬ 
rii lor 6 . 

Majoritatea psihanaliştilor ortodocşi recunoş¬ 
teau controlul birocraţiei analitice şi se conformau 
regulilor ei sau cel puţin îşi manifestau în cuvinte 
expresia loialităţii cerute. Existau însă şi unii care, 
rămînînd în interiorul organizaţiei, aduceau con¬ 
tribuţii importante şi originale la teoria şi la 

6 Vezi scrisoarea lui Michael Balint adresată redacto- 
rului-şef al publicaţiei „International Journal of Psycho- 
Analysis“, XXXIV, 1958, p. 68. Vezi şi analiza critică 
detaliată a atitudinii lui Freud faţă de Ferenczi în The 
Dogma of Christ , Hoit, Rinehart & Winston, New York, 
1963, p. 131 — 147, şi în Sigmund FreucTs Mission, cap. VI. 

terapeutica psihanalitică, precum S. Rado, F. 
Alexander, Frieda Fromm-Reichman, soţii Balint, 
R. Spitz, E. Erikson şi mulţi alţii. Imensa majo¬ 
ritate a analiştilor organizaţiei tindeau să nu vadă 
decît ceea ce aşteptau ei (sau ceea ce se aştepta de 
la ei). Exemplul cel mai frapant este că cvasi- 
totalitatea literaturii psihanalitice ortodoxe a 
ignorat faptul foarte evident că copilul, cu mult 
înainte de formarea „complexului Oedip“, este 
puternic ataşat de mamă şi că această legătură 
primordială este comună şi fetelor, şi băieţilor. 
Unii dintre cei mai inventivi şi mai curajoşi din¬ 
tre psihanalişti, ca Ferenczi, remarcaseră şi 
menţionaseră această legătură în descrierea obser¬ 
vaţiilor lor clinice, dar în scrierile lor teoretice 
repetau formulele freudiene şi nu întrebuinţau 
propriile lor observaţii clinice 7 . Un alt exemplu 
al efectelor paralizante ale controlului birocratic 
apărea în cvasiunanimitatea cu care psihanaliştii 
ortodocşi acceptau ipoteza că femeile sînt bărbaţi 
castraţi, şi aceasta în ciuda datelor clinice evi¬ 
dente şi a consideraţiilor biologice şi antropologice 
care probează contrariul. Acest lucru este adevărat 
şi cu privire la polemicile despre agresivitate. 
Atîba timp cît Freud a acordat puţină atenţie 
agresivităţii umane, autorii care aparţineau mişcă¬ 
rii psihanalitice au neglijat-o şi ei; dar după desco¬ 
perirea freudiană a instinctului morţii, distructi- 
vitatea a devenit un subiect central. Numai con¬ 
ceptul de instinct al morţii a derutat pe numeroşi 
analişti (deoarece, după ' părerea mea, ei erau 
prea ataşaţi de teoria mecanicistă a instinctului 
pentru a aprecia adîncimea noii teorii), dar chiar 
şi aceştia au încercat să i se conformeze, postu- 
lînd „un instinct al distrugerii 11 , opus instinctu¬ 
lui sexual, abandonînd astfel vechea dihotomie 


7 John Bowlby, în pătrunzătorul său studiu despre 
„natura legăturii dintre copil şi marnă", a oferit istoria 
detaliată a teoriei psihanalitice asupra acestui aspect 
şi a atras atenţia asupra discordanţei dintre descrierea 
clinică şi teorie la autorii psihanalitici. („Internatio¬ 
nal Journal of Psycho-Analysis“, XXXIV, 1958, p. 355 — 
372.) 

dintre instinctele sexuale si instinctele de auto- 

9 

conservare, odată cu menţinerea vechiului con¬ 
cept al instinctului 8 . 

Observaţiile care precedă par să implice faptul 
că Freud e singurul vinovat pentru sterilitatea 
gîndirii psihanalitice ortodoxe. Dar aceasta ar 
fi o concluzie neîntemeiată. La urma urmei, 
analiştii s-au supus de bunăvoie acestei practici; 
ei erau liberi să gîndească ceea ce voiau. Lucrul 
cel mai grav care putea să li se întîmple era să 
fie excluşi din organizaţie şi, de fapt, au fost 
unii care au reuşit să facă acest pas „curajos 11 
fără a suferi consecinţe mai grave decît aceea de 
a fi stigmatizaţi de birocraţia care le nega titlul 
de psihanalişti. Ce i-a împiedicat atunci să aibă 
această îndrăzneală? 

Mai întîi, exista un motiv evident. Freud ela¬ 
borase un sistem care era atacat şi ironizat de 
aproape toţi profesioniştii şi universitarii res¬ 
pectabili, deoarece sfida, în epocă, nume¬ 
roase tabuuri şi habitudini de gîndire. Această 
ostilitate care îi înconjura pe analişti ca indivizi 
le dădea o senzaţie de nesiguranţă. Este de înţe¬ 
les că ei au căutat un sprijin în apartenenţa la o 
organizaţie care să-i asigure că nu sînt izolaţi. 

Trebuie să luăm în consideraţie însă şi un alt 
factor. Psihanaliza pretindea să ofere un răspuns 
la enigma pusă de sufletul uman. Intr-adevăr, 
ea poseda cîteva „răspunsuri 11 la unul din aspec¬ 
tele enigmei, dacă putem vorbi de enigmă în 
acest domeniu. Dar, dată fiind vastitatea proble¬ 
mei, o parte şi mai importantă din ea rămînea 
încă neînţeleasă. Dacă, în mod individual, fiecare 
analist ar fi avut conştiinţa caracterului frag¬ 
mentar — atît din punct de vedere teoretic, cît 
şi din punct de vedere terapeutic — al cunoştin¬ 
ţelor lui, nesiguranţa lui ar fi crescut considerabil, 
în timp ce chiar şi ceea ce cunoştea cu adevărat 

8 Exemplul care arată cel mai bine pînă la ce punct 
adeziunea la organizaţie putea să provoace distorsiuni 
chiar la nivelul reacţiilor umane elementare îl găsim în 
scrisoarea lui Michael Balint adresată redactorului revistei 
„International Journal of Psycho-Analysis“. 

era respins sau luat în derîdere. Nu era atunci 
firesc să-si creeze ficţiunea că, în esenţă, Freud 

I y 7 y 1 

descoperise tot adevărul şi că, printr-o participare 
magică, el însuşi, ca membru al organizaţiei, pri¬ 
mise partea sa din adevărul pe care ea îl deţinea? 
Desigur, el ar fi putut să accepte caracterul 
efectiv fragmentar şi provizoriu al cunoştinţelor 
sale, dar pentru aceasta ar fi fost nevoie nu numai 
de multă independenţă şi curaj, ci şi de o gîndire 
creatoare. Ar fi trebuit ca fiecare analist să aibă 
atitudinea unui cercetător, şi nu a unui profesio¬ 
nist ce caută să utilizeze ştiinţa sa pentru a-şi 
cîştiga existenţa. 

Este evident că acelaşi proces de birocratizare 
şi de alienare a gîndirii pe care l-am descris în 
ce priveşte mişcarea psihanalitică poate fi obser¬ 
vat în istoria numeroaselor mişcări politice, filo¬ 
sofice şi religioase. Dar el este relativ rar în istoria 
ştiinţelor: în caz contrar, o mare parte dintre cele 
mai fecunde idei ştiinţifice s-ar fi împotmolit şi 
dezvoltarea lor ar fi fost oprită de un spirit biro¬ 
cratic şi dogmatic. Am făcut această schiţă 
destul de detaliată a dezvoltării mişcării psihana¬ 
litice deoarece în ea identificăm un factor capital, 
deşi insuficient recunoscut, care se găseşte la 
sursa crizei cu care este confruntată psihanaliza. 

Descriind consecinţele negative ale naturii 
birocratice a mişcării psihanalitice, nu am men¬ 
ţionat decît unul din factorii care contribuie la 
criza psihanalizei. Dar transformările sociale care 
s-au produs cu o rapiditate tot mai mare după 
cel de-al doilea război mondial interesează si mai 
mult. In timp ce liberalismul burghez de la începu¬ 
tul secolului cuprindea şi elemente de critică 
şi de reformă radicală, majoritatea claselor 
mijlocii au devenit mai conservatoare pe măsură 
ce stabilitatea sistemului era ameninţată de noile 
forţe economice şi politice. Cibernetizarea, apari¬ 
ţia omului societăţilor organizate, cu pierderea 
concomitentă a individualităţii, regimurile de 
dictatură în unele părţi ale lumii, amenin¬ 
ţarea unui război nuclear — iată cîţiva dintre 
factorii cei mai importanţi care au pus clasele 

mijlocii în defensivă. Majoritatea psihanaliştilor, 
care împărtăşeau neliniştile burgheziei, împărtă¬ 
şeau în egala măsură neîncrederea şi atitudinea 
ei defensivă. 

Contrar acestei majorităţi, a existat o minori¬ 
tate de psihanalişti radicali — „stînga“ psihana- 
listă —, care a încercat să continue şi să dezvolte 
sistemul lui Freud cel radical şi să creeze o 
armonie între vederile psihanalitice ale lui Freud 
şi concepţiile sociologice şi psihologice ale lui 
Marx. Dintre aceştia, S. Bernfeld şi Wilhelm 
Reich au încercat să realizeze o sinteză între 
freudism şi marxism 9 . Eu însumi am abordat 
această problemă în lucrările mele, începînd cu 
Psychanalyse et sociologie (1928) şi Das Chris- 
tusdogma (1930) 10 . Mai recent, R.D. Laing, una 
dintre figurile cele mai originale şi creatoare ale 
psihanalizei contemporane, a tratat strălucit 
problemele psihanalitice dintr-un punct de vedere 
politic radical şi într-o perspectivă umanistă. 

Influenţa psihanalizei asupra avangărzii radi¬ 
cale, artistice şi culturale, nu este mai puţin 
importantă. E foarte interesant de constatat că 
posibilităţile radicale ale teoriei freudiene exer¬ 
citau o puternică atracţie asupra mişcărilor radi¬ 
cale în domenii foarte diferite, în timp ce erau 
neglijate de analiştii de profesie. Această influen¬ 
ţă a fost foarte sensibilă la suprarealişti, deşi nu 
se limita numai la ei. 

în aceşti ultimi zece ani s-a manifestat un interes 
crescînd pentru problemele psihanalitice la mulţi 
filosofi radicali din punct de vedere politic 11 . 

9 Mai tîrziu, în timpul şederii sale în S.U.A., Reich 
s-a înstrăinat complet de teoria marxistă şi a pierdut 
orice simpatie faţă de socialism, pe care îl considera infe¬ 
rior politicii liberale duse de Roosevelt şi de Eisenhower. 
(Vezi lise Reich-Ollendorf. Wilhelm Reich , St. Martin’s 
Press, Inc., New York, 1969.) 

10 Traducerea engleză: The Dogma of Christ , Hoit, 
Rinehart & Winston, Inc., New York, 1963; aceste 
idei au fost reluate în două articole din 1932. 

11 De exemplu, revista franceză „L’Homme et la So- 
ci6t6“, Editions Anthropos, Paris, a publicat în 1969 
un număr special pe tema „Freudo-marxismul şi socio¬ 
logia alienării**. 

Jean-Paul Sartre a oferit cîteva contribuţii 
foarte interesante la gîndirea psihanalitică în 
cadrul propriei sale filosofii existenţialiste. Pe 
lingă Sartre şi 0. Brown, cel mai cunoscut din 
acest grup este Herbert Marcuse, care împarte 
acest interes pentru raporturile dintre Freud şi 
Marx cu alţi membri ai Institutului de cercetări 
sociologice din Frankfurt, precum Max Horkhei- 
mer şi regretatul Theodor W. Adorno. Există şi 
un anumit număr de alţi filosofi, în esenţă marxişti 
şi socialişti, care au manifestat în ultimii ani un 
interes considerabil pentru această problemă şi 
au scris mult despre ea. Din nefericire, această 
nouă literatură suferă de faptul că mulţi dintre 
autorii ei sînt „filosofi ai psihanalizei 44 lipsiţi de 
o cunoaştere suficientă a bazelor ei clinice. Nu 
este necesar să fii psihanalist pentru a înţelege 
teoriile lui Freud, dar trebuie să cunoşti bazele 
lor clinice; altminteri e foarte uşor să te înşeli 
în privinţa concepţiilor freudiene şi să reţii numai 
cîteva citate vag apropriate, fără o cunoaştere 
suficientă a sistemului în ansamblul său. 

Marcuse, care a scris despre psihanaliză 
mai mult decît oricare altul, constituie un exem¬ 
plu al acestei denaturări particulare pe care „filo- 
sofia psihanalizei 44 poate s-o exercite asupra teo¬ 
riei analitice. El declară că opera sa „se mişcă 
numai în cîmpul teoriei şi rămîne în afara disci¬ 
plinei tehnice devenite psihanaliză 44 . Iată o afir¬ 
maţie foarte ciudată! Ea presupune că psihanaliza 
ar fi debutat ca sistem teoretic şi că după aceea 
a devenit o „disciplină tehnică 44 . Se ştie însă foarte 
bine că metapsihologia lui Freud era fondată 
pe examenele sale clinice. 

Ce înţelege Marcuse prin „disciplină tehnică 44 ? 
Uneori această expresie pare să se raporteze numai 
la problemele de terapie; dar, în alte situaţii, 
cuvîntul „tehnică 44 este întrebuinţat pentru a 
desemna datele clinice şi empirice. A face o sepa¬ 
raţie între o filosofie şi o teorie analitice, pe de o 
parte, şi datele psihanalitice clinice, pe de alta, 
iată o atitudine de nesustinut într-o stiintă ale 

9 9 9 

cărei concepte şi teorii nu pot fi înţelese fără a 

fi raportate la fenomenele clinice, pe baza cărora 
au şi fost elaborate. A edifica o „filosofie a psiha- 
nalizei“ ignorînd baza ei empirică înseamnă a te 
expune obligatoriu la grave erori în înţelegerea 
teoriei. Repet: prin aceasta nu vreau să spun că 
trebuie să fii analist sau să fi fost pacient pentru 
a fi în măsură să discuţi probleme psihanalitice. 
Dar, pentru ca concepţiile psihanalitice să aibă 
un sens, trebuie interes şi aptitudine în mînuirea 
datelor empirice, individuale sau sociale. Există 
persoane care, ca Marcuse şi alţii, persistă în a 
mînui concepte ca regresiune , narcisism , perver¬ 
siuni etc., rămînînd în lumea speculaţiei pur 
abstracte; ei sînt „liberi 11 să înalţe construcţii 
imaginare tocmai pentru că nu posedă nici un 
fel de cunoştinţe empirice prin care să-şi verifice 
speculaţiile. Din nefericire, numeroşi cititori pri¬ 
mesc informaţia lor despre Freud prin aceste 
denaturări, fără a mai vorbi de gravul prejudiciu 
pe care orice gîndire confuză îl aduce celor care 
sînt expuşi la ea. 

Nu este acum momentul să purcedem la analiza 
critică integrală a scrierilor lui Marcuse ce vizează 
psihanaliza: Eros şi civilizaţie, Omul unidimen¬ 
sional şi Eseu despre eliberare 12 . Mă voi limita la 
cîteva observaţii. Mai întîi, Marcuse, deşi este 
foarte citit, comite erori elementare în prezentarea 
conceptelor freudiene. De exemplu, el se înşală 
în privinţa conceptelor freudiene de „principiu 
al realităţii 11 şi de „principiu al plăcerii 11 (deşi la 
un moment dat citează bine) cînd admite că 
există mai multe principii ale realităţii şi cînd 
afirmă că civilizaţia occidentală este călăuzită 
de unul dintre ele, „principiul performanţei 11 . 
Ar fi oare posibil ca Marcuse să împărtăşească 
concepţia falsă, dar foarte răspîndită, după care 
„principiul plăcerii 11 se raportează la norma hedo- 

12 H. Marcuse. Eros and Civilization , Beacon Press, 
Boston, 1955; One-Dimensional Man , Beacon Press, 
Boston, 1967; An Essay on Liberation, Beacon Press, 
Boston, 1968. în Eseu el a schimbat unele din ideile sale, 
adoptînd altele, pe care mai înainte le criticase aspru — 
a adevărat, fără să indice explicit această schimbare. 

nistă, care face din plăcere scopul vieţii, iar „prin¬ 
cipiul realităţii 44 la norma socială, care prescrie 
munca şi datoria ca scopuri ale eforturilor umane? 
Evident, Freud nu voia să spună nimic asemănă¬ 
tor; pentru el, principiul realităţii era o „modi¬ 
ficare 44 a principiului plăcerii, şi nu contrariul lui. 
Concepţia freudiană a „principiului realităţii 44 este 
că există în fiecare fiinţă umană o facultate de a 
observa realitatea şi o tendinţă de a se proteja 
de prejudiciul pe care ar putea să i-1 aducă satis¬ 
facerea nelimitată a instinctelor sale. Acest 
„principiu al realităţii 44 este ceva foarte diferit 
de normele unei structuri sociale date: o socie¬ 
tate poate să exercite o cenzurare rigidă a dorin¬ 
ţelor şi fantasmelor sexuale; în acest caz, „prin¬ 
cipiul realităţii 44 va tinde să împiedice persoana 
să-şi dăuneze ei înseşi, determinînd-o să-şi reprime 
aceste fantasme. O altă societate poate acţiona 
în sens contrar, şi în acest caz „principiul reali¬ 
tăţii 44 nu va avea nici un motiv să mobilizeze o 
reprimare sexuală. „Principiul realităţii 44 , în sensul 
lui Freud, este acelaşi în ambele cazuri: ceea ce 
este diferit este structura socială şi ceea ce eu 
am numit „caracterul social 44 al unei societăţi sau 
al unei clase date. De exemplu, o societate răz¬ 
boinică va produce un „caracter social 44 unde 
pulsiunile agresive vor fi favorizate, şi nu repri¬ 
mate, în timp ce tendinţele spre milă şi dragoste 
vor fi reprimate. Intr-o societate paşnică, bazată 
pe cooperare, este adevărat contrariul. Sau un alt 
exemplu: în societatea burgheză occidentală a 
secolului al XlX-lea, tendinţele spre plăcere şi 
cheltuială erau reprimate, în timp ce tendinţele 
analo-tezaurizatoare, care duceau la limitarea 
consumului şi la plăcerea de a economisi, erau 
încurajate. O sută de ani mai tîrziu, „caracterul 
social 44 se prezintă astfel încît preferă să cheltuiască 
şi să reprime tendinţele tezaurizatoare şi avare 
ca nefiind adecvate cerinţelor societăţii. In fie¬ 
care societate energia umană generală este trans¬ 
formată în energie specifică ce poate fi întrebuin¬ 
ţată de societate pentru funcţionarea ei proprie. 
Prin urmare, ceea ce este reprimat depinde de 

structura „caracterului social 44 , şi nu de „prin¬ 
cipii ale realităţii 44 diferite. Dar conceptul de carac¬ 
ter în sensul dinamic în care îl întrebuinţează 
Freud nu apare în scrierile lui Marcuse; pesemne 
pentru că nu este un concept „filosofic 44 , ci 
„empiric 44 . 

Deformarea la care Marcuse supune teoria 
lui Freud cînd se serveşte de conceptul freudian 
de reprimare nu este mai puţin gravă. El scrie: 
„«Reprimare» şi «represiv», în sens netehnic, 
sînt întrebuinţate pentru a desemna procesele, 
atît conştiente, cît si inconştiente, atît externe, 

cît şi interne, de limitare, de constrîngere şi de 
reprimare 4413 . Dar categoria centrală a sistemului 
freudian este „reprimarea 44 în sensul dinamic în 
care reprimatul este inconştient. Întrebuinţînd 
cuvîntul „reprimare 44 atît pentru fenomenele 
conştiente, cît şi pentru fenomenele inconştiente, 
se pierde întreaga semnificaţie a conceptelor 
freudiene de reprimare şi de inconştient. De fapt, 
cuvîntul „reprimare 44 are două sensuri: mai întîi 
sensul curent, adică reprimarea în sensul oprimării 
sau suprimării, şi al doilea, sensul psihologic, de 
care se serveşte Freud (deşi termenul a fost între¬ 
buinţat mai înainte în acest sens psihologic), şi 
anume acela de a retrage ceva din conştiinţă. 
Prin ele însele, cele două sensuri nu au nimic de-a 
face unul cu celălalt. întrebuinţînd conceptul de 
reprimare fără discernămînt, Marcuse întunecă 
concluzia principală a psihanalizei. El mizează 
pe dublul sens al termenului „reprimare 44 , lăsînd 
impresia că cele două sensuri se confundă şi, 
prin aceasta, sensul „reprimării 44 în accepţia 
psihanalitică dispare, deşi astfel se obţine o for¬ 
mulă atrăgătoare pentru a unifica o categorie 
de ordin politic şi o alta de ordin psihologic, dato¬ 
rită ambiguităţii unui cuvînt. 

Un alt exemplu al tratamentului la care Marcuse 
supune teoriile freudiene îl constituie problema 
teoretică a naturii conservatoare a Erosului şi a 
instinctului vieţii. Marcuse se sprijină mult pe 

13 H. Marcuse. Eros and Civilization , p. 8. 

„faptul 44 că Freud atribuie Erosului aceeaşi natură 
conservatoare de reîntoarcere la un stadiu ante¬ 
rior ca şi instinctului morţii. Pe cît se pare, el 
nu-şi dă seama că Freud, după cîteva ezitări, a 
ajuns în Outline of Psychoanalysis la concluzia 
opusă celei pe care i-o atribuie Marcuse, şi anume 
că Erosul nu participă tocmai la natura conser¬ 
vatoare — şi aceasta este o poziţie adoptată de 
Freud, în ciuda tuturor problemelor teoretice 
puse de ea 14 . 

Debarasată de o mare parte din verbiajul ei, 
Eros şi civilizaţie oferă ca ideal omului nou al 
societăţii nerepresive reactivarea sexualităţii lui 
pregenitale şi, în special, a tendinţelor sadice şi 
coprofile. De fapt, idealul „societăţii nerepresive 44 
a lui Marcuse pare să fie un paradis infantil unde 
orice muncă este joc şi de unde sînt excluse orice 
conflict serios şi orice tragedie. El nu atacă nici¬ 
odată problema conflictului dintre acest ideal şi 
organizarea unei industrii automatizate. Acest 
ideal de regresiune spre organizarea libidinală 
infantilă merge mînă-n mînă cu critica dominării 
exercitate de sexualitatea genitală asupra pulsiu- 
nilor pregenitale. Graţie cîtorva jonglerii verbale, 
subordonarea tendinţelor orale şi anale faţă de 
primatul genitalităţii este identificată cu căsătoria 
monogamă, cu familia burgheză şi cu principiul 
după care plăcerea sexuală genitală nu este per¬ 
misă decît dacă serveşte la procreaţie. In acest 
atac asupra „dominaţiei 44 genitale, Marcuse vrea 
să ignore faptul ştiut că sexualitatea genitală nu 
este nicidecum limitată la procreaţie: bărbaţii şi 
femeile s-au bucurat dintotdeauna de plăcerea 
sexuală fără să aibă intenţia procreaţiei, iar meto¬ 
dele pentru prevenirea sarcinilor erau cunoscute 
încă din antichitate. Marcuse pare să creadă că, 
deoarece perversiunile — ca sadismul sau copro- 
filiile — nu pot avea ca rezultat procreaţia, ele 

14 S. Freud. Outline of Psychoanalysis , Standard Edi- 
tions, voi. XX, Hogarth Press and the Institut of Psych- 
analysis, Londra, 1939, p. 149. 

sînt mai „libere 44 decît sexualitatea genitală. 
Retorica revoluţionară a lui Marcuse maschează 
caracterul iraţional al atitudinii sale. Ca anumiţi 
artişti şi scriitori de avangardă, de la Sade şi 
Marinetti pînă în zilele noastre, el este atras de 
regresiunea infantilă şi — din cîte îmi dau sea¬ 
ma —, într-un mod mai ascuns, de distrugere şi 
de ură. Este întru totul justificat să exprimi deca¬ 
denţa unei societăţi în literatură şi artă, ca şi 
să-i faci o analiză ştiinţifică. Dar cînd artistul 
sau scriitorul participă la caracterul morbid al 
unei societăţi pe care vrea s-o transforme şi cînd o 
glorifică, aceasta este contrar unui demers revolu¬ 
ţionar. 

La cele de mai sus se raportează glorificarea pe 
care o face Marcuse lui Narcis şi Orfeu, în timp 
ce Prometeu (pe care Marx l-a numit „cel mai 
nobil sfînt şi martir din calendarul filosofic 44 ) 
este coborît la rangul de „erou-arhetip al princi¬ 
piului performanţei 4415 . Imaginile orfico-narcisice 
„sînt sortite lumii subterane si morţii 44 . Potrivit 
tradiţiei clasice, Orfeu este „asociat cu introdu¬ 
cerea homosexualităţii 44 . Dar, spune Marcuse, 
„ca şi Narcis, el respinge Erosul normal, şi nu 
pentru un ideal ascetic, ci în numele unui Eros 
mai total. Ga şi Narcis, el protestează contra ordi¬ 
nii represive a sexualităţii procreatoare. Un astfel 
de Eros, orfic şi narcisic, reprezintă negarea 
acestei ordini — este Marele Refuz 4416 . Acest Mare 
Refuz este definit şi ca „refuzul de a accepta 
separarea de obiectul (sau subiectul) libidinal 4417 . 
In această ultimă analiză este refuzul omului de 
a deveni adult, de a se separa complet de mamă 
şi de pămînt, de a face experienţa unei plăceri 
plenar sexuale (genitală, şi nu homosexuală sau 
sadică). (Foarte curios, în Omul unidimensional, 
Marele Refuz pare să-şi fi schimbat complet 
sensul, dealtminteri fără să se menţioneze această 
schimbare; noul sens este refuzul de a utiliza 
concepte care aruncă o punte peste prăpastia ce 


16 Op. cit., cap. VIII. 
16 0/>. cit., p. 171. 

17 Op. cit., p. 170. 

separă prezentul de viitor.) E un fapt cunoscut 
că acest ideal este tocmai opusul concepţiei lui 
Freud despre dezvoltarea umană şi corespunde 
mai curînd concepţiei sale despre nevroză şi 
psihoză. 

Acest ideal al eliberării de supremaţia sexuali¬ 
tăţii genitale este, bineînţeles, cu totul opus şi 
eliberării sexuale propuse de Reich, la modă în 
zilele noastre. 

Marcuse ignoră faptul că pentru Freud evolu¬ 
ţia libidoului de la narcisismul primar la stadiul 
oral şi anal, apoi genital, nu este, în principiul 
său, efectul unei reprimări crescînde, ci al unui 
proces biologic de maturizare, care duce la prima¬ 
tul sexualităţii genitale. Pentru Freud, fiinţa 
sănătoasă este cea care a atins stadiul genital şi 
a simţit plăcerea în raporturile sexuale. Toată 
schema freudiană a evoluţiei este bazată pe ideea 
genitalităţii ca cel mai înalt stadiu al dezvoltării 
libidoului. Nu aduc aici obiecţii contra devierii lui 
Marcuse în raport cu Freud, ci contra confuziei 
create nu numai de o proastă întrebuinţare a 
conceptelor freudiene, ci şi de faptul că Marcuse 
vrea să dea impresia că reprezintă poziţia freudia¬ 
nă, doar cu unele schimbări minore. De fapt, el 
elaborează o teorie care se situează în contra¬ 
dicţie cu tot ce este esenţial în gîndirea freudiană. 
El ajunge la acest rezultat citind fraze extrase din 
contextul lor, sau judecăţi pe care Freud le-a 
enunţat pentru a le abandona ulterior, sau, pur 
şi simplu, interpretînd greşit poziţia freudiană şi 
semnificaţia ei. 

Cum este posibil ca un om de ştiinţă de talia 
lui Marcuse să aibă o imagine atît de deformată 
despre psihanaliză? Am impresia că răspunsul 
rezidă în interesul special manifestat de el, ca 
şi de atîţia alţi intelectuali, pentru psihanaliză. 
Pentru el, psihanaliza nu este o metodă empirică 
care are ca scop să descopere la o fiinţă aspira¬ 
ţiile inconştiente, mascate de raţionalizare, nu 
este o teorie ad personam care tratează despre 
caracter şi arată diferitele motivaţii inconştiente 
ale unor acte aparent „raţionale 44 . Pentru Mar- 

cuse psihanaliza este un ansamblu de speculaţii 
metapsihologice despre moarte, instinctul vieţii, 
sexualitatea infantilă etc. Marea realizare a lui 
Freud constă însă în a fi reluat o mulţime de pro¬ 
bleme tratate de filosofie atîta timp într-un mod 
abstract şi în a fi făcut din ele obiectul unor in¬ 
vestigaţii empirice. Marcuse pare să facă drumul 
înapoi, retransformînd conceptele empirice ale 
lui Freud în obiecte de speculaţie filosofică, şi 
încă o speculaţie mai curînd confuză. Alături 
de cei menţionaţi mai sus, de analiştii de stînga 
şi de cei rămaşi în sinul organizaţiei înfiinţate de 
Freud, vreau să citez în special patru psihana¬ 
lişti ale căror contribuţii prezintă un caracter mai 
sistematic şi a căror influenţă o depăşeşte pe a 
altora. (Nu vorbesc de primii disidenţi ca Adler, 
Rank şi Jung.) 

Karen Horney a fost prima care a întreprins 
un studiu critic despre psihologia freudiană a 
femeii, iar mai tîrziu a iniţiat o cercetare care, 
renunţînd la teoria libidoului şi punînd accentul 
pe importanţa factorilor culturali, a oferit multe 
intuiţii fructuoase. 

Ga şi Karen Horney, Harry Stack Sullivan 
a recunoscut importanţa factorilor culturali şi, 
prin concepţia sa despre psihanaliză ca teorie a 
„relaţiilor interpersonale“, a respins, de asemenea, 
teoria libidoului. In timp ce teoria sa despre om 
este oarecum limitată, după părerea mea, de 
faptul că modelul său de om se referă, în esenţă, 
la omul contemporan alienat, meritul său funda¬ 
mental este de a fi pătruns lumea fantasmelor şi 
procedeele de comunicare în maladiile grave şi, 
în special, în schizofrenii 18 . 

18 Deşi Horney, Sullivan şi eu însumi sîntem clasifi¬ 
caţi în ansamblu ca şcoală „culturalistă“ sau „neofreu- 
diană“, această clasificare este greu de justificat. Cu toate 
că am fost prieteni, că am muncit împreună şi am avut 
anumite idei comune — în special o atitudine critică 
faţă de teoria libidoului —, deosebirile care ne separă 
sînt mai importante decît asemănările, în special în ce 

Erik H. Erikson a adus importante contribuţii 
la teoria copilăriei şi a influenţei societăţii asu¬ 
pra dezvoltării copilului. El a dezvoltat gîndirea 
psihanalitică şi prin studiul său despre proble¬ 
mele identităţii, şi prin biografiile sale psihana¬ 
litice (Luther şi Gandhi). După părerea mea, el 
nu a mers atît de departe pe cît ar fi putut dacă 
ar fi urmărit într-un mod mai radical consecin¬ 
ţele unora din propriile sale premise. 

Melanie Klein şi şcoala sa au marele merit de 
a fi sondat pînă la iraţionalitatea profundă din 
om, încercînd să arate manifestările ei la copil, 
în timp ce materialul faptic şi interpretările ei 
nu erau deloc convingătoare pentru majoritatea 
analiştilor, inclusiv pentru mine, teoriile ei aveau, 
cel puţin, o funcţie de antidot faţă de tendinţele 
raţionaliste care se manifestă tot mai mult în 
mişcarea psihanalitică. 

Tendinţele conformiste din sinul majorităţii 
psihanaliştilor şi-au găsit afirmarea lor princi¬ 
pală într-o şcoală pe care o voi examina mai de¬ 
taliat, deoarece ea a devenit cea mai influentă 
şi mai prestigioasă în interiorul mişcării psiha¬ 
nalitice: este vorba de psihologia eului. Această 
şcoală a fost fondată şi continuată de un grup de 
psihanalişti 19 care au elaborat în comun un sis¬ 
tem avînd drept scop completarea teoriei clasice, 
acceptînd rezultatele la care ajunsese ea pînă 
atunci. 

„Psihologii eului“ îşi trag denumirea din faptul 
că şi-au îndreptat atenţia teoretică spre eu şi 
că s-au îndepărtat de ceea ce se găsea în centrul 
atenţiei lui Freud, adică de sine, de pasiunile ira¬ 
ţionale care motivează omul fără ca el să fie con¬ 
ştient de ele. Interesul pentru eu are o paternitate 


priveşte perspectiva „culturală 4 '. Horney şi Sullivan 
gîndeau schemele culturale în termenii antropologiei 
tradiţionale, în timp ce abordarea mea se baza pe o ana¬ 
liză a forţelor economice, politice şi psihologice care 
constituie fundamentele societăţii. 

19 Fondatorii şcolii sînt H. Hartmann, R.M. Loewen- 
stein şi E. Kris. Alţi reprezentanţi ai psihologiei eului 
sînt D. Rapaport, G. Klein, B. Gill, R.R. Hoit şi R. White, 

cu totul respectabilă. Mai ales după ce diviziunea 
freudiană sine-eu-supraeu a luat locul vechii 
dihotomii a sistemelor Ies (inconştient) şi Gs 
(conştiinţă), concepţia despre eu a devenit cen¬ 
trală pentru teoria psihanalitică. Schimbarea 
la care Freud a supus terminologia, şi, într-o anu¬ 
mită măsură, substanţa însăşi, fusese provocată, 
printre alţi factori, de descoperirea unor aspecte 
inconştiente ale eului, care păreau să facă în- 
trucîtva inutilizabilă vechea diviziune. Eul şi 
mecanismele de apărare (1964) de Anna Freud a 
dat un alt fundament pretenţiei potrivit căreia 
psihologia eului era o dezvoltare organică a teo¬ 
riei freudiene clasice, în care ea era profund an¬ 
corată. 

Psihologii eului au subliniat faptul că lucrările 
Annei Freud nu erau, în nici un caz, prima 
expresie a poziţiei lor. Ele continuau primele 
investigaţii ale lui Freud cu privire la aspectele 
inconştiente ale funcţionării eului. Totuşi, în ciuda 
exactităţii citatelor care îl prezintă pe Freud cape 
creatorul psihologiei eului, revendicarea acestei 
paternităţi nu este atît de legitimă cum i se pare 
lui Hartmann şi grupului său. în timp ce Freud 
arăta un interes crescînd pentru eu , psihologia 
sa analitică rămînea centrată pe pulsiunile incon¬ 
ştiente care motivează comportamentul, şi din 
această cauză el a fost şi va rămîne un „psiholog 
al sinelui". 

„Psihologia eului" îşi face oficial apariţia cu un 
articol scris de fondatorul ei, Heinz Hartmann, 
şi publicat în 1939, la un an după moartea lui 
Freud. în acest articol, Psihologia eului şi pro¬ 
blema adaptării 20 , Hartmann a pus bazele noului 
sistem, îndreptîndu-şi toată atenţia asupra pro¬ 
cesului de adaptare. El exprimă foarte clar scopul 

20 Publicat întîi în limba germană în „Internationale 
Zeitschrift fur Psycho-analyse und Imago“, 1939. Tradu¬ 
cerea engleză de D. Rapaport, International Universities 
Press, New York, 1958. Deoarece prezentarea pe care o 
fac aici psihologiei eului trebuie în mod necesar să fie 
scurtă, voi vorbi mai ales despre acest articol, unde 
majoritatea ideilor importante ale psihologiei eului sînt 

revizuirii sale. Psihanaliza „a început cu studiul 
patologiei şi al fenomenelor care se situează la 
limita psihologiei normale şi a psihopatologiei. 
In această epocă, lucrările psihanalitice se orien¬ 
tau, în esenţă, asupra sinelui şi pulsiunilor in¬ 
stinctuale... In prezent nu există nici o îndoială 
că psihanaliza poate pretinde a fi o psihologie 
generală , în sensul cel mai larg al termenului, iar 
concepţia despre metodele de muncă pe care 
trebuie să le considerăm ca fiind psihanalitice a 
devenit mai largă, mai profundă şi mai discri¬ 
minantă 1421 . 

Această nouă preocupare a psihanalizei ca psi¬ 
hologie generală a determinat pe psihologii eului 
să-şi îndrepte toată atenţia spre fenomene pe 
care psihanaliştii mai vechi le-au ignorat şi cărora 
nu le-au acordat decît o atenţie marginală, adică 
spre „acele procese şi metode de funcţionare a 
aparatului psihic care duc la rezultate adaptate 4422 . 
Teza care stă la baza dezvoltării ulterioare a psi¬ 
hologiei eului este că nici o adaptare la mediul 
înconjurător, nici un proces de învăţare şi de matu¬ 
rizare nu este un conflict. Dezvoltarea percepţiei, 
a înţelegerii obiectului, a limbajului interior, a 
fenomenelor reamintirii, a productivităţii şi chiar 
fazele dezvoltării motorii, apucarea, mersul tîrîş, 
mersul în picioare şi procesele de maturizare şi 
de învăţare se produc fără conflict. Hartmann a 
propus ulterior adoptarea termenului provizoriu 
de sferă fără conflict a eului pentru a desemna acest 
ansamblu de funcţii care îşi exercită în orice mo¬ 
ment efectele lor în afara regiunilor conflictelor 
mentale. Psihologia eului subliniază rolul voinţei, 
al energiei libidinale „desexualizate 44 şi al energiei 
distructive căreia i s-a retras caracterul agresiv, 
care furnizează eului energia necesară exercitării 

deja indicate, fără a exclude că Hartmann şi ceilalţi 
membri ai şcolii au adus contribuţii şi nuanţări impor¬ 
tante în lucrările lor ulterioare. 

Aş dori să menţionez ajutorul lui Jer6me Brams la 
un studiu mai vast pe care l-am întreprins despre psiho¬ 
logia eului. 

21 Loc. cit., p. 4. 

22 Loc. cit., p. 5. 

funcţiilor lui, inclusiv a voinţei 23 . In timp ce 
aceste concepţii deplasează accentul departe de 
forţele iraţionale care, după Freud, determină 
voinţa şi limitează funcţionarea eului, modul în 
care sînt tratate şinele şi eul constituie un mod 
de demarcare şi mai fundamental. Freud consi¬ 
dera şinele ca o „marmită de pasiuni 11 nestruc¬ 
turată; B. Gill, aprobat de majoritatea psiho¬ 
logilor eului, enunţă propoziţia după care însuşi 
şinele are o structură, dacă nu logică, cel puţin 
prelogică. Şinele şi eul nu mai sînt considerate 
ca opuşi, ci ca un continuum. De aici rezultă că 
dihotomiile efectuate de Freud între principiul 
plăcerii şi principiul realităţii, energia mobilă şi 
energia legată, proces primar şi proces secundar 
sînt prezentate şi ele ca nişte continuumuri. Ele 
sînt concepute, aidoma eului şi sinelui, ca un con¬ 
tinuum ierarhic de forţe şi de structuri existente 
la toate nivelurile ierarhiei. Această presupunere 
a unui continuum face să dispară total elementul 
dialectic din concepţia freudiană. Aici, ca de altfel 
în toată opera sa, Freud punea accentul pe con - 
flictul dintre opuşi şi pe fenomenele produse de 
acest conflict. Metoda sa dialectică a fost abando¬ 
nată în favoarea unui punct de vedere în care 
concepţia unui conflict între opuşi este înlocuită 
cu aceea a unei creşteri organice în sinul unei 
structuri ierarhice. 

Caracterul conformist al psihologiei eului se 
manifestă mult mai clar în modul în care partizanii 
ei reconsideră finalităţile principale ale lui Freud 
decît în aceste puncte teoretice de detaliu. 
Freud exprimă scopul terapiei sale şi al ansamblu¬ 
lui dezvoltării omului prin această frază cura¬ 
joasă şi poetică: „Unde era şinele va fi eul“. Era 

23 R.W. White a semnalat că ideile de „neutralizare** 
şi de „deneutralizare** a libidoului sau a energiei agresive 
nu ar putea fi menţinute în lumina a ceea ce cunoaştem 
astăzi despre funcţionarea sistemului nervos. Pentru a le 
înlocui, el propune conceperea unor energii independente, 
proprii eului, prezente de la naştere, şi care sînt între¬ 
buinţate în dezvoltarea şi în funcţionarea activităţilor 
eului. 

expresia credinţei lui Freud în raţiune. Raţiunea 
de a fi a metodei sale era eliberarea omului, fă- 
cînd să devină conştient inconştientul. Dar Hart- 
mann pretinde că afirmaţia lui Freud a fost ade¬ 
sea „rău înţeleasă": „Aceasta nu înseamnă că a 
existat vreodată sau că ar putea să existe un om 
care să fie complet raţional; aceasta nu face decît 
să implice o tendinţă istorico-culturală şi un scop 
terapeutic" 24 . 

Aceasta este versiunea pozitivistă a unui proiect 
radical. Faptul că niciodată nu a existat şi nici 
nu va exista un om complet raţional reprezintă 
descrierea unei tendinţe care prin adverbul „com¬ 
plet" devine un truism. Ceea ce era important 
pentru Freud nu era maximul de dezvoltare a 
eului, ci optimul pe care poate să-l atingă omul. 
El stabileşte un principiu normativ bazat pe teoria 
sa despre om, după care omul trebuie să încerce 
înlocuirea sinelui prin eu cît mai mult cu putinţă, 
deoarece cu cît va reuşi mai bine în această ac¬ 
ţiune, cu atît va evita suferinţa nevrotică şi, ceea 
ce revine la acelaşi lucru, o suferinţă de prisos a 
existenţei. în aceasta rezidă diferenţa precisă 
dintre Freud, care postulează o normă a dezvol¬ 
tării umane, şi pozitivistul care, referindu-se la 
deviza lui Freud ca la simpla indicare a unei 
„tendinţe istorico-culturale", neagă esenţa nor¬ 
mativă radicală a devizei lui Freud ce implică 
un „trebuie". 

Aceeaşi tendinţă conformistă apare în afirma¬ 
ţiile lui Hartmann cu privire la concepţia despre 
sănătatea mentală. Hartmann critică pe cei care 
„emit judecăţi pripite despre atributele «sănătăţii 
ideale»" şi pretinde că ei „subestimează în acelaşi 
timp marea diversitate de personalităţi care, 
pentru a vorbi normal, trebuie considerate ca 
fiind sănătoase şi numeroasele tipuri de perso¬ 
nalităţi care sînt socialmente necesare" 25 . 

Ce înseamnă „pentru a vorbi normal"? Prin 
imprecizia limbajului său, Hartmann trece 

24 H. Hartmann. Op. cit., p.73. 

26 Op. cit., p. 81. 

pe lingă una dintre cele mai importante 
probleme ale domeniului nostru — problema 
celor două sensuri ale sănătăţii mentale. 

t 

Unul din sensuri se referă la funcţionarea siste¬ 
mului psihic în termeni de dezvoltare optimală; 
numesc aceasta o concepţie „umanistă", deoarece 
este centrată pe om. Formula lui Freud după care 
sănătatea implică capacitatea de a iubi şi de a 
munci este puţin prea generală, dar ea înseamnă 
clar că o persoană plină de ură şi de tendinţe 
distructive, incapabilă să iubească, nu este sănă¬ 
toasă. Sau pentru a da un exemplu mai specific, 
Freud nu ar califica drept „sănătoasă" o persoană 
care a regresat — mai mult sau mai puţin com¬ 
plet — la stadiul sadico-anal. Dar o asemenea 
persoană n-ar avea oare un comportament adap¬ 
tat la un tip particular de societate? Un sadic 
nu era oare cît se poate de eficace în regimul 
nazist, în timp ce o persoană capabilă de iubire 
era complet inadaptată? O persoană alienată, 
puţin iubitoare şi cu un simţ al identităţii destul 
de slab nu este oare mai bine adaptată la socie¬ 
tatea tehnologică actuală decît o persoană sensi¬ 
bilă, cu sentimente profunde? Gînd se vorbeşte 
de sănătate într-o societate bolnavă, conceptul 
de sănătate este întrebuinţat în al doilea sens, 
sociologic, care înseamnă adaptarea la realitate. 
Problema este tocmai aceea a conflictului dintre 
„sănătate" în termeni umani şi „sănătate" în 
termeni sociali: o persoană poate fi bine adaptată 
într-o societate bolnavă tocmai pentru că este 
ea însăşi bolnavă în termeni umani. Astfel, expre¬ 
sia „pentru a vorbi normal" înseamnă că, dacă o 
personalitate este dorită din punctul de vedere 
al societăţii, ea este considerată sănătoasă din 
punct de vedere psihanalitic. 

Aici Hartmann a făcut să dispară elementul 
cel mai important — şi cel mai radical — al sis¬ 
temului freudian: critica moravurilor burgheziei 
şi contestarea lor în numele omului şi al dezvol¬ 
tării sale. Identificînd sănătatea „umană" cu să¬ 
nătatea „socială" şi negînd implicit patologia so¬ 
cială, el este în dezacord cu Freud, care vorbea 

de „nevroze colective 14 şi de „patologia comunită¬ 
ţilor civilizate 4428 . Hartmann nu vede că repri¬ 
marea sexuală exercitată în sinul burgheziei 
victoriene era „sănătoasă 44 , în sensul în care între¬ 
buinţează el acest termen, deoarece burghezia 
trebuie să dezvolte un caracter social de tezau¬ 
rizare, de antiplăcere şi de antirisipă ca bază psi¬ 
hologică pentru forma de acumulare a capita¬ 
lului cerută de economia secolului al XlX-lea. 
Freud vorbea în numele omului şi critica gradul 
obişnuit de reprimare sexuală ca pe un factor 
direct al maladiilor mentale. 

La jumătatea secolului al XX-lea, problema 
nu mai este aceea a reprimării sexuale, deoarece, 
odată cu dezvoltarea societăţii de consum, sexu¬ 
alitatea însăşi a devenit un articol de consum, iar 
tendinţa de a căuta o satisfacţie sexuală instan¬ 
tanee face parte din structura de consum care răs¬ 
punde necesităţilor economice ale unei societăţi 
cibernetizate. în societatea de astăzi sînt repri¬ 
mate alte impulsuri: a fi pe deplin viu, a fi liber 
şi a iubi. De fapt, dacă oamenii ar fi sănătoşi 
astăzi în sens uman, ei n-ar fi capabili, ci mai 
puţin capabili să-şi îndeplinească rolul lor social; 
dar ar protesta contra unei societăţi bolnave 
şi ar cere schimbări socio-economice care să reducă 
dihotomia dintre sănătatea în sens social şi să¬ 
nătatea în sens uman. 

Psihologia eului constituie o revizuire drastică 
a sistemului freudian, o revizuire a spiritului său, 
şi nu — cu cîteva excepţii — a conceptelor sale. 
Acest fel de revizuire reprezintă destinul obişnuit 
al teoriilor şi perspectivelor radicale şi provoca¬ 
toare. Ortodoxia conservă învăţăturile în forma 
lor originară, le apără de critici şi de polemici, 
dar le „reinterpretează 44 , pune accentul pe lucruri 
diferite sau operează adăugiri pe care pretinde a 
le fi găsit deja în cuvintele maestrului. în acest 
mod, revizuirea schimbă spiritul concepţiei ori¬ 
ginare, rămînînd „ortodoxă 44 . Celălalt tip de revi- 

26 Vezi S. Freud. Civilization and its Discontents , The 
Hogarth Press, Londra, 1935, p. 141 — 142, 

zuire, pe care propun să-l numim „dialectic", 
revizuieşte formulările „clasice" în scopul de a 
păstra spiritul lor. O asemenea revizuire se stră¬ 
duieşte să păstreze esenţa concepţiei originare, 
eliberînd-o de ipotezele teoretice condiţionate de 
epocă şi de limitele care rezultă de aici. Ea tinde 
să rezolve într-un mod dialectic contradicţiile 
imanente teoriei clasice şi să modifice teoria în 
sensul aplicării ei la noi probleme şi experienţe. 

Revizuirea cea mai importantă este, poate, cea 
pe care psihologia eului nu a făcut-o. Ea nu a dez¬ 
voltat „psihologia sinelui", adică nu a încercat să 
aducă contribuţii la ceea ce constituie miezul siste¬ 
mului freudian, „ştiinţa iraţionalului". Ea nu a 
contribuit la extinderea cunoaşterii de către noi a 
proceselor inconştiente, a conflictelor, a rezisten¬ 
ţelor, a raţionalizărilor şi a transferurilor inconşti¬ 
ente. Dar ceea ce interesează şi mai mult este că, 
în propriul său domeniu, psihologia eului nu a 
întrebuinţat o analiză critică şi eliberatoare. Peri¬ 
colul serios care ameninţă viitorul omului se dato- 
reşte, în mare măsură, incapacităţii acestuia de 
a recunoaşte caracterul fictiv al „simţului său 
comun“. Majoritatea oamenilor rămîn fixaţi în 
categorii şi conţinuturi de gîndire uzate şi irea- 
liste. Ei consideră „simţul lor comun“ drept ra¬ 
ţiune. O „psihologie a eului" radicală ar analiza 
fenomenul simţului comun, motivele forţei si 
rigidităţii lui şi mijloacele de a-1 schimba. Pe 
scurt, ea ar face din examenul critic al conşti¬ 
inţei sociale preocuparea sa centrală. Dar psiho¬ 
logia eului nu s-a preocupat de aceste cercetări 
radicale; ea s-a mulţumit cu speculaţii abstracte 
şi, în mare măsură, metapsihologice, care nu 
îmbogăţesc cunoaşterea noastră clinică sau psiho¬ 
sociologică. 

Psihologia eului a pus exclusiv accentul pe 
aspectele raţionale ale adaptării, ale învăţării, 
ale voinţei etc. (atitudine tradiţională care ignoră 
faptul că omul contemporan suferă de o incapa¬ 
citate de a-şi voi viitorul şi că adesea învăţătura 

îl face nu mai puţin orb, ci mai orb). Desigur, 
este un cîmp de investigaţii cu totul legitim şi 
important, la care cercetători ca J. Piaget, L.S. 
Vîgotski, K. Btihler şi mulţi alţii au adus contri¬ 
buţii remarcabile, foarte greu de egalat de către 
partizanii psihologiei eului. Aceştia din urmă 
„au ridicat“ psihanaliza la nivelul respectului 
universitar, spunînd „şi noi“ ştim că libidoul nu 
reprezintă totul în sistemul Om. Procedînd ast¬ 
fel, ei au corijat unele excese ale teoriei psihanali¬ 
tice, dar ceea ce spun ei nu este nou decît pentru 
cei care crezuseră că teoria libidoului poate să 
explice totul. 

Revizuirea operată de psihologia eului nu s-a 
mulţumit să înceapă prin studiul psihologiei adap¬ 
tării. Ea însăşi este o psihologie a adaptării psiha¬ 
nalizei la sociologia secolului al XX-lea şi la spi¬ 
ritul dominant al societăţii occidentale. A căuta 
un refugiu în conformism este o atitudine 
foarte uşor de înţeles într-o epocă de anxietate 
şi de conformism generalizat. Totuşi, acest lucru 
nu constituie un progres, ci un recul pentru teo¬ 
ria psihanalitică. De fapt, el privează psihanaliza 
de vitalitatea care a făcut altădată din ea un 
factor atît de important în cultura contempo¬ 
rană. Dacă analiza mea este exactă, trebuie 
să ne întrebăm pentru ce liderii mişcării psihana¬ 
litice nu au exclus din rîndurile lor pe psihologii 
eului, aşa cum au procedat cu alţi revizionişti. 
Dimpotrivă, psihologia eului a devenit şcoala 
conducătoare în cadrul mişcării psihanalitice, 
fapt pentru care alegerea lui Heinz Hartmann în 
1951 la preşedinţia Asociaţiei internaţionale de 
psihanaliză constituie o expresie simbolică. 

Răspunsul la această întrebare este dublu. 
In primul rînd, psihologii eului voiau cu orice 
preţ să stabilească legitimitatea lor, calificînd 
drept freudieni „legitimi" pe propriii lor repre¬ 
zentanţi. în al doilea rînd, au trebuit să satis¬ 
facă dorinţa generală de adaptare şi de respect 
pe care o aveau psihanaliştii oficiali. Ştiinţa şi 

talentul psihologilor eului făceau pesemne un 
mare bine unei mişcări care îşi pierduse „cauza 44 , 
care neglijase dezvoltarea fecundă a unei „psiho¬ 
logii a sinelui 44 , care era în căutarea unei recunoaş¬ 
teri teoretice şi nu voia să fie deranjată prin prac¬ 
ticarea necritică a unor idei şi terapeutici învechite. 
Psihologia eului constituia răspunsul ideal la 
criza psihanalizei — răspuns ideal dacă s-ar fi 
abandonat speranţa unei revizuiri radicale şi pro¬ 
ductive care să redea psihianalizei puterea sa 
iniţială. 

Totuşi, trebuie să observăm că au existat ex¬ 
cepţii la această primire favorabilă a analizei 
eului în mijlocul majorităţii ortodoxe. S. Nacht, 
unul dintre analiştii ortodocşi cei mai remarca- 

i i 

bili, a făcut psihologiei eului o critică foarte apro¬ 
piată de cea făcută de mine mai sus. Intr-o comu¬ 
nicare despre Influenţele reciproce în dezvoltarea 
eului şi sinelui, Nacht scrie: „încercarea de a 
ridica psihanaliza spre înălţimile unei psihologii 
generale..., aşa cum Hartmann, Odier şi Saussure, 
printre alţii, ar fi vrut s-o facă, îmi pare a fi o 
etapă sterilizantă şi regresivă, pentru a nu spune 
mai mult, dacă ea urmăreşte să schimbe metodo¬ 
logia noastră 4427 . Deşi mă deosebesc de Nacht în 
multe privinţe, împărtăşesc cu el convingerea 
că psihologia eului constituie un regres în raport 
cu esenţa psihanalizei. 

în ciuda unor simptome neliniştitoare, psihana¬ 
liza este departe de a muri. Totuşi, se poate pre¬ 
vedea moartea ei dacă nu-si schimbă orientarea. 
In acest sens trebuie luat ceea ce am numi noi 
aici „criza psihanalizei 44 . Ga orice altă criză, şi 
aceasta conţine o alternativă: ori pieire lentă, ori 

27 S. Nacht. Discussion of the Mutual Influences in 
the Development of Ego and Id“. Colocviu la Congresul 
al XVII-lea al Asociaţiei internaţionale de psihanaliză, 
ţinut la Amsterdam, la 8 august 1951. Retipărit în The 
Psycho-analytic Study of the Child , voi. VII, Internatio¬ 
nal Universities Press, New York, 1952. 

reînnoire creatoare. Nimeni nu poate să spună 
dinainte ce va urma, dar există indicii promiţă¬ 
toare. Devine din ce în ce mai clar că criza pe 
care o străbate astăzi umanitatea este o problemă 
care necesită, în vederea înţelegerii şi a soluţio¬ 
nării ei, o profundă cunoaştere a reacţiilor umane, 
iar psihanaliza poate să aducă în acest dome¬ 
niu contribuţii importante. în plus, pentru cine 
este cu adevărat interesat de cercetare, psihana¬ 
liza reprezintă unul din domeniile cele mai exci¬ 
tante şi mai exigente, la fel ca biologia şi fizica, 
în special pentru cei care îmbină reflecţia pă¬ 
trunzătoare şi critică cu facultatea de a observa 
procesele psihice subtile la care trebuie să ajun¬ 
gă să participe pentru a putea face observaţii. 

în concluzie, reînnoirea creatoare a psihanali¬ 
zei nu este posibilă decît dacă ea va pune capăt con¬ 
formismului său pozitivist şi va deveni din nou o 
teorie critică şi provocatoare, într-un spirit de 
umanism radical. Această psihanaliză revizuită 
va continua să coboare tot mai adînc în lumea 
subterană a inconştientului, va critica tot ceea 
ce duce în societate la deformarea omului, se 
va preocupa de procesele care ar putea să ducă 
la adaptarea societăţii la nevoile omului, în 
locul adaptării omului la societate. în particular, 
ea va examina fenomenele psihologice care con¬ 
stituie patologia societăţii contemporane: alie¬ 
narea, angoasa, solitudinea, teama de sentimente 
profunde, lipsa de activitate, lipsa de bucurie. 
Aceste simptome au luat locul central pe care 
îl ocupa, în epoca lui Freud, reprimarea sexuală, 
iar teoria psihanalitică trebuie să fie formulată 
în aşa fel, încît să poată înţelege aspectele incon¬ 
ştiente ale acestor simptome şi condiţiile pato¬ 
gene ale societăţii şi ale familiei care le dau naş¬ 
tere. 

Psihanaliza va studia în special „patologia 
normalului", schizofrenia cronică de grad slab, 
generată de societatea tehnologică cibernetizată 
de astăzi şi de mîine. 


428 



Capitolul al III-lea 

CONTRIBUŢIA LUI MARX LA CUNOAŞTEREA 

OMULUI 28 

Cred că este nevoie de cîteva observaţii preli¬ 
minare. Contribuţia lui Marx la cunoaşterea 
omului sau, într-un sens mai restrîns, la psiholo¬ 
gie a reţinut destul de puţin atenţia. De obicei se 
consideră că, spre deosebire de Aristotel şi de 
Spinoza, ale căror etici sînt tratate de psihologie, 
Marx nu s-a preocupat de individ, de pulsiunile 
şi de caracterul lui, ci numai de legile care guver¬ 
nează societatea şi evoluţia ei. 

Această neglijare a aportului lui Marx la psi¬ 
hologie provine din mai mulţi factori. Mai întîi, 
Marx nu a făcut niciodată o expunere sistematică 
a concepţiilor sale psihologice; ele se găsesc răs- 
pîndite în toate operele lui şi trebuie adunate 
pentru a face să apară aspectul lor sistematic. 
In al doilea rînd, veritabila imagine a omului 
după Marx şi contribuţia sa la psihologie au fost 
întunecate de falsa interpretare, larg răspîndită, 
că Marx nu s-ar fi ocupat decît de fenomene eco¬ 
nomice şi, printr-un contra sens asupra materia¬ 
lismului său istoric, că Marx ar fi considerat 
omul, prin natura sa, comandat înainte de toate 
de setea de cîştig. In al treilea rînd, psihologia 
dinamică a lui Marx a luat naştere prea devreme 
pentru a reţine suficient atenţia. Numai odată cu 
Freud a fost elaborată o psihologie a subconştien¬ 
tului cu caracter sistematic, iar psihanaliza lui 
Freud a devenit sistemul de psihologie dinamică 
cel mai important. Popularitatea ei, datorată 
în mare parte caracterului său materialist şi 
mecanicist, n-a permis să se vadă că acest nucleu 

28 Contribuţia lui Marx la cunoaşterea omului a fost 
prezentată sub formă de text scris la un colocviu despre 
influenţa lui Karl Marx în gîndirea ştiinţifică contem¬ 
porană, organizat la Paris între 8 şi 10 mai 1968, sub 
auspiciile UNESCO, de International Social Science 
Council şi International Council for Philosophy and 
Humanistic Studies; acest text a fost retipărit de revista 
„Social Science Information**, VII, 3, p. 7 — 17. 

de psihologie umanistă a subconştientului se poate 
găsi la Marx. Pe de altă parte, rolul din ce în ce 
mai important pe care îl juca o psihologie expe¬ 
rimentală de orientare pozitivistă tindea să blo¬ 
cheze înţelegerea concepţiilor psihologice ale lui 
Marx. 

Cum ar fi putut să fie altfel ? Psihologia modernă, 
experimentală şi universitară, este într-o mare 
măsură o ştiinţă care are drept obiect un om alie¬ 
nat, studiat de cercetători alienaţi, cu ajutorul 
unor metode alienate şi alienante. Psihologia 
marxistă, bazată pe o conştiinţă totală a proce¬ 
sului alienării, era capabilă să depăşească acest 
tip de cercetare psihologică, deoarece, spre deo¬ 
sebire de acesta din urmă, ea nu considera omul 
alienat drept om normal, drept omul ca atare. 
S-a întîmplat totuşi ca psihologia lui să rămînă 
literă moartă pentru cei care credeau în reflexo- 
logie şi în condiţionare, ca şi cum acestea ar fi 
reprezentat ultimul cuvînt al cunoaşterii despre 
om. Contribuţia psihologică a lui Marx are, poate, 
mai multe şanse de a fi înţeleasă în zilele noastre 
decît înainte, în parte pentru că descoperirile 
esenţiale ale lui Freud nu mai sînt considerate 

9 

atît de inseparabile de aspectele mecaniciste ale 
teoriei sale (de exemplu, teoria libidoului) şi în 
parte pentru că renaşterea gîndirii umaniste este 
pe cale de a oferi bazele propice unei mai bune 
înţelegeri a psihologiei umaniste a lui Marx. 

în acest scurt articol nu poate fi vorba decît de 
un rezumat concis a ceea ce consider eu a fi esen¬ 
ţialul contribuţiei lui Marx la psihologie; de ase¬ 
menea, n-ar putea fi vorba de o analiză a rapor¬ 
turilor pe care gîndirea sa psihologică le are cu 
cele ale lui Spinoza, Goethe, Hegel şi Feuerbach. 

Vorbind despre psihologie ca despre o „ştiinţă 
naturală a omului“ (sau „ştiinţă naturală umană“), 
Marx inaugurează o concepţie despre natura 
umană care se regăseşte în toată opera sa, pînă 
în ultimele pagini ale Capitalului , unde, în volu¬ 
mul al III-lea, vorbeşte de condiţiile de muncă 

„cele mai demne şi mai adecvate naturii umane" 29 . 
In timp ce în Manuscrisele economico-filosofice 
din 1844 Marx vorbeşte de „esenţa omului" sau 
de „viaţa generică", în Ideologia germană el explică 
întrebuinţarea termenului de „esenţă", afirmînd 
că această esenţă nu este „o abslracţ-ie", iar în 
Capitalul înlocuieşte conceptul de „esenţă" prin 
cel de „natură umană în general", pe care trebuie 
să o deosebim de „natura umană aşa cum se 
modifică ea în fiecare perioadă istorică". Există, 
desigur, în aceste rinduri o modalitate de a nuanţa 
considerabil concepţia despre natura umană, 
dar această nuanţare nu constituie nicidecum o 
abandonare a acestei concepţii. 

Ne dă Marx o definiţie a „esenţei naturii umane", 
a „naturii omului în general?" Da! In Manuscri¬ 
sele economico-filosofice din 1844 , Marx defineşte 
„caracterul generic al fiinţelor umane" ca fiind 
„activitate liberă şi conştientă", în opoziţie cu 
natura animală, care „se confundă nemijlocit cu 
activitatea sa vitală... şi care este această activi¬ 
tate^, Abandonînd apoi conceptul de „caracter 
generic", el n-a mai putut, în operele sale ulte¬ 
rioare, să păstreze aceeaşi formulare, dar accentul 
rămîne acelaşi, cel al activităţii ca o caracteristică 
a naturii nemutilate şi integrale a omului. In 
Capitalul , Marx defineşte omul drept un „animal 
social", criticînd astfel definiţia aristotelică a 
omului ca „animal politic", deoarece ea este „la 
fel de caracteristică pentru antichitatea clasică, 
precum e caracteristică pentru yankei cea a lui 
Franklin, anume că omul, prin natura şa, este 
făuritor de unelte" 31 . Ga şi filosofia sa, psihologia 
lui Marx este o psihologie a activităţii umane; în 
ce ne priveşte, sîntem cu totul de acord cu cei 
pentru care maniera cea mai adecvată de a analiza 
modul lui Marx de a defini omul este de a spune că 

29 K. Marx şi F. Engels. Opere , voi. 25, partea a Il-a, 
Editura politică, Bucureşti, 1973, p. 358. — Nota trad. 

30 K. Marx şi F. Engels. Scrieri din tinereţe. Editura 
politică, Bucureşti, 1968, p. 555. — Nota trad. 

31 K. Marx şi F. Engels. Opere , voi. 23, Editura poli¬ 
tică, Bucureşti, 1966, p. 337. — Nota trad. 

omul este o fiinţă a „praxisului 41 : iată un aspect 
asupra căruia vom reveni, dealtfel, mai tîrziu. 

Intrebuinţînd, de-a lungul întregii sale opere, 
conceptul de natură umană sub o formă sau alta, 
Marx face un prim pas, dar acest prim pas nu ar 
avea sens fără un al doilea, care este cel mai im¬ 
portant şi care caracterizează teoria sa psihologică. 
Am în vedere concepţia sa despre natura umană 
ca o natură energetică şi dinamică. El consideră 
că omul este comandat de pasiuni sau pulsiuni, 
deşi, în mare parte, nu este conştient de aceste 
forţe. Psihologia lui Marx este o psihologie dina¬ 
mică. Sub acest aspect, ea prezintă, pe de o parte, 
afinităţi cu psihologia lui Spinoza şi anticipează 
pe cea a lui Freud, iar pe de alta se opune oricărei 
psihologii mecaniciste şi behavioriste. Cum voi 
încerca să arăt mai departe în detaliu, psihologia 
dinamică a lui Marx se bazează pe primatul rela¬ 
ţiei dintre om şi lume, dintre om şi natură, în 
opoziţie cu cea a lui Freud, bazată pe modelul 
unui om-maşină izolat. 

Concepţia sa despre pulsiuni, foarte generală 
şi totuşi extrem de fecundă, constă în distincţia 
dintre pulsiunile „constante 44 sau „fixe 44 şi pulsiu- 
nile „relative 44 . Pulsiunile constante sînt acelea 
„care există în orice împrejurări şi care numai în 
ceea ce priveşte forma şi orientarea lor se modifică 
în funcţie de schimbarea relaţiilor sociale... 44 , 
în timp ce existenţa pulsiunilor relative „se dato- 
reşte numai unei anumite forme sociale 44 32 . 
Marx încadra sexualitatea şi foamea în categoria 
„pulsiunilor fixe 44 , în timp ce avariţia ar fi un 
exemplu de pulsiune relativă. Această distincţie 
se leagă strîns de distincţia dintre natura umană 
în general şi manifestările ei specifice. Să remarcăm 
extraordinara fecunditate a acestei distincţii din¬ 
tre pulsiunile fixe şi pulsiunile relative. Şi să 
mai observăm că această concepţie constituie, 
prin ea însăşi, o contribuţie dintre cele mai impor¬ 
tante la dezbaterea actuală despre pulsiuni şi 

82 K. Marx şi F. Engels. Opere , voi. 3, Editura poli¬ 
tică, Bucureşti, 1958, p. 256. — Nota trad. 

instincte. Marx face şi mai clară această distincţie, 
afirmînd că „dorinţele relative 41 (un alt termen de 
care se serveşte el pentru denumirea pulsiunilor) 
nu fac parte integrantă din natura umană, ci 
îşi datorează originea lor structurilor sociale de¬ 
terminate şi condiţiilor de producţie şi de comu¬ 
nicaţie determinate. Aici Marx a făcut deja legă¬ 
tura între dorinţele relative, o anumită structură 
socială şi anumite condiţii de producţie şi de co¬ 
municaţie ; şi astfel el a pus bazele unei psihologii 
dinamice pentru care majoritatea dorinţelor 
umane — adică o mare parte a motivaţiilor umane 
— sînt condiţionate de procesul de producţie. 
Conceptul de „caracter social 44 în sensul dinamic 
în care l-am definit se sprijină pe această idee a lui 
Marx. 

Analiza lui Marx privind caracterul animal sau, 
dimpotrivă, uman al pulsiunilor constante nu este 
mai puţin importantă decît distincţia făcută de 
el între pulsiunile constante şi cele relative. Toc¬ 
mai la acest nivel situăm diferenţa decisivă dintre 
psihologia dinamică a lui Marx şi cea a lui Freud. 
Considerînd tocmai aceste pulsiuni constante, 
despre care psihanaliştii şi psihologii universi¬ 
tari cred că au acelaşi caracter la om şi la animal, 
Marx afirmă că „a mînca, a hea, a procrea etc. 
sînt, ce-i drept, şi ele funcţii autentic omeneşti. 
Dar în abstracţia care le desparte de restul sfe¬ 
rei activităţii umane şi le transformă în ultime 
şi unice scopuri finale, ele sînt animalice 44 33 . 
Pentru psihologia freudiană bazată pe modelul 
omului-maşină izolat, ale cărui pulsiuni sînt între¬ 
ţinute de procese chimice interne şi al cărui singur 
scop este reducerea tensiunii la un prag optimal, 
satisfacerea foamei, a setei şi a dorinţei sexuale 
reprezintă un scop în sine. 

Acum sîntem pregătiţi să înţelegem una din 
afirmaţiile fundamentale ale lui Marx cu privire 
la natura pulsiunilor: „Pasiunea este forţa esen¬ 
ţială a omului care se îndreaptă, cu toată energia, 

33 K. Marx şi F. Engels. Scrieri din tinereţe , Editura 
politică, Bucureşti, 1968, p. 554. — Nota trad. 


433 



spre obiectul său“ 34 . In această frază, pasiunea 
este considerată un concept de relaţie sau 
de existenţă-în-conexiune. Ea nu este, ca în 
teoria freudiană a instinctelor şi pulsiunilor, o 
tendinţă internă, produsă în mod chimic şi care 
are nevoie de un obiect ca mijloc de satisfacere, ci 
reprezintă înseşi facultăţile omului, Wesenskraft- ul 
lui. Ele sînt dotate cu proprietatea dinamică 
de a tinde spre un obiect cu care pot să aibă o 
relaţie şi cu care pot să se unească. Dinamismul 
naturii umane este in mod originar înrădăcinat 
in această nevoie a omului de a-şi exprima facultă¬ 
ţile sale spre lume, şi nu atît în nevoia de a între¬ 
buinţa lumea ca un mijloc de a-şi satisface propriile 
necesităţi fiziologice. Iată ce vrea să spună Marx: 
pentru că am ochi, simt nevoia de a vedea, pen¬ 
tru că am urechi, simt nevoia de a auzi, pentru că 
am un creier, simt nevoia de a gîndi şi pentru că 
am o inimă, simt nevoia de a avea sentimente. 
Pe scurt, pentru că sînt om, am nevoie de om 
şi de lume. Dată fiind actuala popularitate a psiho¬ 
logiei eului ce-şi spune psihanalitică, poate fi 
util să observăm în treacăt că, atunci cînd Marx 
vorbeşte de facultăţi şi de exprimarea lor, el nu 
vorbeşte numai de eu, ci de pasiune, de „facultă¬ 
ţile şi posibilităţile naturale care există la om ca 
tendinţe şi capacităţi, ca pulsiuni“ şi de energia 
investită în nevoia oricărei facultăţi de a-şi găsi 
o exprimare. 

Un mare număr de afirmaţii ale lui Marx sînt 
variaţii pe tema pasiunii ca o categorie a existen- 
ţei-în-conexiune a omului cu el însuşi, cu altul 
şi cu natura şi ca o realizare a potenţialităţilor 
lui esenţiale. In lipsă de spaţiu, nu voi cita decît 
cîteva. Marx spune foarte clar ce anume înţelege 
prin aceste „facultăţi umane 44 raportate la lume 
în modul pasiunii: „Fiecare dintre relaţiile sale 
umane cu lumea — văzul, auzul, mirosul, gustul, 
pipăitul, gîndirea, contemplarea, simţirea, voinţa, 
activitatea, iubirea, pe scurt toate organele in¬ 
dividualităţii sale... sînt... manifestarea realităţii 


**Op. cit., p. 618. — Nota trad. 

umane " 35 . Tocmai pentru că obiectul este expresia 
realităţii umane, devine el însuşi uman, sau, cum 
spune Marx: „In practică eu pot avea relaţii 
umane cu lucrurile numai atunci cînd aceste 
lucruri au relaţii umane cu omul“ 36 . (In treacăt, 
aş dori să atrag atenţia asupra asemănării funda¬ 
mentale ce există între concepţia lui Marx şi 
concepţiile ce pot fi găsite la Goethe, în budismul 
Zen etc.) 

Astfel, „pulsiunile“ omului sînt expresia 
unei nevoi fundamentale şi specific umane, nevoia 
de a fi în conexiune cu omul şi cu natura şi de 
a-şi vedea confirmată existenţa sa — în conexiune. 
Scopul este de a realiza unirea omului cu natura, 
este umanizarea naturii efectiv realizată, este 
naturalizarea omului efectiv realizată. Această 
nevoie a realizării de sine prezentă în om se află 
la baza dinamismului specific uman. „Omul 
bogat este totodată omul care are nevoie de o tota¬ 
litate de manifestări de viaţă umane, omul la care 
propria sa realizare se manifestă ca necesitate 
lăuntrică, ca nevoie ^ 1 . 

De asemenea, Marx a văzut limpede raportul 
dintre existenţa-în-conexiune cu sine şi existenţa- 
în-conexiune cu alţii. In legătură cu acest aspect, 
poziţia sa este, în esenţă, aceeaşi cu cea a lui 
Goethe, care a spus: „Omul se cunoaşte pe sine 
doar întrucît cunoaşte lumea, pe care o zăreşte 
numai în sine, iar pe sine numai în ea. Fiecare 
lucru nou, privit bine, deschide în noi un nou 
organ de percepţie“ 38 . Din această concepţie a 
existenţei-în-conexiune dinamică rezultă, pentru 
Marx, că „omul bogat este totodată omul care 
are nevoie de o totalitate de manifestări de viaţă 
umane, omul la care propria sa realizare se mani¬ 
festă ca necesitate lăuntrică, ca nevoie “. De 
aceea sărăcia este „legătura pasivă care-1 face pe 

8S Op. cit ., p. 579. — Nota trad. 

88 Ibid. — Nota trad. 

87 Op. cit., p. 583. — Nota trad. 

88 J.W. Goethe. Gindirea lui Goethe in texte alese , 
voi. 2, Editura Minerva, Bucureşti, 1973, p. 183. — Nota 
trad. 

om să resimtă nevoia de cea mai mare bogăţie, 
şi anume nevoia de alt om“ 39 . 

Acest om în conexiune care caută să-şi exprime 
facultăţile prin energia sa este muncitorul sau 
burghezul secolului al XlX-lea? Dacă răspunsul 
este nu — şi răspunsul e intr-adevăr nu —, care 
este pertinenţa modelului marxist al naturii 
umane pentru înţelegerea omului? Este vorba de 
omul unei vîrste de aur a trecutului, sau omul 
unei viziuni mesianice a viitorului? Răspunsul 
este complex şi ne duce direct la unul din aspectele 
cele mai profunde şi mai avansate ale sistemului 
psihologic al lui Marx. In opoziţie cu concepţia 
maladiei mentale, care se poate defini în termeni 
relativi ca maladie diferită şi mai gravă decît 
maladia omului mijlociu sau, dintr-un punct de 
vedere diferit, ca o maladie care nu împiedică 
omul să producă şi să procreeze, Marx a perceput 
patologia normalului, caracterul mutilat al omului 

— statistic vorbind — normal, pierderea de sine, 
pierderea substanţei umane din om. Marx vor¬ 
beşte astfel de posibilitatea ca omul „să se piardă“ 
în obiect dacă obiectul nu a devenit un obiect 
uman, adică dacă relaţia sa cu obiectul nu este 
o existentă-în-conexiune activă, numită de el 
adesea „apropriere* 4 . El vorbeşte de omul care „se 
dezumanizează mental şi fizic 4440 sau de omul 
„schilodit 44 , devenit un „simplu fragment de om 44 , 
în opoziţie cu „individul pe deplin dezvoltat 4441 . 
Dacă omul — acesta este raţionamentul lui Marx 

— nu stabileşte raporturi în mod activ cu alţi 
oameni şi cu natura, atunci se pierde pe el însuşi, 
pulsiunile lui îşi pierd caracterul uman, căpătînd 
un caracter animal; şi — putem adăuga noi — 
întrucît nu este animal, el este o fiinţă umană 
bolnavă, fragmentată şi mutilată. Tocmai aici 
rezidă elementul revoluţionar şi elementul tera¬ 
peutic al psihologiei dinamice a lui Marx. Omul 

89 K. Marx şi F. Engels. Scrieri din tinereţe , Editura 
politică, Bucureşti, 1968, p. 583. — Nota trad. 

*°Op. cit., p. 72. — Nota trad. 

41 K. Marx şi F. Engels. Opere , voi. 23, Editura poli¬ 
tică, Bucureşti, 1966, p. 533. — Nota trad. 

are în mod potenţial nu numai capacitatea, ci şi 
nevoia unei relaţii cu lumea; şi, pentru a fi uman 
şi vindecat, el trebuie să restaureze acest poten¬ 
ţial de funcţionare umană sănătos, şi nu sub o 
formă patologică. 

Conceptul marxist al omului mutilat, în opo¬ 
ziţie cu individul pe deplin dezvoltat, constituie 
fundamentul unei concepţii noi şi originale des¬ 
pre nevroză. In Ideologia germană , Marx spune: 
„Este absurd să se presupună... că poţi satisface 
o singură pasiune, ruptă de toate celelalte, că 
poţi s-o satisfaci fără ca împreună cu ea să te 
satisfaci şi pe tine , întregul individ viu. Faptul 
că această pasiune îmbracă un caracter abstract, 
aparte, că ea mi se opune ca o forţă străină şi că 
în felul acesta satisfacerea individului se dove¬ 
deşte a fi satisfacerea unilaterală a unei singure 
pasiuni, faptul acesta nu depinde cîtuşi de puţin 
de conştiinţă sau de «bunăvoinţă»... 

Faptul acesta nu depinde de conştiinţă , ci de 
existenţă; nu de gîndire, ci de viaţă; el depinde de 
dezvoltarea empirică şi de manifestările de viaţă 
ale individului, care, la rîndul lor, depind de rela¬ 
ţiile sociale. Dacă împrejurările în care trăieşte 
acest individ nu-i permit decît dezvoltarea uni¬ 
laterală a uneia dintre însuşirile sale în dauna 
tuturor celorlalte, dacă ele îi oferă material şi 
timp pentru dezvoltarea exclusivă a acestei în¬ 
suşiri, acest individ nu va cunoaşte decît o dez¬ 
voltare unilaterală, diformă^ 42 . 

Marx vorbeşte aici de pasiuni alienate, de pasiuni 
care se satisfac ca scopuri în sine, fără a satisface 
fiinţa umană în ansamblul său, adică de pasiuni 
care sînt izolate de toate celelalte şi de aceea se 
opun individului asemenea unei puteri străine. 
Intr-o psihologie instinctivistă ca aceea a lui 
Freud, unde normalul şi sănătatea rezultă tocmai 
din- satisfacerea unui singur instinct — instinctul 
sexual —, o asemenea consideraţie n-ar putea să-şi 
găsească locul. Intr-o concepţie umanistă a pasiu- 

42 K. Marx şi F. Engels. Opere, voi. 3, Editura politică, 
Bucureşti, 1958, p. 263 — 264. — Nota trad. 

nilor, în care energia esle produsă de efori urile 
active ale tuturor facultăţilor de a ajunge la obiec¬ 
tele lor, afirmaţia lui Marx indică natura nevrozei 
sau a maladiei mentale în general. Aceasta poale 
fi definită ca dominarea^ absolută a unei singure 
pasiuni, deci ca o alienare printr-o singură pasiune. 
Conceptul-cheie care ne permite să înţelegem 
ce este o pulsiune nealienată este cel de activitate 
sau, aşa cum l-a definit Marx la început, „auto- 
activitate“. Evident, el nu gîndeşte „activitatea 41 
în sensul în care acest termen este întrebuinţat 
în limbajul contemporan, în sensul de a face 
ceva, de a fi ocupat etc. Această activitate diferă, 
de asemenea, de cea a animalelor care construiesc 
„numai pe măsura şi după trebuinţa speciei căreia 
îi aparţine, pe cînd omul ştie să producă pe mă¬ 
sura... obiectului...; de aceea, omul modelează 
materia şi potrivit legilor frumosului 4443 . Concepţia 
marxistă despre activitate este apropiată de cea 
a lui Spinoza, ambele avînd în vedere o acţiune 
creatoare şi spontană, posibilitate care are drept 
condiţie libertatea. De exemplu, el vorbeşte de 
„activitatea spontană a imaginaţiei umane, a 
creierului şi a inimii omeneşti 44 . Această concepţie 
despre activitate devine foarte clară cînd Marx 
vorbeşte, în termeni foarte concreţi, despre pa¬ 
siuni umane şi, în special, despre dragoste. El 
scrie: „Dacă-1 consideri pe om ca om şi relaţiile 
sale cu lumea ca relaţii umane, vei putea schimba 
dragostea numai pe dragoste, încrederea numai pe 
încredere etc. Dacă vrei să te împărtăşeşti din 
comorile artei, trebuie să fii un om cu cultură 
artistică; dacă vrei să exerciţi influenţă asupra 
altora, trebuie să fii un om cu reală capacitate 
de stimulare si antrenare. Fiecare din relaţiile 

9 I 

tale cu omul — şi cu natura — trebuie să fie o 
exteriorizare determinată, corespunzătoare obiec¬ 
tului voinţei tale, a vieţii tale individuale reale . 
Dacă iubeşti fără să trezeşti la rîndul tău iubire, 
adică dacă iubirea ta, ca iubire, nu provoacă 

48 K. Marx şi F. Engels. Scrieri din tinereţe , Editura 
politică, Bucureşti, 1968, p. 556. — Nota trad. 

sentimentul reciproc, dacă printr-o manifestare 
vitală ca om care iubeşte nu reuşeşti să devii om 
iubit, iubirea ta e neputincioasă, este o neferi- 
cire“ 44 . 

In ceea ce a scris în Sfinta familie , Marx ex¬ 
primă cu maximă claritate această calitate activă 
a dragostei: „D-l Edgar transformă dragostea în 
«zeiţă», şi chiar într-o «zeiţă crudă», făcînd din 
omul care iubeşte, din dragostea omului, omul 
dragostei, separînd de om « dragostea » ca o esenţă 
aparte şi atribuindu-i acesteia ca atare o existenţă 
de-sine-stătătoare. Prin acest proces simplu, prin 
această transformare a predicatului în subiect, 
poţi transforma critic toate determinările şi toate 
manifestările fiinţei umane în fiinţe fantastice 
şi în înstrăinări de sine ale fiinţei umane“ 45 . 
Cu siguranţă, dragostea este o activitate umană, 
şi nu este deloc pasivitate, şi „dragostea 44 , spune 
Marx, „e cea care l-a învăţat pe om să creadă cu 
adevărat în lumea obiectelor exterioare lui 44 . 

Această concepţie marxistă despre existenta 
unor nevoi cu adevărat umane — nevoia de altul, 
nevoia de a se exprima şi de a-şi transpune facul¬ 
tăţile în obiectele ce le sînt adecvate — nu poate 
fi înţeleasă decît dacă se ia în consideraţie con¬ 
cepţia marxistă despre nevoile sintetice, inumane 
şi înrobitoare. Psihologia modernă se ocupă prea 
puţin de analiza critică a nevoilor, ea acceptă 
legile producţiei industriale (producţie maximă, 
consum maxim şi minimum de conflicte umane), 
considerînd că însuşi faptul că o persoană doreşte 
ceva constituie dovada că ea simte o nevoie 
legitimă să aibă acel lucru. Psihanaliza ortodoxă, 
orientînd analiza sa în esenţă asupra nevoilor 
sexuale sau, mai tîrziu, asupra nevoilor de ordin 
distructiv, care se adăugau, şi unele, şi celelalte, 
la nevoile necesare supravieţuirii, nu avea nici un 
motiv să se preocupe de un evantai de nevoi mai 
larg. Marx, dimpotrivă, prin natura dialectică a 

“Op. cit., p. 606. — Nota trad. 

45 K. Marx şi F. Engels. Opere , voi. 2, Editura politică, 
Bucureşti, 1958, p. 22. — Nota trad. 

psihologiei sale, a demonstrat foarte clar caracterul 
ambiguu al nevoilor şi, de fapt, acest punct i-a 
servit ca cel mai sever argument in critica pe care 
o face ştiinţei psihologice. „Ce trebuie să credem 
despre o ştiinţă — spune el în Manuscrisele eco- 
nomico-filosofice din 1844 — care... nu-şi dă 
seama de propriile ei lacune, atîta timp cît toată 
această vastă bogăţie de activitate umană nu-i 
spune nimic altceva decît ceea ce se poate exprima 
printr-un singur cuvînt: «trebuinţă», « trebuinţă 
vulgară »“ 46 ? Aceste „nevoi“ care nu sînt umane , 
Marx le caracterizează într-un mod foarte succint: 

„Fiecare om urmăreşte să-i creeze celuilalt o 
trebuinţă nouă, pentru a-1 constrînge la un nou 
sacrificiu, pentru a-1 arunca într-o nouă stare de 
dependenţă şi a-1 ademeni pe calea unei noi 
plăceri... Fiecare caută să creeze o forţă esenţială 
străină care să-l supună pe celălalt, pentru a găsi 
în aceasta satisfacerea propriei sale trebuinţe 
egoiste. Odată cu mulţimea obiectelor creşte deci 
şi imperiul esenţelor străine cărora omul le este 
robit, iar fiecare produs nou este o nouă posibili¬ 
tate (Potenz) de înşelătorie reciprocă şi de jefuire 
reciprocă. Omul devine tot mai sărac ca om... 
Chiar şi pe plan subiectiv lucrurile se prezintă, 
în parte, în aşa fel încît lărgirea gamei de produse 
si de trebuinţe devine sclavul inventiv si întot- 

9 9 » 

deauna calculat al unor pofte neumane rafinate, 
nenaturale şi închipuite^. 

Rezultatul este că „producţia unei prea mari 
cantităţi de bunuri utile produce prea multă 
populaţie inutilă. Atît unii cît şi ceilalţi uită că 
risipa şi economisirea, luxul şi privaţiunile, bogă¬ 
ţia şi sărăcia sînt egale între ele“ 47 . 

Prin această distincţie între nevoile umane 

i 

autentice şi închipuite, psihologia marxistă reali¬ 
zează una din distincţiile cele mai importante 
din teoria nevoilor şi a pulsiunilor. Problema 
de a şti cum să distingem între nevoile umane şi 
nevoile neumane, între nevoile reale si nevoile 

46 K. Marx şi F. Engels. Scrieri din tinereţe , Editura 
politică, Bucureşti, 1968, p. 582. — Nota trad. 

47 Op. cit., p. 586, 590. — Nota trad. 


440 



închipuite, între nevoile utile şi nevoile pericu¬ 
loase este, de fapt, o problemă psihologică funda¬ 
mentală pe care nici psihologia, nici psihanaliza 
freudiană nu au încercat măcar s-o examineze, 
deoarece ele nu operau cu asemenea distincţii. 
Şi cum ar fi putut ele să opereze cu asemenea dis¬ 
tincţii cînd modelul lor este omul alienat, cînd 
faptul că industria modernă creează şi satisface 
un număr de nevoi din ce în ce mai mare este 
considerat drept un semn de progres, cînd con¬ 
cepţia contemporană a libertăţii este într-o mare 
măsură reflexul libertăţii pe care o are consuma¬ 
torul de a alege între mărci diferite, dar, practic, 
identice ale aceluiaşi produs în cadrul limitelor 
pe care i le fixează punga sa, o libertate de consum 
destul de diferită de libertatea antreprenorului 
din secolul al XlX-lea? Numai o psihologie dia¬ 
lectică şi revoluţionară, care percepe omul şi 
potenţialităţile lui dincolo de aparenţele omului 
schilodit, poate să ajungă la acestă distincţie 
importantă între două feluri de nevoi, al căror 
studiu nu poate fi întreprins decît de psihologi 
care nu iau aparenţa drept esenţă. Ar trebui 
observat în treacăt că Marx, odată această dis¬ 
tincţie operată, a fost constrîns să conchidă că 
sărăcia şi bogăţia, abstinenţa şi luxul nu sînt 
opuse, ci echivalente, deoarece ele se bazează pe 
frustrarea nevoilor umane. 

Pînă aici am tratat despre concepţia marxistă 
a pulsiunilor şi nevoilor la un nivel general. Putem 
găsi în psihologia lui Marx elemente mai speci¬ 
fice despre pulsiuni? Răspunsul este afirmativ, 
deşi aceste elemente nu se găsesc la el sub o formă 
completă şi sistematică, aşa cum s-ar putea aş¬ 
tepta de la o operă care ar trata în principal 
despre psihologie. 

Am afirmat deja că pentru Marx conceptul de 
dragoste joacă un rol crucial în descrierea 
raportului dintre om şi lumea exterioară. Acest 
concept joacă un rol crucial şi în procesul gîndirii. 
Una din principalele critici formulate împotriva 
lui „Iferr Edgar“ în Sfînta familie este că acesta 

încearcă să scape de pasiunea dragostei pentru a 
găsi liniştea totală în cunoaştere. In acest context, 
Marx asimilează dragostei „tot ce este viu, nemijlo¬ 
cit, orice experienţă senzorială, orice experienţă 
reală în general, despre care niciodată nu se ştie 
apriori «de unde» şi «încotro» 1148 . Cît despre rela¬ 
ţiile umane, Marx crede că „relaţia nemijlocită, 
firească, necesară a omului cu omul este raportul 
dintre bărbat şi femeie ... Relaţia dintre bărbat şi 
femeie este relaţia cea mai firească dintre om si 
om“ 49 . 

Este foarte interesant să comparăm această 
concepţie a lui Marx cu concepţia despre sexua¬ 
litate a lui Freud. Pentru Freud, sexualitatea 
(iar în operele de mai tîrziu distructivitatea) 
este pasiunea centrală a omului. Aşa cum am 
arătat mai sus, această pasiune este concepută 
ca utilizarea femeii de către bărbat pentru ca el 
să-şi poată satisface dorinţa sexuală, produsă 
în mod chimic. Dacă Marx ar fi cunoscut teoria 
freudiană, el ar fi criticat-o ca tipul însuşi de 
teorie burgheză bazată pe utilizare şi exploatare. 
In centrul concepţiei marxiste despre relaţiile 
umane nu găsim sexualitatea, ci Erosul, sexuali¬ 
tatea pubînd să fie una dintre expresiile lui. 
Erosul reprezintă aici atracţia specifică bărbat- 
femeie, care este o atracţie fundamentală în 
toate substanţele vii. 

9 

O altă categorie fundamentală a psihologiei 
marxiste este cea a vieţii, opusă morţii, nu într-un 
sens biologico-fiziologic, ci într-unul psihologic. 
(In multe privinţe, această concepţie amestecă 
conceptele de instinct al vieţii şi instinct al morţii 
ale lui Freud, dar fără substratul biologic pe 
care li-1 dă acesta; conceptul marxist se apropie 
mai direct de ceea ce am numit eu biofilie şi ne- 
crofilie — dragostea de viaţă şi dragostea de 
moarte.) Probabil că cea mai decisivă problemă a 
psihologiei marxiste este de a şti dacă un om, o 

48 K. Marx şi F. Engels. Opere , voi. 2, Editura politică, 
Bucureşti, 1958, p. 24. — Nota trad. 

49 K. Marx şi F. Engels. Scrieri din tinerele , Editura 
politică, Bucureşti, 1968, p. 575. — Nota trad. 

clasă sau o societate sînb motivate prin afinitatea 
lor faţă de viaţă sau de moarte. Ostilitatea lui 
faţă de capitalism, ca şi dragostea lui pentru 
socialism sînt ambele, în ce priveşte substratul 
lor emoţional, înrădăcinate în această dihotomie. 
Dintre diferitele pasaje unde Marx vorbeşte de 
această distincţie nu voi cita decît pe cel mai 
cunoscut, cel din Manifestul Partidului Comunist: 
„în societatea burgheză, munca vie nu este decît 
un mijloc pentru a spori munca acumulată. în 
societatea comunistă, munca acumulată nu este 
decît un mijloc pentru a lărgi, a îmbogăţi, a 
înlesni procesul de viaţă al muncitorilor. 

în societatea burgheză, trecutul domină deci 
prezentul; în societatea comunistă, prezentul 
domină trecutul 1450 . Sau, cum spune el în alt loc, 
regula capitalului este „o stăpînire a materiei 
moarte asupra omului 4451 . Erosul şi dragostea de 
viaţă constituie cele două tendinţe centrale ale 
omului nealienat. Ele sînt date în natura umană 
şi se manifestă în condiţii sociale care oferă omului 
posibilitatea de a fi ceea ce ar putea să fie. Prin¬ 
tre pasiunile suscitate în om şi care îl domină în 
societatea capitalistă, Marx include orice rapaci¬ 
tate, care este substitutul unei lipse de dragoste 
şi de vitalitate, şi, în special, nevoia de cîştig, 
avariţia şi satisfacţia faţă de sine însuşi. Analiza 
pe care a făcut-o ascetismului şi tendinţei de acu¬ 
mulare a burghezului din secolul al XlX-lea, ca 
şi caracterului complezent faţă de ei înşişi al 
celor care puteau să-şi permită o viaţă de lux 
oferă un jalon important pentru dezvoltarea unei 
caracterologii dinamice aplicate diferitelor clase, 
în măsura în care ansamblul gîndirii psihologice 
a lui Marx este de natură dinamică, şi nu descrip¬ 
tivă în manieră behavioristă, aceste concepte şi 
aceste trăsături de caracter trebuie să fie înţelese 
într-un sens dinamic. Ele sînt dorinţe şi pasiuni 
relativ constante, determinate de anumite condiţii 

50 K. Marx şi F. Engels. Opere , voi. 4, Editura politică, 
Bucureşti, 1958, p. 480. — Nota trad. 

51 K. Marx şi F. Engels. Scrieri din tinereţe , Editura 
politică, Bucureşti, 1968, p. 545. — Nota trad. 


443 



economice şi sociale. Marx se înrudeşte în acest 
punct cu marea operă socio-psihologică a lui 
Balzac, pentru care studiul caracterelor însemna 
studiul „forţelor care motivează omul lt . Opera lui 
Balzac reprezintă în multe privinţe elaborarea 
unor principii psihologice pe care le găsim şi la 
Marx. în treacăt, trebuie să adăugăm că lectura 
scrisorilor trimise de Marx lui Engels, mai ales 
în textul original german şi neprescurtat, arată 
că el avea simţul psihologiei subconştientului în 
ceea ce-i priveşte pe indivizi; dacă aceste scrisori 
nu au valoarea artistică a descrierilor balzaciene, 
ele merită un loc printre cele mai bune descrieri 
psihanalitice ale caracterului în termeni de psih¬ 
analiză umanistă dialectică. 

Putem încheia acest scurt rezumat al psiholo¬ 
giei marxiste a pulsiunilor prin referirea pe 
care o face Marx la mînie. Ceea ce ne interesează 
în special este ideea susţinută de el după care 
mînia poate să se întoarcă împotriva sinelui 
însuşi, idee ce va juca mai tîrziu un rol important 
în psihanaliza freudiană. Marx scria: „Ruşinea 
este o sursă de mînie întoarsă împotriva sinelui 
însuşi, şi dacă unei naţiuni întregi i-ar fi ruşine cu 
adevărat, ea ar fi ca leul care se încordează în 
el însusi înainte de a sări 44 . 

i 

Nu putem înţelege pe deplin aportul lui Marx 
la psihologia umanistă a subconştientului (adîncu- 
rilor) dacă ignorăm atitudinea sa faţă de conştiinţă 
şi concepţia sa despre funcţia care permite „deve¬ 
nirea conştientă 44 . Ideologia germană conţine for¬ 
mularea clasică: „Nu conştiinţa determină viaţa, 
ci viata determină conştiinţa 44 . Mai tîrziu, în 
prefaţa la Contribuţii la critica economiei politice , 
Marx scrie: „Nu conştiinţa oamenilor le determină 
existenţa, ci, dimpotrivă, existenţa lor socială 
le determină conştiinţa 44 . Ceea ce Marx numeşle 
„viaţă 44 în prima afirmaţie este numit „existenlă 
socială 44 în a doua. Continuînd o tradiţie căreia 
Spinoza i-a fost unul dintre primii şi cei mai 
remarcabili purtători de cuvînt şi care a atins 
apogeul cu Freud, la peste cincizeci de ani după 

Marx, acesta din urmă ia poziţie^contra opiniei 
dominante care face din conştiinţă ultimul dat 
şi proprietatea oricărei vieţi psihice. Marx a 
văzut — şi în această privinţă a făcut-o cu mai 
multă adîncime decît Freud — că conştiinţa este 
produsul unei anumite practici particulare a 
vieţii care caracterizează o clasă sau o societate 
dată. Ea este „din capul locului un produs social"; 
ca şi limba, ea s-a născut „din nevoia, din necesi¬ 
tatea ...de a comunica cu alţi oameni" 62 . „Cu toate 
că omul crede că este determinat şi motivat de pro¬ 
priile sale idei, în realitate el este motivat de 
forţele care acţionează în spatele său şi de care 
el nu este conştient". In timp ce Marx, în Ideolo¬ 
gia germană, vorbind de reprimarea „dorinţelor 
naturale comune", întrebuinţase deja termenul 
de reprimare (Verdrăngung ), Roşa Luxemburg 
continuînd gîndirea lui Marx, vorbeşte foarte 
explicit de dihotomia dintre „conştiinţă" şi „in¬ 
conştient". Interpretînd afirmaţia lui Marx despre 
determinarea conştiinţei de către existenţa socială, 
ea scrie: „Inconştientul precede conştiinţa. Logica 
procesului istoric precede logica subiectivă a 
fiinţelor umane care participă la acest proces 
istoric". 

Această concepţie despre conştiinţă şi ideologie 
l-a condus pe Marx la unul dintre aspectele cele 
mai importante ale teoriei sale despre revoluţie. 
Intr-o scrisoare din septembrie 1843, el vorbeşte 
despre conştiinţă ca despre un lucru pe care lumea 
trebuie să şi-l însuşească, deşi ea nu vrea [s-o 
facă ..., deci cuvîntul nostru de ordine este de a 
reforma conştiinţa nu printr-o atitudine dogma¬ 
tică, ci printr-o analiză a conştiinţei mitice 
obscură în ea însăşi, care este fie conştiinţă reli¬ 
gioasă, fie conştiinţă politică. Distrugerea ilu¬ 
ziilor si analiza conştiinţei — adică sesizarea rea- 

J 9 9 

lităţilor care scapă conştiinţei umane — sînt 
condiţii ale schimbării sociale. Marx a exprimat 
această idee în formulări minunate: trebuie să 


52 K. Marx şi F. Engels. Opere , voi. 3, Editura politică. 
Bucureşti, 1958, p. 31. — Nota trad. 

obligăm „condiţiile neschimbate să danseze cîn- 
tîndu-li-se propriile lor melodii", sau „să cerem 
abandonarea unei condiţii care are nevoie de 
aceste iluzii". Omul trebuie să devină „un om 
dezamăgit, care a redevenit conştient în aşa fel 
încît să poată să se întoarcă în jurul lui însuşi, 
adică în jurul adevăratului său soare". Conştiinţa 
realităţii, în calitate de cheie a schimbării, este, 
pentru Marx, una din condiţiile revoluţiei şi ale 
progresului, aşa cum pentru Freud ea reprezintă 
condiţia oricărei terapeutici a maladiei mentale. 
Deoarece Marx nu se interesa de problemele 
terapiei individuale, el nu a vorbit de conştien¬ 
tizare ca o condiţie a schimbării individuale, dar, 
avînd în vedere ansamblul sistemului său psiho¬ 
logic, cum am încercat aici să-i trasez contururile, 
stabilirea acestei apropieri nu este deloc un tur 
de forţă 53 . 

Am convingerea că, atunci cînd preocuparea 
centrală a lui Marx — preocuparea sa pentru 
om — va fi pe deplin recunoscută, contribuţia sa 
în domeniul psihologiei îşi va găsi recunoaşterea 
care pînă în prezent i-a fost refuzată. 


EPILOG 

Această carte a fost consacrată crizei psihana¬ 
lizei. Dar, pentru a nu pierde din vedere ansam¬ 
blul, trebuie să spunem că nu se poate vorbi de 
această criză fără a fi conştienţi că ea face 
parte integrantă dintr-o criză mai vastă. Este 
aceasta criza societăţii contemporane ? Este oare 
criza omului? 

în mod efectiv, ea este simultan si una si alta, 

I 9 9' 

dar, în realitate, criza actuală este o criză unică 
în istoria umanităţii: este criza vieţii inseşi. E 

53 Vezi prezentarea mea detaliată despre conceptele 
psihologice ale lui Marx în Marx's Concept of Man , 
Fr. Ungar Publ. Co., New York, 1961, şi în Beyond the 
Chains of lllusion , Credo Perspectives, ed. Ruth Nan da 
Anshen, Simon and Schuster, New York, 1962. 

de prisos să repetăm lucruri pe care cei ce cunosc 
această criză şi se ocupă de ea încearcă să le 
exprime cît pot de limpede. Sîntem confruntaţi 
cu posibilitatea ca într-o perioadă de cincizeci 
de ani — sau poate chiar mult mai repede — 
viata să înceteze pe acest pămînt: şi nu numai din 
cauza unui război nuclear, chimic sau biologic 
(cu fiecare an progresul tehnic face armele exis¬ 
tente tot mai devastatoare), ci tocmai din cauza 
„progresului" tehnic, care face pămîntul, apa şi 
aerul improprii menţinerii vieţii. 

Are psihanaliza un rol de jucat în acestă criză 
a vieţii? 

Poate că nu. Poate că zarurile au şi fost arun¬ 
cate, datorită faptului că atît cei care sînt în 
posturi de comandă, cît şi cei care li se supun, 
mînaţi de ambiţiile, lăcomia, orbirea şi lenevia 
gîndirii lor, sînt deja atît de hotărîţi să meargă 
mai departe pe drumul care duce la catastrofă, 
îneît minoritatea care prevede ce se va întîmpla 
se aseamănă cu corul tragediei antice: ea poate 
comenta evoluţia tragică fără să aibă puterea 
de a modifica ceva. 

Totuşi, cît timp există viaţă, cine ar putea să 
nu spere? Cine ar putea tăceacînd există miliarde 
de oameni care trăiesc, respiră, rîd, plîng şi speră? 
Biologii, chimiştii, fiziologii, geneticienii, econo¬ 
miştii, fizicienii, teologii, filosofii, sociologii, psi¬ 
hologii au vorbit şi continuă să vorbească despre 
aceste pericole — nu majoritatea lor, ci un anumit 
număr, fiecare în propriul său domeniu, plecînd 
de la punctul său de observaţie particular. La 
rîndul său, psihanalistul trebuie să vorbească 
pornind de la propriul său punct de observaţie. 
Ca şi ceilalţi, el ştie că timpul presează şi că tre¬ 
buie să pună accentul pe concluziile sale cele 
mai importante. 

în această privinţă nu pot să insist decît asupra 
a ceea ce este esenţial în felul meu de a gîndi. 
Am încercat să-l indic pe parcursul acestor texte, 
dar, după recitire, simt nevoia de a-i da o formu¬ 
lare condensată. în primul rînd, obiectul psih¬ 
analizei este dezvoltarea conştiinţei critice, ea 

dezvăluie raţionalizările şi iluziile fatale care para¬ 
lizează puterea de acţiune. Deajtminteri, cred că 
problematica la care psihanaliza poate să contri¬ 
buie priveşte atitudinea noastră fată de viaţa 
însăşi. Aici însă psihanaliza trebuie să se separe 
de Freud, care în a doua jumătate a vieţii sale 
credea că voluptatea morţii şi a distrugerii re¬ 
prezintă un aspect la fel de fundamental şi de 
nedesrădăcinat al omului ca şi aspiraţia lui la 
viaţă. Există alţii care, asemeni lui K. Lorenz, 
au susţinut şi ei, deşi dintr-un punct de vedere 
teoretic diferit, că agresivitatea umană e înnăscută 
şi că e puţin probabil să o putem stăpîni. 

în acest entuziasm dedicat descoperirii carac¬ 
terului înnăscut al distructivităţii (ceea ce, în 
treacăt fie spus, oferea o raţionalizare foarte 
comodă inerţiei manifestate cînd era vorba de a 
acţiona împotriva pericolului unui război) nu 
s-a făcut, în mod practic, deosebirea între 
tipuri de agresivitate cu totul diferite: agresivi¬ 
tatea reacţionată, în slujba vieţii şi ca apărare împo¬ 
triva ameninţărilor reale — sau pretinse — ale 
intereselor vitale; sadismul, sau dorinţa de omni¬ 
potenţă şi de putere absolută asupra fiinţelor 
umane; distructivitatea, sau ura îndreptată împo¬ 
triva vieţii înseşi, cu dorinţa de a o distruge. 
Cît timp nu se face o deosebire clară între aceste 
diverse tipuri de agresivitate cu totul diferite, 
bineînţeles că nu va putea fi vorba de a între¬ 
prinde studierea condiţiilor răspunzătoare de 
prezenţa şi de intensitatea fiecăreia dintre aceste 
forme de agresiune şi, cu atît mai puţin, de a 
căuta mijloacele pentru a le reduce intensitatea. 

După părerea mea, problema cea mai funda¬ 
mentală este opoziţia dintre dragostea de viaţă 
(biofilia) şi dragostea de moarte (necrofilia), nu 
ca două tendinţe biologice paralele, ci ca termenii 
unei alternative: biofilia ca iubire biologic nor¬ 
mală a vieţii şi necrofilia ca perversiunea ei pato¬ 
logică, iubire a morţii şi un fel de afinitate cu ea 54 . 

54 Aceasta este, după Freud, în strînsă legătură cu 
forma pernicioasă a caracterului anal. 

Adesea se înlîmplă ca biofilia şi necrofilia să se 
manifeste împreună la acelaşi individ; fie că ele 
se combină sau nu, importantă este în acest caz 
ponderea respectivă a acestor două pasiuni funda¬ 
mentale. In majoritatea lor, oamenii nu sînt 
îndrăgostiţi de moarte 55 . Dar ei pot să se lase 
influenţaţi, în special în perioadele de criză, 
de necrofili, îndîrjiţi în disperarea lor — iar cei 
iubitori de moarte sînt întotdeauna disperaţi. 
Oamenii pot să cedeze influenţei sloganurilor şi 
ideologiilor lor, care disimulează şi raţionalizează 
adevărata lor finalitate, distrugerea. Iubitorii de 
moarte vorbesc în numele onoarei, al ordinii, al 
proprietăţii, al trecutului, dar uneori şi în numele 
viitorului, al libertăţii sau al dreptăţii. Psihana¬ 
liza ne învaţă să ne arătăm sceptici faţă de ceea 
ce un om poate să spună , deoarece, în general, 
cuvintele nu dezvăluie decît cel mult conştiinţa 
lui; psihanaliza ne învaţă să citim printre rînduri, 
să ne servim de un „al şaselea simţ" pentru a-1 
asculta, a-i citi pe faţă, a-i scruta gesturile şi 
tot ceea ce exprimă corpul lui. 

Psihanaliza îi poate ajuta pe oameni să-i repereze 
pe iubitorii de moarte în spatele măştii sublimelor 
lor ideologii, să-i recunoască drept ceea ce sînt, 
şi nu drept ceea ce spun ei că sînt. Dar ea ne învaţă, 
de asemenea, să descoperim elementele de necro- 
filie şi elementele de biofilie prezente în noi înşine, 
să percepem această luptă şi să dorim victoria 
dragostei de viaţă care este în noi asupra vrăjma¬ 
şului său. A vorbi în numele omului, al păcii şi 
al lui Dumnezeu — toate aceste cuvinte sînt 
ambigue cît timp nu sînt însoţite de expresia care 
trebuie să fie alfa şi omega: „în numele Vieţii!" 


65 Studii preliminare întreprinse de Michael Maccoby 
au arătat că este rezonabil să presupunem prezenţa for¬ 
melor extreme de necrofilie la 10% din diferitele tipuri 
de populaţie din S.U.A. şi din Mexic. (Vezi Michael 
Maccony. Poolling Emoţional Attitudes in Relation to 
Pol i t ical Cho ices.) 

ANATOMIA 

DISTRUCTIVITĂŢII 

UMANE 1 


PARTEA A TREIA 
Diferitele forme de agresivitate 2 
şi de distructivitate şi condiţiile lor 

Capitolul al IX-lea 
AGRESIVITATEA BENIGNĂ 

Observaţii preliminare 

Dacă agresivitatea umană s-ar situa mai mult 
sau mai puţin la acelaşi nivel cu cea a altor mami¬ 
fere — în particular cu cea a rudei noastre celei 
mai apropiate, cimpanzeul —, societatea umană 
ar fi mai degrabă paşnică şi nonviolentă. Dar 
nu este aşa. Istoria umană oferă spectacolul unei 


1 E. Fromm. THE AN ATOM Y OF HUMAN DES- 
TRUCTIVENESS , Fawcett Publications, Inc., Green- 
wich, Gonnecticut, 1973, p. 210 — 213, 221 — 246, 302—309. 

2 Termenul englez „aggression“ întrebuinţat de Fromm 
pentru desemnarea conceptului de agresivitate nu poate 
fi tradus prin sensul Iui literal în limba română căci ar 
însemna „atac neprovocat“, într-o accepţie politico-mili- 
tară în acţiune. Or, semnificaţia psihologică a conceptului 
vizează tocmai potenţialitatea unui comportament de a 
deveni agresiv în faţa unor condiţii care ameninţă intere¬ 
sele vitale ale omului sau animalului. Aceeaşi translaţie 
semantică este valabilă şi pentru binomul „Distrugere *— 
distructivitate**. — Nota trad. 

distructivit ăţi şi cruzimi extraordinare, iar agre¬ 
sivitatea omului se pare că depăşeşte de la mare 
distanţă pe cea a strămoşilor săi animali; spre 
deosebire de majoritatea animalelor, omul este 
un „ucigaş“ autentic. 

Cum să explicăm această „hiperagresivitate“ 
a omului? Are ea aceeaşi sursă ca agresivitatea 
animală, sau omul este înzestrat cu un alt poten¬ 
ţial de distructivitate, specific uman? 

In favoarea primei ipoteze se poate observa că 
şi animalele manifestă o distructivitate extremă 
şi vicioasă cînd echilibrul lor ambiental şi social 
este perturbat, deşi aceasta nu se produce decît 
în cazuri excepţionale, de exemplu, în cazuri 
de aglomeraţie. S-ar putea trage de aici concluzia 
că, dacă omul este atît de distructiv, aceasta se 
datoreşte faptului că el s-a plasat în condiţii de 
aglomeraţie sau în alte combinaţii producătoare 
de agresivitate, care în istoria sa au devenit mai 
degrabă normale decît excepţionale. Prin urmare, 
hiperagresivitatea umană nu s-ar datora unui 
mai mare potenţial de agresivitate, ci faptului că 
condiţiile producătoare de agresivitate sînt mult 
mai frecvente pentru oameni decît pentru animale¬ 
le care trăiesc în habitatul lor natural 3 . 

Acest argument este valabil într-o anumită 
măsură. El îşi are importanţa sa, deoarece conduce 
la o analiză critică a condiţiei umane de-a lungul 
istoriei. El sugerează că omul, în cea mai mare 
parte a istoriei sale, a trăit într-o grădină zoologică, 
şi nu „în natură“, adică nu în condiţiile de liber¬ 
tate capabile să favorizeze progresul şi bunăstarea 
umană. Intr-adevăr, majoritatea datelor despre 
„natura“ omului sînt, în esenţă, de acelaşi ordin 
cu cele pe care Zuckerman 4 le-a furnizat primul 
despre babuinii de la Monkey Hills din grădina 
zoologică de la Londra. 

3 Acest punct de vedere a fost exprimat de C. şi 
W.M.S. Russell în lucrarea Violence: What are its Roots , 
New Society, Macmillan, Londra, 1968. 

4 S. Zuckerman. The Social Life of Monkeys and 
Apes y K. Paul, Trench, Tribner, Londra, 1932. ” 

Nu este mai puţin adevărat însă că omul acţio¬ 
nează adesea cu cruzime şi distructivitate chiar 
în situaţii în care nu e vorba de aglomeraţie. 
Distructivitatea şi cruzimea pot să-i provoace un 
profund sentiment de satisfacţie; mase de oameni 
pot fi dintr-o dată cuprinse de setea de sînge. 
Anumiţi indivizi şi grupuri pot avea o structură 
caracterială care să-i facă să spere cu nerăb¬ 
dare — sau chiar să creeze — situaţii de natură 
să le permită a-şi exprima distructivitatea. 

Pe de altă parte, animalelor nu le place să pro¬ 
voace suferinţe altor animale şi nu se ucid „din 
nimic“. Uneori ni se pare că observăm la animale 
un comportament sadic, bunăoară cînd pisica se 
joacă cu şoarecele; dar ar însemna să adoptăm 
o atitudine antropomorfică dacă am presupune 
că pisica simte plăcere făcîndu-1 pe şoarece să 
sufere; orice obiect care se mişcă repede, fie acesta 
un şoarece sau un ghemotoc de lină, poate să-i 
servească de jucărie. Să luăm un alt exemplu: 
Lorenz relatează un incident petrecut între două 
turturele închise împreună într-o colivie mică. 
Cea mai puternică dintre ele a început să-i smulgă 
celeilalte, repede, pană după pană pînă cînd a 
venit Lorenz să le despartă. Dar şi în acest caz 
ceea ce poate să pară a fi o manifestare de cruzime 
extremă nu este, în realitate, decît o reacţie la 
privarea de spaţiu şi se încadrează în categoria 
agresivităţii defensive. 

Dorinţa de a distruge din plăcere este diferită. 
Numai omul pare să găsească o plăcere în a dis¬ 
truge viaţa fără alt scop decît distrugerea însăşi. 
Pentru a ne exprima într-un mod mai general, 
numai omul pare să fie distructiv şi dincolo de 
preocuparea de a se apăra sau de a-şi procura 
lucrurile de care are nevoie. 

Teza care va fi dezvoltată în acest capitol este 
că distructivitatea şi cruzimea umană nu pot fi 
explicate în termenii unei eredităţi animale sau 
ai unui instinct distructiv, ci trebuie să fie înţelese 
pe baza factorilor prin care omul se deosebeşte 
de strămoşii săi animali. Problema constă în a 
examina tn ce manieră şi In ce grad condiţiile 

specifice ale existenţei umane sint răspunzătoare 
de calitatea şi de intensitatea poftei pe care o are 
omul de a ucide si de a tortura 5 . 

3 

Chiar în măsura în care agresivitatea umană 
are un caracter defensiv identic cu cel al agresi¬ 
vităţii animale, ea este mult mai frecventă, din 
motive care ţin de condiţia umană. Acest capitol 
va trata mai întîi despre agresivitatea defensivă 
umană, apoi despre ceea ce este unic la om. 

Dacă vom conveni să numim „agresivităţi 14 
toate actele care provoacă şi au drept scop să 
provoace rău unei alte persoane, unui animal sau 
unui obiect neînsufleţit, atunci distincţia cea mai 
fundamentală care trebuie făcută între tipurile 
de impulsuri grupate în categoria agresivitate 
va fi aceea intre agresivitatea benignă, biologic 
adaptativă şi in serviciul vieţii, pe de o parte, şi 
agresivitatea malignă, biologic nonadaptativă, pe 
de alta. 

Această distincţie a fost deja menţionată în 
analiza aspectelor neurofiziologice ale agresivi¬ 
tăţii. Pentru a rezuma: agresivitatea biologic 
adaptativă este o reacţie la ameninţările îndrep¬ 
tate împotriva intereselor vitale; ea este progra¬ 
mată filogenetic; este comună animalelor şi 
oamenilor; nu este spontană, nu se dezvoltă de 
la sine, ci este reacţională şi defensivă; are ca 
scop să înlăture ameninţarea, fie distrugînd, fie 
îndepărtînd sursa acesteia. 

Agresivitatea malignă, nonadaptativă biologic, 
adică distructivitatea şi cruzimea, nu constituie 
o apărare împotriva unei ameninţări; nu este 

5 L. von Bertalanffy a adoptat, în principiu, o poziţie 
similară celei pe care o prezentăm aici. El scrie: „Fără 
nici o îndoială, există în psich6-ul uman tendinţe agre¬ 
sive şi distructive care au caracterul unor pulsiuni bio¬ 
logice. Totuşi, cele mai periculoase fenomene de agresi¬ 
vitate, care merg dincolo de autoapărare şi autodistrugere, 
sînt bazate pe o trăsătură caracteristică a omului situată 
deasupra nivelului biologic, care este capacitatea sa de a 
crea universuri simbolice în gîndire, limbaj* şi comporta- 
ment“. (L. von Bertalanffy. Comments on Aggression. 
Paper presented at the 1956 Winter Meeting of the Ame¬ 
rican Psychoanalytic Association, New York City.) 

programată filogenelic; nu este caracteristică 
decît omului; este dăunătoare din punct de vedere 
biologic pentru că este distructivă din punct de 
vedere social; principalele ei manifestări — omo¬ 
rul şi cruzimea — sînt producătoare de plăcere 
şi în afara oricărei alte finalităţi; ea este dăună¬ 
toare nu numai pentru individul care e atacat, 
ci şi pentru cel care atacă. Deşi nu este un in¬ 
stinct, agresivitatea malignă este o posibilitate 
umană înrădăcinată în înseşi condiţiile existenţei 
omului. 

Distincţia dintre agresivitatea adaptativă bio¬ 
logic şi cea nonadaptativă ar trebui să ne ajute 
să clarificăm o confuzie care învăluie ansamblul 
studiilor privind agresivitatea umană. Cei care 
atribuie frecvenţa şi intensitatea agresivităţii 
umane unei trăsături înnăscute a naturii umane 
obligă adesea pe adversarii lor, care nu au aban¬ 
donat cu totul speranţa unei lumi paşnice, să 
minimalizeze nivelul distructivităţii şi al cruzimii 
omului. Astfel, partizanii speranţei au ajuns 
adesea să adopte o concepţie defensivă şi hiper- 
optimistă despre om. Acest lucru devine inutil 
dacă se face distincţie între agresivitatea defen¬ 
sivă şi agresivitatea malignă. Această distincţie 
nu implică doar faptul că partea malignă a agre¬ 
sivităţii umane nu este înnăscută, că nu este, 
aşadar, ineradicabilă, dar ea admite că agresivi¬ 
tatea malignă este o posibilitate umana şi că 
este mai mult decît o schemă de comportament 
dobîndită, care dispare de îndată ce intervin 
noi scheme de comportament. 

Partea a treia va examina natura şi condiţiile 
agresivităţii benigne şi ale agresivităţii maligne, 
făcîndu-ne să ne concentrăm mai mult asupra 
acesteia din urmă. înainte de a începe vreau să 
reamintesc cititorului că, spre deosebire de teoria 
behavioristă, analiza tuturor tipurilor de agresivi¬ 
tate pe care le va întîlni aici are ca obiect prin¬ 
cipal impulsurile agresive, fie că sînt sau nu ex¬ 
primate printr-un comportament agresiv. 

Agresivitatea defensivă 

Diferenţa dintre animale si oameni 

9 9 


Agresivitatea defensivă este biologic adapta- 
tivă, din motive care au fost deja menţionate în 
legătură cu discutarea bazelor neurofiziologice 
ale agresivităţii. Să le amintim pe scurt: creierul 
animalelor este programat filogenetic pentru 
declanşarea impulsurilor de atac sau de fugă 
atunci cînd sînt ameninţate interesele vitale ale 
animalului, precum hrana, spaţiul, puii, accesul 
la femele. Scopul este, în esenţă, înlăturarea 
pericolului. Acest lucru se poate face — şi se 
face cel mai adesea — prin fugă sau, dacă fuga 
este imposibilă, prin luptă ori prin adoptarea unor 
atitudini de ameninţare eficiente. Scopul agresi¬ 
vităţii defensive nu constă în plăcerea de a dis¬ 
truge, ci în apărarea vieţii. De îndată ce scopul 
a fost atins, agresivitatea şi echivalentele ei emo¬ 
ţionale dispar. 

Şi omul este programat filogenetic pentru a 
reacţiona prin atac sau prin fugă atunci cînd inte¬ 
resele sale vitale sînt ameninţate. Chiar dacă 
această tendinţă înnăscută acţionează într-un 
mod mai puţin rigid la om decît la mamiferele in¬ 
ferioare, nu lipsesc probele că omul tinde să fie 
motivat prin tendinţa sa filogenetic pregătită 
pentru agresivitatea defensivă cînd îi sînt ame¬ 
ninţate viaţa, sănătatea, libertatea sau proprie¬ 
tatea (în societăţile unde proprietatea există 
şi este foarte apreciată). Desigur, această reacţie 
poate fi depăşită prin credinţe morale şi religioase 
şi prin educaţie, dar, în practică, ea reprezintă 
reacţia majorităţii indivizilor şi grupurilor. De 
fapt, agresivitatea defensivă explică, probabil, 
majoritatea impulsurilor agresive ale omului. 

S-ar putea spune că echipamentul neural al 
agresivităţii defensive este identic la oameni şi la 
animale; această afirmaţie este exactă, însă 
numai într-un sens restrîns. Şi aceasta în principal 
pentru că zonele de integrare a agresivităţii fac 
parte din ansamblul creierului, iar creierul uman, 

cu neocortexul său superior şi cu numărul său 
incomparabil mai bogat de conexiuni neurale, 
se deosebeşte de creierul animalului. 

Deşi baza neurofiziologică a agresivităţii 
defensive nu este identică cu cea a animalului, 
ea este însă destul de asemănătoare pentru a se 
putea afirma că însuşi acest echipament neuro- 
fiziologic duce la o incidenţă a agresivităţii defen¬ 
sive de multe ori mai mare la om decît la animal. 
Cauza acestui fenomen se găseşte în condiţiile 
specifice ale existenţei umane. Dintre acestea, 
principalele sînt: 

1. Pentru animal, ameninţarea este percepută 
ca un „pericol evident şi imediat". Desigur, echi¬ 
pamentul său instinctiv şi amintirile sale dobîn- 
dite pe cale individuală, ca şi cele moştenite pe 
cale genetică determină o percepţie a pericolelor 
şi a ameninţărilor adeseori mai precisă decît la om. 

Dar omul, înzestrat cu capacitatea de a pre¬ 
vedea şi de a imagina, nu reacţionează numai la 
pericolele şi la ameninţările imediate sau la 
amintirile pericolelor şi ameninţărilor din trecut, 
ci şi la cele pe care şi le imaginează ca putînd să 
se producă în viitor. De exemplu, dacă tribul 
său este mai bogat decît un trib vecin iscusit 
în mînuirea armelor, el poate conchide că mai 
devreme sau mai tîrziu acesta va ataca tribul său. 
Sau îşi poate face socoteala că un vecin, căruia 
i-a făcut un rău, îşi va lua revanşa cînd va găsi 
un prilej potrivit. In domeniul politic, calculul 
ameninţărilor ce pot apărea constituie una din 
principalele preocupări ale oamenilor de stat şi 
generalilor. Cînd un individ sau un grup se simt 
ameninţate, mecanismul agresivităţii defensive 
este mobilizat, chiar dacă ameninţarea nu este 
imediată; în felul acesta, capacitatea pe care o 
are omul de a prevedea ameninţările viitoare 
măreşte frecvenţa reacţiilor sale agresive. 

2. Omul este capabil nu numai să prevadă 
pericole reale, ci şi să fie convins şi „prelucrat" 
de alţii în aşa fel, încît să vadă pericole chiar 
acolo unde în realitate nu există. De exemplu, 

majoritatea războaielor moderne au fost pregătite 
printr-o propagandă sistematică de acest fel. 
Populaţia a fost convinsă de conducătorii ei că 
era în pericol să fie atacată şi distrusă şi astfel 
au fost provocate reacţii duşmănoase împotriva 
naţiunilor „ameninţătoare* 4 . însă adeseori nu a 
existat nici o ameninţare. In special după revoluţia 
franceză, odată cu apariţia marilor armate de 
cetăţeni care au înlocuit armatele relativ mici 
de soldaţi de profesie, pentru conducătorul unei 
naţiuni n-a mai fost deloc uşor să spună poporu¬ 
lui său să meargă să ucidă sau să se lase ucis 
pentru că industria are nevoie de materii prime 
mai ieftine, de mînă de lucru mai ieftină sau de 
noi pieţe de desfacere. Numai o minoritate ar 
accepta să pornească război dacă acesta ar fi 
justificat prin obiective de acest gen. în schimb, 
dacă un guvern poate convinge populaţia că este 
ameninţată, reacţia biologică normală împotriva 
ameninţării va fi mobilizată. In plus, aceste 
predicţii privind o ameninţare din exterior con¬ 
tribuie adesea la propria lor adeverire: statul 
agresor, pregătindu-se de război, obligă statul 
care este pe punctul de a fi atacat să se pregă¬ 
tească, producînd astfel „dovada 44 pretinsei 
ameninţări. 

Trezirea agresivităţii defensive prin spălarea 
creierului nu este posibilă decît la om. Pentru a 
convinge mulţimea că este ameninţată, e ne¬ 
voie, înainte de toate, de limbaj; fără limbaj, 
majoritatea sugestiilor ar fi imposibile. Pe lîngă 
aceasta mai este necesară o structură socială care 
să asigure o bază suficientă pentru spălarea 
creierului. De exemplu, este dificil să ne imaginăm 
că acest gen de persuasiune ar putea funcţiona 
la populaţia mbutu, la pigmeii-vînători africani, 
care trăiesc fără să se plîngă în pădurile lor şi 
care nu au autorităţi permanente. în socie¬ 
tatea lor nimeni nu dispune de destul de multă 
putere pentru a-i face să creadă în incredibil. 
Pe de altă parte, într-o societate avînd personaje 
de mare autoritate — precum vrăjitorii sau şefii 
politici ori religioşi —, baza necesară acestor suges- 

tii există. In general, forţa de sugestie exercitată 
de un grup dominant este proporţională cu puterea 
pe care o deţine acest grup asupra celor dominaţi 
şi/sau cu capacitatea pe care o are de a se servi 
de un sistem ideologic perfecţionat cu scopul de 
a slăbi facultatea gîndirii critice şi independente. 

O a treia condiţie de viaţă specific umană con¬ 
tribuie la mărirea agresivităţii defensive a omului 
în raport cu cea a animalului. Omul, ca şi anima¬ 
lul, se apără împotriva ameninţărilor care vizează 
interesele sale vitale. Dar sfera intereselor vitale 
ale omului este mult mai vastă decit cea a animalelor . 
Omul trebuie să supravieţuiască nu numai fizic, 
ci şi psihic. El îşi pierde capacitatea de funcţio¬ 
nare dacă nu reuşeşte să menţină un anumit echi¬ 
libru psihic. Pentru el, tot ceea ce este necesar 
menţinerii echilibrului său psihic este de un inte¬ 
res tot atît de vital ca şi ceea ce serveşte echili¬ 
brului său fizic. înainte de toate, omul este vital 
interesat să-şi păstreze cadrul său de orientare. 
Capacitatea sa de a acţiona şi, în ultimă instanţă, 
sentimentul identităţii sale depind de acest 
cadru. Dacă alţii îl ameninţă cu idei care pun în 
cauză propriul său cadru de orientare, el va reac¬ 
ţiona la aceste idei ca şi cum ar fi vorba de o 
ameninţare vitală. El îşi poate raţionaliza această 
reacţie în multe feluri. El va spune că aceste idei 
noi sînt inerent „imorale 41 , „necivilizate 44 , „demen¬ 
te 44 sau le va califica prin alte formule pe care le 
poate inventa pentru a-şi exprima prin ele repulsia; 
dar acest antagonism, de fapt, nu ia naştere decît 
pentru că „el 44 se simte ameninţat. 

Omul are nevoie nu numai de un cadru de orien¬ 
tare, ci şi de obiecte de devoţiune 6 , care devin o 
necesitate vitală pentru echilibrul său afectiv. 
Oricare ar fi acestea — valori, idealuri, strămoşi, 
mamă, tată, pămînt, patrie, clasă socială, religie 

a Cuvîntul „devoţiune 4 ' este întrebuinţat de E. Fromm 
într-o semnificaţie degajată de orice context religios şi 
exprimă nevoia pe care o are omul de a se „consacra" 
unui ideal. în lipsa unui echivalent, păstrăm cuvîntul 
„devoţiune" în accepţia care i-a fost precizată. — Nota 
trad. 


458 



şi sule dc alte fenomene —, ele sînt percepute 
ca fiind sacre. înseşi obiceiurile pot să devină 
sacre pentru că simbolizează valorile existente 7 . 
Individul — sau grupul — reacţionează la un 
atac îndreptat împotriva „sacrului" cu aceeaşi 
minie, cu aceeaşi agresivitate ca şi cum s-ar fi 
atentat la viaţa lui. 

Ceea ce am spus despre reacţiile la ameninţările 
care vizează interesele vitale poate fi exprimat 
într-un mod diferit, mai generalizat: teama tinde 
să mobilizeze fie agresivitatea, fie tendinţa de a 
fugi. Aceasta din urmă intervine adesea atunci 
cînd individul mai dispune încă de un mijloc de a 
scăpa cît de cît „basma curată", dar dacă el este 
încolţit, fără nici o posibilitate de evadare, atunci 
e mai probabil să se producă reacţia agresivă. 
Nu trebuie însă să uităm că reacţia de a fugi 
depinde de interacţiunea a doi factori: primul 
constă în importanţa ameninţării reale, al doilea 
— în gradul de forţă fizică şi psihică şi de încre¬ 
dere a individului ameninţat în forţele proprii. 
La o extremitate a lanţului de senzaţii se situează 
evenimente care pot îngrozi aproape pe oricine; 
la cealaltă extremitate există un asemenea senti¬ 
ment de neajutorare şi de neputinţă, încît orice 
este susceptibil să-l îngrozească pe un individ 
anxios. Astfel, teama este condiţionată deopotrivă 
de ameninţările reale, ca şi de mediul intern care o 
suscită, chiar cu o slabă stimulare exterioară. 

Ga şi durerea, teama este un sentiment foarte 
greu de suportat, şi omul este capabil să facă 
orice pentru a scăpa de ea. Există multe modalităţi 
de a elimina teama şi anxietatea, ca, de pildă, 
întrebuinţarea drogurilor, excitaţia sexuală, som¬ 
nul şi tovărăşia altora. Unul din modurile cele mai 
eficiente de a scăpa de anxietate este de a deveni 

1 Este caracteristic, în ceea ce priveşte acest feno¬ 
men, că termenul grec ethos — care, literal, înseamnă 
comportament — a căpătat sensul de „etic“, aşa cum 
„norma“ (care desemna la origine o unealtă a dulgheru¬ 
lui) a fost întrebuinţată într-un dublu sens pentru a 
desemna ceea ce este „normal“ şi, respectiv, ceea ce 
este „normativ**. 

agresiv. De îndată ce un individ poate să iasă 
din starea sa pasivă de teamă pentru a începe să 
atace, suferinţa provocată de teamă dispare 8 . 


Agresivitate şi libertate 

Dintre toate ameninţările la adresa intereselor 
vitale ale omului, cea care pune în cauză libertatea 
sa este de o importanţă primordială atît pe plan 
individual, cît şi pe plan social. în contrast cu 
opinia foarte răspîndită după care dorinţa de 
libertate este un produs al culturii şi, mai specific, 
o condiţionare datorată educaţiei, totul pare a 
sugera că ea este o reacţie biologică a organismului 
uman. 

Unul dintre fenomenele care vin în sprijinul 
acestei teze este că, de-a lungul istoriei, naţiu¬ 
nile şi clasele sociale i-au înfruntat pe asupritorii 
lor de îndată ce exista un licăr de speranţă în 
victorie, iar deseori şi cînd nu exista deloc. Intr-a¬ 
devăr, istoria umanităţii este o istorie a luptei pen¬ 
tru libertate, o istorie a revoluţiilor, de la diferitele 
războaie de eliberare din cele mai vechi timpuri, 
răscoalele naţionale împotriva Imperiului roman, 
răscoalele ţărăneşti din secolul al XVI-lea din 

f 9 

Germania, pînă la revoluţiile americană, franceză, 
germană, rusă, chineză, algeriană şi vietnameză 9 . 
Unii conducători s-au servit foarte des de lozinca 

8 îi sînt recunoscător doctorului Juan de Dios Her- 
nândez pentru sugestiile sale stimulative privind nivelul 
neurofiziologic, pe care însă nu le pot dezvolta în aceste 
rînduri deoarece ar necesita o expunere tehnică prea 
extinsă. 

9 Revoluţiile care au avut loc în istorie nu trebuie 
să ne facă să pierdem din vedere că pruncii şi copiii fac 
şi ei revoluţii, dar, fiind neputincioşi, trebuie să între¬ 
buinţeze metodele lor proprii, care, într-un anumit fel, 
sînt cele ale gherilei. Ei luptă împotriva suprimării liber¬ 
tăţii lor prin diferite metode individuale, cum sînt nega¬ 
tivismul încăpăţînat, refuzul de a mînca, refuzul de a 
se obişnui cu toaleta, murdărirea patului, pînă la meto- 

libertăţii ca să-şi ducă poporul la luptă, dar veri¬ 
tabilul lor scop era de a-1 reduce la starea de scla¬ 
vie. Faptul că pînă şi conducătorii care vor să 
suprime libertatea găsesc necesar să o promită 
demonstrează că nici o altă promisiune nu poate 
să aibă un ecou atît de profund în inima omului. 

Există şi un alt motiv să presupunem că omul 
poartă în el un impuls care îl determină să lupte 
pentru libertate, şi anume faptul că libertatea 
este condiţia dezvoltării plenare a individului, a 
sănătăţii sale mentale si a bunăstării sale; absenta 
libertăţii este dăunătoare si face din om un infirm. 

* 9 

Libertatea nu implică absenţa constrîngerii, dat 
fiind că nu există progres fără structură şi orice 
structură este constrîngătoare 11 . Ceea ce contează 
este de a şti dacă constrîngerea acţionează înainte 
de toate pentru binele unei alte persoane sau insti¬ 
tuţii, ori este autonomă, adică rezultată din nece- 
sităţi ale creşterii, inerente structurii persoanei. 

Libertatea, ca o condiţie a dezvoltării nestin¬ 
gherite a organismului uman, este de o importanţă 
biologică vitală pentru om 12 . Tot ceea ce poate 

dele cele mai radicale ale retragerii autistice 10 şi ale debi¬ 
lităţii pseudomentale. Adulţii se comportă faţă de ei 
aşa cum ar proceda orice elită a cărei putere este sfidată. 
Pentru a-şi apăra poziţia, ei întrebuinţează forţa fizică, 
combinată adeseori cu şantajul. Rezultatul e că majori¬ 
tatea copiilor cedează şi preferă să se supună mai curînd 
decît să suporte un chin continuu. Acest război nemilos 
ţine pînă cînd victoria este cucerită, dar victimele ei 
umplu spitalele noastre. Consider, totuşi, ca remarcabil 
faptul că toate fiinţele umane — copiii celor puternici, 
ca şi ai celor umili — au în comun experienţa de a fi 
fost cîndva neputincioşi şi de a fi luptat pentru liber¬ 
tatea lor. De aceea se poate presupune că toate fiinţele 
umane — pe lîngă echipamentul lor biologic — au căpătat 
din copilărie un potenţial revoluţionar care, rămînînd 
multă vreme latent, poate fi mobilizat Jn împrejurări 
speciale. 

10 Autism— mod de gîndire necritică, centrată pe 
subiectivitate şi ruptă de realitate, dominată de fantezie 
şi reverii. — Nota trad. 

11 Ii. von Foerster. Molecular Ethnology , în Molecular 
Mechanisms in Memory and Learning, Plenum, New 
York, 1970. 

12 Nu numai pentru om. Efectul deteriorant al vieţii 
din grădinile zoologice asupra animalului a fost deja 

ameninţa libertatea sa provoacă o agresiune de¬ 
fensivă, la fel ca ameninţările, care vizează inte¬ 
resele sale vilale. Este surprinzător atunci că 
într-o lume în care majoritatea oamenilor sînt 
lipsiţi de libertate — în special oamenii din ţările 
numite subdezvoltate —, agresivitatea şi vio¬ 
lenţa continuă să se perpetueze? Cei care deţin 
puterea — adică albii — ar fi probabil mai puţin 
surprinşi şi mai puţin indignaţi dacă n-ar avea 
obiceiul să-i considere pe galbeni, pe mulatri şi 
pe negri ca nonpersoane, de la care, prin urmare, 
nu se aşteaptă reacţii umane 13 . 

Dar această orbire are la bază încă ceva. înşişi 
albii, în ciuda puterii lor, au renunţat, de fapt, 
la libertate, deoarece au fost obligaţi la acest 
ucru de propriul lor sistem, deşi într-un mod mai 
luţin drastic şi mai puţin evident. Probabil că 
pi îi urăsc astăzi pe cei ce luptă pentru libertatea 
eor, cu atît mai mult cu cît aceştia le reamintesc 
de propria lor înrobire. 

Faptul că agresivitatea revoluţionară autentică 
— ca orice agresivitate produsă de tendinţa de 
a-şi apăra viaţa, libertatea, demnitatea — este 
raţională din punct de vedere biologic şi intră în 
activitatea normală a omului nu trebuie să ne 
facă să uităm că distrugerea vieţii rămîne distru¬ 
gere chiar şi atunci cînd este justificată din punct 
de vedere biologic; a o considera justificată sau 
nejustificată din punct de vedere uman ţine 
de principiile religioase, morale sau politice pe 
care le împărtăşim. Dar, oricare ar fi aceste prin¬ 
cipii, important este să fim conştienţi cît de uşor 
se poate amesteca agresivitatea pur defensivă 

menţionat şi pare să infirme părerea contrară, chiar dacă 
aceasta aparţine unei somităţi de talia lui Hediger. 
(H. Hediger. Wildtiere in Gefangenschaft , Bruno Schwab, 
Basel, 1942.) 

13 Culoarea pielii nu are acest efect decît dacă este 
asociată cu lipsa de putere. Japonezii au devenit per¬ 
soane de îndată ce s-au afirmat ca o forţă, la începutul seco¬ 
lului; numai de cîţiva ani s-a schimbat din aceleaşi motive, 
şi imaginea despre chinezi. Posedarea unei tehnologii 
avansate a devenit pentru unii criteriul de recunoaştere a 
calităţii de fiinţă umană. 

cu distructivitatea (nondefensivă) şi cu dorinţa 
sadică de a răsturna situaţia pentru a stăpîni 
pe alţii în loc de a fi stăpînit de ei. Gînd (şi dacă) 
se produce aceasta, agresivitatea revoluţionară 
este alterată şi tinde să reproducă condiţiile pe 
care voia să le abolească. 

Agresivitate şi narcisism 14 

Pe lingă factorii discutaţi pînă acum, una dintre 
sursele cele mai importante ale agresivităţii defen¬ 
sive este lezarea narcisismului. 

Conceptul de narcisism a fost formulat de Freud 
în termenii teoriei sale despre libido. Deoarece 
bolnavul schizofrenic pare să nu aibă nici o rela¬ 
ţie „libidinală 44 cu obiectele (fie în realitate, fie 
în fantezie), Freud a fost determinat să-şi pună 
următoarea întrebare: „Ce se întîmplă în schi¬ 
zofrenie cu libidoul care a fost retras din obiec¬ 
tele exterioare? 44 Şi răspunde: „Libidoul retras 
din lumea exterioară a fost îndreptat asupra 
egoului şi dă astfel naştere unei atitudini care 
poate fi numită «narcisism» 44 . Freud presupunea, 
pe deasupra, că starea originară a omului în 
prima copilărie este narcisismul („narcisismul 
primar 44 ), în care n-ar exista încă relaţii de vreun 
fel cu lumea exterioară; în cursul dezvoltării nor¬ 
male, copilul îşi sporeşte, în extensiune şi în inten¬ 
sitate, relaţiile libidinale cu lumea exterioară; dar, 
în circumstanţe speciale (dintre care cea mai dras¬ 
tică este nebunia), libidoul este deviat de la obiecte 
şi proiectat înapoi spre ego („narcisismul secun¬ 
dar 44 ); totuşi, chiar în cazul unei dezvoltări nor¬ 
male, fiinţa umană rămîne, într-o anumită măsură, 
narcisică de-a lungul întregii sale vieţi 15 . 

în ciuda acestei aserţiuni, conceptul de narci¬ 
sism nu a jucat în cercetările clinice ale psihana¬ 
liştilor rolul important pe care îl merită. El a 

14 Pentru un studiu mai detaliat despre narcisism 
vezi E. Fromm. The Heart of Man , Harper and Row, 
New York, 1964. 

16 S. Freud. On Narcissism , Standard Edition of the 
Complete Psychological Work of Sigmund Freud, voi. 14, 
1914. 

fost aplicat în principal la prima copilărie şi la 
psihoze 16 , dar marea sa importanţă ţine tocmai de 
rolul pe care îl joacă la persoana normală sau la 
persoana aşa-zis nevrotică. Acest rol poate fi pe 
deplin înţeles numai dacă narcisismul este eli¬ 
berat de cadrul de referinţă restrictiv al teoriei 
libidoului. Narcisismul poate fi atunci descris ca o 
stare de experienţă în care numai individul în¬ 
suşi, corpul său , nevoile sale , sentimentele sale, 
ideile sale , bunurile sale , numai fiinţele si lucrurile 
care sînt ale lui sînt percepute ca fiind pe deplin 
reale, în timp ce tot (persoane şi obiecte) ce nu 
face parte din persoana sa sau nu este un obiect 
pentru nevoile sale nu este interesant, nu este 
cu adevărat real, nu este perceput decît printr-o 
recogniţie intelectuală, fără a avea pondere şi 
culoare pe plan afectiv. în măsura în care este 
narcisic, individul are un dublu standard de per¬ 
cepţie. Semnificaţie nu are decît el însuşi şi ceea 
ce îi aparţine, în timp ce restul lumii este, mai 
mult sau mai puţin, fără importanţă sau culoare; 
din pricina acestui dublu standard, individul 
narcisic manifestă grave carenţe de judecată şi 
nu este capabil de obiectivitate 17 . 

Individul narcisic dobîndeşte adeseori un sen¬ 
timent de securitate din convingerea sa, total 
subiectivă, că este perfect, superior celorlalţi, 
înzestrat cu calităţi extraordinare, şi nu pe baza 

18 în cursul ultimilor ani, un mare număr de analişti 
au pus la îndoială conceptul de narcisism primar al copi¬ 
lăriei şi au admis existenţa unor relaţii cu obiectele într-o 
perioadă mult mai precoce decît admitea Freud. Con¬ 
cepţia lui Freud despre natura total narcisică a psihoze¬ 
lor a fost, de asemenea, abandonată de majoritatea psih¬ 
analiştilor. 

17 în rîndurile care urmează mă ocup numai de narci¬ 
sismul care se manifestă prin mania grandorii. Există o 
altă formă de narcisism care, deşi pare opusă, nu este 
în fond decît manifestarea aceluiaşi lucru: mă refer la 
narcisismul negativ, unde individul este mereu şi în mod 
anxios preocupat de sănătatea sa, pînă la ipohondrie. 
Această manifestare este fără importanţă în acest context. 
Trebuie observat totuşi că aceste două manifestări apar 
adeseori amestecate. Este suficient să ne gîndim la grija 
ipohondrică pe care Himmler o avea faţă de sănătatea sa. 

legăturilor sale cu alţii sau prin muncă reală şi 
realizări efective proprii. El are nevoie să se cram¬ 
poneze de imaginea narcisică pe care şi-o face 
despre el însuşi, deoarece pe ea se bazează senti¬ 
mentul valorii sale, ca şi cel al identităţii sale. 
Dacă narcisismul său este ameninţat, el însuşi 
se simte ameninţat într-o zonă de o importanţă 
vitală. Gînd alţii îi rănesc narcisismul minimali- 
zîndu-1, criticîndu-1, corectîndu-1 cînd el se înşală, 
învingîndu-1 într-un joc sau în numeroase alte 
ocazii, narcisicul reacţionează de obicei printr-o 
mînie sau furie intensă, pe care eventual poate 
să nu le manifeste şi de care nici nu este întot¬ 
deauna conştient. Adeseori se poate constata 
intensitatea acestei reacţii agresive prin faptul că o 
asemenea persoană nu va ierta niciodată pe cel 
ce i-a rănit narcisismul şi va simţi adesea o dorinţă 
de răzbunare mult mai intensă decît dacă ar fi 
fost atacate bunurile sale sau corpul său. 

Majoritatea indivizilor nu sînt conştienţi de 
propriul lor narcisism, ci numai de acele manifes¬ 
tări ale lui care nu-1 arată deschis. Astfel, ei vor 
simţi o admiraţie ieşită din comun pentru părinţii 
sau pentru copiii lor şi nu vor simţi nici o greutate 
în exprimarea acestui sentiment, deoarece un 

astfel de comportament este, de obicei, apreciat 
pozitiv, ca expresie a pietăţii filiale, a dragostei 
paterne sau a fidelităţii; dar dacă ar trebui să-şi 
exprime sentimentele pe care le simt faţă de pro¬ 
pria lor persoană, spunînd, de exemplu: „Eu sînt 
fiinţa cea mai minunată din lume 44 ; „Eu valorez 
mai mult decît oricine 44 etc., ar fi suspectaţi nu 
numai ca fiind excesiv de vanitoşi, ci, eventual, 
şi ca nefiind în toate minţile. Pe de altă parte, 
dacă un individ realizează ceva care este apreciat 
în domeniul artelor, al ştiinţelor, al sportului, în 
afaceri sau politică, atitudinea sa narcisică nu 
numai că apare ca fiind realistă şi raţională, 
dar ea este, de asemenea, constant alimentată 
de admiraţia celorlalţi. Atunci el poate da frîu 
liber narcisismului său pentru că acesta a fost 

aprobat şi confirmat din punct de vedere social 18 . 
In societatea occidentală actuală există o core¬ 
laţie specifică între narcisismul vedetei şi nevo¬ 
ile publicului. Acesta din urmă vrea să fie în 
contact cu oamenii celebri pentru că viaţa indi¬ 
vidului mijlociu este găunoasă şi plicticoasă. 
Mass-media trăiesc din vînzarea faimei, şi astfel 
toată lumea este mulţumită: protagonistul nar¬ 
cisic, publicul şi vînzătorii de glorie. 

Un înalt grad de narcisism se întîlneşte frec¬ 
vent la liderii politici occidentali. El poate fi 
considerat ca o maladie profesională — sau ca un 
atu — mai ales la cei ce-şi datorează puterea 
influenţei pe care o au asupra unui public nu¬ 
meros. Dacă liderul este convins de calităţile 
sale excepţionale şi de misiunea sa, îi va fi 
uşor să convingă şi mulţimile, care se simt atra¬ 
se de oameni ce par absolut siguri de ei. Dar 
liderul narcisic nu întrebuinţează charisma sa 
narcisică doar ca un mijloc pentru succesul poli¬ 
tic; el are nevoie de succese pentru a-şi păstra 
propriul său echilibru psihic. Ideea măreţiei şi 
a infailibilităţii sale este, în esenţă, fondată 
pe grandoarea sa narcisică, şi nu pe realizările 
sale efective ca fiinţă umană 19 . El nu se poate 

18 Problema narcisismului şi a creativităţii este foarte 
complexă şi ar merita o discuţie mult mai amplă decît 
ne putem îngădui aici. 

19 Aceasta nu înseamnă că el nu face decît să blufeze; 
se întîmplă destul de des şi aşa, dar nu întotdeauna. 
Woodrow Wilson, Franklin D. Roosevelt şi Winston 
Churchill, de exemplu, erau fiinţe foarte narcisice, cărora, 
totuşi, nu le-au lipsit realizări politice importante. Dar 
aceste realizări nu erau de asemenea proporţii încît să 
justifice sentimentul lor de siguranţă şi infailibilitate, 
manifestat adesea prin aroganţă. în acelaşi timp, narci¬ 
sismul lor era limitat dacă se compară cu narcisismul 
unuia ca Hitler. Aceasta explică de ce Churchill n-a 
suferit traume psihice grave cînd a fost învins în alegerile 
din 1948 şi presupun că la fel s-ar fi întîmplat şi în cazul 
lui Roosevelt dacă ar fi suferit o înfrîngere, deşi nu tre¬ 
buie pierdut din vedere că, pînă şi învinşi, ei ar fi păstrat 
un mare număr de admiratori. Cazul lui Wilson poate 
că este întrucîtva diferit: s-ar putea studia dacă înfrîn- 
gerea sa politică nu a provocat serioase probleme psihice 
cu repercusiuni asupra maladiei sale fizice... 

dispensa de emfaza sa narcisică pentru că fondul 
său uman — încredere, conştiinţă, dragoste şi 
credinţă — nu este foarte dezvoltat. Adeseori, 
persoanele foarte narcisice sînt aproape nevoite 
să devină celebre, pentru a nu risca depresiunea 
sau nebunia. Dar trebuie mult talent — şi ocazii 
favorabile — pentru a influenţa pe alţii într-o 
asemenea măsură încît aprecierile lor să ajungă 
să valideze aceste vise narcisice. Chiar atunci 
cînd reuşesc, aceşti indivizi sînt împinşi să caute 
alte succese, deoarece pentru ei orice eşec este 
un pericol de prăbuşire. Succesul popular este 
într-un fel autoterapia lor împotriva depresiunii 
şi a nebuniei. Luptînd pentru a-şi atinge scopu¬ 
rile, ei luptă în realitate pentru propriul lor 
echilibru mental. 

Cînd, în narcisismul de grup, obiectul nu mai 
este individul, ci grupul căruia el îi aparţine, 
individul poate să fie complet conştient şi să-l 
exprime fără restricţii. 

Narcisismul de grup îndeplineşte funcţii impor¬ 
tante. Mai întîi favorizează solidaritatea şi coeziu¬ 
nea grupului şi facilitează manipulările făcînd 
apel la prejudecăţile narcisice. în al doilea rînd 
este foarte important ca element susceptibil de a 
procura satisfacţii membrilor grupului, în special 
celor care au puţine alte ocazii să se simtă mîndri 
şi respectabili. Chiar cel mai umil membru al 
grupului, cel mai sărac, cel mai puţin respectat 
găseşte o compensaţie pentru condiţia sa mizeră 
cînd îşi spune: „Fac parte din grupul cel mai mi¬ 
nunat din lume. Eu, care în realitate nu sînt decît 
un vierme, aparţinînd acestui grup, devin un 
uriaş 41 . Prin urmare, nivelul narcisismului de grup 
este proporţional cu absenţa satisfacţiilor auten¬ 
tice în viaţă. Clasele sociale care pot să profite 
în mai mare măsură de viaţă sînt mai puţin fana¬ 
tice (fanatismul e o trăsătură caracteristică a 
narcisismului de grup) decît cele care — ca mica 
burghezie — suferă de privaţiuni în toate dome¬ 
niile, material şi cultural, şi duc o viaţă de o 
extremă plictiseală. 

In acelaşi timp, întreţinerea narcisismului de 
grup este foarte puţin costisitoare din punctul 
de vedere al bugetului social. De fapt, el nu costă 
practic nimic în comparaţie cu cheltuielile sociale 
cerute de ridicarea nivelului de viaţă. Societatea 
trebuie numai să plătească ideologii care lansează 
lozinci capabile să producă narcisismul social. La 
drept vorbind, mulţi dintre cei care deţin o 
funcţie socială, ca, de pildă, învăţătorii, ziariştii, 
membrii clerului, profesorii, contribuie la acest 
narcisism chiar fără să fie plătiţi pentru aceasta, 
cel puţin cu bani. Ei îşi capătă recompensa din 
sentimentul de mîndrie şi de satisfacţie pe care îl 
încearcă servind o cauză atît de nobilă, ca şi din 
sporirea prestigiului lor şi a şanselor de promovare. 

Cei al căror narcisism se raportează la grupul 
lor mai curînd decît la ei înşişi ca indivizi sînt 
tot atît de susceptibili ca şi narcisicul individual. 
Ei reacţionează furibund la cea mai mică jignire, 
reală sau imaginară, adusă grupului lor. Se poate 
afirma că ei reacţionează chiar mai intens şi, 
desigur, mai conştient. Un individ, dacă nu este 
foarte bolnav mental, poate să aibă cel puţin 
oarecare îndoieli în legătură cu propria sa imagine 
narcisică. Membrul grupului nu poate avea ase¬ 
menea îndoieli, deoarece narcisismul său este 
împărtăşit de majoritatea membrilor grupului, 
în caz de conflict între două grupuri care, fie¬ 
care, sfidează narcisismul colectiv al celuilalt, 
tocmai această sfidare generează o ostilitate 
intensă la fiecare dintre ele. Imaginea narcisică 
a propriului său grup este exaltată, în timp ce 
grupul duşman este coborît pînă la cea mai joasă 
poziţie. Grupul propriu devine apărătorul demni¬ 
tăţii umane, al decenţei, al moralei şi al dreptu¬ 
lui. Celuilalt grup i se atribuie intenţii diabolice: 
el este perfid, nemilos, crud şi funciarmente in¬ 
uman. Violarea unuia din simbolurile narcisismului 
de grup provoacă la oameni o reacţie de furie şi de 
agresiune atît de intensă, încît sînt dispuşi să-şi 
sprijine liderii pînă şi într-o politică de război. 

Narcisismul de grup este una din sursele cele mai 
importante ale agresivităţii umane, şi totuşi el, 

ca toate celelalte forme de agresivitate defensivă, 
reprezintă o reacţie la un atac îndreptat împotriva 
unor interese vitale. El diferă de alte forme de 
agresivitate defensivă prin faptul că narcisismul 
intens este în sine însuşi un fenomen semipatologic. 
Dacă sînt examinate cauzele şi funcţiile masacre¬ 
lor în masă crude şi sîngeroase de felul celor care 
s-au produs între hinduşi şi musulmani în momen¬ 
tul împărţirii Indiei se vede că narcisismul de 
grup joacă în ele un rol considerabil. Aceasta nu 
are nimic surprinzător dacă ţinem seama de faptul 
că avem de-a face în acest caz cu populaţiile 
virtual cele mai sărace şi cele mai năpăstuite din 
lume. Dar, bineînţeles, narcisismul nu este sin¬ 
gura cauză a acestor fenomene; ele prezintă şi 
alte aspecte, pe care le vom discuta mai tîrziu. 


Agresivitate şi rezistenţă 

O altă sursă importantă de agresivitate defen¬ 
sivă este agresivitatea ca reacţie împotriva ori¬ 
cărei încercări de a face conştiente tendinţele si 

fantasmele refulate. Acest gen de reacţie consti¬ 
tuie unul din aspectele a ceea ce Freud a numit 
„rezistenţă 14 şi care a fost cercetat sistematic de 
metoda psihanalitică. Freud a descoperit că dacă 
analistul atinge materialul refulat, bolnavul „re¬ 
zistă 44 la abordarea sa terapeutică. Aceasta nu 
este o problemă de rea-voinţă conştientă din 
partea bolnavului, nici de lipsă de sinceritate, 
nici de disimulare; el se apără împotriva desco¬ 
peririi materialului inconştient, fără să fie con¬ 
ştient nici de acest material, nici de propria sa 
rezistenţă. Există multe motive pentru care un 
individ poate să-şi refuleze unele tendinţe, dese¬ 
ori de-a lungul întregii vieţi. Se poate să-i fie 
teamă că va fi pedepsit, că nu va fi iubit sau că 
va fi umilit dacă aceste impulsuri refulate ar fi 
cunoscute de alţii (sau de el însuşi, în măsura 
în care e vorba de respectul de sine sau de amorul 
propriu). 

Terapia psihanalitică a relevat numeroasele 
reacţii diferite pe care le poate produce rezistenţa. 
Bolnavul poate ocoli punctul sensibil începînd 
să vorbească despre altceva; el poate să se simtă 
somnoros şi obosit; poate găsi un motiv ca să nu 
vină la şedinţa cu psihanalistul. Sau poate să se 
supere tare pe analist şi să găsească un pretext 
sau altul pentru a pune capăt analizei. Iată un 
scurt exemplu: un scriitor pe care îl analizam, şi 
care era foarte mîndru că nu este oportunist, 
mi-a declarat, în cursul unei şedinţe, că modificase 
un manuscris deoarece credea că prin această 
schimbare îşi va face mai bine înţeles mesajul. 
Credea că luase o hotărîre bună şi era foarte 
surprins că după aceea se simţise puţin deprimat 
şi avea o migrenă. I-am sugerat că adevărata sa 
motivaţie a fost probabil speranţa că versiunea 
modificată ar fi mai populară şi i-ar aduce mai 
multă celebritate şi bani decît versiunea origi¬ 
nală. De asemenea, i-am spus că proasta sa dis¬ 
poziţie şi migrena aveau, probabil, o anumită 
legătură cu acest act de trădare faţă de el însuşi. 
Nici nu sfîrşisem de yorbit, cînd a sărit furios în 
picioare, strigînd că eram sadic, invidios, gelos 
pe viitoarele lui succese, un ignorant care nu ştia 
nimic despre domeniul său literar şi multe alte 
invective. (Trebuie să observ că în condiţii nor¬ 
male acest pacient era un om foarte curtenitor 
şi care, înainte şi după această izbucnire, m-a 
tratat cu respect.) Nimic altceva nu ar fi fost 
mai bun pentru a-mi confirma interpretarea. Evo¬ 
carea motivaţiei sale inconştiente reprezenta pen¬ 
tru el o ameninţare îndreptată împotriva imaginii 
pe care o avea despre el însuşi şi împotriva sen¬ 
timentului identităţii sale. La această ameninţare, 
el a reacţionat printr-o agresivitate intensă, ca 
şi cum ea ar fi vizat corpul sau bunurile sale. în 
astfel de cazuri, agresivitatea are un singur scop: 
să distrugă martorul care deţine proba. 

în terapia psihanalitică se poate observa cu o 
mare regularitate că rezistenţa se organizează 
atunci cînd sînt atinse materialele refulate. Dar 
observarea acestui fenomen nu se limitează nici- 

decum la situaţia psihanalitică. Viaţa cotidiană 
este plină de exemple de acest fel. Cine nu a 
văzut pe cutare mamă reacţionînd cu furie atunci 
cînd i se spune că vrea să-şi aibă copiii pe 
lingă ea pentru a-i stăpîni, şi nu pentru că îi 
iubeşte atît de mult? Sau pe tatăl căruia i s-a 
spus că preocuparea pe care o manifestă pentru 
virginitatea fiicei sale este motivată de interesul 
sexual pe care îl are faţă de ea? Sau pe un anumit 
tip de patriot căruia i se aminteşte de avantajele 
materiale ce se ascund în spatele convingerilor 
sale politice? Sau pe un anumit tip de revoluţio¬ 
nar căruia i se semnalează impulsurile distructive 
personale care se disimulează în spatele ideologiei 
sale? De fapt, a pune în discuţie motivaţiile unui 
individ înseamnă a viola unul din tabuurile cele 
mai respectate ale politeţii — un tabu foarte 
necesar în măsura în care politeţea are drept 
rol să minimizeze trezirea agresivităţii. 

Acelaşi lucru se produce pe plan istoric. Cei 
care au spus adevărul despre cutare regim au 
fost exilaţi, întemniţaţi sau ucişi de către cei 
care deţineau puterea şi a căror mînie fusese 
stîrnită. Desigur, explicaţia evidentă este că acei 
oameni erau periculoşi pentru regimurile respec¬ 
tive şi că executarea lor p ărea cea mai bună solu¬ 
ţie de a păstra statu-quo- ul. Este destul de adevă¬ 
rat, dar acest lucru nu explică faptul că cei care 
spun adevărul sînt atît de profund urîţi chiar şi 
atunci cînd nu constituie o ameninţare reală pen¬ 
tru ordinea statornicită. Cred că raţiunea rezidă 
în faptul că, spunînd adevărul, ei mobilizează 
rezistenţa celor care îi reprimă. Pentru aceştia 
din urmă, adevărul este periculos nu numai pentru 
că poate ameninţa puterea lor, dar şi pentru că 
zdruncină ansamblul sistemului lor conştient de 
orientare, îi privează de raţionalizările lor şi ar 
putea chiar să-i oblige să acţioneze diferit. Numai 
cei care au făcut experienţa procesului de conştien¬ 
tizare a unor importante impulsuri refulate cunosc 
sentimentul seismic de derută şi confuzie care 

rezultă de aici. Nu toţi sînt dispuşi să rişte această 
aventură, şi cel mai puţin dispuşi sînt cei care, 
măcar pentru moment, obţin un avantaj din pro¬ 
pria lor orbire. 


Agresivitatea conformistă 

Agresivitatea conformistă cuprinde diferite acte 
agresive care sînt îndeplinite nu pentru că agre¬ 
sorul este împins de dorinţa de a distruge, ci 
pentru că i se spune să o facă, iar el consideră 
de datoria lui să se supună ordinelor. în toate 
societăţile structurate ierarhic, supunerea este, 
probabil, trăsătura cea mai profund înrădăcinată. 
Supunerea este echivalată cu virtutea, iar nesu¬ 
punerea cu păcatul. A fi nesupus înseamnă crima 
capitală din care decurg toate celelalte crime. 
Abraham a acceptat să-şi ucidă fiul din supunere. 
Antigona este ucisă de Creon pentru nesupunere 
faţă de legile statului. în special armatele cultivă 
supunerea, deoarece însăşi esenţa lor se bazează 
pe o conformare absolută şi cvasireflexă la ordine, 
excluzînd orice contestare. Soldatul care ucide şi 
mutilează, pilotul de pe bombardier care distruge 
mii de vieţi omeneşti într-o secundă nu sînt în 

mod necesar minaţi de un impuls distructiv 
sau crud, ci de principiul supunerii oarbe. 

Agresivitatea conformistă este suficient de 
răspîndită pentru a merita o atenţie serioasă. 
De la comportamentul băieţilor dintr-o bandă 
de tineri pînă la cel al soldaţilor dintr-o armată, 
multe acte distructive sînt comise pentru a nu 
lăsa impresia de „fricos" şi din supunere faţă de 
ordine. Aceste motivaţii, şi nu distructivitatea 
umană, sînt la baza acestui gen de comportament 
agresiv, adeseori interpretat pe nedrept ca un indi¬ 
ciu al forţei impulsurilor agresive înnăscute. Agre¬ 
sivitatea conformistă ar putea fi clasată tot atît 
de bine ca pseudoagresivitate; prefer să nu pro¬ 
cedez aşa, deoarece supunerea rezultată din nevoia 
de conformare mobilizează, în numeroase cazuri, 
impulsuri agresive care, altfel, ar fi putut să nu 

se manifeste. In plus, impulsul de a nu asculta 
sau de a nu se supune constituie pentru mulţi o 
ameninţare interioară contra căreia ci se apără 
îndeplinind actul agresiv cerut. 


Agresivitatea funcţională 

Un alt tip de agresivitate biologic adaptativă 
este agresivitatea funcţională, care are drept 
scop să obţină ceea ce este necesar sau dezirabil. 
Scopul vizat nu este distrugerea ca atare; ea nu 
este întrebuinţată decît ca un instrument pentru 
a atinge scopul real. In această privinţă, ea se 
aseamănă cu agresivitatea defensivă, dar diferă 
de aceasta prin alte aspecte importante. Ea nu 
pare să aibă o bază neurală programată filogene- 
tic, comparabilă cu cea care programează agresi¬ 
vitatea defensivă. La mamifere, numai animalele 
de pradă, a căror agresivitate are ca funcţie 
procurarea hranei, sînt prevăzute cu o structură 
neurală înnăscută care le împinge să-şi atace 
prada. Comportamentul de vînătoare al homini¬ 
zilor şi al lui Homo este bazat pe învăţare şi 
experienţă, şi nu pare să fie programat filogenetic. 

In ceea ce priveşte agresivitatea funcţională, 
dificultatea rezidă în ambiguitatea cuvintelor 
„necesar" şi „dezirabil". 

Este uşor să definim cuvîntul „necesar" în 
termenii unei nevoi fiziologice indubitabile, pre¬ 
cum luarea măsurilor necesare împotriva inani- 
ţiei. Dacă un individ fură sau jefuieşte pentru că 
familia sa şi el însuşi nu au nici măcar minimul 
de hrană necesar, este evident că agresivitatea sa 
este un act motivat de o necesitate fiziologică. 
Acelaşi lucru ar fi valabil pentru un trib primitiv 
ajuns în pragul inaniţiei care ar ataca un alt trib 
mai avut. Dar aceste exemple incontestabile de 
necesitate fiziologică sînt relativ rare în zilele 
noastre. Alte cazuri, mai complexe, sînt mult mai 
frecvente. Conducătorii unei ţări pot să-şi dea 
seama că situaţia lor economică ar putea fi, 
cu vremea, serios compromisă dacă nu vor cuceri 

un teritoriu care sa cuprindă materiile prime 
de care au nevoie sau dacă nu înving o ţară 
rivală. Deşi motivele de acest gen nu sînt adeseori 
decît o simplă acoperire ideologică, destinată să 
ascundă dorinţa de putere crescîndă sau ambiţia 
personală a conducătorilor, există războaie care 
răspund efectiv unei necesităţi istorice, cel puţin 
într-un sens larg şi relativ. 

Dar ce este „dezirabil 44 ? Intr-un sens îngust al 
cuvîntului s-ar putea răspunde: este dezirabil 
ceea ce este necesar. In acest caz, „dezirabilul 44 se 
bazează pe situaţia obiectivă. Totuşi, mult mai 
frecvent este definit drept dezirabil ceea ce este 
dorit. Dacă întrebuinţăm termenul în acest sens, 
problema agresivităţii funcţionale capătă un alt 
aspect, care, de fapt, este cel mai important în 
motivaţia agresivităţii. Intr-adevăr, oamenii doresc 
nu numai ceea ce este necesar în vederea supravie¬ 
ţuirii, nu numai ceea ce procură baza materială 
unei vieţi agreabile. în civilizaţia noastră — şi în 
perioadele similare din istorie — majoritatea oame¬ 
nilor sînt lacomi: lacomi de mai multă hrană, 
băutură, plăceri sexuale, bunuri, putere şi glorie. 
Lăcomia lor poate să se concentreze mai mult 
asupra unuia dintre aceste obiecte decît asupra 
altuia. Ceea ce toţi indivizii au comun este că ei 
sînt insaţiabili şi, prin urmare, niciodată satisfă¬ 
cuţi. Lăcomia este una dintre cele mai puternice 
pasiuni noninstinctive ale omului şi ea reprezintă 
în mod evident simptomul unei disfuncţiuni psi¬ 
hice, al unui vid interior şi al absenţei unui centru 
lăuntric. Ea constituie o manifestare patologică 
a neîmplinirii individului, ca şi unul din păcatele 
fundamentale din eticile budistă, ebraică şi 
creştină. 

Gîteva exemple vor arăta caracterul patologic 
al lăcomiei. Se ştie că excesul alimentar, care este 
o formă a lăcomiei, e frecvent provocat de stări 
depresive şi că cumpărăturile compulsive sînt o 
încercare de a scăpa de o dispoziţie depresivă. 
Actul de a mînca sau de a cumpăra umplu sim¬ 
bolic vidul interior, permiţînd individului să de- 

păşească, pentru un limp, sentimentul de depre¬ 
siune. Lăcomia este o pasiune, în sensul că ea 
este încărcată cu energie şi că împinge neîncetat 
individul spre realizarea scopurilor sale. 

In civilizaţia noastră, lăcomia este considerabil 
întărită prin toate măsurile care tind să facă din 
fiecare individ un consumator. Evident, individul 
lacom nu este neapărat agresiv dacă posedă destui 
bani pentru a cumpăra ceea ce doreşte. Dar, 
dacă nu posedă mijloacele necesare, el trebuie să 
atace dacă vrea să-şi satisfacă dorinţele. Exemplul 
extrem este cel al toxicomanului, care este posedat 
de lăcomia sa pentru droguri (lăcomie care, în 
cazul său, este considerabil intensificată de cauze 
fiziologice). Numeroşi sînt cei care, neavînd bani 
pentru a-şi cumpăra drogul, jefuiesc, atacă şi 
ajung chiar să ucidă pentru a-şi procura mijloa¬ 
cele necesare. Oricît de distructiv le-ar fi compor¬ 
tamentul, agresivitatea lor este funcţională şi 
nu constituie scopul pe care îl urmăresc. La scara 
istoriei, lăcomia reprezintă una dintre cauzele de 
agresivitate cele mai frecvente şi, probabil, un 
motiv de agresivitate funcţională tot atît de puter¬ 
nic ca dorinţa de a obţine cele ce sînt obiectiv 

* 9 

necesare. 

înţelegerea lăcomiei este îngreuiată de faptul 
că mulţi o confundă cu interesul personal. Acesta 
din urmă este expresia normală a unei pulsiuni 
de natură biologică, cea a autoconservării, al 
cărei scop este de a obţine ceea ce este necesar 
conservării vieţii sau unui standard de viată 

I _ 9 

obişnuit, tradiţional. Max Weber, Tawney, von 
Brentano, Sombart si alţii au arătat că omul 
medieval era motivat de dorinţa de a-şi păstra 
standardul de viaţă tradiţional, fie că era vorba 
de ţărani sau de meşteşugari. Ţăranii revoluţio¬ 
nari din secolul al XVI-lea nu revendicau ceea ce 
aveau meseriaşii din oraşe, şi nici meseriaşii nu 
rîvneau la averea baronului feudal sau a negus¬ 
torului bogat. Pînă şi în secolul al XVIII-lea mai 
existau legi care interziceau negustorului să în¬ 
cerce să cîştige pe clienţii unui concurent făcînd 
propriul său magazin mai atrăgător sau lăudîn- 

du-şi marfa în dauna mărfii altuia. Numai odată 
cu deplina dezvoltare a capitalismului — sau, 
mai devreme, în societăţile comparabile, ca cea a 
Imperiului roman — lăcomia a devenit un resort 
puternic pentru un număr din ce în ce mai mare 
de cetăţeni. Totuşi, lăcomia, probabil din cauza 
supravieţuirii unei tradiţii religioase, este un mobil 
pe care, practic, nimeni nu îndrăzneşte să-l recu¬ 
noască. Dilema s-a rezolvat raţionalizînd lăcomia 
ca interes personal. Raţionamentul era următo¬ 
rul: interesul personal este o tendinţă biologic 
dată şi înrădăcinată în natura umană; interesul 
personal se confundă cu lăcomia; deci, lăcomia 
este înrădăcinată în natura umană — ea nu este 
o pasiune umană determinată de caracter. Q.E.D. 


Despre cauzele războiului 

Gazul cel mai important de agresivitate func¬ 
ţională este războiul. Acum e la modă să se consi¬ 
dere că războiul este provocat de puterea instinc¬ 
tului distructiv al omului. în această optică 
au explicat războiul instinctiviştii şi psihanaliştii 20 . 
Astfel, un reprezentant important al psihanalizei 
ortodoxe, E. Glover, susţine împotriva lui 
M. Ginsberg că „enigma războiului rezidă... în pro¬ 
funzimile inconştientului 41 şi compară războiul cu o 
„formă neoportună a adaptării instinctive 4421 . 

20 Vezi A. Strachey. The Unconscious Motives of War , 
Allen & Unwin, Londra, 1957; vezi, de asemenea, 
E.F.M. Durbin şi J. Bowlby. Personal Aggressiveness 
in War , Columbia University Press, New York, 1939, 
care, prin contrast, argumentează cu multă dibăcie că, 
în relaţiile umane, cooperarea paşnică este o tendinţă 
tot atît de naturală şi fundamentală ca şi ostilitatea, dar 
consideră, totuşi, că războiul este, în esenţă, o problemă 
psihologică. 

21 E. Glover şi M. Ginsberg. A Simposium on the 
Psychology of Peace and War, 1934, „British Journal 
Med. Psych.“, 14, p. 274—293. 

în perioada în care revăd această parte din manu¬ 
scris, rapoartele celui de-al XXVlI-lea Congres al Asocia¬ 
ţiei internaţionale de psihanaliză, care s-a ţinut la Viena 
în 1971, par să indice o schimbare de atitudine în pro- 

Freud însuşi împărtăşea un punct de vedere 
mai realist decît discipolii săi. In celebra sa scri¬ 
soare trimisă lui Einstein, Why War? 22 , el nu 
susţine că războiul este cauzat de distructivitatea 

3 

umană, ci vede originea lui în conflictele reale 
dintre grupuri, care au fost rezolvate întotdeauna 
prin violenţă, deoarece nu a existat un drept 
internaţional obligatoriu în baza căruia — ca în 
cazul dreptului civil — conflictele să se fi putut 
rezolva pe cale paşnică. El nu atribuia decît un 
rol auxiliar distructivităţii umane, în sensul că 
ea ar facilita disponibilitatea oamenilor de a merge 
la război odată ce guvernul a hotărît să-l declare. 

Teza care afirmă că războiul este cauzat de 
distructivitatea umană este pur şi simplu absurdă 
pentru oricine posedă fie şi o cunoaştere elemen¬ 
tară a istoriei. De la babilonieni şi greci 23 şi pînă 
la oamenii de stat din epoca noastră — toţi au 
făcut planuri de război în virtutea unor motive 
pe care ei le credeau foarte realiste, cîntărind cu 
multă grijă argumentele pro şi contra, chiar dacă, 

blema războiului. Dr. A. Mitscherlich a declarat că „toate 
teoriile noastre vor fi măturate de istorie** dacă psihana¬ 
liza nu este aplicată la problemele sociale. Şi a adăugat: 
„Mi-e teamă că nimeni nu ne va lua în serios dacă vom 
continua să afirmăm că războiul ia naştere din pricină 
că taţii îşi detestă fiii şi vor să-i ucidă, cu alte cuvinte 
că războiul este «filicid». Dimpotrivă, trebuie să încer¬ 
căm să găsim o teorie care să poată explica comporta¬ 
mentul de grup, o teorie care să pună acest comportament 
pe seama conflictelor sociale care declanşează pulsiunile 
individuale**. încercări în acest sens au fost de fapt făcute 
de către psihanalişti la începutul anilor ’30, dar s-au 
soldat, sub un pretext sau altul, cu expulzarea lor din 
Asociaţia internaţională de psihanaliză. La sfîrşitul con¬ 
gresului, Anna Freud, acordînd o permisiune oficială 
pentru această nouă „strădanie**, a adăugat prudent: 
„Ar trebui să renunţăm la a formula o teorie a agresiunii 
pînă în momentul în care, graţie studiilor noastre clinice, 
vom fi în măsură să ştim mult mai mult despre ceea ce 
constituie, în realitate, agresivitatea**. (Cele două citate 
sînt extrase din ediţia pariziană a ziarului „Herald Tri- 
bune“ din 29 şi 31 iulie 1971.) 

22 S. Freud. Why War? Standard Edition of the Com¬ 
plete Psychological Work of Sigmund Freud, voi. 22. 

23 Relatarea de către Tucidide a războiului pelopone- 
ziac constituie un exemplu elocvent. 

fireşte, cel mai adesea calculele lor s-au dovedit 
false. Motivele lor erau numeroase: pămînt culti- 
vabil, bogăţie, sclavi, materii prime, pieţe, ex¬ 
pansiunea — şi apărarea. în unele circumstanţe 
speciale, dorinţa de revanşă sau, în cutare Irib 
mic, pasiunea de a distruge au figurat printre fac¬ 
torii care au motivat războaiele, dar aceste cazuri 
sînt atipice. Ideea că războiul este cauzat de agre¬ 
sivitatea umană este nu numai nerealistă, ci şi 
dăunătoare. Ea distrage atentia de la cauzele 

O 9 

adevărate şi, prin aceasta, slăbeşte opoziţia 
care s-ar putea forma împotriva lor. 

Teza tendinţei înnăscute spre război este infir¬ 
mată nu numai de datele istoriei scrise, ci — lucru 
foarte important — şi de istoria războaielor pri¬ 
mitive. Vorbind de agresivitate la popoarele 

primitive, considerăm că acestea — în special 
vînătorii şi culegătorii — sînt cel mai puţin răz¬ 
boinici şi că luptele lor sînt caracterizate printr-o 
relativă lipsă de distructivitate şi de cruzime. Am 
văzut, tot aşa, că frecvenţa şi caracterul sîngeros 
al războiului au sporit odată cu dezvoltarea civili¬ 
zaţiei. Dacă războiul ar fi fost cauzat de pulsiuni 
distructive înnăscute, ar fi trebuit să fie adevărat 
contrariul. In secolele al XVIII-lea, al XlX-lea 
şi al XX-lea, tendinţele umanitariste au diminuat 
distructivitatea şi cruzimea războiului, tendinţe 
codificate — şi respectate pînă la primul război 
mondial şi chiar în timpul lui — în diferite tratate 
internaţionale. Din această perspectivă progre¬ 
sistă se părea că omul civilizat este mai puţin 
agresiv decît omul primitiv. Faptul că mai iz¬ 
bucneau războaie a fost explicat prin îndărăt¬ 
nicia instinctelor agresive care refuză să cedeze 
în faţa influenţei binefăcătoare a civilizaţiei. Dar, 
de fapt, distructivitatea omului civilizat a fost 
proiectată în natura umană, şi astfel istoria a 
fost confundată cu biologia. 

Aş depăşi considerabil cadrul acestei cărţi 
dacă aş încerca să prezint fie şi o scurtă analiză 

a cauzelor războiului. Mă voi limita de aceea la 
un singur exemplu, cel al primului război mon¬ 
dial 24 . 

Primul război mondial a fost generat în cea 
mai mare parte de interesele economice şi de 
ambiţiile conducătorilor politici, militari şi indus¬ 
triali, şi nu de nevoia pe care ar fi avut-o diferi¬ 
tele naţiuni implicate de a da frîu liber agresivi¬ 
tăţii lor acumulate. Aceste motivaţii sînt bine 
cunoscute şi nu necesită o expunere amănunţită 
aici. In mare, se poate spune că obiectivele Ger¬ 
maniei în războiul din 1914—1918 erau, de ase¬ 
menea, principalele sale motivaţii: hegemonia 
economică în Europa centrală şi occidentală şi 
teritorii în Răsărit. (De fapt, acestea au fost şi 
scopurile lui Hitler, a cărui politică externă era, 
în esenţă, continuarea celei a guvernului impe¬ 
rial). Obiectivele şi motivaţiile aliaţilor occidentali 
erau similare. Franţa voia Alsacia şi Lorena; 
Rusia — Dardanelele; Anglia — o parte din colo¬ 
niile germane, iar Italia — cel puţin o mică parte 
a prăzii. Dacă nu ar fi existat aceste obiective 
(unele stipulate în tratate secrete), pacea ar fi 
putut fi încheiată cu ani de zile mai devreme, iar 
vieţile a milioane de oameni, de o parte şi de alta, 
ar fi fost salvate. 

în timpul primului război mondial, ambele 
părţi au trebuit să facă apel la sentimentul legi¬ 
timei apărări şi al libertăţii. Germanii au pretins 
că erau încercuiţi şi ameninţaţi şi, în plus, că, 
luptînd împotriva ţarului, ei luptau pentru liber¬ 
tate. Inamicii lor pretindeau că ei erau ameninţaţi 
de militarismul agresiv al iuncherilor germani şi 
că, luptînd împotriva kaiserului, ei luptau pentru 


24 Literatura privind aspectele militare, politice şi 
economice ale războiului din 1914—1918 este atît de 
vastă, încît pînă şi o bibliografie sumară ar umple multe 
pagini. Consider că cele mai profunde şi mai revelatoare 
opere asupra cauzelor primului război mondial sînt cele 
ale eminenţilor istorici G.W.F. Hallgarten. Imperialism 
vor 1914 , C.H. Becksche Verlagbuchhandlung, Miinchen, 
1963, şi F. Fischer. Germany’s Aims in the First World 
War , Norton, New York, 1967, ed. I: Der Griff nach der 
Weltmacht , Droste Verlag, Diisseldorf, 1961. 

libertate. A crede că acest război îşi are originea 
în dorinţa populaţiilor franceză, germană, engleză 
şi rusă de a-şi descărca agresivitatea este o idee 
falsă şi nu are decît funcţia de a distrage atenţia 
opiniei publice de la persoanele şi de la condiţiile 
sociale care au fost responsabile de unul dintre 
marile masacre ale istoriei. 

Dacă se poate vorbi de un entuziasm care ar fi 
jucat un rol în acest război, trebuie să facem o deo¬ 
sebire între entuziasmul iniţial şi motivaţiile pe 
care le aveau populaţiile respective de a continua 
lupta. In ce priveşte Germania, trebuie să dis¬ 
tingem două grupuri în rîndul populaţiei. Grupul 
restrîns al naţionaliştilor — o mică minoritate din 
ansamblul populaţiei — cerea sus şi tare un 
război de cucerire cu mulţi ani înainte de 1914. 
Acest grup cuprindea mai ales profesori din învă- 
ţămîntul secundar, cîţiva profesori universitari, 
ziarişti şi politicieni, susţinuţi de unii şefi ai 
marinei germane şi de unele sectoare ale industriei 
grele. Motivaţia lor psihică ar putea fi descrisă 
ca un amestec al narcisismului de grup, al agresi¬ 
vităţii funcţionale si al dorinţei de a face o carieră 

şi de a cuceri puterea în interiorul mişcării naţio¬ 
naliste şi prin intermediul ei. Imensa majoritate 
a populaţiei nu s-a arătat entuziastă decît cu 
puţin timp înainte de război şi după începutul 
lui. Şi aici găsim însă diferenţe şi reacţii semnifi¬ 
cative între diferitele clase sociale. De exemplu, 
intelectualii şi studenţii au manifestat mai mult 
entuziasm decît clasa muncitoare. (Un fapt inte¬ 
resant aruncă o oarecare lumină rsupra acestei 
probleme: şeful guvernului german, cancelarul 
imperial von Bethmann-Hollweg, după cum arată 
arhivele Ministerului german al Afacerilor Externe, 
publicate după război, îşi dădea seama că i-ar fi 
cu neputinţă să obţină consimţămîntul partidu¬ 
lui social-democrat, partidul cel mai puternic 
din Reichstag, dacă n-ar începe prin a declara 
război Rusiei, făcîndu-i astfel pe muncitori să 
simtă că luptau pentru libertate şi împotriva 
autocraţiei.) Ansamblul populaţiei a fost supus 

influenţei sistematice şi sugestive a guvernului şi 
a presei în zilele care au precedat direct declaraţia 
de război şi după începerea ostilităţilor, cu scopul 
de a o convinge că ţara era pe cale de a fi umilită 
şi atacată, ceea ce însemna un mod de a mobiliza 
impulsurile de agresivitate defensivă. Totuşi, 
în ansamblul său, populaţia nu era motivată de 
impulsuri de agresivitate funcţională puternice, 
adică de dorinţa de a cuceri teritorii străine. Acest 
lucru este confirmat de faptul că propaganda 
guvernamentală, chiar la începutul războiului, 
nega orice scop de cucerire, iar mai tîrziu, cînd 
generalii au ajuns să dicteze politica externă, 
de faptul că obiectivele de cucerire au fost pre¬ 
zentate ca fiind necesare securităţii viitoare a 
Reichului german. Totuşi, entuziasmul iniţial 
a dispărut după cîteva luni, pentru a nu mai reveni 
niciodată. 

Este cît se poate de interesant că atunci cînd 
Hitler şi-a început atacul asupra Poloniei, declan- 
şind astfel cel de-al doilea război mondial, entu¬ 
ziasmul popular faţă de război era, practic, nul. 
In ciuda mai multor ani de îndoctrinare mili- 
taristă intensivă, populaţia a arătat foarte clar 
că nu era dornică să facă acest război. (Hitler 
însuşi a trebuit să regizeze un fals atac împotriva 
unui emiţător de radio silezian de către pretinşi 
soldaţi polonezi — în realitate, nazişti deghizaţi — 
in scopul de a trezi sentimentul de apărare al 
germanilor.) 

Dar, cu toate că populaţia germană n-a dorit 
acest război (unii generali opuneau rezistenţă), 
ea s-a angajat în el şi a luptat. 

Problema psihologică ce se pune aici nu constă 
în cauzele războiului, ci în următoarea întrebare: 
care sînt factorii psihologici care, fără să-l pro¬ 
voace, au făcut războiul posibil? 

Pentru a răspunde la această întrebare, trebuie 
să luăm în consideraţie un număr de factori rele¬ 
vanţi. In primul război mondial (iar, cu unele 
modificări, şi în cel de-al doilea), odată războiul 
început, soldaţii germani (sau francezi, ruşi, 
britanici) au continuat să lupte deoarece simţeau 



că înfrîngerea ar fi un dezastru pentru întreaga 
naţiune. La nivel individual, soldaţii erau moti¬ 
vaţi de sentimentul că luptau pentru a-şi salva 
viaţa şi că erau în situaţia de a ucide sau de a fi 
ucişi. Dar înseşi aceste sentimente nu ar fi fost 
suficiente ca să susţină voinţa lor de a continua 
lupta. Ei ştiau, de asemenea, că ar fi fost împuşcaţi 
dacă dezertau, deşi nici măcar aceste motivaţii 
nu au putut împiedica declanşarea în toate arma¬ 
tele a unor revolte importante. In Rusia şi în 
Germania ele au sfîrşit prin a duce la revoluţii 
în 1917 şi 1918. In Franţa, în 1917, nu a existat, 
practic, corp de armată în care soldaţii să nu se 
fi răsculat, şi numai datorită dibăciei generalilor 
s-a reuşit să nu se afle într-o unitate militară ceea 
ce se petrecea în celelalte unităţi, s-a izbutit să se 
înăbuşe aceste revolte prin combinarea unor 
execuţii în masă cu oarecare măsuri de îmbună¬ 
tăţire a condiţiilor de viaţă cotidiene ale solda¬ 
ţilor. 

Un alt factor important care a făcut războiul 
posibil este sentimentul profund înrădăcinat de 
respect şi de teamă faţă de autoritate. Prin tra¬ 
diţie, soldatul fusese determinat să simtă că 
supunerea în faţa şefilor săi constituie o datorie 
morală şi religioasă, pentru îndeplinirea căreia 
trebuia să fie întotdeauna gata să-şi dea viaţa. 
A trebuit să treacă trei sau patru ani de viaţă 
groaznică] în tranşee, pînă cînd soldaţii să-şi 
dea seama din ce în ce mai clar că erau utilizaţi 
de şefii lor pentru obiective militare care nu aveau 
nimic de-a face cu apărarea, ceea ce a subminat 
această atitudine de supunere, cel puţin într-o 
parte importantă a armatei şi în spatele frontului. 

Există şi alte motivaţii emoţionale, mai sub¬ 
tile, fără nici o legătură cu agresivitatea, care au 
făcut războiul posibil. Războiul este excitant, 
chiar dacă pune în pericol viaţa individului şi 
îi aduce multe suferinţe psihice. Dacă ţinem seama 
de faptul că viaţa omului de rînd este plicticoasă, 
monotonă şi lipsită de aventură, zelul de a merge 
la război se poate interpreta ca o dorinţă de a 

pune capăt rutinei plictisitoare a vieţii cotidiene 
şi de a se lansa într-o aventură, singura, de fapt, 
la care omul de rînd poate spera să aibă parte în 
această viaţă 25 . 

Intr-o anumită măsură, războiul răstoarnă toate 
valorile. El încurajează exprimarea unor impulsuri 
umane profunde, precum altruismul şi solidari¬ 
tatea, impulsuri care sînt înăbuşite de egoismul 
şi spiritul de competiţie pe care viaţa, în epocile 
de pace, le produce la omul modern. Fără a fi 
absente, deosebirile dintre clase se şterg într-o 
măsură considerabilă. In timp de război, omul se 
regăseşte ca om şi are o şansă să se distingă, indi¬ 
ferent de privilegiile pe care statutul său social 
i le conferă ca cetăţean. S-o spunem într-o formă 
foarte îngroşată: războiul este o revoltă indirectă 
împotriva nedreptăţii, a inegalităţii şi a plictiselii 
care domină viaţa socială în timp de pace, şi nu 
trebuie să subestimăm faptul că soldatul, în timp 
ce luptă împotriva duşmanului pentru a-şi salva 
viaţa, nu mai este nevoit să lupte cu membrii 
propriului său grup pentru hrană, asistenţă me¬ 
dicală, adăpost, haine; toate acestea îi sînt oferite 
de un fel de sistem pervers socializat. Faptul că 
războiul prezintă aceste caracteristici nu pledează 
în favoarea civilizaţiei noastre. Dacă viaţa civilă 
ar oferi elementele de aventură, de solidaritate, 
de egalitate şi de idealism care se pot găsi în 
război, poate că ar fi foarte dificil ca oamenii să 
fie convinşi să poarte războiul. în timp de război, 
problema guvernelor constă în a se servi de aceas¬ 
tă revoltă, înhămînd-o la carul războiului; simul¬ 
tan, trebuie împiedicat ca ea să devină o amenin¬ 
ţare pentru guvern, impunînd o disciplină strictă 
şi spirit de supunere faţă de conducători, descrişi 

25 Nu trebuie însă să supraestimăm acest factor. Exem¬ 
plul unor ţări ca Elveţia, ţările scandinave. Belgia şi 
Olanda arată că factorul aventură nu poate să determine 
o populaţie să vrea război dacă ţara nu este atacată şi dacă 
guvernele nu au nici un motiv să înceapă un război. 

ca nişte oameni altruişti, înţelepţi, curajoşi, care 
ocrotesc popoarele lor de distrugere 26 . 

Pentru a încheia, principalele războaie din timpu¬ 
rile moderne şi majoritatea războaielor dintre 
statele din antichitate nu au fost provocate de 
agresivitatea refulată, ci de agresivitatea funcţio¬ 
nală a elitelor militare şi politice. Acest lucru a 
fost arătat de datele referitoare la diferenţa de 
frecvenţă a războaielor, din perioada culturilor 
celor mai primitive pînă. la' aceea a culturilor 
celor mai dezvoltate. Cu cît o civilizaţie este 
mai primitivă, cu atît mai puţine războaie au 
loc în acea epocă 27 . Aceeaşi tendinţă poate fi 
observată în faptul că numărul şi intensitatea 
războaielor au crescut pe măsură ce civilizaţia 
tehnică a evoluat. Numărul şi intensitatea răz¬ 
boaielor ating punctul maxim la statele puternice 
cu guverne puternice şi punctul minim la omul 
primitiv fără căpetenii permanente. După cum 
se vede în tabelul de mai jos, numărul bătăliilor 
în care au fost angajate principalele puteri euro¬ 
pene în cursul epocilor moderne manifestă aceeaşi 
tendinţă. Tabelul indică numărul bătăliilor în 
fiecare secol, după 1480 28 : 


Anii 


Numărul bătăliilor 


1480-1499 9 

1500-1599 87 

1600-1699 239 

1700-1799 781 

1800-1899 651 

1900-1940 892 


26 Este caracteristic pentru această dilemă faptul că, 
în tratatele internaţionale privind soarta prizonierilor 
de război, toate puterile au fost de acord asupra clauzei 
care interzice unui guvern să supună pe prizonierii „săi“ 
unei propagande îndreptate împotriva propriului lor 
guvern. Pe scurt, s-a căzut de acord că fiecare guvern 
are dreptul să ucidă soldaţii duşmanului, dar nu are 

vnip că-i fopă nplnîalî 

27 Q. Wright. A Study of War, University of Chicago 
Press, Chicago, ed. a Il-a, 1965. 

28 Ibid. 

Autorii care explică războiul prin agresivitatea 
umană înnăscută nu fac decît să considere răz¬ 
boiul modern ca normal, presupunîndu-1 cauzat 
de natura „distructivă 44 a omului. Ei au încercat 
să găsească confirmarea acestei ipoteze în datele 
referitoare la animale şi la strămoşii noştri pre¬ 
istorici, date pe care le-au deformat intenţionat 
spre a servi scopurilor lor. Această poziţie era 
rezultatul convingerii statornice în superioritatea 
civilizaţiei actuale asupra culturilor pretehnice. 
Logica era următoarea: dacă omul civilizat este 
hărtuit de atîtea războaie si de atîta distructivi- 

9 f 

tate, cu cît mai rea trebuie să fi fost condiţia 
omului primitiv, care se afla atît de în urmă în 
ceea ce priveşte linia „progresului 44 . Distructivi- 
tatea neputind fi imputată civilizaţiei noastre, 
ea trebuie explicată ca fiind produsul instinctelor 
noastre. Dar faptele spun cu totul altceva. 


Condiţiile de reducere a agresivităţii 

defensive 

Deoarece agresivitatea defensivă constituie o 
reacţie filogenetic pregătită la ameninţările care 
vizează interesele vitale, nu este posibil să-i 
modificăm baza biologică, dar putem s-o contro¬ 
lăm şi s-o modificăm, ca şi impulsurile care sînt 
înrădăcinate în alte dispoziţii instinctive. Totuşi, 
pentru a reduce agresivitatea defensivă ar trebui 
diminuaţi mai ales factorii din realitate care o 

J a 

mobilizează. în cadrul acestei cărţi nu se pune 
problema de a schiţa un program de schimbări 
sociale care să poată duce la această diminuare 29 . 
Mă voi mărgini deci la eîteva sugestii. 

29 Unele dintre aceste probleme le-am discutat în 
The Sane Society (1955) şi în . The Revolution of Hope , 
New York, Harper and Row (1968). 

(în Anatomia distructivitâţii umane , spre deosebire de 
cele două lucrări amintite mai sus, E. Fromm va acorda 
un Ioc mai mare rolului schimbărilor sociale, petrecute 
la nivelul forţelor şi relaţiilor de producţie, asupra schim¬ 
bării caracteriale a omului modern înstrăinat. Schimbarea 
de perspectivă este evidentă pe parcursul a numai cinci 

Evident, condiţia principală este ca nici indi¬ 
vizii, nici grupurile să nu fie ameninţate de către 
alţii. Aceasta depinde de existenţa unor baze 
materiale capabile să ofere o viaţă demnă tuturor 
oamenilor şi să facă imposibilă şi neispititoare 
dominarea unui grup de către altul. Această 
condiţie ar putea fi realizată într-un viitor pre¬ 
vizibil prin intermediul unui sistem de producţie, 
de proprietate şi de consum diferit de cel care 
există la ora actuală. Această situaţie poate fi 
realizată, dar aceasta nu înseamnă că ea va fi 
realizată sau că va fi uşor de realizat. Dificultatea 
sarcinii este, de fapt, atît de mare, încît numai din 
această cauză numeroase persoane pline de bune 
intenţii preferă să nu facă nimic. Ele speră să 
evite o catastrofă proslăvind ritual progresul. 

Instaurarea unui sistem care să garanteze tutu¬ 
ror satisfacerea necesităţilor fundamentale în- 

3 

seamnă dispariţia claselor dominante. Omul va 
trebui să înceteze să trăiască în condiţii de „gră¬ 
dină zoologică", adică deplina lui libertate va 
trebui restaurată şi toate formele de control 
exploatator vor trebui să dispară. Că omul este 
incapabil să se dispenseze de conducători care 
să-l controleze este un mit contrazis de toate 
societăţile care funcţionează foarte bine fără ierar¬ 
hii. Desigur, o asemenea răsturnare ar implica 
schimbări politice şi sociale radicale, care să 
modifice toate relaţiile umane, inclusiv structura 
familială, structura educaţiei, a religiei, ca şi 
relaţiile inter-individuale în procesul muncii şi 
în petrecerea timpului liber. 

In măsura în care agresivitatea defensivă con¬ 
stituie o reacţie nu atît la ameninţări reale, cît la 
pretinse ameninţări produse prin sugestia de 

ani: The Revolution of Hope (1968) — The Anatomy of 
Human Destructiveness (1973). în cap. al V-lea— „Etapele 
umanizării societăţii tehnologice“—din prima carte, Fromm 
vede a condiţiile unei asemenea schimbări în termeni utopici, 
prin „revoluţia speranţei**, pornită din interior, din voinţa 
omului de schimbare spirituală, concomitentă în toate 
compartimentele sociale, infra- şi suprastructurale. — 
Nota trad.) 

masă şi prin spălarea creierului, aceleaşi schimbări 
sociale fundamentale ar aboli baza necesară 
întrebuinţării acestui tip de forţă psihică. Deoarece 
sugestibilitatea este fondată pe neputinţa indi¬ 
vidului şi pe teama lui de conducători, schimbările 
politice şi sociale care au fost amintite acum ar 
duce la dispariţia ei şi, totodată, la dezvoltarea 
gîndirii critice independente. 

In sfîrşit, pentru a putea reduce narcisismul de 
grup, ar trebui să se elimine mizeria, monoto¬ 
nia, plictiseala şi neputinţa care există în mari 
sectoare ale populaţiei. Acest lucru nu poate fi 
realizat doar prin îmbunătăţirea condiţiilor ma¬ 
teriale. Ar fi necesare schimbări radicale în 
organizarea socială, care s-o convertească de la 
orientarea de tipul control-proprietate-putere la 
o orientare spre viaţă; de la a avea şi a acumula 
la a fi şi a împărtăşi. Toate acestea vor necesita 
în cel mai înalt grad participare activă şi respon¬ 
sabilitate din partea fiecărui individ în rolul său 
de muncitor sau de funcţionar în indiferent ce 
întreprindere, ca şi în rolul său de cetăţean. Vor 
trebui inventate forme cu totul noi de descen¬ 
tralizare, ca şi noi structuri sociale şi politice 
menite să pună capăt societăţii anomiei, societăţii 
de masă constituite din milioane de atomi. 

Nici una din aceste condiţii nu este independentă 
de celelalte. Ele fac parte dintr-un sistem şi, 
prin urmare, agresivitatea reactivă nu poate fi 
redusă la minimum decît dacă ansamblul siste¬ 
mului, aşa cum a existat el în cursul ultimilor 
şase mii de ani ai istoriei, va putea fi înlocuit 
printr-un sistem fundamental diferit. Dacă acest 
lucru se va produce, vechile viziuni utopice vor fi 
recunoscute ca singurele soluţii raţionale şi rea¬ 
liste în serviciul programului biologic fundamental 
al omului: conservarea şi propăşirea individului 
şi a speciei umane deopotrivă. 

Capitolul al X-lea 1 

AGRESIVITATEA MALIGNĂ: PREMISE 

Observaţii preliminare 

Agresivitatea biologic adaptativă este în servi¬ 
ciul vieţii. Aceasta se înţelege în principiu din 
punct de vedere biologic şi neurofiziologic, chiar 
dacă ne mai lipsesc încă numeroase informaţii. 
Ea este o pulsiune pe care omul o are în comun cu 
toate celelalte animale, deşi cu anumite diferenţe, 
care au fost discutate mai sus. 

Ceea ce omul are unic este că el poate fi animat 
de pulsiuni care îl determină să ucidă şi să tor¬ 
tureze şi poate simţi plăcere acţionînd astfel. 
El este singurul animal care poate fi ucigaşul 
şi distrugătorul propriei sale specii, fără nici un 
profit raţional, de ordin biologic sau economic. 
Paginile care urmează au ca obiect să cerceteze 
natura acestei distructivităţi maligne, nonadap- 
tativă biologic. 

Nu trebuie să uităm că distructivitatea malignă 
este specific umană şi că ea nu derivă dintr-un 
instinct animal. Ea nu se află în serviciul supra¬ 
vieţuirii fiziologice a omului, deşi constituie o 
parte importantă a activităţii lui mentale. Este 
una din pasiunile dominante şi puternice la anu¬ 
miţi indivizi si în anumite culturi, iar la alţi 
indivizi şi în alte culturi, nu. Voi încerca să arăt 
că distructivitatea este unul din răspunsurile 
posibile la nevoi psihice înrădăcinate în existenţa 
omului şi că formarea ei rezultă, cum s-a afirmat 
mai sus, din interacţiunea diferitelor condiţii 
sociale cu anumite nevoi esenţiale ale omului. 
Această ipoteză necesită construirea unei baze 
teoretice pe care ne vom sprijini pentru a încerca 
să examinăm următoarele întrebări: Care sînt 
condiţiile specifice ale existenţei umane? Care 
este natura sau esenţa omului? 

3 

Deşi gîndirea contemporană, în special in psi¬ 
hologie, nu este prea deschisă întrebărilor de 
acest gen, care sînt de obicei considerate ca apar- 

ţinînd domeniului fijosofiei şi altor „speculaţii 
pur subiective", în expunerea care urmează sper 
să demonstrez că ele aparţin efectiv unor domenii 
susceptibile de examinare empirică 30 . 


Capitolul al Xl-lea 

AGRESIVITATEA MALIGNĂ: CRUZIME 
ŞI DISTRUCTIVITATE 

Forme spontane 

Distructivitatea 31 apare sub două forme: 
spontană sau legată de structura caracterială. 
Prin prima înţeleg explozia unor impulsuri dis¬ 
tructive latente (nu neapărat refulate) care sînt 
puse în mişcare de împrejurări extraordinare, în 
opoziţie cu prezenţa permanentă, deşi nu întot¬ 
deauna exprimată, a trăsăturilor distructive în 
caracter. 


Consemnări istorice 

Documentarea cea mai amplă — şi cea mai 
îngrozitoare — privind formele de distructivitate 
aparent spontane se găseşte în arhivele istoriei 
civilizate. Istoria războiului este o lungă relatare 
despre ucideri şi torturi nemiloase şi fără discri¬ 
minare, ale căror victime au fost bărbaţi, femei 
şi copii. Multe din aceste fapte dau impresia 
unor orgii distructive asupra cărora nici factorii 
autentic morali, nici factorii convenţionali n-au 
aA r ut vreun efect inhibitor. Omorul era totuşi 
manifestarea cea mai benignă a distructivi- 
tăţii. Dar orgiile nu se mărgineau la atît: 

30 Următoarele paragrafe ale acestui capitol abor¬ 
dează problematica naturii umane şi a nevoilor existen¬ 
ţiale şi spirituale, aspecte antropologice care au fost 
tratate şi în textele selectate din Vhomme pour lui-meme 
şi din Espoir et revolution. — Nota trad. 

31 întrebuinţez aici termenul „distructivitate“ pentru 
a desemna atît distructivitatea propriu-zisă (necrofilia), 
cît şi sadismul, distincţie care va fi făcută în cele ce 
urmează. 

bărbaţii erau castraţi, femeile spintecate, pri¬ 
zonierii de război crucificaţi sau aruncaţi 
leilor. Nu se poate imagina vreun act uman dis¬ 
tructiv care să nu fi fost săvîrşit în repetate rîn- 
duri. Manifestările distructivitătii umane 

9 

sînt bine cunoscute şi, dealtminteri, sînt adeseori 
citate de cei care vor să demonstreze că distruc- 
tivitatea este înnăscută, cum face, de pildă, 
D. Freeman 32 . 

In ce priveşte cauzele distructivităţii, ne vom 
ocupa mai tîrziu de ele, cînd vom studia sadismul 
şi necrofilia. Am menţionat aici cele două ră¬ 
bufniri spre a da exemple de distructivitate ce 
nu este înrădăcinată în structura caracterială, 
ca în cazul caracterelor sadice sau necrofile. Dar 
aceste explozii distructive nu sînt spontane, adică 
nu izbucnesc fără motiv. In primul rînd, există 
întotdeauna condiţii exterioare care le stimulează, 
precum războaiele, conflictele religioase sau poli¬ 
tice, sărăcia, plictiseala extremă şi sentimentul 
insignifianţei individului. în al doilea rînd, există 
cauze subiective: un narcisism de grup exa¬ 
cerbat, pe plan naţional sau religios, ca în India; 
o anumită înclinare spre starea de transă, ca in 
anumite regiuni ale Indoneziei. Nu natura umană 
se dă în vileag pe neaşteptate, ci un potenţial 
distructiv creat de anumite condiţii permanente 
şi mobilizat de evenimente traumatice bruşte. 
Fără aceşti factori declanşatori, energiile distruc¬ 
tive ale acestor populaţii par să dormiteze; ele 
nu sînt, ca în cazul caracterului distructiv, un 
izvor de energie ce curge neîntrerupt. 


Distructivitatea vindicativă 

Distructivitatea vindicativă reprezintă o reac¬ 
ţie spontană la o suferinţă intensă şi nejustificată 
pricinuită unei persoane sau membrilor grupului 
cu care ea se identifică. Ea diferă în două privinţe 

32 D. Freeman. Human Aggression in Anthropological 
Perspective , în Natural History of Aggression , ed. J.D. Car- 
thy şi F. J. Ebling, Academic, New York, 1964. 

de agresivitatea defensivă normală: 1) Intervine 
după ce dauna a fost făptuită şi, prin urmare, nu 
constituie o apărare împotriva unui pericol ame* 
ninţător. 2) Este mult mai intensă şi, adeseori, 
este crudă, voluptuoasă şi insaţiabilă. însuşi 
limbajul exprimă această calitate specifică a 
răzbunării prin expresia „sete de răzbunare 41 . 

Nu este nevoie să insistăm asupra răspîndirii 
largi a agresivităţii vindicative atît la indivizi, 
cît şi la grupuri. Practic, o găsim sub forma 
răzbunării prin sînge, ca instituţie, în lumea 
întreagă: în Africa de est şi de nord-est, de-a 
lungul cursului superior al fluviului Congo, în Africa 
occidentală, la numeroase triburi de graniţă 
din India de nord-est, în Bengal, Noua Guinee, 
Polinezia, Corsica (pînă într-o epocă recentă) 
şi foarte răspîndită în trecut la aborigenii din 
America de Nord 33 . Răzbunarea prin sînge este 
o datorie sacră care revine membrului unei 
familii, al unui clan sau al unui trib. El trebuie 
să ucidă pe membrul unei entităţi corespunză¬ 
toare dacă unul din membrii grupului său a 
fost ucis. Spre deosebire de simpla pedepsire, 
unde crima este ispăşită prin pedepsirea uciga¬ 
şului sau a celor cu care acesta se înrudeşte, în 
cazul răzbunării prin sînge pedepsirea agresorului 
nu pune capăt şirului. Omorul punitiv reprezintă 
un nou omor care, la rîndul lui, obligă pe membrii 
grupului pedepsit să pedepsească pe cel care a 
pedepsit şi aşa mai departe, la infinit. Din punct 
de vedere teoretic, răzbunarea prin sînge este un 
lanţ fără sfîrşit şi ea duce uneori efectiv la exter¬ 
minarea unor familii sau a unor grupuri mai mari. 
Răzbunări prin sînge se întîlnesc — deşi în mod 
excepţional — chiar la populaţii foarte paşnice, 
ca, de exemplu, groenlandezii, care nu ştiu ce 
înseamnă cuvîntul „război 44 . Totuşi, în ce-i pri¬ 
veşte, Davie a scris: „Practicarea ei este foarte 
puţin dezvoltată şi, de regulă, obligativitatea ei 
nu pare să apese greu asupra supravieţuitorilor 4434 . 

33 M.R. Davie. TheEvolution of IVar , Port Washington, 
Kennikat, New York, 1929. 

34 Ibid. 

Nu numai răzbunarea prin sînge, ci toate for¬ 
mele de puniţie — de la cele primitive pînă la 
cele moderne — sint o expresie a răzbunării 35 . 
Exemplul clasic îl constituie lex talionis din Vechiul 
Testament. Ameninţarea de a pedepsi o nelegiuire, 
pînă la a treia sau la a patra generaţie trebuie, 
de asemenea, să fie considerată ca expresia unei 
răzbunări din partea unui zeu ale cărui porunci 
au fost încălcate, chiar dacă se pare că s-a în¬ 
cercat să se dilueze conceptul tradiţional, adău- 
gîndu-se: „Şi căruia îi va fi milă pînă la a mia 
generaţie ispăşind păcatul, nedreptatea şi nele¬ 
giuirea 44 . Aceeaşi idee se găseşte într-un mare 
număr de societăţi primitive, de exemplu în le¬ 
gea iakuţilor, care spune: „Dacă a fost vărsat 
sînge de om, el trebuie răzbunat 44 . La iakuţi, copiii 
victimei se răzbună pe copiii ucigaşului pînă la a 
noua generaţie 36 . 

Nu se poate nega că răzbunarea prin sînge şi 
dreptul penal, aşa rele cum sînt, nu au, totuşi, 
o anumită funcţie socială, menţinînd stabilitatea 
socială. Pofta de răzbunare în toată puterea ei 
poate fi constatată în acele cazuri în care această 
funcţie lipseşte. Astfel, un mare număr de ger¬ 
mani au fost motivaţi prin dorinţa de revanşă, 
deoarece Germania pierduse războiul din 1914— 
1918, sau, mai exact, din cauza nedreptăţii clau¬ 
zelor materiale ale Tratatului de la Versailles 
şi îndeosebi a cererii formulate în el ca guvernul 
german să se recunoască drept singurul respon¬ 
sabil pentru izbucnirea războiului. Este cunoscut 
faptul că atrocităţi reale sau pretinse pot aprinde 
o mînie şi o dorinţă de răzbunare intense. Hitler 
a făcut din pretinsul tratament inuman aplicat 
minorităţii germane din Cehoslovacia calul de 
bătaie al propagandei sale înainte de a ataca 
această ţară. 

De ce este răzbunarea o pasiune atît de intensă 
şi atît de adînc înrădăcinată? Nu pot să ofer decît 
cîteva ipoteze. Să considerăm mai întîi că, în- 

35 K.A. Menninger. The Crime of Punishment , Viking, 
New York, 1968. 

36 M~R. Davie, op. cit. 

tr-un anumit sens, răzbunarea este un act magic. 
Distrugerea celui care a comis atrocitatea anu¬ 
lează în mod magic fapta sa. Acest lucru mai este 
exprimat şi în zilele noastre cînd se spune că 
„criminalul şi-a primit pedeapsa*. In acest caz, 
cel puţin în teorie, el este asemeni cuiva care nu 
a comis niciodată o crimă. Se poate spune că 
războiul este o reparaţie magică; dar, chiar pre- 
supunînd că lucrurile stau aşa, de ce această 
dorinţă este atît de intensă? Probabil că omul 
este înzestrat cu un simţ elementar al dreptăţii; 
aceasta se poate datora faptului că există un 
sentiment profund înrădăcinat de „egalitate exis- 
tentială“: sîntem cu totii născuţi din mame, odi- 
nioară cu totii am fost copii fără apărare şi cu 
toţii murim 3;r . Deşi adeseori omul nu poate să se 
apere de răul pe care i-1 produc alţii, el încearcă, 
în dorinţa lui de răzbunare, să şteargă pata cu 
totul, negînd în mod magic săvîrşirea răului. (Se 
pare că invidia 38 are aceeaşi origine. Cain n-a 
putut suporta să fie respins în timp ce fratele 
său era acceptat. Respingerea era arbitrară şi 
nu era în puterea lui s-o schimbe; această ne¬ 
dreptate fundamentală a suscitat o asemenea 
invidie, încît socotelile nu puteau fi încheiate decît 
prin omorîrea lui Abel.) Dar la originea răzbună¬ 
rii mai exista ceva în plus. Omul pare că se decide 
să-şi facă singur dreptate cînd Dumnezeu sau 
autorităţile laice nu o fac. Totul se petrece ca şi 
cum, prin pasiunea sa de a se răzbuna, el s-ar 
ridica la rolul lui Dumnezeu şi al îngerilor răz¬ 
bunători. Actul de răzbunare poate să fie cel 
mai mare moment al său tocmai din cauza acestei 
autoînălţări. 

Se pot concepe şi alte ipoteze. Cruzimi precum 
mutilările, castrarea şi tortura violează exigenţele 
minimale ale conştiinţei care sînt comune tutu¬ 
ror oamenilor. Este oare pasiunea de răzbunare 

37 Shylock, în Neguţătorul din Veneţia (actul III, 
scena I), exprimă într-o manieră frumoasă şi emoţionantă 
acest sentiment elementar de egalitate. 

38 Vezi G.M. Foster. The Anatomy ofEnvy, în „Current 
AnthropoIogy“, 13 (2), 1972, p. 165—202. 

împotriva celor care comit acte atît de inumane 
mobilizată de această conştiinţă elementară? 
Sau ar exista, pe lingă aceasta, o apărare împo¬ 
triva conştiinţei propriei sale distructivităţi cu 
ajutorul acestui mecanism proiectiv: ei — şi nu 
eu — sînt distructivi si cruzi? 

9 

fc. 

Pentru a putea răspunde la aceste întrebări, 
ar mai trebui întreprinse studii asupra fenome¬ 
nului răzbunării. 

Consideraţiile prezentate pînă acum par însă 
să confirme ideea că pasiunea răzbunării este 
atît de profund înrădăcinată, încît ar trebui să 
o considerăm ca fiind prezentă la toţi oamenii. 
Dar această ipoteză nu corespunde faptelor. Deşi 
este într-adevăr foarte răspîndită, există diferenţe 
de grad atît de mari, încît anumite culturi şi 
anumiţi indivizi par să nu posede din ea decît 
urme infime. Există factori care trebuie să explice 
această diferenţă. Unul dintre aceşti factori este 
antinomia penurie-abundenţă. Individul — sau 
grupul — care are încredere în viaţă şi care se 
bucură de ea, ale cărui resurse materiale, fără a 
fi mari, sînt suficiente pentru a nu produce avari- 
ţia, va fi mai puţin pornit pe repararea unei pagube 
decît un individ anxios, posesiv, căruia îi este 
teamă că nu va putea niciodată să compenseze 
pierderile sale. 

Atît putem afirma cu un anumit grad de pro¬ 
babilitate: că setea de răzbunare poate fi repre¬ 
zentată pe o dreaptă avînd la una din extremităţi 
oamenii la care nimic nu va putea să trezească 
o dorinţă de răzbunare; aceştia sînt oamenii care 
au atins un grad de dezvoltare care, în termeni 
budişti sau creştini, constituie un ideal pentru 
toţi oamenii. La cealaltă extremitate s-ar găsi 
cei care au un caracter anxios, posesiv sau extrem 
de narcisic şi pentru care pînă şi cel mai mic rău 
va stîrni o sete aprigă de răzbunare. Se poate lua 
ca exemplu al acestui tip individul căruia un hoţ 
i-a furat cîţiva dolari şi care cere ca acesta să 
fie pedepsit sever; sau profesorul care, jignit de 
un student, întocmeşte despre el un referat nega- 

tiv cînd i se cere să-l recomande pentru un loc 
de muncă bun; sau clientul care a fost „rău 14 
tratat de către un vînzător şi care se va plînge 
directorului, cerînd ca vînzătorul să fie concediat. 
In toate aceste cazuri avem de-a face cu un carac¬ 
ter pentru care răzbunarea este o trăsătură mereu 
prezentă. 


Distructivitatea extatică 

Omul care suferă de conştiinţa neputinţei şi a 
izolării sale poate încerca să depăşească povara sa 
existenţială, punîndu-se într-o stare de extaz 
apropiată de transă, cu scopul de a-şi regăsi 
astfel unitatea cu el însuşi şi cu natura. Există 
multe moduri de a o realiza. Una dintre ele, foarte 
efemeră, este oferită de natură: actul sexual. 
Se poate spune că această experienţă constituie 
prototipul natural al concentrării totale şi al 
extazului momentan; ea poate să includă parte¬ 
nerul sexual, dar foarte adesea rămîne o experienţă 
narcisică pentru fiecare din cei doi amanţi care 
împărtăşesc, probabil, o gratitudine reciprocă 
pentru plăcerea pe care şi-au dat-o (simţită con¬ 
venţional ca dragoste). 

Am menţionat deja alte moduri simbiotice, 
mai durabile şi mai intense, de a ajunge la extaz. 
Le găsim în cultele religioase (dansurile extatice), 
în întrebuinţarea drogurilor, în orgiile sexuale 
frenetice şi în stările de transă autoprovocate. 
Un exemplu remarcabil al acestora din urmă 
este oferit de ceremoniile balineze care-i aduc pe 
participanţi în stare de transă. Din punctul de 
vedere al agresivităţii, ele sînt deosebit de inte¬ 
resante, deoarece, în cursul unuia din dansurile 
rituale 39 , participanţii se servesc de un kris (un 
fel de pumnal cu lama scurtă şi lată) cu care se 

39 Aceste dansuri sînt de o înaltă valoare artistică şi 
funcţia lor depăşeşte foarte mult pe cea subliniată aici. 

lovesc pe ei înşişi (iar cîteodată şi unii pe alţii) 
în momentul culminant al transei 40 . 

Există alte forme de extaz unde ura şi distruc- 
tivitatea sînt în centrul experienţei. „ Berserk“-u\ 
triburilor teutonice (berserk înseamnă în engl. „om 
furios“) constituie un exemplu în această privinţă. 
Era un rit iniţiatic în cursul căruia tînărul se 
identifica cu un urs. Iniţiatul ataca oamenii, 
încerca să-i muşte fără a vorbi, mormăind doar 
asemenea ursului. A fi în această stare reprezenta 
cel mai înalt grad de realizare a acestui ritual, 
iar faptul de a fi participat la el marca începutul 
vîrstei bărbăţiei independente. Expresia furor 
teutonicus implică natura sacră a acestei stări 
speciale de furie. Cîteva trăsături ale acestui rit 
merită să fie reţinute. In primul rînd, este vorba 
de o furie de dragul furiei, care nu este îndreptată 
împotriva unui duşman, nici provocată de o 
vătămare sau de o insultă. Ea vizează o ase¬ 
menea stare care, în acest caz, era organizată in 
jurul unui profund sentiment de furie. Se prea 
poate ca în inducerea acestei stări să se fi făcut 
uz şi de droguri 41 . Forţa unificatoare a unei furii 
absolute era mijlocul indispensabil de a ajunge 
la experienţa extazului. In al doilea rînd, este o 
stare colectivă bazată pe o tradiţie, pe condu¬ 
cerea şamanilor şi pe efectul participării de grup. 
In al treilea rînd, este o încercare de a regresa 
spre starea de existenţă animală (în cazul de faţă, 
cea a ursului); iniţiaţii se comportă ca un animal 
de pradă. In sfîrşit, este vorba de o stare de 
furie trecătoare, şi nu cronică. 

In zilele noastre, într-un mic oraş din Spania 
se mai poate vedea exemplul unui ritual unde 
starea de transă este organizată In jurul furiei şi 
distructivităţii. în fiecare an, la o anumită dată, 
bărbaţii se adună în piaţa principală, fiecare cu 
cîte o tobă, mică sau mare. Exact la ora 12 ziua 


40 J. Below. Trance in Boli , Columbia University 
Press, New York, 1960; V. Monteil. Indonesie , Horizons 
de France, Paris, 1970. 

41 H.D. Fabing. On Going Berserk: A Neurochemical 
Enquiry , în „Science Monthly“ nr. 83/1956, p. 232 — 237. 

pi încep să bată tobele şi nu se opresc decît după 
24 de ore. De la o vreme, ei intră într-o stare 
frenetică ce se transformă în transă pe măsură 
ce continuă duruitul tobelor. După exact 24 de 
ore, ritualul ia sfîrşit. Majoritatea tobelor au pielea 
spartă; mîinile toboşarilor sînt umflate şi uneori 
însîngerate. Caracteristica cea mai remarcabilă 
a acestui proces este faţa participanţilor: e faţa 
unor oameni în transă şi exprimă o furie frene¬ 
tică 42 . Este evident că lovirea tobelor dă expresie 
unor puternice impulsuri distructive. în timp 
ce ritmul, la începutul ritualului, contribuie pro¬ 
babil la stimularea stării de transă, fiecare tobo¬ 
şar, după o vreme, este total posedat de patima 
lovirii tobei. Această patimă îi subjugă complet, 
şi numai intensitatea ei le permite participanţilor 
să continue 24 de ore în şir, în ciuda mîinilor 
chinuite şi a oboselii crescînde a trupului lor. 


42 Numele acestui oraş este Ca-ianda. Am văzut un film 
despre acest ritual şi nu voi uita niciodată impresia extra¬ 
ordinară pe care a produs-o asupra mea aeeastă orgie a 
urii. 



A AVEA SAU A FI 

O alegere de care depinde viitorul 

omului 1 


Capitolul al VUI-lea 

CONDIŢIILE UNEI SCHIMBĂRI UMANE 

9 

Caracteristici ale omului nou 

Dacă presupunem adevărată premisa că numai 
o schimbare fundamentală a caracterului uman, 
care l-ar face să treacă de la preponderenţa mo¬ 
dului de existenţă axat pe a avea la cea a modului 
axat pe a fi poate să ne salveze de la o catastrofă 
psihologică şi economică, se pune următoarea 
întrebare: Este posibilă această schimbare la o 
scară mare şi, în caz că da, cum poate fi ea efec¬ 
tuată? 

Părerea mea este că se poate schimba caracte¬ 
rul uman dacă există următoarele condiţii: 

1. Suferim şi sîntem conştienţi de acest lucru; 

2. Cunoaştem sursa răului nostru; 

1 Erich Fromm. AVO IR OU £TRE. Un choix dont 
dipend Vavenir de Vhomme , Editions Robert Laffont, 
Paris, 1978, p. 194-203; 226-232. 

3. Ştim că există un mod de a pune capăt rău¬ 
lui nostru; 

4. Admitem că, pentru a pune capăt suferinţei, 
trebuie să urmăm anumite norme de viaţă şi să 
schimbăm modul nostru de existenţă. 

Aceste patru puncte corespund cu cele patru 
adevăruri nobile de la baza învăţăturii lui Buddha 
care tratează despre condiţiile generale ale exis¬ 
tenţei umane, neluînd în considerare cazurile de 
suferinţă umană datorate unor împrejurări parti¬ 
culare, individuale sau sociale. 

Principiul schimbării stă şi la baza ideii 
marxiste despre salvare. Pentru a înţelege acest 
lucru este necesar să observăm că pentru Marx, 
aşa cum spune el însuşi, comunismul nu este un 
scop final, ci o etapă în evoluţia istorică ce tinde 
să elibereze fiinţele umane de condiţiile socio-eco- 
nomice şi politice care îi fac pe indivizi inumani 
şi robi ai bunurilor materiale, ai maşinilor şi ai 
propriei lor lăcomii. 

Primul demers al lui Marx a fost să arate clasei 
muncitoare din epoca sa, clasa cea mai alienată 
şi mai săracă, că membrii ei sufereau. El a încer¬ 
cat să distrugă iluziile care tindeau să-i împiedice 
pe muncitori să devină conştienţi de mizeria 
lor. Al doilea demers al său a constat în a pune 
în evidenţă cauzele acestei suferinţe, care se găsesc, 
afirmă el, în natura capitalismului şi în caracte¬ 
rul de lăcomie, de avariţie şi de dependenţă pe 
care îl generează sistemul capitalist. Această 
analiză a cauzelor suferinţelor muncitorilor (dar 
nu numai ale lor) a conferit o mare parte din forţa 
sa principalei opere a lui Marx: analiza econo¬ 
miei capitaliste. 

Al treilea demers al său a fost să demonstreze 
că suferinţa putea fi înlăturată dacă se înlăturau 
înseşi cauzele ei; iar cel de-al patrulea, să prezinte 
noua practică a vieţii, noul sistem social eliberate 
de suferinţa pe care vechiul sistem o genera în 
mod necesar. 

Metoda terapeutică a lui Freud era întru totul 
asemănătoare. Bolnavii îl consultau pe Freud 

pentru că sufereau şi erau conştienţi de acest 
lucru. Dar, în general, ei nu ştiau de ce sufereau. 
Prima sarcină a psihanalistului constă, de obicei, 
în a ajuta bolnavul să-şi abandoneze iluziile pri¬ 
vind suferinţa lui si să-i arate în ce constă, în 
realitate, această suferinţă. Diagnosticul privind 
natura suferinţei, fie că aceasta din urmă e dato¬ 
rată individului însuşi, fie societăţii, este o pro¬ 
blemă de interpretare şi poate să variere după 
analişti. De fapt, imaginea pe care şi-o face însuşi 
bolnavul despre natura suferinţei sale constituie, 
în general, elementul cel mai sigur al unui diag¬ 
nostic. Esenţa procesului psihanalitic constă in 
a-1 ajuta pe bolnav să ajungă la conştiinţa cauzelor 
suferinţei sale. 

9 

Gunoscîndu-le, bolnavul poate să ajungă la 
următoarea etapă: convingerea că suferinţa sa 
poate fi vindecată, cu condiţia ca el să se elibereze 
de cauzele ei. Pentru Freud, aceasta constă în 
suprimarea refulării unor evenimente infantile. 
Psihanaliza tradiţională, totuşi, pare în esenţă să 
nu fie de acord cu necesitatea celui de-al patrulea 
punct. Mulţi psihanalişti cred că contemplarea 
lăuntrică, de către bolnavul însuşi, a materialului 
refulat are, prin ea însăşi, un efect curativ. In¬ 
tr-adevăr, aşa se întîmplă adeseori, mai ales 
atunci cînd bolnavul suferă de simptome locali¬ 
zate, de exemplu isterice sau obsesionale. Dar la 
persoane care suferă de o indispoziţie generală 
şi pentru care este necesară o schimbare carac- 
terială, nu cred că poate fi obţinut ceva durabil 
dacă ele nu-şi schimbă modul de viaţă în acord cu 
schimbarea de caracter pe care vor să o realizeze. 
De exemplu, se poate analiza la nesfîrşit depen¬ 
denţa indivizilor, dar conştientizările obţinute 
nu vor duce la nici un rezultat atîta timp cît 
aceşti indivizi vor rămîne în situaţiile practioe în 
care trăiau înainte de tratament. Iată un exemplu 
foarte simplu: o femeie a cărei suferinţă îşi are 
rădăcina în dependenţa faţă de tatăl ei, chiar dacă 
devine în sinea ei conştientă de cauzele profunde 
ale dependenţei sale, nu va obţine nici o schimbare 
dacă nu-şi modifică modul de existenţă, despăr- 



ţindu-se, de exemplu, de tatăl ei, refuzîndu-i 
atenţiile, acceptînd riscurile şi asumîndu-şi du¬ 
rerea pe care aceste demersuri practice spre inde¬ 
pendenţă le implică de regulă. Conştientizarea 
separată de practică rămine ineficientă. 


Omul nou 

Funcţia societăţii noi este de a face posibilă 
apariţia Omului nou, a cărui structură caracte- 
rială va prezenta următoarele calităţi: 

• Renunţarea la toate formele modului lui 
a avea, în scopul de a fi pe deplin. 

• Siguranţa, sentimentul de identitate şi de 
încredere în sine, fondate pe ceea ce individul 
este , pe nevoia sa de a fi în legătură cu lumea 
înconjurătoare, de a se interesa de ea, de a o iubi 
şi de a fi solidar cu ea, şi nu pe dorinţa de a pose¬ 
da, de a controla lumea şi, astfel, de a deveni 
sclavul a ceea ce posezi. 

• Acceptarea faptului că nimic şi nimeni din 
afara noastră nu poate să confere o semnificaţie 
vieţii, ci că această independenţă absolută, a- 
ceastă detaşare faţă de bunurile materiale pot 
deveni condiţia unei activităţi bogate consacrate 
grijii pentru ceilalţi şi comuniunii sufleteşti cu 
semenii. 

9 A fi total prezent, oriunde te-ai afla. 

• Bucuria trebuie să vină din dăruirea auten¬ 
tică şi din comuniune, nu din acumularea de 
bunuri şi din exploatarea altora. 

• Iubirea şi respectarea vieţii, sub toate 
aspectele ei, ştiind că ceea ce este sacru nu sînt 
bunurile, puterea, lucrurile moarte, ci viaţa şi 
tot ceea ce ţine de înflorirea ei. 

• A încerca pe cît posibil să reducem lăcomia, 
ura şi iluziile. 

• A trai tara sa adoram idolii şi tara iluzii, 
pentru că am atins o stare care nu mai are nevoie 
de iluzii. 

• A dezvolta capacitatea noastră de a iubi 
în acelaşi timp cu capacitatea noastră de a exercita 
o gîndire critică şi nu sentimentală. 

• A ne elibera de narcisism şi a accepta limi¬ 
tele dureroase inerente existentei umane. 

9 

• A face din propria noastră creştere şi din 
cea a semenilor noştri scopul suprem al vieţii. 

• A şti că pentru atingerea acestui obiectiv 
sînt indispensabile disciplina şi respectarea reali¬ 
tăţii. 

• A sti, de asemenea, că nici o creştere nu 
poate fi sănătoasă dacă nu se realizează în cadrul 
unei structuri şi a cunoaşte diferenţa dintre struc¬ 
tură ca atribut al vieţii şi „ordine 11 ca atribut 
al nonvietii, a ceea ce este mort. 

• A ne dezvolta imaginaţia nu pentru a fugi 
de condiţiile insuportabile, ci pentru a prevedea 
posibilităţile reale de a desfiinţa aceste condiţii. 

• A nu înşela pe alţii şi, de asemenea, a nu ne 
lăsa înşelaţi de ei: să poţi fi apreciat drept candid, 
dar nu naiv. 

• A ne cunoaşte pe noi înşine; nu numai eul 
cunoscut, ci şi pe cel necunoscut, chiar dacă există 
o cunoaştere pasivă a ceea ce nu se cunoaşte. 

• A ne simţi în armonie cu tot ceea ce este 
viaţă şi, astfel, să încetăm de a voi să o exploa¬ 
tăm, să o violăm, să o distrugem; dimpotrivă, să 
încercăm s-o înţelegem şi să cooperăm cu ea. 

• Libertatea nu înseamnă arbitrariu, ci posi¬ 
bilitatea de a fi tu însuţi; nu o magmă de dorinţi 
lacome, ci o structură echilibrată delicat care în 
orice moment se găseşte în faţa alternativei: a 
creşte sau a degenera, a trăi sau a muri. 

• A şti că numai cîţiva indivizi, foarte puţini 
la număr, au atins perfecţiunea în toate aceste 
calităţi; dar să nu ai ambiţia de „a atinge scopul 41 , 
ştiind că această ambiţie nu este decît o altă 
formă de lăcomie, o altă manifestare a modului 
de existenţă axat pe a avea. 

• Fericirea rezidă în dezvoltarea tot mai mare 
a poftei de a trăi, oricare ar fi punctul extrem pe 
care îl putem atinge; a trăi atît de plenar pe cît 
ne stă în putinţă este atît de satisfăcător, încît 
nu merită să ne neliniştim de ceea ce putem sau nu 
putem să atingem. 


Capitolul al IX-lea 

CARACTERISTICI ALE SOCIETĂŢII NOI 
0 nouă ştiinţă a omului 

Prima condiţie pentru crearea posibilă a 
societăţii noi este conştientizarea dificultăţilor 
aproape de nedepăşit pe care o asemenea între¬ 
prindere trebuie să le înfrunte. Faptul că lumea 
îşi dă seama, mai mult sau mai puţin vag, de 
aceste dificultăţi explică în mare parte de ce face 
atît de puţine eforturi ca să realizeze schimbările 
necesare. Mulţi gîndesc astfel: „De ce să luptăm 
pentru imposibil? Să acţionăm mai curînd ca şi 
cind direcţia în care mergem ne va conduce pe 
meleagurile de siguranţă şi fericire pe care ni le 
arată hărţile noastre“. Cei care disperă inconştient 
şi care, totuşi, poartă masca optimismului nu dau 
neapărat dovadă de înţelepciune. Dar cei care nu 
au pierdut orice speranţă nu pot să reuşească 
decît dacă sînt realişti învederaţi, dacă se leapădă 
de toate iluziile şi îşi dau seama exact de toate 
dificultăţile. Această ponderaţie marchează deo¬ 
sebirea dintre utopiştii „treji“ şi utopiştii „ador¬ 
mită. 

9 

Iată numai cîteva din greutăţile pe care cons¬ 
truirea societăţii noi trebuie să le abordeze: 

• Ar trebui rezolvată următoarea problemă: 
să continuăm modul de producţie industrială, 
evitînd însă o centralizare absolută, adică evi- 
tînd să ajungem la fascismul tradiţional sau — ceea 
ce pare mai probabil — la un fascism tehnologic 
„cu chip surîzător“. 


i 

• Ar trebui să combinăm o planificare globală 
cu un înalt grad de descentralizare, să abandonăm 
economia bazată pe „liberul schimb“, care a 
devenit in mare parte o ficţiune. 

• Af trebui să renunţăm la obiectivul creşterii 
nelimitate şi să adoptăm o creştere selectivă, 
pentru a nu ne expune la riscul unui dezastru 
economic. 

• Ar trebui să creăm condiţii de muncă si o 

9 9 

mentalitate generală în care motivaţiile reale să 
nu fie avantajele materiale, ci satisfacţiile psihice. 

• Ar trebui să încurajăm progresul ştiinţific şi, 
în acelaşi timp, să împiedicăm acest progres să 
devină, prin aplicarea sa practică, o ameninţare 
pentru specia umană. 

• Ar trebui să creăm condiţii care să permită 
indivizilor să cunoască mulţumirea şi bucuria, 
nu satisfacerea pulsiunilor de plăcere maximă. 

• Ar trebui să acordăm indivizilor o securitate 
de bază fără să-i facem dependenţi de o biro¬ 
craţie care ar deţine monopolul aprovizionării lor 
cu cele necesare vieţii. 

9 

• Ar trebui să acordăm indivizilor iniţiativa 
în conduita vieţii lor mai degrabă decît în afaceri 
(unde, în orice caz, ei nu o mai au, practic, de pe 
acum). 

Dificultăţile pe care le-am enumerat pot să 
pară identice cu cele care, în dezvoltarea tehnici¬ 
lor, păreau insurmontabile. Dar dificultăţile teh¬ 
nicii nu erau insurmontabile, deoarece luase naş¬ 
tere o nouă ştiinţă, care afirma că, pentru a con¬ 
trola natura, trebuie mai întîi să o observăm şi să 
o cunoaştem 2 . Această „nouă ştiinţă 41 din secolul 
al XVII-lea a sedus pînă în zilele noastre inteli¬ 
gentele cele mai strălucite din ţările industriali- 
zate şi a condus la realizarea unor utopii tehnice 
la care visase spiritul uman. 

Dar astăzi, după aproximativ trei secole, avem 
nevoie de o stiintă nouă total diferită. Avem ne- 

9 9 

2 Francis Bacon. Novum Organum , 1620. 

voie de o ştiinţă umanistă despre Om , care să 
stea la baza ştiinţei aplicate şi a artei reconstruc¬ 
ţiei sociale. 

Utopiile tehnice — zborul, de exemplu — s-au 
realizat graţie noii ştiinţe a naturii. Utopia umană 
a timpurilor mesianice — o nouă umanitate unită 
în solidaritate şi pace, eliberată de determinarea 
economică, de război şi de lupta de clasă — poate 
să se realizeze cu condiţia să cheltuim în înfăptui¬ 
rea ei tot atîta energie, inteligenţă şi entuziasm 
cită am cheltuit pentru realizarea utopiilor noastre 
tehnice. Nu putem construi submarine citindu-1 
pe Jules Verne; nu putem construi o societate 
umanistă citindu-i pe profeţi. 

Nimeni nu poate să spună dacă această tre¬ 
cere de la supremaţia ştiinţelor naturii la o nouă 
ştiinţă despre om va avea loc. Dacă ea se va pro¬ 
duce, vom putea avea o şansă de supravieţuire, 
dar totul Va depinde de un factor unic: numărul 
de bărbaţi şi de femei inteligenţi, instruiţi, dis¬ 
ciplinaţi şi altruişti care vor fi atraşi de noua 
sfidare lansată spiritului uman şi de faptul că 
de această dată obiectivul nu este dominarea na¬ 
turii , ci luarea sub control a forţelor sociale şi a 
instituţiilor iraţionale care ameninţă supravieţuirea 
societăţii occidentale , ba chiar a speciei umane. 

Sînt convins că viitorul nostru depinde de acest 
fapt: ca spiritele cele mai mari, dobîndind con¬ 
ştiinţa crizei actuale, să se mobilizeze pentru a se 
consacra noii ştiinţe umaniste despre om. Efor¬ 
turile lor concertate sînt indispensabile pentru a 
ajuta la rezolvarea problemelor deja menţionate 
şi pentru a atinge obiectivele de care vom vorbi 
mai departe. 

Noile structuri sociale care vor sta la baza 
modului a fi nu vor apărea fără un mare număr 
de proiecte, de machete, de studii şi de experienţe 
care vor începe să arunce o punte de legătură între 
ceea ce este necesar şi ceea ce este posibil. Aceasta 
va duce în final la o planificare la scară mare şi 
pe termen lung şi, pentru început, la o serie de 
demersuri pe termen scurt. Importante sînt voinţa 
şi spiritul umanist al celor care se vor apuca de 


505 



lucru; de altfel, cînd oamenii vor vedea şi, în 
acelaşi timp, vor înţelege oeea ce poate fi făcut 
pe etape într-un mod concret, ei vor începe să se 
simtă încurajaţi şi entuziaşti, eliberîndu-se de 
temeri. 

Pentru ca sferele politică şi economică ale socie¬ 
tăţii să fie subordonate dezvoltării umane, modelul 
societăţii noi trebuie să fie determinat de exigenţele 
individului nealienat şi orientat spre fiinţă. Aceasta 
înseamnă că făpturile umane nu vor trebui nici 
să trăiască într-o sărăcie inumană — ceea ce ră- 
mîne încă problema principală a majorităţii 
indivizilor —, nici să fie obligate — aşa cum sînt 
oamenii îndestulaţi din lumea industrială — să 

9 

fie Homo consumens în numele legilor inerente 
producţiei capitaliste, care impun o creştere con¬ 
tinuă a producţiei şi, de aceea, antrenează o 
creştere a consumului. Pentru ca într-o zi oamenii 
să devină liberi si să înceteze să întreţină industria 

I 9 

printr-un consum patologic, o schimbare radicală 
a sistemului economic este indispensabilă: trebuie 
să punem capăt situaţiei actuale in care o economie 
sănătoasă nu este posibilă decît cu preţul unor 
condiţii de viaţă nesănătoase impuse fiinţelor 
umane. Sarcina constă în a construi o economie 
sănătoasă pentru oameni sănătoşi. 


Societatea nouă: are ea o şansă 
rezonabilă? 

Ţinînd seama de puterea marilor companii, de 
apatia şi neputinţa marii mase a populaţiei, de 
carenţele conducătorilor politici în numeroase 
ţări, de ameninţarea unui război nuclear şi de 
pericolele ecologice, fără a vorbi de fenomene 
precum schimbările climatice, care pot reduce la 
foamete vaste regiuni ale globului, există o şansă 
rezonabilă de salvare? In termeni de tranzacţie 
comercială nu ar exista nici o şansă. Nici o fiinţă 
umană nu ar paria pe averea ei cu numai 2% 
şansă de cîştig sau nu ar investi un capital masiv 

într-o afacere comercială sau industrială unde 
eventualitatea unui profit ar fi atît de aleatorie. 
Dar cînd este vorba de o problemă de viaţă şi 
de moarte, prin „şansă rezonabilă" trebuie să tra¬ 
ducem „posibilitate reală", oricît de mici ar putea 
să fie şansele de succes. 

Viaţa nu este nici un joc de noroc, nici o afacere 
comercială, şi noi trebuie să căutăm în altă parte o 
evaluare a posibilităţilor reale de salvare: de 
exemplu, în arta medicală. Dacă un bolnav nu 
are decît o foarte slabă şansă de a supravieţui, 
nici un medic responsabil nu va spune: „Inutil 
să mai facem eforturi!" sau nu se va rezuma la 
folosirea de paleative. Dimpotrivă, totul va fi 
pus în acţiune pentru a salva viaţa acestui pa¬ 
cient. E sigur că o societate bolnavă este în drept 
să nu se aştepte la mai puţin. 

A aprecia şansele de salvare ale societăţii con¬ 
temporane în termenii unui pariu sau ai unei 
tranzacţii comerciale, şi nu din punctul de vedere 
al vieţii, este întru totul caracteristic spiritului 
unei societăţi pragmatice. Nu se găseşte nici o 
înţelepciune în ideea tehnocratică, foarte la modă, 
că nu este nimic grav în a-ţi petrece timpul alter- 
nînd plăcerea cu munca, în a-ţi nega sentimentele 
şi că, la urma-urmei, dacă într-o zi s-ar întîmpla 
să vină la putere, fascismul tehnocratic nu ar fi, 
poate, chiar atît de rău. Dar aceasta înseamnă 
a-ţi lua dorinţele drept realităţi. Fascismul tehno¬ 
cratic nu poate să conducă decît la catastrofă. 
Omul dezumanizat îşi va pierde pînă într-atît 

raţiunea, încît nu va mai fi capabil, pe termen 
lung, să menţină o societate viabilă, iar pe termen 
scurt să se reţină de la întrebuinţarea sinucigaşă a 
armelor nucleare sau biologice. 

Există, totuşi, cîţiva factori încurajatori. Pri¬ 
mul este că un număr crescînd de oameni consideră 
adevărate punerile în gardă formulate de Mesa- 
rovic şi Pestei, Ehrlich şi alţi cîţiva: că, pe plan 
pur economic, un nou comportament faţă de na¬ 
tură, de solidaritatea umană şi de cooperare este 
indispensabil dacă lumea occidentală nu vrea să 


507 



fie ştearsă de pe suprafaţa pămîntului. Acest 
apel la raţiune, chiar lăsînd la o parte considera¬ 
ţiile etice şi emoţionale, poate mobiliza spiritul 
unui foarte mare număr de persoane. El nu tre¬ 
buie neglijat, chiar dacă, din punct de vedere 
istoric, unele ţări s-au încăpăţînat să acţioneze 
în dauna intereselor lor vitale şi chiar împotriva 
instinctului de conservare. Indivizii puteau să 
acţioneze astfel pentru că se lăsau convinşi de 
conducătorii lor (sau se convingeau ei înşişi) 
că alegerea între „a fi 44 şi „a nu fi 44 nu îi privea. 
Dacă ei ar fi cunoscut adevărul, reacţia neuro- 
fiziologică normală ar fi funcţionat: luînd cunoş¬ 
tinţă de ameninţările îndreptate împotriva vieţii 
lor, ei şi-ar fi mobilizat reacţiile adecvate de apă¬ 
rare. 

Un alt semn încurajator: manifestaţiile cres- 
cînde de nemulţumire contra sistemului social 
actual. Din ce în ce mai mulţi oameni simt „boala 
secolului 41 : ei îşi simt deprimarea; sînt conştienţi 
de ea, în ciuda tuturor eforturilor pe care le fac 
pentru a o refula. Ei sînt nefericiţi din cauza izo¬ 
lării lor şi simt vidul relaţiilor dintre ei, al vieţii 
lor în „ansamblu 44 ; suferă din cauza neputinţei 
lor, a lipsei de sens a vieţii lor. Mulţi resimt 
toate acestea foarte clar şi conştient; alţii, mai 
puţin clar, dar şi aceştia devin complet conştienţi 
dacă cineva le descrie situaţia în cuvinte. 

9 

Pînă acum, în istoria lumii, o viaţă consacrată 
plăcerilor găunoase nu era posibilă decît pentru o 
elită infimă de oameni care puteau să rămînă 
esenţialmente sănătoşi deoarece se ştiau puter¬ 
nici şi pentru că trebuiau să gîndească şi să ac¬ 
ţioneze astfel încît să nu-şi piardă puterea. Astăzi, 
această viaţă vidă, consacrată consumului, este 
cea a tuturor indivizilor care aparţin clasei mij¬ 
locii şi care, din punct de vedere economic şi 
politic, n-au nici o putere şi au puţine responsa¬ 
bilităţi personale. Cea mai mare parte a lumii 
occidentale cunoaşte avantajele genului de fericire 
pe care îl oferă societatea de consum şi, printre 
cei care beneficiază de ea, cei care o găsesc ilu- 

zorie sint din ce în ce mai numeroşi. Ei încep să-şi 
dea seama că posedarea unui maximum de bunuri 
nu creează fericirea: învăţămintele etice tradi¬ 
ţionale au fost puse la încercare... şi sînt confirmate 
de experienţă. 

Una din obiecţiile cele mai serioase la posibilită¬ 
ţile de a pune capăt lăcomiei şi poftei — aceea că 
forţa lor ar fi inerentă naturii umane — pierde 
o mare parte din greutatea sa dacă este privită mai 
îndeaproape. Lăcomia şi pofta îşi datoresc pute¬ 
rea nu intensităţii lor inerente , ci dificultăţii pentru 
fiecare de a rezista la presiunea publică ce vrea 
ca omul să fie un lup pentru om. Schimbaţi 
climatul social, valorile aprobate sau dezapro¬ 
bate, şi trecerea de la egoism la altruism va fi 
infinit mai puţin dificilă. 

Revenim astfel la premisa noastră: că orien¬ 
tarea spre a fi este o puternică potenţialitate a 
naturii umane. Numai o minoritate de indivizi 
se lasă total stăpînită de modul axat pe a avea, 
în timp ce o altă minoritate infimă este total 
stăpînită de modul axat pe a fi. Oricare din cele 
două moduri poate să devină dominant, şi aceasta 
depinde de structura socială. Intr-o societate 
orientată în principal spre modul axat pe a fi, 
tendinţele modului axat pe a avea slăbesc, iar 
modul a fi prosperă. într-o societate ca a noastră, 
orientată în special spre a avea, se produce exact 
situaţia inversă. Dar noul mod de existenţă este 
totuşi deja prezent, deşi reprimat. Nici un Saul 
nu ar putea să devină un Paul dacă nu ar fi Paul 
încă înainte de conversiune. 

Trecerea de la modul axat pe a avea la modul 
axat pe a fi este o problemă de echilibru; ea va 
avea loc cînd, în legătură cu schimbarea socială, 
noul mod va fi încurajat, iar cel vechi descurajat: 
balanţa se va înclina de cealaltă parte. De altfel, 
nu este vorba de un om diferit de cel vechi în 
felul în care cerul este diferit de pămînt; este o 
problemă de schimbare de direcţie. Primul pas 
în noua direcţie va fi urmat de un altul; îndrumaţi 
corect, aceşti primi paşi vor fi hotărîtori. 


509 



Trebuie să luăm în consideraţie şi un alt aspect 
încurajator care vizează, paradoxal, gradul de 
alienare ce caracterizează majoritatea populaţiei, 
inclusiv pe conducătorii ei. Aşa cum am spus în 
legătură cu discutarea „caracterului de marke¬ 
ting 44 , pasiunea de a avea şi de a acumula a fost 
modificată de tendinţa de „a funcţiona pur şi 
simplu bine 44 , de a se vinde ca o marfă... care nu 
reprezintă nimic. Caracterului alienat de marketing 
îi este mai uşor să se schimbe decît caracterului 
tezaurizant care se agaţă cu disperare de posesiu¬ 
nile sale si mai ales de eul său. 

9 

Acum o sută de ani, cînd majoritatea populaţiei 
era formată din „independenţi 14 , cel mai mare 
obstacol pus schimbării era teama (care suscita o 
rezistenţă) de a-şi pierde bunurile şi independenţa 
economică. Marx a trăit într-o epocă în care clasa 
muncitoare era singura mare clasă dependentă 
şi, aşa cum gîndea el, cea mai alienată clasă. 
Astăzi, imensa majoritate a populaţiei este depen¬ 
dentă. Practic, toţi oamenii care muncesc sînt 
angajaţi (după datele recensămîntului american 
din 1970, numai 7,82% din totalul populaţiei 
active în vîrstă de peste 16 ani este „autoanga- 
jată 44 , adică „independentă 44 ). Gel puţin în S.U.A., 
muncitorul care execută munci fizice este cel ce 
mai păstrează caracterul tezaurizant al clasei 
mijlocii tradiţionale şi, prin urmare, este mai 
puţin deschis la schimbări decît clasa mijlocie 
mai alienată din zilele noastre. 

Toate acestea au o consecinţă politică importan¬ 
tă: pe vremea cînd socialismul lupta pentru eli¬ 
berarea tuturor claselor (adică pentru o societate 
fără clase), el se adresa direct „clasei muncitoare 44 
(adică muncitorilor manuali); astăzi, clasa munci¬ 
toare este, relativ, mai minoritară decît acum o 
sută de ani. Pentru a ajunge la putere, partidele 
social-democrate trebuie să cîştige sufragiile a 
numeroşi membri ai clasei mijlocii. Pentru a 
realiza acest obiectiv, partidele socialiste au tre¬ 
buit să modifice orientarea programului lor şi să 
treacă de la o viziune socialistă la o perspectivă 
de reforme liberale. Pe de altă parte, făcînd din 

clasa muncitoare pîrghia unei schimbări umaniste, 
socialismul a stîrnit în mod necesar antagonismul 
tuturor celorlalte clase. 

Astăzi, mesajul noii societăţi se adresează 
tuturor celor care suferă de alienare, care sînt 
angajaţi şi a căror proprietate nu este ameninţată. 
Cu alte cuvinte, el interesează majoritatea popu¬ 
laţiei. El nu ameninţă proprietatea nimănui, iar 
în ceea ce priveşte venitul, ar îmbunătăţi standar¬ 
dul de viaţă al celor săraci. Salariile mari ale con¬ 
ducătorilor nu vor trebui să fie reduse, dar, dacă 
sistemul funcţionează bine, ele îşi vor pierde va¬ 
loarea lor simbolică din trecut. 

De altfel, idealurile noii societăţi combină ele¬ 
mente din orientările tuturor partidelor: numeroşi 
conservatori nu au pierdut idealul lor etic şi reli¬ 
gios (ceea ce Eppler numeşte „valorile conserva¬ 
toare"), şi acelaşi lucru este valabil pentru mulţi 
liberali şi oameni de stînga. Fiecare partid politic 
exploatează alegătorii, căutînd să-i convingă că 
el reprezintă valorile autentice ale umanismului. 
Dar în spatele fiecărui partid politic nu există 
decît două tabere: cei care au grijă de aproapele 
lor şi cei care îşi bat joc de el. Contemporanii noştri 
visează fiinţe umane care să posede înţelepciune 
şi convingeri şi care să aibă curajul să acţioneze 
în armonie cu convingerile lor. 

Totuşi, în ciuda tuturor acestor factori încura¬ 
jatori pentru viitor, şansele unei schimbări nece¬ 
sare, în acelaşi timp umană şi socială, rămîn 
mici. Singura noastră speranţă rezidă în atracţia 
dinamizantă a unei noi viziuni. A propune o 
reformă sau alta care nu schimbă nimic în sistem 
este inutil pe termen lung, în lipsa forţei constrîn- 
gătoare a unei motivaţii puternice. Obiectivul 
„utopic“ este mai realist decît „realismul" condu¬ 
cătorilor de astăzi. Realizarea societăţii noi şi a 
omului nou nu este posibilă decît dacă vechile 
motivaţii — profitul, puterea şi intelectul — 
cedează locul noilor motivaţii — a fi, a participa, 
a înţelege; decît dacă caracterul de marketing 

este înlocuit prin caracterul productiv, iubito; 
decît dacă religia cibernetică este înlocuită cu un 
nou spirit radical-umanist. 

Cultura de la sfirşitul evului mediu a fost înflo¬ 
ritoare pentru că oamenii se lăsau călăuziţi de vizi¬ 
unea din Cetatea Domnului. Societatea modernă 
a fost înfloritoare pentru că oamenii erau animaţi 
de viziunea creşterii din Cetatea pămîntească a 
Progresului. în secolul nostru, totuşi, această 
viziune a degenerat într-un turn Babei care începe 
astăzi să se surpe şi care va sfîrşi prin a ne îngropa 
sub ruinele lui. Dacă Cetatea Domnului pe de o 
parte, şi Cetatea pămîntească, pe de alta, ar fi 
teza şi antiteza, o nouă sinteză este singura alter¬ 
nativă împotriva haosului: este sinteza dintre 
nucleul spiritual al sfîrşitului evului mediu şi 
dezvoltarea gîndirii raţionale şi a ştiinţei de după 
Renaştere. Această sinteză este Cetatea Fiinţei . 

I F 

